
PROPRIETÀ  LETTERARIA 


LUGLIO  MCML  -  6415 


Genealogie  deorum  gentiltum  ad  Ugonem  inclitum  Ieru-  9  a 

SALEM  ET  CYPRI  REGEM  SECUNDUM  lOHANNEM  BOCCACCIUM 
DE  Ce.RTALDO  LIBER  PRIMUS  INCIPIT  FELICITER . 


Prohemium. 

5  Si  satis  ex  relatis  Domnini  Parmensis  egregii  militis  tui 

vera  percepì,  Rex  inclite,  summopere  cupis  genealogiam  deo¬ 
rum  gentilium  et  heroum  ex  eis  iuxta  fictiones  veterum  de- 
scendentium,  atque  cum  hac,  quid  sub  fabularum  tegmine 
illustres  quondam  senserint  viri,  et  me  a  celsitudine  tua  quasi 
10  expertissimum  atque  eruditissimum  hominem  in  talibus  sele- 
ctum  tanto  operi  autorem.  Sane  ut  omiserim  desiderii  tui 
admirationem  (non  enim  parvum  hominem  decet,  quid  regem 
moveat,  perscrutari)  et  adversus  electionem  mei  quid  sentiam 
dicere  pretermittam,  ne  dum  insufficentiam  meam  monstravero 
*5  per  subterfugia  arbitreris  impositi  laboris  onus  evitem,  ante- 
quam  ad  sententiam  meam  circa  impositum  opus  deveniam, 
libet  serenissime  regum  apponere,  etsi  non  omnia  quedam 
saltem  que  inter  Domninum  insignem  militem  tuum,  dum 
iussa  tue  celsitudinis  explicaret,  et  me  intervenere  verba  ut 
20  eis  perlectis  satis  de  me  iudicium  tuum  videas  et  temeritatem 
meam,  dum  in  obedientiam  tue  maiestatis  devenio.  Cum  igitur 
ille  facundo  ore  sacra  tue  sublimitatis  studia  et  opera  regalis 
officii  admiranda  nec  non  et  insignes  atque  gloriosos  quosdam 
tui  nominis  titulos  longa  dicacitate  explicuisset,  eo  devenit 
25  ut  conatu  plurimo  me  in  tuam  sententiam  ducere  niteretur, 
nec  unica  tantum  ratione  sed  multis  ex  quibus,  fateor,  valide 

videbantur  quedam.  Verum  postquam  tacuit  et  michi  respon- 
dendi  copia  facta  est,  sic  dixi:  Arbitraris  forsan,  facunde  miles, 
seu  rex  tuus  de  proximo  noster  futurus,  prestante  deo,  hanc 
insaniam  veterum  scilicet  cupientium  se  haberi  divino  pro- 
creatos  sanguine  angulum  terre  modicum  occupasse  et  tanquam  5 
ridiculum  quoddam,  ut  erat,  parvo  perseverasse  temporis  tractu 
et  veluti  etiam  recentissimum  opus  facile  colligi  posse?  Atta- 
men  bona  semper  tua  pace  dicam:  longe  aliter  est!  Nam  ut 
omittam  Cicladas  et  reliquas  Egei  maris  insulas,  Achayam  et 
Ylliricum  atque  Traciam,  quas  penes  fomenta  huius  stultitie  10 
emicuere  plurimum  et  potissime  dum  Grecorum  respublica 
floruit,  Eleuxini  maris,  Hellespontiaci,  Meonii,  Ycarei,  Pam- 
pliylii,  Cilicii,  Phenicis  et  Syri  atque  Egyptiaci  litora  sua  con- 
tagione  infecit.  Nec  Cyprus  nostri  regis  insigne  decus  ab  hac 
9  b  labe  fuit  inmunis.  Sic  et  omnem  Lybie  atque  Syrtium  et  |  Nu-  J5 
midie  oram  labefactavit  et  Athlantiacos  occiduique  occeani 
sinus  et  remotissimos  Hesperidum  ortos.  Nec  Mediterranei 
tantum  maris  fuit  contenta  litoribus.  Quin  imo  et  ad  incognitas 
mari  nationes  etiam  penetravit.  Decidere  enim  in  perniciem 
hanc  cum  litoralibus  accole  omnes  Nyli  fonte  carentis,  et  harene  20 
Lybice  una  cum  suis  pestibus,  et  antiquissimarum  Thebarum 
solitudines,  nec  non  et  superiores  Egyptii,  atque  Garamantes 
fervidi  et  calentes  nimium  irsutique  Ethyopes,  et  odori  Arabes 
Perseque  dites  atque  Gangarides  populi  et  nigredine  insignes 
Yndi,  Babilones,  et  celsa  Caucasi  cacumina,  eiusque  tam  in  fer-  25 
vidum  solem  quam  in  gelidas  arthos  scabrosa  decliva,  Caspium 
mare  Hyrcanique  truces,  et  omnis  Tanais,  ac  nivosus  semper 
Rhodopes  et  Scitharum  etiam  inculta  barbaries.  Et  cum  orien- 
talis  occeani  fluctus  et  Rubri  maris  infecisset  insulas,  postremo 
ad  nos  usque  Ytalos  declinavit,  adeo  ut  Roma  rerum  domina  30 
huius  caliginis  offuscata  nube  sit.  Et  ne  passim  per  regiones 
omnes,  in  quibus  plurimum  hec  inscitia  potuit,  evager,  ut  satis 
potes  advertere,  portiuncula  sola  fuit  orbis  inter  triones  et 
cadentem  solem,  que  deitatis  huiusmodi  non  fuit  nobilitata 
progenie,  esto  nephande  credulitatis  sicuti  et  reliqua  fuerit  35 
infecta.  Nec  ista  evo  fuere  nostro.  Erat  forsan  adhuc  adole- 

scens  Abraham  dum  apud  Sycionios  cepit  ista  proserpere  et 
insipientium  hominum  subintrare  animos;  heroum  tamen  tem¬ 
pestate  ferbuit  et  in  maximum  devenit  decus  et  nomen,  et  in 
dies  usque  superbi  Ylionis  ruine  perseveravit.  Nam  in  Troiano 
5  bello  quosdam  deorum  filios  cecidisse  et  Hecubam  in  canein 
et  Polidorum  in  virgulta  conversos  legisse  meminimus.  Quod 
quidem  et  vetustissimum  est  et  plurium  seculorum  tempus.  Nec 
dubitandum  insuper,  quin,  quocunque  hec  viguerit  stultitia, 
ibidem  ingentia  sint  descripta  volumina,  ut  maiorum  divina 
10  nobilitas  movimento  licterarum  veniret  ad  posteros.  Et  esto 
nunquam  existimaverim  talium  parvum  fuisse  numerum,  quod 
permaximus  fuerit,  Paulus  Perusinus,  vir  gravis  et  talium 
solertissimus  atque  curiosissimus  exquisitor  non  nunquam  as- 
seruit,  me  presente,  se  a  Barlaam,  quodam  Calabro  homine 
1 5  Grecarum  licterarum  apprime  erudito,  habuisse,  neminem  in- 
signem  virum  principatu  aut  preminentia  alia  tota  in  Grecia 
insulis  et  litoribus  premonstratis  eo  fuisse  seculo,  quo  hec 
fatuitas  viguit,  qui  ab  aliquo  deorum  huius  modi  duxisse  ori- 
ginem  non  monstraret.  Quid  igitur  dicam,  quid  tu,  spectantes 
20  tam  longe  lateque  diffusum  malum  tam  vetus,  tot  perseveratum 

seculis,  tot  ex|plicatum  voluminibus  et  in  tam  grandi  virorum  9  c 
numero  ampliatum?  Credisne  me  regis  optata  posse  perficere? 
Equidem  si  prestent  montes  faciles  transitus,  et  solitudines 
invie  apertum  notumque  iter,  si  flumina  vada  et  maria  tran- 
2'>  quillas  undas,  ac  transfretanti  emittat  ab  antro  Eolus  ventos 
tam  validos  quam  secundos,  et,  quod  maius  est,  sint  Argi- 
phontis  talaria  aurea  volucri  cuicumque  homini  alligata  pe- 
dibus,  et  prò  votis,  quocumque  libuerit,  evolet,  vix  tam  longos 
terrarum  marisque  tractus,  etiam  si  illi  prestetur  permaxima 
30  seculorum  annositas,  nedum  aliud  agat,  solum  poterit  pera¬ 
grasse.  Concedam  amplius;  dentur  cui  velis  hec  omnia  posse 
contingere  in  momento  loca  et,  divina  insuper  favente  gratia, 
caractherum  ac  ydiomatum  variarum  nationum  notitia,  et  Co¬ 
rani  accedenti  integra  preparentur  volumina,  quis,  ut  me  pre- 
35  termiserim,  mortalium  erit,  cui  sint  vires  tam  solide,  tam 
perspicax  ingenium  tamque  tenax  memoria,  ut  omnia  videre 

queat  apposita,  et  intelligere  visa  et  intellecta  servare,  et  de- 
mum  calamo  etiam  exarare  et  in  opus  collecta  deducere? 
Addebas  preterea,  ut  explicarem,  quid  sub  ridiculo  cortice 
fabularum  abscondissent  prudentes  viri,  quasi  rex  inclitus  ar- 
bitretur  stolidum  credere,  homines  fere  omni  dogmate  eruditos  5 
simpliciter  circa  describendas  fabulas  nulli  veritati  consonas 
nec  preter  licteralem  sensum  habentes  trivisse  tempus  et  im- 
pendisse  sudores!  Non  inficiar,  delectavit  me  regalis  ista  di¬ 
scredo  et  argumentum  certissimum  prebuit,  quoniam,  ut  tu 
ante  dicebas,  sit  illi  divinum  ingenium,  meque  in  votum  im-  10 
pulit  suum,  dummodo  vires  sufficerent.  Sane  circa  huiusmodi 
explicationes  longe  plus  quam  putes  difficultatis  et  theologi 
hominis  labor  est,  nani,  dato,  iuxta  Varronis  sententiam,  ubi 
de  divinis  et  humanis  rebus  multa  descripsit,  genus  hoc  theo-  * 
logie  sit,  quod  mithicon  seu,  ut  aliis  placet  et  forte  melius,  *  J5 
physicon  dicitur,  et  si  plurimum  ridende  falsitatis  habeat,  mul- 
tum  tamen  ad  illam  eliciendam  artis  exquirit.  Et  ob  id,  miles 
elegantissime,  pensande  sunt  hominum  vires  et  examinanda 
ingenia,  et  sic  illis  convenientia  onera  imponenda.  Potuit 
Athlas  sustinere  capite  celum,  eique  fesso  sub  onere  Alcides  20 
potuit  prestare  vicem,  divini  homines  ambo,  et  invictum  fere 
robur  fuit  ambobus!  Ast  ego  quid?  Brevis  sum  homuntio, 
nulle  michi  vires,  ingenium  tardum,  et  fluxa  memoria;  et  tu 
meis  humeris,  non  dicam  celum,  quod  illi  tulere,  quin  imo 
et  terram  super  addere  cupis  et  maria,  ac  etiam  celicolas  25 
ipsos,  et  cum  eis  sustentatores  egregios!  Nil  aliud  |  hoc  est, 
nisi  velie,  ut  pondere  premar  et  peream.  Verum  si  tantum 
regi  hoc  erat  animo,  erat  onus  aptum,  si  inter  mortales  ullus 
est  tanto  labori  sufììciens,  viribus  preclarissimi  viri  Francisci 
Petrarce,  cuius  ego  iam  diu  auditor  sum.  Homo  quippe  est  3» 
celesti  ingenio  preditus  et  peremni  memoria,  ac  etiam  fa- 
cundia  admirabili,  cui  familiarissime  quarumcunque  gentium 
hystorie  sunt,  sensus  fabularum  notissimi,  et  breviter,  quic- 
quid  phylosophie  sacro  iacet  in  gremio,  manifestum  est. 
Tacueram  iam,  cum  sic  ille  vultu  placido  et  comto  sermone  35 
secutus  est:  Credo,  longe  melius  quam  noverim,  ea  vera  esse, 

que  narras,  et  difficultates  video,  sed  queso,  mi  Iohannes,  an 
putes  regem  nostrum  circumspectione  carere?  Oculatus  quippe 
dominus  est,  et  mitis  ingenii,  et  regia  facilitate  laudabilis!  Et 
absit,  ut  quenquam,  nedum  te,  premere  velit,  quin  imo  vetus 
5  est  illi  mos  leviare  quoscunque,  et  idcirco  sane  intelligenda 
atque  assumenda  iussa  ipsius.  Edepol  facile  credi  potest  inac- 
cessibiles  esse  eas,  quas  predixeras,  nationes  et  eorum  codices, 
si  qui  sunt,  omnino  Latinis  incognitos;  verum,  si  qua  ex  Grecis, 
que  ad  Latinos  usque  devenerint,  seu  apud  Latinos  ipsos, 
10  quorum  licteris  non  parum  honoris  et  glorie  maiorum  attulere 
studia,  comperiuntur,  etsi  non  omnia,  que  saltem  tua  cura 
haberi  possint,  ista  desiderat.  Eia  ergo,  liberali  animo,  bene 
de  deo  sperans,  laborem  subi,  et,  quod  potes,  facito,  cum 
ad  impossibile  requiratur  nemo!  Non  enim  michi  virum  illum 
]5  sublimem  et,  nedum  apud  Cyprios,  sed  fama  super  ethera 
notum  Franciscum  Petrarcam  dedit  fortuna  obvium,  credo  sic 
volente  deo,  ut  et  illi  maximis  occupato  parcerem,  et  iuven- 
tuti  tue  honestum  laborem  inferrem,  ex  quo  nomen  tuum  nuper 
in  auras  exire  incipiens  inclita  gloria  elucescat  clarius  apud 
20  nostros.  Tunc  ego  inquam:  Iam  satis  video,  strenue  miles, 
quam,  pretermissis  barbarorum  remotissimis  libris,  existimes 
ex  Grecis  Latinisque  opus  hoc  integrum  perfici  posse.  O  bone 
deus!  Nonne  ipse,  Domnine,  vides,  quia  hac  ipsa  concessione 
maximam  partem  operi  demas?  Sed  faciamus  uti  iam  dudum 
25  nostri  fecere  principes,  romanum  imperium  dividentes  in  orien¬ 
tale  et  occiduum;  sint  monstro  huic  corpora  duo,  barbaricum 
unum  et  grecum  atque  latinum  reliquum,  ad  grecum  latinum- 
que,  quos  ipsemet  nominas,  libri.  Nec  istud  etiam  poterit, 
ut  quod  postulas  consequatur;  antiquam  enim  hanc  pestem 
3°  monstravimus.  Tu  nunc  tecum  volve,  quot  labentibus  seculis 
hostes  habuere  volumina.  Confiteberis  equidem,  quoniam  in¬ 
cendia  et  aquaruin  diluvia,  ut  de  particularibus  taceam,  bi- 
bliothecas  assumpserint  |  plurimas;  et  si  non  alia  deperisset 
quam  Alexandrina,  quam  iam  dudum  Phyladelphus  summa 
35  cum  diligentia  fecerat,  esset  librorum  diminutio  maxima,  cum 
in  ea  testimonio  antiquorum  poteras  reperire,  quod  velles! 

Preterea  invalescente  gloriosissimo  Christi  nomine,  eiusque 
doctrina  sincere  veritatis  perlucida  letiferi  erroris  et  potissime 
gentilitii  tenebras  amovente,  ac  etiain  iam  diu  Grecorum  de¬ 
clinante  fulgore,  clamantibus  in  infaustam  religionem  Christi 
nuntiis  ac  eam  in  exterminium  pellentibus,  nulli  dubitandum  5 
est  quin  secum  multos  deleverint  libros  huius  materiei  refer- 
tissimos,  dum  non  multos  esse  deos,  nec  deorum  filios,  sed 
unicum  Deum  patrem  et  filium  Dei  unicum  tam  vera  quam 
pia  predicatione  monstrarent.  Insuper  avaritiam,  cui  non  parve 
sunt  vires,  concedes  habuisse  hostem;  facultas  enim  poetica  10 
scientibus  nil  afferre  lucri  certissimum  est,  et  apud  eam  nil 
preciosum  est  preter  quod  afferat  aurum.  Ex  quo  consecutum 
ut  aurum  non  afferentia,  non  solum  neglecta,  sed  despecta 
atque  deiecta  sint;  et  cura  omnes  fere  in  divitias  totis  tendant 
pedibus,  volumina  talia  in  desuetudinem  abiere,  et  sic  etiam  :  J5 
periere  facile.  Eque  in  eorum  detrimentum  quorundam  prin- 
cipurn  detestabile  accessit  odium,  nec  aliter  quam  in  hostes 
ab  eis  adversus  ea  conspiratum  est.  Et  quot  hoc  deleverit 
odium  non  solum  fabularum,  sed  quarumcunque  facultatum 
volumina,  non  levi  ter  exprimeretur  numerus.  Ceterum  si  cetera  20 
pepercissent,  non  eis,  restauratore  carentibus,  pepercisset  labile 
tempus,  cui  et  taciti  et  adamantini  sunt  dentes,  nedum  libros, 
sed  saxa  conterentes  durissima  et  ferrum  ipsum,  domans  ce¬ 
tera.  Hoc  hercle  tam  Greca  quam  Latina  multa  redegit  in 
pulverem!  Et  si  hec  et  alia  plura  passa  sint,  et  ea  potissime,  25 
que  nostro  labori  oportuna  essent,  negari  tamen  non  potest, 
quin  multa  supersint,  sed  nullum  tamen,  quod  ego  noverim, 
in  hoc,  quod  optas,  conscriptum.  Vaganter  igitur  tam  deorum 
quam  progenitorum  nationes  et  nomina  huc  illue  dispersa  per 
orbern.  Habet  enim  liber  hic  ex  his  aliquid,  et  aliquid  liber  3° 
alter.  Que  quis,  queso,  prò  minime  seu  saltem  parum  fructuoso 
labore  velit  exquirere  et  tot  volumina  volvere,  legere,  et  hinc 
inde  excerpere  perpauca?  Credo  satius  desistendum.  Ast  ille 
in  me  defixis  luininibus  inquit:  Non  me  latebat,  quin  adver- 
sum  moderatali!  petitionem  meam  haberes,  quid  diceres;  sed  35 
non  adeo  me  repelles,  quin  loculus  remaneat  aliquis,  in  quem 

fugiam.  Non  equidem  negabo,  quod  asseris  veruni.  Iam  se- 
cundo  dixisse  velini:  quod  potes,  facito!  Hanc  portiunculam, 
quam  bine  inde  excerpsisse  poteris,  rex  noster  exoptat.  Pote- 
risne  istud  edam  denegasse?  Sed  heu!  Timeo  non  has  |  tibi  tor- 
5  por  ignavus  rationes  preparet,  ut  laborem  effugias.  Nil  nempe 
turpius  ocioso  iuvene!  Et  si  laborandum  est,  cum  ad  laborem 
nascamur  omnes,  cui  melius  quam  regi  optimo  potes  laborem 
impendere?  Surge  igitur,  et  inertiam  hanc  pelle,  et  ad  opus 
ingenti  accingere  animo,  ut  regi  pariter  pareas  et  tuo  nomini 
10  ad  inclitam  famam  viam  facias!  Venies  profecto,  si  prudens 
es,  ultro  eo,  quo  ego  te  conor  impellere.  Nosti  enim,  quo- 
niam  labor  improbus  vincat  omnia;  audentesque  iuvat  fortuna, 
et  multo  magis  Deus  ipse  nunquam  deserens  sperantes  in  se. 
Vade  igitur,  et  bonis  avibus  volve  et  revolve  et  exentera 
*5  libros,  calamum  arripe,  et,  dum  regi  obsequeris,  tuum  nomen 
in  longissimum  deduc  evum!  Tum  ego:  vincor,  inquam,  magis 
fere  lepiditate  verborum  quam  viribus  rationum;  urges  et  enim 
me  impellis,  trahis,  et  ut  pareatn,  si  velini  nolim,  necesse  est. 
Et  sic,  clementissime  rex,  ut  ad  te  aliquando  calamum  flectam, 
20  aliquandiu  altercati  sumus,  Domninus  tuus  et  ego,  et,  seu 
valeam  seu  non  valeam,  ad  ultimum  victus  in  tuam  senten- 
tiam  impulsus  venio;  quibus  tamen  viribus,  tu  vides.  Iussu 
igitur  tuo,  montanis  Certaldi  cocleis  et  sterili  solo  derelictis, 
tenui  licet  cimba  in  vertiginosum  mare  crebrisque  implicitum 
25  scopulis  novus  descendam  nauta,  incertus,  num  quid  opere 
precium  facturus  sim,  si  omnia  legero  litora  et  montuosa  edam 
nemora,  scrobes  et  antra,  si  opus  sit,  peragravero  pedibus,  ad 
inferos  usque  descendero,  et,  Dedalus  alter  factus,  ad  ethera 
transvolavero;  undique  in  tuum  desiderami,  non  aliter  quam 
30  si  per  vastum  litus  ingentis  naufragii  fragmenta  colligerem  spar- 
sas,  per  infinita  fere  volumina  deorum  gentilium  reliquias  colli- 
gam,  quas  comperiam,  et  collectas  evo  diminutas  atque  semesas 
et  fere  attritas  in  unum  genealogie  corpus,  quo  poterò  ordine, 
ut  tuo  fruaris  voto,  redigam.  Horresco  tamen  (tam)  grande 
35  opus  assumere,  et  vix  credam,  si  resurgat  et  veniat  Prome- 
theus  alter  seu  is  idem,  qui  poetarum  assertione  prisco  tempore 

consueverat  homines  ex  luto  componere,  nedum  ego,  huius 
operis  sit  artista  sufficiens.  Sane  ne,  rex  inclite,  mireris  in 
posterum,  dixisse  velim:  Non  expectes,  post  multum  temporis 
dispendium  et  longis  vigiliis  elucubratum  opus,  corpus  huius- 
modi  habere  perfectum;  mutilum  quippe,  et  utinam  non  meni-  5 
brorura  plurium  et  fortasse  distortum  seu  contractum  gibbo- 
sumque  habendum  est  iam  rationibus  premonstratis.  Porro, 
princeps  eximie,  uti  componendo  membra  deveniam,  sic  sensus 
10  c  abscon|ditos  sub  duro  cortice  enucleando  procedam,  non  tamen 

ad  unguem  iuxta  intentionem  fingentium  fecisse  promittam.  IO 
Quis  enim  tempestate  nostra  antiquorum  queat  terebrare  pe- 
ctora  et  mentes  excutere,  in  vitam  aliam  iam  diu  a  mortali 
segregatas,  et,  quos  habuere,  sensus  elicere?  Esset  edepol 
divinum  potius  quam  humanum!  Veteres  quippe,  relictis  licteris 
suis  nominibus  insignitis,  in  viain  universe  carnis  abiere, 
sensusque  ex  eis  iuxta  iudicium  post  se  liquere  nascentium, 
quorum  quot  sunt  capita,  fere  tot  inveniuntur  iudicia.  Nec 
mirabile;  videmus  enim  divini  voluminis  verba  ab  ipsa  lucida, 
certa,  ac  immobili  veritate  prolata,  etiam  si  aliquando  tecta 
sint  tenui  figurationis  velo,  in  tot  interpetrationes  distraili,  20 
quot  ad  illa  devenere  lectores.  Et  ob  id  in  hoc  minus  pave- 
scens  accedam,  nam,  et  si  minus  bene  dixero,  saltem  ad 
melius  dicendum  prudentiorem  alterum  excitabo.  Et  hoc  fa- 
ciens,  primo,  que  ab  antiquis  hausisse  poterò,  scribam,  inde, 
ubi  defecerint  seu  minus  iudicio  meo  piane  dixerint,  meam  25 
apponam  sententiam;  et  hoc  libentissimo  faciam  animo,  ut 
quibusdam  ignaris  atque  fastidiose  detestantibus  poetas,  a  se 
minime  intellectos,  appareat,  eos,  etsi  non  catholicos,  tanta 
fuisse  prudentia  preditos,  ut  nil  artificiosius  Immani  ingenii 
fictione  velatum  sit,  nec  verborum  cultu  pulchrius  exornatum.  3° 
Ex  quibus  patet  liquido  eos  plurima  mundana  sapientia  im- 
butos  fuisse,  qua  sepissime  carent  stomachosi  reprehensores 
eorum.  Ex  quibus  enucleationibus,  preter  artificium  fingentium 
poetarum  et  futilium  deorum  consanguinitates  et  affinitates 
explicitas,  naturalia  quedam  videbis  tanto  occultata  misterio,  35 
ut  mireris,  sic  et  procerum  gesta  moresque  non  per  omne 

trivium  evagantia.  Post  hec,  quoniam  in  longe  maius  volumen 
quam  existimes  progredietur  opus,  oportunum  arbitror,  ut 
facilius  invenias,  quod  exquires,  et  melius  possis  retinere, 
que  velis,  illud  in  partes  distinguere  plures,  easque  nuncu- 
5  pare  libros.  Quorum  unius  cuiusque  principio  arborem  appo- 
nendam  censeo,  cuius  in  radice  pater  assit  propaginis,  in 
ramis  vero  iuxta  degradationes  seriem  apponere  omnem  dila- 
tatam  propaginem,  ut  per  hanc  videas,  de  quibus  et  quo 
ordine  in  sequenti  libro  perquiras.  Quos  libros  edam  debitis 
10  comperies  distinctos  rubricis  ampliori  sermone  pandentibus, 
quod  unico  tantum  nomine  per  frondes  arboris  primo  perle- 
geris.  Demum  duos  superaddam  libellos,  et  in  primo  quibus- 
dam  obiectionibus  in  poesim  et  poetas  factis  respondebo;  in 
secundo,  qui  totius  operis  erit  ultimus,  quedam,  que  in  me 
J5  forsan  obicientur,  amovere  conabor.  Sane  ne  omiserim,  nolo 
mireris  aut  errore  meo  contigisse  putes  (veterum  crimen  est!), 
quod  sepissime  leges  multa  scilicet  adeo  veritate  dissona  et 
in  se  ipsa  non  nunquam  discrepantia,  ut  nedum  a  phylosophis 
oppinata,  sed  nec  a  rusticis  cogitata  putes,  |  sic  et  pessime 
20  temporibus  congruentia.  Que  quidem,  et  alia,  si  qua  sunt  a 
debito  variantia,  non  est  mee  intentionis  redarguere  vel  aliquo 
modo  corrigere,  nisi  ad  aliquem  ordinem  sponte  sua  se  sinant 
redigere;  satis  enim  michi  erit  comperta  rescribere  et  dispu- 
tationes  phylosophantibus  linquere.  Postremo,  si  sane  mentis 
25  homines  tam  ex  debito  quam  ex  Platonis  consulto  in  quibus- 
cunque  etiam  minimarum  rerum  principiis  divinam  opem 
imprecari  consuevere  ac  eius  in  nomine  agendis  initium  dare, 
eo  quod,  ilio  pretermisso,  Torquati  sententia  nullum  rite  fun- 
detur  exordium,  satis  advertere  possum,  quid  michi  faciendum 
30  sit,  qui  inter  confragosa  vetustatis  aspreta  et  aculeos  odiorum 
membratim  discerptum,  attritum,  et  in  cineres  fere  redactum 
ingens  olim  corpus  deorum  procerumque  gentilium  nunc  huc 
illue  collecturus  et,  quasi  Esculapius  alter,  ad  instar  Ypoliti 
consolidaturus  sum.  Et  ideo,  cum  solum  cogitans  iam  sub 
35  pondere  titubem  nimio,  eum  piissimum  patrem,  veruni  Deum 
rerumque  omnium  opificem  et  cuncta  potentem,  cui  mortales 

vivimus  omnes,  supplex  precor,  ut  grandi  superboque  ceptui 
meo  favens  assit.  Sit  michi  splendens  et  inmobile  sydus  et 
navicule  dissuetum  mare  sulcantis  gubernaculum  regat,  et,  ut 
oportunitas  exiget,  ventis  vela  concedat,  ut  eo  devehar,  quo 
suo  nomini  sit  decus,  laus  et  honor,  et  gloria  sempiterna,  5 
detrectantibus  autem  delusio,  ignominia,  dedecus,  et  eterna 
damnatio  ! 


Quis  primus  apud  gentiles  deus  habitus  sit. 

Mare  magnum  et  dissuetum  navigiis  intraturus  novum- 
que  sumpturus  iter,  ratus  sum  prospectandum  fore  solerter  10 
quo  ex  litore  cimbe  proresia  solvenda  sint,  ut  rectius,  secundo 
spirante  vento,  eo  devehar  quo  cupit  animus.  Quod  quidem  tunc 
comperisse  reor  dum  eum  compererò  quem  sibi  primum  deum 
finxere  priores,  ut,  ab  eo  initio  propaginis  sumpto  debito, 
possim  ordine  in  posteritatem  procedere.  Convenerant  igitur  *5 
mecum  omnes  animi  vires  et  e  sublimi  mentis  speculo  omnem 
fere  orbis  intuebar  ambitum,  surgentesque  extemplo  plurimos 
vidi  nec  unius  tantum  religionis  homines  cuiuscunque  tamen 
veritatis  fidedignissimos  testes,  gravitate  asserentes  sua  deum 
unicum  esse  quem  nemo  vidit  unquam  et  hunc  verum  esse  20 
principio  fineque  carentem,  potentem  omnia,  rerum  patrem 
atque  creatorem  tam  patenti  uni  quam  non  patenti  um  nobis. 
Quod  cum  optime  crederem  et  ab  ipsis  puerilibus  annis  cre- 
diderim,  semper  cepi  mente  revolvere  veterum  quam  plurium 
circa  hunc  varias  atque  diversas  opiniones.  Visumque  michi  J5 
est  hoc  idem  fere  ipsos  credere  gentiles,  sed  eos  decipi  dum 
creature  creatoris  attribuunt  dignitatem  nec  omnes  uni  sed 
diversi  diversis  conantur  impendere.  Cui  |  errori  causam  in¬ 
tuisse  phylosophantes  et  diversimode  sentientes  existimo,  dum 
ostenderent  prisce  ruditati  et  post  eos  poete,  quos  primos  theo-  30 
logizantes  Aristotiles  dicit,  secundum  suas  credulitates  eos  esse 
deos  primos  quos  ipsi  arbitrabantur  rerum  primas  fuisse  causas. 

Et  hinc,  si  plures  et  diversimode  opinantes  fuere,  de  necessitate 


LIBER  PRIMUS 


I  I 

secatum  est  ut  plures  et  diversos  deos  diverse  haberent  na- 
tiones  vel  secte,  quarum  unaqueque  suum  existimavit  veruni 
et  primum  et  unicum  esse  deum  aliorum  patrem  et  dominum. 
Et  sic  non  solum  ad  instar  Cerberi  tricipitem  hanc  fecere 
5  beluam,  quin  imo  in  monstrum  longe  plurium  capitum  descri- 
bere  conati  sunt;  quorum  dum  antiquissimum  investigarem 
Taletem  Milesium  obvium  habui,  suo  evo  sapientissimum  ho¬ 
minem  et  celo  astrisque  familiarissimum  et  quem  ego  audieram 
multa  de  vero  Deo  ingenio  magis  quam  fide  iam  dudum  ex- 
10  quisivisse.  Hunc  ego  rogavi  ut  diceret  quem  ratus  sit  deorum 
fuisse  primum.  Qui  e  vestigio  inquit:  Rerum  omnium  causam 
primam  aquam  fuisse  reor,  eamque  in  se  divinam  habere 
mentem,  omnia  producentem  nec  aliter  quam  apud  nos  plantas 
humectet,  sic  ex  abisso  scaturiginibus  emissis  in  celum  usque 
33  sydera  et  ornatum  reliquum  manu  madida  fabricasse.  Hinc 
Anaximenem  alium  doctissimum  virum  conveni  et,  dum  hoc 
idem  quod  a  Talete  percontor,  respondit:  Aerem  rerum  omnium 
productorem  eo  quod  animantia  aere  perdito  moriantur  illico 
et  absque  eo  nequeant  procreari.  Post  hos  Crisippus  affuit 
20  inter  priscos  famosus  homo,  qui  rogatus  ait:  Ignem  se  om¬ 
nium  conditorem  credere,  eo  quod  absque  calore  nil  appareat 
posse  gigni  mortale,  vel  genitura  posse  consistere.  Alcinoum 
autem  Crotoniensem  cum  convenissem,  ceteris  celsioris  animi 
hominem  comperi.  Nam  elementis  transvolatis  repente  intei - 
25  lectu  se  miscuit  astris,  inter  que,  que  noverit  nescio  sed  retulit 
se  arbitrari  solem,  lunam  et  stellas  et  omne  celum  rerum 
omnium  fuisse  fabros.  O  liberalis  homo,  quam  uni  tantum 
elemento  ceteri  dederant,  hic  omnibus  supercelestium  corpo- 
ribus  deitatem  largitus  est.  Post  hos  ego  Macrobium  iuniorem 
3°  omnium  adorior.  Ille  autem  solo  soli  attribuit  quod  dederat 
Alcinous  toti  celo.  Theodontius  vero,  ut  arbitror,  novus  homo 
sed  talium  investigator  precipuus  neminem  nominando  respon¬ 
dit:  Vetustissimorum  Arcadum  fuisse  opinionem  terram  rerum 
omnium  esse  causam,  eique,  ut  de  aqua  dicit  Thales,  mentem 
35  inesse  divinam  existimantes,  crediderunt  eius  opere  omnia 
fuisse  producta  atque  creata.  Porro  ut  de  reliquis  taceamus, 

poete  qui  Thaletis  opinionem  secuti  sunt,  aque  elementum 
Occeanum  vocavere  et  rerum  omnium  hominum  atque  deorum 
dixere  patrem,  et  ab  eodem  genealogie  deorum  dedere  prin- 
11  b  cipium.  Quod  et  nos  fecisse  po|teramus  nisi  invenissemus 

secundum  quosdam  Occeanum  filium  fuissi  Celi.  Et  qui  Ana-  5 
ximenem  et  Crisippum  vera  dixisse  credidere  eo  quod  Iovem 
prò  elemento  ignis  et  non  nunquam  ignis  et  aeris  sepissime 
ponant  poete,  ei  principatum  deorum  omnium  tradidere  et  suis 
genealogiis  deorum  primum  omnium  ascripsere;  quos  ideo 
in  hoc  secuti  non  sumus,  quia  Iovem  nunc  Etheris  nunc  10 
Celi  nunc  Saturni  fuisse  filium  legisse  meminimus.  Qui  vero 
Alcinoo  prestitere  fidem,  Celium  seu  Celum  genealogie  sue 
principem  voluere.  Quod  cum  Ethere  genitum  legissemus  ultro 
omisimus.  Sic  et  qui  Macrobium  primoresque  suos  Soli  genea¬ 
logie  concessere  primatum.  Quem  multos  habuisse  parentes  J5 
ipsi  testantur  poete,  nunc  illi  Iovem  patrem,  nunc  Yperionem, 
nunc  Vulcanum  attribuentes.  Qui  autem  terram  rerum  omnium 
productricem  voluere,  ut  Theodontius  dicit,  inmixtam  illi  di¬ 
vinarci  mentem  Demogorgonem  nuncupavere.  Quem  profecto 
ego  deorum  gentilium  omnium  patrem  principiumque  existimo,  20 
cum  neminem  illi  secundum  poeticas  fictiones  patrem  fuisse 
compererim;  et  cum  Etheris  non  tantum  patrem,  sed  avum 
extitisse  legerim,  et  deorum  aliorum  plurium,  ex  quibus  hi 
orti  sunt,  de  quibus  supra  mentio  facta  est.  Sic  igitur  omnibus 
circumspectis,  aliis  abscisis  tanquam  superfiuis  capitibus  et  in  25 
membra  redactis,  adinvenisse  itineris  principium  rati,  facientes 
Demogorgonem  non  rerum  patrem  sed  deorum  gentilium,  duce 
deo  scabrosum  intrabimus  iter  per  Tenaron  aut  Ethnam  in 
terre  viscera  descendentes  et  ante  alia  Stigie  paludis  vada 
sulcantes. 

In  arbore  signata  desuper  ponitur  in  culmine  Demogorgon  versa  in  celum  n  c 
radice,  nec  solum  infra  descripte  progeniei  sed  deorum  omnium  gen- 
tilium  pater,  et  in  ramis  et  frondibus  ab  eo  descendentibus  descri- 
buntur  eius  filii  et  nepotes  de  quibus  omnibus  hoc  in  primo  libro 
5  prout  signati  sunt  distincte  scribitur.  Verum  ex  eis  Ether  solus  exci- 

pitur,  de  quo  et  eius  amplissima  posteritate  in  libris  sequentibus 
describetur.  Fuerunt  ergo  Demogorgoni  filii  filieque  VIIII  Quorum 
primus  Litigium,  secundus  Pan,  111“  Cloto,  1 1 1 Ia  Lachesis,  quinta 
Atropos,  sextus  Polus  seu  Pollux,  septimus  Phyton  seu  Phaneta, 
io  ottava  Terra,  nonus  autem  Herebus. 

Summa  cum  maiestate  tenebrarum  arbore  descripta,  veter- 
nosus  il  le  deorum  omnium  gentilium  proavus,  undique  stipatus 
nebulis  et  caligine,  mediis  in  visceribus  terre  perambulanti 
michi  comparuit  Demogorgon,  nomine  ipso  horribilis,  pallore 
*5  quodam  muscoso  et  neglecta  humiditate  amictus;  terrestrem 
tetrum  fetidumque  evaporans  odorem,  seque  miseri  principatus 
patrem  potius  alieno  sermone  quam  suo  confessus  verbo,  me 
coram  novi  laboris  opifice  constitit.  Risi,  fateor,  dum  illum 
i(n)tuerer,  memor  stultitie  veterum  qui  illum  a  nemine  genitum 
20  eternum  et  rerum  omnium  patrem  atque  in  terre  visceribus 

delitescentem  rati  sunt.  Sane  quoniam  mi|nus  hoc  spectat  ad  11  d 
opus,  eum  sinamus  sua  in  miseria,  procedentes  eo  quo  cupi- 
mus.  Huius  igitur  insipide  credulitatis  causam  dicit  Theodon- 
tius  non  a  studiosis  hominibus  Imbuisse  principium,  quin  imo 
2s  a  vetustissimi  Arcadum  rusticis.  Qui  cum  mediterranei  essent 
homines  atque  montani  et  semisilvestres  et  viderent  terram 
sponte  sua,  silvasque  et  arbusta  queque  producere,  flores,  fru- 
ctus  et  semina  emittere,  animalia  alere  cuncta  et  demum  in  se 
morientia  queque  suscipere,  nec  non  et  montes  flammas  evo- 
30  mere,  ex  duris  silicibus  ignes  excuti,  exconcavis  locis  et  valli- 
bus  exalare  ventos  et  illam  sentirent  moveri  nonnunquam  et 
etiam  mugitus  emittere  eiusque  ex  visceribus  fontes,  lacus  et 
flumina  fundi,  quasi  ex  ea  ethereus  ignis  et  lucidus  aer  exorti 
ac  egregie  potata  ingentem  illum  occeani  pelagum  eminxerit,  et 
35  ex  collisis  incendiis  evolantes  in  altum  favillule  solis  luneque 
globos  ediderint,  summoque  implicite  celo  in  stellas  sese  infi- 

xerint  sempiternas,  stolide  credidere.  Qui  autem  post  hos  secuti 
sunt  paulo  altius  sentientes,  non  terram  simpliciter  rerum  harum 
dixere  autorem,  sed  illi  mentem  implicitam  esse  divinam  in- 
tellectu  et  nutu  cuius  agerentur  ista,  eamque  mentem  in  sub- 
terraneis  habere  sedem  arbitrati  sunt.  Cui  |  errori  auxit  fidem  5 
apud  rusticos  antra  ac  profundissimos  terrarum  abditus  intrasse 
non  nunquam  in  quibus  cum  in  processu  languescente  luce 
silentium  augeri  videatur,  subintrare  mentes  cum  nativo  loco- 
rum  horrore  religio  consuevit  et  ignaris  presentie  alicuius  di- 
vinitatis  suspicio  quam  a  talibus  suspicatam  divinitatem,  non  10 
alterius  quam  Demogorgonis  existimabant,  eo  quod  eius  mansio 
in  terre  visceribus  crederetur  ut  dietimi  est.  Hic  igitur  cum 
esset  apud  vetustissimos  Arcades  in  honore  precipuo,  rati  taci- 
turnitate  sui  nominis  divinitatis  eius  augeri  maiestatem,  seu 
existimantes  indecens  esse  tam  sublime  nomen  in  buccas  ve-  ‘5 
nire  mortalium,  vel  forte  timentes  ne  nominatus  irritaretur  in 
eos,  consensu  publico  vetitum  est  ne  impune  nominaretur  a 
quoquam.  Quod  quidem  testari  videtur  Lucanus  ubi  Erictum 
manes  invocantem  describit  dicens:  Paretis,  an  ille  Compel- 
landus  erit,  quo  nunquam  terra  vocato  Non  concussa  tremit  20 
qui  Gorgona  cernit  apertam  Verberibusque  suis  trepidam  ca- 
stigat  Erinem  etc.  Sic  et  Statius  ubi  cecum  senem  Tyresiain 
iussu  Ethioclis  belli  Thebanorum  exitum  perscrutatur  dicit: 
Scimus  enim  et  quicquid  dici  noscique  timetis  Et  turbare 
Hecatem,  ni  te,  Tymbree,  timerem  Et  triplicis  mundi  summura  25 
quem  scire  nephastum;  Illuni  sed  taceo  etc.  Hunc,  de  quo  duo 
poete  loquuntur  nomine  non  espresso,  Lactantius  insignis 
homo  doctusque  super  Statium  scribens  liquido  dicit  esse 
Demogorgonem  summum  primumque  deorum  gentilium.  Et 
nos  etiam  satis  sumere  possumus,  si  verba  carminum  ponde-  3° 
rare  velimus.  Dicit  enim  apud  Lucanum  femina  malefica  et 
gentilis  ad  preminentiam  atque  subterraneam  huius  mansionem 
demonstrandam  terram  tremere  eo  vocato,  quod  nunquam  alias 
facit  nisi  concussa.  Subsequenter  hoc  idem,  quia  videt  Gor- 
gonem,  id  est  terram  apertam,  id  est  ad  plenum  eo  quod  in  35 
visceribus  habitet  terre,  nos  autem  respective  ad  eum  superi 

superficiem  tantum  videmus.  Vel  videt  apertimi  Gorgonem, 
monstrum  illud  vertens  aspicientes  in  saxa,  nec  propterea  in 
saxum  vertitur,  ut  appareat  preeminentie  eius  signum  aliud. 
Tercio  potentiam  eius  ostendit  etiam  circa  inferna,  dum  eum 
5  dicit  castigare  verberibus  Erinem  prò  Erinas,  id  est  Furias, 
eas  scilicet  potentia  sua  et  reprimendo  et  irritando.  Hunc 
autem  cognosci  a  superis  ideo  dicit  Statius,  ut  illuni  et  subterra- 
neum  et  cunctorum  demonstret  principem,  et  invocatum  posse 
cogere  manes  in  desideria  mortalium,  quod  ipsi  nollent.  Eum 
10  autem  cognosci  ideo  nephas  dicit,  quia  scire  secreta  dei  non 
spectat  ad  omnes;  nani  si  cognita  sint,  in  vilipensionem  fere 
veniet  potentia  deitatis.  Huic  preterea  ne  tedio  |  solitudinis  12 
angeretur,  liberalis  et  circumspecta  vetustas,  ut  ait  Theodon- 
tius,  socios  dedit  Eternitatem  atque  Chaos,  et  inde  fìliorum 
x5  agmen  egregium;  VIIII  enim  illi  inter  mares  et  feminas  fuisse 
voluere,  ut  infra  apparebit  distinctius.  Erat  hic  locus  dete- 
gendi,  si  quid  fuisset  poetica  fictione  reconditum.  Sed  cum 
nudus  sit  huius  deitatis  erronee  sensus,  explicare  quid  nomen 
eius  horridum  sonare  videatur  tantummodo  superest.  Sonat 
20  igitur,  ut  reor,  Demogorgon  grece,  terre  deus  latine.  Nam 
demon  deus,  ut  ait  Leontius,  Gorgon  autem  terra  interpre- 
tatur.  Seu  potius  sapientia  terre,  cum  sepe  demon  sciens  vel 
sapientia  exponatur.  Seu,  ut  magis  placet  aliis,  deus  terribilis, 
quod  de  vero  Deo  qui  in  celis  habitat  legitur:  Sanctum  et 
25  terribile  nomen  eius.  Verum  iste  aliam  ob  causam  terribilis 
est.  nam  ille  ob  integritatem  iustitie  male  agentibus  in  iudicio 
est  terribilis,  iste  vero  stolide  existimantibus.  Postremo,  ante- 
quam  de  filiis  aliquid,  de  sociis  pauca  videnda  sunt. 


Cap.  I 

30  De  Eternitate. 

Sequitur  de  Eternitate,  quam  ideo  veteres  Demogorgoni 
sociam  dedere,  ut  is  qui  nullus  erat  videretur  eternus.  Que 
quid  sit  suo  se  ipsa  pandit  nomine,  nulla  enim  temporis  quan- 

titate  mensurari  potest,  nullo  temporis  spatio  designar!,  cum 
omne  contineat  evum  et  contineatur  a  nullo.  Quid  enim  de 
ea  scripserit  Claudius  Claudianus,  ubi  heroico  carmino  Stilli- 
conis  laudes  extulit,  libet  inserere.  Dicit  enim  sic:  Est  ignota 
procul  nostreque  impervia  menti,  Vix  adeunda  diis  annorum  5 
squalida  mater,  Immensi  spelunca  evi,  que  tempora  vasto 
Suppeditat  revocatque  sinu;  complectitur  antrum  Omnia  quo 
placido  consumit  numine  serpens  Perpetuumfque")  viret  squa- 
mis,  caudamque  reducto  Ore  vorat  tacito,  relegens  exordia 
lapsu.  Vestiboli  custos  vultu  longeva  decoro,  Ante  fores  natura  !° 
sedet  cunctisque  volantes  Dependent  membris  anime;  mansura 
verendus  Scribit  iura  senex,  numeros  qui  dividit  astris,  Et 
cursus  stabilesque  moras  quibus  omnia  vivunt  Ac  pereunt 
fixis  cum  legibus.  Ille  recenset  etc.  Antro  demum  sic  descripto 
subsequitur  idem:  Hic  abitant  vario  facies  distincta  metallo 
Secula  certa  locis,  illic  glomerantur  aena,  Hic  ferrata  rigent, 
illic  argentea  candent;  Eximia  regione  domus  etc.  Hec  ille; 
ex  quibus  reor,  serenissime  regum,  possis  advertere  quam 
suavi  stilo  quamque  accurata  atque  explicita  oratione  quid 
32  c  Eternitas  et  que  intra  Eternitatem  contineantur  |  poeta  descri-  20 
bat.  Qui  ut  eius  ostendat  omnium  temporum  excessum,  dicit 
speluncam  ispius,  id  est  gremii  profunditatem  incognitam  atque 
procul  stantem,  et  nedum  mortalibus,  sed  vix  adeundam  diis, 
id  est  beatis  creaturis  que  in  conspectu  dei  sunt;  eamque  de¬ 
mum  dicit  tempora  suppeditantem  atque  revocantem,  ut  appa-  25 
reat  intra  eam  omne  tempus  initium  sumpsisse  ac  sumere  et 
sumpturum  esse,  et  ultimo  in  finem  devenire  suum.  Et  ut 
appareat  quo  ordine  describit  serpentem  perpetuo  viridem,  id 
est  quantum  ad  eam  nunquam  in  senium  tendentem,  eumque 
dicit  revoluto  in  caudam  ore  eam  devorantem,  ut  ex  hoc  actu  3» 
percipiatnus  temporis  circularem  lapsum.  Nam  semper  anni 
unius  finis  principium  est  sequentis,  et  sic  erit  durante  tem¬ 
pore.  Quo  exemplo  usus  est,  eo  quod  per  illud  fuerit  olim 
Egiptiis,  antequam  licteras  suscepissent,  consuetudo  descri- 
bendi  annum.  Subsequenter  autein  hoc  fieri  tacite  dicit  eo  35 
quod  non  advertentibus  nobis  paulatim  labatur  tempus.  Natu- 

ram  autem  animarum  circumvolantium  plenam  eo  quod  assidue 
multis  animantibus  animas  infundat,  ideo  ante  fores  Eternitatis 
describit  ut  intelligamus  quod  quicquid  intrat  Eternitatis  gre- 
mium,  seu  parum  mansurum  seu  multum,  natura  rerum  agente 
5  intrat,  et  sic  quasi  ianitrix  hic  est,  et  est  intelligendum  de 
natura  naturata.  Nam  quod  natura  naturans  immittit  nunquam 
egreditur.  Senem  autem,  qui  in  antro  numeros  stellis  dividit, 
Deum  verum  credo,  non  quia  senex  sit,  non  enim  in  eternum 
cadit  etatis  ulla  descriptio,  sed  mortalium  loquitur  more,  qui 
10  longevos  etiam  immortales  senes  dicimus.  Hic  numeros  stellis 
dividit  ut  intelligamus  quia  eo  agente  et  ordinante  per  certum 
et  constitutum  ab  eo  syderum  motum  nobis  tempora  distin- 
guantur,  ut  puta  per  solis  totius  celi  circuitum  habemus  an- 
num,  sic  per  eandem  lune  circumvolutionem  mensem,  et  per 
*5  integram  octave  spere  revolutionem  diem.  De  seculis  autem, 
que  ibidem  esse  dicit,  infra  ubi  de  Eonis  satis  late  scribetur. 

Cap.  II 
De  Chaos. 

Chaos,  ut  Ovidius  in  principio  maioris  sui  voluminis 
20  asserit,  fuit  quedam  omnium  rerum  creandarum  inmixta  et 
confusa  materia.  Dicit  enim  sic:  Unus  erat  toto  nature  vultus 
in  orbe  Quem  dixere  Chaos,  rudis  indigestaque  moles  Nec 
quicquam  nisi  pondus  iners  congestaque  eodem  Non  bene 
iunctarum  discordia  semina  rerum  etc.  Hunc  seu  hanc  tam 
25  speciosam  forma  certa  carentem  effigiem  voluere  non  nulli, 
alias  insignes  phylosophi,  sociam  atque  coeternam  fuisse  De- 
mogorgoni,  ut  si  quando  in  mentem  illi  venisset  creaturas 
producere,  non  deesset  materia;  quasi  non  posset  qui  poterat 
rebus  variis  formam  dare,  materiam  ex  qua  daret  producere. 
30  Ridiculum  est,  sed  iam  neminem  redarguere  professus  sum. 

Cap.  Ili 

12  ci  De  Litigio  primo  Demogorgonis  Alio. 

His  premissis  ad  inclitam  prolem  primi  dei  gentilium 
veniendum  est.  Cuius  primum  filium  voluere  Litigium,  eo 
quod  primum  eum  ex  Chaos  pregnantis  utero,  ex  incerto  tamen  5 
patre  eductum  velint.  De  cuius  eductione  talis  a  Theodontio 
recitatur  fabula.  Dicit  enim  a  Pronapide  poeta  in  Prothocosmo 
scribi  quod  semel  residente  Demogorgone,  ut  quiesceret  in 
Eternitatis  antro,  sensit  in  utero  Chaos  tumultuari,  quamobrem 
commotus  extensa  manu  Chaos  ventrem  aperuit,  et  evulso  10 
Litigio  tumultum  faciente,  eo  quod  turpem  et  inhonestam  ha- 
beret  faciem,  abiecit  in  auras.  Qui  confestim  evolavit  in  altum; 
non  enim  poterat  ad  inferiora  descendere,  cum  omnium  rerum 
inferior  is  esse  videretur,  qui  illuni  ex  utero  matris  exemerat. 

Ast  inde  Chaos  acri  fessa  labore,  cum  non  haberet  quam  in-  *5 
vocaret  Lucinam,  madens  tota  in  sudorem  videbatur  resolvi 
debere,  ignita  exalans  infinita  suspiria,  insistente  forti  manu 
Demogorgone,  ex  quo  factum  est  ut  iam  divulso  Litigio,  tres 
Parcas  et  Panem  educeret  una  cum  eis.  Inde  autem  cum  illi 
Pan  rebus  gerendis  videretur  ceteris  aptior,  eum  domui  pre-  20 
fecit  sue  et  sorores  illi  dedit  pedissequas.  Chaos  autem  liberata 
pondere,  iussu  Panis,  Demogorgonis  cessit  in  sedem.  Litigium 
vero,  quod  nos  vulgatiori  vocabolo  Discordiam  dicimus,  ab 
Homero  in  Yliade  Lis  vocatur,  et  Iovis  dicitur  filia,  quam 
ipse  ait,  eo  quod  a  Iunone  per  eam  lesus  fuerit  circa  nativi- 
tatem  Euristei  et  Herculis  de  celo  in  terras  eiectam.  Theodon- 
tius  autem  de  Litigio  plura  insuper  recitat,  que  ubi  decentius 
in  processu  ponenda  videbuntur,  apponam,  que  hic  de  eo  ad 
presens  omittantur.  Habes,  rex  inclite,  ridiculam  fabulam, 
verum  eo  ventum  est,  ubi  oportunum  sit  a  veritate  amovere  3° 
fictiones  corticem,  sed  prius  respondendum  est  persepe  dicen- 
tibus,  quid  poete  dei  opera  vel  nature  vel  nominum  hoc  sub 
fabularum  velamine  tradidere?  Non  erat  eis  modus  alter?  Erat 
equidem,  sed  uti  non  equa  facies  omnibus,  sic  nec  animorum 

iudicia.  Achilles  arma  preposuit  odo,  Egisthus  desidiam  armis, 

Plato  phylosophiam  omissis  ceteris  secutus  est,  statuas  celte 
sculpere  Phydias,  ApeJles  pinnaculo  ymagines  pingere.  Sic  ut 
reliqua  hominum  studia  sinam,  poeta  delectatus  est  tegere 
5  fabulis  veritatem,  cuius  delectionis  Macrobius  super  Somnio 
Scipionis  scribens  satis  apte  causam  videtur  ostendere  dum 
dicit:  |  De  diis  autem  dixi  ceteris,  et  de  anima  non  frustra  *3  a 
se,  nec  ut  oblectent  ad  fabulosa  convertunt,  sed  quia  sciunt 
inimicam  esse  nature  apertam  undique  expositionem  sui,  que 
sicut  vulgaribus  hominum  sensibus  intellectum  sui  vario  rerum 
tegmine  operimento  subtraxit,  ita  a  prudentibus  arcana  sua 
voluit  per  fabulosa  tractari.  Sic  ipsa  misteria  fabularum  cu- 
niculis  operiuntur,  ne  vel  hoc  adeptis  nudam  rerum  talium 
natura  se  prebeat,  sed  summatibus  tantum  viris  sapientia  in* 

J5  terprete,  veri  archani  consciis  contenti  sunt  reliqui.  Hec  Ma¬ 
crobius,  quibus  etsi  multo  plura  dici  possent,  satis  responsum 
arbitror  exquirentibus.  Insuper,  rex  precipue,  sciendum  est 
his  fictionibus  non  esse  tantum  unicum  intellectum,  quin  imo 
dici  potest  potius  polisenum,  hoc  est  moltiplicium  sensum.  Nam 
20  sensus  primus  habetur  per  corticem,  et  hic  licteralis  vocatus 
est;  ahi  per  significata  per  corticem,  et  hi  allegorici  nuncu- 
pantur.  Et  ut  quid  velim  facilius  assummatur,  ponemus  exern- 
plum.  Perseus  Iovis  filius  figmento  poetico  occidit  Gorgonem, 
et  victor  evolavit  in  ethera.  Hoc  dum  legitur  per  licteram 
25  hystorialis  sensus  prestatur.  Si  moralis  ex  hac  lictera  queritur 
intellectus,  victoria  ostenditur  prudentis  in  vicium,  et  ad  vir- 
tutem  accessio.  Allegorice  autem  si  velimus  assummere,  pie 
mentis  spretis  mundanis  deliciis  ad  celestia  elevatio  designatur. 
Preterea  posset  et  anagogice  dici  per  fabulam  Christi  ascensum 
30  ad  patrem  mundi  principe  superato  figurari.  Qui  tamen  sensus 
etsi  variis  nuncupentur  nominibus,  possunt  tamen  omnes  alle¬ 
gorici  appellari,  quod  ut  plurimum  fit.  Nam  allegoria  dicitur 
ab  allon,  quod  alienum  latine  significat,  sive  diversum,  et 
ideo  quot  diversi  ab  hystoriali  seu  licterali  sint  sensu,  alle- 
35  gorici  possunt,  ut  dictum  est,  merito  vocitari.  Verumtamen 
non  est  animus  michi  secundum  omnes  sensus  enucleare  fa- 

bulas  que  sequuntur,  cum  satis  arbitrer  unum  ex  pluribus 
explicasse,  esto  aliquando  apponentur  fortasse  plures.  Nunc 
autem  quid  Pronapidem  sensisse  putem,  explicabo  paucis. 
Videtur  etenim  michi  Pronapidem  mundi  creationem  designare 
voluisse,  secundum  erroneam  eorum  opinionem,  qui  rati  sunt  5 
deum  ex  materia  preparata  produxisse  que  creata  sunt.  Nani 
sensisse  Demogorgonem  tumultum  fieri  in  utero  Chaos,  nil 
aliud  reor  quam  divinam  sapientiam,  aliqua  eam  movente  causa, 
ut  puta  maturitatem  ventris,  id  est  temporis  propositi  horam 
advenisse,  et  sic  cepisse  velie  creationem  et  que  immixta  erant  10 
certo  ordine  segregare,  et  hic  extendisse  manum,  id  est  operam 
*3  fc  voluntati  dedisse,  ut  ex  informi  |  colluvie  formosum  atque  or- 
dinatum  produceret  opus,  et  ante  alia  evulsis  ex  utero  labo- 
rantis,  id  est  laborem  confusionis  patientis  Litigium,  quod 
totiens  aufertur  a  rebus  quotiens  amotis  discordantie  causis  ’S 
illis  debitus  imponitur  ordo.  Patet  igitur  hoc  ante  alia  fecisse, 
disgregasse  scilicet  que  inter  se  erant  dementa  confusa,  calida 
enim  frigidis,  sicca  humidis,  et  levia  gravibus  repugnabant. 

Et  cum  primus  dei  videretur  actus  a  discordantibus  ordinando 
subtraxisse  Litigium,  Demogorgonis  primus  filius  dictus  est.  20 
Eum  abiectum  ob  turpem  faciem,  quia  turpe  sit  ut  plurimum 
litigare;  evolasse  ad  sublimia  potius  videtur  fabuloso  ordini 
prestare  decorem,  quam  aliud  velie  significare.  Preterea  eie- 
ctum  quo  se  efferret  ni  in  altum  tenderet  non  habebat,  cum 
in  inferioribus  iam  producti  orbis  partibus  in  lucem  constet  2 s 
eum  fuisse  productum.  Quod  a  superis  in  terras  demum  deie- 
ctum  sit,  scribit  Homerus  ob  id  factum,  quod  opere  suo  ante 
Herculem  Euristeus  natus  sit,  ut  suo  narrabitur  loco.  Veruni 
quantum  ad  intrinsecum  sensum,  hoc  ego  sentio,  quod  a  motu 
superiorum  corporum  apud  mortales  persepe  oriantur  litigia.  3° 
Insuper  dici  potest  illud  in  terras  eiectum  a  superis,  cum  apud 
superos  omnia  certo  et  perpetuo  agantur  ordine,  ubi  apud 
mortales  vix  inveniatur  aliquid  esse  concorde.  Demum  cum 
dicit  sudore  madefactam  Chaos  et  ignita  emittentem  suspiria 
nil  aliud  intelligat  reor  quam  elementorum  segregationem  pri-  35 
mani,  ut  per  sudorem  sentiamus  aquam,  per  ignita  vero  su- 

spiria  aerem  atque  ignem,  et  que  desursum  sunt  corpora,  et 
per  grossitiem  molis  huius  terram,  que  Panis  consilio  confe- 
stim  creatoris  sui  domus  et  sedes  facta  est.  Eductum  autem 
Pana  post  Litigium  credo  ratos  veteres  ea  in  separatione 
5  elementorum  naturam  naturatam  habuisse  initium  et  evestigio 
domui,  id  est  orbi,  Demogorgonis  prepositam,  quasi  eius 
opere  sic  volente  deo  omnia  producantur  mortalia.  Parcas 
autem  eodem  partu  productas  et  pedissequas  fratri  datas  ideo 
fictum  existimo,  ut  intelligatur  naturam  his  cum  legibus  pro- 
10  ductam  ut  procreet  seu  gignat,  nutriat  et  in  finem  nata  de- 
ducat.  Que  tria  sunt  Parcarum  officia,  in  quibus  continuum 
nature  prestant  obsequium,  ut  latius  in  sequentibus  apparebit. 

Cap.  IV 

De  Pane  secundo  Demogorgonis  filio. 

Pana  Demogorgonis  fuisse  filium  iam  satis  supra  mon- 
stratum  est.  De  quo  talem  Theodontius  recitat  fabulam.  Dicit 
enim  eum  verbis  irritasse  Cupidinem  et  inito  cum  eo  certamine 
superatimi,  et  victoris  iussu  Syringam  nynpham  Archadem 
adamasse,  que  cum  satyros  ante  lusisset,  eius  etiam  sprevit 
20  coniugium.  Pan  autem  cum  illam  urgente  amore  fugientem 
sequeretur,  contigit  ut  ipsa  a  Ladone  fluvio  impedita  consi¬ 
sterei,  et  nynpharum  auxilium  precibus  imploraret,  quarum 
opere  factum  est  ut  in  palustres  calamos  verteretur.  Quos  cum 
Pan  motu  ventorum  sensisset  dum  invicem  colliderentur  esse 
25  canoros,  tam  affectione  puelle  a  se  dilecte  quam  delectatione 
soni  permotus,  calamos  libens  assumpsit,  et  ex  eis  septem 
disparibus  factis  fistulam,  ut  aiunt,  composuit,  eaque  primus 
cecinit,  ut  etiam  testari  videtur  Virgilius:  Pan  primus  calamos 
cera  coniungere  plures  Instituit  etc.  Huius  preterea  poete  et 
30  alii  insignes  viri  mirabilem  descripsere  figuram.  Nani  ut  Ra- 
banus  in  libro  De  origine  rerum  ait:  Is  ante  alia  fronti  habet 
infixa  cornua  in  celum  tendentia,  barbam  prolixam  et  in  pectus 
pendulam,  |  et  loco  palli!  pellem  distinctam  maculis,  quam 

nebridem  vocavere  prisci,  sic  et  manu  virgatn  atque  septem 
ealamorum  fistulam.  Preterea  inferioribus  membris  yrsutum 
atque  hyspidum  dicit,  et  pedes  habere  capreos  et,  ut  addit 
Virgilius  purpuream  faciem.  Hunc  unum  et  idem  cum  Silvano 
arbitrabatur  Rabanus,  sed  diversos  esse  describit  Virgilius  5 
dicens:  Venit  et  agresti  capitis  Silvanus  honore,  Florentes  fe- 
rulas  et  grandia  liba  quassans.  Et  illico  sequitur:  Pan  deus 
Arcadie  venit.  Et  alibi:  Panaque  Silvanumque  senem  nynphas- 
que  sorores  etc.  His  igitur  premissis,  ad  intrinseca  veniendum 
est.  Etquoniam  supra  Pana  naturam  naturatam  esse  dictum  est,  10 
quid  sibi  voluerint  fingentes  euin  a  Cupidine  superatum,  facile 
reor  videri  potest.  Nani  quam  cito  ab  ipso  creatore  natura 
producta  est,  evestigio  cepit  operari,  et  suo  delectata  opere 
illud  cepit  amare,  et  sic  a  delectatione  irritata  amori  succu- 
buit.  Siringa  autem  quam  aiunt  a  Pane  dilectam,  ut  dicebat  *5 
Leontius,  dicitur  a  syren  grece,  quod  latine  sonat  deo  cantans, 
et  sic  poterimus  dicere  Siringam  esse  celorum  seu  sperarum 
melodiam,  que  ut  Pictagore  placuit  ex  variis  inter  se  motibus 
circulorum  sperarum  conficiebatur,  seu  conficitur,  et  per  con- 
sequens  tanquam  deo  et  nature  gratissimum  a  natura  confi-  20 
ciente  diligitur.  Seu  volumus  potius  Siringam  esse  circa  nos 
agentibus  supercelestibus  corporibus  nature  opus  tanto  orga- 
nizatum  ordine,  ut  dum  in  certuni  et  determinatum  finem 
continuo  deducitur  tractu,  non  aliter  quam  faciant  rite  canen- 
tes  armoniam  facere,  quod  deo  gratissimum  fore  credendum  25 
est.  Cur  autem  hanc  nynpham  Arcadem  fuisse  dixerint  et  in 
calamos  versam,  ideo  dictum  puto  quia,  ut  placet  Theodontio, 
Arcades  primi  fuere,  qui  excogitato  cantu  emittentes  per  cala- 
mos  longos  et  breves  spiritum,  quatuor  vocum  invenere  di¬ 
scrimina,  et  demum  addidere  tria,  et  ad  postremum  quod  s° 
permultos  faciebant  calamos,  in  unam  contraxere  fistulam, 
foraminibus  ori  flantis  proximis,  et  remotioribus  excogitatis. 
Macrobius  vero  hoc  repertum  dicit  Pictagore,  ad  ictus  malleo- 
rum  gravium  atque  levium.  Iosephus  vero  in  libro  Antiquitatis 
Iudaice  dicit  longe  vetustius  iubal  inventum  fuisse  ad  tinnitum  35 
malleorum  Tubalcayn  fratris  sui,  qui  ferrarius  faber  fuit.  Veruni 

quoniam  fingentibus  verius  visum  est  Arcades  invenisse,  eo 
quod  ilio  forsan  evo  ceteros  excederent  fistula,  Arcadem  nyn- 
pham  fuisse  voluere.  Syringam  autem  lusisse  satiros  et  Pana 
fugientem,  atque  a  Ladone  moratam  et  ninpharum  suffragio 
5  in  calamum  versam,  circa  nostros  cantus  iudicio  meo  aliquid 
bone  considerationis  abscondit.  Hec  enim  spretis  satyris,  id 
est  ingeniis  rudibus,  fugit  Pana,  id  est  hominem  natura 
aptum  natum  ad  musicalia;  nec  equidem  actu  fugit,  sed  exi- 
stimatione  cupientis,  cui  in  dilatione  videtur  cessari  quod 
30  optat.  Hec  tunc  a  Ladone  sistitur  donec  instrumentum  ad 
emittendam  meditationem  perficitur.  Est  enim  Ladon  fluvius 
in  ripa  nutriens  calamos,  in  quos  versam  Syringam  aiunt, 
ex  quibus  postmodum  confectam  fistulam  novimus;  ex  quo 
summere  debemus  uti  calamorum  radix  terre  infixa  est,  sic 
*5  et  meditatio  musice  artis  et  coinpertus  exinde  cantus  tam 
diu  latet  in  pectore  inventoris,  donec  emittendi  prestetur 
organum,  quod  ex  calamis  suffragio  humiditatis  a  radice 
emissis  conficitur;  quo  confecto,  sonus  premeditatus  emittitur 
suffragio  humiditatis  spiritus  emittentis.  Nam  si  siccus  esset, 

20  nulla  sonoritatis  dulcedo  sed  mugitus  potius  sequeretur,  ut 
videmus  ex  igne  per  fistulas  emisso  contingere;  et  sic  in  cala¬ 
mos  versa  videtur  Syringa,  eo  quod  per  calamos  resonet. 
Possibile  preterea  fuit  a  compertore  fistule  calamos  ad  hoc 
primo  fuisse  compertos  Ladonem  secus,  et  sic  a  Ladone  de- 
25  tento.  Restat  videre  quid  sensisse  potuerint  circa  Panis  yma- 

ginem,  in  qua  ego  arbitror  veteres  |  universale  nature  corpus  *4  d 
tam  scilicet  agentium  quam  patientium  rerum  voluisse  descri- 
bere,  ut  puta  sentientes  per  cornua  in  celum  tendentia  superce- 
lestium  corporum  demonstrationem,  quam  duplici  modo  perci- 
30  pimus  arte  scilicet,  qua  discursus  syderum  investigantes  co- 
gnoscimus  et  sensu  quo  eorum  in  nos  confusiones  sentimus.  Per 
ignitam  autem  eius  faciem  ignis  elementum,  cui  annexum  ae-  \ 
rem  voluere,  summendum  reor,  quos  sic  iunctos  Iovem  dixere 
non  nulli.  Per  barbam  autem,  per  quam  virilitas  demonstratur, 

3i>  virtutem  activam  horum  duorum  elementorum  sic  iunctorum 
intelligi  voluisse  existimo,  et  eorum  opus  in  terram  et  aquam, 

dum  demissam  illam  in  pectus  et  ad  partes  inferiores  traxere. 
Eum  autem  maculosa  pelle  tectum  descripsere,  ut  per  illam 
ostenderetur  octave  spere  mirabilis  pulchritudo  crebro  stella- 
rum  fulgore  depicta,  a  qua  quidem  spera,  sicuti  pallio  tegitur 
homo,  sic  omnia  ad  naturam  rerum  spectantia  conteguntur.  5 
Per  virgam  autem  nature  regimen  intelligendum  reor,  quo 
omnia  et  potissime  ratione  carentia  reguntur,  et  in  determi- 
natum  finem  in  suis  operibus  etiam  deducuntur.  Fistulam 
vero  ad  armoniam  celestem  designandam  illi  apposuere.  Quod 
illi  circa  inferiora  sit  hispidum  corpus  et  hyrsutum,  terre  su-  10 
perficiem  montium  et  scopulorum  gibbosam  et  silvarum  vir- 
gultorum  et  graminum  tectam  intelligo.  Alii  vero  sensere 
aliter.  Solem  scilicet  per  hanc  ymaginem  designari,  quem 
rerum  patrem  dominumque  credidere,  quos  inter  fuit  Macro-, 
bius.  Et  sic  eius  cornua  volunt  lune  renascentis  indicium,  per  *5 
purpuream  faciem  aeris  mane  seroque  rubescentis  aspectum, 
per  prolixam  barbam  ipsius  solis  in  terram  usque  radios  de- 
scendentes,  per  maculosam  pellem  celi  ornatum  a  solis  luce 
derivantem,  per  baculum  seu  virgam  rerum  potentiam  atque 
moderamen,  per  fistulam  celi  armoniam  a  motu  solis  cognitam  20 
etc.  prout  supra.  Credo,  rex  magnifice,  videas  quam  summo- 
tenus  exponendo  transeam,  quod  duplici  de  causa  facio.  Primo 
quidem  quia  confido,  quoniam  tibi  nobile  sit  ingenium,  quo 
possis  quantumcunque  parvis  datis  iudiciis,  in  quoscunque 
profundissimos  sensus  penetrare.  Secundo  quia  sequentibus  25 
cedendum  est.  Nam  si  omnia  que  ad  expositionem  huius  fabule 
possent  induci  describere  vellem,  ipsa  sola  fere  totum  exco- 
gitatum  volumen  occuparet.  Et  ut  redeam  ad  omissa,  hunc 
Pana,  seu  quod  in  processu  eundem  cum  Demogorgone  arbi- 
trarentur  Arcades,  ut  Theodontio  visum  est,  seu  quod  ilio  3° 
m  a  neglecto  in  istum  totos  verterent  animos,  sacris  etiam  j  hor- 
rendis,  ut  puta  humano,  imo  natorum  illi  litantes  sanguine, 
precipue  coluere,  eumque  dixere  Pana  a  pan,  quod  totum 
latine  sonat,  volentes  ob  hoc  quod  omnia  quecunque  sint  in 
nature  gremio  concludantur,  et  sic  ipsa  totum  sit.  Iuniores  35 
inde,  eo  quod  innovata  placent,  Pana  Liceum  vocaverunt. 

Alii  adempto  Panis  nomine  Liceum  tantum  dixere.  Et  non 
nulli  Iovem  Liceum  existimantes  nature  seu  Iovis  opere  lupos 
a  gregibus  amoveri  quibus  ipsi  fere  vacabant  omnes,  et  sic 
a  lupis  fugatis  cognomen  meruisse  videtur;  grece  enim  lupus 
5  dicitur  lycos.  Augustinus  vero,  ubi  De  civitate  dei  scribit, 
dicit  non  ob  hoc  contigisse  Pana  Liceum  vocari,  quin  imo 
propter  crebram  mutationem  hominum  in  lupos,  que  in  Ar¬ 
cadia  contingebat,  quod  nisi  divina  operante  virtute  fieri  non 
posse  arbitrabantur.  Hinc  propterea  videtur  Macrobium  sum- 
i°  psisse  Pana  non  Iovem,  sed  solem  esse,  eo  quod  sol  omnis 
mortalis  vite  sit  pater,  eoque  surgente  consueverint  lupi  dimissis 
insidiis  adversus  greges  in  silvas  abire,  et  sic  ob  istud  bene- 
ficium  eum  dixere  Liceum. 

Cap.  V 

15  De  Cloto,  Lachesi  et  Atropu  filiabus  Demogorgonis. 

Cloto,  Lachesis  et  Atropos,  ut  supra,  ubi  de  Litigio,  filie 
fuere  Demogorgonis.  Cicero  autem  has  Parcas  vocat,  ubi  De 
naturis  deorum  scribit,  et  filias  Herebi  Noctisque  fuisse  dicit. 
Verum  ego  ideo  Theodontio  potius  adhereo,  qui  illas  cum 
20  rerum  natura  creatas  dicit,  quod  longe  magis  veritati  videtur 
conforme,  eas  scilicet  nature  rerum  esse  coevas.  Has  easdem 
ubi  supra  vocat  Tullius  in  singulari  Fatum  illudque  Herebi 
Noctisque  filium  dicit,  quod  ego  longe  magis  quam  Parcas 
habito  respectu  ad  id  quod  de  Fato  scribitur,  ut  post  seque- 
25  tur  Demogorgonis  filium  dicam.  Seneca  vero,  has  in  epistulis 
ad  Lucilium  Fata  vocat,  dato  Cleantis  dictum  dicat,  dicens: 
Ducunt  volentem  Fata,  nolentem  trahunt.  Circa  quod  non 
solum  eorum  describit  officium,  eas  scilicet  sorores  omnia 
ducere,  sed  edam  trahere,  non  aliter  quam  si  de  necessitate 
30  contingat  omnia.  Quod  longe  apertius  sentire  videtur  in  tra- 
gediis  Seneca  poeta  tragicus,  et  in  ea  potissime  cui  titulus 
est  Edipus,  ubi  dicit:  Fatis  agimur,  credite  Fatis.  Non  sollicite 
possunt  cure  Mutare  rati  stamina  fusi.  Quicquid  patimur  mor- 

tale  genus  Quicquid  facimus  venit  ex  alto,  Servatque  sua 
decreta  colus  Lachesis  dura  revoluta  manu,  omnia  septo  tra¬ 
mite  vadunt  Primusque  dies  dedit  extremum.  Non  illa  deo 
venisse  licet,  Que  nexa  suis  currunt  causis.  It  cuique  ratus 
prece  non  nulla  Mobilis  ordo,  multis  ipsum  Timuisse  nocet,  5 
a4  b  multi  ad  fatum  Vejnere  suum  dum  Fata  timent  etc.  Hec  ille 
Quod  etiam  Ovidius  sensisse  videtur  dum  in  maiori  suo  vo* 
lumine  dicit  in  persona  Iovis  Veneri:  Tu  sola  insuperabile 
fatum,  Nata,  movere  putas?  Intres  licet  ipsa  sororum  Tecta 
trium,  cernes  illic  molimine  vasto,  Ex  ere  et  solido  rerum  10 
tabularia  ferro,  Que  neque  concursum  celi  neque  fulminis 
iram,  Nec  metuunt  ullas  tuta  atque  eterna  ruinas.  Invenies 
illic  incisa  adamante  perenni  Fata  tui  generis  etc.  In  quibus 
preter  iam  damnatam  opinionem  summi  potest  has  tres  sorores 
esse  Fatum  et  Fata  quantumcunque  Tullius  in  Parcas  et  Fata  *5 
distinxerit,  volens  potius,  ut  reor,  diversitate  nominum  diver- 
sitatem  officiorum  quam  personarum  ostendere.  Nos  autem  de 
his  tribus  redigendis  postremo  in  unum,  quid  non  nulli  sen- 
serint  vìdeamus.  Has  supra  diximus  servitio  Panis  dedicatas 
a  patre,  et  causas  demonstravimus.  Fulgentius  vero  ubi  de  20 
Mithologiis,  dicit  eas  attributas  obsequio  Plutonis  inferorum 
dei,  credo  ut  sentiamus  actiones  istarum  circa  terrena  tantum 
versari,  et  Pluto  terra  interpretatur.  Et  ait  idem  Fulgentius, 
Cloto  interpretari  evocationein,  eo  quod  suum  sit,  iacto  cuiu- 
scunque  rei  semine,  ili ud  adeo  in  incrementum  trahere,  ut  25 
aptum  sit  in  lucem  emergere.  Lachesis  autem,  ut  idem  dicit 
interpretatur  protractio  seu  sors,  eo  quod  id  quod  a  Cloto 
compositum  est  in  lucem  evocatum  a  Lachesi  suscipiatur  et 
protrahitur  in  vitam.  Atropos  autem,  ab  a,  quod  est  sine,  et 
tropos,  quod  est  conversio,  absque  conversione  interpretatur,  3° 
eo  quod  oinne  natum  evestigio,  quod  in  terminum  sibi  pre- 
signatum  venisse  cognoverit,  demergat  in  mortem,  a  qua  nulla 
retro  naturali  opere  conversio  est.  Apuleius  vero  Medaurensis 
non  mediocris  autoritate  phylosophus,  de  his  in  libro  quem 
Cosmographiam  cognominat,  scribit  sic:  Sed  tria  Fata  sunt  35 
numero  cura  ratione  temporis  facientia,  si  potestatem  earum 

ad  eiusdem  similitudinem  temporis  referas.  Nani  quod  in  fuso 
perfectum  est,  preteriti  temporis  habet  speciem,  et  quod  tor- 
quetur  in  digitis,  momenti  presentis  indicat  spatia,  et  quod 
nondum  ex  colo  tractum  est  subactumque  cure  digitorum,  id 
5  futuri  et  consequentis  seculi  posteriora  videtur  ostendere.  Hec 
illis  conditio  et  nominum  eiusdem  proprietatem  contingit,  ut 
sit  Atropos  preteriti  temporis  fatum,  quod  non  deus  quidem 
faciet  infectum,  et  futuri  temporis.  Lachesis  autem  a  fine  co¬ 
gnominata,  quod  etiam  illis  que  futura  sunt  finem  suum  deus 
10  dederit;  Cloto  presentis  temporis  habet  curam,  ut  ipsis  actio- 
nibus  suadeat  ne  causa  solers  rebus  omnibus  desit.  Hec  Apu- 
leius.  Sunt  insuper  qui  volunt  Lachesim  eam  |  esse,  quam 
fortunam  nuncupamus,  et  ab  ea  omnia  mortali  bus  contingentia 
agitari.  Nunc  autem  quid  de  Fato  sentiant  veteres,  dato  non 
!5  multum  a  precedentibus  differant,  videntum  est.  Dicit  ergo 
de  Fato  sic  Tullius  in  libro  quem  De  divinatione  scripsit: 
Fatum  id  appello  quod  Greci  imarmenidem,  id  est  ordinem 
seriemque  causarum,  cum  causa  causam  gignat,  ea  est  ex 
omni  eternitate  fluens  veritas  sempiterna.  Quod  cum  ita  sit, 
■°  nichil  est  futurum,  cuius  non  causas  id  ipsutn  efficientes  natura 
contineat.  Ex  quo  intelligitur  ut  Fatum  sit  non  id  quod  su- 
perstitiose,  sed  id  quod  phylosophice  dicitur,  causa  eterna 
rerum  cur  et  ea  que  preterierint  facta  sunt,  et  que  instant 
fiant  et  que  sequuntur  futura  sint.  Hec  Cicero.  Boetius  autem 
25  Torquatus,  vir  disertissimi^  atque  catholicus,  ubi  De  phylo- 
sophica  consolatione  scripsit,  cum  diffuse  de  hac  materia  cum 
phylosophia  magistra  rerum  altercetur,  dicit  inter  alia  de  Fato 
sic:  omnium  generatio  rerum  cunctusque  mutabilium  natura- 
rum  progressus  et  quicquid  aliquo  movetur  modo,  causas, 

30  ordinem,  formas  ex  divine  mentis  stabilitate  sortitur;  hec  in 
sue  simplicitatis  arce  composita,  multiplicem  rebus  gerendis 
niodum  statuit.  Qui  modus  cum  in  ipsa  divine  intelligentie 
puntate  conspicitur,  providentia  nominatur.  Cum  vero  ad  ea 
que  movet  atque  disponit  refertur,  Fatum  a  veteribus  appel- 

31  latum  est.  Hec  ille.  Poteram  et  apponere  quid  Apuleius  de 
Fato  in  Cosmographia  determinet,  et  aliorum  sententias,  sed 

quoniam  satis  dietimi  reor,  cur  Demogorgonis  aut  Herebi 
Noctisque  Parce  seu  Fatum  vel  Fata  dicantur  filie,  breviter 
describam.  Cum  sepe  eventurum  sit  in  sequentibus  et  iam 
in  precedentibus  contigerit,  quod  causatus  causantis  dicatur 
filius,  possumus  ad  presens  dicere  has  tres  sorores  variis  nun-  5 
cupatas  nominibus  dei  filias  tanquam  ab  eo  causatas,  qui 
prima  causarum  est,  ut  satis  per  verba  supra  proxime  Cice- 
ronis  atque  Torquati  videri  potest.  Hunc  deum,  ut  dictum 
est,  veteres  Demogorgonem  dixere.  Quod  autem  ex  Herebo 
et  Nocte,  ut  dicit  Tullius,  nate  sint,  talis  oratio  reddi  potest.  30 
Est  Herebus,  ut  apperebit  latius  in  sequentibus,  terre  profun- 
dissimus  et  absconditus  locus,  quem  allegorice  possumus  acci- 
pere  prò  profunditate  divine  mentis,  in  quam  mortalis  oculus 
penetrare  non  potest,  et  cum  divina  mens  videns  tanquam 
se  ipsam,  intelligens  quid  actura  esset,  et  inde  has  actu  cum  35 
natura  rerum  produceret  satis  ex  Herebo,  id  est  ex  arcano 
et  profundissimo  divine  mentis  penetrali,  natas  dicere  possu¬ 
mus.  Noctis  autem  filie  dici  possunt  quantum  ad  nos,  quia 
omnia  in  que  acies  oculorum  nostrorum  penetrare  non  potest, 
obscura  dicimus  et  noctis  luce  carentis  similia,  |  et  sic  cum  ad  20 
intrinseca  divine  mentis  intellectu  transire  nequeamus,  mortali 
offuscati  caligine,  cum  in  se  ipsa  splendidissima  sit,  et  vive 
atque  indeficientis  lucis  corusca,  vicium  illi  nostre  hebetudinis 
nominando  attribuimus  noctem  perennem  diem  nuncupantes, 
et  sic  Noctis  erunt  filie;  seu  volumus  dicere,  quia  nobis  inco-  25 
gnite  sunt  dispositiones  earum,  eas  obscuras  et  Noctis  filias 
vocitamus.  De  nominibus  propriis  predictum  est,  de  appella- 
tivis  dicendum.  Vocat  igitur  has  Tullius  Parcas,  ut  reor  per 
antiphrasin,  quia  nemini  parcant;  nulla  enim  apud  eas  est 
acceptio  personarum,  solus  deus  potest  pervertere  earum  vires  3° 
et  ordinem.  Fatum  autem  aut  Fata  a  for  faris  tractum  nomen 
est,  quasi  velint,  qui  id  imposuere  nomen,  quod  ab  eis  agitur 
a  deo  quasi  irrevocabile  dictum  sit  seu  previsum,  ut  per  verba 
Boetii  satis  assumitur,  et  etiam  sentire  videtur  Augustinus, 
ubi  De  civitate  dei.  Sed  abhorret  ipse  vocabulum  admonens,  35 
ut  si  quisquam  voluntatem  dei  seu  potestatem  nomine  Fati 
appellet,  sententiam  teneat,  linguam  coerceat. 

CaP.  VI 

De  Polo  sexto  Deraogorgonis  filio. 

Aiunt  insuper  Polum  Demogorgonis  fuisse  filium,  et  hoc 
in  Prothocosmo  asserere  Pronapidem,  talem  ex  hoc  fabulam 
5  recitantem:  quod  dum  secus  undas  in  sede  sua  consisterei 
Demogorgon,  et  ex  exili  limo  sperulam  composuisset,  eam 
nuncupavit  Polum.  Qui,  spretis  patris  cavernis  et  inertia,  evo- 
lavit  in  altum,  et  eo  quod  adhuc  mollis  esset,  in  tam  grande 
corpus  evolans  conflatus  est,  ut  omnia  que  a  patre  fuerant 
10  ante  composita  circundaret.  Verum  nondum  sibi  aliquis  erat 
ornatus,  cum  fabricanti  patri  lucis  globum  assistens,  videretque 
ignitas  plurimum  ad  ictum  mallei  fabrilis  hinc  inde  favillulas 
evolare,  omnes  sinu  facto  collegit,  et  in  domum  suam  detulit, 
eamque  ex  illis  ornavit  omnem.  Haberem,  rex  inclite,  quid 
*5  riderem,  videns  compositi  orbis  tam  ineptum  ordinem,  sed 
ante  testatus  sum  nil  velie  mordere;  huius  tamen  fictionis 
tenue  satis  velum  est.  Sequitur  enim  ut  in  ceteris  Pronapides 
opinionem  volentium  ex  terra  a  mente  divina  terris  inclusa 
cuncta  fuisse  producta,  dum  Polum,  quem  ego  celum  intelligo, 
20  ex  terra  extensibile  factum  ait,  et  in  maximum  ac  circumple- 
ctens  omnia  corpus  eductum.  Quod  autem  ex  favillulis  ex 
luce  prodeuntibus  domum  ornaverit  suam,  hoc  ideo  dictum 
reor,  quia  solis  micantibus  radiis  stelle  in  celo  composite  na¬ 
tura  sua  luce  carentes  lucide  facte  sint.  Polus  autem  dicitur, 
25  ut  arbitror,  a  quibusdam  potioribus  suis  partibus.  Constat 
enim,  ut  venerabilis  Andalo  preceptor  meus  et  veteres  astro¬ 
logie  autores  asserunt,  celum  omne  super  duos  polos  circum- 
flecti,  quorum  alterum  |  nobis  propinquiorem  articum  vocant, 
oppositum  autem  antarticum;  hunc  tamen  aliqui  Pollucem 
30  vocant,  causam  ego  non  video. 

Cap.  VII 

De  Phytone  septimo  Demogorgonis  fìlio. 

Phyton  Pronapidis  testimonio  Demogorgonis  filius  fuit  et 
terre,  ex  nativitate  cuius  talem  ipse  recitat  fabulam.  Dicit 
enim  Demogorgonem  continue  caliginis  affectum  tedio  Acroce-  5 
raunos  conscendisse  montes,  et  ex  eis  ingentem  nimium  et 
ignitam  evulsisse  molem,  eamque  primo  rotundasse  forcipibus, 
deinde  in  Caucaso  monte  malleo  solidasse;  post  hec  ultra 
Taprobanem  detulisse,  et  globum  illum  lucidum  sexies  undis 
mersisse,  totidemque  circum  rotasse  per  auras,  et  hoc  ideo  10 
ne  ulla  unquam  posset  circumitione  diminui,  aut  evi  labe- 
factari  rubigine,  et  ut  agilis  ferretur  undique.  Qui  confestim 
se  tollens  in  altum,  domum  intravit  Poli,  patrisque  sedem 
omnem  complevit  fulgore.  Ex  immersionibus  autem  eius,  aque 
ante  dulces  amaritudinem  sumpsere  salsedinis,  et  aer  ad  perci-  J5 
piendos  lucis  radios  ex  rotationibus  aptus  affectus  est.  Orpheus 
vero,  qui  fere  poetarum  omnium  vetustissimus  fuit,  ut  Lactan- 
tius  in  libro  Divinarum  institutionum  scribit,  opinatus  est 
Phytonem  hunc  primum  maximum  et  veruni  deum  esse,  et 
ab  ipso  cuncta  fuisse  producta  atque  creata.  Quod  forsan  hoc  20 
in  opere  locum  illi  primum  quesisset,  tanto  asserente  teste,  ni 
ipsemet  Orpheus,  minus  advertens  reor,  seu  quia  nequiret 
animo  concipere  quenquam  fuisse  ingenitum,  scripsisset:  Pro- 
thogonos  Phyton  perimetheos  neros  iyos.  Quod  in  latinum 
versum  sonat:  Principio  genitus  Phyton  longo  aere  natus.  Et  25 
sic  non  primus  ut  dixerat,  si  aere  genitus  est.  Hunc  preterea 
Lactantius  ubi  supra  Phaneta  vocat.  Sed  iam  sumptus  expetit 
ordo  ut  videamus  quid  contegat  fictio,  quod  explicato  sensu 
nominum  fere  apparebit  liquido.  Ugucio  in  libro  vocabulorum 
dicit,  Phytonem  solem  esse,  et  hoc  illi  quesitum  nomen  a  3° 
Phytone  serpente  ab  eodem  superato.  Sic  et  Paulus,  in  libro 
quem  Collectionum  intitulat,  dicit:  Phanos  seu  Phanet  idem 
esse  quod  apparitio.  Sic  enim  Phytonem  hunc  Lactantius  vocat. 
Quod  quidem  nomen  Soli  optime  competit,  ipse  enim  est  qui 

surgens  apparet,  eo  autem  cessante,  nulla  erit  ceterarum  crea¬ 
ta  rarum  apparitio  mortalium,  seu  etiam  syderum.  Ergo  solis 
creationem  vult  ostendere  Pronapides.  Circa  quam  ut  eorum 
sequatur  opinionem  qui  ex  terra  omnia  volunt  condita,  inducit 
5  deum  seu  terre  divinam  mentem  ex  Acroceraunis  montibus 

sumpsisse  materiam,  ratus  ignitam  terram  ad  j  componendum  !5  *> 
lucidum  corpus  aptiorem.  Quod  autem  hanc  molem  forcipibus 
rotundasset  intelligo  divinam  artem,  qua  a  deo  solis  globus 
adeo  spericus  factus  est,  ut  nulla  superfluitate  eius  superficies 
gibbosa  sit.  Equo  modo  et  malleus  dici  potest  summi  artificis 
intentum,  quo  in  Caucaso  monte,  id  est  in  celi  summitate  adeo 
corpus  illud  solidum  formavit  ut  nulla  ex  parte  dissolvi  aut 
minui  videatur.  Inde  dicit  eum  delatum  ultra  Taprobanem,  ut 
ostendat  ubi  creatum  opinetur;  est  enim  Taprobanes  orientalis 
*5  insula  hostio  Gangis  fluminis  opposita,  qua  ex  parte  nobis  in 
equinoctiis  sol  oritur;  et  sic  in  Oriente  compositum  videtur 
velie.  Mersum  tamen  ibi  sexies  undis  dicit,  imitatus  fabrilis 
actus  qui  ad  durandum  ferrum  illud  fervidum  aquis  immer- 
gunt.  Et  in  hoc  arbitror  Pronapidem  voluisse  perfectionem  et 
20  eternitatem  corporis  huius  designasse,  est  quidem  sex  perfectus 
numerus  se  ex  suis  partibus  omnibus  conficiens,  ex  quo  vult 
intelligamus  et  artificis  et  artificiati  perfectionem.  Quod  autem 
sexies  rotatum  sit,  puto  per  numerum  perfectum  rotationis, 
voluerit  eius  circularem  et  indeficientem  motum  describere,  a 
25  quo  nunquam  exorbitasse  aut  destitisse  compertum  est.  Quod 
ob  ingentis  et  igniti  corporis  demersionem,  aque  primo  dulces 
amare  facte  sint,  non  ob  aliud  dictum  puto,  nisi  ut  ostendatur 
quod  ob  continuam  radiorum  solis  ferventium  percussionem 
aquarum  maris  aque  superficietenus  salse  facte  sint,  ut  appro- 
20  bant  physici. 

Cap.  Vili 

De  Terra  ex  filiis  Demogorgonis  octava,  que  ex  incognitis  parentibus 
quinque  genuit  filios;  quorum  primus  Nox,  secundus  Tartarus,  ter- 
tius  Fama,  quartus  Taigetes,  quintus  Antheus. 

Terra,  ut  supra  patet,  Demogorgonis  fuit  sedes  et  filia,  de  5 
qua  Statius  in  Thebaide  scribit  sic:  o  hominum  divumque 
eterna  creatrix,  Que  fluvios  silvasque  animarum  semina  mundi 
Cuncta  Prometheasque  manus  Pyrreaque  saxa  Gignis,  et  im- 
pastis  que  prima  dementa  dedisti  Mutastique  viros,  que  pontum 
ambisque  vehisque:  Te  penes  et  pecudum  gens  mitis  et  ira  11 
ferarum  Et  volucrum  requies;  firmum  atque  immobile  mundi 
Robur  inoccidui,  te  velox  machina  celi  Aere  pendente  vacuo, 
te  currus  uterque  Circumit,  o  rerum  media  indivisaque  magnis 
Fratribus!  ergo  simul  tot  gentibus  alma,  tot  altis  Urbibus  ac 
populis  subterque  et  desuper  una  Sufficis,  astriferumque  do-  1 
mos  Athlanta  supernos  Ferre  laborantem  nullo  vehis  ipsa 
*5  c  labore  etc.  In  quibus  profecto  carminibus  |  satis  terre  opus  et 
laudes  ostenduntur,  de  cuius  generatione  quoniam  supra  ubi 
de  Litigio  dictum  est  reiterandum  non  censeo.  Eam  tamen 
veteres  Titanis  dixere  coniugem,  eamque  ex  patris  concubitu,  2< 
ut  premonstratum  est  quosdam  suscepisse  filios;  et  ex  Occeano 
nepote  atque  ex  Acheronte  infernali  fluvio,  nec  non  ex  aliis 
incognitis,  ut  decenti  demonstrabitur  loco.  Vocavere  eam  pre¬ 
terea  multis  nominibus,  ut  puta  Terram,  Tellurem,  Tellumo- 
nem,  Humum,  Arridam,  Bonam  deam,  Matrem  magnani,  2-‘ 
Faunam  et  Fatuam.  Habet  et  preterea  hec  cum  quibusdam 
deabus  communia  nomina.  Dicitur  enim  Cibeles,  Berecinthia, 
Rhea,  Opis,  Iuno,  Ceres,  Proserpina,  Vesta,  Ysis,  Maia  et 
Medea.  Sed  quid  circa  predicta  theologi  voluerint  veteres, 
videndum  est.  Dicunt  eam  Titanis,  qui  sol  est,  coniugem,  eo  3C 
quod  in  eam  sol  agat  tanquam  in  dispositam  materiam  ad  pro- 
ducendum  animantia  quecunque  atque  metalla  et  preciosos 
lapides  et  huiusmodi.  Non  nulli  volunt  Titanum  hominem 
ingentis  potentie  fuisse  et  terre  virum  dictum  eo  quod  multum 

terre  possideret,  et  filios  suscepisset  tanta  prestantes  fortitudine 
et  corporis  mole  ut  non  ex  muliere  sed  ex  ingentiori  corpore, 
ut  puta  terra,  suscepti  viderentur.  Et  ut  ad  nomina  veniamus, 
dicit  Rabanus  in  libro  de  Originibus  rerum,  eam  terram  nun- 
eupari  eo  quod  teratur,  quod  ad  superficiem  solam  spectat. 
Tellus  autem,  ut  idem  testatur  Rabanus,  dieta  est  quia  fructus 
ex  ea  tollamus.  Servius  autem  dicit  eam  terram  esse  que  teri- 
tur,  tellurem  vero  deam.  Et  alibi  dicit:  Tellurem  deam  esse, 
terram  autem  elementum;  sed  quandoque  tellurem  prò  terra 
poni,  sicut  prò  igni  Vulcanum  et  Cererem  prò  frumento. 
Tellumonem  vero,  ut  ego  coniectura  possum  percipere,  eam 
terre  partem  dixere  que  nec  teritur  nec  radicibus  graminum 
aut  arborum  usui  est,  eo  quod  longe  sit  tellure  inferior.  Humus 
vero,  ut  asserit  Rabanus  ea  pars  terre  dicitur  que  plurimum 
habet  humiditatis,  ut  puta  palustris  et  propinqua  fluminibus. 
Aridam  autem  terram  vocavere  non  quia  sic  illam  a  creatione 
creator  nuncupaverit,  ut  eius  veram  complexionem  ostenderet, 
sed  eo  quod  aretur.  Bona  autem  dea,  teste  Macrobio  Satur- 
naliorum  ideo  dieta  est  quod  nobis  omnium  bonorum  ad  vi¬ 
etimi  causa  sit  cum  ipsa  germinantia  nutriat,  fructus  alat, 
escas  avibus  et  pabula  brutis  exhibeat,  ex  quibus  et  ipsi  nu- 
trimur.  Matrem  autem  magnani,  ut  ait  Paulus,  vocari  voluere 
qui  arbitrati  sunt  eam  rerum  omnium  cre|atricem.  Ego  equi-  ‘5d 
dem  arbitror  quia  tanquam  pia  mater  et  maxima  sua  ubertate 
nutriat  cuncta  mortalia  et  suo  gremio  inorientia  cuncta  susci- 
piat.  Cur  autem  Faunam  dixerint  Macrobius  Saturnaliorum 
libro  describit,  dicens:  quod  omni  usui  faveat  animantium, 
quod  adeo  manifestum  est  ut  licteris  explicari  non  egeat.  Fa- 
tuam  vero  a  fando  dictam  dicit  idem  Macrobius  veteres  vo- 
luisse,  eo  quod  infantes  partu  editi  non  prius  vocem  habeant 
vel  emittant  quam  ipsam  contigerint.  Que  vero  ex  nominibus 
cum  aliis  communia  sunt,  ubi  de  illis  mentio  in  sequentibus 
fiet  intelligenda  dicentur,  et  ad  explicandum  de  fìliis  quos  ex 
incerto  patre  genuisse  dixerunt  veteres  veniemus. 

Cap.  IX 

De  Nocte  prima  Terre  Alia. 

Ex  incerto  patre  dicit  Paulus  Noctem  Terre  fuisse  filiam, 
de  qua  talem  Pronapides  in  Prothocosmo  fabulam  scribit.  Eam 
scilicet  a  Phanete  pastore  dilectam  cui  petenti  cum  mater  5 
vellet  copulare  connubio,  dixit  se  ignotum  habere  hominem, 
nec  unquam  vidisse,  audisse  tamen  illuni  suis  adversum  mo- 
ribus  et  ideo  mori  malie  quam  illi  nubere.  Quam  ob  rem  indi- 
gnans  Phanetes  ex  amatore  hostis  factus  dum  illam  occisurus 
sequeretur,  illa  se  copulavit  Herebo,  non  ausa  ubi  Phanetes  10 
esset  apparere.  Dicit  insuper  Theodontius  huic  a  love  con- 
cessam  quadrigam  eo  quod  illi  fautrix  fuisset,  dum  ante  lucem 
accederet  ad  Alcmenam.  Hanc  insuper  quantumcunque  fusca 
sit  pietà  ornaverunt  clamide.  Et  in  eius  laudem,  et  ut  eius 
prò  parte  demonstraret  effectus  Statius  hos  in  Thebaide  cecinit  *5 
versus:  Nox  que  terrarum  celique  amplexa  labores  Ignea  mul- 
tivago  transmittis  sydera  lapsu,  Indulgens  reparare  animum, 
dum  proximus  egris  Infundat  Titan  agiles  animantibus  ortus  etc. 

Sed  nunc  quid  sibi  fabule  veri  tegant  videamus.  Dicunt  igitur 
ante  alia  eam  absque  cognito  patre  terre  filiam;  quod  ob  id  70 
arbitror  dictum,  quia  terra  densitate  sui  corporis  operatur  ut 
radii  solares  nequeant  in  partem  oppositam  penetrare.  Et  sic 
causam  dante  terra  umbra  tam  grandis  efficitur  quantum  spatii 
a  dimidio  corporis  terre  occupatur.  Que  quidem  umbra  nox 
dicitur  et  sic  tanquam  a  terra  et  non  ab  alia  re  causata  abs-  25 
que  cognito  patre  Noctis  tantum  filia  arbitratur.  Quod  autem 
a  Phanete  pastore  dilecta  sit,  hoc  modo  intelligendum  reor. 
Phanetem  ego  solem  puto  ideo  pastorem  dictum  quia  suo 
opere  viventia  cuncta  pascantur.  Eum  autem  adamasse  Noctem 
fictum  existimo  quia  tanquam  dilectam  sibi  videre  cupiens  3° 
16  a  rapido  cursu  sequitur,  et  illi  videtur  appe|tere  copulari.  Illa 
vero  renuit,  nec  minus  volucri  passu  fugit  quam  sequatur;  eo 
quod  sibi  mores  adversos  habeat  cum  illuminet  ille,  ipsa  autem 
obscurum  faciat,  nec  frustra  se  si  illi  iungatur  morituram  dicit; 

cum  sol  luce  sua  omnem  dissol vat  obscuritatem,  et  sic  eius 
hostis  efficitur.  Demum  Nox  Herebo  iungitur,  id  est  inferno 
in  quem  cum  nunquam  solares  penetrent  radii,  Nox  viget 
atque  secura  consistit.  Quod  autem  Iovi  faverit  fabula  mani- 
5  festat,  ut  patet  per  Plautum  in  Amphytrione;  nam  cum  acces- 
sisset  in  diluculo  Iuppiter  ad  Alcmenam,  Nox  ut  illi  prestaret 
obsequium  tanquam  a  crepusculo  nocturno  inchoasset,  per- 
severavit  in  longum  ex  quo  quadrigam  meruit,  per  quam  cir- 
cumitionem  terre  continuam  quam  facit  intelligo.  Per  quattuor 
jo  autem  rotas  ex  quibus  quadriga  constat,  quattuor  arbitror 
significari  noctis  tempora  solum  nocturne  quieti  servientia. 
Dividitur  autem  nox  a  Macrobio  in  libro  Saturnaliorum  in 
septem  tempora,  quorum  primum  sole  intrante  incipit,  et  elici- 
tur  crepusculum  a  creperò,  quod  est  dubium,  eo  quod  dubitari 
J5  videatur  diei  preterite,  an  venienti  noeti  attribuendum  sit,  et 
hoc  non  deservit  quieti.  Secundum  autem,  cum  iam  obscurum 
sit,  fax  prima  dicitur,  eo  quod  tunc  faces  accendantur,  nec 
hoc  quieti  accommodum.  Tercium  vero,  cum  iam  nox  densior 
sit,  nocte  concubia  nuncupatur,  eo  quod  quieturi  vadamus 
20  concubitum.  Quartum  nox  dicitur  intempesta,  eo  quod  nulli 
operi  tempus  aptum  sit.  Quintum  autem  gallicinium  vocitatur, 
eo  quod  a  medio  sui  nocte  in  diem  tendente,  galli  cantent. 
Sextum  vero  dicitur  conticinium  iam  aurore  proximum,  et 
ideo  sic  dictum,  eo  quod  tunc  videatur  ut  plurimum  grata 
25  quies  et  ob  id  omnia  conticescunt  et  hec  quattuor  quieti  pres- 
tantur.  Septimum  appellatur  diluculum  a  die  iam  lucescente, 
in  quo  solertes  assurgunt  operi,  quod  minime  somno  aptum 
est.  Et  sic  totidem  rote  sunt  currui  Noctis  quot  in  ea  sunt 
tempora  quieti  tantummodo  servientia.  Seu  volumus  more 
30  nautarum  et  castrensium  vigilum  noctem  in  partes  quattuor 
dividere,  in  primam  scilicet  et  secundam  et  terciam  atque 
quartam  vigiliam,  et  sic  quadrige  rotas  quattuor  ex  totidem 
vigiliis  componemus.  Quod  autem  pietà  palla  amicta  sit,  facile 
videri  potest  illam  celi  ornatum  significare  quo  tegitur.  Nox 
autem,  ut  ait  Papias,  ideo  dicitur  quia  noceat  oculis;  aufert 
emm  illis  videndi  officium,  cum  nil  nocte  cernamus.  Nocet 

insuper  quia  male  agentibus  apta  est,  cum  legamus:  Qui  male 
agit  odit  lucem;  exquo  sequitur  ut  tenebras  amet  tanquam 
56  b  malo  operi  aptiores.  Et  dicit  |  etiam  Iuvenalis:  Ut  iugulent 
homines  surgunt  de  nocte  latrones.  Omerus  preterea  in  Yliade 
eam  domitricem  deorum  vocitat,  ut  sentiamus  quoniam  nocte  5 
magnanimes  ingentia  pectoribus  versant,  tamen  nox  minime 
talibus  apta  ebullientes  opprimit  spiritus,  eosque  tanquam 
domitos  in  lucem  usque  coercet.  Fuerunt  insuper  huic  tam 
ex  viro  quam  ex  aliis  filii  plures  ut  in  sequentibus  describetur. 


Cap.  X  io 

De  Fama  secunda  ex  filiis  Terre. 

•ì 

Virgilio  celestis  ingenii  poete  placet  Famam  Terre  fuisse 
filiam,  dum  dicit  in  Eneide:  Illam  Terra  parens,  ira  irritata 
deorum  Extrematn,  ut  perhibent,  Ceo  Encheladoque  sororem 
Progenuit  etc.  De  hac  ut  appareat  originis  sui  causa  talis  a  '5 
Paulo  recitatur  fabula.  Quod  cum  ob  regni  cupidinem  bellum 
inter  Titanos  gigantes,  Terre  filios,  et  Iovem  esset  exortum, 
eo  itum  est  ut  omnes  Terre  filii  qui  Iovi  adversabantur  occi- 
derentur  a  love,  et  diis  aliis.  Quo  dolore  Terra  irritata  et 
vindicte  avida,  cum  sibi  adversus  tam  potentes  hostes  arma  20 
deessent,  ut  illis  quibus  poterat  viribus  aliquid  mali  ageret, 
coacto  utero,  Famam  emisit  scelerum  superum  relatricem. 
Huius  autem  incrementum  et  formam  describens,  Virgilius 
ait  sic:  Fama  malum  quo  non  aliud  velocius  ullum  Mobilitate 
viget  viresque  acquirit  eundo.  Parva  metu  primo  mox  sese  z5 
attollit  in  auras  Ingrediturque  solo  et  caput  inter  nubila  condit. 

Et  paulo  post  hec  ait:  Pedibus  celerein  et  pernicibus  alis. 
Monstrum  horrendum  ingens  cui  quot  sunt  corpore  piume, 

Tot  vigiles  oculi  subter  mirabile  dictu  Tot  lingue  totidem  ora 
sonant  tot  surrigit  aures.  Nocte  volat  medio  celi  terreque  per  3° 
umbram  Stridens  nec  dulci  declinant  lumina  somno.  Luce 
sedet  custos  aut  sumrni  culmine  tecti  Turribus  aut  altis  et 
magnas  territat  urbes,  Tam  fleti  pravique  tenax  quam  nuntia 

veri.  Sentis,  optime  rex,  quanto  verborum  ornatu,  quanto  le¬ 
pore,  quam  succipieno,  quanque  industriosa  fictione  Virgilius 
quid  sit  Fama,  quid  eius  augmentum,  quid  eius  opus  conetur 
ostendere  et  ostendat?  Sentis  equidem,  sed  ut  qui  te  preter 
5  lecturi  sunt  ampliuscule  videant,  libet  explicare  paululum,  pre- 
misso  tamen  quid  velit  fabula  Pauli.  Dicit  ergo  primo  irrita- 
tam  terram  ira  deorum.  Circa  quod  prò  iratis  diis,  syderum 
opus  circa  quedam  intelligo.  Sydera  enim  seu  supercelestia 
corpora  procul  dubio  in  nos  agunt  potentia  eis  a  creatore 
10  concessa  secundum  dispositiones  suscipientium  eorum  influen- 
tias;  et  hinc  fit  ut  puer  vel  adolescens  augetur  eorum  opere, 
cum  diminuatur  senescens  et  cum  nunquam  a  ratione  guber- 
natoris  optimi  separentur,  non  nunquam  aliqua  faciunt  que 
mortalium  repentino  falsoque  iudicio  tanquam  irata  fecisse 
videntur,  ut  puta  dum  iustum  regem,  dum  felicem  imperato- 
rem,  dum  strenuum  militem  in  finem  suum  deducunt.  Et  ideo 
iratos  dixit  deos  Paulus,  quia  occiderint  illustres  viros,  quos 
perpetuandos  rebantur  homines.  Sed  quid  ex  hoc  sequitur, 
irritatur  ab  hoc  opere,  quod  deorum  iram  vocant,  Terra,  id 
20  est  animosus  homo,  nam  terrei  sumus  omnes;  et  ad  quid 
irritatur?  Ut  pareat  Famam  ultricem  future  mortis,  id  est  ut 
id  agat  propter  quod  Fama  sui  nominis  oriatur,  ut  dum  deo¬ 
rum  ira  ceciderit  illius  nomen  agente  meritorum  Fama  superstes 
sit,  etiam  nolentibus  his,  qui  homines  occidendo  eum  omnino 
25  auferre  conati  sunt.  Ad  quod  nos  idem  hortatur  Virgilius  dum 
dicit:  Stat  sua  cuique  dies  breve  et  irreparabile  tempus  Omni¬ 
bus  est  vite  sed  Famam  ostendere  factis  Hoc  virtutis  opus  etc. 
Hanc  autem  Famam  ideo  malum  dixit  Virgilius  quia  non 
equo  passu  ad  eam  perquirendam  tendimus  omnes.  Nam  per 
30  fraudes  ut  plurimum  summa  occupari  sacerdotia  cernimus, 
dolo  victorias  obtineri,  principatus  possideri  violentia,  et  ea 
quecunque  per  fas  et  nefas  que  nomina  solent  in  lumen  extol- 
lere.  Nam  si  per  virtutem  agatur  tunc  non  malum  iure  dicitur 
Fama.  Veruni  in  hoc  inproprie  locutus  est  autor  usus  prò 
35  infamia  vocabulo  Fame,  cum  si  fictionem  inspiciamus,  seu 
potius  fictionis  causam  satis  advertemus  ex  ea  infamiam  non 

Famam  secutam.  Hanc  insuper  dicit  metu  primo  parvam  et 
sic  est;  nam  quantumcunque  grandia  sint  facinora  ex  quibus 
oritur  a  quodam  tamen  audientium  metu  videtur  incipere;  mo- 
vemur  quidem  auditu  primo  rei  alicuius,  et  si  placet  eam 
falsam  esse  timemus,  si  vero  displicet  equo  modo  ne  vera  sit  5 
extimescimus.  Mox  sese  tollit  in  auras,  id  est  in  ampliationem 
locutionis  gentium  evolat,  seu  mediocribus  miscetur  viris;  et 
inde  se  solo  infert  hoc  est  in  vulgus  et  plebeios,  et  tunc  caput 
inter  nubila  condit  cum  se  ad  reges  atque  maiores  effert.  Pernix 
edam  est,  id  est  velox,  nil  enim  ut  ipsemet  dicit  velocius  est.  10 
Monstrum  autem  ingens  asserit  et  horrendum  ratione  corporis 
quod  illi  describit,  volens  in  hoc  quod  omnes  eius  piume,  cum 
avena  dicat  propter  eius  celerem  motum,  habeant  hominis  effi- 
giem;  ad  hoc  ut  per  hoc  intelligatur  unumquenque  de  aliqua 
re  loquentem  pennam  unam  addere  Fame,  et  sic  ex  multis  *5 
cum  multe  sint  avium  penne  non  ex  paucis  Fama  conficitur. 

Seu  potius  monstrum  horrendum  hanc  vocant  quia  fere  nun- 
quam  superari  potest.  Nam  quanto  magis  quis  illam  conatur 
16  d  opprimere  tanjto  magis  exinde  sit  maior  quod  monstruosum 

est.  Dicit  insuper  omnes  eius  oculos  vigiles  esse,  eo  quod  non  20 
nisi  a  vigilantibus  personet  fama;  nam  si  in  somnium  tendet 
locutio  evestigio  fama  vertitur  in  nichilum.  Nocte  eam  medio 
celi  volitantem,  ob  id  dicit  quod  sepissime  contigisse  com- 
pertum  est  sero  scilicet  factum  aliquid,  et  mane  edam  in  remo- 
tissimis  partibus  cognitum  non  aliter  quam  si  nocte  volaverit.  25 
Seu  id  dicit  ut  ostendat  vigilantiam  gerulonum.  In  die  autem 
eam  sedere  dicit  custodem,  ut  ostendat  quod  ob  eius  relata 
custodes  portis  territarum  urbium  apponantur,  et  in  turribus 
ad  excitandum  vigiles  vel  ad  speculandum  a  longe.  Et  cum 
inter  veritatem  et  mendacium  non  distinguat,  contenta  est  3° 
prò  veris  quecunque  audita  referre.  Huius  preterea  domum  in 
maiori  suo  volumine  sic  describit  Ovidius:  Orbe  locus  medio 
est  inter  terrasque  fretumque  Celestesque  plagas,  tri  pi  icis  con- 
finia  mundi,  Unde  quod  est  usquam,  quamvis  regionibus  absit, 
Inspicitur,  penetratque  cavas  vox  omnis  ad  auras.  Fama  tenet  35 
summaque  locum  sibi  legit  in  arce  Innumerosque  aditus  ac 

mille  foramina  tectis  Addidit,  et  nullis  iuclusit  limina  portis: 
Nocte  dieque  patet,  tota  est  ex  ere  sonanti,  Tota  fremit  vo- 
cesque  refert  iteratque  quod  audit.  Nulla  quies  intus  nullaque 
silentia  parte;  Non  tantum  est  clamor  sed  parve  murmura 
5  vocis,  Qualia  de  pelagi,  si  quis  procul  audiat,  undis  Esse 
solent,  qualemve  sonum,  cum  Iuppiter  atras  Increpuit  nubes, 
extrema  tonitrua  reddunt.  Atria  turba  tenet:  veniunt,  leve 
vulgus,  euntque  Mixtaque  cum  veris  pariter  coniuncta  va- 
gantur.  Milia  rumorum  confusaque  verba  volutant.  Ex  quibus 
*°  hi  vacuas  replent  sermonibus  aures.  Hi  narrata  ferunt  aliis 
mensuraque  fleti  Crescit,  et  auditis  aliquid  novus  adicit  autor. 
Ili ic  credulitas,  illic  temerarius  error,  Vanaque  letitia  est,  con- 
sternatique  timores,  Seditioque  recens,  dubioque  autore  sus¬ 
surri.  Ipsa  quid  in  celo  rerum  pelagoque  geratur  Et  tellure 
l5  videt,  totumque  inquirit  in  orbem  etc.  Satis  hec  etiam  minus 
erudito  patentia  sunt  et  ideo  quid  sibi  velit  Paulus  dum  addidit, 
fabule  famam  genitam  ut  turpia  deorum  facta  narraret  vidisse 
super  est  quod  nil  aliud  autumo  propter  quod,  cum  minores  in 
maiores  nil  viribus  possint  illata  verbis  maioribus  infamia 
20  conantur  ulcisci.  Terre  autem  ideo  filiam  voluere,  quia  non 
aliunde  quam  ex  gestis  in  terris  fama  sit.  Quod  autem  patre 
careat  non  absurde  dictum  est,  cum  ut  sepissime  rerum  a  fama 
gestarum  que  ut  plurimum  falsissime  sunt  ignoretur  autor, 
qui  compertus  patris  loco  describi  posset. 

25  Cap.  XI 

De  Tartaro  IIP  Terre  filio. 

Tartarum  asserit  Theodontius  absque  patre  Terre  fuisse 
filium.  Hunc  Barlaam  dicit  inertem  atque  torpentem  matris 
adhuc  |  in  utero  iacere,  eo  quod  invocata  Lucina  fa  vere  partui 
30  noluisset  ob  id  quod  Famam  in  deorum  ignominiam  pepe- 
risset.  Figmentum  hoc  ab  effectu  causam  sumpsit;  non  erat 
enim  Lucina  non  nascituro  seu  partui  non  futuro  prestatura 
favorem;  arbitrati  sunt  quidam  veteres  circa  terre  centrum 

locum  esse  concavum  et  in  eodem  sondimi  anime  penis  affligi, 
ut  satis  in  descensu  Enee  ad  inferos  ostendit  Virgilius,  Hunc 
Tartarum  dici  volunt,  et  hoc  secundum  Ysidorum  ubi  De  ethi- 
mologiis  a  tremore  frigoris  dictum;  nani  ibi  nec  solis  umquam 
potuit  penetrare  radius  nec  aeris  motus  est  aliquis,  confrica-  5 
tione  cuius  calefieri  possit.  Quod  autem  in  utero  matris  torpeat 
satis  apparet,  non  enim  ad  superiora  potest  ascendere,  et  si 
ascendat  non  erit  amplius  Tartarus.  Terre  autem  filius  im¬ 
proprie  dicitur;  nam  quantumcunque  conceperit  mulier,  nisi  in 
lucem  conceptus  venerit,  iure  filius  dici  non  poterit.  Dicitur  10 
autem  absque  patre  conceptus,  eo  quod  credamus  terre  corpus 
concavitates  habere,  non  tamen  satis  certi  sumus  an  a  crea- 
tione  an  a  secuto  post  creationem  eventu  habuerit.  In  testi- 
monium  autem  predictorum  dicit  Virgilius:  Tartarus  ipse  Bis 
patet  in  preceps  tantum  tenditque  sub  umbras,  Quantus  ad  *5 
ethereum  celi  suspectus  Olimpum  etc.  Nec  multo  post  ait: 

Hic  genus  antiquum  Terre  Titania  pubes  Fulmine  deiecti 
fundo  volvuntur  in  imo  etc. 


Cap.  XII 

De  Tagete  HIP  Terre  filio.  2° 

Tages,  ut  asseruere  gentiles  et  potissime  Tusci,  absque 
cognito  genitore,  Terre  filius  habitus  est.  De  quo  refert  Pau- 
lus  Perusinus:  quod  cum  apud  Etruscos  in  agro  Tarquiniensi 
aliquantulum  tellus  intumuisset,  is  villicus  cuius  erat  agellus 
novitate  rei  permotus  avidusque  videre  quid  esset  ostenti  25 
monstratura  turgiditas  aliquandiu  expectavit,  tandem  impa- 
tiens  more,  ligone  sumpto,  locum  cepit  sensim  effodere,  nec 
multum  effodit,  et  ecce  ex  glebis  prosilivit  infantulus.  Quo 
monstro  perterritus  rudis  homo  vocavit  affines,  nec  diu  et  is 
qui  modo  infans  erat,  etate  provectus  visus  est,  et  inde  senex,  3° 
et  cum  incolas  aruspicinam  docuisset  repente  nusquam  com- 
paruit.  Auditores  autem  arbitrati  numen  et  terre  credidere 
filium  et  nominavere  Tagetem,  quod  idem  olim  lingua  sonabat 

etrusca,  quod  latina  deus;  eumque  postea  loco  sommi  numinis 
coluere.  Ysidorus  vero  ab  aratore  gleba  vomere  summota  in¬ 
fanterò  compertum  dicit,  nec  amplius  una  die  ab  Etruscis 
visum,  et  in  illa  eos  aruspicinam  docuisse  et  ex  ea  libros 
edam  reliquisse,  quos  postea  Romani  in  linguam  propriam  tran- 
stulere.  Huius  figmenti  talem  fuisse  sensum  existimo.  Quendam 
scilicet  esse  potuisse  qui  diu  |  studens  circa  aruspicinam,  et 
ob  contemplationis  commodum  consortio  hominum  aspernato 
doctus  repente  unde  minime  credebatur  comparuit,  et  quia 
forsan  ex  antro  aliquo  exire  visus  est,  Terre  puerperium  fictum 
est,  vel  in  oculos  agrum  colentes  inopinatus  aflfuit,  quasi  pro- 
disset  ex  glebis  a  rudi  vulgo  Terre  fìlius  dictus  est,  et  ideo 
absque  patre  quia  incognita  eius  fuerit  origo.  Consuevere  pre¬ 
terea  veteres  exteros  ignotos  terrestri  itinere  ad  se  venientes 
Terre  filios  vocitare,  uti  Neptuni  qui  adveherentur  navigio. 
Infans  autem  dictus  quia  novus  et  confestim  provectus  et  senex, 
eo  quod  eruditus  et  prudens,  quod  senum  est,  compertus  sit. 

Quod  in  agro  Tarquiniensi  contigerit,  seu  quia  aut  sic  fuit 
« 

ibidem  scilicet  Tagetem  primo  cognitum,  seu  quia  Etrusci 
aruspicina  clarissimi  fuere.  In  brevi  autem  termino  more  de- 
signatur  afifectio  grandis  incolarum  ad  eum.  Nam  dilecte  rei 
mora  edam  si  longissima  sit,  diligenti  videtur  brevissima.  Eum 
autem  deum  habitum  ob  id  contigisse  puto,  ut  doctrinam  quam 
summe  colebant  deo  autore  nobilitarent. 


Cap.  XIII 

De  Antheo  V°  Terre  filio. 

Antheum  omnes  terre  dicunt  filium,  et  quia  nemo  illi  pa- 
trem  designat,  inter  genitos  incerto  patre  eum  apponere  ne- 
cesse  fuit;  de  quo  sic  scribit  Lucanus:  Nondum  post  genitos 
tellus  effeta  gigantes  Terribilem  Libicis  partum  concepit  in 
antris.  Nec  tam  iusta  fuit  terrarum  gloria  Thyphon,  Aut  Titios 
Briareusque’ ferox  celoque  pepercit,  Quod  non  Flegreis  An¬ 
theum  sustulit  arvis.  Hoc  quoque  tam  vastas  cumulavit  mu- 

nere  vires  Terra  sui  fetus  que  cum  tetigere  parentem,  Iam 
defeta  vigent  renovato  robore  membra.  Hec  illi  spelunca 
domus;  latuisse  sub  alta  Rupe  ferunt,  epulas  raptos  habuisse 
leones.  Ad  somnos  non  terga  fere  prebere  cubile  Asserunt 
non  silva  torum  viresque  resumpsit,  In  nuda  tellure  iacens,  5 
periere  coloni,  Arvorum  Libie  pereunt  quos  appulit  equor, 
Auxilioque  diu  virtus  non  ausa  cadendi  Terre  spernit  opes. 
invictus  robore  cunctis  Quamvis  staret  erat  etc.  Apparet  ergo 
per  Lucani  carmen  quam  grandis  quamque  fortis  et  ferus 
fuerit  Antheus,  ad  quem  ut  idem  testatur  Lucanus,  ut  cum  10 
eo  luctam  iniret  accessit  Hercules  laborum  victor,  et  cum  in 
agone  essent  euinque  sepius  prostratum  robustiorem  resur- 
gentem  cerneret,  advertens  quod  a  terra  vires  recuperaret, 
iam  fessum  ulnis  in  altum  extulit,  tanque  diu  tenuit  donec 
spiraret.  Fabule  huius  sensus  duplex  est,  hystoricus  et  moralis.  '5 
Videtur  enim  Pomponio  Mele  in  libro  Cosmographie  piacere, 

*7  c  hunc  regem  in  extremis  Mau[ritanie  fuisse,  asserens  apud  Am- 
pelusiam  promontorium  in  occeanum  Athlanticum  tendens  esse 
specum  Herculi  sacram  et  ultra  eam  Tingem  oppidum  per- 
vetustum  ab  Antheo,  ut  ferunt,  conditum  et  in  testimonium  20 
ostenditur  ab  incolis  parma  ingens  ex  elephante  et  ob  magni- 
tudinem  nulli  nunc  habilis  quam  ab  eo  gestatam  asserunt  et 
summe  colunt.  Nec  non  monstratur  ab  eisdem  collis  modicus 
resupini  hominis  iacentis  habens  ymaginem,  quem  eius  tumu- 
lum  fuisse  confirmant.  Adversus  hunc  dicit  Theodontius  Dio-  25 
nisium  Thebeum  qui  ob  insignem  eius  virtutem  Hercules 
appellatus  fuit,  bellum  habuisse,  et  qui  cum  advertisset  eum 
sepius  in  Mauritania  prostratum  et  evestigio  exercitus  restau- 
rantem,  ficta  fuga  eum  ad  se  persequendum  in  Libiam  usque 
traxit,  ubi  vero  eum  superavit  et  occidit.  Leontius  vero  dicebat  3° 
hunc  Herculem  fuisse  Nyli  filium,  quem  ego  unum  et  idem 
cum  superiori  puto.  Eusebius  autem  in  libro  Temporum  dicit 
hunc  Antheum  palestrice  artis  fuisse  doctissimum  et  quorum- 
cunque  certaminum  que  exercentur  in  terris,  et  ob  id  ostendit 
se  arbitrari  fictum  quod  Terre  fuerit  filius,  et  quod  viribus  35 
restauraretur  ab  ea.  Fulgentius  quidem  moralem  sensum  fi- 

ctioni  subesse  demonstrat,  dicens  Antheum  de  terra  natum 
libidinern  esse  que  sola  ex  carne  nascitur,  qua  tacta  et  si  fessa 
sit  in  vires  resurgit,  veruni  ab  homine  virtuoso  carnis  denegato 
tactu  superatur.  Hunc  fuisse  dicit  Augustinus  regnante  Argis 
Danao;  Eusebius  autem  regnante  Athenis  Egeo;  Leontius  re¬ 
gnante  apud  Argivos  Argo. 


Cap.  XIV 

De  Herebo  VIIII®  Demogorgonis  filio,  cui  fuerunt  filli  XXI.  Quorum 
primus  Amor,  Ila  Gratia,  IIIus  Labor,  IVa  Invidentia,  Vus  Metus, 

VIUS  Dolus,  VIIa  Fraus,  Villa  Pertinacia,  VIIIIa  Egestas,  Xa  Miseria, 

XI»  Fames,  XII»  Querela,  XIIIu»  Morbus.  XlIIIa  Senectus,  XVUS  Pal- 
lor,  X VIa  Tenebra,  XVIIUS  Somnus,  XVIlIa  Mors,  XVI1IIUS  Caroti, 

XXa  Dies,  XXIts  Ether. 

Expeditis  Terre  filiis  ad  Herebum  stilus  revocandus  est, 
qui,  ut  Paulus  ait  a  Crisippo  traditum,  fili us  fuit  Demogor¬ 
gonis  et  Terre.  Hunc  ego  arbitror  unum  et  idem  cum  Tartaro, 
cum  eum  veteres  omnes  existimare  videantur  in  remotissimis 
terre  visceribus  esse,  et  in  eodem,  uti  de  Tartaro  diximus, 
suppliciis  sontes  puniri.  De  hoc  tamen  multa  scribuntur  ab 
antiquis  et  potissime  a  Virgilio  in  VI0  Eneide  libro,  que  sub 
compendio  pertransibo,  eo  quod  fere  de  omnibus  fiet  in  se- 
quentibus  prolixior  mentio.  Dicit  ergo  Virgilius  quod  in  fau- 
cibus  huius  sunt  terribiles  visu  he  forme  scilicet  Luctus  et 
ultrices  Cure,  Morbi  pallentes,  et  tristis  Senectus  atque  Me¬ 
tus  |  et  Fames  Egestasque  terribilis  et  horribiles  visu  Letum  *7  d 
Laborque,  Sopor  et  mala  mentis  gaudia,  Bellumque  letiferum 
ac  Eumenis  et  Discordia  et  ulmus  somniorum  sedes,  Centauri, 
Scille,  Briareus,  Lerneusque  serpens  et  flammis  armata  Chi¬ 
mera  una  cum  Gorgonibus,  Arpiis  et  tricorporeo  Gerione  et 
trifauce  Cerbero  limina  servante  Ditis.  Preterea  hunc  Herebum 
quattuor  rigari  fluminibus,  Acheronte  scilicet,  Flegetonte  Sti- 
geque  atque  Cocito;  et  Acherontis  nautam  dicit  esse  Caronem, 
morientium  animas  ad  profundiora  Herebi  transferentem.  Insù- 

per  Minoem,  Radamantum  Eacumque  versantes  urnis  merita 
intrantium  inesse  describit,  et  prostratos  fulminibus  Tytanas, 
Gigantes  et  Salmeonem  ac  Tityon  discerptum  a  vulture;  Ysiona 
perpetua  circumvolutum  rota,  nec  non  et  Sysiphum  in  altum 
ingentia  pectore  impingentem  saxa,  ac  Tantalum  inter  undas  5 
et  poma  siti  fameque  pereuntem,  et  Theseum  perpetuo  dam- 
natum  ocio,  aliosque;  et  hos  omnes  intra  Ditis  ferrea  menia 
sub  ultrice  Thesiphone  cruciari.  Similiter  et  hunc  idem  preter 
Herebum  multis  vocavere  nominibus  ut  puta  Tartarum,  Orcum, 
Ditem,  Avernum,  Baratrum  et  Infernum.  Sic  et  eundem  mul-  10 
torum  filiorum  patrem  faciunt.  Ceterum  bis  premissis  ad  de- 
tectionem  ascondite  veritatis  veniendum  est.  Volunt  igitur 
eum  Demogorgonis  et  Terre  filium,  eo  quod  Demogorgonem 

rerum  Omnium  creatorem  arbitrati  sunt;  Terre  autem  quia  ut 

» 

patet  eius  in  utero  conditus  est.  Verum  eum  locum  esse  pe-  '5 
narum  non  solum  gentiles  sed  non  nulli  illustres  christiani 
existimavere  hac  forte  ducti  ratione.  Nam  cum  summa  bonitas 
deus  sit,  et  qui  peccatum  committit,  quod  malum  est,  et  sic 
malus  effectus  sit,  ut  a  deo  tanquam  a  suo  contrario  remo- 
tissimus  sit,  necesse  est;  nos  autem  deum  in  celis  habitare  20 
credimus,  et  a  celo  nulla  remotior  pars  est  centro  terre,  et 
ob  id  tanquam  in  loco  a  deo  remotissimo,  ibidem  penas  luant 
impii,  forsan  non  inepte  creditum  est.  De  hoc  tamen  Tullius 
ubi  de  questionibus  Tusculanis  aperte  truffatur,  ex  quo  satis 
existimari  potest  aliud  eruditos  veteres  sensisse;  et  ideo  cum  25 
voluerint  duplicem  esse  mundum,  maiorem  scilicet  et  mino- 
rem;  maiorem  eum  quem  generaliter  mundum  dicimus,  mi- 
norem  autem  hominem,  asserentes  omnia  in  minore  esse  que 
in  maiori  describuntur  ab  eis,  credo  eos  hunc  Herebum  et 
hos  cruciatus  intra  minorem  mundum,  id  est  hominem  esse  3° 
existimasse,  ac  voluisse  illas  horribiles  formas  quas  in  vesti- 
buio  Herebi  describit  Virgilius  esse  causas  exteriores,  per 
quas  introrsum  illa  suplicia  causantur;  seu  ea  que  ab  in- 
18  a  trinsecis  |  causata  apparent  extrorsum  quem  longe  meliorem 

sensum  existimo.  Deinceps  quidem  ut  predictorum  seriem  35 
exponendo  prevertam  necesse  est.  Fictum  igitur  puto  in  pro- 


< 


L1BER  PRIMUS 


45 


fundum  huius  Herebi  Ditem  esse  ferream  civitatem,  ut  per 
eam  intelligamus  profundam  obstinati  cordis  partem,  in  qua 
vere  pertinaces  non  nunquam  sumus  et  ferrei.  Tytanes,  id 
est  homines  terrenis  dediti,  et  Gygantes,  id  est  superbi  pro¬ 
strati,  ideo  vexari  dicuntur,  ut  cognoscamus  circa  hoc  anxiari 
terreos  et  superbos  homines  animo,  qui  dum  semper  extolli 
cupiunt,  ceco  suo  iudicio  deprimi  et  vilipendi  arbitrantur  et 
ex  excelso  deiciuntur  aliquando,  quod  illis  est  acre  tormentum. 
Per  Tytion  autem  descerptum'  a  vulture  mens  cuiuscunque 
laborantis  ut  ea  que  ad  eum  non  spectant  agnoscat,  accipienda 
est,  seu  illius  qui  in  cumulandis  thesauris  continua  cogitatione 
agitatur.  Ysion  autem  perpetua  circumvolutus  rota  circumagi- 
tationes  optantis  regnum  ostendit.  Sic  et  Sysiphus  saxa  re- 
volvens  in  efficacibus  ac  laboriosis  conatibus  vitam  ducentis 
declarat.  Per  Tantalum  autem  inter  undas  et  poma  fame 
pereuntem,  avarorum  hominum  curas  et  angores  circa  infa- 
mem  parsimoniam  intelligere  debemus.  Theseus  autem  ociosus 
temerariorum  frivolos  conatus  ostendit,  quibus  misere  crucian- 
tur.  Dicunt  autem  hos  sub  infestatone  vexari  Thesiphonis, 
quod  sic  reor  accipiendum.  Interpretatur  enim  Thesiphon 
irarum  nox,  et  sic  patet  qui  a  talibus  cruciantur  in  se  ipsos 
irasci,  et  irarum  voces  nonnumquam  emittere.  Per  illos  autem 
tres  iudices,  hoc  intelligo,  tres  enim  personas  male  agendo 
ledere  possumus,  deum,  proximum  et  nos  ipsos,  et  sic  a  triplici 
coscientie  iudicio  redarguirmi  et  damnamur.  Per  ianitorem 
autem  Tricerberum  canem,  cuius  officium  est  volentes  intro- 
mittere,  et  exitum  intrantibus  proibere,  tres  intelligendas  causas 
puto  rodentes  acri  morsu  deceptorum  mentes,  letales  scilicet 
assentatorum  blandicie,  falsa  felicitatis  opinio  et  inanis  glorie 
fulgor,  que  quidem  continue  novis  decipulis  detrahentes  igna- 
ros,  miseras  curas  augent,  et  minuere  auctas  non  permittunt. 
Circuitur  seu  inundatur  Herebus  a  quattuor  fluminibus,  ut  per 
hoc  sentiamus,  quia  hi  qui  se  ratione  deiecta  ab  inceptis  con- 
cupiscientiis  trahi  permittunt,  primo  recti  iudicii  perturbata 
letitia  Acherontem  transeunt,  qui  carens  gaudio  interpretatur, 
et  sic  pulsa  letitia  ut  eius  occupet  mestitia  locum  necesse  est, 

ex  qua  ob  bonum  letitie  perditum  persepe  vehemens  nascitur 
18  b  ira,  |  a  qua  in  furorem  impellimur,  qui  Flegeton  est,  id  est 
ardens,  ex  furore  edam  in  tristitiam  labimur,  que  Stix  est,  et 
ex  tristitia  in  luctum  et  lacrimas,  per  quas  Cocitus  accipiendus 
est  quartus  Inferni  fluvius.  Et  sic  miseri  mortales  angimur  ceca  5 
concupiscibilis  appetitus  opinione  seducti,  intraque  gerimus 
quod  in  visceribus  terre  a  poetis  stolidi  arbitrantur  inclusum. 
Nunc  autem  quid  sibi  velint  nomina  videamus.  Herebus  enim 
dicitur,  ut  ait  Ugucio,  quia  nimis  hereat  illi  quem  capit.  Dis 
autem  dicitur  a  Dite  rege  suo,  qui  apud  poetas  divitiarum  10 
dicitur  deus,  et  hoc  ideo  quia  dives  sit,  id  est  abundans  locus 
iste,  eo  quod,  in  eum  descendant  ut  plurimum  hodie  morientes, 
olim  omnes.  Tartarus  autem  dicitur  a  tortura,  quia  torqueat 
quos  absorbet.  Veruni  Tartarus  est  profundissimus  infernorum 
locus  ex  quo,  ut  opinari  videtur  Ugucio,  Christus  neminetn  ’5 
eduxit,  Orcus  enim  dicitur  quia  obscurus.  Baratrum  vero  a 
forma  dictus  creditur;  est  autem  Baratrum  vas  ex  viminibus 
confectum  a  parte  superiori  propatulum,  ab  inferiori  autem 
acutum,  quo  utuntur  agrestes  Campani,  dum  ex  vitibus  arbo- 
ribus  annexis  vindemiantes  uvas  colligunt,  et  hoc  ideo  dictum  20 
ut  intelligamus  infernum  amplissimas  fauces  ad  suscipiendum 
damnatos  habere,  ad  eos  vero  servandos  artissimum  locum 
atque  profundum.  Infernus  autem  dicitur  quia  omnium  terre 
partium  inferior  sit.  Avernus  autem  ab  a,  quod  est  sine,  et 
vernos  quod  est  gaudium,  dicitur,  eo  quod  gaudeo  careat  et  25 
tristitia  lugeat  sempiterna. 


Cap.  XV 

De  Amore  primo  Herebi  lìtio. 

Ex  filiis  Herebi  primus  occurrit  Amor,  quem  ab  eo  exnocte 
susceptum  ubi  de  Naturis  deorum  Tullius  asserit.  Quod  for-  3° 
san,  regum  serenissime,  videretur  tibi  monstruosum,  ni  verum 
monstraretur  ratione  possibili.  Antiquorum  sententia  fuit  amo- 
rem  esse  animi  passionem,  et  ideo  quicquid  optamus  id  amor 

est.  Verum  quoniam  in  diversum  nostre  affectiones  feruntur 
finem  ut  amor  non  idem  circa  omnia  sit,  necesse  est,  et  ob 
id  in  parvum  numerum  redactis  mortalium  desideriis,  triplicem 
illum  maiores  dixere.  Et  ante  alios  Apuleio  teste,  eo  in  libro 
5  quem  De  dogmate  Platonis  scripsit,  asserit  Plato  tres  non 
amplius  amores  fore.  Quorum  primum  dixit  esse  divinum, 
cum  incorrupta  mente  et  virtutis  ratione  convenientem.  Alterum 
degeneris  animi  corrupteque  voluntatis  passionem.  Tertium  ex 
utroque  permixtum.  Post  quem  auditor  eius  Aristotiles  mutatis 
10  potius  fere  verbis  quam  sententia  eque  triplicem  voluit;  pri¬ 
mum  dicens  propter  honestum,  secundum  propter  dilectabile, 
tertium  propter  utile  moventem  captos  a  se.  Sane  quoniam 
nec  is  de  quo  sermo  divinus  aut  propter  honestum  est,  nec 
ex  duobus  aliis  permixtus,  aut  propter  delectabile,  verum  de- 
*5  generis  animi,  et  propter  utile,  merito  eum  iuxta  sententiam 
Ciceronis,  filium  Herebi  noctisque  dicemus,  id  est  cece  mentis 
et  obstinati  pectoris.  Ab  hoc  enim  in  execrabilem  auri  famem 
impellimur.  Ab  hoc  in  cupidinem  imperii  inexplebilem.  Ab 
hoc  in  stolidum  periture  glorie  desiderium.  Ab  hoc  in  fune- 
20  stam  amicorum  cedem.  Ab  hoc  in  periclitationes  urbium,  furta, 

fraudes,  violentias  et  dolosa  consilia  |  miseri  trahimur.  Hac  18  c 
peste  afficiuntur  gnatonici,  histriones,  assentatores  et  huiusmodi 
perniciosa  manus  hominum  ridentem  insipientium  sequentes 
fortunam,  et  eo  utuntur  ad  enudandos  blanditiis  et  falsis  lau- 
2s  dibus  milites  gloriosos.  Eum  igitur  rite  pensatis  omnibus  non 
amorem,  quin  imo  odium  rectius  vocaremus. 

Cap.  XVI 

De  Gratia  Herebi  et  Noctis  secunda  Alia. 

Herebi  et  Noctis  Gratiam  esse  filiam  scribit  Tullius,  ubi 
30  de  Naturis  deorum.  Ego  tamen  alibi  legisse  memini  Gratias 
seu  Iovis  et  Auctonoi,  seu  Liberi  patris  ac  Veneris  fuisse  filias. 
Verum  ut  habeamus  quid  in  hoc  senserint  qui  finxerunt,  est 
sciendum,  gratiam  esse  quandam  liberalem  mentis  affectionem 

maiorum  potissime  in  minores,  qua  nullo  precedente  merito 
indulgente  beneficia  et  obsequia  aliquando  edam  non  poscen- 
tibus  impenduntur.  Harum  tamen  multiplices  esse  species  reor. 

Alie  quidem  dei  sunt  immortales,  quibus  amotis  nulli  sumus. 

Alie  vero  hominum  inter  se,  et  he  in  bonum  possunt  tendere  5 
et  in  malum,  quanquam  semper  in  bonum  sonare  videatur 
gratia.  Has  omnes  Herebi  et  Noctis  filias  variatis  tamen  pa- 
rentum  sensibus  possemus  ostendere,  sed  ut  ad  hanc  omissis 
in  suum  tempus  reliquis  veniamus;  reor  ego  hanc  eain  gratiam 
esse  que  ob  aliquod  infandum  facinus,  vel  turpes  alicuius  10 
hominis  mores  in  perverso  aliquo  ac  detestabili  viro  causatur, 
et  sic  Herebi,  id  est  obstinati  pfectoris,  et  Noctis,  id  est  cece 
mentis,  erit  fida  Gratia  talis. 


Cap.  XVII 

De  Labore  tertio  Herebi  filio.  15 

Labor  a  Cicerone  Noctis  et  Herebi  scribitur  filius,  cuius 
quiditas  ab  eodem  huiusmodi  designatur.  Labor  est  functio 
quedam  vel  animi  vel  corporis  gravioris  operis  vel  muneris. 
Qua  inspecta,  merito  Noctis  et  Herebi  filius  dici  potest,  is 
scilicet  qui  damnosus  est  et  merito  reprobandus.  Nani  uti  in  20 
Herebo  et  Nocte  perpetua  sontium  est  inquietudo,  sic  et  in 
secretis  cordium  penetrabilibus  eorum  qui  ceca  tracti  cupidine 
circa  superflua  et  minime  oportuna  cogitatione  agitantur  con¬ 
tinua,  et  quoniam  cogitationes  tales  in  obscuro  causantur  pe¬ 
ctore,  merito  Labor  talis  filius  dicitur  Noctis  et  Herebi.  25 


Cap.  XVIII 

De  Invidentia  seu  Invidia  1111“  Herebi  filia. 

Invidentiam  dicit  Tullius  Herebi  et  Noctis  fuisse  filiam. 

Qui  ubi  de  questionibus  Tusculanis  hanc  ab  Invidia  differentem 
facit,  dicens:  Invidentiam  ad  invidum  tantummodo  pertinere,  3° 

cum  Invidia  ad  eum  edam  cui  fertur  perdnere  videatur,  et  de 
ea  concludens  dicit:  Invidentiam  esse  |  egritudinem  susceptam 
propter  alterius  res  secundas  que  nil  noceant  invidenti.  Huius 
enim  habitationes  et  mores  sic  describit  Ovidius:  Protinus 
Invidie  nigro  squalentia  tabo  Tecta  petit:  domus  est  imis  in 
vallibus  huius  Abdita,  sole  (carens),  non  ulli  pervia  vento, 
Tristis  et  ignavi  pienissima  frigoris,  et  que  Igne  vacet  semper, 
caligine  semper  abundet.  Et  paulo  post:  concusse  patuere 
fores,  videt  intus  edentem  Vipereas  carnes,  viciorum  alimenta 
suorum,  Invidiam,  visamque  oculis  avertit.  At  illa  Surgit  humo 
pigre,  semesarumque  relinquit  Corpora  serpentum,  passuque 
incedit  inerti;  Utque  deam  vidit  formaque  armisque  decoram, 
Ingemuit,  vultumque  dee  ad  suspiria  duxit  Pallor  in  ore  sedens, 
macies  in  corpore  toto,  Nusquam  recta  acies,  livent  rubigine 
dentes,  Pectora  felle  virent,  lingua  est  suffusa  veneno;  Risus 
abest,  nisi  quem  visi  fecere  dolores,  Nec  fruitur  somno,  vigi- 
lantibus  excita  curis,  Sed  videt  ingratos,  intabescitque  videndo, 
Successus  hominum,  carpitque  et  carpitur  una,  Suppliciumque 
suum  est  etc.  Hos  versus  si  quis  piene  considerabit,  et  eam 
esse  Invidentiam  quam  nos  ampliori  licentia  Invidiam  dicimus, 
et  Herebi  Noctisque  filiam  absque  difficultate  cognoscet. 


Cap.  XIX 

De  Metu  V°  Herebi  filio. 

Metus,  ut  sepe  dictus  asserit  Tullius,  filius  Herebi  fuit  et 
Noctis.  Est  enim  metus,  ut  idem  ait  Tullius,  rationi  adversa 
cautio.  Hunc  ego  horum  parentum  filium  dictum  arbitrar,  quia 
ex  remotis  a  cognitione  nostra  nostris  in  pectoribus  oriatur. 
Eum  tamen  duplicem  reor,  et  qui  indiscretum  virum  iure  ca¬ 
dere  possit,  ut  metuisse  tonitrua,  et  qui  nulla  rationabili  causa 
impellente,  non  aliter  quam  mulierculas  non  nullas  exanimat. 
Hic  sub  vocabulo  pavoris  unus  ex  ministris  Martis  est,  ut 
demonstratur  a  Statio  dicente:  Inde  unum  dira  comitum  de 
plebe  pavorem  Quadrupedes  ante  ire  iubet  non  aliter  hanelos 

Insinuare  metus  animumque  avertere  veris  Aptior,  innumere 
monstro  vocesque  manusque,  Et  (facies)  quecumque  libet  bo¬ 
nus  omnia  credi  Autor  et  horrifìcis  linphare  incursibus  urbes. 

Si  geminos  soles  ruituraque  suadeat  astra  Aut  nutare  solum 
aut  veteres  descendere  silvas.  Ah  miseri  vidisse  putant  etc.  5 
Possem,  rex  optime,  multa  verba  facere  huius  carminis  expli- 
cando  partes,  ut  mores  metus  aperirem,  sed  adeo  tenuia  sunt 
figmenta,  ut  plura  dicere  superflua  ratus  sim.  Huic  preterea 
ascribit  Tullius  in  Tusculanis  questionibus  non  inadvertenter 
plures  subesse  ministros,  ut  puta:  pigritiam,  pudorem,  terrò-  10 
rem,  timorem,  pavorem,  exanimationes,  conturbationem  et  for- 
J9  a  midinem.  De  quibus  omnibus  ibidem  seriose  legitur  | 

Cap.  XX 

De  Dolo  Herebi  filio  VI0. 

Est  et  Dolus,  ut  Tullio  placet,  filius  Noctis  et  Herebi.  *5 
De  quo  referre  consueverat  Barlaam,  quoniam  ad  troyanum 
bellum  cum  Grecis  ivisset,  et  cum  minus  armis  iretur  in  votum, 
consultantibus  quibusdam  ex  primatibus  de  agendis,  ab  Ulixe, 
cui  familiarissimus  erat,  eum  in  consilium  fuisse  deductum. 

Qui  cum  elatos  animos  et  iactationes  atque  consilia  quorundam  20 
audisset  atque  aliquandiu  secum  risisset,  rogatus  sententiam 
dixit,  que  etsi  non  honesta  eo  quod  oportuna  videbatur,  as- 
sumpta  est,  et  eidem  cum  Epoo  fabricandi  equi,  negocium 
evestigio  commissum  est,  quo  postmodum  eo  perventum,  ut 
optato,  iam  fessi  potirentur  Greci.  Satis  tenue  fictionis  est  25 
velum,  et  ideo  cur  Herebi  et  Noctis  dicatur  filius  videamus. 
Quod  meo  iudicio  sacris  ostenditur  licteris.  Quibus  docemur 
ab  Herebo  forma  serpentis  assumpta  humani  generis  hostem 
in  terris  venisse,  et  parentum  nostrorum  mentes  dolosis  sug- 
gestionibus  offuscasse  nocte  tartarea,  et  inde  tanquam  incul-  3° 
tum  agrum  semen  iniecisse  letiferum,  cuius  fructus  cum  in 
legem  egissent,  extemplo  venit  in  lucem;  et  sic  dolus  nondum 
in  terris  cognitus  ab  initio  manavit  ex  Herebo,  et  in  utero 

cece  mentis  conceptus,  nostra  morte  et  exilio  regni  celestis 
palam  facto,  ostendit  liquido  se  filium  Noctis  et  Herebi.  Sane 
quia  quod  gentiles  non  noverant  finxisse  non  poterant,  arbitror 
eos  prò  Hetebo  intimum  cordis  humani  recessum  intellexisse, 

5  ibi  enim  cogitationum  omnium  sedes  est,  et  ideo  si  eger  sit 
animus,  virtute  neglecta,  ut  ad  optatum  deveniat,  si  desint 
vires,  illico  dirigit  ad  artes  ingenium;  et  quoniam  facilius 
dolo  capiuntur  amentes,  eo  cogitationibus  pessimis  fabricato, 
et  quos  capit,  et  se  ipsum  letifero  alligat  laqueo,  et  sic  ex 
i°  nocte,  id  est  mentis  cecitate,  per  quam  ea  via,  qua  minime 
decet,  in  desiderium  suum  tendit,  et  egri  pectoris  ignominiosa 
concupiscentia  ferventis,  dolus  creatur  et  nascitur,  et  ut  plu- 
rimum  non  ante  visus  in  lucem,  quam  is  in  precipitium  ve- 
nerit  in  quem  struitur. 

15  Cap.  XXI 

De  Fraude  VII*  Herebi  filia. 

Fraus  et  merito  Herebi  et  Noctis  a  Cicerone  ubi  de  Na- 
turis  deorum  dicitur  filia,  letalis  quidem  et  infanda  pestis,  et 
inique  mentis  execrabile  vicium.  Inter  hanc  et  dolum  vix 
20  noscitur  esse  discrimen,  quod  si  quid  interest  hoc  esse  vide- 
tur,  dolum  scilicet  quandoque  in  bonum  operari  posse,  fraudem 
nunquam  preter  in  malum.  Seu  potius  ad  versus  hostes  dolo 
agimus,  amicos  fraude  decipimus.  Huius  autem  formam  noster 
Dantes  Aligerii  Florentinus  eo  in  poemate  quod  fiorentino 
25  scripsit  ydiomate,  non  parvi  quidem  inter  alia  poemata  mo¬ 
menti  sic  describit:  Eam  |  scilicet  iusti  hominis  habere  faciem,  f9  b 
corpus  reliquum  serpentinum  variis  distinctum  maculis  atque 
coloribus,  et  eius  caudam  terminari  in  scorpionis  aculeum, 
eamque  Cociti  innare  undis  adeo  ut  illis  excepta  facie  totum 
30  contegat  horridum  corpus,  eamque  Gerionem  cognominat.  In 
placida  igitur  et  simili  iusti  hominis  huius  facie  sentit  autor 
extrinsecum  fraudolentium  habitum;  sunt  enim  vultu  et  eloquio 
mites,  habitu  modesti,  incessu  graves,  moribus  insignes  et  spe- 

ctabiles  pietate;  operibus  vero  miserabili  sub  gelu  iniquitatis 
tectis,  versipelles  sunt,  et  astutia  callidi,  et  maculis  respersi 
scelerum,  adeo  ut  omnis  eorum  operum  conclusio  pernicioso 
sit  piena  veneno;  et  inde  Gerion  dieta,  quia  regnans  apud 
Baleares  insulas  Gerion  miti  vultu,  blandisque  verbis  et  omni  s 
comitate  consueverit  hospites  suscipere,  et  demum  sub  hac 
benignitate  sopitos  occidere.  Cur  autem  Herebi  noctisque  filia 
dieta  sit,  eadem  que  de  Dolo  ratio  est. 


Gap.  XXII 

De  Pertinacia  Herebi  VIIIa  filia.  io 

Pertinacia,  insipientum  exitiale  crimen,  secundum  Tullium 
Herebi  Noctisque  filia  est,  nec  causam  videre  difficile  est.  Nani 
quotiens  indigestus  mortalium  ignavie  rigor,  rationibus  validis, 
et  calori  divini  fervoris  interposita  offuscati  intellectus  caligine 
molliri  non  potest,  obstinationem  seu  pertinaciam  oriri  necesse  *5 
est,  imo  iam  exorta  est,  ignorantie  certissimum  argumentum. 
Ergo  bene  Pertinacia  Herebi,  quem  sepe  gelidum  diximus, 
et  Noctis  quam  sepe  caliginem  mentis  esse  monstravimus, 
filia  est. 


Cap.  XXIII  20 

De  Egestate  Herebi  filia  VIIIIa. 

Egestas  Herebi  Noctisque  filia  non  ea  est  quam  plurimi 
arbitrantur,  oportunis  scilicet  carere.  Hanc  enim  viri  fortes 
tolerantia  superavere  ut  in  arenis  Libicis  Cato.  Sed  ea  est 
potius  cui  abundantes  falso  tracti  iudicio  succumbunt,  ut  auri  25 
custos  Mida  Frigum  rex,  qui  dum  omnia  que  tangebat  iuxta 
votum  verterentur  in  aurum,  fame  peribat.  Hec  est  ergo  vere 
Herebi  filia,  id  est  gelidi  cordis  et  ignavi,  ac  etiam  Noctis, 
id  est  ceci  consilii,  extimantis  optimum  divitias  augere,  ut  usu 
careamus  earum.  3° 

Cap.  XXIV 

De  Miseria  Herebi  Xa  filia. 

Placet  insuper  Tullio  Miseriam  Herebi  Noctisque  fuisse 
filiam.  Hec  enim  adeo  extremum  infortunium  est,  ut  possit 
5  prospectantes  in  misericordiam  commovere.  Quod  quidem  nos 
ipsi  nobis  facimus  dum  neglecto  veritatis  lumine  perituras  res 
abeuntes  quocunque  modo  non  aliter  ingemiscimus  quam  si 
perpetuas  perderemus,  et  sic  ab  offuscato  mentis  iudicio  con- 
cussum  pectus  suspiriis  lacrimisque  miseriam  emittit  in  publi- 
10  cum,  ut  inde  filia  Noctis  et  Herebi  dici  possit.  |  J9  c 

Cap.  XXV 

De  Fame  XIa  Herebi  filia. 


Famem  dicit  Paulus  iuxta  Crisippum  Herebi  Noctisque 
fuisse  filiam.  Hec  autem  aut  publica  est,  ut  olim  premonstrata 
Pharaoni,  aut  privata  ut  Erisithonis.  Publica  ex  universali 
frugum  penuria  consuevit  contingere.  Cuius  rei  aut  divina  ira 
causa  est,  vel  diuturnum  bellum,  seu  adversa  supercelesti um 
corporum  dispositio,  seu  vermes  subterranei  rodentes  semina, 
seu  locuste  iam  sata  nascentia  devorantes.  Ex  quibus  causa 
20  prime  a  nemine  mortalium  nosci  potest,  et  sic  dici  .  poterit 
Herebi  Noctisque  filia,  sed  non  Herebi  in  visceribus  terre 
latentis,  aut  in  egris  hominum  pectoribus  residentis;  quin  imo 
in  profundo  divine  mentis  arcano  sanctissime  vigilantis,  quem 
intellectus  hominum  mortalitatis  caligine  offuscatus  intueri  non 
25  potest,  nec  etiam  noctis  divine  mentis  in  qua  nil  unquam  fuit 
obscurum,  verum  suo  semper  lumine  cuncta  clarificat,  sed 
nostre  imbecillitatis  erroris.  Ceteras  cause  huius  species  asse- 
runt  mathematici  suis  artibus  etiam  previderi  posse.  Quod 
utrum  verum  sit,  tu  serenissime  princeps,  cum  in  talibus  ap- 
30  prime  te  instructum  audiverim,  optime  nosti.  Si  autem  sic 
est,  talis  fames  nec  Herebi  nec  Noctis  filia  esse  posset.  Si 

autem  non  sic,  tunc  ut  de  deo  diximus  cum  in  arcano  nature 
antro  repositum  videri  non  possit,  linquetur  ut  talis  fames 
filia  sit  Noctis  et  Herebi  ratione  iam  dieta.  Privata  autem 
fames,  aut  ex  penuria  ciborum  continget  ut  plurimum,  aut 
aliquando  ex  fastidio  stomacantium.  Si  ex  penuria,  aut  inertia,  5 
atque  desidia  patientis  aut  egestatis  crimine  contingit.  Si  ex 
inertia  vel  desidia,  ut  quandoque  videmus  quosdam  lasciviis 
potius  et  ineptiis  atque  ocio  vacare  quam  rei  familiaris  curam 
genere.  Hec  profecto  Herebi  Noctisque  filia  est,  eo  pacto  quo 
superiores  sunt  ceteri.  Si  egestatis  crimine  dum  modo  non  10 
ob  intemperantiam  sit  egenus  qui  patitur,  nec  hanc  Herebi 
Noctisque  filiam  puto,  nisi  ob  id  dixerim  quia  ab  intrinseco 
stomaci  esurientis  procedit.  Si  vero  ob  ciborum  fastidium  fa¬ 
mes  sit,  ut  non  nunquam  quibusdam  discolis  atque  prava 
consuetudine  nauseantibus  contigisse  novimus,  quibus  nisi  ex-  *5 
quisita  edulia,  et  pulmenta  accurate  composita,  seu  regum 
tucceta  et  preciosa  vina  atque  forensia  apponantur,  adeo  vul- 
garia  spernunt  et  respuunt,  ut  prius  se  inedia  torqueri  per- 
mictantur  quam  comedant;  nulli  dubium  quin  et  hec  nata  sit 
Herebi  atque  Noctis.  Huius  autem  mansionem  et  formam  sic  20 
describit  Ovidius:  Quesitamque  Famem  lapidoso  invenit  in 
'9d  agro  Un|guibus  et  raris  vellentem  dentibus  herbas.  Hirtus 
erat  crinis,  cava  lumina,  pallor  in  ore,  Labra  incana  situ, 
scabre  rubigine  fauces,  Dura  cutis  per  quam  spectari  viscera 
possent,  Ossa  sub  incurvis  extabant  arida  lumbis,  Ventris  erat  25 
prò  ventre  locus,  pendere  putares  Pectus  et  a  spine  tantum- 
modo  crate  teneri.  Auxerat  articulos  macies  genuumque  rigebat 
Orbis,  et  immodico  prodibant  tubere  tali.  Hanc  procul  ut 
vidit  etc. 


Cap.  XXVI  3° 

De  querela  Herebi  filia  XII*. 

Querelam  dicit  Tullius  fuisse  filiam  Noctis  et  Herebi. 
Quod  facile  concedetur  si  quid  sit  sane  mentis  oculo  prospe- 
ctetur.  Est  enim  morbus  male  secum  convenientis  animi,  ob 

hoc  insanum  veniens  pectus,  quia  aut  subtrahi  quod  sibi  de- 
betur  autumat  inconsultus  homo,  aut  egre  fert  sibi  non  dari 
quod  optat,  vel  non  posse  quod  cupiat.  Et  sic  quod  suum 
crimen  est  alienum  lumine  mentis  privatus  existimat.  Hinc 
5  queritur  lascivus  amans,  hinc  auri  cupidus,  hinc  honorum 
avidus,  hinc  sanguinis  sitibundus  et  alii  plures  malum  quod 
introduxerunt  ipsi,  et  prudentes  eiecisse  poterant  flentes. 


Cap.  XXVII 

De  Morbo  XIII0  Herebi  filio. 

10  Est  et  Morbus  Herebi  Noctisque  filius,  ut  placet  Tullio 

et  Crisippo.  Hic  autem  mentis  et  corporis  potest  esse  defectus, 
et  uti  in  corpore  ab  humorum  discordantia,  sic  in  mente  a 
morum  inconvenientia  causatur,  et  tunc  merito  huiusmodi  pa- 
rentum,  id  est  cecitatis  intrinsece  filius  nuncupatur,  et  quoniam 
x5  in  mortem  salutis  tendere  videatur,  morbus,  ut  placet  pluri- 
bus,  appellatur. 


Cap.  XXVIII 

De  Senectute  Herebi  XIIIIa  filia. 

Senectus  etatum  ultima  et  morti  contermina  solo  contingit 
20  corpori,  cum  rationalis  anima  tendat  viriditate  perpetua  in 
eternum.  Hec,  ut  ait  Tullius,  Herebi  fuit  Noctisque  filia. 
Quod  quidam  facile  concedi  potest,  cum  illi  sit  in  complexione 
conformis,  frigida  scilicet  et  sicca,  et  filii  similes  consueverunt 
esse  parentibus.  Est  insuper  Herebus  iners  et  tremulus  a  quibus 
25  non  degener  est  senectus,  cum,  ut  cernimus,  tremula  sit  et 
tarda.  Porro  quia  hebetes  offuscatosque  sensus  habet  corpo- 
reos,  non  incongrue  illi  Noctem  dixere  matrem.  Attamen  hoc 
habet  insigne,  quia  quantum  illi  subtrahitur  virium  tantum 
nienti  augetur  consilii;  ex  quo  fit  ut  veneranda  sit,  et  eius 
°°  cani  iuvenum  preponantur  lacertis. 

Cap.  XXIX 

De  Pallore  Herebi  fìlio  XV0. 

Pallor  faciei  atque  totius  corporis  exsanguis  est  color, 
exausti  sanguinis  seu  egri  seu  repentini  timoris  certissimus 
testis.  Hic  Noctis  et  Herebi  filius  est  teste  Crisippo.  Et  hoc  5 
ideo  quia  quicquid  a  luce  solis  non  cernitur  aut  a  minus  bona 
vegetatione  nutritur  pallore  facile  occupatur;  et  supra  dictum 
20  a  est  quia  neque  |  solem  videat  neque  calorem  sentiat  Herebus, 
et  ob  id  ubi,  ista  contingunt  frigescere  sanguinem,  et  ad  versa 
digestione  corrumpi  et  per  consequens  oriri  pallorem  necesse  10 
est,  ut  satis  videmus  in  eis  qui  diu  ceco  carcere  clausi  in 
lucem  veniunt,  aut  qui  ab  egritudine  corporea  fatigati  resur- 
gunt,  vel  subito  correpti  pavore  pallescunt. 

Cap.  XXX 

De  Tenebra  XVIa  Herebi  filia.  15 

Herebi  Noctisque  filiam  esse  Tenebram  nullo  interveniente 
teste  credetur.  Sane  ne  idem  mater  et  filia  videantur,  in  hoc 
differunt.  Nocte  aliqualis  luminosa  res  cernitur,  ut  luna  et 
sydera  seu  ignis  aliquando.  In  tenebra  autem  nil  unquam  ap- 
paret  luminis,  et  si  appareat  usquam,  desistet  esse  tenebra.  20 

Cap.  XXXI 

De  Somno  Herebi  filio  XVII0. 

Somnus  Jsecundum  quosdam  est  intimi  ignis  coertio  et 
per  membra  moliita  et  labore  relaxata  diffusa  quies.  Secundum 
vero  alios  est  quies  animalium  virtutum  cum  intensione  natu-  25 
ralium.  De  hoc  sic  scribit  Ovidius:  Somne,  quies  rerum  pla¬ 
cidissima,  Somne,  deorum,  Pax  animi,  quem  cura  fugit,  qui 
corpora  duris  Fessa  ministeriis  mulces  reparasque  labori  etc. 

Sane  longe  plenius  somni  commoda  describit  Seneca  poeta  in 
tragedia  Herculis  furentis  dum  dicit:  Tuque  o  domitor  Somne 
Malorum,  requies  animi,  Pars  humane  melior  vite,  Volucer 
matris  genus  Astree,  Frater  dure  languide  mortis  Veris  mi- 
5  scens  falsa,  futuri  Certus  et  idem  pessimus  autor,  Pater  o 
rerum,  portus  vite,  Lucis  requies,  noctisque  comes,  Qui  par 
regi  famuloque  venis.  Placidus  fessum  lenisque  fove  Pavidum 
leti  genus  humanum  Cogis  longam  discere  mortem  Preme  de- 
victum  etc.  Huic  preterea  Ovidius  describit  talamum  satis 
aptum  dormiendi  cupido,  dicens:  Est  prope  Cimmerios  longo 
spelunca  recessu,  Mons  cavus,  ignavi  domus  et  penetralia 
Somni,  Quo  nunquam  radiis  oriens  mediusve  cadensve,  Phe- 
bus  adire  potest,  nebule  caligine  mixte  Exalantur  humo  du- 
bieque  crepuscula  lucis.  Non  vigil  ales  ibi  cristati  cantibus 
15  oris  Evocat  Auroram  nec  voce  silentia  rumpunt  Solliciteve 
canes  canibusve  sagacior  anser  Garrula  nec  Progne  stertentia 
pectora  mulcet,  Non  fera,  non  pecudes,  non  moti  flamine  rami, 
Humaneve  sonum  reddunt  convicia  lingue.  Muta  quies  habitat, 
saxo  tamen  exit  ab  imo,  Rivus  aque  Lethes,  per  quem  cum 
20  murmure  labens  Invitat  somnos  crepitantibus  unda  lapillis. 
Ante  fores  atrii  fecunda  papavera  florent,  Innumereque  herbe, 
quarum  de  lacte  soporem  Nox  legit,  et  spargit  per  opacas 
humida  terras.  Ianua  ne  |  verso  stridorem  cardine  reddat,  Nulla 
domo  tota  est,  custos  in  limine  nullus.  In  medio  thorus  est 
25  ebano  sublimis  in  antro,  Plumeus  unicolor  pullo  velamine 
tectus,  Quo  cubat  ipse  deus  membris  languore  solutis.  Hunc 
circa  passim  varias  imitantia  formas  Somnia  vana  iacent  to- 
tidem,  quot  messis  aristas,  Silva  gerit  frondes,  eiectas  litus 
harenas  etc.  Hunc  tam  spectabili  thalamo  atque  cubiculariis 
30  decoratum  deum  dicit  Tullius  Herebi  et  Noctis  fuisse  filium; 
cuius  rei  causa  videnda  est,  et  inde  videre  poterimus  de  mi- 
nistris,  cum  satis  sensus  appareat  descripti  thalami.  Filius 
ergo  Herebi  Noctisque  dicitur  Somnus,  quia  a  vaporibus  hu- 
midis  e  stomaco  surgentibus  et  opilantibus  arterias,  et  quieta 
05  obscuritate  causetur.  Si  autem  de  mentali  sonino  velimus  in- 
telligere,  non  difficilius  parentum  talium  dabitur  causa.  Nam 

calore  caritatis  perdito  et  omissa  rationis  via  ut  necessarium 
sit  in  letiferum  ire  somnum  satis  apertura  est.  Nunc  autem  de 
assistentibus  videamus,  que  somma  sunt  multiplicium  specie- 
rum,  ex  quibus  quinque  tantum  super  Somnio  Scipionis  ostendit 
Macrobius.  Harum  prima  vocatur  phantasma,  que  numquam  se  5 
mortalibus  miscet  nisi  lente,  dum  se  incipit  somnus  immittere, 
existimantibus  nobis  adhuc  vigilare,  affertque  hec  horribiles 
visu  formas,  et  ut  plurimum  a  natura  specie  et  magnitudine 
discrepantes,  certamen  noxium,  aut  mirabile  gaudium,  tem- 
pestates  validas,  ventosque  sonoros  et  huiusmodi.  Huius  in  10 
genere  dicit  Macrobius  esse  etiam  emactes  seu  ephyactes  vel 
ephyaltes,  quem  communis  persuasio  existimat  quiescentes 
invadere  et  suo  pendere  pressos  sentientesque  gravare.  Et 
huius  causam  opinantur  multi  stomacum  nimio  cibo  vel  potu 
gravatum,  seu  longo  ieiunio  vacuuin,  et  nonnunquam  aliquem  J5 
ex  humoribus  ceteris  predominantem.  Sunt  qui  superaddant 
hesitationes,  dicantque  Virgilium  intellexisse  Didonem  vidisse 
phantasmata  dum  sorori  conquesta  est  dicens:  Que  me  su- 
spensam  insomnia  terrent.  Et  illud  insomnia  prò  phantasmate 
licentia  poetica  improprie  positura.  Secunda  insomnium  nun-  20 
cupatur  a  premeditatione  causatum,  ut  Tullius  affirmare  vi- 
detur  in  libro  Reipublice  dicens:  Fit  enim  sepe  ut  cogitationes 
sermonesque  nostri  pariant  aliquid  in  somno,  quale  de  Omero 
scribit  Emnius,  de  quo  videlicet  sepissime  vigilans  solebat 
cogitare  et  loqui  etc.  In  hac  igitur  specie  somnii  amans  dile-  25 
ctam  sibi  puellam  in  amplexus  eius  occurrentem  aspiciet,  aut 
20  c  fugientem  miserrimus  |  exorabit.  Nauta  tranquillum  mare  na- 
vemque  pansis  velis  sulcantem,  aut  tempestate  periclitantem 
aspiciet.  Sic  et  agricola  frustra  letabitur  letas  arvis  intuens 
segetes,  depastasque  plorabit.  Ingurgitator  pocula  exhauriet;  3° 
ieiunus  cibos  aut  optabit,  aut  faucibus  vacuis  devorabit  ap- 
positos.  De  premeditatis  autem  a  Didone  saucia,  visa  quidam 
volunt,  eo  quod  videatur  a  Virgilio  ostensam  premeditationem 
dum  dicit:  Multa  viri  virtus  animo  multusque  recursat  Gentis 
honos,  herent  infixi  pectore  vultus  Verbaque  etc.  Et  sic  tam-  35 
quam  ex  premeditatione  perveniens  videtur  esse  insomnium. 

Verum  quoniam  ex  affectione  procedunt  una  cum  somno  in 
auras  evanescunt,  ut  ipse  idem  Virgilius  dicit:  Sed  falsa  ad 
celum  mittunt  insomnia  manes.  Somnium  species  tercia  ap- 
pellatur,  per  quod  placet  Macrobio  certa  sommari,  sed  sub 
5  velamine,  ut  teste  Moyse  in  Pentateuco,  vidit  Ioseph  manipulos 
fratrum  suum  adorantes,  et,  ut  ait  Valerius,  Astiages  vitem  et 
urinam  ex  genitalibus  filie  prodeuntem.  Hoc  autem  fieri  volunt 
homine  existente  sobrio,  ut  plurimum  sumus  propinquante 
die.  Quarta  vero  species  visio  nominatur,  nullas  pre  se  ferens 
ambages,  quin  imo  quod  futurum  est  liquida  patefactione  de- 
monstrat,  ut  vidit  Arterius  Rufus  romanus  eques  dormiens 
Syragusis  se  scilicet,  dum  gladiatorum  munus  inspiceret,  re- 
tiarii  manu  transfodi,  quod  die  sequenti  cum  multis  nuntiasset 
secutum  est.  Quinta  et  ultima  somniorum  species  oraculum 
J5  veteres  vocavere,  quod  Macrobius  esse  vult,  dum  sopiti  paren- 
tes  maioresque  nostros,  gravem  hominem  aut  pontificem,  seu 
ipsum  deum,  aliqua  dicentem  seu  premonentem  nos  cernimus, 
ut  in  somnis  Ioseph  ab  Angelo  premonitus  est,  ut  acciperet 
puerum  et  matrem  eius  et  cum  eis  secederet  in  Egyptum.  Sane 
20  non  nulli  ex  priscis,  ut  ex  verbis  Porphyrii  phylosophi  satis 
percipi  potest,  omnia  per  quietem  visa  vera  esse  arbitrati  sunt, 
sed  ut  plurimum  minime  intellecta,  et  ob  hoc  videtur  Porphy- 
rium,  longe  aliter  quam  multi  alii  faciant,  sentire,  quod  per 
Omerum  primo,  deinde  per  Virgilium  dictum  est,  et  quoniam 
25  familiare  magis  Virgilii  quam  Omeri  carmen  est,  illud  dedu- 
camus  in  medium.  Dicit  enim  Virgilius:  Sunt  gemine  somni 
porte,  quarum  altera  fertur  Cornea,  qua  veris  facilis  datur  exitus 
umbris,  Altera  candenti  perfecta  nitens  elephanto,  Sed  falsa  ad 
celum  mittunt  insomnia  manes  etc.  Per  hos  versus  vult  Por- 
30  phyrius  somnia  omnia  vera  esse,  sentiens  quod  anima,  sopito 
corpore,  tanquam  paululum  solutior  in  suam  divinitatem  ni- 
tatur,  et  in  latens  humanitatem,  verum  aciem  omnem  dirigat 
intellectus,  et  non  nulla  videat  et  discernat,  et  plura  videat 
quam  discernat,  seu  longius  abdita  sint,  seu  densiori  tegmine 
3s  occultata,  et  hinc  fit  ut  quod  discernit,  esto  non  piene,  ne- 
bula  caligantis  mortalitatis  obsistente,  dictum  sit  per  corneam 

emitti  ianuam,  cum  cornu  huius  nature  sit,  ut  extenuatum 
pervium  sit  intuitu  et  tanquam  dyaphanum  corpus  in  se  re¬ 
condita  videre  permittat.  Quod  autem  obsistente  carnis  cali¬ 
gine  videre  non  potest,  id  elephanto  contectum  dicimus,  cuius 
quidem  os  a  natura  adeo  condensatum  est,  ut  in  quantum-  5 
cunque  tenuitatem  redigatur,  videre  supposita  non  permittat, 
que  ideo  falsa  dicit  Virgilius,  quia  minime  intellecta  sunt,  ut 
ait  Porphyrius.  Nunc  autem  superest  de  ministris  videre,  qui 
etsi  forte  multi  sint  nomina  trium  tantum  esse  cognoscimus. 
Quorum  primum  Morphea  dictum  volunt,  quod  interpretatur  10 
formatio,  seu  simulacrum,  cuius  domini  iussu  officium  est 
quoscunque  hominum  vultus  fingere,  verba,  mores,  voces  et 
ydiomata,  ut  scribit  Ovidius,  dicens:  At  pater  e  populo  na- 
torum  mille  suorum  Excitat  artificem  simulatoremque  figure 
Morphea,  non  ilio  iussos  solertior  alter  Exprimit  incessus  vul-  *5 
tumque  sonumque  loquendi,  Adicit  et  vestes  et  consuetissima 
cuique  Verba,  sed  hic  solus  homines  imitatur  etc.  Secundum 
autem  Ytathona  seu  Phabetora  quorum  ego  nominum  signifi- 
catum  ignoro;  huius  tamen  officium  hoc  in  carmine  dicit  Ovi¬ 
dius:  Alter  Fit  fera,  fit  volucris,  fit  longo  corpore  serpens.  20 
Hunc  Ytathon  superi,  mortale  Phabetora  vulgus  Nominat  etc. 
Tertium  vero  dixere  Panthum,  quasi  totum,  cuius  officium  est 
insensibilia  fingere,  Ovidio  teste,  dum  ait:  Est  etiam  diverse 
tratius  artis  Panth[as]os:  ille  in  humum  saxumque  undamque 
trabemque  Queque  vacant  animo  fallaciter  omnia  transit  etc.  25 
Quasi  ex  his  velint  que  cernimus  dormientes  ab  exteriori  po- 
tentia  nobis  aliata  sint.  Veruni  utrum  sic  sit  videant  alii. 

Cap.  XXXII 

De  Morte  XVIII*  filia  Herebi. 

Mors,  ut  voluere  Tullius  et  Crisippus  filia  fuit  Noctis  et  3° 
Herebi,  quam  ultimum  esse  terribilium  testatur  Aristotiles.  Ab 
hac  enim  omnes  ab  ea  ipsa  die,  qua  miseri  mundum  intramus, 
sensim  adeo,  ut  non  advertamus  continue  carpimur;  et  cum 

cotidie  moriamur,  tunc  vulgato  sermone  mori  dicimur,  cum 
mori  desinirnus.  Hanc,  et  si  mille  modis  miseri  rapiamur,  aut 
violentam  aut  naturalem  voluere  priores.  Violenta  est  que 
ferro  vel  igne,  vel  casu  alio  fugienti  vel  etiam  postulanti  in- 
5  fertur.  Naturalis  autem  secundum  Macrobium  super  Somnium 
Scipionis  ea  est,  qua  non  corpus  ab  anima,  sed  a  corpore 
anima  derelicta  est.  Vocavere  insuper  veteres  senum  mortem 
maturam  seu  meritam,  iuvenum  immaturam,  puerorum  autem 
acerbam  dixere.  Nec  non  et  aliis  multis  nominibus  appellata 
i°  est,  ut  Atropos,  Parca,  Letum,  Nex  et  Fatum.  Huius  etiam  di¬ 
rum  opus  sic  breviter  describit  Statius:  Stigiis  emissa  te|nebris,  21  a 
Mors  fruitur  celo  bellatoremque  volando  Campum  operit  nigro- 
que  viros  invitat  hyatu.  Nil  vulgare  legens,  sed  que  dignis- 
sima  vita,  Funera  precipuos  annis  animisque  cruento  Angue 
J5  notat  etc.  Sed  iam  que  pauca  ficta  sunt  detegamus.  Herebi 
illam  dicunt  filiam  quia  ab  Herebo  emissa  sit,  ut  in  prescripto 
carmine  Statius,  Stigiis  emissa  tenebris,  seu  quia  calore  ca- 
reat,  ut  caret  Herebus;  Noctis  autem  ideo  filia  dieta  est  quia 
horribilis  et  obscura  videatur.  Mors  autem  dieta  est,  ut  dicit 
20  Ugucio,  quia  mordeat  vel  a  morsu  parentis  primi,  per  quem 
morimur,  vel  a  Marte  qui  interfector  est  hominum,  vel  mors 
quasi  amaror,  quia  amara  sit;  nil  enim  hominibus  creditur 
amarius  morte,  eis  exceptis  de  (quibus)  dicit  Iohannes  in 
Apocalipsi:  Beati  qui  in  Domino  moriuntur.  Hec  ut  piacere 
25  videtur  Servio,  ab  Atropu  de  qua  supra  differt,  quia  per  hanc 
violentam  debemus  intelligere  mortem,  ut  satis  etiam  colligitur 
proximo  supra  ex  carmine  Statii.  Per  Atropon  autem  vult  in- 
tellegi  naturalem  rerum  dissolutionem.  Atropos  autem  dieta 
quia  non  convertitur.  Parcam  vero  eam  per  antiphrasim  dixere, 

30  eo  quod  nemini  parcat.  Sic  et  letum,  cum  sit  mestissima  rerum. 
Necem  autem  illam  proprie  arbitror  qua  aqua,  vel  laqueo  seu 
modo  alio  spiritus  intercluditur.  Fatum  autem  dieta  est,  eo 
quod  divina  providentia  premonstratum  sit,  qui  nascuntur 
omnes  mori  debere. 

Cap.  XXXIII 

De  Carone  Herebi  Alio  XVIIII0. 

Charon,  Acherontis  nauta,  Herebi  et  Noctis  filius  dicitur 
a  Crisippo.  De  quo  sic  ait  Virgilius:  Portitor  has  horrendus 
aquas  et  flumina  servat  Terribili  squalore  Charon  cui  plurima  5 
mento  Canicies  inculta  iacet,  stant  lumina  fiamma.  Sordidus 
ex  humeris  nodo  dependit  amictus.  Ipse  ratem  conto  subigit 
velisque  ministrat  Et  ferruginea  subvectat  corpora  cimba,  Iam 
senior  sed  cruda  deo  viridisque  senectus  etc.  (Charon),  quem 
Servius  devolvit  in  cronon,  tempus  est.  Herebus  autem  hic  10 
prò  intrinseco  divine  mentis  consilio  intelligendus  est,  a  quo 
tempus  et  cetera  omnia  creata  sunt,  et  sic  Herebus  Caronis 
pater.  Nox  autem  illi  ob  id  mater  data  est,  quia  ante  creatum 
tempus  nulla  fuit  sensibilis  lux,  et  ideo  in  tenebris  factum 
est,  et  ex  tenebris  productum  videtur.  Apud  inferos  vero  ideo  *5 
positus  est  Caron,  quia  superi  tempore  non  indigent,  ut  nos 
mortales,  qui  ab  illis  sumus  inferi,  indigemus.  Quod  autem 
Charon  corpora  deferat  ex  una  in  alteram  Acherontis  ripam, 
ideo  fictum  est  ut  intelligamus,  quoniam  tempus  confestim  ut 
nascimur  suo  nos  sumit  in  gremio,  et  in  ripam  defert  oppo-  20 
sitam,  id  est  in  mortem,  que  quidem  est  nativitati  contraria, 
cum  illa  deducat  in  esse,  et  hec  corporibus  auferat  esse.  Vehi- 
mur  preterea  a  Charone  per  Acherontem  fluvium,  qui  absque 
gaudio  interpretatur,  ut  advertamus,  quoniam  a  tempore  tra- 
21  b  himur  |  per  vitam  labilem  et  miseriis  plenam.  Eum  preterea  25 
dicit  Virgilius  senem,  sed  robusta  viridique  fultum  senecta,  ut 
cognoscamus  tempus  annositate  vires  non  perdere,  hoc  idem 
hodie  potest  quod  potuit  dum  creatum  est.  Sordidus  autem 
illi  amictus  est,  ut  appareat  quia  circa  terrena,  que  sordida 
sunt,  versetur.  3° 

Cap.  xxxrv 

De  Die  Herebi  XX*  fìlia. 

Dies  Herebi  Noctisque  fuit  fìlia,  sic,  ubi  de  Naturis  deo- 
rum,  scribente  Tullio.  Hanc  dicit  Theodontius  Etheri  fratri 
5  suo  coniugio  copulatam.  Quod  Herebi  fìlia  sit  et  Noctis  talis 
ratio  redditur  a  quibusdam.  Herebum  enim  a  parte  totum  sum- 
mentes  prò  universo  terre  corpore  sumi  voluere,  ex  extremo 
cuius  quod  orizonta  vocant  Greci,  non  est  dubium  adventu 
solis  cedente  nocte  diem  consurgere,  et  (eara)  Herebum  ex 
10  Nocte  produxisse.  Eam  autem  Etheri  coniunctam  connubio  ideo 
dicunt,  quia  Etherem  intelligunt  ignem,  qui  claritate  carere 
non  potest,  et  ob  id  cum  dies  clara  sit,  nil  aliud  volunt  quam 
claritatem  igni  coniunctam  ostendere.  Hec  autem  ab  antiquis, 
postquam  adeo  dictum  est,  vespere  et  mane  facta  est  dies 
*5  una,  huius  magnitudini  designata  est,  ut  id  tempus,  quod 
labitur  a  surgente  sole  et  mundum  omnem  circumeunte  atque 
in  eodem  loco,  unde  surrexerat,  redeunte,  ea  cum  nocte 
que  includitur,  dies  dicatur  una,  et  hec  naturalis,  quam  in 
XXIIIIor  equas  partes  divisere,  et  has  oras  nuncupavere. 
20  Deinde,  prout  eisdem  visum  est,  artificiali  est  superinducta 
dies,  que  in  diem  et  noctem  divisa  unicuique  partium,  diei 
scilicet  et  noeti  XII  horas,  esto  inequales,  esse  concessere,  et 
artificialem  ab  artificio  exeogitantis  eam  dixere,  qua  in  suis 
iudiciis  ut  plurimum  utuntur  astrologi.  Inde  medici  ereticarci 
25  invenere  diem,  eaque  circa  egritudinum  observationes  utuntur. 
Dierum  vero  naturalium  initium  non  eque  a  naturalibus  omni¬ 
bus  summitur.  Romani  autem,  ut  ait  Marcus  Varrò,  a  nocte 
media  incepisse  et  in  sequentis  noctis  medium  terminasse  vo- 
luerunt,  quam  dimensionem  adhuc  servant  Ytali,  et  potissime 
°°  in  iudicialibus  causis.  Athenienses  autem  ohm  a  solis  occasu 
incipientes  diem  in  occasum  diei  sequentis  finiebant.  Babilonii 
vero  ab  ortu  faciebant,  quod  ab  occasu  Attici.  Umbri  qui  et 
Etrusci  sunt,  a  meridie  illi  fecere  principium,  et  in  sequentis 
diei  meridiem  terminabant.  Que  consuetudo  adhuc  ab  astrologia 

observatur.  Est  preterea  dies  naturalis  secundum  varias  eius 
qualitates  variis  distincta  nominibus.  Nani,  ut  Macrobius  Sa- 
turnaliorum  asserit,  ab  initio  diei  Romanorum  incipiens,  pri- 
mum  tempus  diei  dicitur  medie  noctis  inclinatio,  eo  quod  nox 
31  c  in  diem  incipiat  declinare.  |  Deinde  a  galli  cantu  gallicinium  5 
nuncupatum.  Tertium  conticinium,  eo  quod  sopita  omnia  con- 
ticescere  videantur.  Quartum  diluculum  dicitur,  eo  quod  diei 
lux  apparere  videatur.  Subsequenter  quintum  tempus  sole  iam 
surgente,  mane  vocari  voluere,  seu  quia  a  manibus  exordium 
lucis  emergi  visum  sit,  seu  ab  ornine  boni  nominis,  nam  La-  1 
nubini  mane  prò  bono  dicunt.  Sextum  autem  dixere  meridium, 
hoc  est  diei  medium,  quod  nos  meridiem  dicimus.  Ab  hac 
autem  hora  tempus  in  noctem  tendens,  quod  septimum  est, 
vocatur  occiduum  quia  cadere  videatur.  Octavum  vero  suprema 
tempestas  nuncupatum  est,  eo  quod  diei  sit  novissimum  tem-  I; 
pus,  ut  in  XII  tabulis  est  espressum:  solis  occasus  suprema 
tempestas  esto.  Deinde  nonum  tempus  dicitur  vespera,  quod 
a  Grecis  tractum  est.  Illi  enim  speran  a  stella  hespero,  que 
in  occasu  solis  apparet,  dicunt.  Decimum  autem  tempus,  quod 
est  noctis  initium,  dicitur  prima  fax,  eo  quod  tunc  stelle  inci-  2< 
piant  apparere,  seu  ut  aliis  placet,  quia  tunc,  luce  cessante 
diei,  incipimus  faces  accendere,  ut  tenebras  noctis  vincamus 
lumine.  Tempus  vero  undecimum  nox  concubia  dictum  est, 
eo  quod  ea  hora  post  aliqualem  vigiliam  cubitum  consueverint 
ire  mortales.  Duodecimum  quidem  diei  tempus,  quod  noctis  2J 
est  tertium,  intempestum  dicitur,  eo  quod  nullis  gerendis  rebus 
videatur  accommodum.  Cuius  finis  est  circa  principium  eius, 
quod  diximus,  medie  noctis  inclinatio.  Insuper  cum  humana 
solertia  respectu  habito  ad  septenarium  numerum,  quetn  qui- 
busdam  ex  causis  veteres  voluere  perfectum,  disposuerit  omne  3< 
tempus  per  septimanas  dierum  efflui,  et  dies  illas  septimane 
nominibus  variis  nuncupare,  consuevere  nonnulli  nominum 
talium  exquirere  causas;  quas  ego  has  puto,  cum  a  planetis 
apud  nos  quinque  denominentur,  sexta  sabbatum  ab  Hebreis 
dieta,  a  christianis  postea  immutata  non  est,  eo  quod  requiem  3i 
dicant  significare  latine,  ut  appareat  cum  creavisset  omnia 

Deus  in  sex  diebus,  eum  septima  ab  omnibus  operibus  suis 
quievisse.  Dominica  autem  dies,  que  nobis  christianis  est  sep¬ 
tima,  sic  eo  dieta  est,  quia  ea  die  Christus  Dei  filius,  non 
solum  ab  omnibus  laboribus  suis  quievit,  verum  victor  surrexit 
a  mortuis  et  sic  illam  a  domino  nostro  patres  incliti  vocavere 
dominicam.  Alii  volunt  a  sole  denominatam,  eo  quod  ipse  sit 
planetarum  princeps  et  inde  dicatur  dominus,  et  quia  eiusdem 
diei  hore  prime  principatum  habeat  ob  id  illam  denominari 
dominicam.  Sed  cum  longe  alius  sit  ordo  planetarum  quam 
in  nominibus  dierum  habeatur,  est  sciendum  |  secundum  piane-  21  d 
tarum  ordinem  successive  unicuique  diei  hore  dari  dominium, 
et  ab  eo  cui  contingit  prime  hore  diei  dominium  habere,  ab  eo 
dies  illa  denominata  est,  ut  puta  si  diei  dominice  Veneri  secun- 
dam  horam  tribues,  que  Soli  immediate  subiacet,  et  Mercurio 
terciam,  qui  subiacet  Veneri,  et  Lune  quartam,  que  subiacet 
Mercurio,  quintam  autem  Saturno,  ad  quem  convertendus  est 
ordo  cum  in  Luna  defecerit,  sextam  Iovi,  et  sic  de  singulis 
XXIIIIor  horis  diei  (dominice),  sub  nomine  vel  dominio  Mer- 
curii  invenietur  hora  XXIIII*,  et  XXVa  que  prima  est  diei 
sequentis  sub  nomine  vel  dominio  Lune,  et  ideo  ab  ea  secun- 
dus  denominatus  ebdomade  dies,  seu  potius  primus,  ut  dies 
dominica  septima  sit  ebdomade  et  quietis  dies.  A  qua  prima 
diei  Lune  hora,  si  eodem  modo  computaveris  vigesimamquar- 
tam  eius  horam  invenies  sub  Iovis  imperio  constitutam,  et 
vigesimam  quintam  sub  Martis  dominio,  a  quo  et  ipsa  secunda 
dies  Martis  denominata  est,  quia  prime  eius  hore  Mars  impe- 
ret.  Et  sic  successive  de  singulis  donec  ad  ultimam  deveneris 
sabbati,  que  Marti  subest,  et  subsequitur  prima  diei  (domi¬ 
nice)  ascripta  Soli,  a  quo  dies  ut  ante  diximus  dieta  est.  Dies 
autem  naturalis  cum  ex  die  constet  et  nocte,  a  die  tota  tan- 
quam  a  digniori  parte  denominata  est,  et  dies  a  diis  vocitata, 
nam  dyos  grece,  latine  dicitur  deus;  nam  uti  dii  mortalibus 
opinione  veterum  adiutores  sunt,  sic  et  adiutrices  sunt  dies, 
et  a  diis  ipsis  etiam  eam  ob  causam  denominate  sunt.  Post- 
quam  e  subterraneis  latebris  in  diei  lucem  prestante  Deo  de- 
venimus,  supererat  nobis,  ut  eque  de  omnibus  Herebi  filiis 

dixissemus,  edam  de  Ethere,  quem  eiusdem  filium  volunt,  quid 
senserint  veteres,  descripsisse.  Sane  quoniam  omne  eius  ma- 
sculinum  genus  hoc  excepto  filio  sterile  est,  et  huius  non  est 
parva  posteritas,  et  in  longum  satis  volumen  protractum  est, 
eum  in  secundum  servandum  honestius  ratus  sum,  et  primo 
finem  imponere. 

Genealogie  deorum  gentilium  liber  primus  explicit. 


Genealogie  deorum  gentilium  secundum  Johannem  Boc- 
CACCIUM  DE  CERTALDO  LIBER  SECUNDUS  INCIPIT  FELICITER. 


In  arbore  autem  signata  desuper,  in  celum  versa  radice,  ponitur  in  cul¬ 
mine  Ether  fìlius  Herebi  et  Noctis;  eiusque  in  ramis  et  frondibus, 
cum  Etheri  duo  tantum  fuerint  filii  Juppiter  scilicet  primus  et  Celius 
seu  Celum,  Jovis  primi  solum  prosapia  designatur  omnis;  Celii  seu 
Celi  prole  in  sequenti  reservata  volumine. 


Prohemium. 

E  cavernis  Herebi  fere  omnem  prolem  eduximus,  gratia 
Dei  nostri  omnipotentis  et  veri  opitulante,  et,  quo  concessum 
est  ingenio,  amotis  figmentis  nudam  in  precedenti  volumine 
coram  apposuimus  lectoribus,  equidem  non  absque  ingenti 
labore  inter  Stigis  fumos  et  nebulas  vacillantis  hinc  inde  na- 
vicule.  Sane  postquam  in  patentiorem  orbem  ventum  est,  for- 
san,  minus  ambigue  flexus  varios,  reciprocosque  superabimus 
Euripos,  quorum  superbientes  in  celum  undas,  ni  fallor,  aspicio. 
Nam  inter  alios  arduus  Ether  e  visceribus  Herebi  in  sublime 
delatus,  primus  impetu  occurrit  suo,  non  magna  tamen  prole 
fecundus,  sed  spectabili  quidem.  Ex  qua,  si  satis  recte  con- 
spicio,  primus  Juppiter  unus  est,  tam  conspicui  nominis  gloria 
quam  longa  successione  refulgens.  Quam  si  describere  velini 
omnem  in  Egyptum  usque  litus  et  Syrium,  regnumque  tuum 
Cyprum  ut  evehar  impellente  fluctu  necesse  est.  Que  cum 
tanto  sit  celsitudine  tue,  o  rex  inclite,  notior  quanto  mihi 
longinquior  navigatio,  queso  per  tui  nominis  insigne  decus 

errores  meos  equo  animo  feras,  et  pii  more  principis  emendari 
potius  iubeas  quam  dentibus  invidorum  lacerari  permittas. 

Ipse  enim,  tenso  velo,  ex  Orci  faucibus  iter  arripio,  orans,  ut 
ille  illud  dirigat  qui,  naufragantibus  in  mare  Genezaret  disci- 
pulis,  ventis  imperavit  et  undis.  5 

Cap.  I 

De  Ethere  Herebi  et  Noctis  XXP  filio,  qui  genuit  Jovem  primum  et 
Celium  seu  Celum. 

Ether,  ut  placet  Tullio  in  libro  De  naturis  deorum,  filius 
fuit  Noctis  et  Herebi.  Qui  quidem  et  si  quandoque  prò  Celo  10 
summatur  proprie,  tamen  ignis  elementum  videtur  existimari 
a  multis.  Sic  enim  testatur  Ugucio.  Sic  velie  videtur  Ovidius 
ubi  in  principio  maioris  sui  voluminis  dicit:  Hec  super  impo- 
suit  liquidum  gravitate  carentem  Ethera  nec  quicquam  terrene 
fecis  habentem  etc.  Hunc  rerum  omnium  causam  credidere  xs 
quidam,  ut  supra  dictum  est.  et  eum  similiter  Demogorgonis 
filium  fictione  sua  Pronapides  ostendit,  dum  dixit  Chaos  ignita 
exalasse  suspiria,  sed  visum  est  Ciceroni  cedendum.  Quem 
22  c  quantumcunque  |  sterilem  multi  faciant,  ipse  tamen  eum  seri- 

bit  fuisse  secundum,  et  Jovem  genuisse  primum  et  Celium,  20 
e  quibus  emanavit  omnis  numerosa  deorum  prosapia. 


Cap.  II 

De  Jove  primo  Etheris  filio  qui  XIII  inter  filios  et  Alias  genuit.  Quorum 
prima  Minerva,  secundus  Apis,  1 1 1“s  Sol ,  IIIIus  {  Diana),  Vus  Mer- 
curius,  VIUS  Tritopatreus,  VII  Ebuleus,  Vili  Dyonisius,  VIIII  Her-  25 
cules,  X  Proserpina,  XI  Liber  pater,  XII“s  Epaphus,  XIII  Scithas. 

Jovem  primum  dicit  Theodontius  fuisse  filium  Etheris  et 
Diei.  De  quo  quidem  Jove  quantumcunque  preclaro  sit  insi- 
gnitus  nomine,  legisse  nichil,  audisse  tamen  perpauca  esto 
laudabilia  memini.  Referebat  enim  Leontius,  grecus  homo,  et  3° 

talium  abundantissimus,  hunc  ante  quesitum  maius  nomen 
Lysaniam  nuncupatum,  hominem  Arcadem,  et  profecto  nobi- 
lem,  et  ex  Arcadia  Athenas  ivisse,  et  cum  esset  ingentis  inge- 
nii,  vidissetque  rudi  in  seculo  rudi  et  fere  bestiali  ritu  viventes 
5  Atticos,  ante  omnia  compositis  legibus  illos  publico  instituto 
vivere  docuit,  et  qui  feminas  fere  communes  habebant,  primus 
matrimonia  celebrare  monstravit,  et  cum  iam  ad  humanos 
redegisset  mores,  monuit  eos  deos  colere,  et  eis  aras  et  tempia 
atque  sacerdotes  instituit  et  multa  insuper  illis  ostendit  utilia. 
i°  Que  dum  mirarentur  silvestres  Attici  atque  coinmendarent,  eum 
rati  deum,  Jovem  vocavere,  regemque  suum  fecere.  Quem  et 
Cicero  antiquissimum  dicit  Atheniensium  fuisse  regem.  Hec 
michi  de  isto  sunt.  Nunc  vero  viso  cur  Etheris  et  Diei  illum 
finxerint  filium,  et  quoniam  celeberrimum  fuit  apud  gentiles 
r5  Jovis  nomen,  eius  signifìcatum  videbimus  et  que  potuerit  esse 
impositionis  causa  et  deificationis  perscrutabimur.  Dicunt  ergo 
eum  Etheris  filium,  seu  ut  eum  nobilitatem  patre  generoso, 
putabant  enim  primam  rerum  causam  ignem,  et  sic  illi  nobi- 
liorem  patrem  dare  non  poterant,  seu  quod  eum  celestem  pu- 
20  tarent  hominem,  seu  deum,  et  a  celo  venisse  ratione  profun- 
ditatis  ingenii,  seu  quia  illi  igneam  naturam  viderent,  more 
ignis  semper  ad  alta  tendentem,  ut  de  eo  dici  possit  virgilia- 
num  illud:  Igneus  est  illis  vigor  et  celestis  origo.  Diei  vero 
filium  ideo  illum  dictum  puto,  quia  esto  nascatur  quis  aptus 
25  ad  maxima,  non  tamen  evestigio  quod  natus  est,  ea  potest 
ad  que  natus  est  agere,  oportet  ut  in  dies  augeantur  vires,  et 
animus  in  fervorem  agere  deorum  excrescat,  et  demum  ipse 
operetur,  cuius  opera,  quoniam  in  die  visa  et  cognita  sunt, 
a  die  novo  videtur  editus  partu,  ut  de  talibus  dici  possit, 
30  quod  Valerius  dicit  de  Demostene:  Itaque  alterum  Demostenem 
mater,  alterum  industria  enixa  est.  Sic  et  alterum  peperit  Ly¬ 
saniam  mater,  et  alterum  |  dies  operum  testis.  Vocatus  est 
insuper  Lysanias  iste  ab  Atheniensibus  Juppiter,  nomen  eo 
usque  nemini  concessum  mortalium,  nec  ipsi  etiam  deo  adhuc 
35  fuerat  a  gentilitate  impositum,  nec  unde  sumptum  sit  ab  im- 
ponentibus  satis  scitur.  Arbitror  ego  tamen  id  nominis  huius 

causam  dedisse,  quod  et  de  aliis  etiam  planetis  multis  conti- 
gisse  comperimus,  a  similitudine  scilicet  operationum  confor- 
mium  huius  hominis  ipsi  Jovi.  Dicit  enim  Albumasar  in  suo 
maiori  introductorio,  Jovem  planetam  natura  calidum  esse  et 
humidum,  aereum,  temperatum,  modestum  atque  honestum, 
laudabilem  plurimum  et  patientie  observatorem,  ac  in  periculis 
post  patientiam  audacem,  liberalem  misericordem,  cautum,  ama-- 
torem  veruni,  magistratuum  avidum,  fidelem,  multiloquum, 
bonorum  amicum,  malorum  vero  hostem,  amatorem  principum 
et  maiorum,  et  alia  plura  de  eo  scribit,  quibus  annectit  eum 
significare  naturalem  animam,  vitam,  pulchritudinem,  sapientes 
viros,  legum  doctores,  iustos  iudices,  divinum  cultum,  reli- 
gionem,  victoriam,  regnum,  divitias,  nobilitatem,  gaudium  et 
huiusmodi.  Quibus  consideratis,  et  demum  huius  hominis 
ponderatis  moribus,  adeo  eum  cum  Jove  convenire  discerne- 
mus,  ut  non  incongrue  Jovem  nuncupatum  dicamus,  et  hanc 
convenientiam  tanti  nominis  illi  causam  fuisse  credamus.  Sane 
nomen  hoc,  postquam  ab  antiquis  planete  et  Lysanie  conces- 
sum  est,  non  nullis  aliis  a  recentioribus  etiam  attributum  legi- 
mus,  ut  puta  Jovi  secundo  Celi  filio,  qui  et  Archas  homo 
fuit,  et  Atheniensium  rex.  Nec  non  et  Jovi  tercio,  homini  Cre- 
tensi  et  Saturni  filio.  Sic  eque  et  Perieli  Atheniensi  principi, 
quem  multi  Jovem  Olympium  vocavere.  Preterea  poete  ignem 
elementum,  et  non  nunquam  ignem  et  aerem  sub  Jovis  no¬ 
mine  suis  fictionibus  inseruere.  Adeoque  in  sublime  conscen- 
dit,  ut  a  prudentioribus  etiam  summo  et  vero  Deo  ascriberetur,. 
nec  immerito,  ipsi  quippe  soli  tam  egregium  competit  nomen, 
quod  nec  abhorreret  christianus  considerato  nominis  significato 
nisi  gentilium,  fuisset  inventum.  Volunt  enim  aliqui  et  graves 
viri  quod  idem  Juppiter  sonet  quod  iuvans  pater,  quod  soli  vero 
Deo  convenit.  Ipse  enim  vere  pater  est  et  ab  eterno  fuit  et  erit 
in  sempiternum,  quod  de  alio  nemine  dici  potest,  similiter  et 
iuvans  est  omnibus  et  nulli  nocens,  et  in  tantum  iuvans  est, 
ut  si  suum  retrahatur  iuvamen  periclitentur  confestim  omnia 
necesse  sit.  Insuper  hoc  nomen  Juppiter  grece  dicitur  zephs, 
quod  latine  vita  sonat.  Et  quis  alter  rebus  et  creaturis  omnibus 

vita  est  nisi  Deus?  Ipse  enim  de  se  ipso  dicens  testatur:  Ego 
sum  via,  |  veritas  et  vita;  et  profecto  sic  est.  Illi  enim  et  per 
eum  et  in  eo  vivunt  omnia,  extra  eum  preter  mortem  et  tene- 
bras  nichil.  Hunc,  et  si  non  rite  coluerint,  veteres  Romani 
5  Jovem  optimum  maximum  vocavere,  conati  per  hec  pauca 
verba  ostendere,  quoniam  magnitudine  et  potentia  ceteros  ex- 
cedat  deos,  et  quod  ipse  solus  summum  sit  bonum  et  quod 
ab  eo  vita  sit  et  adiutorium  universis.  Multa  preterea  poteram 
hic  apponere  Jovi  a  poetis  attributa,  ut  puta  armigeram  avem, 
i°  quercuin,  bella,  Junonem  coniugem  et  alia,  sed  quoniam  ista 
videntur  recte  spectare  ad  ea  que  de  Jove  Cretico  ficta  sunt, 
illi  censui  reservanda.  Porro,  rex  inclite,  non  satis  certum 
est,  utrum  Athenienses  Jovem  hunc  in  deum  habuerint,  aut 
fecerint,  si  autem  fecerunt  sciendum  est  antiquis  consuetum 
*5  fuisse  ad  augendam  originis  nobilitatem,  conditores  civitatum 
suarum  certis  suis  infaustis  cerimoniis  numero  deorum  inse- 
rere,  et  sacris  templisque  colere.  Sic  et  parentes  suorum  prin- 
cipum  sic  et  ipsos  principes  ob  aliquid  ab  eis  susceptum  be- 
neficium,  ut  se  gratos  ostenderent,  et  alios  ad  bene  agendum 
20  ob  cupiditatem  tam  splendide  glorie  animarent.  Scribunt  in¬ 
super  veteres  multos  fuisse  Jovi  filios,  ex  quibus  arbitror  vere 
non  nullos  Jovis  fuisse  filios,  sed  cuius  Jovis  primi,  secundi 
vel  tertii  de  aliquibus  non  satis  constat,  sic  et  alios  plures 
ob  insignem  virtutis  preminentiam  et  ad  gloriam  generis  ex- 
25  tollendam  a  theologis  gentilium  Jovi  similiter  attributos,  quos 
ego  illi  attribuam  Jovi,  cui  magis  videbuntur  contemporanei. 

Cap.  Ili 

De  Minerva  prima,  primi  Jovis  prima  filia. 

Minerva,  vulgato  fere  poetarum  omnium  carmine,  Jovis 
30  fuit  filia,  de  ortu  cuius  talis  fertur  fabula.  Quod  cum  videret 
Juppiter  Junonem  coniugem  suam  non  ferentem  filios,  ne 
omnino  absque  filiis  esset,  percusso  cerebro  suo  armatam 
emisit  Minervam.  Quod  Lucanus  firmare  videtur  dicens:  Hanc 


23  b 


7  2 


GENEALOGIE  DEORUM  GENTILIUM 


23  c 


et  Pallas  amat  patrioque  vertice  nata  est.  Et  in  nativitate 
huius  dicit  Claudianus:  Auratos  radiis  imbres  nascente  Mi¬ 
nerva  Indulsisse  Jovem  perhibent  etc.  Insuper  hanc  natam 
dicit  Servius  luna  quinta  sicuti  reliqui  qui  steriles  fuere.  Huius 
preterea  compertum  volunt  lanificium  ante  eam  incognitum,  5 
sic  et  texturam,  et  ob  id  placet  Ovidio.  Huic  cum  Aragne 
Colophonia  de  textura  fuisse  certamen  et  victoriam.  Sic  et 
cum  Neptuno  de  impositione  nominis  civitatis  Athenarum. 
Eam  preterea  non  nulli  armatam  fingunt  et  arcis  Athenarum 
presidem.  Illi  insuper  Titus  Livius  attribuit  numerorum  inven-  10 
tionem  et  eorumdem  figuras,  cum  ante  loco  numeri  signis 
uterentur  antiqui.  Recitatur  de  hac  et  alia  fabula,  quod  cum 
esset  huic  perpetue  virginitatis  servande  propositum  et  Vul- 
canus  in  desiderium  sui  venisset,  Jovi  patri  suo  petiit  loco 
muneris  factorum  a  se  fulminum  in  gigomantia  Minerve  ma-  r5 
trimonium.  Cui  Juppiter  voti  nate  conscius,  si  obtinere  possit 
concessit,  et  Minerve  si  illuni  aspernaretur  versa  vice  conces- 
sum  est,  ut  se  viribus  tue|retur,  et  sic  dum  totis  conatibus  in 
eam  ivisset  Vulcanus  et  ipsa  in  contrarium  niteretur,  actum 
est  ut  emisso  a  Vulcano  semine  in  terram  nasceretur  puer,  20 
et  ipsa  linqueretur  in  pace.  Triplici  edam  illam  indutam  veste 
dixerunt,  eique  peplum  pictum  consecravere  et  eius  in  tutelam 
cornice  pulsa  noctuam  posuere,  ac  pluribus  eam  nuncupavere 
nominibus,  ut  Minervam,  Palladem,  Athenam  et  Tritoniam. 

His  explicitis,  exquirebat  ordo  sumptus  ut  detegeretur  quid  23 
sensisse  sub  figmentis  potuissent  antiqui.  Verum  hic  adver- 
tendum  est,  quoniam  non  omnia  hic  apposita  figmenta  ad 
hanc  spectant  Minervam,  illa  quippe  nominis  identitas  non 
curantibus  ex  hoc  poetis  implicuit;  nam  nec  arma,  ut  Leon- 
tius  asserit,  ad  hanc  spectant,  nec  Neptuni  certamen,  quin  30 
imo  eius  sunt  Minerve  que  Jovis  secundi  fuit  filia,  et  ideo 
illis  omissis  detegemus  cetera,  et  quedam  historialia  appone- 
mus.  Voluerunt  igitur  Minervam,  id  est  sapientiam,  ex  cerebro 
Jovis,  id  est  dei  natam;  volunt  enim  physici  omnem  intellecti- 
vam  virtutem  in  cerebro  tanquam  in  arce  corporis  consistere.  35 
Hinc  Minervam,  id  est  sapientiam,  ex  cerebro  natam  fingunt, 

id  est  ex  cerebro  dei,  ut  intelligamus,  quoniam  ex  profundo 
divine  sapientie  arcano  omnem  intellectum,  omnem  sapientiam 
infusam  esse,  quam  Juno,  id  est  terra,  quantum  ad  hoc  ste- 
rilis  dare  non  poterat  neque  potest;  nani,  teste  sacra  pagina, 
omnis  sapientia  a  domino  Deo  est.  Et  ipsamet  in  eadem  dicit: 
Ego  enim  ex  ore  altissimi  prodivi.  Et  sic  eam  profecto  indu¬ 
striose,  non  ut  nos  gignimur,  sed  ex  Jovis  cerebro  natam  finxere, 
ut  ostenderent  eius  singularem  nobilitatem  ab  omni  terrena 
spurcitie  feceque  semotam.  Virginitas  inde  illi  attribuitur  per¬ 
petua  et  inde  sterilitas,  ut  per  hoc  noscatur  quia  sapientia 
nunquam  labefactatur  aliqua  contagione  mortalium,  quin  imo 
semper  pura,  semper  lucida,  semper  integra  et  perfecta  est.  Et 
quantum  ad  temporalia  sterilis  est,  cum  sapientie  eterni  sint 
fructus.  Quid  per  certamen  illius  senserint  et  Vulcani  infra 
ubi  de  Ericthonio,  ex  certamine  hoc  nato,  scribetur.  Triplici 
autem  veste  ideo  tegitur,  ut  intelligatur  verba  sapientum  et 
potissime  fingentium  multiplicem  habere  sensum.  Illique  ideo 
peplum  pictum  sacrum  est,  ut  intelligamus  sermones  sapientie 
ornatos,  floridos,  lepidos  et  summa  venustate  decoros.  Noctua 
autem  ideo  illi  attributa  est  pulsa  cornice,  ut  ostendatur  sa- 
pientem  premeditatione  in  obscuris  seposita  noscere  uti  et 
noctua  videt  in  tenebris,  et  loquacitate  atque  garrulitate  repulsa 

ut  opere  agat,  loca  tempusque  respicere.  Minerva  enim  |  dici- 

* 

tur  ut  ait  Albericus,  a  min  quod  est  non,  et  erva  quod  est 
mortalis,  ut  resultet  esse  sapientiam  immortalem.  Pallas  et 
Athene,  ad  alias  spectant  Minervas,  et  ideo  ubi  de  illis  mentio 
fiet  exponentur.  Tritona  autem  dieta  est  a  loco  seu  a  lacu 
quem  penes  primo  comparuit,  qui  triton  in  Affrica  compu- 
tatus  est.  Fictionibus  igitur  sic  expositis  ad  hystoriam  venien- 
dum  est  et  sciendum  Minervam  fuisse  virginem  quandam,  cuius 
incognita  fuit  origo,  ipsa  vero  cum  ingentis  esset  ingenii,  ut 
Eusebius  ait,  regnante  Argivis  Phoroneo,  primo  apud  Trito- 
nam  paludem  seu  lacum  Affrice  comparuit,  ignorantibus  cunctis 
quibus  venisset  ab  oris.  Dicit  tamen  Pomponius  Mela  in  Co¬ 
smografia,  quod  incole  arbitrabantur  eam  ibidem  genitam  et 
fabule  fidem  faciunt,  quia  quam  natalem  illi  putant  diem  ludi- 

cris  virginum  inter  se  decertantium  celebrant.  Hec  autem  cum 
ianificium  et  texturam  et  alia  multa  artificiosa  comperisset, 
Celebris  dea  habita  est,  et  quoniam  omnia  eius  inventa  ex  vi 
ingenii  atque  sapientie  procedere  videbantur,  locus  fabule  adin- 
ventus  est,  ut  ex  cerebro  Jovis  genita  videretur.  De  hac  enim  5 
dicit  Augustinus  in  libro  De  civitate  dei,  quod,  Ogigio  in 
Actica  regnante,  eam  in  virginali  etate  apparuisse  apud  lacum 
Tritonis,  ut  dictum  est,  et  cum  multorum  operum  esset  inven- 
trix  tanto  proclivius  dea  eredita  est,  quanto  minus  origo  eius 
cognita;  nec  ab  Eusebio  differt  Augustinus  in  tempore,  nani  10 
contemporaneos  fuisse  Phoroneum  et  Ogigium  idem  ostendit 
Eusebius,  et  ob  hoc  ego  hanc  Jovi  primo  filiam  ascripsi,  eo 
quod  illi  magis  quam  cum  reliquis  videatur  convenire  tempore. 

Cap.  IV 

De  Api  Argivorum  rege,  primi  Jovis  secutido  filio.  15 

Eusebius  in  libro  Temporum  dicit  Apim,  qui  postea  rex 
Argivorum, ,  filium  fuisse  Jovis  et  Niobis,  filie  Phoronei,  cui 
idem  Eusebius  scribit  Jovem  primo  quam  alteri  mortalium 
immixtum;  et  sic  primus  fuit  Juppiter  cum  tempore  longe  infe- 
riores  sint  alii.  Leontius  autem  dicit  hunc  Phoronei  et  Niobis  20 
sororis  et  coniugis  sue  fuisse  filium,  eique  in  regnum  Sicio- 
niorum  heredem  successisse;  veruni  postea  ab  Egyptiis  et 
deum  et  Jovis  filium  factum.  De  hoc  Api  multa  narrantur, 
nani  ut  referunt  aliqui  cum  aliquandiu  Argis  post  Phoronei 
mortem  imperasset,  cupiditate  glorie  et  amplioris  regni  ad  23 
Egyptios  transfretavit,  et  obtento  regno,  cum  rudes  ’homines 
multa  docuisset  et  potissime  vini  usum,  loco  dei  haberi  ceptus 
est,  iam  Yside  sibi  copulata  coniugio.  Eusebius  vero  eum 
Sycionorum  scribit  fuisse  regem,  et  ut  ab  eodem  traditimi  est, 
de  tempore  eius  varie  sensere  scriptores  annalium.  Nam  qui-  30 
34  a  dam  dicunt  tempore  Abralie  ab  j  eo  Greciam  Apiam  appella- 
tam.  Alii  autem  dicunt  nato  iam  Jacob  eum  apud  Egyptios 
deum  habitum.  Beda  vero,  eo  in  libro  quem  De  temporibus 

scripsit,  dicit,  tempore  Jacob  ab  Api  in  Egypto  Menphim  con- 
ditam.  Eusebius  preterea  dicit  secundum  alios  eum  regem 
fuisse  Argivorum,  et  regnasse  post  centesimum  annum  Jacob, 
et  ibidem  dicit,  Apim,  cum  Egyaleum  fratrem  regem  prefecisset 
Achaye,  in  Egyptum  transfretasse  et  Menphim  condidisse  ci- 
vitatem.  Eum  autem  in  Egyptum  abisse  et  Ysidem  habuisse 
coniugem  satis  ab  omnibus  creditur,  veruni  uti  de  tempore  eius 
ambigitur,  sic  et  de  morte  eius  varia  etiam  recitantur.  Nani  ahi 
volunt  eum  apud  Egyptios  mortuum  et  sepultum;  de  quo  in 
libro  De  civitate  dei  sic  ait  Augustinus:  Rex  argivorum  Apis 
navibus  transvectus  in  Egyptum,  cum  ibi  mortuus  fuisset, 
factus  est  Serapis  omnium  maximus  Egyptiorum  deus.  Nominis 
autem  eius,  cur  non  Apis  etiam  post  mortem,  sed  Serapis  ap- 
pellatus  sit,  facillimam  rationem  Varrò  reddit.  Quia  enim  arca 
in  qua  mortuus  ponitur,  quam  omnes  iam  sarcophagum  vocant, 
soron  dicitur  grece,  et  ibi  venerari  sepultum  ceperant  prius 
quam  templum  eius  esset  extructum,  unde  Soron  et  Apis  So- 
rapis  primo,  deinde,  una  lictera  commutata,  ut  fieri  assolet, 
Serapis  dictus  est.  Alii  autem  dixere  eum  a  Typheo  fratre 
occisum  atque  membratim  discerptum  diuque  ab  Yside  coniuge 
quesitum  et  postremo  compertum  et  in  vanno  eius  membra 
collecta,  quod  postmodum  in  religionem  versum  est,  in  sacris 
scilicet  februis  intervenire  vannum.  Ysis  autem  ultra  paludem 
Stigiam,  que  in  Affrica  est,  in  semotam  insulam  collecta  detulit, 
et  ibidem  recondidit.  Voluntque  qui  hoc  verum  arbitrantur  a 
onga  Ysidis  exquisitione  exortum,  quam  Egyptii  fecere  diu, 
non  ante  desistentes  quam  album  taurum  comperissent,  com- 
pertoque  applaudentes  eum  vocabant  Osirim,  et  quoniam  sin- 
gulis  annis  id  fiebat,  dixit  Juvenalis.  Et  nunquam  satis  que- 
situs  Osyris.  Ceterum  quandocunque  in  Egyptum  iverit,  seu 
qualitercunque  occubuerit,  aut  quocunque  sepultus  sit  Apis, 
in  tanta  fuit  apud  Egyptios  veneratione,  ut  eo  iretur  ab  eis 
ad  hoc  ut  nulla  humanitatis  infectione  posset  illius  labefactari 
divinitas,  ut  caverent  instituto  publico  ut,  si  quis  illuni  fuisse 
hominem  diceret,  capite  puniretur,  et  ob  id  in  quibuscunque 
templis  erat  eius  simulacrum  digito  labiis  impresso  admonebat 

silentium.  Huius  insuper  tauri,  quem  Serapim  arbitrabantur 
Egyptii,  caput  dicit  Rabanus  delirantes  Judeos  in  heremo,  loco 
Dei  coluisse.  Hunc  preterea  Apim  dicit  Macrobius  in  libro 
24  b  Saturnaliorum  apud  Alexandriam  |  Egypti  civitateni  una  cum 

Yside  mirabili  cultu  venerari,  seque  Soli  venerationem  illam  5 
impendere  affirmare,  et  sic  Apim  Solem  esse  videtur  arbitrari. 

Cap.  V 

De  Sole  primo,  primi  Jovis  filio  IH®, 

Solem  primum,  primi  Jovis  fuisse  filium  scribit  Tullius 
ubi  De  naturis  deorum,  nec  tamen  dicit  ex  qua  matre  susce-  10 
ptum.  Sunt  qui  velint  hunc  Apim  fuisse,  eo  quod  loco  Solis 
ab  Egyptiis,  ut  paulo  supra  dictum  est,  cultus  sit.  Ego  autem 
quis  aliter  fuerit  comperisse  non  memini,  hominem  tamen  fuisse 
certus  sum,  et  si  alius  fuit  ab  Api,  credendum  est  eum  insignem 
atque  splendidum  fuisse  hominem  et  ingentis  atque  regii  animi  *5 
preditum,  et  eo  modo  quo  supra  de  Jove  dictum  est  tam  darò 
nomine  decoratum. 

Cap.  VI 

De  <  Diana  )  prima,  primi  Jovis  lillà  filia. 

Diana  prima  filia  fuit  Jovis  primi  et  Proserpine,  ut  in  20 
libro  quo  supra  Tullius  idem  asserit.  Hanc  ego  reor  veram 
huius  Jovis  fuisse  filiam  et  non  ascriptitiam,  et  cum  satis  sit 
nomen  illud  mulieribus  usitatum,  possibile  etiam  est  fuisse 
proprium  non  appositum.  Verum  qualiscunque  fuerit,  non 
ea  est  quam  poete  insignem  virginitate  perpetua  voluere,  cum  25 
legatur  hanc  ex  Mercurio,  Liberi  et  Proserpine  filio,  pinnatum 
concepisse  Cupidinem. 

Cap.  VII 

De  Mercurio  primo,  primi  Jovis  V°  filio. 

Primi  Jovis  et  Cylenis  nynphe  Arcadis  asserit  Leontius 
filium  fuisse  Mercurium.  Hunc  deorum  nuntium  seu  interpretem 
5  fore  poete  describunt,  eumque  variis  ornamentis  insigniunt,  ut 
per  illa  intelligatur  eiusdem  officiorum  varietas.  Scribit  enim 
de  eo  sic  Virgilius:  Primum  pedibus  talaria  nectit  Aurea  que 
sublimen  alis  sive  equora  supra  Seu  terrarn  rapido  pariter  cum 
flamine  portant.  Tum  virgam  capit  hac  animas  ille  evocat 
10  Orco  Pallentes  alias  sub  tristia  Tartara  mittit.  Dat  somnos  adi- 
mitque  et  lumina  morte  resignat.  Illa  fretus  agit  ventos  et 
turbida  tranat  Nubila  etc.  Insuper  et  Oratius  de  eo  sic  scribit 
in  Odis:  Mercuri  facunde  nepos  Atlantis,  Qui  feros  cultus 
hominum  recentum  Voce  formasti  cantus  ed  decore  Mere  pa- 
*5  lestre  etc.  Illi  insuper  Statius  galerum  addidit  dicens:  Obnu- 
bitque  comas  et  temperat  astra  galero  etc.  Sane  quanquam 
legamus  plures  et  homines  fuisse  Mercurios,  his  inspectis  que 
supra  proximo  de  eo  poete  describunt,  dato  possint  et  ad 
hominem  referri,  de  Mercurio  pianeta  scripta  potius  |  presu- 
20  memus,  et  potissime  si  inspexerimus  qualiter  cum  his  que  ab 
astrologis  scripta  sunt  poetarum  dieta  conveniant.  Albumasar 
autem  maxime  inter  antiquos  autoritatis  homo,  asserit  Mercu¬ 
rium  adeo  flexibilis  esse  nature,  ut  evestio  ad  naturam  eius 
cui  adheret  et  ipse  suam  naturam  convertat,  et  hoc  propter 
25  temperamentum  eius  siccitatis  et  frigoris.  Venerabilis  autem 
Andalo,  preceptor  meus,  eum  complexione  dicit  calidum  et 
siccum  eumque  significare  concubinarum  delectactiones,  cla- 
ritatem,  et  oracula  vatum,  eloquentiam,  et  hystoriarum  me- 
moriam,  credulitatem,  pulchritudinem,  bonitatem  discipline,  et 
30  acumen  ingenii,  prescientiam  futurorum,  arismetricam  et  geo- 
metriam  atque  astrologiam,  et  hinc  descriptionem  tam  cele- 
stium  quam  terrestrium  rerum  omnium;  preterea  auguria,  dul- 
cedinem  prolationis,  velocitatem,  et  principatus  desiderium,  et 
ob  illum  laudem  atque  famam,  et  insuper  come  tonsuram, 

scriptores  et  libros,  mendacium  et  testimonium  falsum,  spe- 
culationem  semotarum  rerum,  paucitatem  gaudii,  et  substantie 
desolationem,  negociationes  et  emporia,  furta,  contentiones, 
calliditates  et  consilii  profundidatem,  modulationes  carminum 
et  fistularum,  colorationes  multimodas,  obedientiam,  concor-  5 
diam,  pietatem,  paupertatem,  amicitie  retentionem,  artificia 
raanuum,  et  alia  multa,  et  ut  ipse  idem  asserit  Andalo,  cum 
masculis  masculus  et  cum  feminis  femineus  est.  Ex  quibus 
facile  comprehendere  possumus  cum  tam  convertibilis  sit  na¬ 
ture,  de  eo  in  prescriptis  carminibus  intellexisse  poetas,  esto  10 
illud  idem  de  hominibus  mercurialibus  dici  possit  et  dicatur, 
ut  in  sequentibus  apparebit.  Sane  libet  intentum  poetarum 
explicare  latius  ut,  quantum  cum  astrologis  conveniant,  mani- 
festetur  apertius.  Dicunt  igitur,  ut  a  capite  summamus  exor- 
dium,  eum  tectum  galero,  ut  per  hoc  sentiamus,  quia  sicut  J5 
qui  galero  tegitur  imbres  fugit  et  radios,  sic  et  Mercurius 
solaribus  tectus  radiis,  quibus  fere  semper  vinctus  est,  fugit 
aspici  a  mortalibus;  rarissime  quidem  videtur,  et  paucis  notus 
est,  et  mercurialis  homo  calliditate  suum  tegit  consilium.  Alata 
enim  habere  talaria,  velocitatem  eius  non  solum  in  motu,  qui  20 
illi  circa  epiciclum  velocissimus  est,  sed  ob  celerem  aliorum 
corporum  supercelestium  proprietatum  assumptionem  atque 
traditionem,  ex  qua  mercurialium  etiam  hominum  velox  versi- 
pellisque  circumflexio  denotatur.  Virga  autem  illi  ascripta  est 
propter  dimensiones  corporum  se  sibi  iungentium,  secundum  2,> 
quas  et  ipse  illico  suos  disponit  eflfectus,  et  mercurialis  homo 
circa  quodcunque  opus  suum  metitur  obsequium.  Quod  ab 
24  d  Orco  animas  |  revocet  virga,  id  est  potentia  sua,  est  hic  acutius 
attendendum.  Fuere  quidam  qui  arbitrati  sunt  omnes  hominum 
animas  a  principio  simul  fuisse  creatas  et  demum  conceptis  3° 
hominibus  immissas,  eas  morientibus  nobis  ad  Inferos  descen¬ 
dere,  ibique  cruciari  donec  in  vita  commissa  purgarentur,  et 
inde  transitum  facere  ad  Elisios  campos,  ac  inde  post  mille 
annos  a  Mercurio  deduci  ad  Lethem  fluvium,  ut  eo  potato 
obliviscerentur  presentis  vite  labores;  et  sic  desiderarent  ite-  35 
rum  redire  ad  corpora,  ad  que  Mercurius  revocabat.  Quam 

ridiculam  opinionem  optime  tangit  Virgilius  dum  dicit:  Qui- 
sque  suos  patimur  manes,  exinde  per  amplum  Mittimur  Elisium 
et  pauci  leta  arva  tenemus.  Donec  longa  dies  perfecto  temporis 
orbe  Concretam  exemit  labem  purumque  relinquit  Ethereum 
5  sensum  atque  aure  simplicis  ignem.  Has  omnes,  ubi  mille  rotam 
voluere  per  annos,  Letheum  ad  fluvium  deus  evocat  agmine 
magno,  Scilicet  immemores  supera  ut  convexa  revisant  Rursus 
et  incipiant  in  corpora  velie  reverti.  Hoc  autem  officium  re- 
vocandi  animas  ad  corpora  ideo  Mercurio  attributum  volunt, 
10  quia  dicunt  eum  preesse  fetui  in  utero  matris  existenti  in 
mensi  sexto,  in  quo  opinantur  multi  rationalem  animam  infundi 
concepto,  et  hoc  Mercurii  predominantis  opere,  et  sic  ab  Orco, 
id  est  ab  inferiore  loco,  revocatur  anima  in  corpus  nascituri 
a  Mercurio.  Quod  autem  ad  Tartara  mittat  physicum  est,  quia 
>5  deficiente  per  frigidum  et  siccum,  que  est  Mercurii  complexio 
vera,  calido  et  humido  radicali,  anima  separatur  a  corpore  et 
iuxta  veterum  opinionem  tendit  ad  Inferos.  Somnos  adimere 
et  dare  idem  est  cum  eo  quod  dictum  est  in  vitam  educere 
nascentes,  quod  est  somnum  adimere,  et  in  mortem  solvere, 
20  quod  est  somnum  dare.  Ventos  agere  Mercurii  est,  ipse  enim 
non  nunquam  frigore  suo  suscitat  illos,  quibus  suscitatis  eis 
impellentibus  feruntur  huc  illue  nubes.  Volunt  eum  preterea 
deum  eloquentie,  deum  mercatorum,  deum  furum,  et  alia  que- 
dam  esse,  de  quibus  omnibus,  infra  protensius,  ubi  de  mercuriis 
2s  hominibus  dicetur.  Eum  autem  Jovis  fuisse  filium,  ideo  fictum 
est,  quia  dei  creatura  est,  Cylenis  autem  ad  colorandam  fictio- 
nem  dictum  est,  seu  eo  quod  apud  Cylenem  montem  Archadie 
primo  cultus  est. 

Cap.  Vili 

3°  De  Tritopatreo  VI°  et  Ebuleo  VII0  et  Dyonisio  Vili0,  Jovis  primi  filiis. 

Tritopatreum,  Ebuleum  et  Dyonisium  dicit  Cicero  ubi 
De  naturis  deorum  antiquissimi  Jovis,  id  est  primi,  Athenien- 
sium  regis  et  Proserpine  fuisse  filios,  et  Athenis  Ariarches 

appellatos  esse.  Quos,  et  si  nil  de  illis  comperiam,  arbitror 
insignes  fuisse  viros,  cum  Ariarches  sonet  armorum  principes; 

35  a  nam  |  Ar}s  grece,  Mars  latine  sonat,  et  archos  princeps,  ergo 
bellorum  seu  armorum  principes  fuere.  Quod  ea  tempestate 
et  etiam  hodierna  permaximum  est.  Leontius  vero  dicit  quod,  5 
cum  Ebuleus  ad  famam  tractus  Anthei  Terre  filii  ad  ineun- 
dam  cum  eo  luctam  accessisset,  eo  superato  Herculis  meruit 
cognomen,  quod  ante  eum  nemo  meruerat.  Ego  autem  credo 
longe  antiquiorem  Ebuleum  Antheo.  Similiter  et  Dyonisium 
dicit  ad  Yndos  coactis  in  militiam  mulieribus  intulisse  bel-  10 
lum,  et  obtenta  victoria  Nysam  urbem  ibidem  condidisse, 
et  cum  victoriosus  reverteretur  primum  pompam  excogitasse 
triunphi  ac  etiam  vini  usum  Athenienses  docuisse,  eumque  ab 
eisdem  Liberum  appellatum,  et  patrem,  eo  quod  sese  liberos 
eo  vivente  arbitrarentur,  quasi  sub  optimi  patris  tutela  servatos.  J5 
Que  quidem  sic  esse  potuisse  non  nego,  sed  tamen  longe  po- 
test  fuisse  existimo. 

Cap.  IX 

De  Hercule  primo,  VIIII°  primi  Jovis  filio. 

Placet  insuper  Tullio  primi  Jovis  ex  Lysico  primum  et  20 
antiquissimum  Herculem  fuisse  filium.  Et  huic  asserit  cum 
Apolline  de  tripode  fuisse  certamen,  in  quo  quoniam  obti- 
nuerit  dicit  Paulus,  cum  Dyonisius  vocaretur,  Hercules  meruit 
appellari.  Quod  quidem  et  Leontius  affirmat,  sed  causam  non 
ostendit,  et  ideo  quid  credam  non  habeo.  Certamen  autem  25 
tripodis  credo  de  divinatione  fuerit.  Nam  Phebi  tripodas  dicit 
Paulus  speciem  esse  lauri,  cui  tres  tantum  sunt  radices,  et 
has  ob  id  in  Libris  pontificum  tripodas  dictas,  et  Apollini  ob 
id  sacras,  quia  cum  ipse  divinationis  deus  sit  huiusmodi  lauri 
eandem  videantur  habere  virtutem,  cum  legatur  si  frondes  3° 
huius  specie  lauri  dormientis  capiti  supponantur  vel  alligentur, 
eum  procul  dubio  vera  visurum  somnia. 

Cap.  X 

De  Proserpina  prima,  X»  primi  Jovis  filia. 

Ex  Proserpina  Jovem  non  nullos  suscepisse  filios  ostendit 
Tullius,  et  inde  illius  etiam  fuisse  filiam;  quod  quidem  pos¬ 
sibile  est  honestate  servata,  et  Proserpinam  habuisse  coniugem, 
et  ex  hac  eadem  vel  ex  alia  muliere  Proserpinam  habuisse 
filiam,  quam  Liberi  fratris  sui  fuisse  coniugem  idem  videtur 
testari  Tullius,  cum  de  ea  nil  aliud  legisse  meminerim. 


Cap.  XI 

De  Libero  primo,  XI»  primi  Jovis  filio,  qui  genuit  Mercurium  secundum. 

Liberum  primum  primi  Jovis  fuisse  filium  Cicero  ubi 
De  naturis  deorum  testatur  liquido.  Hunc  unum  et  idem  cum 
Dyonisio  superiori  Leontius  arbitratur,  eumque  preceteris  fra- 
tribus  insignem  fuisse  virum  conatur  ostendere,  tamen  Euse- 
bius  seu  de  hoc  seu  de  alio,  quod  ego  magis  arbitror,  longe 
post  hec  tempora  fuisse  describit.  Huius  autem  |  Proserpinam 
et  sororem  et  coniugem  non  nulli  volunt,  eumque  ex  ea  Mer¬ 
curium  secundum  suscepisse  filium. 


Cap.  XII 

De  Mercurio  secundo  Liberi  et  Proserpine  filio,  qui  genuit  Cupidinem  et 
Auctolium. 

Mercurius  alter  a  superiore  Liberi  et  Proserpine  fuit  filius, 
ut  Theodontius  dicit  et  Corvilius.  De  quo  talis  a  Theodontio 
recitatur  fabula.  Quod  cum,  vidente  nemine  preter  Bathum 
quendam,  Apollinis  vaccas  furatus  fuisset,  Batho  ut  hoc  nemini 
revelaret  unam  concessit  ex  vaccis,  demum  in  faciem  alteram 
transformatus  experturus  Bathi  fidem  adeum  rediit  promisitque 
ei  taurum  si  sublatas  sibi  vaccas  ostenderet;  Bathus  autem 

omnia  que  viderat  revelavit,  quam  ob  rem  turbatus  Mercurius 
eum  mutavit  in  saxum  quod  indicem  vocavere  priores.  Nos 
autem  paragonem  vulgo  dicimus.  Tandem  cum  divinitate  sua 
fretus  hoc  cognovisset  Apollo,  sumpto  arcu  voluit  jjMercurium 
sagiftis  occidere,  sed  Mercurius  prestigio  invisibilis  factus  ledi  5 
non  potuit.  Postremo  inter  eos  inita  concordia  citharam  a  se 
compertam  Mercurius  concessit  Apollini.  Apollo  autem  virgam 
concessit  eidem.  Dicebat  insuper  Paulus,  se  alibi  legisse  quod 
Mercurius  iram  precogitans  Apollinis,  ne  ledi  posset  ab  eo, 
clam  illi  pharetram  evacuaverat,  quod  cum  advertisset  iratus  10 
Apollo,  miratus  eius  astutiam  risit,  et  in  concordiam  secum 
venit  ut  supra.  Leontius  circa  hanc  fabulam  dicebat  hunc 
Mercurium  filium  fuisse  Dyonisii  qui  proxime  supra  Liber 
vocatur,  et  eum  a  nativitate  vocatum  Nysum,  eo  quod  apud 
Nysam  Yndie  paulo  ante  a  patre  conditam  natus  sit,  et  cum  ’5 
adolevisset  tanta  pedum  velocitate  valuit,  ut  coevos  suos  ce- 
teros  cursu  superaret,  quam  ob  rem  omisso  nomine  primo 
Stilbon  appellatus  est,  quod  velox  latine  sonat;  demum  cum 
illusiones  magicas  didicisset  et  latrociniis  delectaretur  summe, 
armenta  rapuit  Phoronidis  sacerdotis  Apollinis  Delphici,  qui  20 
ea  tempestate  mirande  autoritatis  habebatur,  et  ea  post  lapideum 
tumulum  quendam  cui  Bathos  nomen  erat  seduxerat.  Veruni 
cum  taurus  unus,  ex  improviso  segregatus  a  reliquis,  socios 
vagus  repeteret,  forte  conscendit  tumulum  illuni  mugiens, 
mugitu  cuius  respondentibus  aliis  ab  exquirentibus  armenta  25 
comperta  sunt,  et  tumulus  ex  Batho  dictus  est  index.  Stilbon 
autem  cum  suis  artibus  Phoronidis  irati  impetum  effugisset, 
amicus  eius  tandem  effectus  est.  Verum  cum  in  talibus  perse- 
veraret  non  ob  avaritiam  sed  nature,  ut  aiebat,  impulsu,  cum 
25  c  alias  esset  et  formosus  homo  |  et  eloquentissimus  et  circa  3° 
omnia  manualia  opera  celeberrimi  ingenii  Mercurius  nuncu- 
patus  est  et  furum  deus.  Quod  ut  idem  asserebat  Leontius  et 
si  a  ioco  habuerit  initium,  convaluit  tantum  apud  Atticos  et 
Archades  inceptum,  ut  post  eius  mortem  illi  tempia  dedica- 
rentur  et  sacra,  quibus  sibi  propitium  conabantur  facere  ii  35 
quibus  furto  aliquid  erat  subtractum,  asserentes  numine  suo 

et  servata  multa  ac  etiam  recuperata,  eumque  aiebat  sicuti  et 
ceteros  insignitum.  De  quibus  insignibus,  quoniam  infra  ubi 
de  III0  Mercurio  late  dicturus  sum,  hic  aliquid  scribere  non 
curavi. 


5  Cap.  XIII 

De  Cupidine  primo,  secundi  Mercurii  filio. 

Cupido  primus,  ut  ait  cum  Tullio  Theodontius,  secundi 
Mercurii  et  (Diane)  prime  fuit  filius,  quem  aiunt  fuisse  pin- 
natum.  Circa  quod  duo  potuere  sensisse  fingentes;  primum 
10  circa  nomen,  eo  quod  speciosissimus  fuerit  puer  ad  instar 
Cupidinis  filii  Veneris,  quem  puerum  et  pulcherrimum  semper 
pinxere  pictores,  quasi  alter  Cupido  dictus  est.  Pinnatum  au- 
tem  ob  id  cognominatum  reor,  quia  velocissimus  cursu  fuerit 
adolescens. 

15  Cap.  XIV 

De  Auctolio  secundi  Mercurii  filio,  qui  genuit  Synonem  primum. 

Auctolius,  ut  Ovidio  placet,  Mercurii  et  Lychionis  fuit 
filius.  Qui  Ovidius  de  origine  eiusdem  talem  recitat  fabulam. 
Dicit  enim  Lychionem  Dedalionis  speciosissimam  fuisse  filiam, 
20  adeo  ut  Apollini  et  Mercurio  placeret;  quibus  poscentibus,  una 
et  eadem  die  uno  tamen  de  altero  ignorante  eius,  in  sequenti 
nocte  concubitum  cum  promisisset,  a  Mercurio  non  expectata 
nocte  virga  tacta  est  et  in  somnum  soluta,  et  sic  cum  ea  con- 
cubuit.  Apollo  autem  nocte  accessit  ad  eam.  Ex  quibus  cum 
25  geminos  concepisset,  peperit  Mercurio  Auctolium,  Apollini 
vero  Phylemonem.  Verum  Auctolius  inter  fures  evasit  claris- 
simus,  adeo  ut  non  videretur  degenerare  a  patre.  Phylemon 
autem  cytharista  factus  se  Apollinis  filium  demonstravit.  Huic 
ego  fictioni  causam  dedisse  varium  geminorum  fratrum  exitum, 
30  et  sic  uterque  eorum  illi  deo  attributus  est  filius,  cuius  imi- 

tatus  est  mores,  et  forsan  Auctolii  nascentis  fuit  significator 
Mercurius,  et  sic  eius  dictus  est  filius,  et  Apollo  eandem  ob 
causam  Phylemonem  lucratus  est. 


Cap.  XV 

De  Synone  primo  Auctolii  filio,  qui  genuit  Syssimum  et  Auctoliam.  5 

Synon  Auctolii  fuit  filius,  ut  placet  Paulo  |  ,  et  hunc  idem 
dicit  Servius  insignem  fuisse  furem;  seque  ad  exercenda  latro- 
cinia  in  diversas  species  adeo  trasformantem,  ut  facile  quos 
vellet  falleret.  Genuit  autem  Syssimum  et  Auctoliam  matrem 
Ulixis,  et  habuit  dominium  penes  Parnasum,  ut  per  Omerum  10 
patet  in  Odyssea,  ubi  recitat  qualiter  Ulixes  apud  Parnasum 
ab  apro  in  tybia  vulneratus  sit. 

Cap.  XVI 

De  Syssimo  filio  primi  (  Synonis  et  patre  >  secundi. 

Syssimus,  ut  dicit  Servius,  filius  fuit  primi  Synonis,  nec  '5 
de  eo  aliud  legisse  memini,  nisi  quia  pater  fuit  secundi  Sy¬ 
nonis,  qui  fraude  sua  Troianos  in  extremam  deduxit  perniciem. 

Cap.  XVII 

De  Auctolia  Synonis  primi  filia  et  Ulixis  matre. 

Auctolia,  ut  Servio  placet,  Synonis  primi  fuit  filia.  Hec  20 
cum  nupsisset  Laerti  Ytachie  regi,  ut  quibusdam  placet,  a 
Sysipho  latrone  ad  virum  vadens  intercepta  est  atque  oppressa, 
et  ex  eo  concubitu  sunt  qui  dicant  eam  concepisse  Ulixem, 
et  sic  pregnantem  ivisse  in  nuptias  Laertis,  et  quem  ex  Sy¬ 
sipho  conceperat  Laertis  filium  esse  dixit.  Quod  Aiax  The-  25 
lamonius  apud  Ovidium  in  questione  de  armis  Achillis  illi 
obicit  dicens:  Quid  sanguine  cretus  Sysiphio  furtisque  et  fraude 

simillimus  illi  etc.  Hec  autem,  ut  fertur,  cum  audisset  falso 
nuntio  apud  Troiani  Ulixem  occisum,  doloris  impatiens  laqueo 
vitam  abiecit.  Quam  postea  et  apud  Inferos,  ut  in  Odissea 
scribit  Omerus,  Ulixes  comperit  et  agnovit  et  de  multis  per- 
5  quisivit  ab  ea  et  predoctus  est. 

Cap.  XVIII 

De  secundo  Synone  filio  Syssimi. 

Secundus  Synon,  testimonio  Servii,  filius  fuit  Syssimi  et 
a  Synone  primo  avo  suo  denominatus.  Hic  cum  Grecis,  ut  per 
10  Virgilium  patet,  ad  excidium  Troianum  accessit,  et  iam  minus 
succedentibus  rebus,  a  Grecis  fingentibus  reditum  subornatus, 
volens  a  Troianis  captus  et  ad  Priamum  regem  deductus  est, 
apud  quem  mira  sagacitate  primo  se  extulit,  et  demum  falla- 
cibus  verbis  in  perniciosam  credulitatem  de  recessu  Grecorum 
*5  regem  Troianosque  reliquos  ad  suscipiendum  equum  intra 
menia  civitatis  impulit.  Quid  ex  ilio  deinde  secutum  sit  nescio. 
Scribit  tamen  Plinius  in  libro  De  hystoria  naturali  huius  in- 
ventam  fuisse  significationem  speculariam,  ex  quo  satis  patet 
eum  non  minimi  momenti  fuisse  hominem. 

™  Cap.  XIX 

De  Epapho  primi  Jovìs  Xilo  filio,  qui  genuit  Lybiam  et  Belum. 

Postquam  primi  Liberi  patris  Jovis  primi  filii  prolem 
omnem  expedivimus,  retro  trahendus  est  sermo  ad  Epaphum 
Egyptium  eiusque  amplissimam  progeniem.  Qui  quidem  Epa- 
25  phus,  ut  testatur  Ovidius,  ex  |  Yone  filia  Ynachi,  Jovis  fuit 
filius.  Theodontius  vero  et  Leontius  eque  eum  Jovis  fuisse 
filium  dicunt,  sed  ex  Yside  Promethei  filia,  ut  ubi  infra,  dum 
de  Yside  latius  patebit.  Eusebius  autem  in  libro  Temporum 
dicit  eum  filium  fuisse  Thelegoni,  cui  post  mortem  Apis  nupsit 
30  Ysis.  Gervasius  quidem  Telliberiensis,  in  libro  Ociorum  im- 

perialium,  scribit  Epaphum  Heleni  et  Ysidis  fuisse  filium,  et 
Babiloniam  Egyptiam  condidisse,  quod  opus  fuisse  Cambisis 
Persarum  regis  certiores  autores  affirmant.  Et  sic  de  patre  et 
matre  huius  inter  se  discrepant  autores;  ego  autem  vulgatio- 
rem  secutus  famam  Jovis  et  Yonis  filium  dicam,  ex  cuius  con- 
ceptione  fabula  infra  ubi  de  Yone  scribitur  integre  referetur. 
Huius  dicit  Lactantius  Cassiopiam  fuisse  coniugem,  non  eam 
que  socrus  fuit  Persei,  sed  longe  antiquiorem,  et  ex  ea  quos- 
dam  suscepisse  filios,  ut  postea  apparebit.  De  tempore  eius 
non  minus  quam  de  patre  et  matre  discordes  sunt  veteres, 
nam,  Eusebio  ubi  De  temporibus  referente,  aliqui  dicunt  Jovem 
Yoni  Ynachi  filie  mixtum,  regnante  Athenis  Cecrope,  qui  re¬ 
gnavi  circa  annos  mundi  ìndcxlvii,  cum  constet  Ynacum 
regnasse  usque  ad  annum  mundi  mcccxcvii,  et  secundum  hos 
oportuit  aliam  esse  Yonem  quam  Ynachi  filiam.  Idem  autem 
Eusebius  paulo  post  predictam  dicit  Yonem  in  Egyptum  pro- 
fectam  anno  xliii  regni  Cicropis,  qui  mundi  fuit  annus  ITIdccx, 
et  ibidem  Ysidem  nuncupatam,  et  Thelegono  cuidam  nupsisse, 
et  ex  eo  Epaphum  concepisse.  Ego  autem,  discordanti^  omissis, 
Jovis  primi  Epaphum  filium  dixi,  eo  quod  eius  tempus  videatur 
convenire  magis  cum  Yone  Ynaci  filie,  et  Yside  Promethei,  ex 
quibus  quis  potest  quam  malit  illi  matrem  ascribere. 


Cap.  XX 

De  Lybia  filia  Epaphi. 

Lybia  Epaphi  et  Cassiopie  coniugis  sue,  ut  Lactantio  pla¬ 
cet,  fuit  filia.  Que  cum  in  Neptuni  venisset  concubitum,  id 
est  alieni  hominis  ab  Egypto,  ex  eo  concepit  et  peperit  Busi- 
ridem,  immanem  postea  tyrannum.  Hec  ut  dicit  Ysidorus.  ubi 
de  Ethimologiis,  eius  partis  Affrice  regina  fuit  que  ex  suo 
nomine  Lybia  dieta  est. 


LIBER  SECUNDUS 


87 


Cap.  XXI 

De  Belo  prisco  Epaphi  filio,  qui  genuit  Danaum,  Egistum  et  Agenorem. 

Belus,  quem  priscum  cognominant  veteres,  Epaphi,  se- 
cundum  Paulum,  fuit  filius,  et  post  eum  in  superiori  Egypto 
5  regnavit,  ubi,  ut  aiunt,  celestis  discipline  inventor  doctorque 
factus,  meruit  ab  Egyptiis,  ut  idem  Paulus  asserit,  templum 
quod  illi  in  Babilonia  fuit  constructum,  et  Jovi  Belo  conse|cra- 
tum.  Theodontius  vero  dicit  templum  hoc  longe  post  Belum 
factum  Cretensis  Jovis  astutia,  qui  captatis  cum  principibus 
10  amicitiis,  quasi  ad  eas  conservandas,  tempia  in  regnis  eorum 
edificari  et  suo  et  amici  titulo  insigniri  plura  fecit,  qua  astutia 
summe  nomen  eius  et  deitas  ampliata  est.  Alii  sunt  qui  dicant 
templum  hoc  non  Belo  prisco  edificatum,  nec  in  Babilonia 
Egyptia,  sed  Belo  patri  Nini  regis  Assyriorum  in  Babilonia 
*5  Caldeorum,  eumque  ibi  diu  sub  nomine  Saturni  sacris  et  cultu 
vario  honoratum.  Fuere  preterea  Belo  prisco  filii  quidam,  sed 
ex  quibus  mulieribus  non  constat. 

Cap.  XXII 

De  Danao  Beli  prisci  filio,  qui  quinquaginta  genuit  filias,  ex  quibus  Yper- 
20  mestra  et  Amimon  atque  Bona  tantum  nomine  cognoscuntur. 

Danaus  Beli  prisci  fuit  filius,  ut  asserit  Paulus,  et  illud 
idem  confirmat  Lactantius,  qui  etiam  ante  Paulum  Orosium  dicit 
Danaum  Beli  filium  ex  pluribus  coniugibus  quinquaginta  filias 
Imbuisse.  Quas  cum  Egystus  frater  eius,  cui  totidem  erant 
melioris  sexus  filii,  postulasse!  in  nurus,  Danaus,  oracoli 
responso  comperto,  se  manibus  generi  periturum,  volens  evi¬ 
tare  periculum,  conscensis  navibus  in  Argos  venit.  Asseritque 
Plinius  in  libro  Naturalis  historie  eum  primum  navibus  seu 
navi  trasfretasse,  cum  ante  ratibus  inventis  ab  Eritra  rege  in 
30  mari  Rubro  navigaretur.  Esto  sint,  ut  idem  scribit  Plinius,  qui 
credant  Misos  et  Troianos  in  Hellesponto  priores  excogitasse 

dum  adversus  Tracas  transirent.  Egistus  autem  quod  spretus 
esset  indigrians,  ut  illum  sequerentur  filiis  imperavit,  lege  data 
ne  unquam  domuni  repeterent,  ni  prius  Danaum  occidissent. 

Qui  cum  apud  Argos  oppugnarent  patruum,  ab  eo  diffidente 
fraude  capti  sunt.  Spopondit  enim  se  illis  iuxta  Egysti  votum  5 
Alias  daturuni  in  coniuges,  nec  defuit  promisso  fides;  subor¬ 
nate  enim  a  patre  virorum  intravere  thalamos  singulis  cultris 
clam  oranes  armate,  et  cum  vino  letitiaque  calentes  iuvenes 
facile  in  soporem  ivissent,  obedientes  patri  virgines,  captato 
tempore,  iugulaverunt  viros,  unaqueque  suum;  Ypermestra  ex-  10 
cepta  Lyno  seu  Lynceo  viro  suo  miserto  pepercit.  Hunc  Da¬ 
naum  dicit  Eusebius,  cui  et  Armais  nomen  fuit,  anno  mundi 
mdccxvi  apud  Egyptios  regnare  cepisse.  Ast  inde  Egypto 
pulsus,  Argos  veniens  prius  Stelenum  Argivorum  regem,  cum 
annis  regnasset  xi,  regno  ex  pulit,  et  inde  Gelanorem  succes-  J5 
sorem  eius  Argivi  ab  imperio  expulere  et  Danaum  suscepere. 

Qui  aquis  eos  abundare  fecit.  Nam,  ut  ait  Plinius  in  libro  De 
historia  naturali,  puteos  primus  ex  Egypto  in  Greciam  fodiendos 
ostendit;  et  eisdem  fere  temporibus  asserit  eius  opere  a  filiabus 
quinquaginta  Danai  filios  quinquaginta  Egysti  fratris  sui  preter  20 
Lynum  seu  Lynceum  occisos.  Tandem  ipse  cum  quinquaginta 
26  c  annis  regnasset  a  Lynceo  occisus  est  | 

Cap.  XXIII 

De  quinquaginta  filiabus  Danai  in  generali. 

Filie  Danai  fratricide  propriis  fere  nominibus  incognite  25 
sunt,  cum  nomina  trium  tantum  ad  nos  usque  pervenerint;  et 
sicuti  nomina  perdidimus,  sic  et  fortunas  post  scelestum  facinus 
perpetratum.  Finxere  tamen  poete  has  apud  Inferos  esse  dam- 
natas,  et  hoc  assidue  agitari  supplicio  ut  aurientes  aquas  urnas 
absque  fundis  conentur  implere,  ut  dicit  Ovidius:  Molirique  3° 
suis  letum  patruelibus  ause  Assidue  repetunt,  quas  perdant 
Belides  undas  etc.  Et  Seneca  tragicus  in  Hercule  furente: 
Urnasque  frustra  Danaides  plenas  ferunt.  Hoc  ego  illis  iniun- 


LIBER  SECUNDUS 


89 


ctum  supplicium  reor  ut  mulierum  singularis  cura  describatur, 
que  dum  suam  formositatem  lautitia  nimia  augere  conantur, 
laborem  perdunt  et  minuitur  quod  intendunt  inani  solertia 
augere.  Vel  potius  monstratur  qualis  sit  fluxorum  atque  effemi- 
5  natorum  hominum  labor,  qui,  dum  sepe  repetito  coitu  credunt 
adimplere  quod  cupiunt,  non  obtento  voto  se  ipsos  evacuasse 
comperiunt. 

Caf.  XXIV 

De  Ypermestra  una  ex  quinquaginta  filiabus  {  Danai  >. 

10  Ypermestra,  ut  in  Epistolis  ostendit  Ovidius,  filia  fuit 

Danai,  et  sola  ex  quinquaginta  sororibus,  neglecto  patris  im¬ 
perio,  Linceo  viro  suo  pepercit,  et  ob  id,  ut  idem  dicit  Ovidius, 
carceri  tradita  est.  Hanc,  ut  dicit  Eusebius  in  libro  Tempo- 
rum,  non  nulli  putarunt  Ysidem  esse,  attamen,  Danao  patre 
*5  Argis  regnante,  sacerdotio  functa  est. 


Cap.  XXV 

De  Amimone  una  ex  quinquaginta  filiabus  <  Danai  ). 


20 


Amimon,  ut  ait  Lactantius,  filia  fuit  Danai  ex  quinqua¬ 
ginta  sororibus  una.  Hec,  cum  studiose  in  silvis  iaculo  vena- 
retur,  inadvertenter  satyrum  percussit,  qui  cum  illi  vim  vellet 
inferre,  Amimon  Neptuni  auxilium  imploravit.  Neptunus  autem, 
fugato  satyro,  quod  ab  ilio  virgo  pati  noluerat,  a  maiori  deo 
passa  concepit  et  peperit  ex  Neptuno  Nauplium.  Quid  autem 
de  fictione  sentiendum  sit,  infra  ubi  de  ortu  Nauplii  apponetur. 

Cap.  XXVI 

De  Bona  una  ex  quinquaginta  filiabus  <  Danai  >. 

Bona,  dicit  Ditis  Cretensis,  ubi  de  expeditione  Grecorum 
contra  Troianos  scribit,  filia  fuit  Danai,  que  ut  ipsemet  asserit 
Atlanti  nupsit  et  ex  eo  Eletram  peperit,  que  postea  ex  Jove  5 
Dardanum  edidit. 


Cap.  XXVII 

De  Egysto  Beli  prisci  filio,  qui  genuit  quinquaginta  filios  ex  quibus 
Linceus. 

Egystus  Beli  prisci  fuit  filius  et  Danai  frater,  ut  supra  satis  10 
monstratum  est.  Huic  quinquaginta  fuere  filii,  quibus  cum  que- 
sisset  Danai  fratris  sui  filias  in  coniuges,  ab  eisdem,  Danai  iussu, 
occisi  sunt  omnes  nuptiarum  nocte  preter  Linceum,  ut  predi- 
ctum  est. 


Cap.  XXVIII  15 

26  d  De  Linceo  ex  quinquaginta  filiis  Egysti  uno,  qui  gelnuit  Abantem  et 
Jasium  et  Acrisium. 

Linceus,  quem  Lynum  appellat  Ovidius,  filius  fuit  Egysti, 
et  solus  ex  quinquaginta  fratribus  misericordia  Ypermestre  co- 
niugis  evasit  a  morte.  Hic,  ut  placet  aliquibus,  Danao  patruo  20 
pulso,  prò  eo  regnavit  apud  Argos.  Alii  vero  dicunt,  eo  occiso. 

Sed  qualitercunque  fuerit,  ut  Eusebius  ostendit  in  libro  Tem- 
porum,  postquam  Danus  annis  quinquaginta  regnasset,  Linceus 
eidem  successit  in  regno,  cumque  regnasset  annis  xli,  Abante 
et  Jasio  et  Acrisio  filiis  derelictis,  diem  clausit. 

Cap.  XXIX 

» 

De  Abante  filio  Lyncei,  qui  genuit  Pritum. 

Abas,  ut  asserit  Barlaam,  filius  fuit  Lyncei  ex  Ypermestra 
coniuge,  esto  Paulus  dicat  eum  Beli  prisci  fuisse  filium.  Hic 
5  autem  bellicosus  homo  et  acerrimi  ingenii  fuit,  Lynceoque 
patri  successit  in  regno,  annisque  xxiii,  ut  dicit  Eusebius, 
imperavit  Argivis  et  mortuus  est. 

Cap.  XXX 

De  Prito  filio  Abantis,  qui  genuit  Meran  et  sorores 

10  Pritus  seu  Pretus,  ut  Lactantio  placet  et  Servio,  filius  fuit 

Abantis  Argivorum  regis.  Huic,  ut  fere  omnes  asserunt,  coniux 
fuit  Stenoboe,  Omerus  autem  dicit  Anthiope,  ex  qua  tres  sustulit 
filias,  que  iam  adulte,  eo  quod  formosissime  essent,  elate  tem- 
plum  Junonis  intrantes,  se  pretulere  Junoni;  quam  ob  rem 
*5  turbata  Juno,  illis  furorem  immifit  talem,  ut  se  vaccas  arbi- 
trarentur,  et  aratra  timentes  silvas  optarent,  ut  ait  Virgilius: 
Pretides  implerunt  falsis  mugitibus  agros.  Ovidius  aliam  refert 
insanie  causam,  dicens  has  in  Cea  insula  se  vaccas  creditas, 
eo  quod  furto  facto  ex  armentis  Herculis  prestitissent  con- 
20  sensum.  Sed  quacunque  causa  factum  sit,  egre  tulit  infortu- 
nium  Pretus,  proposuitque  regni  partem,  et  quam  ex  eis  mallet 
in  coniugem,  ei  qui  illas  in  pristinam  mentem  revocasset.  Cuius 
prendi  cupiditate  tractus  Melampus  Amithaonis  filius  curandas 
assumpsit,  et,  ut  ait  Vitruvius  in  libro  Architectonice,  eas  apud 
25  Clitorim  Arcadie  civitatem  duxisse,  ibidem  enim  spelunca  est 
ex  qua  profluit  aqua,  ex  qua  si  quis  biberit  fit  abstemius  et 
ob  id  apud  eam  in  lapide  epygrama  grecis  carminibus  scri¬ 
ptum  est,  testificans  aquam  non  esse  ydoneam  ad  lavandum, 
et  vitibus  inimicam.  Ibi  autem,  peractis  sacris,  eas  purgavit 
30  et  pristine  restituit  menti,  et  sic  regni  partem  et  coniugium 
unius  consecutus  est.  Pretus  autem,  secundum  Eusebium,  an- 

nis  xvii  regnavit,  eique  successit  Acrisius  frater.  Huis  ego  filias, 
si  medelam  Melampodis  intueor,  vino  fuisse  ultra  quam  deceat 
mulieres  avidas  arbitror  et,  potate  non  nunquam,  se  patri  regi 
27  a  preferre  au|sas;  quam  ob  rem  Junonis  iram,  id  est  regnantis 

patris,  meruere,  et  castigate  in  partem  alteram  instigante  vino  s 
muliebriter  in  furiam  verse,  se  vaccas,  id  est  servas  et  iugo 
subditas  clamitabant.  Quod  cum  forsan  sepius  contigisset  ve- 
xatus  infortunio  Pretus  eas  tradidit  Melampodi  curandas;  qui 
cum  eas  aqua  predicta  potasset,  hostes  vini  fecit  et  furor  abiit 
consuetus.  11 


Cap.  XXXI 
De  Merane  Preti  fìlia. 

Mera,  dicit  Leontius,  filia  fuit  Preti  et  Anthie  filie  An- 
phianaste,  que  cum  venationibus  dedita  Dianam  per  nemora 
sequeretur,  a  Jove  visa  atque  dilecta  est,  et  ab  eo  Diane  ‘5 
surnpta  ymagine  viciata.  Que  tandem  cum  ob  pudorem  patrati 
sceleris,  et  timens  ne  iterum  deciperetur,  vocanti  eam  Diane 
obsequi  noluit,  et  ob  id  Diana  commota  illam  sagittis  occidit. 
Hanc  dicit  Paulus  Stenoboe  fuisse  filiam  sicut  et  relique,  et  post 
susceptam  sanitatem  obsecuturam  Diane  venisse.  Qua  fictione  20 
dicit  idem  Leontius  monemur,  ypocritas  sepe  credulos  dolis 
in  eam,  quam  dissuadent,  deduxisse  perniciem,  a  qua,  dum 
verax  homo  aliquando  lopsos  relevare  conatur,  decepti  semel 
et  omnia  timentes,  increduli  facti,  oblatam  respuentes  salutem, 
in  mortem  perpetuam  dilabuntur.  25 

Cap.  XXXII 

De  Acrisio  Abantis  filio,  qui  genuit  Danem  matrem  Persei. 

Acrisius  Abantis  fuit  filius,  ut  dicit  Lactantius  et,  ut  Euse- 
bius  in  libro  Temporum  scribit,  Preto  fratri  successit  in  regno. 

Hic,  ut  idem  Lactantius  asserit,  nec  ab  hoc  discrepai  Servius,  3° 

unicam  habens  filiam  Danem,  ab  oraculo  in  responsis  habuit, 
se  manti  eius,  qui  ex  filia  nasceretur,  moriturum.  Qui  ad  effu- 
giendam  prenuntiatam  mortem,  filiam  in  turri  quadam  seposuit 
servarique  iussit,  ne  quis  homo  ad  eam  posset  accedere.  Con- 
5  tigit  igitur  ut  audita  formositatis  eius  fama,  illam  concupisceret 
Juppiter,  qui,  cum  ad  eam  accessum  alium  non  videret,  versus 
in  auri  guttam  ex  tegulis  in  gremium  eius  se  cadere  permisit, 
et  sic  pregnans  effecta  est.  Quod  egre  ferens  Acrisius  eam 
capi  iussit,  et  in  arcam  poni  atque  in  mari  proici.  Quod  cum 
10  ministri  fecissent,  in  litus  usque  Apulum  arca  delata  est,  et 
casu  a  piscatore  capta,  in  qua  cum  comperisset  Danem  et  par- 
vulum  filium  quem  enixa  fuerat,  eam  ad  Pylumnum  regem 
detulit.  Qui  cum  genus  eius  cognovisset  et  patriam,  illam 
libenter  sibi  coniugio  copulavit.  Filius  autem  eius,  cui  Perseus 
*5  nomen  fuit,  cum  excrevisset  et  Gorgoni  caput  absque  tulisset, 
in  Argos  veniens  Acrisium  transmutavit  in  saxum.  Que  qui- 
dem  permutatio  secundum  Eusebium  |  sonat:  quod  cum  re-  27  b 
gnasset  Acrisius  apud  Argos  annis  xxxi  a  Perseo  nepote  suo 
non  sponte  tamen  occisus  est,  et  in  lapidem,  id  est  in  frigi- 
20  ditatem  perpetuam,  versus.  Quod  autem  fictionis  superest  infra 
ubi  de  Dane  declarabitur. 

Cap.  XXXIII 
De  Dane  filia  Acrisii 

Danes  Acrisii  filia,  ut  supra  proximo  dictum  est,  in  mare 
25  pregnans  a  patre  demissa,  cum  in  Apuliam  impulsa  venisset, 
Pylumno  regi  Apulo  nupsit,  et  inde  ad  Rutulos  abiere,  et 
constructa  ibidem  Ardea  civitate,  Daunum  Pylumno  peperit. 

Sane  quod  supra  omissum  est,  Jovem  aurum  fluxisse  per  tegulas 
intelligendum  est  auro  pudicitiam  virginis  viciatam,  et  cum 
30  non  esset  adultero  iter  permissum  per  ianuam,  clam  tectum 
conscendisse,  et  exinde  se  in  thalamum  virginis  dimisisse. 

Dicit  tamen  Theodontius  quod  cum  Danes  amaretur  a  Jove, 
et  se  ob  timorem  patris  sciret  perpetuo  damnatam  carceri,  ut 

posset  evadere  et  fugam  arripere,  occulte  cum  Jove  auro  con- 
cubitum  mercata  est,  et  parata  navi  et  cum  his  quas  potuit 
deferre  divitiis,  fugam  arripuit  pregnans  ex  Jove. 


Cap.  XXXIV 

De  Jasio  Abantis  filio,  qui  genuit  Athlantam,  Amphyonem  et  Thalaonem.  5 

Fuit,  ut  Theodontio  placet,  Jasius  iste  Abantis  filius.  De 
quo  nisi  quod  sepissime  inter  Argivos  reges  numeratus  est, 
et  quod  quosdam  habuerit  filios,  nil  legi. 


Cap.  XXXV 

De  Athlanta  Alia  Jasii  et  matre  Parthenopei.  io 

Athlanta,  ut  dicit  Lactantius  et  Theodontius,  iunior  fuit 
filiorum  Jasii.  Que  cum  speciosa  virgo  ex  sociis  esset  Diane,  ad 
aprum  calidonium  perimendum  una  cum  cetera  Achaye  nobi¬ 
litate  iuvenum  a  Meleagro  vocata  venit,  et  in  venatione  prima 
aprum  sagitta  percussit,  et  ob  suam  formositatem  a  Meleagro  *5 
dilecta;  occisa  belua  ab  ea  eiusdem  honorari  capite  meruit,  ex 
quo  eius  in  amicitiam  venit  et  amplexus  ipsius  passa,  ei  Par- 
thenopeum  peperit. 


Cap.  XXXVI 

De  Amphyone  Jasii  filio,  qui  genuit  Clorim.  20 

Amphion,  alter  ab  ilio  qui  Thebas  clausit  muro,  filius 
fuit  Jasii  et  regnavit,  ut  dicit  Leontius,  in  Orcomeno  Minio  et 
in  Pylo,  vocatus  alias  Argus,  cui  unica  fuit  filia  nomine  Cloris. 

Cap.  XXXVII 

De  Clori  filia  Amphyonis  et  Neley  coniuge. 

Cloris,  ut  supra  dictum  est,  filia  fuit  Amphyonis  et,  ut 
in  Odissea  testatur  Omerus,  Neleo  nupsit,  eique  peperit  Ne- 
5  storem  et  alios  plures  filios. 

Cap.  XXXVIII 

De  Thalaone  Jasii  filio,  qui  genuit  Euridicem,  Flegeum  et  Adrastum. 

Thalaon,  dicit  Paulus,  filius  fuit  Jasii,  et  apud  Argos 
regnavit.  Quod  quidem,  iudicio  meo,  sane  intelligendum  |  est, 
10  dum  huiusmodi  homines  reges  appellant  veteres.  Nani,  cuna 
in  catalogo  regum  non  reperiantur,  existimandum  est  eos  de 
stirpe  regia  fuisse,  et  aliquam  regni  portiunculam  tenuisse,  et 
appellatos  reges  magis  ob  decus  stirpis,  quam  ob  possessum 
a  talibus  regnum.  Ex  quibus  Thalaonem  hunc  et  Amphyonem 
et  Jasium  puto. 

Cap.  XXXIX 

De  Euridice  Thalaonis  et  Amphyarai  coniuge. 

Euridices,  ut  asserit  Theodontius,  fuit  filia  Thalaonis,  et 
Amphyarao  vati  iuncta  coniugio,  cui  peperit  Amphylocum  et 
20  Almeonem.  Cumque  Adrastus,  Pollinicis  generi  sui  causam 
adversus,  Ethyoclem  et  Thebanos  sumpsisset,  bellumque  pa- 
raret,  vidissetque  Amphyaraus  oraculi  responso  se  non  redi- 
turum  si  iret  in  bellum,  latibulum  petiit,  uxorique  sue  tantum 
suas  patefecit  latebras.  Qui  cum  ab  Adrasto  aliisque  quereretur, 
25  nec  comperiretur  usquam,  contigit  ut  videret  Euridices  Argie 
coniugi  Pollinicis  monile,  quondam  a  Vulcano  donatum  Her- 
mioni  coniugi  Cadmi,  illudque  desideraret  diceretque  Argie, 
si  monile  illud  illi  concederet,  se  ostensuram  Amphyaraum,  et 

sic  factum  est.  Quam  ob  rem  in  bellum  vadens  Amphyaraus 
a  terra  absorptus  est.  Euridices  autem  postea  ab  Almeone 
fìlio,  cui  vadens  Amphyaraus  vindictam  sue  mortis  iniunxerat, 
occisa  est. 


Cap.  XL  5 

De  Fiegeo  fìlio  Thalaonis. 

Flegeus,  ut  dicit  Theodontius,  filius  fuit  Thalaonis,  et 
iuvenis  moriens,  nil  memorati!  dignum  reliquit. 

Cap.  XLI 

De  Adrasto  rege  fìlio  Thalaonis,  qui  genit  Deyphylem  et  Argiam  io 

Adrastus  Argivorum  rex,  ut  ait  Lactantius,  fuit  filius 
Thalaonis  et  Eurimones,  cui  cum  due  essent  filie  Deyphyles 
et  Argia,  audissetque  ab  oraculo  se  nuptui  daturum  alteram 
apro,  alteram  leoni,  circa  futurum  infortunium  filiarum  affli- 
gebatur,  et  ecce  casu  factum  est,  ut  Pollinices  Thebanus  ex  *5 
composito  exul  intempesta  nocte  Argos  appelleret,  imbresque 
fugiens  regiam  subintraret  porticum.  Nec  mora  et  Tydeus,  ob 
homicidium  Calydoniam  fugiens,  ibidem  deveniret,  et  in  cer- 
tamen  post  iurgium  hospitii  causa  consurgerent,  quam  ob 
rem  percitus  senex  Adrastus  ad  eos  descendit  et  verbis  et  au-  30 
toritate  sua  iuvenum  iras  composuit  eosque  deduxit  in  regiam. 

Et  cum  vidisset  alterum  pelle  leonis  tectum,  Pollinicem  sci- 
licet,  qui  regius  iuvenis  insigne  illud  in  testimonium  virtutis 
Thebani  Herculis  ferebat,  et  alterum  cute  apri,  qui  ob  occisum 
^7  d  a  Meleagro  patruo  (aprum)  in  |  decus  prolis  ea  tectus  incedebat,  2* 
responsi  ambiguitate  intellecta,  cognovit  hos  sibi  generos  esse 
transmissos.  Quos  postquam  novit,  affinitate  contentus,  Tydeo 
Deyphylem  et  Pollinici  Argiam  dedit  uxores.  Et  cum  iuxta 
promissum  regnum  ab  Ethyocle  Pollinyci  non  restitueretur, 
contractis  viribus,  adversus  Thebanos  bellum  movit,  et  cum  3» 

iam  duces  omnes  sui  morte  occubuissent  cecidissentque  mutuis 
vulneribus  Pollinices  et  Ethyocles,  ipse  in  fugam  versus  re- 
petiit  Argos,  nec  quis  illi  fuerit  finis  inveni. 


Cap.  XLII 

De  Deyphyle  Adrasti  filia  et  Tydei  coniuge. 

Deyphyles,  ut  dicit  Statius,  filia  fuit  Adrasti  regis  et 
coniunx  Tydei  Calidonii,  cui  peperit  Dyomedem. 


Cap.  XLIII 

De  Argia  Adrasti  filia  et  coniuge  Pollinicis. 

Argia,  secundum  Statium,  Adrasti  regis  fuit  filia  et  Polli¬ 
nicis  coniunx,  que  cum  illi  peperisset  Thessandrum,  audissitque 
eum  a  fratre  occisum,  ab  Argo  Thebas  veniens,  ut  extremas 
lacrimas  et  officium  funerale  cadaveri  viri  impenderet,  eo  quod 
id  faceret  adversus  imperium  Creontis,  una  cum  Anthigona 
Pollinicis  sorore  capta  et,  iussu  Creontis,  occisa  est. 


Cap.  XLIV 

De  Agenore  III»  Beli  prisci  filio,  qui  genuit  VII  filios,  quorum  prima 
Taygeta,  II  Polidorus,  III  Cilix,  1 1 1 1  Phenix,  V  Europa,  VI  Cadmus, 
VII  Labdacus. 

Post  explicatas  successiones  Danai  et  Egysti  filii  Beli  prisci, 
ad  ampliorem  prolem  Agenoris  Phenicum  regis,  eiusdem  Beli 
filii,  ut  Theodontius  dicit  et  Paulus,  stilus  revocandus  est.  Et 
esto  a  predictis  dicatur  quod  hic  Agenor  fuerit  Beli  filius,  sunt 
tamen  qui  dicant  eum  Beli  fuisse  filium,  sed  non  Egyptiis, 
quin  imo  Phenicis,  avumque  huius  Agenoris  Agenorem  etiam 
nuncupatum,  eumque  Agenorem  primum,  Ninia  apud  Assyrios 
regnante,  cum  ingenti  multitudine  peste  coactus  patrias  sedes, 

quas  circa  extremam  meridionalem  Egyptum  habuerat,  liquisse, 
et  duce  peregrinationis  Nylo  in  litus  Syriacum  devenisse  na- 
vibus,  et  illud,  pulsis  veteribus  incolis,  occupasse,  ibique  re¬ 
gnasse  sibique  Belum  filium  successorem  liquisse,  quem  huius 
Agenoris  patrem  volunt;  alii  vero  nepotem  ex  Phenice  filio.  5 
Ex  quibus  comprehendi  potest  a  similitudine  nominis  et  forsan 
temporis  exortum  errorem,  ut  qui  Beli  Syriaci  filius  fuerit, 
creditus  Beli  Egyptiaci.  Sed  ex  quocumque  Belo  natus  sit, 
mens  michi  est  hic  Theodontii  et  Pauli  opinionem  sequi,  cura 
a  de  superiori  non  satis  certus  appareat  autor.  Hunc  |  igitur  di-  10 
cunt  ex  Egypto  in  litus  Syrium  abiisse  et  Phenicibus  impe¬ 
rasse  et  amplissima  atque  generosa  prole  claruisse. 

Caf.  XLV 

De  Taygeta,  prima  Agenoris  filia. 

Taygetam  dicit  Ditis  Cretensis  Agenoris  fuisse  filiam,  J5 
eamque  Jovi  placuisse  et  in  eius  venisse  concubitum,  et  cum 
concepisset,  Lacedemonem  peperisse,  dato  sint  qui  eum  ex 
Semele  natum  dicant. 

Cap.  XLVI 

De  Polidoro,  II»  Agenoris  filio.  20 

Polidorus,  ut  testatur  Lactantius,  filius  fuit  Agenoris,  de 
quo  preter  nudum  nomen  haberi  nil  puto,  esto  Theodontius 
de  isto  levem  faciat  mentionem,  sed  longe  antiquiorem  isto 
Agenore  illum  dicit. 

Cap.  XLVII 

De  Cilice,  III»  Agenoris  filio  qui  genuit  Lampsacium  et  Pigmaleonetn  et 

Pyrodem. 

Cilix,  secundum  Lactantium,  fìlius  fuit  Agenoris.  Hunc 
5  dicit  Theodontius  hominem  acris  ingenii  et  robusti  corporis 
fuisse,  et  cum  superiores  sibi  fratres  sperneret,  et  de  succes¬ 
sione  regni  etiam  desperaret,  vilipenso  superiorum  iugo,  parte 
copiarum  sumpta,  sedes  haud  longe  a  suis  sibi  occupavit,  et 
regionem  a  suo  nomine  Ciliciam  nuncupavit,  ibique  duos  sibi 
10  filios  superstites  dereliquit,  Lampsacium  scilicet  et  Pigmaleo- 
nem.  Sunt  qui  dicant  provinciam  liane  a  Cadmo  occupatam 
antequam  quesiturus  Europam  mitteretur  a  patre,  eamque 
postea  a  Cilice  possessam,  Cadmo  non  redeunte. 

Cap.  XLVIII 

15  De  Lampsacio  Cilicis  filio. 

Lampsacius,  ut  dicit  Theodontius  et  post  eum  Paulus, 
filius  fuit  Cilicis,  eique  successit  in  regno,  nec  ex  eo  aliud 
ulterius  invenitur. 

Cap.  XLIX 

20  De  Pigmalione,  primo  Cilicis  filio  et  Cypriorum  rege,  qui  genuit  Paphum. 

Pigmalion,  ut  dicit  Theodontius.  filius  fuit  Cilicis,  de 
quo  refert,  quod  cum  iuvenis  esset,  et  gloria  maiorum  suorum, 
quos  ad  Occiduum  usque  penetrasse  et  Afifricum  litus  etiam 
occupasse  audierat,  infestaretur,  collecta  Cilicum  manu,  et  con- 
25  vocatis  ex  Phenicibus  classeque  parata,  in  Cyprum  tuam,  sere¬ 
nissime  regum,  transvexit  exercitum,  et  inde  veteres  Syros, 
qui  ibidem,  Agenoris  vetustissimi  viribus  ex  antiquis  pulsi 
sedibus,  confugerant,  expulit  et  occupavit  omnem  atque  tenuit 

insulam  et  regnavit  in  ea.  Sane  quod  etiam  testatur  Ovidìus 
in  maiori  volumine,  cum  ibi  scelestissimas  comperisset  mulie- 
res,  et  omnino  libidini  obsequentes,  vicio  offensus,  vitam  ce- 
libem  ducere  disposuerat.  Attamen  quia  valebat  ingenio,  et 
artificiosas  haberet  manus,  finxere  poete  eum  sibi  ex  candi-  5 
dissimo  ebore  femineam  sculpsisse  ymaginem,  eamque  iuxta 
28  b  desidejrium  suum  lineamentis  atque  decore  oris  contraxisse 
per  omnia.  In  qua,  cum  ingeniosus  homo  et  artem  miraretur 
suam,  et  venustatem  ymaginis  commendaret,  in  dilectionem 
eius  incidit,  et  fervore  maximo  cupiebat  eam  esse  feminam  10 
oravitque  Venerem  ea  tempestate  celeberrimam  insule  deam, 
ut  animaret  eandem  et  suorum  faceret  amorum  sensibilem, 
nec  eflfectu  caruere  preces,  femina  vera  facta  est.  Quod  adver- 
tens  Pigmalion,  gaudio  plenus,  quoniam  voti  campos  esset, 
eius  usus  est  concubitu,  et  evestigio  gravida  facta  est,  eique  18 
peperit  filium  quem  Paphum  ipse  postea  nominavit,  eumque 
sibi  morienti  reliquit  heredetn.  Nunc  quid  sibi  eburnea  velit 
ymago  ingenio  potius  poetico  quam  viri  artificio  fabrefacta 
videndum  est.  Arbitror  enim,  cum  Pigmaleoni  suspecta  pro- 
vectarum  etate  virginum  pudicitia  esset,  eum  sibi  virgunculam  20 
elegisse  etate  suspicione  carentem,  candore  atque  mollitie  ebori 
similem,  quam  cum  suis  aptam  fecisset  moribus,  excrevit  ante 
etatem  puellule  concupiscentia  eius,  cepitque  desiderare  atque 
exposcere  precibus  ut  cito  efficeretur  matura  viro,  qua  tandem 
facta,  in  votum  devenit  suum.  25 

Cap.  L 

De  Papho  Pignialeonis  filio,  qui  genuit  Cynaram. 

Paphus,  ut  dicit  Theodontius,  filius  fuit  Pigmaleonis  ex 
eburnea  matre.  Qui  cum  Pigmaleoni  successisset  in  regno, 
Cyprum  insulam  Paphum  ex  suo  nomine  nuncupavit.  Paulus  80 
autem  dicit  Paphum  oppidum  ab  eo  tantum  constructum  et 
de  suo  nomine  nominatum.  Quod  quidem  Veneri  sacrum  esse 
voluit,  constructo  in  eodem  illi  tempio  et  ara,  cui  thure  solo 
diu  sacrificatum  est. 

Cap.  LI 

De  Cynara  filio  (  Paphi  ),  qui  genuit  Myrram  et  ex  Myrra  Adonem. 

Cinara  filius  fuit  Paphi,  prout  ostendit  Ovidius  dum  dicit: 
Editus  hac  ille  est,  qui,  si  sine  prole  fuisset,  Inter  felices  Cy- 
5  naras  potuisset  haberi.  Est  autem  hic  alter  ab  ilio  Cynara,  qui 
Assyriorum  rex  dicitur  in  lapidem  versus,  flendo  infortunia 
filiarum.  Ex  hoc  autem  Cynara  Cyprio  preter  scelus  unum  non 
habemus.  Nani  ut  ipse  recitat  Ovidius,  huic  ex  coniuge  filia 
fuit  nomine  Myrra,  que  cum  formosa  esset  ac  etiam  matura 
10  viro,  preter  debitum  patrem  amavit  et  nutricis  sue  opere,  dum 
mater  eius  sacra  Cereris  celebraret,  in  quibus  oportebat  per 
novem  dies  a  contactu  viri  abstinere,  eius  concubitu  potita 
est,  in  quo  pregnans  effecta,  illi  Adon  filius  natus  est  | 

Cap.  LII 

15  De  Myrra  filia  Cynare  et  matre  Adonis. 

Myrram,  ut  supra  patet,  Cynare  regis  filiam  dicit  fuisse 
Ovidius,  et  cum  eum  nephasto  adamasset  amore,  opere  nutri¬ 
cis  sue,  eius  incognita  nocte  habuisse  concubitum.  Fulgentius 
tamen  dicit  eam  cum  Cynara,  postquam  illum  ebrium  effecisset, 
20  habuisse  concubitum.  Que  ex  nephario  concubitu  pregnans 
facta,  cum  illam  vellet  noscere  Cynara,  novissetque  filiam, 
dolore  percitus  eam  secutus  occidere  voluit.  Quidam  dicunt 
eam  in  Sabeos  fugisse,  ad  quos  usque  secutus  Cynara,  cum 
illam  gladio  percussisset,  ex  vulnere  conceptum  filium  erupisse. 
25  Ovidius  tamen  dicit  eam  miseratione  deorum  apud  Sabeos  in 
arborem  sui  nominis  versam  et,  calore  solis  aperto  cortice, 
filium  emisisse,  quem  nynphe  liquoribus  unxere  maternis. 
Figmento  huic  arbitror  causam  dedisse  nomen  arboris,  que 
apud  Sabeos  vocatur  Myrra,  guttas  emictens,  solis  pereussa 
30  radiis.  Ex  quibus  pigmentum  conficitur  quod  Adon  vocant, 
quod  latine  suave  sonat,  est  enim  suavissimi  odoris,  et  ut 

videtur  velie  Petronius  Arbiter,  plurimum  libidini  conferens, 
adeo  ut  asserat  se  ad  libidinis  incrementum  mirrinum  potasse 
poculum.  Veruni  Fulgentius,  ut  in  pluribus  longe  altius  sen- 
tiens,  circa  hoc  dicit,  myrram  arborem  in  Yndia  esse  et  solis 
caloribus  cremari,  et  quia  solem  patrem  omnium  rerum  dice-  5 
bant,  ideo  patrem  Myrram  amasse  dictum,  et  cum  sol  ferven- 
tius  illam  calefaceret,  eam  rages  ex  rimis  corticis  emittere 
et  sic,  a  patre  vulnerata,  Adonem,  id  est  suavitatem  odoris, 
emisisse. 

Cap.  LUI  io 

De  Adone  filio  et  nepote  Cynare. 

Adon  Cynere  regis  avi  sui  et  Myrre  sororis  fuit  filius,  ut 
longo  carmine,  in  maiori  volumine,  testatur  Ovidius.  De  quo 
talem  ipse  idem  recitat  fabulam.  Dicit  enim  quod  cum  for- 
mosissimus  evasisset  iuvenis,  a  Venere  casu  percussa  a  filio  >5 
summe  dilectus  est;  que  dum  illuni  maxima  delectatione  sua 
per  silvas  sequeretur  et  nemora  eiusque  uteretur  amplexibus, 
sepius  eum  monuit,  ut  sibi  ab  armatis  beluis  caveret  et  seque¬ 
retur  inermes.  Verum  die  quadam  male  verborum  Veneris 
memor,  in  aprum  irruens  ab  eo  occisus  est.  Quem  Venus  flevit  20 
amare,  et  in  florem  convertit  purpureum.  Hoc  figmentum  Ma- 
crobius  in  libro  Saturnaliorum  conatur  enodare  mirabili  ra- 
tione.  Dicit  enim  Adonem  solem  esse,  quo  nil  pulchrius  et 
eam  terre  partem  quam  inhabitamus,  superius  scilicet  hemispe- 
rium,  Venerem  esse,  cum  que  in  inferiori  est  hemisperio  a  phy-  25 
sicis  Proserpina  appellata  sit.  Et  sic  apud  Assy|rios  et  Pheni- 
ces,  quos  penes  et  Veneris  et  Adonis  ingens  fuit  religio,  tunc 
Venus  cum  Adone  a  se  dilecto  delectatur,  cum  circa  superius 
hemisperium  sol  ampliori  circumflectitur  ambitu  et  inde  orna- 
tior,  quia  flores  frondes  et  fructus  eo  tempore  terra  producit.  3° 
Dum  vero  breviores  circumducit  circulos  de  necessitate  maio- 
res  apud  inferius  hemisperium  agit,  et  sic  autumnus  et  hyemps 
imbribus  assiduis  terram  decore  suo  privatam  lutosam  faciunt, 

quo  aper,  qui  hispidum  animai  est,  delectatur,  et  sic  ab  apro, 
id  est  ab  ea  temporis  qualitate  qua  delectatur  aper,  Adon,  id 
est  sol,  terre,  id  est  Veneri,  sublatus  videtur,  et  inde  Venus 
luctuosa  efficitur.  Quod  autem  sit  Adon  transformatus  in  flo- 
5  rem,  ob  id  fictum  puto,  ut  nostri  decoris  brevitas  ostendatur, 
mane  quidem  purpureus  est,  sero  languens  pallensque  marcidus 
efficitur,  sic  et  nostra  humanitas  mane,  id  est  iuventutis  tem¬ 
pore,  florens  et  splendida  est,  sero  autem,  id  est  senectutis 
evo,  pallemus  et  in  tenebras  mortis  ruimus.  Sane  quicquid 
«°  Assyrii  sentiant  vel  Macrobius  hystoria  tamen  videtur  sentire, 
et  Tullius  testatur  ubi  De  naturis  deorum  Venerem  fuisse 
Syria  Cyproque  conceptam,  id  est  ex  Syro  homine  et  Cypria 
muliere,  quam  Astarcem  vocavere  Syri,  eamque  Adoni  nu- 
psisse,  et  ut  dicit  Lactantius  in  libro  Divinarum  institutionum, 
*5  in  sacra  hystoria  continetur,  hanc  meretriciam  instituisse  artem 
et  stuprum  mulieribus  suasisse,  et  ut  vulgato  corpore  questum 
facerent,  et  hoc  ideo  dicit  imperasse,  ne  sola  preter  alias  mu- 
lieres  impudica  et  virorum  appetens  videretur.  Ex  quo  con- 
secutum  est,  et  longis  perseveratum  temporibus,  ut  Phenices 
20  de  prostitutione  filiarum  donarent  antequam  eas  iungerent  vi- 
ris,  ut  in  libro  De  civitate  dei  testatur  Augustinus,  et  Justinus 
in  Epythoma  Pompeii  Trogi,  ubi  Dydonem  septuaginta  virgines 
in  litore  Cyprio,  que  in  questum  venerant,  rapuisse  demonstrat. 
Fuit  igitur  Adon  rex  Cypri  et  Veneris  maritus,  quem  ego  edam 
25  seu  ab  apro  seu  alia  nece  Veneri  subtractum  reor,  eo  quod 
ad  imitationem  lacrimarum  eius  veteres  anniversario  plangore 
consueverint  Adonis  interitum  fiere.  Quos  in  suis  visionibus 
increpat  Ysaias. 

Cap.  LIV 

3°  De  Pyrode  Cilicis  filio. 

Pyrodes,  ut  Plinius  asserit,  in  libro  Naturalis  hystorie, 
filius  fuit  Cilicis,  ex  quo  et  si  nil  aliud  habeamus,  eodem 
Plinio  teste,  saltem  habemus  eundem  primo  ignem  ex  silice 
excussisse. 

Cap.  LV 

De  Phenice,  1111°  Agenoris  filio,  qui  genuit  Phylistenem  et  Belum. 

Phenix,  ut  dicit  Lactantius,  filius  fuit  Agenoris.  Hunc  dicit 
Eusebius  in  libro  Temporum,  regnante  Argivis  Danao,  una 
cura  Cadmo  fratre  a  Thebis  Egyptiis  venisse  in  Syriam,  et  5 
29  a  apud  Tyrum  et  Sydonem  |  imperasse,  quod  quidem  fuisse  po- 
tuit  circa  annum  mundi  Ttì  dee  xlvi;  post  paululum  autem  dicit 
eum  anno  primo  Lyncei  regis  Bithiniam  condidisse,  que  prius 
Mariandina  vocabatur.  Quod  fuit  anno  mundi  m  dee  lxxviiii. 
Huius  tamen  adventus  in  Syriam  non  convenit  eum  dictis  supra,  IO 
ubi  de  Agenore  a  Theodontio  et  etiam  ab  Ovidio  discrepat,  qui 
videtur  velie  Agenorem  venisse  non  Phenicem,  eum  Cadmum 
missum  ad  perquirendam  Europam  ab  Agenore  non  a  Phenice 
describat.  Sed  has  ego  varietates  ultro  concordare  volentibus 
linquam  et  de  Phenice  quid  compererim  prosequar.  Hunc  au-  15 
tem  arteficiosum  fuisse  hominem  ostendit  Eusebius,  eo  quod 
primus  quasdam  licteras  seu  licterarum  caracteres  Phenicibus 
dederit.  Deinde  ad  scribendum  eas  eis  instituisse  vermiculum, 
unde  et  color  ille  pheniceus  dictus  est,  credo  ab  inventore  qui 
postea,  mutata  lictera,  est  puniceus  appellatus.  20 

Cap.  LVI 

De  Phylistene  filio  Phenicis,  qui  genuit  Syceum. 

Phylistenem  dicit  Theodontius  filium  fuisse  Phenicis.  Qui 
cura  esset  Herculis  sacerdos,  qui  persanctissime  a  Phenicibus 
colebatur,  videretque,  Phenice  patre  mortuo,  Belum  fratrem  25 
natu  maiorem  regnare,  relieto  Syceo  filio  sacerdotio  et  copia- 
rum  parte  sumpta,  naves  conscendit  et  post  multos  casus  cum 
Herculis  columnas  cursu  superasset,  ibidem  in  litore  occeani 
sedes  assumpsit  perpetuas,  condita  civitate  quam  Gades  voca- 
vere  sui  et,  ne  sacerdotium  abdicasse  videretur,  omnino  tem-  3° 
plum  ibidem  constituit  Herculi  et  sacra  omnia  ritu  Tyrio  in¬ 
nova  vit. 

Cap.  LVII 

De  Syceo  Phylistenis  filio  et  Dydonis  viro. 

Syceo,  secundum  Theodontium,  fuit  filius  Phylistenis,  cui, 
abeunte  patre,  sacerdotium  derelictum  est,  ut  supra  dicitur, 
5  quod  a  rege  proximus  erat  honor.  Hunc  dicit  Servius  Sycar- 
bam  vocatum,  esto  eum  Syceum  semper  Virgilius  vocet.  Et 
Justinus  insuper  illuni  vocat  Acerbam.  Hic  autem  seu  relictis 
seu  aliunde  quesitis  thesauris,  ut  Theodontio  placet,  et  reliquis 
copiosus  factus  plurimum,  Belo  mortuo,  Elyssam  filiam  eius 
10  accepit  uxorem,  que  postea  Dydo  vocata  est,  quam  precipue 
dilexit.  Veruni  cum  Pygmalion,  Beli  filius,  patri  successisset 
in  regno,  auri  avidus,  eius  desideratis  divitiis,  clam  illi  tetendit 
insidias  et  incautum  interemit. 

Cap.  LVIII 

15  De  Belo  Phenicis  filio,  qui  genuit  Pigmalionem  et  Dydonem  et  Annam. 

Belus  qui  et  Mettes  secundum  Servium  appellatus  est, 
ut  ait  Theodontius,  filius  fuit  Phe|nicis,  vir  bello  et  armis 
insignis  adeo  ut  Cyprios  litus  Phenicum  pyrratica  infestantes 
subigeret,  quod  Virgilius  in  persona  Dydonis  perfunctorie 
20  tangit  dicens:  Genitor  tum  Belus  opimam  Vastabat  Cyprum 
et  victor  dicione  tenebat  etc. 

Cap.  LIX 

De  Pigmalione  filio  Beli. 

Pigmalion,  ut  Thedontio  placet,  filius  fuit  Beli  regis  Tyri 
2;>  et,  patre  moriente,  ut  ait  Justinus,  una  cum  sororibus  Tyriis 
derelictus  est.  Cui,  adhuc  puero,  populus  paternum  tradidit 
regnimi.  Hic  vero  avarissimus,  cum  animum  ad  divitias  Sycei 
patruelis  sui  iniecisset,  illum  dolo  interemit.  Hoc  solum  scelus 
ex  rege  isto  nobis  reliquit  antiquitas. 

Cap.  LX 

De  Dydone  filia  Beli  et  coniuge  Sycei. 

Dydo  precipuum  matronalis  pudicitie  decus,  ut  Virgilio 
placet,  Beli  regis  fuit  filia.  Hanc  insignis  forme  virginem 
Tyrii,  Belo  mortuo,  Acerbe  seu  Sycarbe  vel  Syceo  Herculis  5 
sacerdoti  dedere  in  coniugem,  qui  ob  avaritiam  a  Pigmalione 
occisus  est.  Hec  autem  post  longa  fratris  mendacia  in  somnis 
a  viro  premonita,  sumpto  virili  animo,  pluribus  ex  bis  quibus 
sciebat  Pigmalionem  exosum  ciani  in  suam  sententiam  tractis, 
sumptis  navibus  fugam  cepit,  thesauris  secum  delatis,  et  cum  10 
in  litus  devenisset  Affricum,  ut  placet  etiam  Tito  Livio,  mercato 
ab  incolis  suadentibus,  ut  ibidem  sedem  summeret,  tantum 
litoris  quantum  posset  bovino  corio  occupare,  illudque  in  car- 
tam  redactum  et  in  frusta  concisum  occupavit  plurimum,  et 
ostensis  sociis  thesauris  eisque  animatis,  civitatem  composuit,  J5 
quam  postea  vocavere  Cartaginem;  arcem  vero  eius  a  bovino 
corio,  quod  sic  vocitant,  Byrsam  nuncupavit.  Ad  hanc  acces- 
sisse  Eneam  profugum,  vi  tempestatis  impulsum,  et  hospitio 
thoroque  susceptum  ab  ea,  Virgilio  placet,  eamque,  discedente 
a  se  Enea,  ob  amoris  impatientiam  occisam.  Verum  Justinus  20 
et  historiographi  veteres  aliter  sentiunt.  Dicit  enim  Justinus 
eam  a  Musitanorum  rege  sub  belli  denuntiatione  a  principibus 
Cartaginensibus  postulatam  in  coniugem,  quod  cum  ipsa  re- 
scisset  et  sua  se  ante  sententiam  ad  omnem  casum  prò  salute 
patrie  damnasset,  egre  tulit,  sed  terminum  impetravit  infra  25 
quem  se  ad  virum  promisit  ituram.  Qui  cum  venisset,  con- 
structo  ingenti  rogo,  in  eminentiori  civitatis  parte,  quasi  Sycei 
placatura  manes,  illum  conscendit,  et  astantibus  civibus  atque 
expectantibus  quidnam  factura  esset,  ipsa,  educto  quem  clam 
gesserat  cultro,  dixit:  optimi  cives  ut  vultis  ad  virum  vado,  3° 
'29  c  seque  hoc  dicto  interemit,  inortem  potius  |  eligens  quam  pu* 
dicitiam  maculare.  Quod  etiam  longe  aliud  est  a  descriptione 
Maronis. 

Cap.  LXI 

De  Anna  Beli  regis  filia. 

Anna  filia  fuit  Beli,  ut  videtur  piacere  Virgilio,  qui  illam 
sepissime  sororem  Dydonis  appellat.  Hec  Dydonis  fuge  coraes 
5  fuit,  quam  postquam  mortuam  vidit  et  Carthaginem  a  Jarba 
rege  occupatam,  ut  Ovidius  dicit,  ubi  de  Fastis,  ad  Bathum 
regem  Corise  insule  aufugit,  vetusti  hospitii  confisa  iure.  Tan¬ 
dem  sentiens  quia  Pigmalion  arma  adversus  eam  moveret,  hanc 
ob  causam  a  Batho  licentiata  intravit  mare,  et  tempestatem 
10  passa,  ubi  Cameren  petere  intendebat,  in  Laurentum  litus  de¬ 
lata  est,  per  quod  dum  Eneas  iam  superato  Turno  cum  Achate 
spatiando  deambularet,  eo  viso,  fugam  cepit,  tandem  prestita 
ab  Enea  fide,  substitit  et  ab  eo  in  regiam  deducta  est.  Cuius 
ob  adventum  suspicata  Lavinia  ei  tetendit  insidias,  verum 
55  Anna,  a  Dydone  per  quietem  monita,  nocte  regiam  exivit,  et 
si  satis  potest  ex  Ovidii  verbis  concipi,  in  Numicum  flumen 
sese  precipitem  dedit.  Sane  fictor  Ovidius  ad  ulteriora  pro- 
cedens  dicit:  quod  cum  postea  exquireretur  et  a  perquirentibus 
perveniretur  ad  Numicum,  visum  est  illis  e  fluvio  vocem  au- 
20  disse  dicentem:  placidi  sum  nynpha  Numici.  Amne  peremne 
labens  Anna  peremna  vocor.  Post  ipsum  autem  Ovidium  dicit 
Macrobius  in  Saturnaliorum  libro,  Aprili  mense  publice  et 
privatim  sacrificatum  iri  ut  annare  et  perennare  comodi  liceat. 

Cap.  LXII 

25  De  Europa  Agenoris  V»  filia. 

Europa  filia  fuit  Agenoris,  ut  per  Ovidius  patet.  Ex  qua 
talis  narratur  fabula.  Quod  cum  ob  formositatem  suam  summe 
diligeretur  a  Jove,  ab  eodem  Mercurius  missus  est,  eique  im- 
peratum  ut,  que  cerneret  armenta  in  montanis  Phenicum,  in 
30  litus  pelleret,  quo  cum  puellis  ludere  consueverat  Europa. 
Quod  cum  Mercurius  fecisset,  Juppiter,  in  candidimi  taurum 

transformatus,  se  armentis  immiscuit.  Hunc  curri  cerneret 
virgo,  pulchritudinis  et  mansuetudinis  eius  delectata,  illuni 
primo  tractare  manibus  cepit,  at  in  eius  conscendit  dorsum, 
qui  paulatim  se  in  undas  deducens,  dum  illam  territam  et 
cornibus  atque  dorso  innitentem  sensit,  natans  in  Cretam  trans-  5 
tulit,  ubi  in  verani  redactus  formam  eam  oppressit  et  oppressu 
pregnantem  fecit.  Que  illi  postea  peperit,  ut  nonnullis  placet, 
Minoem,  Radamantum  et  Sarpedonem.  Ipse  vero  in  eius  sem- 
piternam  memoriam  terciam  orbis  partem  Europam  ex  eius 
29  d  nomine  nuncupavit  |  Huius  fabule  figmentum  adeo  tenui  tegitur  10 
cortice,  ut  facile  possit  apparere  quid  velit.  Nam  Mercurium 
armenta  depellentem  in  litus  ego  eloquentiam  et  sagacitatem 
alicuius  lenonis,  virginem  e  civitate  in  litus  deducentem,  intel- 
ligo,  seu  mercatorem  fìctum  se  iocalia  ostensurum,  si  navem 
conscenderet,  pollicentem.  Jovem  in  taurum  transformatum  vir-  *  '5 
ginis  delatorem,  iam  apud  deliras  aniculas  vulgatum  est,  navem 
fuisse  cui  erat  insigne  albus  taurus,  qua,  quacunque  fraude 
conscensa  a  virgine,  illico  remigantium  opere  factum  est,  ut 
deferretur  in  Cretam,  ubi  Jovi  coniugio  iuncta  est;  seu,  secun- 
dum  Eusebium  in  libro  Temporum,  Asterio  regi,  ex  quo  ipse  20 
supra  dictos  filios  asserit  procreatos.  Augustino  tamen  placet 
hunc  non  Asterium  sed  Xantum  appellatum  fuisse.  Discrepant 
insuper  de  tempore  huius  rapine  plurimum  autores.  Cum  sint, 
ut  Eusebius  refert,  qui  dicant  Jovem,  anno  Danai  regis  Argi- 
vorum  XL°,  Europe  mixtum;  eamque  postea  Asterium  Creten-  25 
sium  regem  in  coniugem  assumpsisse,  qui  annus  est  mundi 
In  dee  lxviiii.  Alii  vero  dicunt  eam  a  Cretensibus  raptam, 
regnante  Argis  Acrisio,  circa  annum  mundi  In  dece  Ixxviiii. 
Quidam  autem  volunt  eam  raptam,  Pandione  Athenis  regnante, 
anno  scilicet  mundi  m  dcccc  xvi.  Quod  quidem  tempus  magis  3° 
convenit  eis  que  de  Minoe  eiusdem  Europe  filio  leguntur. 
Huius  ymaginem  egregiam  ex  ere  a  Pictagora  Tarenti  positam 
dicit  Varrò,  ubi  De  origine  lingue  latine. 

Cap.  LXIII 

De  Cadmo,  Agenoris  VI»  filio  qui  genuit  Semelem,  Agavem,  Auctonoem 

et  Ynoem. 

Cadmus,  antiquorum  omnium  vulgata  fama,  fuit  filius  Age¬ 
noris,  quem  una  cum  Phenice  fratre  a  Thebis  Egyptiorum 
venisse  anno  Danai  Argivorum  regis  XVII0,  et  apud  Tyrum  et 
Sydonem  regnasse  scribit  Eusebius  in  libro  Temporum,  cum, 
ut  supra  patet,  longe  ante  ibidem  venerit  Agenor  peste  pulsus, 
a  quo  Agenorem  patrem  horum  nunnulli  volunt  duxisse  ori- 
ginem.  Qui  Eusebius  post  hec  scribit:  anno  regni  Lyncei  XVI0 
Cadmum  Armeniam  occupasse;  quod  a  Cilyce  factum  supra 
memoravimus.  Hic  tamen,  ut  scribit  Ovidius,  cum  rapuisset 
Juppiter  Europam,  ad  ipsius  perquisitionem  ab  Agenore  patre 
missus  est,  hac  ei  indicta  lege,  ne  absque  ea  reverteretur  in 
patriam.  Qui,  sumptis  sociis,  cum  quorsum  quereret  ignoraret, 
novas  sibi  exquirere  sedes  statuit.  Et  cum  haud  longe  a  Par¬ 
naso  applicuisset,  oraculum  consuluit  et  habito  responso  ut 
bovem  sequeretur  |  indomitam  et  ibidem,  ubi  consisterei,  sedes 
summeret,  qui  in  destinatum  sibi  locum  ductus  acquievit,  et 
regione  a  bove  vocata  Boetia,  civitatis  fundamenta  iecit,  eam- 
que  ab  antiquis  Thebis  Egyptiis,  ex  quibus  predecessores  eius 
advenerant,  Thebas  appellavi.  Sane,  ut  dicit  Ovidius,  dum 
vellet  sacrum  conficere  et  ex  sociis  quosdam  misisset  ut  aquam 
afferrent,  nec  reverterentur,  eos  secutus,  comperit  a  serpente 
ingenti  devoratos.  Quem  cum  spectaret,  audivit  quia  et  ipse 
serpens  inspiceretur.  Eo  tandem  occiso,  monito  sumpto  dentes 
illi  evulsit  ac  seruit,  et  repente  homines  in  armis  exorti  sunt, 
et  prelium  invicem  habuere  spedante  Cadmo,  nec  ante  ces¬ 
savi  prelium,  quam  quinque  tantum  superstites  remanerent. 
Qui,  inita  pace,  sese  iunxere  Cadmo  et  cepto  operi  adiutorium 
prestitere.  Palefatus  insuper  scribit  eum  Spingam  habuisse 
coniugem,  eandemque  propter  zelum  Hermione  ab  eo  disces- 
sisse  et  adversus  Cadmeos  bellum  inisse.  Sunt  preterea  qui 
velint  eum  secum  Yppocrenen  fontem  sedentem,  atque  medi- 

tantem,  XVI  licterarum  caracteres  adinvenisse,  quibus  postea 
omnis  Grecia  usa  est;  sic  et  Plinius  in  libro  Naturalis  hystorie 
dicit:  Eum  apud  Thebas  lapicidinas  invenisse  et  auri  metallo- 
rumque  conflaturam,  dato  Theophrastus  eum  dicat  hec  apud 
Phenices  egisse.  Verum  longe  post  designatum  tempus.  Nam  5 
quod  supra  de  eo  scribitur  fuit  circa  annum  mundi  ITT  dee  xcv, 
hec  autem  circa  annos  ITT  dcccc  xxx  viii.  Inde  dicit  Ovidius 
fuisse  sibi  coniugem  Hermionem  Martis  et  Veneris  filiam,  ex 
qua  constat  IIIIor  genuisse  filias,  eidemque  Hermioni  a  Vul¬ 
cano  victrico  exitiale  monile  concessum.  Post  hec  autem,  cum  10 
plurima  ex  nepotibus  et  filiabus  evenissent  infortunia,  ipse 
iam  senex  ab  Amphyone  et  Zeto  pulsus  in  Yllirios  abiit,  et 
ibi  miseratione  deorum  in  serpentes  ipse  et  Hermiona  versi 
sunt.  Huius  hystoria,  fabulosa  aliqua  habet  immixta,  quorum 
videre  sensum  superest.  Serpentem  igitur  Marti  sacrum  ego  !5 
senem  hominem  atque  prudentem  olim  armigerum  et  belli- 
cosum  intelligo,  verbis  suis  et  percontationibus  Cadmi  socios 
detinentem,  cuius  consilio,  quod  ego  per  dentes  assummo, 
inter  incolas  seminata  discordia  est,  qui  adversus  eum  Spinge 
impulsu  surrexerant.  Ex  qua  repente  sumptis  adversum  se  20 
armis  in  pugnam  devenere,  quorum  principes,  attritis  cede  po- 
pularibus,  cum  Cadmo  in  concordiam  devenere  et  ex  incolis 
atque  forensibus  unum  fecere  populum.  Quod  autem  ipse  exul 
cum  coniuge  serpens  effectus  sit,  eos  designat  factos  esse  lon- 
30  b  gevos,  prudentes  enim  serpentum  more  sunt  |  senes  et  rerum  25 
experienria  cauti,  et  etate  annosi,  et  si  etiam  evum  impulerit, 
et  subsidia  desint,  ritu  serpentum  curvo  incedunt  pectore.  De 
tempore  tamen  regni  huius  etiam  discordes  fuere  veteres.  Dicit 
enim  Eusebius  in  libro  Temporum,  anno  regni  Abantis,  regis 
Argivorum,  Vili0,  qui  fuit  mundi  annus  ITT  dece  xxvii,  Cadmum  3° 
ab  Amphyone  et  Zetho  regno  pulsum.  Nec  multum  post  dicit: 
Regnante  Argis  Acrisio,  Cadmum  regnasse  Thebis,  cum  Acri- 
sius  Abanti  successerit,  quod  tamen  esse  potuit  circa  annum 
mundi  ITT  dece  lxxv.  Cui  tempori  congruit  quod  post  modum 
idem  scribit  Eusebius,  scilicet  Acrisio  Argis  regnante  ea  fuisse  35 
que  de  Spartis  memorantur.  Quos  dicit  Palefatus,  quod  cum 

proximarum  essent  regionum,  ad  versus  Cadmum  subito  con- 
stitisse,  et  propter  repentinos  contractus  quasi  de  terra  natos, 
et  quia  ex  omni  confluxissent  parte,  Spartos  vocatos.  Sed  ta- 
men  male  convenit  tempori  quo  supra  raptam  diximus  Euro- 
5  pam.  Hi  veritatem  comperiant  quibus  magis  est  cure;  ego 
autem  nil  amplius  reperire  potui. 

Cap.  LXIV 

De  Semele  filia  Cadmi. 

Semeles  Cadmi  filia  fuit  et  Hermionis,  ut  satis  per  Ovi- 
10  dium  patet  in  maiori  volumine.  Hanc  ex  Jove  pregnantem 
cum  egre  ferret  Juno,  ei  in  vetulam  Beroem  Epidauream  trans¬ 
formata  suasit  ut  experiretur  nunquid  amaretur  a  Jove,  ut 
ab  eo  postularet  ut  secum  prout  cum  Junone  concuberet.  Que 
cum  Jovem  per  Stigias  undas  iurare  compulisset  ut  sibi  po- 
*5  stulata  concederet,  petiit  ut  secum  prout  cum  Junone  iaceret. 
Juppiter  autem  dolens  quia  iurasset,  sumpto  minore  fulmine, 
eam  percussit  et  mortua  est,  eique  ex  utero  nondum  perfectus 
infans  eductus  est,  qui  Bachus  postea  fuit.  Figmenti  huius 
ego  veritatem  puto  hanc  feminam  pregnantem,  ut  ipsa  sonat 
20  fabula,  fulmine  percussam;  non  enim  ignis,  id  est  Juppiter, 
aeri,  id  est  Junoni,  miscetur,  nisi  per  fulmen  ad  inferiora  de- 
scendens. 

Cap.  LXV 

De  Agave  filia  Cadmi. 

Agaves,  ut  satis  notum  est,  Cadmi  et  Hermionis  fuit  filia, 
quam  Cadmus  Echioni  uni  scilicet  ex  sociis,  qui  illum  iu- 
vere  Thebas  ponere,  matrimonio  iunxit,  ex  quo  ipsa  concepit 
et  peperit  filium  quem  vocavere  Pentheum,  elati  animi  iuve- 
nem.  Qui  cum  sacra  Bachi  spreveret,  celebrantibus  matre  et 
30  sororibus  et  aliis,  ab  omnibus  in  furiam  versis  occisus  est. 

Dicebat  Leontius  Pentheum  hunc  abstemium  fuisse,  et  ob  id 
3°  c  a  temulenta  matre  et  aliis  occisum,  |  quia  sepius  ebrietatem 
et  temulentiam  damnasset  earuni. 


Cap.  LXVI 

De  Auctonoe  filia  Cadmi.  5 

Auctonoe  Cadmi  et  Hermionis  fuit  filia,  ut  ait  Ovidius. 
Hec  Aristei  fuit  coniunx  et  ex  eo  peperit  Atheonem. 


Cap.  LXVII 
De  Ynone  Cadmi  filia. 

é 

Yno  eque  Cadmi  et  Hermionis,  ut  ait  Ovidius,  filia  fuit.  IO 
Que  cum  nupsisset  Athamanti  Eoli  filio,  eique  Learcum  et 
Melicertem  peperisset,  cum  ab  insano  patre  Learcum  vidisset 
occisum,  sibi  timens  et  reliquo,  ex  prerupto  saxo  se  precipitem 
dedit  in  mare.  Ex  quo  aiunt  eam  marinam  deam  Leucotoem 
factam,  et  Melicertem  Palemonem  miseratione  Neptunni.  Credo 
ego  loca  illa  fuisse  ad  que  necata  cadavera  mare  detulerit,  et 
delatis  ad  solatium  superviventium  imposita  deitatis  nomina, 
seu  potius  ut  infra  legitur  de  Learco  et  Melicerte. 


Cap.  LXVIII 

De  Labdacio,  VII°  Agenoris  filio  qui  genuit  Layum.  20 

Labdacius,  ut  dicit  Theodontius,  iunior  fuit  filiorum 
omnium  Agenoris.  Qui  cum  audisset  fugatum  fratrem  et  Am- 
phyonem  propria  manu  peremptum,  et  Lycum  occisum  ab 
Hercule,  ab  amicis  sollicitatus  precibus,  ut,  Syria  relieta,  ve- 
niret  in  Greciam,  cum  esset  ob  senium  nimis  inhabilis  ad  25 
laborem,  Layum  ex  filiis  iuniorem  transmisit.  Quia  confestim, 
occupato  regno,  rex  dictus  est.  Paulus  autem  dicit  Labdacium 

Phenicis  fuisse  filium,  senemque  Thebas  venisse  vocatum,  et 
ibidem  regnasse  aliquandiu  et  Layum  filium  genuisse. 


Cap.  LXIX 

De  Layo  rege  Thebarum  Labdacii  filio,  qui  genuit  Edippum. 

5  Layus  Thebarum  rex  fuit  et,  ut  satis  premonstratum  est, 

Labdacii  filius.  Qui  seu  ex  Phenice  missus  venerit  Thebas, 
seu  ibidem  natus  sit,  regnans  Yocastam  Creontis  Thebani 
[filiam]  sumpsit  uxorem.  Quam  cum  audisset  concepisse,  con- 
suluit  de  futura  prole  oraculum  et  in  responsis  habuit  se  na- 
»°  scituri  manu  periturum.  Qui  volens  consilio  obstare  periculo, 
iussit  Yocaste  ut  quicquid  nasceretur  exponeret.  Que  cum  mesta 
infantem  fecisset  exponi,  alitus  puer  ab  extero,  dum  adolescens 
patrem  exquireret  et  ab  oraculo  se  audisset  illum  apud  Pho- 
cim  inventurum,  cum  venisset  ibidem,  patrem  incognitum  se- 
*5  ditionem  civium  et  exterorum  separantem  occidit,  et  sic  Layus 
occubuit. 

Cap.  LXX 

De  Edippo  filio  Lay,  qui  genuit  Antigonam  et  Ysmenatn  et  Ethyoclem  et 
Pollinicem. 

20  Edypus  rex  Thebarum  fuit  et  Laii  filius  et  Yocaste,  ut 

in  Thebayde  testatur  Statius.  Hunc  iussu  patris,  ut  supra 
dictum  est,  a  matris  utero  in  silvas  abiciendum  feris  delatum, 
dicunt.  Quem  cum  deferrent  servi,  eius  etati  innocue  compa- 
tientes,  non  abiecerunt  iuxta  mandatum,  |  quin  imo,  perforatis 
25  ei  pedibus,  arbori  vimine  alligarunt.  Ad  vagitum  cuius  tractus 
pastor  quidam  Polibi  Corinthiorum  regis,  eum  ab  arbore  ab- 
stulit  et  ad  Polybum  detulit.  Qui,  cum  filiis  careret,  patria 
affectione  suscepit  et  filii  loco  educavit.  Is  tamen  cum  ado- 
levisset  audissetque  se  non  Polibi  filium,  perquire  patrem  dispo- 
30  suit,  et  cum  Apollinem  consuluisset,  accepit,  se  Phocis  patrem 
reperturum  et  matrem  sumpturum  in  coniugem.  Qui  Phocim 

veniens,  orta  inter  cives  forensesque  seditione,  dum  faveret 
forensibus,  Layum  conantem  sedare  tumultum  incognitum  in- 
teremit.  Tandem,  tanquam  ab  oraculo  lusus,  Thebas  petens, 
Spingem  invenit,  quam,  solutis  problematibus,  cum  occidisset, 
Thebas  intravit,  ubi  filius  Polibi  creditus;  illi  Yocasta  mater  5 
coniugio  iuncta  est,  quam  libens  sumpsit,  Meroes  ohm  Polibi 
coniugis,  quam  matrem  suspicabatur,  timens  coniugium.  Et 
rex  Thebarum  factus  et  IIIIuor  filiorum  ex  Yocasta  pater,  orta 
letali  peste  Thebis,  habitum  est  ab  oraculo  non  defuturam  civi- 
tati  pestem,  ni  regnantis  exilio  incestuosum  Yocaste  coniugium  10 
purgaretur.  Sane  dum  hesitaret  iam  infelix,  venit  Corinthius 
unus,  eum  Polibo  mortuo  in  regnum  vocans.  Qui,  dum  se 
matris  nuptias  timere  diceret,  quonam  modo  Corinthum  deve- 
nisset  audivit  a  sene.  Quod  cum  audisset  Yocasta,  memor 
que  a  servis  audisset  qui  illuni  detulerant,  inspectis  eius  pe-  ls 
dibus,  eum  extemplo  recognovit  in  filium.  Quod  ille  audiens 
et  a  se  Layum  patrem  occisum  cognoscens,  dolore  percitus 
sibi  manus  iniecit  in  oculos,  eisque  eiectis  se  perpetuis  damna- 
vit  tenebris.  Filii  vero  disadentes,  eius  spreta  humilitate  ve- 
nientes  in  bellum  et  inde  in  mutuam  mortem,  Yocasta  iam  20 
gladio  perempta,  mestus  dolensque,  altera  filiarum  ducente, 
exul  Creontis  imperio,  in  Cytheronem  montem  abiit.  Quo  autem 
inde  abierit,  michi  incognitum  est.  Sibi  tamen  ab  Athenien- 
sibus,  nescio  quo  merito,  templum  et  sacra  tanquam  deo,  Va¬ 
lerio  referente,  constituta  sunt.  25 

Cap.  LXXI 

De  Anthigona  Edyppi  filia. 

Anthigona,  Statio  teste,  Edipi  et  Yocaste  fuit  filia,  hec  patri 
ceco  et  in  exilium  a  Creonte  pulso  ducatum  miseranda  prestitit. 
Inde  cum  ad  exhibendas  ultimas  lacrimas  fratribus  et  officium  2° 
funebre  noctu  adversus  Creontis  imperium  venisset,  ibique  Ar- 
giam  Pollinicis  coniugem  comperisset  cremarentque  ambe  ca- 
davera  fratrum,  cum  Argia  capta  est,  et  iussu  Creontis  occisa. 

Cap.  LXXII 
De  Ysinene  filia  Edippi. 

Ysmen  Edipi  fuit  filia,  ut  asserit  Statius.  De  qua  nil  ha- 
betur  nisi  quod  cuidam  Athy  iuveni  Cyrreo  desponsata  fuerit. 

5  Qui  ante  nuptias  a  Tydeo  occisus  est. 

Cap.  LXXIII 

De  Ethyocle  Edippi  filio  et  Yocaste  |  31  a 

Ethyocles  Edypi  filius,  spreta  patris  humilitate,  habita 
cum  Pollinice  fratre  de  regimine  regni  sub  hac  lege  con- 
10  cordia,  ut  vicissim  singulis  annis  altero  interim  exule  regna- 
rent,  repetito  a  Pollinice  exule  per  Tydeum  amicum  regno, 
non  solum  servare  legem  noluit,  sed  insidias  Tydeo  legato 
posuit.  Quam  ob  rem  septem  regum  obsidionem  passus  est,  et 
demum  in  duellum  cum  fratre  veniens,  ab  eo  iam  victus,  illum 
cultro  transegit,  et  sic  mutuis  cecidere  vulneribus,  nec  eorun- 
dem  ignes  cremantes  cadavera  fuere  concordes. 

Cap.  LXXIV 

De  Pollinice  filio  Edippi,  qui  genuit  Thessandrum. 

Pollinicem  Edipi  fuisse  filium  et  Yocaste  notissimum  est. 

20  Hic  cum  fratre,  ut  proximo  supra,  inita  de  regimine  pactione, 
primus  in  exilium  tendens,  agentibus  imbribus  et  vento,  nocte 
Argos  intravit;  et  cum  sub  regia  porticu  quiesceret  adveniente 
Thideo,  qui  exul  patriam  fugiebat,  intrante  eo  sub  porticum, 
adversus  eum  surrexit  in  rixam,  et  ut  supra  dictum  est  ab 
25  Adrasto  rege  pacati  et  in  regiam  deducti  sunt,  et  eius  etiam 
generi  facti.  Tractu  autem  temporis,  cum  Tydeus  sub  legationis 
nomine  prò  Pollinice  Ethyocli  regnum  postulasset  frustra,  eique 
contra  ius  gentium  in  mortem  insidias  ab  Ethyocle  sibi  positas 

31  b  comperisset,  eo  itum  est,  nato  iam  ex  Ar'gia  Pollinici  parvulo 
filio,  ut  Adrastus,  congregati  Argivis  principibus,  adversus 
Ethyoclem  et  Thebanos  iret  in  bellum,  ubi  hyatu  terre  absorpto 
Anphyarao,  et  Tydeo  saggitta  letali  vulnere  icto  reliquisque 
peremptis  variis  mortibus  pugnando  regibus,  actum  est,  ut  in  5 
singulare  certamen  devenirent  fratres,  in  quo,  cum  iam  victor 
videretur  Polinicis,  clam  a  fratre  iacente  transfixus  est,  et  sic 
ambo  mutuis  vulneribus  periere.  Quorum  tam  efficax  atque 
inflexibile  odium  fuit,  ut  etiam  eis  mortuis  inter  cadavera 
perseveraret.  Nam,  eis  in  eodem  rogo  ab  Argia  Pollinicis  co-  10 
niuge  et  Antigona  sorore  positis,  non  primo  ignis  accensus 
est  quam  divise  sint  fiamme,  adeo  ut  liquido  appareret  cada¬ 
vera  recusare  uno  eodem  igne  comburi. 

4 

Cap.  LXXV 

De  Tessandro  Pollinicis  filio.  15 

Tessander  Pollinicis  fuit  filius  ex  Argia,  Statio  teste.  Qui, 
cum  robustus  evasisset  iuvenis,  inter  proceres  ceteros  ad  Tro- 
ianum  excidium  ivit  cum  Grecis,  et,  ut  ait  Virgilius,  unus  fuit 
ex  illis  qui  cum  Ulixe  ligneum  equum  intravere.  Quid  tandem 
ex  eo  fuerit  non  comperi. 

Cap.  LXXVI 

De  Scitha  XIII0  filio  primi  Jovis. 

Scitha,  ut  Plinio  piacere  videtur  in  libro  De  hystoria 
naturali,  Jovis  fuit  filius.  De  quo  nil  aliud  legimus,  preter  quod 
ipse  asserit  Plinius,  eum  scilicet  arci  saggittarumque  reperto-  25 
rem  primum  fuisse;  quem  longe  antiquiorem  sacre  testantur 
litere,  ex  quibus  summitur  Lamech  sagittarium  extitisse. 

Supererat  de  stirpe  Etheris  Celius  quem,  ut  in  sequenti 
libro  daret  initium,  reservare  satius  visum  est. 

Genealogie  deorum  gentilium  liber  secundus  explicit.  3° 


Genealogie  deorum  gentilium  secundum  Johannem  Boccac-  31  c 

CIUM  DE  CERTALDO  L1BER  TERTIUS  INCIPIT  FELICITER. 


In  arbore  autem  signata  desuper,  ponitur  in  radice  Celius  Etheris  et  Diei 
filius  et  in  eius  ramis  et  frondibus  pars  sue  posteritatis  ostenditur. 

5  Fuerunt  enim  Celio  filii  <  XII.  >  Quorum  prima  fuit  Opis,  IIa  Thetis 

magna,  IIIaCeres  prima,  1 1 1 1  Vulcanus  primus,  V  Mercurius  tertius, 
VIa  Venus  magna,  VIIa  Venus  secunda,  Vili  Toxius,  VIIII  Ty- 
tanus,  X  Juppiter  secundus,  XI  Occeanus,  XII  Saturnus.  Ex  istis 
XII  reservantur  quattuor,  de  quibus  nulla  in  presenti  libro  Ilio 
i°  mentio  fiet,  scilicet  Tytanus,  de  quo  scribetur  in  quarto,  et  Juppiter 

secundus  de  quo  et  eius  prole  scribetur  in  quinto  et  sexto,  et  Oc¬ 
ceanus  de  quo  scribetur  in  septimo,  et  Saturnus  de  quo  et  eius 
posteritate  fiet  mentio  in  octavo  et  reliquis  huius  operis  libris. 

Prohemium. 

15  Sulcanti  michi  exiguo  cortice  errorum  vetustatis  salum  et 

ecce  inter  aspreta  scopulorum  et  frequentia  freta  grandevus 
senex,  Numenius  phylosophus,  vir  quidem  suo  seculo  autori- 
tatis  inclite,  se  obtulit  obvium,  et  placida  satis  voce  sermo- 
neque  composito  inquit:  Quid  labore  tuo  numina  ledis,  ubi 
20  quiete  illis  poteras  placuisse?  Fuit  olim  michi,  que  tibi  nunc 
cura  est,  theologizantium  scilicet  poetarum  claustra  vulgo  etiam 
reserare,  et  dum  Eleusiorum  sacrorum  arcanum  totis  viribus 
in  propatulum  trahere  conarer,  ecce  sopito  michi  in  quiete  pro¬ 
fonda  vise  sunt  Eleusine  dee,  meretricali  ornatu  vesteque  detur- 
25  paté,  ipsis  fortiicum  in  faucibus  se  quibuscunque  adeuntibus 
prostrantes  ultro.  Quod  cum  videretur  divinitati  indecens 


Il8  GENEALOGIE  DEORUM  GENTILIUM 

nimium,  mirarerque  tam  pudicas  deas  in  tam  prophanum 
meretricium  corruisse,  repente  quesivi  tam  inepte  ignominie 
causam.  Ast  ille,  torvis  oculis  et  rugosa  fronte  in  me  verse, 
irato  vultu,  verbisque  cepere:  Quid,  leno  scelesti,  poscis?  Tu 
tam  obsceni  facinoris  causa  es.  Ex  secessu  equidem  nostre  5 
integritatis  atque  pudicitie  renitentes,  vi  crinibus  captas,  ab- 
strahis  et  in  publicum  lupanar  tu  ipse  castissimas  olim  passim 
subicis.  Ego  autem,  et  si  somno  plurimo  marcerem,  non  aliter 
quam  vigilans  intellexi  indignantes  illico,  et  cognovi  dormiens, 

3*  d  quod  vigilando  non  videram,  |  sacra  scilicet  misteria  paucorum  10 
esse  debere;  et  extemplo  a  ceptis  destiti,  ne  indignationem 
acriorem  incurrerem.  Tu  autem,  longe  plus  cupiens  quam  tibi 
cavens,  vertiginosum  intrasti  gurgitem,  et  quod  omisi,  presum- 
mis  ipse.  Sino,  nunquid  credam  tantum  tibi  luminis  prestetur  in- 
genii  quantum  operi  tam  sublimi  oportunum  sit;  et  hoc  tacuisse  *5 
nolim.  Cave,  quid  feceris,  iam  premonitus!  Erysithones  ob 
lesam  Cererem  fame  periclitatus  est;  Pentheus  Bachi  sacra 
despiciens  capite  mulctatus  a  matre,  penas  dedit;  Niobes  ob 
vilipensam  Latonam,  perditis  filiis  et  viro,  in  silicem  riguit. 

Et  ne  plures  enumerem,  tu  forsan  credis  deorum  aulas  im-  20 
pune  reserare  vulgo?  Deciperis,  et,  ni  desistas,  eorum  iram 
non  ante  quam  experiaris,  agnosces.  Tum  ego,  et  si  estuantis 
maris  obsisteret  impetus,  paululum  tamen  substiti  dixique: 
Quibus  te  ab  oris,  queso,  Numeni,  hos  inter  scopulos  evehis? 

Ab  Inferis  arbitror,  odore  enim  sulphureo  cuncta  reples,  et  25 
es  inferna  caligine  fuscus.  Et  hec  veteris  et  infausti  Plutonis 
mandata  sint  credo,  quasi  christiano  homini,  uti  iamdudum 
gentilibus  consueverat  talibus  timorem  putet  incutere.  Ille  qui- 
dem  veteres  cecidere  cathene,  et  arma  hostis  antiqui  contrita 
sunt;  vicimus  precioso  redempti  sanguine,  et  in  eo  renati  lo-  3° 
tique,  suas  decipolas  non  curamus.  Attamen  ego  dearum  tua- 
rum  non  resero  thalamos,  nec  deorum  tuorum  secessus  aperio, 
quasi  velim  illecebras  eorum  magis  ex  propinquo  conspicere, 
sed  ut  appareat  poetas,  si  bene  de  deo  sensissent,  homines 
fuisse  preclaros  et  ob  mirabile  artificium  venerandos;  et  ut  35 
videas  quanti  pendam  hos  tuos  fabulosos  deos,  similem  Stra- 

tonico,  sibi  iram  Alabandi  imprecanti  et  Herculis  in  molestum 
exoranti,  precem  faciam:  Ipsi  ergo  omnes,  quorum  tu  me  hor- 
taris  iram  fugere,  michi  irati  sint,  queso,  tibi  autem  illisque  et 
tam  inepta  credentibus  Christus  Jhesus.  His  dictis,  evestigio 
evanuit  il  le;  ast  ego  attentus  navigio  in  Egeum  evehar  mare, 
Celi  prolem  perquisiturus  amplissimam.  Ille  autem  iter  prestet 
placidum,  qui  ex  Sabeis  magos  ad  se  orandum  atque  mune- 
ribus  honorandum,  stella  duce,  deduxit  in  Syriam. 


Cap.  I 


io  De  Celo  Etheris  et  Diei  filio,  qui  genuit  (XII  )  filios,  dato  quod  in  pre¬ 
senti  IH®  libello  de  Vili  tantum  tractetur,  ut  puta  de  Opi,  de  Thetide 
magna,  de  Cerere  prima,  de  Vulcano  primo,  de  Mercurio  tertio,  de 
Venere  magna  et  de  Venere  secunda  et  de  Toxio  |  . 


Celum,  non  illud  quidem  pregrande  corpus  ornatum  sy- 
deribus,  quod  dicebat  Orpheus  a  Phanete  compositum  in  domi- 
cilium  suum  atque  aliorum  deorum,  et  quod  nos  semper  nos 
ambire  circumitu  cernimus,  verum  homo  quidam  sic  voci- 
tatus,  ut  ait  Tullius,  ubi  De  naturis  deorum,  filius  fuit  Etheris 
et  Diei,  id  est  ignite  virtutis  et  claritatis  eximie,  a  quibus 
20  eius  nomen  processit  in  lucem.  Et  quod  homo  fuerit  satis  in 
libro  Divinarum  institutionum  per  Lactantium  patet.  Dicit 
enim  sic  in  sacra  hystoria  reperiri:  Urani um  potentem  virum 
Vestam  Imbuisse  coniugem,  et  ex  ea  Saturnum  atque  Opem 
et  alios  suscepisse.  Qui  Saturnus,  cum  regno  potens  efficeretur, 
25  patrem  Uranium  Celum  appellavit,  et  matrem  Terram,  ut  hac 
mutatione  nominum  fulgorem  sue  originis  ampliaret  etc.  Huic 
preterea,  ut  in  Sacra  hystoria  dicit  Emnius,  Juppiter  nepos  eius 
primo  in  Paneo  monte  aram  statuit,  atque  sacrificium  adolevit, 
et  ab  eo  celum  ipsum  verum  denominavit.  Evemerus  vero 
30  dicit  hunc  Celium  seu  Celum  in  Occeania  mortuum,  et  in  op- 
pido  Aulatia  sepultum. 

CAP.  II 

De  Opi  prima  Celi  filia  et  Saturni  coniuge. 


32  b 


Ops  seu  Opis,  ut  placet  Lactantio  libro  Divinarum  insti- 
tutionum,  filia  fuit  Celi  et  Veste,  et  Saturni  fratris  coniunx, 
et  Jovis  aliorumque  plurium  deorum  mater;  quam  ob  rem 
apud  orbos  orbis  plurimum  venerationis  obtinuit.  Sane  seu 
antiqui  theologizantes  ad  suos  palliandos  errores  fecerint,  seu 
ad  occultandam  vulgo  fictionibus  magnarum  rerum  veritatem, 
ut  pretactum  est,  seu  potius  ut  Jovi  adularentur  maximo  regi, 
hystoria  omissa,  hanc  miris  fictionibus  ornavere,  atque  illam 
eis  extulere  adeo  ut  loco  maximi  numinis  coleretur  a  multis, 
eique  tempia  et  sacra  sacerdotesque  variis  constituerentur  in  lo- 
cis.  De  quibus,  ut  distinctius  videamus,  apponenda  sunt  aliqua. 
Primo  eam  deorum  dixere  matrem,  eique  constituere  quadri- 
gam  a  leonibus  tractam,  eiusque  capiti  turritam  descripsere 
coronam,  et  sceptrum  manibus  addidere;  veste  preterea  ramo- 
rum  circumitionibus  et  herbarum  conspicua  ornavere.  Illamque 
incedentem  sacerdotes  quos,  eo  quod  eunuchi  ex  instituto  es- 
sent,  Gallos  vocavere,  timpana  tangentes  et  era  precedere 
demonstrarunt,  eiusque  in  circuitu  sedes  vacuas  posuere,  et 
Coribantes  armatos  illam  ambire  voluerunt.  Quid  ex  his  tot 
senserint  videamus.  Deorum  enim  mater  ideo  habita  est,  quia  | 
terrei  sint  homines  qui  ab  hominibus  dii  facti  sunt.  Turrita 
vero  corona,  qua  insignita  est,  satis  eam  prò  terra  summendam 
ostendit,  cum  sit  terre  circumitus  civitatum  et  oppidorum  ad 
instar  corone  insignitus.  Vestis  autem  ramis  herbisque  distincta 
monstrabit  silvas  et  fruteta  et  herbarum  species  infinitas,  qui¬ 
bus  terre  superficies  tecta  est.  Sceptrum  autem,  quod  manibus 
defert,  regna,  divitias  et  potentiam  imperantium  super  terram 
monstrabit.  Quod  quadriga  vehatur,  cum  sit  immobilis,  intelle- 
xere  ordinem  in  operibus  terre  per  1 1 1 1 or  anni  tempora,  circu- 
lari  quodam  incessu  servari  continue.  Cur  autem  a  leonibus 
trahatur,  ratio  hec  reddi  potest,  voluere  quidetn  agricolarum 
in  tradendis  terre  seminibus  consuetudinem  demonstrare;  con- 

suevere  quidem  leones,  ut  Solinus  in  libro  Mirabilium  dicitr 
si  per  pulvereum  solum  iter  faciant,  cauda  pedum  suorum 
verrentes  turbare  vestigia,  ne  venatoribus  sui  itineris  prestent 
indicium.  Quod  et  agricole,  seminibus  iniectis  sulcis,  evestigio 
5  faciunt  retegentes,  ne  semen  surripiatur  ab  avibus.  Preterea 
cuni  sint  ossa  leonibus  ossibus  ceterorum  animalium  duriora, 
intei  ligi  voluerunt  vertentium  terram  membra  esse  oportere 
solidiora  quam  ceteris.  Vel  potius  ut  ostendatur  per  leones 
quos  quadrupedum  reges  dicimus  iugo  Opis  subditos,  orbis 
10  principes  terre  legibus  esse  suppositos.  Sedes  autem  vacue 
illi  circumposite  existimo  nil  aliud  velint  quam  ostendere,  quia 
non  solum  domus,  sed  civitates  que  incolentium  sunt  sedes, 
vacuentur  persepe  peste  agente  vel  bello.  Seu  quia  in  super¬ 
ficie  terre  vacue  sint  sedes  plurime,  id  est  loca  inhabitata,  seu 
*5  quia  ipsa  terra  semper  sedes  servet  vacuas  nascituris;  seu 
ad  demonstrandum  quod  hi  ad  quos  pertinet  terre  cultum,  non 
dico  de  agricultoribus  tantum,  sed  edam  de  principibus  qui 
civitatibus  et  regnis  presunt,  non  debent  se  ocio  et  inepte 
quieti  concedere,  quin  imo  stare  continue  et  vigilare,  cum  de 
20  novo  semper  emergant,  que  exercitio  talium  indigeant.  Cori- 
bantes  autem  has  armatos  ambire  designare  volunt  unumquen- 
que  mortalium  prò  patria  se  debere  bellis  exponere,  et  arma 
prò  salute  patrie  sumere.  Gallos  autem  sacerdotes  habere  ob 
id  contigisse  dicunt,  quod  cum  deum  mater  Athym  decorimi 
25  adamasset  puerum,  eumque  cum  pedice  comperisset,  zelo  per- 
cita,  illi  abscidisse  virilia,  et  ob  id  similes  sacerdotes  appetere, 
quos  Gallos  a  contrario  sensu  dixere.  Sane  per  dilectum  Athim 
vult  Ma|crobius  Saturnaliorum  libro  solem  intellegi,  qui  anno  32  c 
quolibet  iuvenescere  videtur,  et  adeo  a  terra  diligitur,  ut  in 
3°  se  eius  suscepta  influentia,  quas  cernimus  herbas  flores  et 
fructus  pariat.  Quod  eum  castraverit,  hoc  ideo  fictum  credo, 
quia  certo  anni  tempore  solis  radii  videantur  steriles  esse,  et 
potissime  circa  autumnum  et  hyemem  in  quibus  temporibus 
nil  gigni  videtur  ab  eis.  Vel  ut  dicit  Porphyrius,  Athys  flos 
35  est  a  terra  dilectus  tanquam  ornamentum  suum,  qui  tunc  a 
terra  castratur  cum  veniente  fructu  flos  decidit;  vel  si  cadat 

ante  fructum  non  sit  ulterius  ad  fructumf  aptus.  Quod  hi  sa- 
cerdotes  timpana  ferant  et  era,  volunt  per  timpanis,  que  vasa 
sunt  semisperica  et  semper  bina  feruntur,  duo  intellegi  hemi- 
speria  terre,  in  quibus  ambobus,  ut  non  nulli  opinati,  sunt  terre 
opus  ostenditur.  Per  era  vero  intelligi  voluerunt  strumenta  5 
ad  agriculturam  accommoda,  que  quondam  antequam  ferri 
usus  inveniretur,  ex  ere  confici  consueverant.  Hanc  preterea 
multis  nuncupavere  nominibus,  de  quibus  non  nulla  significata 
exposita  supra  sunt  ubi  de  Terra,  et  certa  huic  sunt  cum  ali- 
quibus  deabus  communia,  de  quibus  in  sequentibus  dicetur  et  10 
ob  id  que  sua  sunt  propria  censui  apponenda.  Vocant  igitur 
eam  Opim,  Berecinthiam,  Rheam,  Cibelem,  Almam  et  magnam 
Palem.  Opim  autem  ideo  vocitatam  volunt,  quod  ut  ait  Ra- 
banus  opem  ferat  frugibus,  et  opere  melior  fiat.  Berecinthiam 
autem  dicit  Fulgentius  vocatam  quasi  montium  dominam,  eo 
quod  deorum  sit  mater,  qui  prò  montibus  intelliguntur,  id  est 
elatis  hominibus,  vel  ut  placet  aliis  et  michi  a  Berecinthio 
monte,  seu  oppido  Frigie  in  quo  persancte  colebatur  ab  in- 
colis.  Rhea  autem  eo  quod  idem  grece  sonet,  quod  Ops  latine. 
Cibelem  vero  voluere  non  nulli  eam  a  cibalo  quodam  deno-  20 
minatam  quem  primum  illi  sacerdotio  functum  aiunt.  Alii 
autem  a  Cibalo  oppido,  in  quo  dicunt  sacra  eius  fuisse  com- 
perta.  Quidam  autem  dictam  volunt  a  cibel,  quod  capitis  motus 
sonat,  qui  plurimus  in  sacris  eius  fiebat.  Almam  autem  ab 
alendo  non  nulli  credidere  dictam,  eo  quod  suis  fructibus  25 
omnes  alat.  Palem  autem  eam  vocavere  pastores  et  pabulorum 
dixere  deam,  eo  quod  gregibus  et  armentis  pabula  prestet. 

Cap.  Ili 

De  Theti  magna,  Celi  II»  filia  et  Occeani  coniuge. 

Thetim  magnam  dicit  Paulus.  a  Crisippo  traditum,  filiam  s° 
fuisse  Celi  atque  Veste  et  Occeani  coniugem.  Quod  quidem 
Lactantius  asserit,  eamque  matrem  dicit  fuisse  nynpharum. 

32  d  Verum  Servius  eam  vocat  Dorim,  [  quod  arbitror  a  Virgilio 

sumpserit,  ubi  dicit:  Sic  tibi  cum  fluctus  subterlabere  Sicanos 
Doris  amara  suam  non  intermisceat  undam  etc.  In  his  igitur 
cum  nil  hystoriographum  habeatur,  allegoricus  sensus  videndus 
est.  Thetis  procul  dubio  aqua  est,  quam  dicit  Crisippus  vi 
5  fervoris  celestis  e  visceribus  eductam  terre,  et  sic  ex  Celo 
non  homine  Vestaque,  id  est  terra,  natam.  Doris  autem  amari- 
tudo  interpretatur,  que  quidem  solis  agente  fervore  aque  ma¬ 
rine  ut  physici  testantur  addita  est;  quod  experientia  notum 
videtur,  nam,  ut  aiunt  naute,  salsedo  illa  superficiei  aque  maris 
10  tantum  immixta  est,  cum  infra  decem  passus  dulcis  inveniatur. 
Sed  quid  quod  eam  Occeano  coniugem  iungunt,  cum  Occeanus 
aqua  sit,  et  sic  idem  videatur  vir  et  uxor?  Credo  hoc  fingentes 
sensisse:  Occeanum  accipi  debere  prò  elemento  aque  simplici, 
quod  quidem  agens  creditur  ubi  aque  actio  requiratur.  Thetim 
J5  vero  prò  aqua  dementata  seu  mixturam  aliorum  elementorum 
habente,  cuius  mixtionis  opera  potest  concipere  et  nutrire.  Seu 
cum  utrumque  sexum  diis  esse  describant,  ut  Valerii  Serrani 
carmine  patet  dicentis:  Juppiter  omnipotens  rex  regum  atque 
repertor,  Progenitor  genitrixque  deum  deus  unus  et  idem  etc. 
20  Volunt,  cum  agat  aliquid  aqua,  eam  vocari  Occenum,  cum  vero 
patiatur  Thetim.  Seneca  autem,  ubi  de  questionibus  naturali- 
bus  scribit,  aliter  videtur  sentire;  dicit  enim,  aquam  virilem 
vocant  mare,  muliebrem  omnern  aliam.  Vocavere  autem  eam 
Thetim  maiorem,  ad  differentiam  Thetis  matris  Achillis,  quam 
25  nynpham  voluere  veteres,  non  marinam  deam,  nisi  et  nynphas 
ut  quandoque  fit  dixerimus  deas.  Hec  autem  magna  Thetis 
multos  ex  Occeano  peperit  filios,  de  quibus  postea. 

Cap.  IV 

De  Cerere  prima,  Celi  III»  filia,  que  peperit  Acherontem. 

3°  Ceres,  ut  placet  Lactantio  in  libro  Divinarum  istitutio- 

num,  filia  fuit  Celi  et  Veste.  Hanc  dicit  Theodontius  Sycani, 
vetustissimi  Sycilie  regis,  fuisse  coniugem,  Syculosque  primam 
frumenti  usum  docuisse  et  Sycano  plures  peperisse  filios,  nul- 

lum  tamen  nominat.  Hanc  preterea,  testimonio  Pronapidis,  dicit 
Acherontem  fluvium  peperisse,  et  ob  hoc  talem  ex  ea  recitat 
fabulam:  Eam  scilicet  concepisse  et  rubore  excrescentis  uteri 
in  abditam  Crete  specum  secessisse,  et  ibidem  Acherontem 
peperisse;  qui  non  ausus  lucem  aspicere,  defluxit  ad  Inferos,  5 
et  ibidem  infernalis  effectus  est  fluvius.  Cuius  fictionis  ipse- 
met  Theodontius  talem  explicat  rationem.  Dicit  enim  prò  con- 
33  a  stanti  habitum  |  Cererem  suasisse  Saturno  fratri  ne  Tytano 
regnum  aliquo  pacto  restituiret,  et  adversus  condicionem  inter 
Tytanum  et  Saturnum  initam,  quos  Saturnus  filios  masculos  IO 
procreavit,  clam  nascentes  surripuisse  una  cum  Vesta  matre, 
atque  educasse;  quod  cum  detectum  esset  et  audisset  Saturnum 
Opemque  a  Tytano  detineri  captivos,  sibi  timens  in  Cretam 
abiens  latebras  petiit,  neC  ausa  est  comparere  donec  certior 
facta  est  Jovem  victoria  liberasse  parentes;  ex  quo  Cererem  *5 
concepisse  voluit  Pronapides  Dolorem  ex  captivitate  fratrum, 
eumque  in  specu,  id  est  in  latebris,  peperisse,  id  est  emisisse 
seu  reliquisse  dum  victoria  Jovis  letata  venit  in  publicum. 
Eum  autem  Acherontem  dictum  ab  a,  quod  est  sine,  et  cheron, 
gaudium,  nam  absque  gaudio  est  qui  dolet;  et  ideo  lucem  20 
videre  noluisse  dicit,  quia  dolentes  ut  plurimum,  deiectis  in 
terram  oculis,  recessus  appetunt,  et  obscura  loca.  Ibi  enim 
infernalis  fluvius  factus  est,  quia  apud  Inferos  nulla  unquam 
sit  letitia.  Nec  illi  ideo  pater  ascribitur,  quia  nostra  tantum 
existimatione  procreetur.  25 

Cap.  V 

De  Acheronte  infernali  fluvio  Cereris  fìlio,  qui  genuit  VI  filios  scilicet 

Alecto,  Thesiphonem,  Megeram,  Victoriam,  Aschalaphum  et  Stigem. 

Acheron  infernalis  fluvius,  absque  patre,  Cereris  fuit  filius, 
ut  premonstratum  est.  Hunc  Paulus  Tytanis  et  Terre  filium  3® 
dicebat  et  ob  id  a  Jove  deiectum  ad  Inferos,  quia  sitientibus 
Tytanis  limpidas  prestitisset  aquas.  Sane  noster  Dantes  in 
prima  sui  poematis  parte  que  Infernus  dicitur,  aliter  de  ori- 

gine  huius  sentire  videtur.  Dicit  enim  in  summitate  Yde  montis 
Cretensis  statuam  esse  ingentem  cuiusdam  senis,  cuius  aureum 
caput  est,  pectus  vero  et  brachia  argentea,  corpus  et  renes  ex 
ere  confectos,  tybias  atque  crura  et  sinistrum  pedem  ex  ele- 
5  ctissimo  ferro  factum;  dextrum  autem  pedem  ex  terra  cocta 
consistere  et  in  eum  fere  corporea  moles  omnis  in  Romam 
versa  inniti;  et  has  omnes  partes  preter  aureum  caput  rimulas 
habere,  ex  quibus  effiuunt  gucte  aque,  seu  lacrime,  que  col- 
lecte  et  per  cavernas  ad  Inferos  descendentes,  flumen  faciunt 
10  Acherontis.  Sed  quid  sibi  tam  varie  velint  fictiones  videndum 
est.  Cur  Cereris  dictus  sit  filius  premonstratum  est.  Quod 
Tytanis  et  Terre  fuerit  edam  concedi  potest,  ubi  Tytanum 
solem  velimus  intelligere,  ut  etiam  veteres  voluere,  et  sic  non 
nulli  opinati  sunt  agente  calore  solis,  aquas  maris  trahi  in 
*5  viscera  terre,  et  ex  eis  a  frigore  terre  dulcoratas  effluere,  et 
sic  cum  sol  causam  dederit,  eius  filius  dici  potest,  ac  illius 
cuius  videtur  uterum  exire.  |  Quod  Inferorum  sit  fluvius  hoc 
modo  potest  accipi.  Sunt  enim  fluvii  duo  quibus  Acheron  no- 
men  est,  unus  quidem  apud  Molossos  defluit,  ut  dicit  Titus 
20  Livius,  et  in  stagna  que  inferna  vocantur  effluit,  et  ex  eis  in 
Thespontium  simun  mergitur.  Alter  vero  apud  Lucanos  fluens, 
morte  Alexandri  Epyrote  insignis,  in  Inferum  mare  cadit.  Et 
sic  horum  ad  Inferos  unusquisque  descendit.  Nam  qui  apud 
Molossos  est  in  regno  quondam  Plutonis,  qui  deus  Inferni 
25  dictus  est,  eo  quod  ob  oriente  sole  factum  esset,  inferior  va- 
gatur;  et  sic,  si  in  regno  Plutonis  est,  in  Inferno  est.  Attamen 
de  secundo  sic  sensere  quidam.  Asserunt  quippe  priscis  tem¬ 
poribus  Grecis  fuisse  consuetudinem,  damnatos  exilio  in  Yta- 
liam  mietere,  seu  ipsi  exules  sua  sponte  venire,  quam  eo  quod 
30  apud  inferum  mare  dicebant,  seu  quia  inferior  Grecia  ab  ortu 
sit  solis,  ideo  et  flumen  et  damnatos  esse  apud  Inferos  testa- 
bantur.  Ex  quo  volunt  locum  fabule  adinventum;  cum  etiam 
ethymologia  nominis  fluvii  faveat  fictioni,  cum  sonet  sine 
gaudio  vel  salute,  quasi  exules,  patria  perdita,  absque  gaudio 
35  vel  salute  essent.  Qui  vero  aliter  sentiunt,  ut  Servius  et  post 
eum  Albericus,  dicunt  Acherontem  fluvium  non  esse,  sed  lo- 

cum  Ytalie;  verum  de  hoc  alias.  Dantes  autem  noster  de  vero 
Acheronte  infernali  intelligit,  et  dicens  quia  in  Creta  insula 
senis  sit  statua  ex  variis  metallis  a  Damiata  Syrie  civitate  in 
Romam  versa,  intendit  loci  congruentiam  origini  designare  et 
tempora  causasque.  Sed  primo  de  loco  videamus;  dicit  ergo  5 
statuam  senis  seu  senem  stare  erectum,  ut  per  hunc  intelliga- 
mus  humanum  genus  quod  adhuc  stat,  esto  antiquum  sit,  et 
stat  in  monte  Yde.  Yda  enim  idem  sonat  quod  formositas,  per 
quam  sentire  vult  formositatem  temporalium  rerum,  quam  ut 
perituram  designet,  dicit  olim  montem  illuni  letum,  hodie  10 
vero  tristem  atque  desertum.  In  monte  autem  Cretensi,  eo 
quod  Creta  insula  tripartiti  orbis  media  videatur;  nam  illi, 
ab  Arthoo  Egeum  est  mare,  et  ab  occiduo  Yonium  seu  Myr- 
toum,  que  Europe  sunt  maria;  a  solis  ortu  est  illi  Ycareum 
mare  atque  Carpatium  seu  Egyptium,  que  Asyatica  maria  sunt.  v=5 
A  meridie  vero  et  occiduo  Aflfro  alluitur  ponto,  et  sic  tribus 
orbis  partibus  terminus  est,  ut  intelligamus  non  solam  unam 
harum  partium,  sed  omnes  operam  dare  ut  Acheron  concree- 
tur.  Ipse  autem  ex  guctis  cadentibus,  id  est  ex  criminibus  et 
operibus  pravis  fluxisque  antiquarum  etatum  et  presentis  con-  20 
fectus  est  olim,  et  conficitur  hodie,  ut  sentiamus  ex  criminibus 
mortalium  amitti  gaudium  sempiternum.  Verum  ut  appareat 
quia  non  omnis  etas  in  hoc  conveniat,  aureum  caput  solidum 
esse  dicit,  ut  per  illud  intelligatur  innocentie  primi  parentis 
tempus,  et  nostrum,  dum  renati  baptismate  in  infantia,  simplices  25 
perseveramus.  Demum  venit  argentea  que  et  si  corporeis  vi- 
ribus  videatur  validior  viciis  tamen  efficitur  vilior,  et  sic  ar¬ 
gentea,  scissa  rimis,  id  est  criminibus.  Tandem  tercia  sequitur 
33  c  priorum  sonorior  et  operum  longe  deterior  |  et  hec  equo  modo 

scissa  est,  et  in  augmentum  agit  miserie.  Inde  sequitur  ferrea  3° 
fortior,  reliquarum  edam  peior  et  obstinatior.  Ultimo  sequitur 
testea,  in  quam  omnis  moles  corporea  inclinatur,  et  per  quam 
mortalium  fragilitas,  et  senium  designatur,  et  hec  scissa  est. 

Ex  quibus  quidem  scissuris  fit  ut  lacrime  effluant  facientes 
Acherontem,  id  est  gaudii  perditionem,  ex  qua  acquisitio  tri-  35 
stitie  sequatur  necesse  est,  ut  Stigis  habeatur  origo,  et  ex  tristia 

doloris  incendium,  qui  Flegeton  est,  et  ex  hoc  luctus  et  miserie, 
frigiditas  sempiterna,  quam  Cocitus  significat.  Quod  autem  a 
Damiata  in  Romani  versus  sit,  describit  humanum  genus,  quod 
in  campo  Damasceno  principium  habuit,  Romani  regnorum 
5  mundi  ulti  munì,  id  est  finem  suum,  prospiciat. 

Cap.  VI 

De  Furiis  filiabus  Acherontis  in  generali. 

Furias  tres  esse  omnes  videntur  velie  poete,  de  quibus 
in  generali  libet  pauca  prefari  ut  de  particularibus  summatur 
10  facilius  intellectus.  Primo  igitur  eas  dicunt  Acherontis  fuisse 
Alias  atque  Noctis;  quod  Acheron  illis  pater  fuerit  testatur 
Theodontius;  quod  autem  ex  Nocte  matre  nate  sint  carmine 
patet  Virgilii  dicentis:  Dicuntur  gemine  pestes  cognoinine  Dire 
Quas  et  tartaream  nox  intempesta  Megeram,  Uno  eodemque 
x5  tulit  partu  etc.  His  insuper  plura  esse  nomina  voluere  Nam 
apud  Inferos  eas  vocari  dixere  canes,  ut  videtur  velie  Lucanus 
dum  dicit:  Jam  vos  ego  nomine  vero  Eliceam,  Stigiasque  canes 
in  luce  superna  Destituam  etc.  Apud  mortales  Furias  ut  ab  effectu 
patet  per  Virgilii  carmen:  Ceruleis  unum  de  crinibus  anguem 
20  Conicit,  inque  sinum  precordia  ad  intima  subdit,  Quo  furibunda 
domum  monstro  permisceat  omnem.  Eumenides  etiam  apud 
nos  appellari  dicuntur,  ut  per  Ovidium  patet  dicentem:  Eume¬ 
nides  tenuere  faces  de  funere  raptas  etc.  Et  hoc  apud  nos  factum 
in  infortunato  coniugio  satis  constat.  Dire  etiam  appellantur, 
25  et  hoc  apud  Superos,  ut  ait  Virgilius:  At  procul  ut  dire  stri- 
dorem  agnovit  et  alas  Infelix  crines  scindit  Juturna  solutos 
etc.  Nam  Juturna  dea  in  aere  stridorem  Dire  non  in  terris 
agnovit.  Vocantur  et  volucres  ut  idem  dicit  Virgilius:  Iam  iam 
linquo  acies,  ne  me  terrete  timentem,  Obscene  volucres:  alarum 
3°  verbera  nosco.  Dicit  preterea  Theodontius,  apud  litorales  Ar- 
pyas  appellari.  Post  hec  illas  aiunt  Jovis  atque  Plutonis  obse- 
quio  deputatas,  ut  Virgilius  testatur  scribens  de  eis:  He  Jovis 
ad  solium  sevique  in  limine  regis  Apparent,  acuuntque  metum 


128 


GENEALOGIE  DEORUM  GENTILIUM 


mortalibus  egris,  Si  quando  letum  horrifìcum  morbosque  deum 
-33  d  rex  Molitur  meritis,  aut  bello  territat  ur|bes  etc.  Sed  iam  quid 
ista  velint  videndum.  Dicunt  igitur  eas  Acherontis  et  Noctis 
filia,  et  ratio  videtur  talis.  Non  succedentibus  prò  votis  rebus 
et  ratione  cedente,  ut  perturbano  mentis  oriatur,  de  necessitate  5 
videtur  que  non  absque  cecitate  iudicii  perseverai  et  ex  per- 
severatione  fit  maior,  donec  erumpat  in  actum,  qui  absque 
ratione  factus  furiosus  appareat  necesse  est;  et  sic  ex  Ache¬ 
ronte  Furie  nascuntur  et  Nocte.  Dicuntur  preterea  apud  Inferos 
canes.  scilicet  apud  homines  conditionis  infime,  qui  dum  in  10 
perturbationem  veniunt,  non  existentibus  furori  viribus,  cla- 
moribusque  omnia  complent,  canum  more  latrantes.  Apud 
medios  autem  Furie  vel  Eumenides  diete  sunt,  eo  quod  maiori 
ledant  incendio  furiosum,  mediocris  enim  homo  perturbatus, 
ut  in  se  agat  seque  intus  rodat  atque  consumat,  quedam  fa-  '5 
ciunt;  nam  ne  in  minores  agat  lex  publica  prohibet,  in  maio- 
res  potentia,  et  more  vulgi  inferioris  clamores  emittere  indi¬ 
gnano  vetat;  secum  igitur  furit  et  si  eruperit  vix  desistet,  quin 
in  maximum  tendat  incendium,  multis  opitulantibus  furori. 
Eumenides  dicuntur  ab  heu,  quod  est  interiectio  dolentis  et  20 
men,  quod  est  defectus,  eo  quod  ipse  qui  patitur  sibi  ipsi 
pena  sit,  seu  per  antiphrasim  dicuntur  ab  eu  et  mane  quod 
utrumque  sonat  bonum.  Et  ipse  omni  bono  carent.  Apud  Su- 
peros  vero  appellantur  Dire  a  sevitia  maiorum  in  minores 
ad  quam  confestim  evolat  maiorum  furor.  Volucres  autem  ap-  25 
pellantur  a  velocitate  furoris,  cum  repente  a  mansuetudine 
in  furorem  erumpant  homines.  Arpye  autem  apud  litorales  a 
rapacitate  dicuntur,  tanto  enim  fervore  litorales  efferuntur  in 
predam,  ut  in  nullo  discrepet  a  furore.  Plutoni  autem  idio 
obsequiosas  vocant,  quia  divitiarum  dicitur  deus,  ut  adverta-  3° 
mus  crebro  perturbationes  irasque  et  rixas  ob  immoderatam 
auri  cupidinem  suscitari.  Quod  autem  Jovi  assistant  non  est 
mirandum,  esto  illuni  pium  mitemque  dixerimus;  pio  enim 
iudici  opportunum  est  ultores  scelerum  habere  ministros,  qui- 
-bus  si  careat  aut  non  utatur,  legum  autoritas  facile  dissolvetur.  35 
Est  insuper  aliquando  ob  populorum  crimina  divina  permissio, 


L1BER  TERTIUS 


129 


ut  in  elementis  misceatur  furor  et  eis  discordantibus  inficiatur 
aer,  et  pestes  letifere  oriantur,  quibus  miseri  absorbemur.  Sic 
et  eorundem  superbia,  bella  nascantur,  ex  quibus  incendia 
populationes  et  excidia  consequuntur. 


Cap.  VII 

De  Alectho  Acherontis  prima  filia. 

Alectho  Furiarum  prima  est  Acherontis  et  Noctis  filia,  quam 
sic  describit  Virgilius:  Luctificam  Alectho  dirarum  a  sede  so- 
rorum  |  Infernisque  ciet  tenebris  cui  tristia  bella,  Ireque  insi- 
dieque  et  crimina  noxia  cordi.  Odit  et  ipse  pater  Pluton,  odere 
sorores  Tartaree  monstrum,  tot  sese  vertit  in  ora  Tarn  seve 
facies,  tot  pullulat  atra  colubris.  Et  paulo  infra:  Tu  potes  una- 
nimes  armare  in  prelia  fratres  Atque  odiis  versare  domos,  tu 
verbera  tectis,  Funereasque  inferre  faces,  tibi  numina  mille, 
Mille  nocendi  artes  etc.  Satis  hoc  carmine  huius  furie  apparent 
officia,  satis  potentia,  satis  et  truculentia  cum  edam  Plutoni 
et  sororibus  odiosa  sit.  Sonat  enim  Alecto  iuxta  Fulgentium 
inpausabilis,  ut  intelligatur  omnem  furiam  ab  animi  inquietu¬ 
dine  initiari.  Que  quidem  inquietudo  totiens  intrat  mentes, 
quotiens  desistimus  nos  ipsos  et  deum  cognoscere. 


Cap.  Vili 

De  Thesiphone  furia  Acherontis  secunda  filia. 

Thesiphones  Furiarum  secunda  est  Acherontis  et  Noctis 
filia,  quam  sic  designat  Ovidius:  Nec  mora,  Thesiphone  made- 
factam  sanguine  summit  Importuna  facem,  fluvidoque  cruore 
rubentem  Induitur  pallam,  tortoque  incingitur  angue,  Egredi- 
turque  domo.  Luctus  comitatur  euntem  Et  Pavor  et  Terror  tre- 
pidoque  Insania  vultu  etc.  Quibus  Claudianus  addit:  Centum 
illi  stantes  vibrabant  ora  ceraste.  Turba  minor  diri  capitis,  sedet 
intus  abactis,  Ferrea  lux  oculis  qualis  per  nubila  Phebes. 


34  a 


G.  Boccaccio,  Genealogie  deorum  gentilium  libri  - 1. 


9 


13° 


GENEALOGIE  DEORUM  GENT1LIUM 


Atracia  rubet  arce  color  suffusa  veneno.  Et  his  insuper  addit 
Statius,  dicens:  Suffusa  veneno  Tenditur  ac  sanie  gliscit  cutis; 
igneus  atro  Ore  vapor,  quo  longa  satis  morbique  famesque  Et 
populis  mors  una  venit  etc.  Sic  igitur  uti  per  Virgilium  Ale- 
ctho  qualitas,  sic  per  hos  tres  vates  Thesiphonis  demonstrata  5 
est.  Fulgentius  preterea  dicit,  Thesiphones  idem  quod  Triton- 
phones,  id  est  irarum  vox.  In  quam  postquam  pectus  turgidum 
fecit  inquietudo,  facile  devenitur,  et  ideo  progressum  talem 
facem  sanguine  madentem  dicit  Ovidius,  eo  quod  ignea  ira 
nunquam  egreditur  nisi  in  sanguinem,  et  ideo  fluvido  cruore  10 
rubentem  dicit,  ob  colorem  faciei  hominis  irati,  et  ad  dispo- 
sitionem  animi  demonstrandam.  Nec  ante  consurgit  iratus 
quam  illuni  amicorum  comitantur  lacrime,  illi  minus  sano  ti- 
mentes,  qui  ideo  a  terrore  comitatur,  quia  iratus  omnis  terribilis 
videatur.  Serpentes  autem  eidem  appositi  habent  ire  sevitiam  J5 
denotare.  Hinc  deveniens  iratus  in  vocem  emittit  vapores,  id 
est  verba,  per  que  sepe  desolationes  oriuntur,  locorum  et  po- 
pulorum  mortes  atque  egestates. 

Caf.  IX 

De  Megera  furia  IIIS  Acherontis  filia.  20 

Megera  furiarum  tercia  Acherontis  et  Noctis  filia,  sic  a 
34  b  Claudiano  ubi  De  laudibus  Stiliconis  effigiatur:  |  Improba  mox 
surgit  tristi  de  sede  Megera,  Quam  perìes  insani  fremitus  ani- 
mique  prophanus  Error  et  undantes  spumis  furialibus  ire.  Non 
nisi  quesitum  cognata  cede  cruorem  Illicitumque  bibit  patrium,  2s 
quem  fuderat  ensis,  Quem  dederint  fratres,  hec  terruit  Herculis 
ora,  Hec'  defensores  terrarum  polluit  arctus,  Hec  Atamantee 
direxit  spicula  dextre,  Hec  Agamennonios  inter  bachata  pe- 
nates  Alternis  lusit  iugulis,  hac  auspice  tede  Edipodem  matri 
nate  et  iunxere  Thiestem  etc.  Et  quoniam  Megera  magna  3® 
sonat  contentio  seu  lis,  satis  cognoscere  possumus  per  supe- 
riores  versus  facta  nomini  convenire,  et  sic  fit  ut  ex  inquietu¬ 
dine  animi  deveniamus  in  clamorem,  et  ex  clamore  in  odium 
et  rixam,  ex  quibus  furiosi  in  exitium  sepissime  ruimus. 

Cap.  X 

De  Victoria  IIII»  Acherontis  filia. 

Victoriam  dicit  Paulus  Acherontis  fuisse  fiiiam,  ex  Styge 
filia  sua  susceptam.  Cui  adeo  Jovem  fuisse  gratum  aiunt  ut, 
5  cum  ei  favisset  in  pugna  gigantum,  sibi  loco  muneris  exhi- 
buisse,  ut  dii  per  Stygem  matrem  eius  iurarent,  et  si  qui 
adversus  iuramentum  agerent,  per  certum  tempus  a  nectare 
abstinerent.  Hanc  Claudianus  ubi  De  laudibus  Styliconis  sic 
describit:  Ipsa  duci  sacras  Victoria  panderet  alas  Et  palma 
J0  viridi  gaudens  et  amicta  tropheis  Custos  imperii  virgo,  que 
sola  mederis,  Vulneribus  nullumque  doces  sentire  laborem  etc. 
Theodontius  vero,  fere  concors  Claudiano,  in  descriptione  eam 
insuper  ornat  triumphalibus  ornamentis.  Verum  Paulus  discre¬ 
pai,  eamque  dicit  letam,  sed  rubigine  atque  pulverulento  squa- 
J5  lore  obsitam,  armis  indutam,  et  cruentis  manibus,  nunc  capti- 
vos,  nunc  spolia  recensentem,  et  ornamenta  que  Theodontius 
huic  apponebat,  filio  eius,  quem  Honorem  dicunt,  exhibent 
omnia.  Sed  quid  senserint  exquiramus.  Victoriam  Acherontis 
fiiiam  ideo  voluisse  veteres  credo,  quia  non  ex  incuria  et  ocio 
20  acquiratur,  sed  ex  cogitationibus  continuis,  que  dum  ex  in¬ 
genio  exprimunt  utiliora  consilia,  angunt  profecto  cogitantem 
et  ab  eo  gaudium  otnnem  amovent  et  sic  iam  adest  Acheron. 
Preterea  nec  in  comesationibus  atque  ioculationibus  invenitur, 
quin  imo  ex  vigiliis  circumitionibus  et  laboribus  assiduis,  con- 
2s  stanti  animo,  et  forti  pectore,  dolore  vulnerum  et  tolerantia 
incursionum  excerpitur,  que  absque  tristitia  patientis  evenire 
aut  tolerari  non  possunt.  Verum  ut  differat  hec  tristitia  a  tri¬ 
stitia  furiarum,  illa  ab  egritudine  mentis,  hec  a  corporea  ut 
plujrimum  oritur.  Et  sic  cui  pater  Acheron  venerat,  Styx 
30  accedit  evestigio  mater.  Econtra  autem  festantes  nec  aliqua 
premeditantes  facile  deveniunt  in  ruinam;  Troia  anxia  capi 
non  potuit,  leta  confestim  capta  est.  Alatam  victoriam  dicit 
Claudianus,  quia  facile  etiam  una  oportuna  omissa  vigilia  non 
nunquam  in  partem  evolat  alteram.  Palma  ornatur,  quia  nun- 

quam  lignum  palme  corrumpitur  frondesque  viriditatem  con- 
servant,  ut  victoris  auctum  robur  et  nomen  in  longum  virere 
intelligamus.  Tropheis  autem  amicta  est,  ut  secunda  honoris 
species  impensi  victori  monstretur,  minor  enim  erat  triunphus, 
et  quia  in  eo  sacrificaret  ovem  victor,  ovatio  vocabatur,  seu  5 
vocabant  veteres  tropheum  truncum  ad  instar  superati  hostis 
factum,  et  armis  eiusdem  indutum.  Habitus  Victorie  a  Paulo 
designatus,  aptior  videtur  quam  is  qui  a  Theodontio  scribitur; 
non  enim  extemplo  victor  ornamentis  ornatur,  non  victorie 
sed  ob  victoriam  ei  postea  exhibentur.  10 

Cap.  XI 

De  Honore  Victorie  filio. 

Honorem  Theodontius  et  Paulus  filium  dicunt  fuisse  Vi¬ 
ctorie,  ex  quo  patre  non  dicunt.  Hunc  tamen  arbitror  ideo 
Victorie  dictum  filium,  quia  ex  victoria  quesita  consequatur  *5 
honor,  qui  quidem  in  presentia  suscipientis  exhibebatur,  cum 
laudes  in  absentia  prestarentur.  Huic  a  Romanis  templum 
olim  constitutum  fuit,  tempio  Virtutis  iunctum,  ad  quod  nisi 
per  templum  Virtutis  non  erat  introitus,  ut  appareret  neminem 
nisi  per  virtutem  honorem  consequi  posse.  Et  si  ob  aliam  20 
causam  cuiquam  fiat,  non  honor  sed  ridicule  atque  letales 
blanditie  sunt.  Huic  coniugem  fuisse  Reverentiam  volunt,  et 
ex  ea  illi  Maiestatem  exortam.  Sunt  tamen  qui  idem  dicant 
Reverentiam  et  Honorem,  cum  differant.  Est  honor  publicus 
et  privatus:  publicus  cum  alicui  laurea  vel  triunphus  decerni-  25 
tur;  privatus  is  est  qui  a  privatis  impenditur,  ut  dum  alicui 
privato  assurgimus  eum  premittimus,  primum  in  tempio  vel  in 
mensa  locum  prestamus.  Reverentia  vero  est  quam  maioribus, 
non  ex  decreto  sed  sponte  vel  consuetudine  exhibemus,  cum 
flexis  genibus  et  adaperto  capite  venerabiles  viros  alloquimur.  ;<° 
Que  solius  Dei  sunt,  esto  sibi  ambitiosi  principes  occuparint. 

Cap.  XII 

De  Maiestate  Honoris  filia. 

Maiestatem  Honoris  atque  Reverentie  filiam  dicit  Ovidius. 

De  qua  ubi  De  Fastis  sic  ait:  Donec  honor  placidoque  decens 
5  Reverentia  vultu  Corpora  legitimis  imposuere  thoris.  Hinc  sa¬ 
cra  maiestas  que  mundum  temperat  omnem.  Quaque  die  parta 
est  edita  magna  fuit.  Nec  mora  consedit  medio  sublimis  Olimpo. 
Aurea  purpureo  conspicienda  sinu  etc.  |  Hanc  Honoris  et  Re-  34  d 
verentie  filiam  voluisse  reor,  quia  ex  honore  impenso  et  exhi- 
10  bita  reverentia  sit  quidam  maioritatis  status  in  suscipiente,  ex 
quo  maiestas  est  dieta,  Deo  soli  competens. 

Cap.  XIII 

De  Ascalapho  V»  Acherontis  fillio. 

Ascalaphus  Acherontis  et  Orne  nynphe  fuit  filius,  ut  ait 
55  Ovidius:  Ascalaphus  audit  quem  quondam  dicitur  Orne  Inter 
avernales  non  ignotissima  nynphas  Ex  Acheronte  suo  fulvis 
peperisse  sub  undis  etc.  Hunc  aiunt,  rapta  Proserpina  a  Plu¬ 
tone,  cum  quereretur  nunquid  aliquid  apud  Inferos  gustasset, 
eam  accusasse  atque  dixisse  tria  grana  mali  punici  ex  viridario 
20  Ditis  gustasse;  ex  quo  factum  est,  ut  non  restueretur  ex  toto 
Proserpina,  et  ipse  verteretur  a  Cerere  in  bubonem.  Circa 
quod  figmentum  nil  credo  aliud  voluisse  poetas,  quam  esten¬ 
dere  odiosissimum  esse  accusatoris  officium  et  id  circo  aiunt 
in  bubonem  versum  Ascalaphum,  eo  quod  sicut  bubo  funesta 
25  est  avis  et  sinistri  semper  augurii  reputata;  sic  et  accusator 
semper  laboris  et  anxietatis  prenuntius  est  accusato.  Preterea 
bubo  stridula  avis  est,  ut  ostendatur  clamosos  esse  accusatores; 
sic  et  uti  bubo  sub  multitudine  variarum  pennarum  modicum 
habet  corporis  et  eque  accusatoris  sub  longa  verbositate  ut 
30  plurimum  reperitur  modicum  veritatis.  Igitur  non  incongrue 
filius  dicitur  Acherontis,  a  similitudine  saltem  officii,  quia 

sicut  Acheron  gaudio  privat  quos  -transvehit,  sic  et  accusator 
hos  replet  tristia  in  quos  invehit.  Quod  autem  Orne  mater 
eius  dicatur,  a  consuetudine  bubonis  sumptum  est,  qui  sepis- 
sime  ut  aiunt,  qui  de  proprietatibus  rerum  scripsere,  die  mor- 
tuorum  sepulcris  inhabitat,  que  ut  ait  Papias  Orne  vocantur  5 
et  Lucanus  ait:  Celo  tegitur  qui  non  habet  urnam.  Spectantia 
ad  Cererem  et  Proserpinam,  ubi  de  eis  in  sequentibus  appo- 
nentur. 

Gap.  XIV 

De  Stige  Acherontis  VIa  Alia.  1° 

Stix  inferna  dicitur  palus  et  Acherontis  et  Terre  filia  ex- 
timatur  a  cunctis.  Et  secundum  Albericum  deum  nutrix  et 
hospita;  per  quam,  etiam  ut  supra  dictum  est,  dii  iurant,  neque 
timore  pene  audent  deierare  ut  ait  Virgilius:  Stigiamque  palu- 
dem,  Dii  cuius  iurare  timent  et  fallere  numen  etc.  Privabatur  J5 
enim  ad  tempus  qui  deierasset  nectareo  poculo.  Et  hoc  ideo 
illi  concessimi  volunt,  quia  Victoria  eius  filia  diis  adversus 
Tytanos  pugnantibus  favisset.  Stix  enim  interpretatur  tristia, 
ideo  Acherontis,  qui  sine  gaudio  est,  dieta  filia,  eo  quod,  ut 
ait  Albericus,  qui  gaudio  caret  in  tristitiam  labitur  facile,  imo  20 
35  a  ut  labatur  necesse  est.  Terra  |  autem  illi  attribuitur  mater, 
quia  cum  omnis  aqua  a  fonte  ilio  aquarum  unico  Occeano 
procedat,  trahi  per  viscera  terre  ad  illuni  usque  locum,  unde 
prorumpit  in  publicum,  necesse  est;  et  sic  Terra  Stigi  dicitur 
mater.  Seu  secundum  alium  sensum  inter  humores  ab  elementis  25 
impressos  mortalibus,  a  terra  imprimitur  melanconia,  que  pro- 
cul  dubio  tristitie  mater  et  altrix  est.  Deorum  autem  nutricem 
et  hospitam  non  absque  misterio  Stigem  voluere.  Circa  quod 
advertendum  est  duplicem  esse  tristitiam,  aut  tristamur  quia 
detestanda  nostra  desideria  quacunque  ex  causa  sit,  consequi  3° 
nequeamus,  aut  tristamur  cognoscentes,  quia  aliquid  seu  multa 
minus  iuste  peregimus.  Tristitia  prima  nunquam  deorum  fuit 
nutrix  aut  hospita.  Secunda  vero  fuit  et  est;  nam  ex  minus 

bene  commissis  dolere  et  tristari,  nil  aliud  est  quam  alimenta 
prebere  virtuti,  per  quam  in  deitates  suas  gentiles  ruere,  et 
nos  christiani  in  beatitudinem  imus  eternam,  in  qua  dii,  non 
inanes  aut  perituri  suinus.  Has  tristitie  species  optime  sensisse 
5  in  VI0  Eneydos  ostendit  Virgilius,  ubi  perfidos  et  obstinatos 
in  malum  homines  mittit  in  Tartara,  ubi  nulla  est  redemptio, 
alios  vero  post  exactas  ob  culpam  penas  Elysios  ducit  in 
campos.  Seu  volumus  dicere  quod  forsan  magis  sensere  poete, 
deos,  id  est  sol  et  sydera,  ad  Egyptios  aliquando  abiisse,  quod 
30  hyemali  tempore  contingit,  quando  sol  semotus  a  nobis  tenet 
solstitium  antarticum,  quod  ultra  meridionales  Egyptios  Cenith 
capitis  habitantium  ibidem  facit,  et  tunc  a  palude  Stigia  pa- 
scuntur  sydera  secundum  opinionem  eorum,  qui  existimabant 
superiorum  corporum  ignes  ex  humiditate  vaporum  ex  aqua 
*5  surgentium  pasci.  Et  apud  eam  hospitantur  donec  versus  arti- 
cum  polum  gradum  non  flexerint.  Stigem  autem  esse  sub  au¬ 
strali  plaga  demonstrat  Seneca  eo  in  libro  quem  scripsit  De 
sacris  Egyptiorum,  dicens,  Stigem  paludem  apud  Superos  esse, 
id  est  apud  eos  qui  in  superiori  sunt  hemisperio,  ostendens 
20  inde  quod  circa  Syenem  extremam  Egypti  partem  versus  au- 
strum  locum  esse,  quem  Phyalas,  hoc  est  amicas,  incole  vocitent, 
et  apud  eas  paludem  esse  ingentem,  que  cum  transitu  diffi¬ 
ciliima  sit,  limosa  nimis  et  papiris  implicita,  Stix  appellata 
est,  quasi  tristitiam  ob  laborem  nimium  transeuntibus  inferens. 
25  Iurare  autem  deos  per  Stygem  potest  esse  ratio  talis,  consue- 
vimus  enim  per  eas  res  quas  timemus  aut  optamus  iurare;  sane 
qui  summe  gaudet  non  videtur  habere  quod  cupiat,  cum  non 
desit  quod  timeat,  et  ex  his  dii  sunt  quos  felices  faciunt,  quam 
ob  rem  restat  ut  iurent  per  tristitiam  quam  sibi  noscunt  |  ad- 
30  versam.  Quod  deierantes  nectareo  priventur  poculo,  eo  dictum 
puto,  quia  qui  ex  felicitate  in  miseriam  devenere  deierasse,  id 
est  minus  bene  egisse,  dicebant,  et  sic  a  nectareo  poculo  ad 
amaritudinem  infortunii  devenisse. 

Cap.  XV 

De  Cocito  infernali  fluvio  Stigis  filio,  qui  genuit  Flegetontem. 

Cocitus  infernalis  est  fluvius,  quem  ex  Stige  palude  natum 
dicit  Albericus,  quod  ob  id  arbitror  dictum,  quia  luctus,  quem 
per  Cocitum  intelligunt,  ex  tristitia,  que  Stix  est,  oriatur.  5 

Cap.  XVI 

De  Flegetonte  fluvio  infernali,  qui  genuit  Lethem. 

Flegeton,  et  hic  Inferni  fluvius  est,  et  secundum  Theo- 
dontium,  Cociti  filius.  Ob  id,  ut  existimo,  dictum,  quia  ex 
diuturno  luctu  quis  facile  veniat  in  furorem,  quod  quidem  ut  10 
non  nullis  placet  natura  contingit.  Nam  exhausto  lacrimis  hu- 
miditate  cerebro,  ferventes  cordis  impetus  frenari  non  possunt, 
et  sic  quis  in  furiam  labitur.  Flegeton  enim  ardor  interpretatur, 
ut  comprehendatur  ex  fervore  cordis  nimio  hominum  excitari 
furores. 

Cap.  XVII 

De  Lethe  fluvio  infernali  Flegetontis  filio. 

Lethem  Inferni  dicunt  fluvium  et  Flegetontis  filium.  Quod 
ideo  fictum  puto,  eo  quod  ex  furore  nascatur  oblivio.  Cernimus 
enim  furiosos  sue  suorumque  dignitatis  oblitos,  et  Lethes  inter-  20 
pretatur  oblivio.  Hunc  fluvium  ponit  Virgilius  apud  Elysios 
campos  et  eo  illos  potari,  quos  Mercurius  vult  reverti  ad  cor- 
pora,  de  quibus  supra  dictum,  ubi  de  Mercurio  primo.  Dantes 
vero  noster  illum  describit  in  summitate  montis  Purgatori]',  et 
ex  ilio  dicit  animas  mundas  et  celo  dignas  potare,  ut  oblivi-  25 
scantur  preteritorum  malorum,  quorum  memoria  felicitati  per¬ 
petue  prestaret  impedimentum. 

cap.  xviii 

De  Vulcano  primo,  Celi  filio  IIII»,  qui  genuit  Apollinem. 

Vulcanus  primus,  teste  Tullio  ubi  De  naturis  deorum,  Celo 
natus  est,  de  quo  nil  aliud  reperitur,  nisi  .quia  ex  Minerva 
5  secundi  Jovis  filia,  ut  dicit  Theodontius,  Apollinem  genuerit 
primum.  Credo  ego  hunc  igneum  et  inexausti  vigoris  homi¬ 
nem  fuisse,  et  Saturni  fratrem. 

Cap.  XIX 

De  Apolline,  primi  Vulcani  filio. 

10  Apollo,  ut  Ciceroni  placet  et  Theodontio,  filius  fuit  primi 

Vulcani  atque  Minerve  et,  ut  ipsemet  Tullius  asserit,  ubi  De 
naturis  deorum,  hic  omnium  Apollinum  fuit  antiquior.  Hunc 
dicit  Theodontius  fuisse  medicine  artis  repertorem,  et  primum 
virium  herbarum  cognitorem,  quantumcunque  Plinius,  in  libro 
J5  Hystorie  naturalis,  asserat  Chironem,  Saturni  et  Phyllare  fì- 
lium,  primum  fuisse  herbarum  virium  atque  medicamentorum 
repertorem. 

Cap.  XX 

De  Mercurio  V®  Celi  filio. 

Mercuriusqui  tercius  est,  ut  ait  Tullius  De  naturis  deorum, 
Celo  patre  et  Die  matre  natus  est,  obscenius  tamen  excitata 
natura,  eo  quod  aspe|ctu  Proserpine  motus  sit.  Huic  ornamenta 
que  ceteris  apponuntur,  dicit  tamen  Theodontius  Egyptios 
virge  huius  circumvoluisse  serpentem,  quod  testatur  Valerius 
25  Martialis  Epygrammatum  libro  VII0  dicens:  Cillenes  celique 
decus,  facunde  minister,  Aurea  cui  torto  virga  dracone  viret. 
Aiunt  insuper  eum  ex  Venere  sorore  sua  Hermofroditum  filium 
suscepisse.  His  premissis,  quid  sensisse  veteres  fictionibus 

voluerint  exquiramus;  et  primo  quid  eum  a  Celo  obscene  ge- 
nitum  dicant.  Hoc  circa  multa  dicebat  Leontius,  ut  prospectum 
celi  in  terram  et  raram  mercurii  planete  apparitionem,  et  alia 
huiusmodi,  que  quoniam  frivola  visa  sunt,  eis  omissis  Barlae 
relatum  apponere  libuit.  Dicebat  enim  huius  Mercurii  a  na-  5 
ti  vitate  nomen  Hermes  fuisse,  seu  Hermias  eumque  ex  stupro 
Phylonis  Arcadis  et  Proserpine  eiusdem  filie,  in  quam  se  bal- 
neantem  impudicos  iniecerat  oculos,  procreatum;  et  sic  satis 
patet  quia  obscene  excitata  natura  sit,  inspecta  Proserpina. 
Hermetem  autem  eum  nominatum  dicit,  eo  quod  eo  nato,  10 
cum  de  futuris  eius  successibus  Phylon  consuluisset  mathe- 
maticum,  habuit  prò  responso  eum  divinum  futurum  hominem 
et  maximum  divinarum  rerum  interpretem.  Quam  ob  rem 
Phylon,  qui  illuni  exponi  proposuerat,  servari  fecit,  atque  cum 
diligentia  nutriri,  eumque  vocavit  Hermetem,  eo  quod  hermena  "*5 
grece,  latine  sonet  interpres.  Post  hec  cum  adolevisset,  ob  ru- 
borem  sceleste  originis  in  Egyptum  secessit,  ubi  mirabiliter 
profecit  in  multis  et  potissime  in  arismetrica,  geometria  et 
astrologia,  adeo  ut  Egyptiacis  ceteris  preferretur,  et  cum  ob 
excellentiam  predictorum  iam  Mercurii  nomen  meruisset,  medi-  20 
cinalibus  operam  dedit  tamque  in  his  sublimis  effectus  est,  ut 
non  omisso  Mercurii  nomine,  crederetur  Apollo,  et  longe  pro- 
fusius  in  sacris  Egyptiorum  instructus  cunctis,  factus  est  homp 
mirabilis;  ibique  seu  ad  eius  nobilitandam  originem,  seu  po- 
tius  ad  ignominiam  originis  contegendam,  Celi  dictus  est  filius  25 
et  Diei,  quasi  a  celo  missus  et  in  diei  luce  factus  conspicuus. 

De  hoc  preterea  Hermes  Trimegistus,  qui  se  testatur  eius  fuisse 
nepotem,  mentionem  facit  eo  in  libro,  quem  De  ydolo  scribit 
ad  Asclepium,  dicens,  quod  esto  mortuus,  venientes  ad  eius 
sepulcrum  adiuvet  et  conservet.  Sed  quid  in  hec  velint  insi-  3° 
gna  advertendum,  cum  aliud  in  pianeta,  aliud  in  medico,  aliud 
in  rethore  et  aliud  in  mercatori,  vel  fure  Mercurio  habeant 
demonstrare.  Dicunt  ergo  eum,  ut  premonstratum  est,  ubi  de 
Mercurio  primo,  galero  tectum,  ut  per  illuni  Celum  intelliga- 
35  d  mus,  a  quo  et  si  tegamur  |  omnes  a  medico  potissime  cognosci  35 
debet,  circa  planetarum  motus  varios  et  eorum  dispositiones 

et  syderum  speculando,  ut  per  ea  tanquam  in  huraana  corpora 
agenda,  et  causantia  plurima,  et  egretudinum  causas  et  suc- 
cessus,  et  oportuna  remedia  possit  agnoscere,  atque  ea  que 
ad  salutem  egrotantis  necessaria  monstrantur  disponere.  Ta- 
5  laria  vero  ideo  illi  apponuntur  pennata,  ut  per  ea  noscamus 
oportere  medicum  promptam  ad  remedia  contingentium  habere 
scientiam,  ne  ante  egritudine  laborans  deficiat,  quam  acces- 
serit  tardi  medici  argumentum;  preterea  ut  et  ipsi  cognoscant 
cum  nature  ministri  sint,  omni  alia  seposita  cura  se  debere 
10  ad  necessitates  vocantium  evolare.  Est  illi  insuper  virga,  quam 
supra  diximus,  illi  ab  Apolline  fuisse  concessam,  ut  intelli- 
gatur  primo,  quia  concessa  est  ab  Apolline  medicine  autore, 
id  est  a  medico  experto  et  doctore,  autoritas  approbantis  absque 
qua  nemo  hercle  deberet  tale  officium  exercere.  Insuper  dicunt 
3 5  eum  hac  virga  ab  Orco  pallentes  evocare  animas,  ut  appareat 
multos  iam  dudum  iudicio  et  arte  multorum  medentium  in 
mortem  ituros,  scientis  medici  adiutorio  in  vitam  retentos,  seu 
a  morte,  id  est  ab  Orco  potius  revocatos.  Sic  versa  vice,  dum 
minus  morborum  noscuntur  cause,  hac  eadem  virga,  id  est 
20  autoritate  vel  artificio  minus  congrue  operato,  anime  que  ste- 
tissent  emictuntur  ad  Tartara,  id  est  in  mortem.  Somnos  etiam 
hac  virga,  id  est  arte,  dat  medicus  persepe  in  somnum  decli¬ 
nare  nequentibus,  et  aufert  in  suam  perniciem  dormientibus 
nimium.  Ventos  insuper  hac  virga  medicus  amovet,  dum 
23  stultas  egrotantium  opiniones  suasionibus  et  rationibus  veris 
removet,  auferendo  timorem.  Seu  etiam  dum  ventositates  vi- 
scera  in  gravissimum  patientis  dolorem  agitantes  suis  aut  po- 
tionibus,  aut  remediis  aliis  resolvunt  in  nichilum.  Sic  et  nubila 
tranant  dum  humiditates  superfluas  educunt,  quasi  tranantes, 
30  id  est  ad  se  trahentes  e  corpore  languido.  Serpens  autem  ideo 
circumvoluitur  virge,  ut  intelligamus  medicinale  exercitium 
absque  naturali  et  debita  discretione  tendere  non  forte  minus 
in  perniciem  quam  salutem.  Pendent  enim  non  minus  ex  ani- 
madvertentia  medentis,  quam  ex  arte  quandoque  remedia. 
35  Iubet  enim  ars  reubarbaro  e  corporibus  expelli  superflua,  quod 
si  debilitato  nimium  dabitur,  facile  vita  cum  superfluis  emit- 

36  a  tetur,  et  ideo  circa  talia  et  alia  omnia  medentis  |  plurimum 
oportuna  discretio,  que  per  serpentem  prudentissimum  animai 
designatur,  virge  ideo  circumvolutum,  ut  nuntjuam  absque  di- 
scretione  exerceatur  autoritas.  Quod  Hermofroditum  genuerit 
dicit  Paulus  verum  non  esse,  sed  ideo  fictum  atque  appositum  5 
est,  quia  primus  Egyptiis,  qui  monstruosum  arbitrabantur  Her- 
mofroditos  nasci  atque  tanquam  rem  preter  naturam  abiciebant, 
si  quando  aliquem  nasci  contigisset,  ostendit,  quia  naturali 
gigni  ratione  poterant,  et  qua  in  parte  matricis  susciperentur 
a  femina.  Ic 


Cap.  XXI 

De  Hermofrodito  Mercurii  et  Veneris  filio. 

Hermofroditum  dicit  Theodontius  ex  Venere  fuisse  filium 
Mercurii,  quod  etiam  testatur  Ovidius  dicens:  Mercurio  pue- 
rum  et  diva  Cythareide  natum  Nayades  Ydeis  enutrivere  sub  13 
antris;  Cuius  erat  species  in  qua  materque  paterque  Cognosci 
possent:  nomen  quoque  traxit  ab  illis  etc.  Ex  quo  insuper  Ovi¬ 
dius  fabulam  recitat  talem.  Quod  cum  Yda  monte  Frigie,  in 
quo  fuerat  altus,  derelicto,  vagans  in  Cariam  usque  devenisset, 
fontem  limpidum  vidit  quem  Salmacis  nynpha  incolebat.  Que  20 
cum  eum  formosissimum  vidisset,  evestigio  amavit,  et  blandis 
verbis  in  suam  sententiam  trahere  conata  est.  Tandem  cum 
verecundaretur  adolescentulus,  aspernareturque  nynphe  ver- 
baque  pariter  et  amplexus,  illa,  simulato  recessu,  post  vepretum 
latuit.  Juvenis  autem  putans  abiisse  nynpham  nudus  fontem  25 
intravit.  Quod  Salmacis  videns,  abiectis  vestibus,  confestim 
et  ipsa  in  fontem  se  nudam  dedit  renitentemque  tenuit.  Verum 
cum  eum  inflexibilem  cerneret,  oravit  ut  ex  ambobus  effice- 
retur  unus,  et  factum  est,  et  sic  qui  masculus  intraverat 
fontem,  masculus  illuni  exivit  et  femina,  et  deprecatus  est  ut  30 
qui  in  eo  balnearentur  in  posterum  hanc  eandem  ignominiam 
reportarent,  quod  obtentum  est  favente  precibus  utroque  pa¬ 
rente.  Hermofroditum  ex  Mercurio  et  Venere  genitum  vult 

Albericus  lasci vientem  preter  oportunitatem  esse  sermonem, 
qui,  cum  virilis  esse  debeat,  nimia  verborum  mollicie  videtur 
effeminatus.  Ego  vero  Hermofroditum  ha  bere  utrumque  sexum 
ad  naturam  Mercurii  refero,  quem  venerabilis  Andalo  aiebat, 
5  eo  quod  cum  masculinis  planetis  masculus  esset,  cum  femi- 
ninis  autem  femina,  inferre  inter  cetera  his  quorum  nativita- 
tibus  preerat,  ni  planetarum  alius  obsisteret  vel  celi  locus  ut 
utriusque  sexus  concupiscientia  teneretur;  |  sed  volunt  non  nulli 
altius  intellexisse  poetam,  dicentes  in  matricibus  mulierum 
J0  septem  conceptui  aptas  cellulas  esse,  quarum  tres  in  dextera 
uteri  sunt,  et  totidem  in  sinistra,  et  una  media,  et  ex  his  una- 
queque  duos  posse  concipere;  quantumcunque  dicat  Albericus 
in  libro  De  naturis  animalium,  se  ab  ortu  cuiusdam  mulieris 
advertisse  eam  centum  et  quinquaginta  filios  invicem  conce- 
*5  pisse.  Ex  his  enim  que  in  dextra  sunt  cum  semen  concipiunt 
masculos  pariunt,  que  autem  in  sinistra  feminas,  cum  vero  in  ea 
que  media  est  concipitur,  nascantur  utrumque  sexum  habentes, 
quos  hermofroditas  dicimus;  et  sic  in  cellula  illa  tanquam  in 
fonte  utriusque  sexus  lucta  est,  et  dum  vincere  conatur  uterque, 
20  ne  alter  succumbat,  efficitur  ut  utriusque  victorie  vestigia  vi- 
deantur.  Et  sic  rata  manet  oratio,  ut  si  quis  fontem  illum  intra- 
verit  semivir  exeat  illum.  Sane  longe  aliter  sensisse  poetantes 
existimo.  Est  enim  Salmacis  Carie  fons  celeberrimus,  qui  ne 
hac  labe  pollutus  appareat,  et  purgare  fontem,  et  quid  dederit 
25  fictioni  causam  libet  apponere.  Est  igitur,  ut  Vitrubio  eo  in 
volumine  quod  De  architectonica  scripsit  placet,  fons  cui  Sal¬ 
macis  nomen  est  in  Caria,  haud  longe  ab  Halicarnaso,  claritate 
precipuus  et  sapore  egregius,  circum  quem  barbari  olim,  Carii 
scilicet  et  Lelege  habitabant,  qui  a  Nyda  et  Arevania  Arca- 
30  dibus,  a  quibus  ibi  Troezen  communis  deducta  colonia,  pulsi 
ad  montana  fugere  et  latrocinio  ac  discursionibus  omnia  in¬ 
festare  cepere.  Sed  cum  de  colonis  Arcas  unus  lucri  tractus 
aviditate  prope  fontem  tabernam  meritoriam  edidisset,  quasi 
aque  bonitas  ceptis  suis  esset  prestatura  favorem,  factum  est 
35  ut  tam  aque  delectatione  quam  cibi  oportunitate  non  nunquam 
barbari  immanes  descenderent  in  tabernam  et  consuetudine 

paulatim  barbariem  ponere,  et  Grecorum  mollioribus  moribus 
atque  humanioribus  adherere  inciperent,  donec  ex  ferocissimis 
mites  viderentur  effecti.  Et  quoniam  mansuetudo  respectu  fe- 
ritatis  videatur  feminea,  dictum  est,  ut  qui  ilio  uterentur  fonte 
effeminarentur.  5 


Cap.  XXII 

De  Venere  magna  VI*  Celi  filia. 

Venus  magna,  ut  ubi  De  naturis  deorum  scribit  Cicero, 

Celi  fuit  filia  et  Diei,  et  cum  preter  hanc  tres  alias  fuisse 
demonstret,  hanc  primam  omnium  asserit  extitisse.  Attamen  10 
c  cum  figmenta  plurima  circa  |  Veneres  indistincte  coinperiantur, 
his  sumptis  que  ad  hanc  spectare  videbuntur,  reliqua  reliquis 
relinquemus,  non  quia  huic  adaptari  non  possint  omnia,  sed 
postquam  aliis  attributa  sunt,  illis,  dum  de  eis  sermo  fiet,  ap- 
posuisse  decentius  est.  Huius  igitur  ante  alia  filium  fuisse  *5 
Amorem  geminum  voluere,  ut  testatur  Ovidius,  dum  dicit: 
Alma  fave  dixi  geminorum  mater  amorum  etc.  De  patre  autem 
dissentiunt,  cum  dicant  alii  ex  Jove  genitum,  alii  ex  Libero 
patre.  Sic  et  Gratias  quas  huius  etiam  dicunt  filias.  Dicunt 
insuper  huic  cingulum  esse  quod  ceston  nominant,  quo  cinctam  20 
eam  asserunt  legitimis  intervenire  nuptiis.  Aliis  vero  coniun- 
ctionibus  maris  et  femine  dicunt  absque  cingulo  interesse. 
Eam  insuper  dicunt  summe  Solis  progeniem  habere  hodio 
propter  adulterium  eius  cum  Marte,  ab  eo  Vulcano  patefactum. 
Addunt  preterea  in  tutelam  eius  esse  columbas.  Et  cum  eidem  25 
currum  tribuant,  illum  a  cignis  trahi  volunt.  Mirtumque  ar- 
borem  illi  sacram  statuunt  et  ex  floribus  rosam.  Post  hec 
etiam  dicit  Theodontius  eam  in  domum  Martis  Furias  hospitio 
suscepisse,  seque  eis  familiaritate  iunxisse.  Et  ut  plurimum  de 
reliquis  diis  faciunt,  eam  multis  appellant  nominibus:  ut  puta  3<> 
Venerem,  Cythaream,  Acidaliam,  Hesperum,  Luciferum  et 
Vesperuginem.  Et  ut  si  qua  alia  sunt  omiserim,  ad  sensum 
precedentium  veniamus.  Sane  quoniam  vel  omnia  vel  fere 


L1BER  TERTIUS 


143 


omnia  predicta  a  fingentibus,  a  proprietatibus  Veneris  planate 
suinpta  forte  sunt,  quid  de  eisdem  astrologi  sentiant  ante  alia 
apponendum  censui,  ut  facilius  sumraatur  ex  dictis  poetantium 
intellectus.  Et  quoniam  alias  Albumasar  secutus  sum  et  vene- 
5  rabilem  Andalo,  iuxta  eorum  sententiam  eius  fere  mores  et 
potentiam  seu  circa  que  versetur,  describam.  Volunt  igitur 
Venerem  esse  feminam  complexione  flegmaticam  atque  noctur- 
nam,  apud  amicos  humilem  et  benignam,  acute  meditationis 
in  compositionibus  carminum,  periuria  ridentem,  mendacem, 
10  credulam,  liberalem,  patientem  et  levitatis  plurime,  honesti 
tamen  moris  et  aspectus,  hylarem,  voluptuosam,  dulciloquam 
maxime,  atque  aspernatricem  corporee  fortitudinis  et  animi 
debilitatis.  Est  huius  insuper  significare  pulchritudinem  faciei, 
et  corporis  venustatem,  rerumque  omnium  decorem,  sic  et 
!5  usum  preciosorum  unguentorum,  aromatum  fragrantium,  alea- 
rum  ludos  et  calculorum,  seu  latronum,  ebrietates  preterea  et 
commesationes,  vina,  niella  et  quecunque  ad  dulcedinem  et 
calefactionem  pertinere  videntur,  eque  omnis  generis  fornica- 
tiones  atque  lascivias  et  coitus  multitudinem,  magisteria  circa 
20  sta)tuas  et  picturas,  sertorum  compositiones  et  vestium  in- 
dumenta,  auro  argentoque  contexta,  delectationem  plurimam 
circa  cantum  et  risum,  saltationes,  fidicinas,  et  fistulas  nu- 
ptiasque  et  alia  multa.  Sed  eis  omissis  ad  auferendam  fictio- 
num  corticem  veniamus.  Filiam  eam  dicunt  Celi  et  Diei,  et 
23  cum  de  pianeta  intelligant,  non  incongrue,  nani  quia  celo  vi- 
detur  infixa  et  cum  eo  movetur,  ab  eo  videtur  producta;  Diei 
vero  dicitur  filia  a  claritate  sua,  qua  ceteris  astris  fulgidior 
est.  Eam  geminum  amorem  peperisse  non  caret  misterio,  ad 
evidentiam  cuius  existimandum  est  ut  aliquando  dicere  con- 
30  suevit  venerabilis  Andalo,  deum  patrem  omnipotentem,  dum 
omnis  mundi  machina  ab  eo  fabrefacta  est,  nil  fecisse  super- 
fluum  aut  commodo  carens  animalium  futurorum.  Sic  et  super- 
celestia  corpora  tam  grandia,  tam  lucida,  tam  ordinate  suo  se 
et  alieno  motu  moventia,  non  solum  adornatum,  quem  nos  fere 
35  ob  crebram  ispectionem  flocci  facimus,  condidisse  credendum 
est,  sed  circa  inferiora  illis  plurimum  potestatis  dedisse;  ad 

hoc  scilicet  ut  eorum  motu  atque  influenza  anni  volventis 
variarentur  tempora,  gignerentur  mortalia,  genita  nascerentur, 
et  alerentur  nata  atque  in  tempore  deducerentur  in  finem.  Nec 
hanc  mixtim  atque  confuse  corporibus  iniunctam  debemus  ar¬ 
bitrari  potentiam,  quin  imo  unicuique  proprium  constituisse  5 
officium,  et  circa  que  eius  versaretur  autoritas  distinxisse,  vo- 
luisseque  omnia  se  invicem  secundum  plus  et  minus  coniun- 
ctionum  atque  reliquarum  virium  prò  varietate  locorum  ad 
opus  in  finem  deducendum  intentum  mutuis  vicissitudinibus 
iuvare.  Et  inter  alia  concessa  pluribus  ut  testantur  effectus,  10 
Veneri  planete  asserebat  idem  Andalo  fuisse  concessum  quic- 
quid  ad  amorem,  amicitiam,  dilectionem,  coniunctionem,  so- 
cietatem  et  unionem  inter  animalia  spectare  videretur,  et  po¬ 
tissime  ad  procreationem  prolis  spectantia,  ut  esset  qui  segnem 
forte  naturam  in  sui  continuationem  atque  ampliationem  ur-  r5 
geret,  et  idcirco  causari  ab  ista  hominum  voluptates  concedi 
potest.  Quo  concesso  egregie  finxere  poete,  qui  eius  Amorem 
seu  Cupidinem  filium  fuisse  dixere.  Sed  quid  illum  geminum 
dicit  Ovidius  advertendum.  Credo  ego  amorem  tantum  unicum 
esse,  sed  hunc  totiens  et  mutare  mores  et  novum  cognomen  20 
patremque  acquirere,  quotiens  in  diversos  sese  trahi  permittit 
affectus.  Et  hinc  Aristotilem  reor  triplicem  designasse,  propter 
honestum,  propter  delectabile,  et  propter  utile.  Et  ne  discordes 
Aristoteles  et  Ovidius  videantur,  forsan  ex  duobus  ultimis, 
unum  tantum  faciebat  Ovidius,  cum  etiam  delectare  videatur  25 
37  a  utilitas.  Veruni  quoniam  tractatus  |  talis  potius  spectat  ubi  de 
Amore  vel  Cupidine  mentio  fiet,  ad  reliqua  ad  Venerem  per- 
tinentia  veniendum  est.  Dicunt  igitur  eam  Gratias  peperisse, 
nec  mirabile,  quis  unquam  amor  absque  gratia  fuit?  Que  quare 
tres  et  alia  ad  eas  spectantia,  commodius  infra  ubi  de  eis  ratio  3° 
apponetur.  Cingulum  Veneri  quod  vocavere  ceston  insuper 
esse  dixere,  quod  illi  minime  a  natura  datum  fuerat,  nec  a 
poetis  fuisset  n  santissima  atque  veneranda  legum  autoritate 
illi  fuisset  appositum,  ut  aliquali  coertione  vaga  nimis  lascivia 
frenaretur.  Quid  enim  ipsum  sit  ceston  in  Yliade  describit  35 
Omerus,  dicens:  TH  xaì  aitò  otT'i'freocp'iv  éWaato  xeaxòv  ijidvra 

Iloija'^ov,  è'vta  Sè  oì  ■deA,T)rr|Qia  Jtavra  tétuxto'  ’EvO5  evi  [lèv  (piÀÓTi]5, 
ev  5’  l'j-ienog,  ev  5’  oaQicmJs  Ilaacpaaig  )]  t’  exXsil’8  vouv  Jtvxa  ;teQ 
rpQoveóvTcov.  [Que  latine  sonant]:  Et  a  pectoribus  solvit  ceston 
cingulum  varium,  ubi  sibi  voluntaria  omnia  ordinata  erant,  ubi 
5  certe  amicitia  atque  cupido  atque  facundia,  blanditie  que  furate 
intellectum  licet  studiose  scientium.  Circa  quod  si  rite  conside- 
rentur  in  eo  descripta  satis  coniugium  contingentia  esse  videbi- 
mus.  Dicit  enim  ibi  cupidinem  esse,  ut  intelligatur  sponsi  spon- 
seque  ante  nuptias  desiderium.  Inde  amicitiam  que  quidem  ex 
10  commixtione  et  morum  convenientia  oritur,  atque  in  longum 
trahitur;  si  vero  dissonent  mores,  inimìcitie,  iurgium,  despectio, 
et  huiusmodi  nasci  vidimus  aliquando.  Facundia  autern  quam 
oportuna  sit  patet  liquido,  nam  per  eam  affectiones  panduntur 
cordis,  amantum  mulcentur  aures,  sedantur  litigia,  que  sepis- 
*5  sime  inter  coniuges  oriuntur,  et  ad  tolerantiam  emergentium 
etiam  animantur.  Sunt  et  in  eo  blanditie,  que  habent  animos 
attrahere  et  ligare,  iras  comprimere,  et  alienatum  amorem 
etiam  revocare;  quarum  tam  grandes  sunt  profecto  vires,  ut 
non  solum  ab  eis  capiantur  ignari,  sed  etiam  ut  ipsemet  dicit 
30  Omerus,  he  furate  sunt  sepissime  sapientibus  intellectum.  Hoc 
cingulum  dicit  Lactantius,  uti  nos  ante  diximus,  Venerem  non 
ferre  nisi  ad  honestas  nuptias,  et  ob  id  omnem  alium  concu- 
bitum,  eo  quod  ad  eum  ceston  delatum  non  sit,  incestum 
vocari.  Quod  Furias  in  domo  Martis  hospiiata  sit  et  eis  fami- 
35  liaris  effecta,  hanc  ob  causam  dictum  reor.  Sunt  enim  inter 
signa  celestia,  ut  dicebat  venerabilis  Andalo,  duo  que  Marti 
ab  astrologis  domicilii  loco  attributa  sunt,  aries  scilicet,  et 
scorpio,  in  quam  harum  domorum  illas  Venus  duxerit  non 
habemus.  Sed  si  in  arietem  duxerit,  initium  veris  per  arietem 
30  designari  credo,  cum  tunc  ver  incipiat  quando  sol  arietem 
intrat,  circa  quod  tempus  ammalia  cuncta  in  concupiscientiam 
inclinantur,  et,  ut  dicit  Virgilius:  In  furias  ignesque  ruunt. 
Nec  solum  bruta,  sed  et  mu|lieres,  quarum  complexio  ut  plu- 
rimum  frigida  et  humida  est,  agente  veris  temperie,  in  calorem 
35  et  Venerem  acrius  excitantur.  Que  quidem  excitatio,  nisi  frena 
rubor  iniceret,  verti  in  furiam  videretur.  Sino  fervores  iuvenum, 

qui  nisi  legum  autoritate  sopirentur,  seu  potius  coercerentur, 
in  pestiferos  profecto  furores  excederent.  Et  sic  bene  in  do- 
mum  Martis  a  Venere  ducte  sunt  Furie,  eis  familiaris  effecta 
est,  in  quantum  immoderata  efficitur  et  effrenis.  Si  in  scorpio- 
nem  duxisse  velimus,  quoniam  venenificum  atque  fraudulen-  5 
tum  est  animai,  intelligo  non  nunquam  amantum  amaritudines 
anxias  modice  mixtas  dulcedini,  ob  quas  sepissime  miseri  adeo 
vexantur  ardentes,  ut  in  se  ipsos  gladio,  laqueo,  precipitioque 
furentes  vertantur.  Seu  ob  susceptas  iniurias,  lusis  amoribus, 
vel  mutatis  ob  iuramenta  frustrata,  ob  fraudes  compertas,  ob  10 
mendacia,  ex  quibus  autem  desperatione  torquentur,  aut  in 
rixas  et  homicidia  furiosi  precipitantur.  Et  sic  a  Venere  in 
scorpione  suscepte  sunt  Furie.  Venerem  exosam  Solis  prolem 
habere  ab  consequentibus  ex  amore  illecebri  suntum  puto. 
Nani,  ut  inferius  legetur  ubi  de  Sole  Yperionis  filio,  producit  I5 
sol  formosissimos  homines  et  mulieres,  quorum  pulcritudo 
procul  dubio  trahit  inspicientium  mentes  in  concupiscientiam 
sui-,  et  qui  tracti  sunt  variis  artibus  persepe  trahentes  trahunt, 
quod  quidem  Veneris  opus  esse  creditur.  Hi  quippe  innumeris 
subiciuntur  periculis;  nam  duin  in  libidinem  suam  paribus  de-  20 
veniunt  votis,  alii  occiduntur,  alii  letali  persequuntur  odio, 
alii  ex  ditissimis  in  extremam  efferuntur  inopiam.  Et  nonnulle 
splendidum  pudicitie  decus  turpi  atque  perpetua  denigraverunt 
infamia.  Et  ut  alia  plura  sinam  ignominiose  occubuere  po¬ 
stremo;  et  sic  patet  liquido  Venerem  Solis  prolem  vetusto  25 
odio  infestare  et  mellitis  venenis  suis  opprimere.  Columbas 
insuper  eius  in  custodiam  posuere,  quod  taliter  contigisse  legi- 
tur:  Lascivientibus  in  campis  Venere  et  Cupidine  in  contentio- 
nem  devenere,  quisnam  scilicet  ex  eis  plures  sibi  colligeret 
flores,  videbaturque  alarum  suffragio  plures  Cupidinem  colle-  3° 
cturum;  quam  ob  rem  vidit  Cupido  Peristeram  nynpham  in 
adiutorium  Veneris  surrexisse,  qua  indignatus  causa  eam  in 
columbam  transformavit  illico.  Venus  autem  transformatam 
in  tutelam  confestim  assumpsit,  et  inde  subsecutum  est  co¬ 
lumbas  semper  Veneri  attributas.  Huic  autem  fabule  sensus  35 
talis  prestari  videtur.  Dicit  enim  Theodontius  Peristeram  apud 

Corinthios  origine  insignem  fuisse  puellam,  et  longe  magis 
notissimam  meretricem,  et  idio  bic  Venus  agens  dici  potest 
in  Peristeram  patientem,  agentis  autem  inpressio  in  patientem 
amor  est.  Cuius  agitata  stimulis  virgo  adhesit  Veneri,  id  est 
5  coititi,  qui  fere  finalis  est  agentis  intentio,  si  forsan  ob  id 
vinci  posset  infestans  Cupido.  Veruni  cum  talis  appetitus  actu 
potius  accendatur,  quam  extinguatur,  eo  devenit  ut  non  esset 
unius  amantis  contenta  solatio,  sed  more  columbe,  cuius  moris 
est  sepissime  novos  experiri  amores,  in  plurium  devenit  am- 
10  plexus.  Quam  ob  causam  ab  ipso  Cupidine,  id  est  luxurie 
stimulo,  in  columbam  versam  voluere  poete.  Peristera  vero 
grece,  latine  columba  sonat.  Que  quidem  columbe  eo  Veneri 
in  tutelam  date  sunt,  quia  aves  sunt  coitus  plurimi,  et  fere 
fetationis  continue,  ut  per  eas  |  crebro  coeuntes  Veneri  obse- 
J5  quentes  intelligantur.  Nani  hi  veniunt  in  tutelam  alicuius,  qui 
nondum  sibi  oportuna  facere  cognovere,  et  tutore  habito, 
agenda  eius  mandato  conficiunt.  Sic  et  libidinosi  sub  tutela 
Veneris  esse  dicuntur,  quia  semper  in  lascivias  merguntur, 
Venere  imperante.  Currus  autem  ideo  Veneri  designatur,  quia 
20  sicuti  ceteri  planete  per  suos  circulos  circumagitur  motu 
continuo.  Quod  a  cignis  eius  trahatur  currus,  duplex  potest 
esse  ratio,  aut  quia  per  albedinem  significant  lautitiam  mulie- 
brem.  aut  quia  dulcissime  canant,  et  maxime  morti  propinqui, 
ut  demonstretur  amantum  animos  cantu  trahi,  et  quod  cantu 
25  amantes  fere  desiderio  nimio  morientes  passiones  explicent 
suas.  Mirtus  autem  ideo  Veneri  dedicata  est,  quia,  ut  ait  Ra- 
banus,  a  mari  dieta  est,  quia  nascatur  in  litoribus,  et  Venus  in 
mari  dicitur  genita;  seu  quia  odorifera  sit  arbor  et  Venus  odo- 
ribus  delectatur;  seu  quia  huius  arboris  odor  credatur  a  non- 
30  nullis  venerea  suadere;  seu,  ut  physici  dicunt,  eo  quod  ex 
ea  multa  mulierum  commoda  fiant;  seu  quia  ex  bacis  eius 
aliquod  compositum  fiat  per  quod  excitatur  libido  ac  edam 
roboratur,  quod  videtur  testari  F'uturius  poeta  comedus,  dura 
Dygonem  meretricem  inducit  dicentem:  Mirtinum  michi  affers 
35  quod  Veneri  armis  occursem  fortiuncula  etc.  Rosa  vero  ob  id 
illius  flos  dicitur,  quia  suavis  sit  odoris.  Nominum  eius  plu- 

riunì  he  possunt  rationes  ostendi.  Dicitur  primo  Venus,  quam 
stoyci  vanam  rem  interpretantur,  quasi  voluptatem  abominan- 
tes,  et  hoc  intelligendum  est,  eam  vanam  rem  a  stoycis  dici, 
in  quantum  ad  illecebrem  partem  illam  libidinum  et  lascivia- 
rum  declinet.  Epycuri  vero  venerem  bonam  rem  exponunt,  5 
uti  voluptatum  professores,  nam  circa  voluptatem  summum 
existimant  bonum  consistere.  Cicero  autem  dicit  Venerem  dici 
quod  ad  omnia  veniat;  quod  quidem  non  incongrue  dictum 
est.  cum  amicitiarum  omnium  a  quibusdam  credatur  causam 
prestare.  Cytherea  autem  ab  insula  Cytherea,  seu  a  Cythereo  10 
monte  in  quibus  potissime  coli  consueverat,  denominata.  Aci- 
dalia  autem  dieta  est,  seu  ab  Acidalio  fonte  qui  in  Orcomeno 
Boetie  civitate  est  Veneri  atque  Gratiis  sacer,  et  in  quo  arbi- 
trabantur  olim  insipidi  Gratias  Veneris  pedissequas  lavari;  seu 
quia  curas  iniciat,  novimus  enim  quot  curis  amantes  repleat,  *5 
et  Greci  acidas  curas  vocant.  Hesperus  autem  proprium  pla- 
37  d  nete  nomen  est  apud  |  Grecos,  et  maxime  dum  post  solem 
occidit,  et  inde  etiam  Vesper  dictus,  ut  per  Virgilium  patet: 
ante  diem  clauso  componet  Vesper  Olimpo.  Varrò  autem  vult 
ubi  De  origine  lingue  latine,  eam  ab  hora  in  qua  apparet  20 
Vesperuginem  appellari.  Nam  et  Plautus  sic  etiam  illam  vocat 
dicens:  neque  Jugula  neque  Vesperugo  neque  Virgilie  occidunt 
etc.  Lucifer  autem  latine  dicitur,  cum  apud  Grecos,  ut  asserit 
Tuilius  ubi  De  naturis  deorum,  Fosferos  appelletur,  quasi  lu- 
cem  afferens,  et  hoc  quando  ante  solem  aut  auroram  in  oriente  25 
cernitur  tanto  splendore  corusca,  ut  etiam  de  se  merito  Lucifer 
appelletur.  Hanc  et  naute  et  ydiote  Dianam  persepe  vocant, 
quia  diei  videatur  prenuntia. 


Cap.  XXIII 

De  secunda  Venere  Celi  VIIa  filia  et  matre  Cupidinis.  30 

Venerem  secundam  plures  Celi  volunt  fuisse  filiam,  non 
tamen  ritu  genitam  quo  gignimus  omnes,  ex  qua  recitatur: 
Saturnum  scilicet  in  Celum  sevisse  patrem,  et,  falce  sumpta, 

ei  abscidisse  virilia  et  in  mare  abiecisse,  quorsum  autem  ceci- 
derint  non  habetur.  Falcem  vero  haud  longe  a  promontorio 
Lilibei  Siculi  deiectam  aiunt  nomenque  dedisse  loco  Drepa- 
num,  eo  quod  sic  grece  falx  dieta  sit.  Testiculi  vero  defecti 
5  quacunque  in  parte  maris  deciderint,  sanguinem  emisere,  ex 
quo  et  maris  spuma  hanc  procreatam  Venerem  voluere  ac 
etiam  a  maris  spuma  denominatam,  que  grece  aphrodos  dicitur, 
quoniam  sic  et  hec  dieta  est.  Macrobius  autem  in  libro  Satur- 
naliorum  Venerem  ex  sanguine  testiculorum  Celi  natam  dicit, 

10  sed  maris  spuma  nutritam.  Dicunt  insuper,  ut  Pomponius 
Mela  refert,  accole  Palepaphos  Cyprici  oppidi  tui,  serenissime 
rex,  penes  eos  Venerem  sic  natam  in  terras  primo  emersisse, 
et  quod  ob  id  nudam  et  persepe  natantem  eam  fingant,  quod 
et  nostri  etiam  quandoque  testantur  poete.  Dicit  enim  eius  in 
*5  persona  Ovidius:  Et  diis  adde  tuis!  Aliqua  est  michi  gratia 
ponto,  Si  tamen  in  medio  quondam  concreta  profundo  Spuma 
fui,  gratumque  manet  michi  nomen  ab  illa  etc.  Et  Virgilius 
Neptunum  ei  dicere  scribit:  Fas  omne  est,  Cytharea,  meis  te 
fidere  regnis  Unde  genus  ducis  etc.  Huic  preterea  dicunt  rosas 
20  esse  dicatas,  et  quod  marinam  gestet  manibus  concam.  Sic  et 
ex  ea  et  Mercurio  Hermofroditum  natum  volunt.  Et  ex  ea  sola 
Cupidinem.  Multe  quidem  fictiones  sunt,  sed  ex  eis  talis  potest 
exprimi  sensus.  Nam  prò  Venere  hac  ego  voluptuosam  vitam 
intelligo,  et  in  omnibus  ad  voluptatem  et  libidinem  pertinen- 
2 s  tibus  |  cum  superiori  unam  et  eandem  esse,  et  sic  etiam  videtur  38  a 
velie  Fulgentius.  Ex  sanguine  autem  testiculorum  a  Saturno 
desectorum  ideo  natam,  quia,  ut  ex  Macrobio  suini  potest,  cum 
chaos,  esset  tempora  non  erant;  nam  tempus  est  certa  dimensio 
que  ex  celi  circumitione  colligitur,  et  sic  a  celi  circumitione 
30  natum  tempus,  et  inde  ab  ipso  Caronos  natus,  qui  et  Cronos 
est,  quem  nos  Saturnum  dicimus,  cumque  semina  rerum 
omnium  post  celum  gignendarum  de  celo  fluerent,  et  dementa 
universa  que  mundo  plenitudinem  facerent  ex  illis  seminibus 
fundarentur,  ubi  mundus  omnibus  suis  partibus  atque  membris 
35  perfectus  est,  certo  iam  tempore  finis  est  precidendi  de  celo 
semina;  et  sic  genitalia  a  Saturno,  id  est  tempore,  decisa  viden- 

tur,  et  in  mari  deiecta,  ut  appareret  gignendi  atque  propagandi 
facultatem  que  per  Venerem  assumenda  est,  in  humorem  trans- 
latam  coitu  maris  et  femine  mediante,  qui  per  spumam  intel- 
ligitur;  nam  uti  spuma  ex  aquarum  motu  consurgit,  sic  et  ex 
confricatione  venitur  in  coitum,  et  uti  illa  facile  solvitur,  sic  5 
et  libido  brevi  delectatione  finitur.  Seu  ut  placet  Fulgentio, 
quod  concitatio  ipsa  seminis  spumosa  sit,  et  ideo  marinam 
dicimus  spumam  ob  salsedinem  sudoris  emuncti  circa  coitum. 

Seu  quod  ipsum  sperma  salsum  sit.  Sic  ex  humiditate  nata 
Venus  hec  et  a  spuma  maris,  id  est  salsedine  humiditatis  nu-  10 
trita,  id  est  aucta.  donec  in  finem  cepti  operis  deducta  sit. 
Sane  videndum  que  hec  sit  humiditas  ut  clarius  origo  huius 
Veneris  enodetur.  Fulgentius  igitur  vult,  ubi  ab  aliis  dicitur, 
Saturnum  Celo,  Jovem  Saturno  genitalia  abscidisse  et  sic  suam 
exponit  opinionem.  Dicit  enim  Saturnum  grece  Cronos  nuncu-  x5 
pari,  quod  tempus  latine,  cui  vires  abscise  falce,  id  est  fructus 
qui  in  humoribus  viscerum  velut  in  mare  proiciuntur,  ex  quibus 
dicit  necesse  sit  procreali  libidinem.  Nec  dubium  ea  ex  humi- 
ditate  procedit  Venus,  que  ex  cibo  potuque  procedit,  cum  raro 
ruant  in  libidinem  ieiunantes;  et  tunc  procedit  maxime  quando  20 
cibi  potusque  calor  vires  movet  et  suscitat  naturales,  et  vere 
in  mari  nascitur  scilicet  in  gurgite  salso  sanguinis  calefacti  et 
eiusdem  ebullientis.  Spuma,  id  est  pruritu  nutritur,  cum  eo 
tepescente  libido  deficiat.  Falcem  autem  nonnulli  volunt  apud 
Drepanum  fuisse  deiectam,  ut  ostendatur  sicuti  falx  aliquid  25 
operata  est  circa  Veneris  originem,  sic  et  habundantia  frugum, 

38  b  ex  quibus  demum  |  cibaria  componuntur,  plurimum  etiam  ope- 
retur,  que  quidem  habundantia  plurima  est,  et  alia  incitatoria 
multa  apud  insulam  Sicilie,  in  qua  et  Drepanum  civitas  est. 

Ego  autem  reor  huius  particule  et  nomen  oppidi  et  litoris  3° 
forrnam,  que  falci  similis  est,  fabule  causam  tribuisse.  Quod 
autem  cives  Paphos  apud  se  e  mari  emersisse  Venerem  velint 
bona  cum  pace  maiestatis  tue,  rex  optime,  dicturus  sum,  quod 
nisi  te  equum  etiam  in  maximis  rebus  noscerem  non  auderem. 

Est  autem  Cyprus  insula  vulgata  fama,  seu  celo  agente,  seu  35 
alio  incolarum  vicio,  adeo  in  Venerem -prona  ut  hospitium, 

officina,  fomentumque  lasciviarum  atque  voluptatum  omnium 
habeatur.  Quam  ob  causam  Paphiis  concedendum  est  primo 
apud  eos  ex  undis  Venerem  emersisse.  Verum  hoc  potius  ad 
hystoriam  quam  ad  alium  sensum  pertinere  ex  Cornelio  Tacito 
5  sumi  potest.  Qui  velie  videtur  Venerem  auspitio  doctam  ar¬ 
mata  manu  conscendisse  insulam  bellumque  Cynare  regi  1110- 
visse;  qui  tandem,  cutn  inissent  concordiam,  convenere  ut 
ipse  rex  Veneri  templum  construeret,  in  quo  eidem  Veneri 
sacra  ministrarent,  qui  ex  familia  regia  et  sua  succederent. 
10  Confecto  autem  tempio,  sola  ammalia  masculini  generis  in 
holocaustum  parabantur,  altaria  vero  sanguine  maculari  pia- 
culum  cuna  solis  precibus  igneque  puro  illa  adolerent.  Simu- 
lacrum  vero  dee  nullam  humanam  habere  dicit  effigiem,  quin 
imo  esse  ibidem  continuum  orbem  latiorem  initio  et  tenuem 
*5  in  ambitu  ad  instar  metile  exurgentem,  et  quare  hoc  nullam 
haberi  rationem.  Nuda  autem  ideo  pingitur  ut  ad  quid  semper 
parata  sit  ostendatur.  Seu  quia  nudos  qui  illam  imitantur  per- 
sepe  faciat.  Aut  quia  luxurie  crimen  et  si  in  longum  perse¬ 
veri  occultimi,  tandem,  dum  minus  arbitrantur  obsceni,  procedit 
20  in  publicum,  ornili  palliatione  remota,  vel  potius  quia  absque 
nuditate  commuti  non  possit.  Natantem  autem  ideo  Venerem 
pingunt,  ut  infelicium  amantium  amaritudinibus  inmixtam  vi- 
tam  procellis  agitatam  variisque  et  eorum  naufragia  crebra 
demonstrent,  unde  et  Porphyrius  in  epygrammate  dicit:  Nudus, 
25  egens,  Veneris  naufragus  in  pelago.  Sed  longe  melius  in  Ci- 
stellaria  Plautus,  dicit  enim:  Credo  ego  amorem  primum  apud 
homines  carnificinam  commentimi.  Hanc  ego  de  me  coniectu- 
ram  domi  facio  ne  foras  queram.  Qui  omnes  homines  supero 
atque  anteeo  cruciabilitatibus  animi,  Jactor,  crucior  agitor, 
3°  vexor,  vi  amoris  totus  miser.  Exanimor,  feror,  differor,  distra- 
hor,  diripior,  ita  nullam  mentem  Animi  habeo,  ubi  sum,  ibi 
non  sum,  ubi  non  sum  ibi  est  animus,  Ita  michi  omnia  in¬ 
genia  sunt,  quod  lubet  non  lubet,  iam  id  continuo  Iam  amor 
lassum  animi  ludificat,  fugat,  agit,  appetit,  Raptat,  retinet, 
35  iactat,  largitur,  quod  dat  non  dat,  deludit,  Modo  quod  suasit 
dissuadet,  quod  dissuasit  id  ostentat.  Maritimis  modis  mecum 

experitur,  ita  meum  fatigat  amantem  Animum  etc.  Equidem 
bene  fluctuabat  in  salo  Veneris  homo  iste.  Sed  nos  ad  reliqua. 

UH  rosas  in  tutelam  datas  aiunt,  eo  quod  rubeant  atque  pun- 
gant,  quod  quidem  libidinis  proprium  esse  videtur.  Nam  tur¬ 
pitudine  sceleris  erubescimus  et  conscentia  peccati  vexamur  5 
aculeo;  et  sicut  per  tempusculum  rosa  delectat,  parvoque  lapsu 
temporis  marcet,  sic  et  libido  parve  brevisque  delectationis 
38  c  et  longe  penitentie  causa  est,  |  cum  in  brevi  decidat  quod 
delectat,  et  quod  officit  vexet  in  longum.  Marinam  concam 
manibus  gestat,  ut  per  eam  Veneris  ostendatur  illecebra  toto  10 
enim  adaperto  corpore,  refert  Juba,  conca  miscetur  in  coitum. 

Cap.  XXIV 

De  Cupidine  Veneris  filio. 

Cupido,  ut  Symonidi  poete  placet,  Servio  teste,  ex  Venere 
sola  natus  est.  De  quo,  cum  alibi  plura  dicenda  veniant,  satis  J5 
erit  mentionem  fecisse  tantummodo, 

Cap.  XXV 

De  Toxio  Vili»  Celi  filio. 

Toxius,  ut  ait  Plinius  in  libro  Naturalis  hystorie,  Gellio 
affermante,  filius  fuit  Celi  eumque  dicit  lutei  edificii,  exemplo  20 
ab  irundinibus  sumpto,  inventorem.  Nondum  enim  construxe- 
rant  architecti  palatia,  ex  quo  patet  eum  industruosum  et  an- 
tiquum  fuisse  hominem,  et  merito  Celi,  id  est  claritatis,  filium.  | 

38  d  Supererant  ex  filiis  Celi,  Tytanus,  Juppiter  secundus,  Occeanus 

et  Saturnus.  Quorum  eo  quod  amplissima  esset  posteritas,  vi-  25 
sum  est  ut  huic  libro  III0  fiat  finis,  et  Tytanum  quarto  servare 
volumini,  Jovem  V°  et  VI0,  Occeanum  VII0,  Saturnum  Vili0 
reliquisque. 

Genealogie  deorum  gentilium  liber  IIIUS  explicit  feliciter. 


Genealogie  deorum  gentilium  secundum  Johannem  Boc-  39  » 

In  arbore  autem  signata  desuper  ponitur  in  radice  Celius,  eo  quod  non- 
dum  filii  eius  descripti  sunt,  sed  in  ea  tam  in  ramis  quam  in  fron- 
5  dibus  omnis  Tytanis  progenies  demonstratur. 

Prohemium. 

Fluctuabar  adhuc,  splendide  princeps,  circa  Paphum  op~ 
pidum  tuum,  Veneris  infauste  describens  illecebras,  curii  ecce, 
quasi  Eoli  carcere  fracto,  omnes  in  pelagus  prodeuntes  sevire 
10  venti  ceperunt,  et  in  celum  surgere  fluctus  impetu  impulsi 
maximo,  eoque  repellente,  in  profundum  usque  demergi  He- 
rebuin.  Qui  dum  ascenderent  et  mergerentur  iterum,  flatusque 
illos  valido  spiritu  ex  transverso  confringerent,  stupidus  ego  et 
semivictus  novitatis  horrore,  quidnam  tam  repentine  tempestati 
*5  causarli  prestitisset  excogitans,  fere  absorptus  sum.  Tandem 
eius  crebro  invocans  suffragium,  qui  ex  navicula  piscatoria  ad 
se  venientem  periclitantemque  Petruni  manu  sustulit,  nunc 
dextrorsum,  nunc  sinistrorsum  deiectum  lembum,  quibus  po- 
teram  viribus  regens,  eo  usque  fere  naufragus  deductus  sum, 
20  ut  ex  alto  cernerem  non  aliter  quam  si  dirutis  ferreis  Ditis 
muris,  disiectis  vinculis,  Tytanis  antiqui  immanem  adventare 
prolem,  stilo  cepti  operis  exigente,  scribendam;  novique,  an¬ 
tiqui  moris  eiusdetn  memor,  eam  in  tumultuili  tam  grandem 
hostes  suos  suscitasse  deos.  O  quas  in  superbiam  suam  in  medio 

periculi  excitavit  iras,  o  quotiens  Jovis  fulmina  non  solum 
laudavi  sed  etiam  imploravi,  o  quotiens  cathenas  atque  sup- 
plicia  augeri  deprecatus  sum!  Sed  quid  tandem?  postquam 
aliquamdiu,  non  aliter  quam  si  in  Olympum  redivivi  insul- 
tassent,  unde  mugitu  maximo  sonuere,  omnesque  vehementes,  5 
venti  suscitavere  procellas,  ut  arbitror  iubente  Deo,  cui  soli 
omnia  parent,  aquarum  resedere  montes,  et  si  equa  tranquillitas 
facta  non  sit,  tamen  navigabile  devenit  mare;  quamobrem  a 
Cypro  separatus  in  Egeutn  veniens,  a  longe  ingentia  cepi 
mirabundus  prospectare  corpora,  adhuc  fulminibus  exusta,  et  10 
inferno  pallore  atque  caligine  turpia,  et  longo  cathenarum 
circumitu  pressa,  adeo  ut  non  absque  difficultate  nomina  ex 
semesis  elicerem  descripturus;  ea  tamen,  que  novisse  potui, 
buie  apponentur  cum  successoribus  suis  volumini.  Attamen, 
ne  deficiam,  is  faciat,  qui  populo  Jsrael  Jordanem  aperuit  J5 
transeunti. 

Cap.  I 

39  b  De  Tytano  Celi  Alio  Vili0  qui  genuit  filios  |  multos,  ex  quibus  hic  XIIII 
nomitiantur.  Quorum  primus  Yperion,  II«s  Briareus,  III^s  Ceus, 
IIIIus  Thyphon  vel  Thypheus,  Vus  Eucheladus,  VIUS  Egeon,  VIIa  Au'  20 
rora,  VI I Ius  Japethus,  VI 1 1 1 us  Astreus,  X“«  Alous,  XI^s  Pallenes, 
XIIus  Runcus,  XIIlus  Purpureus,  XIIII“s  Lycaon.  Genuit  preterea 
gigantes,  quorum  nomina  non  habemus. 

De  Celo  Etheris  et  Diei  filio  satis  in  precedenti  volumine 
dictum  est.  Verum  cum  eius  explicetur  proles,  aiunt  Tytanum  25 
eius  et  Veste  fuisse  filium  theologi  veteres,  ut  in  libro  Divi- 
narum  Institutionum  testatur  Lactantius.  Cuius  fuisse  coniugem 
Terram,  Demogorgonis  filiam,  Theodontius  asserit,  ex  qua 
plures  suscepisse  filios  in  sequentibus  apparebit,  quos  omnes 
quinta  luna  natos  videtur  velie  Virgilius,  dum  dicit:  Tum  (luna  3° 
scilicet  quinta)  partu  Terra  nephando  Oetumque  Iapetumque 
creat  sevumque  Typhea  Et  coniuratos  celum  rescindere  fra- 
tres  etc.  De  hoc  enim  Tytano  multa  referuntur  fabulosa,  inter 
que,  quod  potissimum  est,  aiunt  eum  cum  filiis  adversus  Iovem 
-deosque  reliquos  bellum  habuisse  eisque  celum  conantes  eri-  35 

pere,  montes  montibus  superimposuisse  sibi  sternentes  iter  ad 
illud,  eosque  demum  a  diis  cesos  et  fulminibus  interemptos 
atque  apud  Inferos  catenis  religatos  et  morti  damnatos  per¬ 
petue,  ut  in  VI  Eneydos  satis  convenientes  ostendit  Virgilius. 

5  Latentia  sub  hac  fictione,  et  hystoriam  continent,  et  moralem 
sensum  naturali  mixtum.  Quod  ad  hystoriam  pertinet,  verba 
de  ea  que  in  sacra  leguntur  hystoria,  apponentur  ad  licteram. 
Dicit  enim  sic.  Exin  Saturnus  uxorem  duxit  Opini;  Tytan, 
qui  maior  natu  erat,  postulat  ut  ipse  regnaret;  ubi  Vesta  mater 
10  eorum  et  sorores  Ceres  atque  Ops  suadent  Saturno  uti  de 
regno  non  cedat  fratri.  Ibi  Tytan,  qui  facie  deterior  esset 
quam  Saturnus,  id  circo  et  quod  videbat  matrem  atque  sorores 
suas  opera  dare  ut  Saturnus  regnaret,  concessit  eis  ut  is  re¬ 
gnaret.  Itaque  pactus  est  cum  Saturno,  uti  si  quis  liberorum 
*5  virilis  sexus  ei  natus  esset  ne  quem  educaret.  Id  eius  rei  causa 
fecit  uti  ad  suos  natos  regnum  rediret.  Tum  Saturno  filius 
qui  primus  natus  est,  eum  necaverunt.  Deinde  posterius  nati 
sunt  gemini:  Juppiter  atque  Juno.  Tum  Junonem  Saturno  in 
conspectum  dedere,  atque  Jovem  clam  abscondunt,  dantque 
20  eum  Veste  educandum,  celantes  Saturno.  Item  Neptunum  clam 
Saturno  Opis  parit,  eumque  clanculo  abscondit.  Ad  eundem 
modum  tercio  partu  Opis  parit  geminos  Plutonem  et  Glaucam. 
Pluto  latine  dictus  est  Dispiter,  alii  Orcuin  vocant.  Ibi  filiam 
Glaucam  Saturno  ostendunt,  ac  |  Plutonem  celant,  atque  ab- 
25  scondunt;  deinde  Glauca  parva  emoritur.  Nec  multum  post  hec, 
sequitur  in  eadem  hystoria.  Deinde  Tytan,  postquam  rescivit 
Saturno  fìlios  procreatos  atque  educatos  esse  clam  se,  seducit 
secum  fìlios  suos  qui  Tytani  vocantur,  fratremque  suum  Sa- 
turnum  atque  Opem  comprehendunt,  eosque  muro  circumegit 
3°  et  custodiam  his  apponit.  Post  hec  autem,  paucis  interpositis, 
sequitur.  Jovem  ad  ultimum,  cum  audisset  patrem  atque  ma¬ 
trem  custodiis  circumseptos  atque  in  vincula  coniectos,  venisse 
cum  magna  Cretensium  multitudine,  Tytanumque  atque  fìlios 
eius  expugnasse,  parentes  vinculis  exemisse,  patri  regnum 
35  reddidisse,  atque  ita  in  Cretam  remeasse.  Hec  Lactantius  ex 
hystoria  sacra;  que  quam  vera  sint,  quasi  eadem  referens 

edocet  Sybilla  Erithea.  Viso  sensu  hystoriali,  circa  reliquos 
pauca  dicenda  sunt;  et  primo  quid  sibi  velint  hunc  Celi  di- 
centes  filium  atque  Veste,  quod  preter  hystorie  veritatem  de 
quocunque  mortali  arbitror  dici  posse;  nam  terrenum  corpus 
et  celestem  habemus  animam,  ex  quibus  constat  hominem  esse.  5 
Sed  hic  altiori  verborum  molimine  extollitur  ab  universo  mor- 
talium  grege,  et  nuncupatur  Tytan,  quod,  ut  placet  Lactantio, 
idem  quod  ultio  sonat.  Supra  enim  ostensum  est  Vestam  Terram 
esse,  et  Terram  irritatam  ira  deorum  in  ultionem  sui  peperisse 
Tytanos;  et  quoniam  ubi  de  Fama  demonstratum  est  que  sit  10 
ira  deorum,  ob  quam  Terra  irritata  est,  et  qualiter  Terre  filii 
in  ultionem  matris  consurgant,  satis  est  hic  dicere  tantum, 
hunc  Tytanum  unum  ex  egregiis  illis  viris  fuisse,  qui  operibus 
conatus  est  estendere  famam  et  mortem  superare  suam.  Quod 
autem  illi  Terra  coniunx  fuerit,  per  hoc  intelligo  huius  hominis  J5 
et  cuiuscunque  alterius  huic  similis  ingentem  animum,  quo 
sibi  terram  subigit  uti  vir  uxorem,  eique  dominatur  saltem 
animo,  si  possessio  desit.  Ex  hac  enim  volunt  eum  multos 
genuisse  filios,  quod  quidem  etiam  ostendit  hystoria,  et  si 
etiam  possibile  sit,  nonnullos  ob  convenientiam  morum  sibi,  ut  20 
reliquis  attributos  esse;  secundum  absconditum  sensum  nulli 
dubium  esse  debet,  quin  multi  fuerint  ohm  et  hodie  sint  insi- 
gnes  viri,  qui  eius  eo  quod  primus  describitur  filii  dici  possunt. 
Insuper  dicunt  hos  elatos  fuisse  homines  et  adversum  deos 
Imbuisse  bellum,  ut  advertamus  quoniam  ex  magnanimitate  25 
ad  superbiam  facilis  sit  transitus,  et  ob  id  ut  plurimum,  dum 
minus  considerate  magnates  agunt,  ex  gloriosissima  virtute 
in  detestabile  vitium  cadunt,  et  tunc  steriles  efficiuntur,  id  est 
39  d  absque  fructu  virtutis,  et,  |  ut  intelligamus  Tytanis  filios  fuisse 

talts,  quinta  luna  natos  dicunt.  Veteri  enim  superstitione  ere-  3° 
ditum  est,  quicquid  quinta  nasceretur  luna,  sterile  atque  damno- 
sum  fore,  nec  dubium  elatos  esse  damnosos,  eo  quod  bellorum 
sint  semen,  per  que  evacuantur  agri  colonis  et  civitates,  et 
desolantur  regna.  Dicunt  preterea  eos  habuisse  cum  diis  bel¬ 
lum  quod  et  magnanimes  habent  et  superbi;  magnanimes  enim  35 
bonis  operibus  similes  diis  effici  conantur;  superbi  autem  se 


LTBER  QUARTUS  157 

quod  minime  sunt  existimantes,  verbo  et  si  possent  opere 
ipsum  verum  deum  calcare  satagunt,  ex  quo  fit  ut  deiciantur 
et  redigantur  in  nichilum.  Est  hic  tamen  advertendum  duplex 
ab  hominibus  bellum  cuna  Superis  habitum,  quorum  unum 
5  fuit  istud,  quo  Juppiter  liberavit  parentes,  occisis  Tytanis  filiis. 
Aliud  vero  fuit  cuna  Gigantes,  qui  et  Tytanis  dicuntur  falli, 
voluerunt  Jovi  celum  eripere,  et  tunc  naontes  montibus  impo- 
suere,  quod  postea  ubi  de  Gigantibus  exponetur. 

Cap.  II 

io  De  Yperione  primo  Tytanis  filio,  qui  genuit  Solem  et  Lunam. 

Yperionem  Tytanis  et  Terre  fuisse  filium  Theodontius  et 
Paulus  voluere.  De  quo  nil  aliud  credo  legi,  nisi  quia  Solem 
genuerit  et  Lunam;  arbitror  tamen  eum  magne  preminentie 
hominem  fuisse,  et  hoc  tam  a  significato  nominis  quod  super 
*5  omnia  sonat,  quam  a  nominibus  filiorum  tana  Claris. 


Cap.  Ili 

De  Sole  Yperionis  filio  qui  genuit  horas,  quas  loco  unius  filie  pono,  et 
sic  prima  genuit  Eonas,  quas  eque  loco  filie  unius  scribo  et  sic  se- 
cunda,  111»“  Phetusam,  1111»“  Salempetii,  Va“  Dyrcem,  VIU“  Mi- 
20  letum,  [  VI Iwm  Pasiphem],  (VIIIU“)  Oetam,  (  VIIIIa“  >  Circem, 

<  X»“  >  Anginam. 

Solem  Yperionis  fuisse  filium  vulgatissima  fama  est,  ex 
qua  tamen  matre  non  constat.  Hunc  dicunt  non  solum  patri 
et  fratribus  adversum  Jovem  non  favisse,  sed  Jovis  partes 
25  secutum;  quarn  ob  causam  post  victoriam  currurn,  coronam  et 
aularn  et  alia  multa  insignia  a  Jove  obtinuisse,  que  omnia 
insequentibus  piene  explicabuntur.  Hunc  ego  credo  suis  tem¬ 
poribus  clarissinaum  fuisse  hominem  et  vere  magnanimem,  et 
ob  id  dictum  non  favisse  fratribus  sed  Jovi,  quia  non  super- 
3°  bus.  Quam  ob  rem  adeo  illi  fuit  fama  propitia,  ut  in  eum  a 

poetis  orane  decus  delatum  sit,  quod  vero  Soli  deferendum 
est,  nec  aliter  de  eo  quam  de  vero  Sole  ut  plurimum  locuti 
sunt.  Sane  quoniam  hic  fere  nulla  ad  hominem  spectantia 
apponi  videntur,  de  Sole  pianeta  loquemur.  Finxerunt  igitur 
eum  ante  alia  regem,  et  forte  fuit,  eique  regiam  designavere  |  5 

4°  a  aulam.  De  qua  sic  Ovidius:  Regia  Solis  erat  sublimibus  alta  co- 
lumnis,  Clara  micante  auro  flammasque  imitante  pyropo,  Cuius 
ebur  nitidum  fastigia  summa  tenebat,  Argenti  bifores  radiabant 
lumine  valve,  Materiam  superabat  opus,  nam  Mulcifer  illic 
Equora  celarat  medias  cingentia  terras  Terrarumque  orbem  10 
celumque  quod  imminet  orbi.  Ceruleos  habet  unda  deos,  Tri¬ 
tona  canorum  Proteaque  ambiguum  balenarumque  prementem 
Egeona  suis  inmania  terga  lacertis,  Doridaque  et  natas,  quarum 
pars  nare  videtur,  Pars  in  mole  sedens  virides  siccare  capillos, 
Pisce  vehi  quedam:  facies  non  omnibus  una,  Nec  diversa  ta-  *5 
men  qualem  decet  esse  sororum.  Terra  viros  urbesque  gerit 
silvasque  ferasque  Fluminaque  et  nynphas  et  cetera  numina 
ruris.  Hec  insuper  imposita  est  celi  fulgentis  imago,  Signaque 
sex  foribus  dextris  totidemque  sinistris  etc.  Descripta  igitur 
aula  Ovidius  maiestatem  regiam  proceresque  describit,  dicens:  20 
Purpurea  velatus  veste  sedebat  In  solio  Phebus  Claris  lucente 
smeragdis.  A  dextra  levaque  dies  et  mensis  et  annus  Seculaque 
et  posite  spatiis  equalibus  hore  Verque  novum  stabat  circum- 
florente  corona.  Stabat  nuda  estas  et  spicea  serta  gerebat.  Stabat 
et  autumnus  calcatis  sordidus  uvis  Et  glacialis  hyemps  canos  25 
hyrsuta  capillos  etc.  Designata  regia  maiestate  currum  eius 
describit:  Aureus  axis  erat,  themo  aureus,  aurea  summe  Cur¬ 
vatura  rote,  radiorum  argenteus  ordo,  Per  iuga  crisoliti  po- 
siteque  ex  ordine  gemme  Clara  repercusso  reddebant  lumina 
Phebo  etc.  Nec  post  multum  idem  describit  equos:  Interea  3° 
volucres  Pyrous  Eous  et  Ethon,  Solis  equi,  quartusque  Phegon 
hymnitibus  auras  Flammigeris  implent,  pedibusque  repagula 
pulsant  etc.  Huic  insuper  regi  coronam  insignem  ex  duodecim 
lapidibus  preciosis,  ut  Albericus  ostendit,  imposuit.  Eique 
dicunt  aurora  veniente  ab  horis  currum  parari  et  equis  adnecti.  35 
Hunc  preterea  moltorum  filiorum  patrem  yolunt,  ex  quibus  ali- 

quos  veros  fuisse  possibile  est,  dum  eum  hominem  fuisse  dica- 
mus,  et  nonnullos  edam  ratione  convenientie  morum  ei  attribu- 
tos,  si  solem  planetam  dixerimus.  Preterea,  ut  aiunt  phylosophi, 
in  rebus  procreandis  tante  potentie  est,  ut  pater  omnis  mortalis 
5  vite  habeatur;  et  inter  alia  ex  quadam  singulari  potentia,  dum 
in  nativitate  alicuius  hominis  ceteris  supercelestibus  corporibus 
prevalet,  eum  formosissimum,  amabilem,  facie  alacrem  atque 
splendidum,  moribus  insignem  et  generositate  producit  conspi- 
cuum.  Eum  similiter  multis  vocant  nominibus,  per  que  satis 
10  apparet  de  sole  pianeta,  non  de  homine  intellexisse  poetas. 
Nunc  quid  dieta  velint  explicandum  est.  Dicunt  eum  primo 
Yperionis  |  natum,  quod  concedendum  est.  Diximus  enim  su- 
pra,  Yperionem  idem  sonare  quod  super  omnia,  et  sic  hic 
prò  vero  Deo  accipietur,  qui,  cum  omnia  ex  nichilo  creaverit, 
J5  solus  pater  Solis  dici  potest,  cum  ipse  solus  sit  super  omnia. 
Post  hec  regia  huic  tam  splendida  ideo  designata  est,  ut  intel- 
ligamus  per  apposita  in  eadem  opere  huius  ex  potentia  attri- 
buta  cuncta  consistere,  eumque  omnium  curam  gerere.  Cui 
inter  alia  propinquiora  circumposita  sunt  tempora  et  temporum 
20  qualitates,  ut  intelligatur  eum  motu  suo  descripsisse  omnia, 
esto  aliquos  ante  eum  fuisse  dies  in  principio  Pentateuci  scribat 
Moyses,  quos  arte  sua  ille  fecit,  qui  cuncta  creavit,  nondum 
isto  creato  nec  eidem  potestate  aliqua  attributa.  Postquam 
vero  creatus  est,  volente  creatore  suo  motu  tempora  descripsit 
25  et  describit  omnia  et  horas  et  diem  et  mensem  et  annum  et 
secula,  ut  in  sequentibus  latius  apparebit.  Sic  et  motu  suo 
qualitates  temporum  facit  esse  diversas,  cuidam  dans  frondes 
et  flores,  alteri  segetes,  tertie  maturos  prebet  fructus,  et  frondes 
incipit  auferre,  ultime  rigorem  frigoris  et  nivis  caniciem.  Cur- 
3°  rus  autem  illi  tam  lucidus  apparatus,  indefessam  eius  atque 
perpetuam  cum  indeficiente  lumine  circa  orbem  terrarum  vo- 
lubilitatem  ostendit,  qui  rotarum  quattuor  est,  ut  descripta 
iam  quattuor  tempora  sua  fieri  circumitione  designet.  Sic  et  illi 
quattuor  equi  ut  per  eos  qualitates  diurne  circumitionis  osten- 
35  dat.  Nam  Pyrous,  qui  primus  est,  pingitur  et  interpretatur 
rubeus,  eo  quod,  primo  mane  agentibus  vaporibus  a  terra 

surgentibus,  sol  oriens  rubeat.  Eous,  qui  secundus  est,  cum 
albus  effigietur,  dicitur  splendidus,  eo  quod  exaltatus  iam  sol 
dissolutis  vaporibus  splendens  sit.  Eihon  autetn  tertius  rubens 
sed  in  croceum  tendens,  ardens  exponitur;  nam,  sole  iam 
celi  medium  tenente,  lux  eius  corusca  est  et  cunctis  videtur  5 
fervidior.  Phegon  autem  quartus  ex  croceo  colore  tendit  in 
nigrum,  et  interpretatur  terram  amans,  ostendens,  advespere- 
scente  die,  solem  terram  petere,  id  est  occasum.  Hos  tamen 
equos  Fulgentius,  esto  cum  eisdem  significationibus,  aliter 
nominat.  Videlicet  Eritreum,  Actheona,  Lampos  et  Phylegeum.  10 
Per  coronam  autem  XII  lapidum  ostendit  Albericus  longa  di¬ 
cacitate  XII  celi  signa  intelligi  debere,  per  que  mortalium 
ingenia  cum  anno  quolibet  discurrere  invenere.  His  predictis 
+°  c  superest  de  nominibus  solvere  globum.  Ex  quibus  |  eo  quod  non 

nulla  cum  quibusdam  aliis  diis  habeat  communia,  illis  reservatis  '5 
ubi  de  diis  talibus;  de  his  que  ad  eum  solum  spedare  videntur 
quam  brevius  fieri  poterit  exponetur.  Vocatur  igitur  primo 
Sol,  eo  quod  inquantum  pianeta  solus  est,  ut  testari  videtur 
Macrobius  dicens.  Nam  et  latinus  eum,  qui  tantam  claritudinein 
solus  obtinuit,  solem  vocavit.  Et  in  Thimeo  dicit  Plato  ubi  20 
de  speris:  Ut  autem  per  ipsos  octo  circuitus  celeritatis  et  tar- 
ditatis  certa  mensura  et  sit  et  noscatur,  deus  in  ambitu  supra 
terram  syderum  lumen  accendit,  quem  nunc  solem  vocamus. 
Insuper  hunc  Tullius  ubi  de  Republica  vocat  principem  atque 
ducem,  dicens:  Deinde  subter  mediani  fere  regionem  sol  obti-  25 
net,  dux  et  princeps  et  moderatur  luminum  reliquorum,  mens 
mundi  et  temperalo,  tanta  magnitudine,  ut  cuncta  sua  luce 
lustret  et  compleat.  Super  quibus  verbis  sic  ait  Macrobius 
super  Somnio  Scipionis:  Dux  ergo  quia  oranes  luminis  maie- 
state  procedit,  princeps  quia  ita  eminet,  ut  propterea  quod  3° 
talis  appareat  sol  vocetur.  Et  post  pauca  sequitur:  Mens  mundi 
appellatur  ita  ut  physici  eum  cor  celi  vocaverunt;  inde  nimi- 
rum  quod  omnia,  que  statuta  ratione  per  celum  ferri  videmus, 
diem  noctemque  et  migrantes  inter  utramque  prolixitatis  brevi- 
tatisque  vices  et  certis  temporibus  equam  utriusque  mensuram  ;  « 

deinde  veris  clementem  temperiem  torridum  Cancri  et  Leonis 

estum ,  mollitiem  autunnalis  aure,  vini  frigoris  inter  utramque 
temperiem,  omnia  hec  solis  cursus  et  ratio  dispensat.  Iure 
ergo  cor  celi  dicitur,  per  queni  fiunt  omnia,  que  divina  ratione 
fieri  videmus.  Est  et  hec  causa,  propter  quam  iure  cor  celi 
5  vocetur,  quod  natura  ignis  semper  in  motu  perpetuoque  agi¬ 
tata  est;  solem  autem  ignis  etherei  fontem  esse  dictum  retu- 
limus.  Sol  ergo  in  ethere  quod  in  animali  cor,  cuius  ista  natura 
est,  ne  unquam  cesset  a  motu,  aut  brevis  eius,  quocunque  casu 
ab  agitatione  cessatio  mox  animai  interimat.  Hec  Macrobius, 
10  Ex  quibus  satis  percipi  potest  eum  existimasse  solem  rerum 
omnium  causam.  Loxias  insuper  eum  appellat,  ut  ait  Macro¬ 
bius,  Oenopides,  quod  ab  occasu  ad  orientem  tendens  circulum 
facit  obliquum.  Phebus  etiam  nuncupatur  et  potissime  a  poetis, 
quod  a  specie  atque  nitore  dictum  est.  Alii  dicunt  Phebus 
*5  quia  novus,  eo  quod  mane  quolibet  novus  videatur  ab  orizonte 
consurgere.  Lycius  etiam  nuncupatur,  et  ut  aliqui  dicunt  a 
Lycio  tempio  Dely.  Macrobius  ostendit  Cleantem  aliam  ratio- 
nem  reddere  |  dicens:  Cleantes  Lycium  Apollinem  nuncupatum 
scribit,  quod  veluti  lupi  pecora  rapiunt,  ita  ipse  quoque  hu- 
20  morem  rapiat  radiis.  Socomas,  ut  idem  dicit  Macrobius,  a  Syris 
sol  etiam  appellatur,  a  fulgore  scilicet  radiorum,  quos  vocant 
comas  aureas  solis.  Sic  et  Argitorosus,  quod  nascens  per  sum- 
mum  orbis  ambitum  veluti  arcus  quidam  figuratur  alba  et 
argentea  specie,  ex  quo  arcu  radii  in  inodum  emicant  sagitta- 
25  rum.  Imbricitor,  quod  lumen  eius  exoriens  amabile  amicissima 
veneratione  oculorum  sol  dictus  est,  quia  sic  a  physicis  exti- 
matur.  Dicitur  et  Horus  quasi  magnus  vel  gigas,  maximus 
quidam  est  ut  ipsi  videre  possumus,  et  hoc  illi  nomen  est  apud 
Egyptios.  Vocatur  insuper  et  aliis  nominibus  pluribus,  ut  per 
3°  Macrobium  patet  in  Saturnaliorum  libro. 

Cap.  IV 

De  Horis  filiabus  Solis  et  Cronis. 

Horas  Solis  et  Cronis  dicit  Theodontius  fuisse  Alias  et  ab 
eo  denominatas,  eo  quod  Horus  ipse  ab  Egyptiis  appellatur. 

Has  Omerus  dicit  equos  et  currum  in  tempore  parare  Soli,  et  5 
Diei  venire  volenti  celi  portas  aperire.  Filias  ego  ideo  Solis 
dici  puto  et  Cronis,  quod  est  tempus,  eo  quod  solis  progressu 
ex  certa  temporis  dimensione  fiant.  Equos  autem  et  currum 
Soli  parari  ab  eis  ideo  fictum  est,  quia  eis  sibi  vicissim  suc- 
cedentibus  nox  labitur  et  dies  accedit,  in  quem  sol  tanquam  IO 
in  preparatum  sibi  vehiculum  a  successione  horarum  progre¬ 
dita,  in  cuius  progressionis  initio,  hore  diei  advenienti  celi 
portas,  id  est  lucis  ortum,  aperire  videntur. 


Cap.  V 

De  Eonis  filiabus  Solis.  15 

Eonas  dicit  Theodontius  plures  esse  sorores,  Solis  et  Cro¬ 
nis  filias,  corporibus  ingentes,  et  sub  Jovis  collocatas  pedibus, 

De  his  ego  nunquam  alibi  legisse  memini,  nisi  forsan  has 
velit  intelligi  secula,  cum  eon  grece,  latine  seculum  interpre- 
tetur.  Si  de  seculis  dixisse  velit,  hec  profecto  certa  et  longa  20 
temporis  dimensione  a  solis  motu  cònficiuntur.  Hec  supra  mon- 
stravimus  a  Claudiano  in  antro  Eternitatis  fuisse  descripta.  De 
quantitate  vero  seculi  plurimum  inter  se  discrepavere  veteres. 
Dicebant  enim  aliqui,  ut  Censorius  in  libro  que  De  natali  die 
scripsit  ad  Cerellum,  ab  his  potissime,  qui  rituales  Etruscorum  25 
sequebantur,  hoc  modo  descripta  secula,  ut  aliquo  superum 
scilicet  ostento  initiaretur  seculum,  eo  quod  usque  protende- 
retur,  donec  aliud  superveniret  ostentum,  quod  finis  esset  pre¬ 
teriti  et  sequentis  initium,  et  sic  non  certo  aut  determinato 
annorum  numero  constare  videbatur  seculum,  quin  imo  ali-  3° 
41  a  quando  |  longum  et  nonnunquam  breve  .contingere.  Post  hec 

ostendit  alios  aliter  arbitrari,  dicentes  id  temporis  spatium  esse 
quod  efflueret  inter  unam  celebrationem  ludorum  secularium 
et  alteram  subsequentem,  ex  quo  etiam  temporis  inequalitas 
sequeretur  permaxima.  Postremo,  multis  recitatis  opinionibus, 
5  dicit,  civile  Romanorum  seculum  centum  annis  solaribus  termi- 
nari,  Quod  ego  memini  sepissime  a  venerabili  Andalo  eodem 
finiri  spatio.  Erant  insuper  qui  vellent  idem  esse  seculum  et 
etatem,  quod  non  est  verum,  esto  aliquando  improprie  scribant 
veteres  seculum  prò  etate.  Etas  enim,  si  eo  modo  sumpserimus 
10  quo  sanctorum  describunt  lictere,  ac  etiam  poetarum,  multa 
in  se  continet  secula.  Quod  vero  sub  Jovis  pedibus  secula 
designentur,  puto  fieri,  ut  intelligamus  solius  veri  Dei  imperio 
tempora  labi,  eique  soli  diuturnitatem  cognitam  eorumdem,  et 
que  in  eis  futura  sint.  Nec  ab  hoc  discrepat  Claudiani  descri- 
J5  ptio,  qui  illa  dixit  in  antro  Eternitatis  manere,  cum  in  ipsa 
trinitate  personarum  et  unica  deitate  tantum  consistat  eternitas, 
et  sic  quicquid  in  eternitate  consistit  in  Deo  sit  necesse  est. 

Cap.  VI 

De  Phaetusa  et  Salempetii  III*  et  IIIIa  filiabus  solis. 

20  Phaetusa  et  Salempetii  nynphe  sicule,  filie  fuere  Solis  et 

Neere,  ut  in  Odissea  scribit  Omerus  dicens,  has  in  Sycilia  Solis 
servare  greges,  a  quibus  Ulixes  a  Cyrce  prohibitus  est.  Circa 
quam  prohibitionem  talis  ab  Omero  fabula  recitatur.  Quod 
cum  venisset  ab  Inferis  rediturus  in  patriam,  a  Cyrce  premo- 
25  nitus  est,  quod  postquam  cum  sociis  ultra  Scyllam  et  Caribdim 
in  Syciliam  devenisset,  et  comperisset  greges  Solis  servari  a 
Phaetusa  et  Salempetii  filiabus  suis,  ab  eis  omnino  cum  sociis 
abstineret,  nam  si  quis  ex  eis  comederet,  occideretur;  ad  quos 
cum  postergatis  aliis  periculis  fessus  cum  sociis  devenisset 
3°  Ulixes,  factum  est  ut  ibidem  Euriloci  consilio  pernoctarent, 
sed  mane  mutatis  ventis  abire  nequivere  et  cum  ibidem  lon- 
gius  credito  detinerentur,  impellente  ciborum  penuria,  dor¬ 
miente  Ulixe  et  Euriloco  suadente,  a  sociis  Ulixis  in  greges 

itum  est,  et  ex  eis  sedata  fames.  Veruni  eis  discedentibus 
gravi  agitati  tempestate,  ad  ultimum  a  Jove  fulminati  periere 
omnes,  Ulixe  excepto,  qui  ex  gregibus  non  gustarat.  Huic 
fabule  talis  potest  sensus  exhiberi.  Calor  et  humiditas,  id  est 
Sol  et  Neera,  que  nynpha  est,  silvas  et  pascua  gignunt,  que  5 
due  sunt  nynphe  Solis  et  Neere  filie,  harum  altera  prestat 
umbras,  altera  vero  (gregibus)  victum,  et  sic  servantes  sunt 
greges  Solis,  qui  ex  omni  vivente  conficiuntur  anima  vegeta¬ 
tiva  scilicet  et  sensitiva,  opere  enim  suo  najscuntur,  et  tegmine 
atque  victu  predictarum  custodum  servantur.  Esse  tamen  hos  10 
greges  in  Sycilia  dicit  Omerus,  non  quod  alibi  non  sint,  sed 
ibidem  ob  ingentem  rerum  habundantiam  et  celi  temperiem 
plus  vigoris  videantur  habere  delicie,  que  ob  corruptos  loci 
mores  etiam  magis  quam  alibi  pestifere  sunt.  Ab  his  omnis 
rationalis  anima  prohibetur,  sane  tamen  ne  eis  immoderate  15 
fruatur,  ne  in  mortemi  deveniat,  aut  vitam  que  sit  morte  de- 
terior.  Quod  totiens  contingit,  quotiens  habenis  appetitili  datis 
in  lasci vias  mergimur,  quod  iam  apud  Syculos  fecere  plurimi, 
qui  enerves  facti  post  gustatas  delicias  non  sufficere  laboribus. 
Verum  Eurilocus,  id  est  blanda  sensualitatis  persuasio,  dor-  20 
miente  Ulixe,  id  est  rationis  robore,  avidos  sensus  in  greges, 
id  est  in  delicias  immittit,  ex  quo  libidinibus  soluti  maris 
fluctuantis,  id  est  mundi  huius  labores  ferre  nequivere,  et  sic 
Jovis  fulmine,  id  est  iusto  Dei  iudicio,  in  mare  deiecti  periere, 
id  est  in  amaritudines  et  miserias  mortalis  vite  anxiati  et  in-  25 
cogniti  defecere.  Vel  quod  forsan  cantigisse  potuit,  cum  in 
Syciliam  devenisset  Ulixes  et  ibidem  ab  adverso  detineretur 
tempore,  eo  non  curante,  adeo  socii  eius  cibo  potuque  et  mu- 
lieribus  soluti  sunt,  ut  reintrantes  mare  oportuna  negligerent, 
et  sic  naufraghimi  facerent.  Quod  non  solo  Ulixi  contigisse  3° 
legimus,  quin  imo  et  Hannibali  Peno  strenuissimo  bellorum 
duci,  qui  cum  in  hyberna  Capuani  deduxisset  eos,  quos  nec 
itinerum  longitudo,  nec  nationum  variarum  barbaries,  non 
fluminum  vertiginosi  gurgites,  non  ventorum  vehementia,  nec 
nivium  rigor,  nec  Alpestrium  viarum  asperitas,  non  fames,  35 
non  discrimina  mille,  non  arma  Romanorum  eo  usque  cuncta 

vincentia  superasse  potuerant,  a  Campana  libidine  adeo  su- 
peratos  invenit,  ut  quos  duros  acresque  sub  autumni  fine  in 
Capuani  deduxisset,  enerves  effeminatosque  veris  initio  vix 
posset  in  castra  compellere,  et  quos  semper  viderat  ante  vi- 
5  ctores,  victos  post  atque  fugatos  sepissime  deploraret. 

Cap.  VII 

De  Dyrce  solis  Va  Alia  et  Lyci  regis  coniuge. 

Dyrces  Solis  fuit  filia,  et  Lyci  regis  Thebarum  coniunx. 
In  quam  sicuti  in  ceteras  Solis  filias  Venerem  sevisse  dicit 
10  Fulgentius.  De  qua  talis  fertur  hystoria.  Stuprata  per  vim 
Atithiopa,  Nictei  regis  filia,  ab  Epapho,  ut  placet  Lactantio, 
seu  a  Jove,  ut  plures  videntur  arbitrari,  a  Lyco  Thebarum 
rege  marito  suo  abdicata  est,  et  super  inducta  Dyrces.  Que 
illico  suspicata,  ne  forte  Lycus  Anthiopam  in  suatn  revocaret 
15  gratiam  et  sic,  ea  reassumpta,  dimitteretur  ipsa,  impetravit  a 
viro  ut  posset  illam  in  vinculis  detinere.  Que  cum  ex  Jove 
prolem  geminam  |  suscepisset,  partus  adveniente  tempore,  ab 
eo  vinculis  liberata  est,  et  ciani  in  Cytheronem  montem  aufugit, 
ibique  peperit  Anphyonem  et  Zetum,  quos  expositos  pastor 
20  quidam  prò  suis  aluit.  Qui  cum  adolevissent,  a  matre  cogniti, 
et  sui  generis  certiores  facti,  facile  in  Dyrcem  irritati  sunt, 
et  in  matris  ultionem  surgentes  Lycum  occiderunt  regem,  et 
Dyrcem  tauro  indomito  alligarunt,  qui  dum  eam  traheret,  mi¬ 
sera  deorum  auxilium  imploravit,  quorum  subsidio  in  fontem 
2s  sui  nominis  haud  longe  a  Thebis  mutata  est,  et  sic  Veneris 
satiavit  iram.  Quod  autem  in  hac  hystoria  fabulosum  est,  ex- 
plicabitur  facile.  Anthiopam  a  Jove  tempore  partus  liberatam 
a  carcere  dicit  Theodontius  ideo  fictum,  quia  cum  videretur 
Dyrci  ob  tumidum  Anthyope  uterum  satis  sui  adulterii  testi- 
3°  monium  apparere,  et  ob  id  eam  viro  arbitraretur  odiosam 
merito,  ultro  eam  reliquit.  Dyrcem  autem  mutatam  in  fontem 
satis  coniprehendi  potest,  tam  ob  perditum  regnum  quam  ob 
supplicii  illati  penam,  eam  in  multas  solutam  lacrimas.  Fuisse 

autem  Solis  fìliam  ideo  dictum,  quia  aut  sic  de  facto  fuit,  eam 
alicuius  insignis  viri  sic  nominati  fuisse  fìliam,  aut  ob  insignem 
eius  pulchritudinem  solis  fìliam  vocitatam. 


Cap.  Vili 

De  Mileto  Solis  VI®  filio,  qui  genuit  Caunum  et  Biblidem.  5 

Miletus,  ut  testatur  Ovidius,  Solis  fuit  fìlius.  Theodontius 
autem  dicit  istum  Solis  Rhodii  fìlium  et  Pasyphis  fuisse  fra- 
trem.  Hunc  tamen  in  Mynoem  senem  volentem  insurgere  bello, 
perterruit  Juppiter,  quam  ob  causam  in  Lesbon  abiit,  et  ibi 
civitatem,  quam  Militenem  ex  suo  nomine  dixit,  construxit,  10 
verum  postea  immutatis  licteris  ex  Militene  Mitilena  dieta  est. 
Post  hec  cum  Cyane  nynpha  Meandri  fìuminis  filia  se  immiscuit, 
et  ex  ea  suscepit  fìlios  duos,  Caunum  scilicet  et  Biblidem. 

Cap.  IX 

De  Cauno  et  Biblide  <  filiis  )  Mileti.  15 

Caunus  et  Biblis  fìlii  fuerunt  Mileti  ex  Cyane  nynpha 
suscepti,  ut  testatur  Ovidius  dicens:  Hic  tibi,  dum  sequitur 
patrie  curvamina  ripe,  Filia  Menandri  totiens  redeuntis  eadem 
Cognita  Cyane,  prestanti  corpore  nynpha  Biblida  cum  Cauno 
prolem  est  enixa  gemellam  etc.  Et  quia  nil  preter  commune  20 
ambobus  de  eis  legi,  de  ambobus  scribere  in  vicem  visum  est. 
Legitur  ergo  Caunum  speciosissimum  fuisse  iuvenem,  et  a 
Biblide  sorore  infausto  amore  diiectum,  Venere  in  prolem 
Solis  irata  agente.  Sane  cum  Biblis  fratri  flammas  execrande 
41  d  libidi | nis  detexisset,  ipse  aspernatus  detestabilem  sororis  con-  25 
cupiscientiam,  fugam  sumpsit.  Inque  peregrina  ponit  nova 
menia  terra.  Infelix  autem  Biblis  confestim  secuta  est  eum, 
et  postquam  Caryam  Lyciamque  et  Lelegas  peragravit,  labore 
atque  dolore  vieta  consedit,  et  spreta  sese  dedit  in  lacrimas. 

Ex  quo  factum  est  ut  in  fontem  Nayadum  benefìcio  misera  3° 

verteretur,  ut  dicit  Ovidius:  Sic  lacrimis  consumpta  suis  Phe- 
beia  Biblis  Vertitur  in  fontem,  qui  nunc  quoque  vallibus  illis 
Nomen  habet  domine,  nigraque  sub  ilice  manat  etc.  Figmentum 
autem  satis  patet,  quia  a  fletu  continuo  fons  lacrimis  manans 
5  visa  est. 

Cap.  X 

De  Pasyphe  VII“  solis  filia  et  Mynois  coniuge. 

Pasiphes  Solis  fuit  filia,  ut  Senece  tragici  percipitur  car- 
mine  aientis  in  tragedia  Ypoliti:  Quid  ille  rebus  lumen  infun- 
10  dens  suum  Matris  parens  ecc.  Verba  quidem  nutricis  sunt  lo- 
quentis  ad  insanam  amore  Ypoliti  Phedram  Pasiphis  filiam. 
Theodontius  autem  dicit  eam  non  fuisse  filiam  Solis  Yperionis, 
sed  Rodii.  Fuit  hec  Mynois  Cretensis  regis  coniunx,  et  vacante 
Mynoe  bello  adversus  Megarenses  et  Athenienses  ob  occisum 
*5  Androgeum  filium,  ab  irata  Venere  in  sobolem  Solis,  infausti 
amoris  flammas  suscepit  amavitque  speciosissimum  taurum,  in 
cuius  concubitum  Dedali  artificio  venisse  dicitur,  et  ex  eo 
suscepit  quem  medium  hominem  mediumque  taurum  peperit. 
Alii  vero  aliam  amoris  huius  causam  describunt,  aientes,  quod 
20  cum  orasset  Mynos  in  bellum  progressurus  patrem,  ut  dignam 
se  sacrificaturo  sibi  prepararet  hostiam,  evestigio  illi  preparatus 
est  taurus,  formositate  cuius  captus  Mynos  illuni  armentis  suis 
ducem  prefecit,  alio  consecrato;  ex  quo  iratus  Juppiter  egit 
ut,  ilio  absente,  reservatus  deligeretur  a  coniuge,  et  hinc  volunt 
25  Mynoem,  ob  commissum  facinus,  non  ausum  in  coniugem  se- 
vire.  Quod  autem  Pasiphes  filia  hominis  ex  tauro  conceperit, 
vult  Servius  Taurum  hunc  scribam  Mynois  fuisse  sic  nomina¬ 
timi,  eumque  in  domo  Dedali  cum  Pasyphe  coisse  et  filium 
ex  ea  suscepisse,  et  tandem  geminos  peperisse,  quorum  alte- 
3°  rum  ex  Mynoe  conceptum  notis  apparebat,  alterum  vero 
ex  Tauro  eque  indicantibus  signis,  et  cum  de  secundo  non 
esset  certa  fides,  nomine  ad  utrumque  spectante  parentem 
Mynotauro  scilicet  imposito,  enutritus  est.  Ego  autem  longe 


168  GENEALOGIE  DEORUM  GENTILIUM 

altiorem  sensum  hac  sub  fabula  tegi  reor.  Existimo  quidem 
voluisse  veteres  ostendere  qualiter  vitium  bestialitatis  causa- 
retur  in  nobis  hac  ratione.  Pasiphem  spetiosissimam  feminam 
et  Solis  filiam  credo  animam  nostrani  veri  Solis,  id  est  Dei 
oninipotentis,  a  quo  creata  est,  filiam  omni  pulchritudine  inno-  5 
centie  splendidam.  Hec  coniunx  efficitur  Minois  regis  et  legum 
latoris,  id  est  rationi  huraane  iungitur,  que  suis  legibus  eam 
habet  regere  atque  in  rectum  iter  dirigere.  Huic  inimicatur 
Venus,  id  est  appetitus  concupiscibilis,  qui  sensualitati  adhe- 
rens  semper  rationis  est  hostis;  cui  si  adheserit  anima,  a  ratione  10 
separetur  necesse  est,  a  qua  semota,  facile  a  blanditiis  et  sua- 
sionibus  carnis  se  traili  permictit  et  sic  precipitem  se  fert  in 
concupiscientiam  tauri  a  Jove  dati,  ut  sibi  ex  eo  Minos  sacrum 
conficiat.  Quem  ego  taurum  sentio  mundi  huius  delitias  prima 
facie  pulchras  et  delectabiles  a  Deo  rationi  concessas,  ut  ex  J5 
eius  moderamine  certo  vite  nostre  oportuna  ministret;  nani 
dum  his  debite  utimur,  rite  ex  eis  Deo  sacrum  conficimus; 
sane  dum  eis  iudicium  sensualitatis  sequentes  abutimur  aut 
abuti  desideramus,  in  bestialem  concupiscientiam  devenimus, 
et  tauro  tunc  obscene  anima  iungitur  in  lignea  vacca,  dum  20 
artificio  ingenii  nostri  naturalibus  preter  nature  leges  innitimur. 

Et  sic  ex  appetitu  illecebri  et  adoptione  nepharie  voluptatis 
causatur  et  nascitur  Minotaurus,  id  est  bestialitatis  vitium. 
Huius  autem  Minotauri,  hominis  et  tauri  formam  esse  finxere, 
eo  quod  tali  vitio  laborantes  intuitu  primo  videntur  homines  ,  25 

si  opera  autem  prospectemus  et  abscondita  introrsum  desideria, 
tales  esse  bestias  cognoscemus.  Clauditur  hic  laberinto  carceri 
circumitionum  plurium  implicito,  et  hoc  ideo,  quia  fortissimum 
atque  ferocissimum  et  furiosum  esset  animai,  in  quo  ostenditur 
eum  huraano  pectori,  infandis  desideriis  intricato.  Et  quod  eo  3» 
impellente  fortem  atque  inmanem  prestemus  animum,  dum 
infaustum  aliquid  audemus,  quod  nisi  prò  voto  perficiamus, 
confestim  in  furiam  declinamus.  Hic  insuper  a  Theseo  ab 
Adriana  predocto  occiditur,  id  est  a  prudenti  viro  cui  virilitas, 
quam  per  Adrianam  accipio,  eo  quod  andres  grece,  vir  sonet  35 
latine,  ostendit  detestabile  tani  scelesto  vitio  subiacere  et  quibus 
armis  etiam  conficiendum  sit. 

Cap.  XI 

De  Oeta  Colcorum  rege  Solis  figlio  Vili0,  qui  genuit  Medeam  et  Absyr- 
thium  et  Calciopem. 

Oeta  Colcorum  rex,  ut  Omerus  in  Odissea  testatur,  Solis 
.  5  fuit  filius  et  Perse  filie  Occeani.  Tullius  autem  ubi  De  naturis 
deorum,  eum  ex  Asterie  sorore  Latone  susceptum  dicit,  quam 
Asteriem  videtur  idem  Tullius  dicere  ab  eo  occisam;  dicit 
enim  sic:  Quid  Medee  respondebis,  que  duobus  avis  Sole  et 
Occeano,  et  patre  matricida  procreata  est?  etc.  Hunc  clarum 
10  ea  tempestate  fuisse  regem  testatur  antiquitas  cum  permaxi- 
mum  illi  regnum  fuisse  describat  Seneca  tragicus  in  tragedia 
Medee.  Ad  hunc  novercales  insidias  fugiens  devenit  Frixus, 
(Athamantis)  filius,  cum  aureo  veliere,  quod  sibi  fatale  ab 
oraculo  sentiens  Oeta  diligentissime  servabat,  ne  eo  perdito 
J5  privaretur  regno;  qui  tamen  a  Jasone  spoliatus  est  et  regno 
pulsus.  Veruni  iam  senex  ab  eodem  in  regnum  reduetus  est. 
Dicit  Theodontius  hunc  Oetam  non  fuisse  filium  Solis  Ype- 
rionis,  sed  eius  qui  apud  Colcos  maximus  fuit,  et  regnavit 
ibidem. 

20  Cap.  XII 

De  Medea  Oete  regis  filia  et  Josonis  coniuge. 

Medea  Oete  regis  fuit  filia  ex  Ipsea  coniuge,  ut  satis  patet 
per  Ovidii  carmen  dicentis:  Non  erat  Oetes  ad  quem  despecta 
rediret,  Non  Ipsea  parens  etc.  Huius  Medee  grandis  recitatur 
25  hystoria  quandoque  fabulis  mixta.  Aiunt  enim  ante  alia,  quod 
ex  Apollonio  sumptum  est,  qui  De  argonautis  librum  scripsit, 
Jasonem  a  Pelia  patruo  missum  Colcos  venisse,  et  comiter  ab 
Oeta  susceptum  Medee  virgini  placuisse,  in  quam  Venus  irata 
uti  in  ceteram  Solis  prolem,  omnes  a  fiiio  amatorias  inici  flam- 
3°  mas  fecit.  Que  amans  cum  pericula  nosceret  dilecti  iuvenis 
euntis  ad  vellus  aureum  assummendum,  miserta  eius,  habita 


42  a 


170 


GENEALOGIE  DEORUM  GENTILIUM 


sui  coniugii  sponsione,  eum  docuit,  quo  pacto  illud  absque 
periculo  posset  surripere,  eoque  surrepto  una  secum  fugam 
arripuit,  traxitque  fuge  comitem  Absyrtium  seu  Egyaleum 
parvulum  fratrem.  Quos  cum  sequeretur  Oeta,  ut  eis  spatium 
fuge  prestaretur,  in  insula,  que  in  faucibus  Phasis  a  scelere  ab  5 
ea  perpetrato  Thomithania,  exilio  Ovidii  Nasonis  postea  no¬ 
bilitata,  per  quam  aportebat  Oetam  sequentem  transitimi  facere 
puerum  Absyrtium  obtruncavit,  articulatimque  divisum  passim 
per  agros  disiecit,  ut  patrem  sisteret  ad  colligenda  filii  membra. 

Nec  premeditatio  fefellit  infaustam,  nam  sic  factum  est;  dum-  10 
b  que  orbatus  pater  flens  mem|bra  colligit  nati,  et  funeralia  pera- 
git,  abiit  illa  cum  raptore.  Et  post  longas,  secundum  quosdam, 
circumitiones  in  Thesaliam  devenit,  ubi  precibus  Jasonis  En- 
sonem  patrem  annositate  decrepitum  in  robustiorem  retraxit 
etatem.  Et  cum  Jasoni  duos  filios  peperisset,  in  Pelye  mortem  r5 
sua  fraude  natas  armavit.  Tandem  quacunque  ex  causa  factum 
sit  a  Jasone  abdicata  est,  et  Creusa  Creontis  regis  Corinthio- 
rum  filia  desponsata.  Quod  cum  egerrime  ferret,  excogitata 
malitia,  filios  suos,  quasi  ad  placandam  sibi  novercam,  cum 
donis  in  scrineolo  clausis  misit,  quod  a  Creusa  non  ante  aper-  20 
tum  est,  quam  per  omnem  regiam  fiamma  evolaverit  ingens,  a 
qua  cum  ipsa  Creusa  regia  omnis  exusta  est;  cum  iam  pueri 
premoniti  evasissent.  Verum  cum  in  eam  iratus  Jason  irruisset, 
sumpturus  ex  tam  impio  facinore  penas,  eo  vidente  trux  femina 
filios  trucidavi  innocuos  et  maleficiis  suis  sublata  Athenas  abiit,  25 
ubi  Egeo  iam  senescenti  coniugio  iuncta,  peperit  ei  filium  quem 
a  se  Medum  vocavit.  Sane  cum  Theseo  redeunti  ex  longinqua 
atque  diutina  expeditione,  ab  Egeo  incognito,  per  eiusdem 
manus  venenatum  parasset  poculum,  et  illud  idem  ab  Egeo 
filio  iam  cognito  sublatum  vidisset,  fuga  Tfiesei  evitavit  iram.  3° 
Et  tandem  nescio  quo  pacto  Jasoni  reconciliata,  una  secum  in 
Colcos  redbt,  patremque  senem  et  exulem  Jasonis  viribus  in 
regnum  restituit.  Esto  Gaius  Celius,  ut  ubi  De  mirabilibus 
mundi  refert  Solinus,  dicat  eam  a  Jasone  Bitrote  sepultam,  et 
Medum  eius  filium  imperasse  Marsis  populis  Ytalis.  His  ergo  35 
ornata  facinoribus  Medea  locum  apud  Grecos  primo,  qui  melius 

eam  cognovisse  debuerant,  deinde  apud  Romanos  comperit,  ut 
prò  dea  susciperetur  atque  sacris  honoraretur  ab  eis,  ut  liquido 
testatur  Macrobius.  Que  autem  huius  in  hystoria  fictiones  in- 
texte  sunt,  ubi  de  Ensone  et  Pelya  et  Jasone  scribetur;  quo- 
5  niam  ad  eos  spedare  videntur,  passim,  ubi  oportunum  vide- 
bitur,  aperientur. 

Cap.  XIII 

De  Absyrthio  et  Calciope  filiis  Oete. 

Absyrthius  et  Calciopes  frater  et  soror  fili i  fuerunt  Oete  regis 
10  Colcorum.  Nam  de  Absyrthio  testatur  Tullius  in  libro  De  natu- 
ris  deorum  dicens:  Quid  huius  (scilicet  Medee)  Absyrthio  fratri, 
qui  est  apud  Pacuvium  Egylaus  etc.  De  Calciope  autem  dicit 
Ovidius  in  Epistulis:  |  Non  erat  Oetes  ad  quem  despecta  re- 
diret  Non  Ipsea  parens  Calciopesque  soror  etc.  De  hac  Cal- 
Js  ciope  nil  aliud  repperi,  nisi  quod  coniunx  fuerit  Frisi  eique 
peperit  Cycorum  filium.  De  Absyrthio  autem  seu  Egylao  iam 
supra  dictum  qualiter  a  sorore  sit  cesus;  a  quo  sunt  qui  dicant 
flumen  illud  Colcorum  Absyrthium  de  pueri  nomine  nuncu- 
patum. 

20  Cap.  XIV 

De  Cyrce  Solis  filia. 

Cyrce  malefica  mulier,  ut  Omerus  testatur  in  Odissea,  filia 
fuit  Solis  et  Perse;  quo  autem  pacto  Colcos  liquerit  et  in 
Ytaliam  venerit  nusquam  legi.  Constat  tamen  eam  habitasse 
25  haud  longe  a  Caieta  Campanie  civitate,  in  quodam  monte 
olim  insula,  qui  Cyrceus  ab  ea  in  hodiernum  usque  diem  dictus 
est.  Circa  quem  adhuc  aiunt  incole  rugire  leones  ferasque 
alias,  quas  ex  hominibus  cantato  carmine  fecit.  De  hac  autem 
sic  scribit  Virgilius:  Dives  inaccessos  ubi  Solis  filia  lucos 
3°  Assiduo  resonat  cantu,  tectisque  superbis  Urit  odoratam  no- 

cturna  in  lumina  cedrum,  Arguto  tenues  percurrens  pectine 
telas.  Hinc  exaudiri  gemitus  ireque  leonum  Vincla  recusan- 
tum  et  sera  sub  nocte  rudentum  Setigerique  sues  atque  in 
presepibus  ursi  Sevire  ac  forme  magnorum  ululare  luporum. 
Quos  hominum  ex  facie  dea  seva  potentibus  herbis  Induerat  5 
Cyrce  in  vultus  ac  terga  ferarum  etc.  Omerus  autem  in  Odissea 
dicit  Ulixem  errantem  cum  sociis  ad  hanc  devenisse  et  cum 
socios  eius  omnes  mutasset  in  feras,  eum  a  Mercurio  predo- 
ctum  mutare  non  potuisse,  quin  imo  ab  eo  exterrita  socios 
eius  omnes  in  homines  reformasse,  eumque  per  annum  ibidem  10 
tenuisse  ac  peperisse  ei  Thelegonum  filium,  et  nonnulli  super- 
addunt,  Latinum  Laurentum  postea  regem,  et  demum  eum 
predoctum  multis  dimisisse.  Refert  preterea  de  hac  Ovidius, 
quod  amaverit  Glaucum  marinum  deum,  et  quoniam  ipse 
Scillam  nynpham  amaret,  zelo  percitam,  fontem  in  quo  nynpha  *5 
lavari  consueverat,  infecisse  venenis.  Quam  ob  rem  dum  illuni 
intrasset  nynpha,  repente  a  marinis  canibus  usque  ad  inguina 
absorpta  in  marinum  monstrum  versa  est.  Insuper  dicit  quod 
a  Pyco  rege  spreta  eo  quod  Pomonam  amaret,  eum  in  avem 
sui  nominis  transformasset.  Nunc  autem  quid  sub  his  fictio-  20 
nibus  sentiendum  sit,  videamus.  Theodontius  harum  rerum 
solertissimus  indagator  dicit  hanc  Solis  Yperionis  filiam  non 
fuisse,  sed  eius  qui  apud  Colcos  regnasse  creditur,  sed  ideo 
huius  eredita,  quia,  ut  dicit  Servius,  formosissima  fuit  mulier 
et  meretrix  famosa,  quod  contigisse  fìngunt  ob  Veneris  odium  25 
42  d  in  prolem  Solis,  |  de  quo  odio  infra  patebit,  ubi  de  Venere. 
Audiri  feras  mugientes  in  circumitu  montis  est,  quia  dum 
inter  ingentia  atque  prerupta  saxa,  rupes  et  cavernas,  quarum 
mons  circumdatus  est,  maris  unde  ventorum  impetu  efiferuntur, 
et  demum  retrahuntur,  et  supervenientibus  illiduntur,  et  hinc  3° 
inde  franguntur,  fit  de  necessitate  rumor  dissonus,  et  nunc 
mugitui  nunc  rugitui  similis,  et  hinc  se  fìngunt  audire  leones 
aprosque.  Quod  autem  herbis  aut  cantato  carmine  in  beluas 
homines  transformaret,  hoc  videtur  a  multis  concedi  possibile 
magicis  illusionibus,  dum  Pharaonis  magos  ea  suis  artibus  35 
fecisse  credimus,  que  faciebat  Moyses  virtute  divina,  dum 

homines  in  Arcadia  lupos  fieri,  dum  Apuleium  in  asinum  per¬ 
mutatimi.  Sed  ego  potius  credo  hanc  formositate  sua  multos 
in  dilectionem  sui  traxisse  mortales,  qui  sese  ut  eius  mererentur 
gratiam,  que  meretricum  absque  pecunia  consequi  non  potest, 
5  illecebris  variis  ut  dona  portarent  miscuisse,  et  sic  eas  induisse 
formas,  que  ofificiis  congruebant,  quas  Ulixes,  id  est  prudens 
homo,  non  induit.  Hanc  post  hec  amasse  Glaucum  ideo  dictum 
puto,  quia,  secundum  quod  aliquibus  placet  et  potissime  Leon- 
tio,  Glaucus  idem  sonat  quod  terror,  et  quoniam  terribile  sit  au- 
10  dire  mugitus  aquarum  circa  Cyrceum,  ut  supra  dictum  est,  et 
ipse  terror  ibidem  consistat,  assidue  videtur  a  Cyrce,  id  est  a 
loco  ilio  Cyrces  amari.  Quod  autem  Glaucus  amaverit  Scyllam  ob 
eadem  causam  dictum  est,  eo  quod  apud  Scyllam  idem  a  mugitu 
maris  sit  terror  assiduus,  et  sic  cum  ibi  moretur,  assidue  vi- 
*5  detur  Scyllam  diligere.  Quod  Scylla  infectis  aquis  a  marinis 
canibus  usque  ad  inguina  rapta  sit,  ab  effectu  sumpsit  fictio 
causam.  Est  enim  Scylla  scopulus  secus  fretum  Syculum  aquis 
supereminens  adeo  ut  medius  aquas  exire  videatur,  et  ab 
aquis  medius  occupati,  et  cum  totus  sit  preruptus  et  caver- 
20  nosus  et  ibi  continue  maximo  cum  impetu  mare  fluat  et  refluat, 
dum  cavernas  illas  intrat  et  demum  se  retrahit,  ad  instar  canum 
latrantium  sonum  emittit,  et  sic  scopulus  a  marinis  canibus 
rapi  dicitur.  Que  autem  ad  Pycum  spectant,  in  sequentibus 
scribentur,  ubi  de  Pyco.  Ego  autem  Cyrcem  hanc  Oete  fuisse 
2 s  sororem  non  credo,  cum  diu  ante  Troianum  bellum  Colchida 
fuerit  Cyrces;  hec  autem  contemporanea,  sed  convenientia  no- 
minum  et  forsan  artium  ex  duabus  unam  fecisse  potuerunt. 

Cap.  XV 

De  Angitia  Solis  filia. 

3°  Angitiam  seu  Angeoniam  Theodontius  dicit  Cyrcis  fuisse 

sororem  et  Solis  filiam  et  haud  longe  ab  ea  in  agro  Campano 
moratam,  sed  melioribus  artibus  operatam.  De  qua,  non  in 
omnibus  cum  eo  concordans,  Gaius  Celius  asserit  eam  Cyrcis 

fuisse  sororem  et  vicinia  Fucini  lacus  occupasse,  et  ibidem 
43  a  salubri  scentia  adversus  morbos  incolis  deservisse;  |  quam  ob 
rem  diem  claudens  dea  ab  eisdem  habita  est.  Macrobius  autem 
in  Saturnaliorum  libro  hanc  Angeroniam  deam  vocat,  dicitque 
illi  apud  Romanos  XII  Kal.  ianuarias  ferias  celebrari,  eique  5 
a  pontificibus  in  sacello  Valupie  sacrum  fieri.  Verrius  autem 
Flaccus  idio  dicit  eam  Angeroniam  apellari,  quod  angores 
ac  sollicitudines  animorum  propitiata  depellat.  Addit  insuper 
Masurius  simulacrum  huius  dee  ore  obligato  atque  signato 
in  ara  Volupie  collocatum,  ob  id  quod,  qui  suos  dolores  10 
anxietatesque  dissimulane  beneficio  patientie  in  maximam 
oblectationem  deveniant.  Sane  Julius  Modestus  huic  sacrum 
fieri  dicit,  eo  quod  populus  Romanus  morbi,  qui  anginia  dici- 
tur,  voto  promisso  liberatus  sit.  Cur  autem  Solis  sit  eredita  aut 
dieta  filia,  medendi  ars  causam  dedisse  potuit.  *5 

Cap.  XVI 

De  Luna  Yperionis  filia. 

Lunam,  ut  ad  Yperionis  prolem  redeam,  eiusdem  Yperionis 
fuisse  filiam  et  Solis  sororem  vulgatissimum  est.  De  hac  veteres 
multa  senserunt.  Illi  quippe  ante  alia  bigam  dixere  concessane  20 
eo  quod  adversus  patruos  cum  Jove  sensisset,  eaque  curru  uti 
testatur  Accius  poeta  in  Baccis,  dicens:  Almaque  curru  Noeti- 
vago  Phebe  etc.  Et  Virgilius;  Jamque  dies  celo  concesserat 
almaque  curru  Noctivago  Phebe  medium  pulsabat  Olympum 
etc.  Hanc  bigam  dicit  Ysidoros  ubi  de  Ethymologiis  a  duobus  25 
equis  trahi,  quorum  alter  albus,  alter  vero  niger  est.  Eam 
preterea  a  Pane  Arcadie  deo  dilectam  dicit  Nicander  poeta, 
et  lane  candide  munere  in  suos  deduxisse  concubitus.  Quod 
et  Virgilius  in  Georgicis  asserit,  dicens:  Munere  sic  niveo  lane, 
si  credere  dignum  est,  Pan  deus  Arcadie  captam  te,  Luna,  fefellit  3° 
In  nemora  alta  vocans,  nec  tu  aspernata  vocantem  etc.  Insuper 
et  eam  dilectam  aiunt  ab  Endimione  pastore,  quem  dicunt 
primo  ab  ea  repulsum,  demum  postquam  aliquandiu  albos 

suos  pavisset  greges,  in  suam  gratiam  susceptum.  Dicit  tamen 
Tullius  eum  in  Lamio  seu  Latinio  Yonie  monte  obdormuisse 
et  in  somnis  a  Luna  deosculatum.  Sunt  et  qui  illi  filios  tribuant. 
Nam  Alcyna,  lyricus  poeta,  dicit  rorem  ab  ea  et  Aere  genitum. 
5  Similiter  eam  multis  vocant  nominibus,  ut  puta:  Lunam,  He- 
catem,  Lucinam,  Dianam,  Proserpinam,  Triviam,  Argenteam, 
Phebem,  Cererem,  Arthemim,  Menam  et  aliis.  Sed  quid  ex 
his  tot  intellexerint  advertendum.  Cur  Yperionis  dieta  sit  filia, 
dici  potest  id  quod  de  Sole  dictum  est.  Puto  ego  illam  cla- 
10  ritate  insignem  |  fuisse  mulierem,  et  ob  eius  singularem  pre- 
minentiam,  et  quia  Solis  esset  soror,  Lunam  denominatam 
fuisse;  ad  quam  sequentia  non  espectant,  quin  imo  ad  veram 
lunam.  Et  ideo  quod  adversus  Tytanos  Jovi  faverit,  id  est 
adversus  superbos,  ob  eius  complexionem  frigidam  et  humidam 
J5  dictum  est,  qua  multum  fumositates  hominum  reprimuntur. 
Biga  autem  uti  dicitur,  ad  designandum  cursum  suum  diurnum 
et  nocturnum,  quem  longe  clarius  equorum  colores  ostendunt; 
preterea  et  humiditate  sua  germinantia  fovet  desuper  et  de- 
subter  adiumentum  radicibus  infert.  Quod  autem  ab  Arcade 
20  deo  delecta  sit,  poterit  forsan  hic  talis  prestari  sensus,  ut  prò 
Arcade  deo  summatur  quicunque  pastor.  Erant  enim  Arcades 
ut  plurimum  pastores  omnes,  pastores  autem  Lunam  amant, 
id  est  eius  lumen,  eo  quod  ex  ilio  commodum  suscipiant,  et 
ob  id  eam  in  silvis  votis  vocare  consueverant,  ut  suos  greges 
25  per  noctem  ab  insidiis  ferarum  facilius  caverent,  et  ob  id  dum 
fulgida  veniebat,  ei  in  sacris  agnam  mactabant  candidam,  et 
sic  albo  veliere  captam  dicebant.  Quod  autem  ab  Endimione 
dilecta  sit,  dicit  Fulgentius  hoc  posse  contegere,  quod  Endi- 
mion  pastor  fuerit,  qui  uti  pastores  faciunt,  noctis  humorem 
3°  amavit,-  quem  vaporia  syderum  atque  ipsius  lune  in  animandis 
herbarum  succis  insudant,  et  inde  in  pastorum  commoda  ver- 
titur.  Vel  aliter.  Ait  idem  Fulgentius,  quod  is  Endimion  primus 
rationem  cursus  lune  invenerit  et  obdormisse  XXX  annis  di¬ 
citur,  quia  stultorum  iudicio  meditationi  vacantes  dormiunt, 
35  id  est  tempus  perdunt.  Seu  qui  meditationibus  deditus  est,  prò- 
fecto  non  aliter  quam  si  dormiret,  immiscetur  activis  operibus, 


43 


176  GENEALOGIE  DEORUM  GENT1LIUM 

quod  de  Endimione  dictum  est,  quia  nil  aliud  eo  vivente,  nisi 
huic  meditationi  operam  dare  peregit,  uti  Minastas,  in  eo  libro 
queir»  de  Europa  scripsit,  testatur.  Quod  ego  veruni  puto,  nec 
sit  qui  longum  temporis  miretur  spatium,  cum  circa  lune  cursum 
plurima  veniant  consideranda,  ut  ostendit  venerabilis  Andalo  5 
in  sua  Theorica  planetarum.  Sed  quod  albos  ante  greges  pa- 
verit,  ideo  appositum  credo,  ut  loci  sue  meditationis  qualitas 
ostendatur,  qui  in  culmine  montis  illius  fuit  quod  sibi  elegit, 
ut  posset  libere  elevationes  assumere  tanquam  ex  expedito 
loco,  et  montium  culmina  et  potissime  celsa  ut  plurimum  con-  10 
sueverunt  esse  nivosa,  quas  nives  quia  diu  observavit,  pastor 
43  c  nivei  pecoris  dictus  est.  Quod  autem  a  luna  deoscu | latus  sit, 
ideo  fictum  reor,  quia  sicut  amantes  puellam  amoris  munus 
osculum  arbitrantur,  sic  et  longe  huius  meditationis  munus 
fuisse  lune  comperisse  cursum,  et  sic  sui  amoris  videtur  oscu-  *5 
lum  suscepisse.  Superest  de  nominibus  videre.  Lunam  a  lu¬ 
cendo  dictam  volunt,  et  maxime  dum  lucet  in  sero,  cum  dum 
mane  luceat  velint  appellari  Dianam.  Hecates  autem  ideo 
dieta  est,  quia  centum  interpretatur,  in  quo  numero  quasi  finitum 
prò  infinito  positum  sit,  volunt  multiplicitatem  eius  potentie  20 
denotari.  Triviam  nonnulli,  esto  Seneca  poeta  triformem  dicat 
in  tragedia  Ypoliti,  a  triplici  suo  nomine  principali  dictam 
volunt;  vocatur  enim  Luna,  Diana  et  Proserpina.  Dicunt  eam 
etiam  vocari  Lucinam  ut  in  Odis  Oratius:  Te  Lucinam  probas 
vocari  etc.  quam  parturientium  deam  vocant,  et  cur  sic  dieta  25 
sit,  paulo  post  dicetur.  Argenteam  autem  ob  id  dicunt,  quia 
suum  sit  argentum  in  terris  procreare,  seu  quia  solis  respectu, 
qui  aureus  est,  videatur  argentea.  Phebeam  autem  ideo  voca- 
vere,  quia  sepe  nova  sit.  Arthemia  seu  Arnothemis  attica  lingua 
idem  est  quod  luna,  ideo  sic  dieta,  ut  refert  Macrobius,  quia  3° 
arthemis  quasi  arnothemis,  id  est  aerem  secans.  Luna  a  par- 
turientibus  invocatur,  quia  proprium  eius  est  destendere  rimas 
corporis  et  meatibus  viam  dare,  quod  est  ad  accelerandos 
partus  salutare,  ut  poeta  Thymotheus  eleganter  expressit.  Mena 
vero  dieta  est  quia  non  nunquam  defectus  patitur,  ut  puta  in  35 
eclipsis  et  inde  Mena,  quod  latine  defectum  sonat,  seu  quia 

naturaliter  luce  careat  et  quos  habet  radios  mutuetur  a  sole,  uti 
cetera  faciunt  sydera.  Reliqua  autem  nomina,  quoniam  ad  alias 
pertinent  deas,  de  quibus  singularis  in  hoc  opere  mentio  fit, 
ex  consulto  donec  de  illis  tractetur  omisi. 


5  Cap.  XVII 

De  Rore  filio  Lune. 

Rorem  Alcina  lyricus  poeta  Lune  atque  Aeris  fuisse  filium 
dicit,  teste  Macrobio.  Quod  quidem  figmentum  a  natura  sum- 
ptum  est,  agente  quidem  luna  vapores  terre  humidos  nequeuntes, 

10  absente  sole,  consurgere  altius,  frigiditate  aeris  et  lune  alterati 
vertuntur  in  tenuem  aquam,  que  decidens  ros  estivo  tempore 
appellatur,  hyeme  vero  condensati  gelu  bruma  dicitur. 

Cap.  XVIII 

De  Bryareo  Tytanis  filio. 

*5  Bryareus  ab  omnibus  creditus  est  Tytanis  et  Terre  filius, 

quem  omnes  fere  Latini  poete  hostem  Jovis  infestissimum  con- 
temptoremque  deorum  asserunt,  et  ob  id  apud  Inferos  detru- 
sum  volunt,  eumque  |  inter  monstruosos  in  vestibulo  inferni  ex-  43  d 
cubias  agere  scribit  Virgilius,  dicens:  Et  centumgeminus  Bria- 
20  reus  et  belua  Lerne  etc.  Sane  Omerus  eum  amicum  fuisse  Iovis 
ostendit  in  Yliade,  dicens:  rfìx’  8«atÓYXSH>ov  xaÀeiov  ooeopaxóv 
’OÀVfxjtov,  5Ov  BQiàpecov  xaXeua'i  'Of.ob  àvègeg  8è  xs  nàvxeg  Aiyoucov 
6  Yae  aure  o  jtatQÓg  àpeivcov.  [Que  latine  sonant],  Cito  Centi- 
manum  vocasti  in  magnum  Olympum,  Quem  Briareum  vocant 
25  dii  hominesque  Terrigenam  post  eius  patrem  meliorem.  In  qui¬ 
bus  carminibus  Omerus  perfunctorie  tangit  fabulam,  quamTheo- 
dontius  paulo  latius  refert  dicens,  quod  commoti  dii,  adversum 
Jovem,  Juno  scilicet  et  Neptunnus  una  cum  Pallade  et  aliquibus 
aliis,  in  domo  Nerei  patris  Thetidis  deliberaverunt  catenam  fa- 
3°  cere,  et  dormienti  Jovi  iniicere,  et  invicem  trahentes  omnes  eum 

e  celo  eicere,  quod  Thetis  Jovi  retulit,  et  ob  id  ipse  in  favorem 
suum  in  celum  Briareum  evocavit.  Quem  cum  vidissent  co- 
niurati  eo  quod  fortissinnis  extimaretur,  confertitn  a  ceptis 
destitere  et  sic  tutatus  est  Juppiter;  ex  quibus  patet  Briareum 
amicum  fuisse  Jovis.  Huius  autem  fabule  volens  Leontius  ape¬ 
rire  sensum,  aiebat  ante  resolutionem  Chaos  inferiora  dementa 
cum  superis  discordare  et  humoris  opera  inisse  concordiam, 
et  alia  quedam  plura  ridenda  potius  quam  scribenda.  Theo- 
dontius  autem  dicit  sub  hac  fabula  tenui  velo  hystoriam  tegi. 
Dicit  enim  Jovem  post  victoriam  ex  Tytanis  atque  Gigantibus 
habitam  adeo  elatum,  ut  importabili  efficeretur  amicis,  quam 
ob  causam  Juno  coniunx  eius  et  Neptunus  frater  clam  apud 
insulam  Nerithos  convocatis  quibusdam  ex  amicis  inivere  con- 
silium,  ut  eum  nil  tale  timentem  e  regno  pellerent;  quod  cum 
illi  revelatum  esset  a  nauta  conscio,  Briareum  ex  Tytanis  su- 
perstitem  unum  et  potentissimum  adhuc  hominem,  seu  potius 
Briarei  Tytanis  filium  eodem  nomine  nuncupatum  evocavit,  et 
cum  eo  inito  societatis  federe  coniuratos  exterruit  adeo,  ut  in 
eum  nil  penitus  auderent.  Dictus  est  enim  Briareus  Centum- 
geminus,  quia  multis  preesset  hominibus,  et  ponitur  finitum 
prò  infinito.  Apud  Inferos  autem  non  in  civitate  Ditis  detrusus 
est,  ut  reliqui  sunt,  quia  adhuc  in  adiutorium  servaretur  Supe- 
rum,  ut  intelligamus  non  esse  aliquos  quantumcunque  per- 
versos,  quin  ad  meliorem  vitam  serventur  a  deo,  cum  ab  eodem 
eorum  futura  conversio  cognoscatur. 


Cap.  XIX 

De  Ceo  Tytanis  III»  filio,  qui  genuit  Latonam  et  Asterien. 

Ceum  inter  alios  Tytanis  filios  enumerat  Paulus  et  eius 
matrem  fuisse  Terram  ostendit  Virgilius  J  ubi  dicit:  Extremam, 
ut  perhibent,  Ceo  Encheladoque  sororem  etc.  Leontius  dicit 
hunc  Cee  insule  fuisse  potentissimum  regem,  et  extreme  fe- 
rocitatis  hominem  atque  superbie,  ob  quam  cum  antiquior 
fuerit  Tytano,  inter  eius  numeratur  filios.  Fuit  enim  Latone 

et  Asterie  speetabilium  pulchritudine  virginum  pater;  dice- 
batque  Paulus  prò  eo,  quod  Juppiter  Latonam  vitiasset,  Tyta- 
norum  bellum  adversus  Jovem  motum,  sed  falsum  est,  ut  supra 
demonstravimus,  ex  his  que  in  sacra  leguntur  hysloria. 


5  Cap.  XX 

De  Latona  <Cei)  filia,  que  peperit  Apollinem  et  (Dianam). 

Latonam  filiam  fuisse  Cei  ex  Ovidii  carmine  sumitur  Dicit 
enim:  Nescio  quo  audetis  genitam  Tytanida  Ceo  Latonam  pre- 
ferre  michi  etc.  Hanc  autem  veteres  a  Jove  dilectam  pariter 
10  et  oppressam  volunt,  eamque  ex  eo  geminam  suscepisse  prolem, 
Apollinem  scilicet  et  Dianam,  quod  aiunt  adeo  egre  tulisse 
Junonem,  ut  non  solum  omnem  terram  ad  onus  uteri  deponen- 
dum  interdiceret  illi,  veruni  et  inmitteret  Phytonem  ingentis 
magnitudinis  serpentem  ad  eam  fugandam  atque  impediendam. 
*5  Que  cum  pavescens  fugeret,  neque  locum  aliquem  ret  nentem 
se  inveniret.  propinquans  Ortygie  insule  ab  ea  suscepta  est, 
et  in  eadem  peperit  primo  Dianam,  que  evestigio  obstetricatus 
officium  in  nascituro  fratre  matri  prestitit,  et  Apollinem  na- 
scentem  suscepit,  qui  mox  sagittis  Phytonem  interemit  et  dare 
20  cepit  responsa  petentibus.  Preterea  ob  hunc  partimi  dicunt 
nomen  immutatimi  insule,  nam  cum  primo  diceretur  Orthygia, 
Delos  postea  dieta  est.  Dicunt  insuper  deferentem  Latonam 
parvulos  adhuc  filios  per  Lyciam,  dum  ob  estum  siti  laboraret, 
accessisse  ad  lacum  quendam,  ut  biberet,  quam  cum  vidissent 
25  circumstantes  rustici,  confestim  lacum  pedibus  intrasse  et 
omnem  turbasse  aquam,  ex  quo  commotam  Latonam  orasse 
ut  exterminarentur;  quam  ob  rem  rustici  repente  in  ranas 
mutati  locum  semper  incoluere.  Circa  lias  fictiones  dicebat 
Barlaam  cessante  diluvio,  quod  Ogygii  regis  fuit  tempore,  ex 
30  humiditate  terre  nimia,  cui  calor  erat  immixtus,  tam  densas 
exalasse  nebulas,  ut  apud  plura  loca  Egei  maris  et  Achaye 
nullo  modo  solares  radii  die,  nec  nocte  lunares  viderentur  ab 
incolis;  tandem  eis  rarescentibus  et  potissime  apud  insulas, 

apud  quas  ratione  maris  minus  poterat  exalatio  terre  contigit, 

44  b  ut  nocte  quadam  |  circa  horam  diei  proximam  a  circumstan- 
tibus  in  insula  Ortigie  primo  viderentur  lunares  radii  et  subse- 
quenter  mane  solares,  quam  ob  rem  maximo  omnium  gaudio, 
quasi  reacquisissent  quos  perditos  iam  arbitrabantur,  dictum  5 
est  apud  Ortygiam  Dianam  et  Apollinem  natos,  et  ob  id  insule 
mutatum  nomen,  et  ex  Ortygia  Delos,  quod  idem  sonat  quod 
manifestati©,  appellata  est,  eo  quod  ibi  primo  manifestatio  solis 
et  lune  facta  sit.  Latonam  autem  eam  ipsam  insulam  voluere 
fingentes,  in  qua  manifestatio  facta,  eamque  feminam  precipue  10 
assumpsere  ad  figmentum  conficiendum,  quia  contigerat  eam 
geminos  peperisse,  quorum  masculum  Apollinem,  feminam 
autem  Dianam  nuncupaverant.  Phytonem  autem  Latonam  in- 
sequentem  ne  posset  parere,  nebulas  densas  surgentium  vapo- 
rum  voluere,  que  quidem  obstabant,  ne  possent  solares  atque  J5 
lunares  radii  a  mortalibus  intueri,  nec  incongrue  has  vocavere 
serpentelli;  nam  dum  leves  huc  illue  a  quocunque  spiritu  im- 
pellerentur,  more  serpentis  serpere  videbantur.  Et  nunc  a  Ju- 
none  ideo  missutn  dixere.  eo  quod  non  nunquam  prò  terra  et 
mari  intelligatur  Juno,  a  quibus  evaporationes  ille  emitteban-  20 
tur.  Dianam  autem  ideo  ante  natam  dicunt,  quia  nocte,  exte- 
nuatis  iam  vaporibus,  primo  lunares  apparuere  radii.  Quod 
autem  obstetricatus  in  nativitate  fratris  officio  functa  sit,  ideo 
dictum  est,  quia  sicut  obstetrices  consuevere  nascentes  susci- 
pere,  sic  et  luna  dum  paulo  ante  solem  surrexisset,  solem  25 
orientem  suscipere  pansis  cornibus  visa  est.  Occisum  autem 
Phytonem  telis  ab  Apolline  ideo  fictum,  quia  solaribus  radiis 
agentibus  omnis  illa  terre  evaporatio  dissoluta  est.  Quod  autem 
ceperit  Apollo  dare  responsa,  sumptum  est  ab  eo  quod  post 
modum  contigit,  scilicet  ut  ea  in  insula  nescio  cuius  maleficio  3° 
demon  sub  Apollinis  titulo  cepit,  et  diu  dedit  de  quesitis  re¬ 
sponsa.  Mutatos  autem  in  ranas  rustucos  ideo  dictum  est,  quia 
utscribit  Phylocorus,  bellum  fuit  Rhodiis  ohm  adversus  Licios, 
Rhodiis  auxiliares  venere  Delones,  qui  cum  aquatum  ad  la- 
cum  quendam  Lyciorum  ivissent,  rustici  loci  incole  aquas  35 
prohibuere,  in  quos  Delones  irruentes  omnes  interemere,  et 

in  lacum  occisorum  corpora  decere.  Tractu  tandem  temporis 
cum  montani  Lycii  venissent  ad  lacum,  nec  occisorum  agre- 
stium  corpora  comperissent  et  ranas  in  circumitu  coassantes  | 
sensissent,  rudes  et  ignari  arbitrati  sunt  eas  ranas  animas  esse 
5  cesorum,  et  dum  sic  referunt  aliis,  fabule  causam  adinvenere. 


Cap.  XXI 

De  Asterie  filia  <  Cei  )  et  matre  Herculis. 

Asteries  filia  fuit  Cei  Tytanis,  ut  Theodontio  placet.  Hec, 
ut  ait  Fulgentius,  post  viciatam  Latonam  a  Jove  dilecta  est, 
10  a  quo  verso  in  aquilam  et  oppressa  fuit;  eique  eo  ex  concu- 
bitu  Herculem  peperit;  que  tandem  utquibusdem  placet,  adver- 
sus  Jovem  sentiens  et  eius  fugiens  iras,  miseratione  deorum  in 
coturnicem  versa  est,  que  grece  vocatur  ortygia,  nomenque 
dedit  insule  in  quam  aufugerat,  ubi  a  Jove  in  lapidem  mutata 
est,  undisque  demersa  et  ab  eisdem  huc  illue  agitata,  que 
tandem  ob  susceptam  Latonam  firmata  est.  Huius  fabule  talis 
potest  esse  ratio.  Dicit  Theodontius  superato  atque  occiso  a 
Jove  Ceo,  qui  ob  viciatam  Latonam  adversus  eum  arma  mo- 
verat,  eum  in  Ceam  venisse  insulam  et  ibidem  Asteriem  virgi- 
20  nem  Cei  filiam  oppressisse,  tandem  ea  adversus  eum  sentiente 
primo  volucri  fuga  in  Ortigiam  abiisse,  inde  vero  in  Colcos 
transfretasse,  Solique  ibi  regnanti  nupsisse,  eique  peperisse 
Oeiam  a  quo  postmodum  occisa  est;  seu,  ut  Barlaam  dicit, 
in  partu  Oete  deficit.  Ex  quibus  fictum  ideo  est  Jovem  aquilam 
2S  secum  concubuisse,  quia  aquila  Jovis  erat  signum  dum  esset 
in  armis,  et  quia  bello  Ceam  cepisset,  fictum  est  eum  in  aquilam 
versum  cum  Asterie  concubuisse.  Quod  autem  in  coturnicem 
Asteries  versa  sit,  aut  ob  eius  volucrem  fugam  cum  coturni- 
cum  sit  volare  perniciter,  aut  propter  longam  eius  transfreta- 
30  tionem,  quod  etiam  est  coturnicum  certo  anni  tempore  tran- 
sfretare.  Quod  autem  in  lapidem  versa  sit,  non  spectat  ad 
eam,  quin  imo  ad  insulam  in  quam  primo  aufugit,  que  Ortygia 
dieta  est,  latine  vero  coturnix,  que  idio  in  lapidem  versa  di- 

citur,  ut  eius  nova  stabilitas  designetur.  Ferunt  autem  Orty- 
giam  insulam  solitam  una  cum  undis  fluctuare,  quod  fictum 
est,  quia  nimia  et  crebra  terremotuum  concussione  agitari  con- 
sueverit.  Quam  tandem  firmatam  volunt,  id  est  a  concussione 
liberatam,  eo  quod  ab  Apolline  responsuin  sit,  ne  in  ea  mor-  5 
tuum  corpus  sepeliretur  et  quedam  illi  insuper  celebrarentur 
sacra,  quibus  rite  celebratis  cessavit  terremotuum  infestatio, 
et  sic  facta  lapis,  id  est  stabilis.  Puto  ego  repletis  cavernis 
in  quibus  aer  inclusus  terremotus  causabat,  hoc  contigisse, 
eosque  ilio  dyaboli  responso  deceptos.  Superaddunt  quidam  10 
eidem  Ortygie  Mycones  atque  Gyaros  insulas  adhesisse  atque 
firmasse,  quod  non  sic  simpiiciter  intelligendum  est,  quin  imo 
44  d  ex  insulis  illis  que  |  illi  proxime  sunt,  Ortygia  iam  firmata, 
accessere  incole  et  invicem  quam  reliquerant  habitavere. 


Cap.  XXII  15 

De  Typhone  seu  Typheo  IIII»  Tytanis  filio,  qui  genuit  Aeos  etChymeram. 

Typhon  seu  Typheus,  Theodontio  asserente,  Tytani  fuit 
filius  ex  Terra,  esto  dicat  Lactantius  eum  ex  Tartaro  genitum 
et  Terra.  Hunc  insuper  dicit  idem  Lactantius  Jovem  in  cer- 
tamen  provocasse  de  regno,  quam  ob  causam  iratus  Juppiter  20 
fulmine  eum  prostravit  et  ad  eius  opprimendam  superbiam 
corpori  eius  superimposuisse  Trinacriam,  quod  etiam  sic 
testatur  Ovidius:  Vasta  Giganteis  iniecta  est  insula  membris 
Trinacris,  et  magnis  subiectum  montibus  urget  Ethereas  ausum 
sperare  Thyphea  sedes.  Nititur  il  le  quidem,  pugnat  quoque  2s 
surgere  sepe,  Dextra  sed  Auxonio  manus  est  subiecta  Peloro, 
Leva,  Pachine,  tibi:  Lylibeo  crura  premuntur,  Degravat  Ethna 
caput,  sub  quo  resupinus  harenas  Eiectat  flammamque  ferox 
vomit  ore  Typheus.  Sepe  remoliri  luctatur  pondere  terre,  Op- 
pidaque  et  magnos  devolvere  corpore  montes:  Inde  tremit  3° 
tellus  etc.  Virgilius  autem  non  Ethnam  sed  Ynarimem  illi 
dicit  superiniectum,  qui  quidem  mons  est  insule  vicine  Baiis, 
que  hodie  Yscla  vocatur,  haud  longe  a  Prochita  insula,  et 

dicit  sic:  Tum  sonitu  Prochita  alta  tremit  durumque  cubile 
Ynarime  Jovis  imperiis  imposta  Typheo  etc.  Quod  etiam  vi- 
detur  tenuisse  Lucanus  dum  dicit:  Undat  apex,  Campana  fre- 
mens,  cui  saxa  vaporat  Conditus  Ynarimes  eterna  mole  Ty- 
5  pheus  etc.  Huic  insuper  insigne  antrum  fuisse  in  Cilicia,  haud 
longe  a  Coryco  oppido,  dicit  Pomponius  Mela  in  suo  Cosrno- 
graphie  libro,  et  post  eum  Solinus  De  mirabilibus.  Nam  aiunt 
in  monte  profundissimam  specum  per  duo  milia  quingentos 
passus  nemorum  umbra  et  rivulorum  fluentium  tinnitu  ame- 
10  nam  plurimum.  Deinde  post  tam  longum  descensum  panditur 
specus  altera,  que  in  processu  iam  obscurior  habet  sacrum 
Jovi  fanum,  inde  in  eius  extremo  recessu  Typhonis  cubile 
positum  incole  asseruere.  Hec  de  Typheo.  Nunc  abscondita 
corticibus  evisceranda  sunt.  Thypheum  igitur  istum  Tytanis, 
*5  ob  elatum  eius  spiritum,  filium  dixere,  et  Terre  ob  potentiam, 
cum  dicat  Theodontius  eum  antiquissimum  Cylicie  fuisse  regem 
et  Osyrim  fratrem  superasse  bello  atque  discerpsisse  membra- 
tim,  et  bellum  adversus  primum  Jovem  movisse,  sed  ab  eo 
superatum  atque  occisum.  Verum  fictionibus  quibus  hec  hysto- 
20  ria  dedisse  causam  satis  apparet,  erit  explicatio  ista.  Videntur 
enim  in  his  naturam  et  causam  terremotuum  satis  convenienter, 
latenter  tamen  ostendere  qui  finxere.  Dicit  enim  Papias  Typho- 
nem  seu  Typheum  idem  sonare  quod  |  flammas  eicientem,  ut 
per  hoc  satis  videre  possimus  eos  primo  exalantem  in  visceribus 
25  terre  clausum  ignem  ostendere  voluisse,  in  quantum  illi  super- 
impositos  montes  a  Jove,  id  est  a  natura  rerum  aiunt;  in 
quantum  autem  Typheum  se  erigere  conantetn  dicunt,  terre- 
motuum  causam  ostendunt.  Est  enim  terra  ut  plurimum  caver¬ 
nosa,  in  quibus  cavernis  ut  aer  interclusus  sit  aliquando  ne- 
3°  cesse  est,  et  ibidem  non  nunquam  contingit  per  subterraneos 
meatus  aquam  etiam  penetrare,  cuius  qualicunque  motu  oportet 
ut  aer  etiam  moveatur,  qui  motu  suo  et  ob  obicibus  hinc  inde 
percussus  et  in  vehementiorem  motum  excitatus  calefìt;  eo 
autem  calefacto  tante  potentie  eflìcitur  motus  eius,  ut  circuma- 
35  diacentia  cuncta  concutiat  et  moveri  faciat,  et  si  bithuminosa 
atqui  sulphurea  terra  loco  tali  propinqua  sit,  ut  accendatur 

confestim  necesse  est,  nec  extinguitur  unquam  tali  materia 
perdurante,  et  cum  nequeat  ignis  teneri  clausus,  et  eo  ardente 
multum  augeatur  aeris,  nec  tanti  capax  sit  locus,  fit  non 
solum  grandis  concussio  terre  adiacentis,  sed  aperiri  cogitur, 
et  exitum  prestare  accenso  igni,  qui  evaporans  Typhonem  id  5 
est  eicentem  flammas  locum  facit.  Et  cum  Sycilia  et  Ynarimes 
huiusmodi  nature  sint,  ideo  Typhoni  superimpositas  finxere 
prudentes. 


Cap.  XXIII 

De  Aeo  Typhonis  Alio.  io 

Aeos  Ysidorus  ubi  de  Ethymologiis  scribit  filium  fuisse 
Typhonis  eumque  tuam  Paphos,  rex  inclite,  Cj'pri  vetustissi- 
mam  civitatem  condidisse,  quam  supra  Paphi  filii  Pigmalionis 
opus  fuisse  dixeram,  et  de  suo  nomine  nuncupatam,  quod  an 
verum  sit  incertum  habeo.  "5 


Cap.  XXIV 

De  Chymera  Thyponis  Alia. 

Chymeram  Papias  dicit  fìliam  fuisse  Typhonis  et  Chedrie, 
quam  ob  causam  hoc  dictum  sit  non  video,  nisi  quia  et  hec 
ignes  evomat.  Hanc  tamen  quidam  monstruosissima  describunt;  20 
dicit  enim  de  ea  Ovidius  sic:  Quique  Chymera  iugo  mediis  in 
partibus  ignem,  Pectus  et  ora  lee,  caudam  serpentis  habebat. 
Virgilius  autem  de  ea  sic  ait:  Horrendum  stridens  flammisque 
armata  Chymera  etc.  Alii  autem  dicunt  illam  igneum  Imbuisse 
caput,  pectus  leoninum,  caprinum  ventrem,  et  crura  serpen-  25 
tis,  et  plurimum  Lyciis  infestam,  sed  tandem  a  Bellerophonte 
superatam  atque  occisam.  Cuius  dum  absconditum  sensum  que- 
rit  enucleare  Fulgentius,  amplissimam  et  meo  iudicio  minime 
opurtunam  verborum  effundit  copiam,  cum  potius  hystoriale 
significatum  quam  aliud  sub  tenui  satis  cortice  lateat.  Est  3° 
enim  Chymera  Lycie  mons  in  summitate  ardens,  sicut  et  Ethna 

olim,  |  postmodum  ad  inferiora  declinans  leones  dudum  nutrire 
consueverat,  subsequenter  abundat  capreis,  et  in  radicibus 
feracissimus  erat  serpentum.  Qui  a  Bellerophonte  insigni  viro 
purgatus  noxiis  habitabilis  effectus  est. 


5  Cap.  XXV 

De  Enchelado  Tytanis  V°  filio. 

Encheladum  Tytanis  et  Terre  filium  fuisse  dicit  Paulus, 
cum  ex  Terra  tantum  natum  dicat  Virgilius  ibi:  Ulani  Terra 
parens,  ira  irritata  deorum,  Extremam,  ut  perhibent,  Ceo  En- 
10  cheladoque  sororem  etc.  Fuit  hic  homo  ingentis  potentie  et  im- 
manis,  ut  Theodontius  asserit.  Hunc  fulmine  ictum  Ethneque 
suppositum  dicit  Virgilius  sic:  Fama  est  Encheladi  semiustum 
fulmine  corpus  Urgeri  mole  hac,  ingentemque  insuper  Ethnam 
Impositam  ruptis  flammam  expirare  caminis;  Et  fessuin  quo- 
tiens  mutat  latus,  intremere  omnem  Murmure  Trinacriam  et 
celum  subtexere  fumo  etc.  Quem  ego  idem  dicerem  cum  Ty- 
pheo,  ne  illos  esse  diversos  ostenderet  in  Odis  Oratius,  dum 
dicit:  Sed  quid  Typheus  et  validus  Mimas,  Aut  quid  minaci 
Porphyrion  statu,  Quid  Retlius  evulsisque  truncis  Encheladus 
20  iaculator  audax  etc.  Quid  ergo?  Cum  diversi  sint,  uti  physica 
ratione  Typheum  subterraneum  ignem  ab  igne  elemento  peri- 
niectum  a  Jove  fulmen  designato,  et  a  motu  subterranei  aeris 
causatum  atque  evaporatum  ad  exteriora  diximus,  sic  morali 
demonstratione  hunc  superbum  hominem  designare  dicemus, 
2 5  cuius  mos  est,  ritu  ignis,  stolida  elatione,  semper  ad  excelsa 
contendere,  verba  ignita  emittere,  et  cuncta  furore  suo  consu¬ 
mere,  qui  totiens  Ethna  premitur,  quotiens  a  potentia  divine 
iustitie  impellitur  et  superatur  et  humilium  calcari  pedibus 
summittitur.  Preterea,  si  non  alio  pondere  incurventur  tales, 
3°  sua  tantum  honusti  rabie  deprimuntur,  dum  minus,  sic  vo¬ 
lente  deo,  ab  eis  in  votum  itur. 

CAP.  XXVI 

De  Egeone  Tytanis  VI0  filio. 

Egeon,  si  antiquitati  credimus,  Terre  fuit  filius  et  Tytanis, 
ea  ratione  qua  ceteri.  Hunc  Servius  unum  esse  cum  Briareo 
velie  videtur,  eo  quod  et  Centumgeminus  cognominetur.  Sed  5 
huic  opinioni  Paulus  adversatur,  dicens:  Egeonem  sevissimum 
et  immanem  fuisse  pyrratam,  et  Egeona  nominatum  ab  insula 
deserta  que  Ege,  in  Egeo  mari,  vocatur;  in  qua  insidebat  more 
pyrratarum,  quibus  fas  non  est  ob  latrocinium  suum  urbes  in¬ 
colere.  Superaddens  Tlieodontius  ab  hoc,  non  ab  Ege  insula,  10 
Egeutn  denominatum  mare,  eo  quod  evo  suo  nemo  in  eo  mari, 

■45  c  njsi  quantum  huic  placuisset,  aliquid  audebat.  Dicunt  |  pre¬ 
terea  fabule  veteres  hunc  centum  a  Jove  religatum  cathenis. 
Ovidius  insuper  dicit  de  eo:  Balenarumque  prementem  Egeona 
suis  immania  terga  lacertis  etc.  Ut  possit  per  hoc  comprehendi  *5 
eum  potentissimum  fuisse,  dum  tot  catenis  eius  astringuntur 
vires,  et  assiduam  eius  maris  fuisse  curam,  et  navigiorum  qui¬ 
bus  insidebat.  Is  enim  ideo  Centumgeminus  dictus  est,  eo  quod 
his  centum  homines  remigio  deservientes  haberet  in  navibus, 
ut  in  longis  oportunos  cernimus.  20 


Cap.  XXVII 

De  Aurora  VII8  Tytanis  filia. 

Auroram  dicit  Paulus  filiam  fuisse  Tytanis  et  Terre.  Quam 
si  mulierem  voluimus  arbitrari,  eo  quod  eam  Tytonis  fratris 
Laumedontis  dicat  Ovidius  fuisse  coniugem,  possumus  eam  25 
existimare  aliquam  ingentis  potentie  et  admirandi  decoris  fuisse 
feminam;  veruni  ego  reor  de  ea  intellexisse  poetasquam  omnes 
dicimus  Auroram,  eum  scilicet  matutinum  splendorem,  quo  cer¬ 
nimus  ante  solem  elevatum  celum  albescere,  quam  ideo  Tyta¬ 
nis  dicunt  filiam,  non  quia  ex  Tytano  natam  credant,  sed  ex  3° 
Sole,  quem  sepissime  ex  nomine  avi  Tytanum  vocant;  nam 

ex  sole  procedit,  ut  dictum  est,  illa  claritas  celi  quam  auro- 
ram  dicimus.  Terre  autem  ideo  dicitur  filia,  quia,  orizontem 
orientalem  superans,  videtur  intuentibus  ex  terra  exire. 


Cap.  XXVIII 

5  De  Japeto  Tytanis  Vili0  (ìlio,  qui  genuit  Hesperum  et  Athlantem  et 
Epymetheum  et  Prometheum. 

Japeti  parentes  Tytanum  et  Terram  fuisse  Theodontius 
asserit.  Qui  eum  dicit  suo  tempore  grandem  potentemque  fuisse 
apud  Tliessalos  hominem,  sed  protervi  ingenii,  cognitus  magis 
10  nobis  filiorum  claritate  quam  sua  virtute.  Huius  dicit  Varrò 
De  origine  lingue  latine  coniugem  fuisse  Asyam  nynpham, 
a  qua  Asya  denominata  est.  Equidetn  huius  non  parvum  ma¬ 
gnitudine  argumentum.  Ex  qua  suscepisse  nonnulli  volunt 
Hesperum,  Athlantem,  Epymetheum  et  Prometheum. 

15  Gap.  XXIX 

De  Hespero  Japeti  filio,  qui  genuit  tres  Hesperidas. 

Hesperum  dicit  Theodontius  filium  fuisse  Asye  et  Japeti, 
primo  Phylotem  a  parentibus  appellatum.  Verum  cum  iuvenis 
una  cum  Athlante  fratre  in  extremos  Mauros  secessisset,  atque 
20  Ethyopibus,  qui  ultra  Atnpelusiam  promontorium  litus  occeani 
incolunt,  ac  insulis  eo  litori  adiacentibus  imperasset,  a  Grecis 
Hesperus  appellatus  est,  eo  quod  ex  nomine  occidentis  Hesperi 
omnem  occiduam  regionem  vocent  Hesperiam,  |  et  sic  ab  ea 
regione,  ad  quam  transmigraverat,  a  suis  perpetuo  denomina- 
2 5  tus  est.  De  hoc  tamen  nil  habetur  ulterius,  nisi  quod  illi  tres 
fuerint  filie ,  rapina  Herculis  dare. 


45  d 


i88 


GENEALOGIE  DEORUM  GENTILIUM 


Cap.  XXX 

De  Egle  Heretusa  et  Hesperetusa  filiabus  Hesperi. 

Hesperides,  ut  ipsum  sonat  patronimicum,  Hesperi  fue- 
runt  filie,  esto  sint  qui  Athlantis  dicant.  Hec  tres  numero 
fuere.  Egle,  scilicet  et  Herethusa  ac  etiam  Hesperetusa.  De  5 
quibus  fertur  quod  esset  illis  viridarium  in  quo  aurea  mala 
nascebantur,  cui  custodem  prefecerant  serpentem  pervigilem; 
cuius  viridarii  fama  cum  ad  Euristeum  pervenisset,  et  ipse 
pomorum  desiderio  tractus,  misit  Herculem  ut  illa  mala  sur- 
riperet.  Qui  veniens,  soporato  seu  occiso  serpente,  viridarium  10 
intravit  et  mala  sustulit  atque  Euristeo  detulit.  Cuius  fictionis 
arcanum  aperuisse  non  erit  difficile.  Fuere  quippe,  ut  placet 
Pomponio,  insule  in  occeano  occidentali  habentes  ex  opposito 
desertum  litus  in  continenti  inter  Hesperos,  Ethyopes  et  Athlan- 
tes  populos,  que  quidem  insule  a  puellis  Hesperidibus  possesse  *5 
fuerunt,  erantque  abundantissime  ovium,  lana  quarum  precio- 
sissima  erat  ad  instar  auri,  et  sic  insule  Hesperie,  que  talium 
ovium  erant  pascua,  viridarium  fuere  Hesperidum,  oves  autem 
aurea  mala;  nani  oves  a  Grecis  male  seu  mala  dicuntur,  teste 
Varrone  in  libro  De  agricultura.  Pervigil  autem  serpens  Euripi  20 
erant,  qui  inter  insulas  estuante  occeano  die  noctuque  absque 
intermissione  insulas  mira  cum  tempestate  circumibant  et  ad 
insulas  transitum  prohibebant;  quos  Hercules,  captato  tempore, 
transiens  malis  aureis,  id  est  pecudibus,  eductis,  remeavit  in 
Greciam.  Fulgentius  autem,  more  suo,  ex  abysso  conatur  in  25 
ethera  educere  intellectum,  quem,  eo  quod  non  putem  fuisse 
de  mente  fingentium,  omittendum  censui.  Sunt  tamen  qui  ve- 
lint  hunc  Herculem  fuisse  Perseum,  et  Hesperidas  fuisse 
Gorgones;  ipsi  videant. 

Cap.  XXXI 

De  Athlante  VI 1 1 1°  Tytanis  filio,  qui  genuit  Hyam  et  VII  Hyades,  quaruin 
hec  sunt  nomina:  Eudora,  Ambroxia,  Pyidile,  Coroni,  Phyto,  Po- 
lixo  et  Thyenes,  et  genuit  insuper  Plyades,  quarum  hec  sunt  nomina: 

5  Electra,  Maya,  Steropes,  Celeno,  Taygeta,  Alcyone,  Meropes,  et 

genuit  Calipsonem  nynpham. 

Athlas  dicit  Lactantius,  filius  fuit  Japeti  et  Clymenes.  Theo- 
dontius  vero,  Japeti  et  Asye  filium  fuisse  dicit.  Plinius  autem, 
ubi  De  hystoria  naturali,  matrem  huius  dicit  Libyam  fuisse. 
Verum  hi  non  videntur  unum  et  idem,  cum  tres  fuisse  dicuntur, 

10  quorum  |  primus  creditur  ex  Arcadia,  alter  autem  a  primo  Thes-  *6  a 
salus,  inde  Maurus  fuit  tertius,  ille  scilicet  qui  cum  Hespero 
fratre  ad  Mauros  transfretavit.  Est  preterea  et  Athlas  Ytalus, 
qui  ut  vulgo  fertur  antiquissimus,  apud  Fesulas  imperavit, 
cuius  quoniam  parentes  non  comperi,  non  apposui.  De  quo 
ls  istorum  circa  ea  que  de  eis  scripta  comperiuntur,  intellexerint 
autores,  non  satis  certum  est,  dato  quod  aliquando  possit  per 
coniecturas  intelligi.  Scribam  igitur  tanquam  unius  tantum 
acta  sint  omnia.  Fuit  ergo  Athlas,  ut  dictum  est,  Japeti  seu 
ex  Climene,  seu  ex  Asya  filius,  vel  ex  Lybia,  ex  quo  talis  nar- 
20  ratur  fabula.  Quod  cum  Perseus  Jovis  filius  iussu  Polidetis 
regis,  ut  dicit  Lactantius,  ad  occidendum  ivisset  Gorgonem, 
eamque  superasset,  et  illi  caput  abscidisset,  victorque  rediret, 
contigit  ut  hospitium  peteret  Athlanti.  Athlas  autem,  oraculo 
premonitus,  ut  sibi  caveret  a  Jovis  filiis,  quia  ab  aliquo  eorutn 
25  regno  privaretur,  audito  eum  Jovis  esse  filium  suscipere  noluit; 
quam  ob  rem  turbatus  Perseus,  detecto  Gorgonis  capite,  illuni 
in  sui  nominis  montem  mutavit,  damnavitque  eum  ut  in  per- 
petuum  celum  sustentaret  humeris,  quod  et  factum  est.  Sub 
hac  autem  fictione  voluere  priores  hystoriam  occultari,  cum 
3°  dicat  Fulgentius,  quod  cum  superata  Medusa  ditissima  regina, 
Perseus  regnum  invasisset  Athlantis,  fultus  copiis  atque  substan- 
tiis  Meduse,  eum  in  montes  compulit  aufugere,  et  sic  qui  ex 
regia  montanus  factus  est  fuga,  causami  dedit  fabule,  ut  in 

montem  diceretur  esse  conversus  opere  eius,  cuius  di vitiis  in 
montes  fuerat  compulsus.  Quod  celum  hùmeris  sustentaverit, 
alia  causa  fuit.  Affirmat  enim  Augustinus  in  libro  De  civitate 
dei,  hunc  maximum  fuisse  astrologum,  et  Rabanus  dicit  eum 
primum  astrologie  artem  excogitasse,  quod  a  Plinio  sumptum  5 
puto;  ipse  autem  in  libro  De  naturali  liystoria  dicit  hunc  astro- 
logiam  invenisse  et  hinc,  ob  sudores  ex  arte  susceptos,  celum 
humeris  tolerasse  dictum  est.  Veruni  ignavum  vulgus  hoc  cre- 
didit,  eum  scilicet  celum  humeris  sustinere,  quia  cerneret  mon- 
tis  verticem  adeo  extolli,  ut  in  eum  videatur  inclinari  celum.  XI> 
Huic  preterea  multas  fuisse  filias  dixere  veteres,  quas  ex  variis 
Athlantibus  natas  arbitror,  et  huic  soli  attributas,  ut  in  parti- 
culari  earum  descriptione  clarius  apparebit. 


Cap.  XXXII 

De  Hyade  Athlantis  filio.  15 

Hyas,  ut  ab  unico  milioris  sexus  initium  faciamus,  filius 
fuit  Athlantis  et  Ethre,  ut  placet  Ovidio,  ubi  de  Fastis  ait: 
Nondum  stabat  Athlas,  humeros  oneratus  Olympo,  Cum  satus 
46  b  est  |  forma  conspiciendus  Hyas.  Hunc  stirps  Occeani  maturis 

nixibus  Ethra  Edidit,  et  nynphas,  sed  prior  ortus  Hyas  etc.  20 
Hic  iuvenis  Venator  fuit,  et  in  venationibus  a  leena  occisus 
est,  ut  ipse  ubi  supra  testatur  Ovidius  dicens:  Dum  nova  la- 
nugo,  pavidos  formidine  cervos  Terret,  et  est  illi  preda  benigna 
lepus.  At  postquam  virtus  animis  adolevit,  in  apros  Audet,  et 
hyrsutas  cominus  ire  leas,  Dumque  petit  latebras  fete  catu-  =5 
losque  leene,  Ipse  fuit  lybice  preda  cruenta  lee.  Mater  Hyan,  et 
Hyan  meste  flevere  sorores,  Cervicemque  polo  suppositurus 
Athlas  Victus  uterque  parens  tamen  est  pietate  sororum:  llla 
dedit  celum:  nomina  fecit  Hyas. 

Cap.  XXXIII 

De  Hyadibus  VII  filiabus  Athlantis. 

Hyades  septem  fuere  sorores  et  filie  Athlantis  ex  Ethra, 
quarum  hec  fuerunt  nomina:  Eudora,  Ambroxia,  Pyidile,  Co- 
5  roni,  Phyto,  Polixo  et  Thyenes.  De  quibus  invieem  scribere 
necesse  fuit,  cum  de  eis  in  particolari  nil  legatur.  De  his  autem 
sic  scribit  Ovidius:  At  simul  inducent  obscura  crepuscula 
noctem,  Pars  Hyadum  toto  de  grege  nulla  latet.  Ora  micant 
Tauri  septem  radiantia  flammis,  Navita  quas  Hyadas  Graius  ab 
50  urbe  vocat.  Pars  Bachum  nutrisse  putat,  pars  credidit  esse 
Thetios  has  neptes,  Occeanique  senis  etc.  Per  hos  versus  pos- 
sumus  cognoscere  eas,  ut  sopra  dixerat  idem  Ovidius.  ob  pie- 
tatem  mortui  fratris  in  celum  assumptas,  et  in  fronti  Tauri 
locatas.  Videtur  tamen  Ovidius  in  fine  carminum  credere 
J5  partem  harum  Hyadis  fuisse  filias,  verum  Theodontius  totas 
Athlantis  fuisse  confirmat.  Has  autem  succulas  appellari  dicit 
Anselmus  in  libro  de  Ymagine  mundi.  Sed  quid  is»a  velint 
videamus.  Et  primo  ego  harum  assumptionem  in  celum  sic  con- 
tigisse  arbitror,  quia  eo  quod  numero  convenirent  cum  stellis 
20  in  fronte,  Tauri  positis,  ceptum  sit  ab  his  qui  numerum  norant 
filiarum  Athlantis  iocose  illas  stellas  a  nominibus  puellarum 
vocare,  et  cum  perseverarent,  adeo  stellis  annexum  est,  ut  in 
hodiernum  usque  perduret;  seu  quod  verisimilius  est,  filias 
Athlantis  ob  convenientiam  numeri  nomine  stellarum  nuncu- 
25  patas,  et  hinc  fabule  prestitisse  materiam.  Nam  stellas  illas 
Hyadas  vocatas  credo  ab  effectu  earum  longa  animadversione 
percepto;  Hyas  enim  grece,  pluvia  sonat  latine,  quod  eis  no- 
raen  impositum  est,  eo  quod  incipientibus  eis  ap| parere, 
autumnales  incipiunt  pluvie.  Succule  vero  diete,  quasi  succo 
3°  piene,  id  est  humiditate  et  pluviis.  Quod  autem  Bachum  nutri- 
verint,  ideo  dictum  reor,  quod  humiditate  sua  seu  signi  in  quo 
sunt,  sole  existente  in  virgine,  plurimum  vinetis  nocte  conferant 
diurno  fervore  exhaustis. 

Cap.  XXXIV 

De  Eletra  filia  Athlantis  et  matre  Dardani. 

Eletra  filia  fuit  Athlantis  et  Pleionis.  et  uti  ego  arbitror, 
Athlantis  Tusci,  eo  quod  velint  aliqui  eam  coniugem  fuisse 
Corithi  regis,  quem  Tuscum  fuisse  existimant  plurimi;  et  si  5 
Tusci  non  fuit,  Archadis  tamen  fuit;  non  enim  ad  eius  concu- 
bitum  Juppiter  ivisset  in  Mauros.  Hanc  a  love  oppressam 
peperisse  illi  Dardanum  Troie  autorem  volunt,  et  viro  Jasium. 

Hec  preterea  cum  sex  sororibus  a  Pleyone  matre  Plyades  ap¬ 
pellate  sunt;  et  quia  Jovem  seu  Liberum  patrem  nutrivere,  ce-  10 
lum  meruerunt  et  stelle  in  genu  Tauri  locate  sunt,  et  a  Latinis 
Virgilie  appellate.  De  quibus  omnibus  sic  scribet  Ovidius: 
Plyades  incipiunt  humeros  reserare  paternos:  Que  septem  dici, 
sex  tamen  esse  solent.  Seu  quod  in  amplexum  sex  hinc  venere 
deorum.  Nam  Steropem  Marti  concubuisse  ferunt,  Neptuno  *5 
Alcinoem,  et  te,  formosa  Celeno.  Mayam  et  Eletram  Taygetam- 
que  Jovi;  Septima  mortali  Meropes  tibi,  Sysife,  nupsit;  Penitet 
et  facti  sola  pudore  latet.  Sive  quod  Eletra  Troie  spectare 
ruinas  Non  tulit;  ante  oculos  opposuitque  manum  etc.  Astrologi 
autem  dicunt  harum  unam  esse  nebulosam,  nec  posse  videri.  20 
Sane  ut  figmenta  paucis  expediamus  de  his,  quantum  ad  no- 
men  et  ad  assumptionern  in  celum,  dici  potest  quod  de  Hyadi- 
bus  dictum  est,  esto  velit  Anselmus  has  Plyades  non  a  matre, 
sed  a  pluralitate  denominatas,  cum  dicat  plyon  grece,  plurali- 
tatem  sonare  latine.  Virgilie  autem  dicuntur,  quoniam  oriuntur  25 
una  cum  sole,  scilicet  eo  exeunte  in  Tauro,  quia  tunc  virgulta 
augeantur.  Jovem  autem  nutrisse  ideo  dicuntur,  quia  opinati 
sunt  nonnulli  ethereum  ignem  ex  humiditate  terrestri  nutriri, 
quam  humiditatem  pluvie  causant.  De  Libero  autem  ut  supra 
ubi  de  Hyadibus. 

Cap.  XXXV 

De  Maya  Athlantis  filia  et  matre  Mercurii. 

Maya  Athlantis  fuit  filia,  ut  dicit  Virgilius:  At  Mayam, 
auditis  si  quicquam  credimus,  Athlas,  Idem  Athlas  generat, 

5  celi  qui  sydera  tollit  etc.  Ego  credo  Athlantis  Arcadis  fuisse 
filiam,  eamque  dicit  Cingius  Vulcano  nupsisse  et  argumento 
utitur,  ut  dicit  Macrobius  Saturnaliorum,  quod  flamen  Vulca- 
nalis  Kalendis  Maiis  huic  dee  rem  divinam  facit.  Sed  Piso  |  uxo-  46  d 
rem  vulcani  Maiestam  non  Mayam  vocari  dicit.  Hoc  tamen 
10  asserunt  omnes  eam  Jovi  concubuisse  atque  ex  eo  peperisse 
Mercurium.  Hanc  insuper  aiunt  Junonem  ex  pellicibus  Jovis 
unam  summe  dilexisse  eiusque  filium  Mercurium  lactasse  affir- 
mat  Martianus.  Et  huius  amoris  causam  reddunt,  quia  ea  sur¬ 
gente  ver  et  estas  veniunt,  quibus  aer  pulchrior  factus  letari 
videtur.  Sed  quid  non  sic  Celenum  et  Eletram  et  alias,  que 
equo  modo  surgunt  cum  Maya?  Ratio  potest  esse  hec,  quia 
per  Mayam  veteres  terram  intellexere,  in  qua  divitie  et  regna 
sunt,  quibus  preest  ipsa  Juno.  Hec  autem  Maya  apud  Roma- 
nos  in  maxima  fuit  reverenda,  ei  quidem,  ut  ait  Macrobius, 

20  mense  Mayo  eo  quod  ab  ea  denominatum  putarent,  ut  ubi  de 
Fastis  scribit  Ovidius,  exibebant  mercatores  una  et  Mercurio 
filio  sacrum;  et  quia,  ut  Cornelius  Labeo  assentire  videtur, 
terram  eam  putant,  et  Maye  nomen  a  magnitudine  sumpsisse, 
ei  pregnantem  suem  mactabant,  quam  hostiam  Terre  propriam 
2 5  dicebant,  et  hoc  ob  fecunditatem  arbitror.  Preterea  dicit  idem 
Labeo  huic  Maye,  id  est  terre,  edem  Kalendis  Maiis  dedicatam 
sub  nomine  Bone  dee,  et  eandem  esse  Bonam  deam  et  Terram, 
sic  et  Bonam  et  Faunam  et  Opem  et  Fatuam  pontificum  libris 
dicit  ostendi.  Rationes  autem  supra,  ubi  de  Terra  scripsimus, 

3°  apposite  sunt. 


G.  Boccaccio,  Genealogie  deorum  gentilium  libri -i. 

Cap.  XXXVI 
De  Sterope  Athlantis  filia. 

Steropes  et  hec  filia  fuit  athlantis  et  Pleyonis,  quam  dicit 
Ovidius  a  Marte  dilectam,  et  ex  eo  peperisse  Parthaonem,  qui 
rex  fuit  Calydonie,  Arcadie  fere  opposite.  5 


Cap.  XXXVII 
De  Cyleno  Athlantis  filia. 

Cyleno  eque  Athlantis  et  Pleyonis  fuit  filia,  hec  a  Jove 
viciata  Mercurium  peperit,  alium  a  superiori,  qui  cognominatus 
est  Cylenius  a  matre,  seu  a  monte  Arcadie,  in  quo  forte  10 
natus  est. 


Cap.  XXXVIII 
De  Thaygeta  Athlantis  filia. 

Thaygete  patrem  fuisse  Athlantem  volunt  et  Pleyonem 
matrem,  eamque  dicunt  placuisse  Jovi,  et  in  eius  amplexus  ve-  *5 
nisse,  atque  ex  eo  concepisse  Lacedemonem,  quem  filium  Tay- 
gete  Agenoris  filie  dixerunt  ahi,  et  nonnulli  eum  ex  Semele 
natum  voluere. 

Cap.  XXXIX 

De  Alcione  filia  Athlantis.  20 

Alcyones  ex  Athlante  et  Pleyone  nata  est,  placuitque 
Neptuno,  ex  quo  peperisse  volunt  Alcyonem  coniugem  Cei 
regis  Trachinne. 

Cap.  XL 

De  Merope  fìlia  Athlantis. 

Meropes,  ut  reliqui  Plyades,  Athlantis  et  Plyonis  fìlia  fuit 
Sysiphoque  Corinthyorum  rege  nupsit,  Ovidio  teste,  et  credi- 
5  tur  eam  Sysiplio  peperisse  Laertem  Ulixis  patrem,  et  Glau- 
cum,  et  Creontem. 

Cap.  XLI 

De  Calipsone  Athlantis  fìlia. 

|  Calipso  nynpha,  ut  dicit  Priscianus  in  maiori  volumine,  47  » 
JO  fìlia  fuit  Athlantis,  ex  qua  tamen  matre  non  dicit,  quod  etiam 
ante  Priscianum  testatur  Omerus  in  Odissea  dicens:  evfla  pèv 
“'Ax^avrog  'Onyarep  8cAòeaaa  KaA/mpcó  |Que  latine  sonant]:  ubi 
certe  Athlantis  filia  dolosa  Calipso,  Cuiusautem  Athlantis  igno- 
ratur.  Ad  hanc,  ut  Omerus  testatur,  pervenit  Ulixes  naufragus, 
et  VII  annis  apud  eam  detentus  est.  Fuit  enim  hec  domina 
cuiusdam  insule  Ogigia  nuncupate,  seu  a  se  Calipso  deno¬ 
minate. 

Cap.  XLII 

De  Epymetheo  Japeti  filio,  qui  genuit  Pyrrani. 

20  Epymetheus  filius  fuit  Japeti  ex  Asya  coniuge,  ut  ait  Leon- 

tius.  Hic  ingenio  valens  hominis,  statuam  primus  ex  luto  finxit, 
quam  ob  rem  dicit  Theodontius  indignatum  Jovem  et  eum  ver- 
tisse  in  symiani,  atque  religasse  apud  insulas  Pytacusas;  cuius 
figmenti  reseratio  talis  est.  Sunt  symie  animalia  inter  alia  hoc 
25  a  natura  infixum  habentia,  ut  quicquid  viderint  quenque 
agentem,  et  ipse  facere  velint,  et  aliquando  faciant;  sic  visum 
est  Epymetheum  ad  instar  nature  voluisse  hominem  facere 
et  sic,  symie  imitatus  naturam,  Symia  dictus  est.  Apud  Pyta- 
gusas  insulas  ideo  symiam  religatam  dixere,  eo  quod  ohm 
30  abundaverint  symiis  insule  i  1  le,  seu  forsan  ingeniosis  homini- 
bus  et  in  suis  operibus  naturam  imitantibus. 

CAP.  XLIII 

De  Pyrra  Epymethei  Alia  et  Deucalionis  coniuge. 

Pyrra  Epymethei  fuit  Alia,  ut  dicit  Ovidius,  et  Deuca¬ 
lionis  coniunx.  De  qua  idem  Ovidius  sic:  Deucalion  lacrimis 
ita  Pyrram  affatur  abortis:  O  soror,  o  coniunx,  o  femina  sola  5 
superstes,  Quam  commune  mihi  genus  et  patruelis  origo, 
Deinde  thorus  iunxit,  nunc  ipsa  pericula  iungunt.  Hec  autem 
cum  esset  piissima  mulierum  una  eum  Deucalione  viro  diliu- 
vium  passa  est,  eique  IIIIor  peperit  filios. 


Cap.  XLIV  io 

De  Prometheo  Japeti  Alio,  qui  fecit  Pandoram  et  genuit  Ysydem  et 
Deucalionem. 

Prometheus  Iapeti  fuit  filius  ex  Asya  nynpha  coniuge 
eius,  ut  Varrò  testatur  ubi  De  origine  lingue  latine,  et  alii 
plures.  Hunc  ante  alios  omnes  formasse  hominem  ex  terra  *5 
dicit  Ovidius:  Sive  recens  tellus  seductaque  nuper  ab  alto  Ethere 
cognati  retinebat  semina  celi.  Quam  satus  Japetho  mixtam 
pluvialibus  undis  Finxit  in  effigiem  moderantum  cuncta  deo- 
rum.  Oratius  autem  aliquid  superaddens  dicit  in  Odis:  Fertur 
Prometheus  addere  principi  Limo  coactus  particulam  undique  20 
Desectam  insani  leonis  Vim  stomaco  apposuit  nostro  etc.  Veruni 
47  b  Claudianus  in  Panegirico  IIII1  consulatus  Archadii  |  fabricam 
istam  longe  plenius  omnium  longa  tamen  verborum  serie  de- 
scribit  dicens:  Disce  orbis,  quod  quisque  sibi,  cum  conderet 
artus  Nostros,  ethereis  miscens  terrena  Prometheus,  Sinceram  25 
patri  mentem  furatus  Olympo,  Continuit  claustris  indignantem- 
que  retraxit.  Et  cum  non  aliter  possent  mortalia  fingi,  Adiunxit 
geminas:  il  le  cum  corpore  lapse  Intereunt,  hec  sola  manet  bu- 
stoque  superstes  Evolat;  hanc  alta  capitis  fundavit  in  arce,  Man- 
datricem  operum  prospecturamque  laborum.  Illas  inferius  collo,  30 
preceptaque  summe  Passuras  domine,  digna  statione  locavit. 

Quippe  opifex  veritus  confundere  sacra  prophanis,  Distribuit 
partes  anime,  sedemque  removit.  Iram  sanguinei  regio  sub  pe¬ 
ctore  cordis Protegit  imbutam  flammis,  avidamque  nocendi,  Pre- 
cipitemque  sui.  Rabie  succensa  tumescit;  Contrahitur  tepefacta 
5  metu,  cumque  omnia  secum  Duceret,  et  requiem  membris  vesana 
negaret.  Invenit  pulmonis  opem  madideque  furenti  Prebuit,  ut 
tumide  ruerent  in  mollia  fibre.  At  sibi  multa  petens  nil  colla¬ 
tura  Cupido,  In  iecur  et  tractus  imos  compulsa  recessit.  Que 
velut  immanes  reserans  ut  belua  rictus,  Expleri  pascique  velit: 
10  nunc  verbere  curas  Torquet  avaritie,  stimulis  nunc  frangit  amo- 
rum,  Nuncgaudet,  nunc  mesta  dolet  satiataque  rursus  Exoritur, 
cesaque  redit  pullulantius  ydra  etc.  Sane  his  a  Servio  et  Ful- 
gentio  superadditur  fabula.  Dicunt  enim  cum  Prometheus  ex 
luto  finxisset  inanimatum  hominem,  miratami  eius  eximium 
!5  opus  Minervam  eique  spopondisse  quicquid  ex  celestibus  bonis 
vellet  in  perfectionem  operis  sui.  Qui  cum  respondisset  se 
nescire,  nisi  videret  que  apud  Superos  sibi  essent  utilia,  ab  ea 
elevatus  in  celum  est;  ubi  cum  cerneret  celestia  omnia  flammis 
animata,  ut  suo  etiam  operi  flammam  immitteret,  clam  ferulam 
20  rotis  Phebi  applicuit,  et  ea  accensa  ignem  furatus  reportavit 
in  terras,  et  pectusculo  fleti  hominis  applicavit,  et  sic  animatum 
reddidit  eumque  Pandora  vocavit.  Quam  ob  rem  irati  dii  eum 
per  Mercurium  Caucaso  alligari  fecerunt  et  vulturi  seu  aquile 
iecur  eius  vel  cor  dilaniandum  perpetuo  dederunt;  cuius  con- 
25  questionem  in  rupe  satis  longo  cannine  Eschylus  Pictagoreus 
poeta  describit,  asserens  illi  cor  ab  aquila  rostro  discerpi,  et 
mox  iterum  restaurari,  ac  iterum  ab  ave  laniari,  et  sic  inde- 
sinenter  vexari.  Hominibus  autem,  ut  Saphos  et  Esyodus  di¬ 
cunt,  dii  ob  hoc  morbos  et  maciem  ac  mulieres  immisere. 
3°  |  Oratius  autem  dicit  tantum  maciem  et  febrem,  ut  in  Odis: 

Audax  Japeti  genus  Ignem  mala  fraude  gentibus  intulit.  Post 
ignem  etherea  domo  Subductum  macies  et  nova  febrium  Incu- 
buit  cohors  etc.  Harum  fictionum  involucrum,  serenissime  rex, 
non  erit  leve  corticem  aperire;  multa  enim  insunt  longa  exqui- 
3S  rentia  verba,  que  si  non  apponantur,  erit  paucis  plurimum 
ingenii  oportunum.  Faciam  igitur  resecans  quantum  poterò, 

ut  prestabit  Deus.  Et  ante  omnia  videndum  puto  quis  fuerit 
Prometheus  iste.  Qui  quidem  duplex  est,  sicut  duplex  est 
homo  qui  producitur.  Primus  autem  Deus  verus  et  omnipotens 
est,  qui  primus  hominem  ex  limo  terre  composuit,  ut  Prome- 
theum  fecisse  fingunt,  seu  natura  rerum,  que  ad  instar  primi  5 
reliquos  etiam  ex  terra  producit,  sed  alia  arte  quam  Deus. 
Secundus  est  ipse  Prometheus,  de  quo  ante  quam  aliam  scri- 
bamus  allegoriam,  secundum  simplicem  sensum,  quis  fuerit 
videndum  est.  Dicit  ergo  Theodontius  de  Prometheo  isto  le- 
gisse,  quod  cum  illi  Japeti  patris,  eo  quod  natu  maior  esset,  10 
successio  deberetur,  iuvenis  et  dulcedine  studiorum  tractus 
ultro  illam  Epymetheo  fratri  cum  duobus  parvis  filiis,  Deuca- 
lione  et  Yside  derelictis,  in  Assyriam  abiit  et  inde,  postquam 
aliquandiu  insignes  eo  evo  audisset  Caldeos,  in  verticem  Cau¬ 
casi  secessit.  Ex  quo  longa  meditatione  et  experientia  per- 
cepto  astrorum  cursu,  procuratisque  naturis  fulminum  et  rerum 
plurium  causis,  ad  Assyrios  rediit  eosque  astrologiam  docuit 
et  procurationes  fulminum,  et  quod  omnino  ignorabant  civi- 
lium  hominum  mores,  egitque  adeo,  ut  quos  rudes  et  omnino 
silvestres  et  ritu  ferarum  viventes  invenerat,  quasi  de  novo  20 
compositos  civiles  relinqueret  homines.  Quibus  sic  premissis 
videndum  est  quis  sit  productus  homo,  quem  supra  dixi  du- 
plicem  esse.  Est  enim  homo  naturalis,  et  est  homo  civilis, 
ambo  tamen  anima  rationali  viventes.  Naturalis  autem  homo 
primus  a  deo  ex  limo  terre  creatus  est,  de  quo  et  Ovidius  et  25 
Claudianus  intelligunt,  esto  non  adeo  religiose,  ut  christiani 
faciunt;  et  cum  ex  luto  illuni  Prometheus  iste  primus  formas- 
set,  insufflavit  in  eum  animam  viventem,  quam  ego  rationalem 
intelligo,  et  cum  hac  sensitivam  et  vegetativam  potentias,  seu 
secundum  quosdam  animas;  veruni  he  naturam  habuere  cor-  3° 
poream,  et  nisi  peccasset  homo,  fuissent  eterne,  sicuti  et  ratio- 
47  d  nalis  est,  cui  divina  natura  est.  Hunc  per|fectum  fuisse  homi¬ 
nem  circa  quoscunque  actus  terreos  credendum  est;  nec  opinari 
debet  quisquam  oportunum  illi  fuisse  ad  eruditionem  tempo- 
ralium  rerum  Prometheum  aliquem  inortalem;  verum  qui  a  na-  35 
tura  producta  sunt,  rudes  et  ignari  veniunt,  imo  ni  instruantur, 

lutei  agrestes  et  belue.  Circa  quos  secundus  Prometheus  in- 
surgit,  id  est  doctus  homo,  et  eos  tanquam  lapideos  suscipiens 
quasi  de  novo  creet,  docet  et  instruit,  et  demonstrationibus 
suis  ex  naturalibus  hominibus  civiles  facit,  moribus  scientia 
5  et  virtutibus  insignes,  adeo  ut  liquido  pateat  alios  produxisse 
naturam,  et  alios  reformasse  doctrinam.  Libet  ex  multis  unum 
soltem  exemplum  inducere.  Legimus  inter  scelestissimos  quos- 
cunque  et  perdite  luxurie  iuvenes  Athenienses  Polemonem 
fuisse  principem,  qui  mane  a  convivio  surgens  temulentus  et 
10  unguentis  fragrans,  sertisque  spectabilis  et  vestimentis  suorum 
scelerum  letus  infamia,  scolas  Xenocratis  prudentum  atque 
modestorum  hominum  refertas  intrasse,  risurus,  arbitror,  potius 
quam  auditurus  precepta  legentis.  Cuius  adventus  et  si  turba- 
tionem  omnibus  iniecisset,  solus  Xenocrates  immoto  vultu  per- 
'5  severans,  omissis  de  quibus  erat  sermo,  de  temperantia  et 
modestia  cepit,  tanteque  fuit  eius  demostratio  efficacie,  ut  Po- 
lemon  non  aliter  quam  si  veterem  eiecisset  animam  et  ab  ore 
disserentis  aliam  suscepisset,  eiectis  sertis,  et  intra  pallium 
reducto  brachio,  et  omni  conviviali  letitia  posita,  et  omni 
20  omnino  eiecta  lascivia,  ex  illecebri  ganeone  splendidus  evasit 
phylosophus.  Bene  ergo  ostenditur  homines  quacunque  ineptia 
deformes  a  sapientibus  reformare,  et  qui  lutei  erant  nuditate 
aut  viciorum  ignavia,  sacris  animari  preceptis,  et  civiles  homi¬ 
nes  effici.  Sed  ad  ulteriora  progrediendum  est,  ut  omnis  fictionis 
2s  aperiatur  particula.  Dicunt  igitur  ante  alia  Minervam  opus 
huius  miratam  eum  in  celum  traxisse,  daturam  si  quid  ad  opus 
suum  perficiendum  cerneret  oportunum.  Quod  ego  sic  intelli- 
gendum  reor,  prò  Minerva,  scilicet  sapientem  virum,  qui  na¬ 
ture  opus  admiratur,  hominem,  scilicet  ex  luto  productum,  et 
3°  cum  eum  videat  imperfectum  quantum  ad  doctrinam  et  mores 
cupiens  eum  animare,  id  est  perfìcere,  sapientia  duce,  per  spe- 
culationem  ascendit  in  celum,  et  omnia  ibi  igne  animata 
videt,  ut  intelligamus  quod  in  celo,  id  est  in  loco  perfectionis, 
sunt  omnia  animata  igne,  id  est  claritate  veritatis,  sic  et  per- 
35  fectus  homo  nulla  ignorantie  nebula  ofjfuscatur,  et  meditatione  4»  a 
continua  versatur  in  celis.  Deinde  a  rota  solis  furatur  hic 

ignem,  et  defert  in  terris,  et  pectori  infert  luteo  homini,  et 
vivus  efficitur.  Equidem  non  incongrue  dictum  est.  Non  enim 
in  theatris  vel  plateis  et  in  propatulo  veritatis  claritatem  adi- 
piscimur,  quin  imo  in  solitudinibus  semoti,  et  exquisita  tacitur- 
nitate  speculamur,  et  crebra  meditatione  rerum  naturas  exqui-  5 
rimus;  et  quia  ista  talia  clam  fiunt,  quasi  furari  videmur,  et 
ut  appareat  unde  sapientia  veniat  in  mortales,  dicit  quod  a 
rota  solis,  id  est  e  gremio  dei,  a  quo  omnis  sapientia  est,  ipse 
enim  verus  est  sol  qui  illuminat  omnem  hominem  venientem 
in  hunc  mundum,  cuius  eternitatem  per  rotam  non  habentem  10 
principium  neque  finem  designare  voluere,  et  hoc  apposuere 
ut  de  ipso  vero  Deo  et  non  de  sole  creato  acciperemus  dictum. 
Hanc  demum  flammam,  id  est  doctrine  claritatem,  inmittit 
pectori  lutei  hominis,  id  est  ignari.  Nani  et  si  omnibus  lar- 
gitor  ille  munerum  deus  animam  bonam  et  perfectam  infun- 
dat,  corporea  moles  caligine  infecta  terrestri  adeo  vires 
retundit  anime,  ut  plurimum  nisi  doctrina  iuventur,  et  exci- 
tentur  adeo  obtorpescunt,  ut  potius  bruta  quam  rationabilia 
animalia  videantur.  Doctrina  igitur  sapientie  a  Deo  suscepte 
prudens  homo  animat,  id  est  sopitam  animam  excitat  lutei,  id  20 
est  ignari  hominis,  qui  tunc  vivere  dicitur,  dum  ex  bruto  ratio- 
nalis  efficitur,  seu  effectus  est.  Explicito  autem  homine  iratos 
deos  dicunt  quedam  fecisse,  ut  religasse  Prometheum  in  rupe, 
immisisse  febrem,  maciem  et  feminas  hominibus.  Circa  quod 
quantum  ad  primum  advertendum  est  hic  poetas  more  vulgi  25 
et  improprie  fuisse  locutos.  Existimat  quidem  vulgus  iners, 
iratum  deum  adversus  quemcunque  laborantem  vident,  quan- 
tuncumque  circa  laudabile  opus  fatigetur,  quasi  nil  preter 
ocium  detur  a  pacato  deo,  et  ideo  iratum  putavere  deum  Pro- 
metheo,  eo  quod  assiduo  studio  noscendarum  rerum  laboraret.  2° 
Seu  ideo  iratos  dixere,  quia  laboriosa  hominibus  immisere. 

De  ista  ira  qualis  sit,  supra  ubi  de  Fama  dictum  est.  Quod 
autem  duci  et  alligari  Caucaso  Prometheum  a  Mercurio  fece- 
rint,  pervertitur  ordo,  nani  prius  in  Caucaso  fuit  Prometheus, 
quam  hominem  rapto  igne  animaret.  Ductus  est  igitur  futurus  35 
et  iam  desiderio  ipso  prudens  homo  a  Mercurio  interprete  deo- 

rum,  id  est  ab  eruditione  alicuius  enucleantis  secreta  nature 
impulsus  in  Caucasum,  id  est  in  solitudinem,  quantumcunque 
secundum  hystoriam  in  Cauca|sum  secesserit,  et  ibi  religatus  48  b. 
in  rupe,  id  est  a  propria  voluntate  detentus.  Ibi  illi  precordia 
5  aiunt  ab  aquila  lacerari,  id  est  a  meditationibus  sublimibus 
anxiari,  que  longo  exhausta  meditationis  lobore  tunc  restauran¬ 
te,  quando  per  ambages  varias  exquisita  alicuius  rei  veritas 
reperitur.  Et  hec  quantum  ad  lieta  de  Prometheo,  quem  pro- 
fecto  maiores  nostri  asserunt  eximium  sapientie  doctorem  fuisse. 

10  Nam  Augustinus  in  libro  De  civitate  dei,  et  post  eum  Rabanus 
et  Luon  Carnothensis  equo  fatentur  consensu,  eum  scientia  insi- 
gnem  fuisse  virum.  Eusebius  preterea  in  libro  Temporum 
dicit,  Argo  regnante  Argivis  fuit  Prometheus,  a  quo  homines 
factos  esse  commemorant,  et  re  vera  cum  sapiens  esset,  feritatem 
eorum  et  nimiam  imperitiam  ad  humanitatem  et  scientiam  tran- 
sfigurabat.  Post  hunc  Servius  etiam  de  eo  testatur  quia  pruden- 
tissimus  vir  fuit  et  a  providentia  denominatus,  et  quod  primus 
astrologiam  Assyrios  docuerit,  quam  in  altissimo  residens 
Caucasi  vertice  maxima  cum  cura  didicerat.  Hunc  insuper 
20  dicit  Lactantius  in  libro  Divinarum  insti tutionum,  primum  simu- 
lacra  ex  luto  componere  invenisse,  quod  forsan  de  compositione 
hominis  ex  luto  fabule  dedit  initium.  Sic  et  Plinius  ubi  De 
naturali  hystoria  dicit,  eum  primo  docuisse  ignem  e  silice  pro- 
vocatum  ferula  servari.  Voluere  insuper  iratos  deos  immisisse 
25  hominibus  maciem,  febrem,  et  mulieres.  Pro  macie  ego  intel- 
ligo  labores  corporeos,  quibus  extenuamur  et  ad  quos  nasci- 
mur  illius  crimine,  cui  dictuna  est:  Cum  sudore  vultus  tui  ve- 
sceris  pane  tuo.  Hic  autem  maciei  viam  dedit  intranti.  Per 
febres  vero,  ardores  concupiscientie,  quibus  angimur  et  vexa- 
3°  nmr  assidue,  voluisse  reor.  Mulier  autem  ad  solatium  creata 
est,  sed  inobedientia  sua  facta  est  stimulus,  nec  equidem  par- 
vus,  si  rite  intueri  velimus,  quod  ut  potius  alienis  verbis  quam 
meis  ostendam,  quid  preclarissimus  preceptor  meus,  Franciscus 
Petrarca,  eo  in  libro  quem  De  vita  solitaria  scripsit,  de  eis 
35  sentiat  libet  apponere.  Dicit  enim  sic:  Nullum  virus  adeo  pe- 
stiferum  vitam  liane  scctantibus  ut  muliebre  consortium;  femi- 

neus  enim  decor  eo  formidolosior  funestiorque,  quo  blandior, 
ut  sileam  mores,  quibus  omnino  nichil  instabilius,  nichil  studio 
quietis  infestius.  Quisque  requiem  queris,  feminam  cave,  per¬ 
petuarli  officinam  litium  ac  laborum.  Raro  sub  eodem  tecto 
habitant  quies  et  mulier.  Satyrici  verbum  est:  Semper  habitet  5 
c  lites,  alternaqua  iurgia  lectus,  In  quo  nupta  iacet:  mini|mum 
dormitur  in  ilio.  Nisi  forte  tranquillior  est  concubine  accubitus, 
cuius  et  fides  minor,  et  maior  infamia  et  litigium  par.  Scitum 
est  et  illud  clari  oratoris  dictum:  Qui  non  litigat  celebs  est. 
Post  hoc  paulo  infra  sequitur  idem.  Quisquis  ergo  litem  fugis,  10 
et  feminam  fuge.  Vix  alteram  sine  altera  effugies.  Femine,  et 
si  quod  rarum  est,  mitissimi  mores  sint,  ipsa  presentia,  utque  ita 
dixerim,  umbra  nocens  est.  Cuius  siquid  fidei  mereor,  vultus 
atque  verba  cunctis  qui  solitariam  pacem  querunt,  non  aliter 
vitandi  sunt,  non  dico  quam  coluber  sed  quam  basilisci  con-  >5 
spectus  ac  sibila;  nam  nec  aliter  oculis,  quam  basiliscus  inter- 
ficit,  et  ante  contactum  inficit.  Hec  ille.  Que  et  si  multa  sint 
et  vera,  haberem  que  dicerem  longe  plura,  sed  quoniam  non 
exigit  intentum  presens,  hec  de  stimulo  humani  generis  dixisse 
sufficiant.  20 

Cap.  XLV 

De  Pandore  homine  a  Prometheo  facto. 

Pandora  dicit  Fulgentius  nominatum  eum,  quem  Prome- 
theus  primum  ex  luto  confecit,  quod  a  Fulgentio  ob  id  dictum 
puto,  quia  Pandore  significatum  sit  in  latino  omnium  munus,  25 
eo  quod  non  ex  notitia  unius  tantum  rei  componatur  sapiens, 
sed  ex  multis  et  verius  ex  omnibus,  sed  talis  solus  est  deus. 
Posset  preterea  dici  Pandora  a  pan  quod  est  totum,  et  doris 
quod  est  amaritudo,  quasi  Pandorus  omni  amaritudine  plenus. 

Nil  enim  in  presenti  vita  potest  homo  absque  amaritudine  3° 
possidere,  quod  utrum  verum  sit,  se  unusquisque  exentiat  et 
videbit.  Job  autem  vir  sanctus  et  patientie  insigne  specimen, 
volens  hoc  humano  improperare  generi,  dixit:  homo  natus  de 
muliere,  brevi  vivens  tempore,  multis  repletus  miseriis  etc. 

Cap.  XLVI 

De  Yside  Promethei  filia. 

Ysis,  ut  ait  Theodontius,  filia  fuit  Promethei  et  parvula  a 
patre  Epymetheo  patruo  derelicta.  De  qua  ipse  Theodontius 
5  talem  recitat  hystoriam.  Dicit  enim  quod  cum  virgo  excrevisset 
et  prestantissimi  decoris  esset,  iam  matura  viro  Iovi  placuisse, 
et  ab  eo  actum  seu  potentia  seu  suasionibus,  ut  in  eius  iret 
concubitum,  ex  quo  Ysidem  dicit  Jovi  Epaphum  peperisse. 
Tandem  seu  tanto  fidens  amasio  puella,  seu  quia  natura  ardentis 
10  esset  animi,  in  regni  cupidinem  incidit,  et  auxiliariis  a  Jove 
habitis  et  aliunde  contractis  viribus,  quasi  in  effetum  viribus 
regem,  animum  iniciens,  Argum  Argivorum  regem  annositate 
decrepitum,  sed  alias  oculatum  hominem  traxit  in  bellum, 
adversus  quem  cum  descendisset  in  aciem,  factum  est,  ut  fractis 
*5  Ysidis  viribus,  ipsa  caperetur  Ysis  et  ab  Argo  servaretur  captiva. 
Verum  iussu  Jovis  patris  sui  Stilbon,  qui  postea  Mercurius 
appellatus  est,  homo  eloquentissimus  et  audacia  atque  indu¬ 
stria  |  plenus,  decipulis  suis  egit  ut  occiso  a  se  Argo  sene,  a 
captivitate  liberaretur  Ysis.  Cui  cum  non  bene  cederent  res 
20  in  patria,  sue  confisa  solertie,  conscensa  nave,  cui  vacca  erat 
insigne,  ad  Egyptios  transfretavit,  et  cum  ea  Stilbon  ob  per- 
petratum  facinus  pulsus  ex  Grecia,  et  cum  ibi  iam  Apis  poten- 
tissimus  esset,  eidem  nupsit,  et  datis  Egyptiis  caracteribus 
licterarum  atque  ostenso  terre  cultu,  in  tam  grandem  devenit 
25  Egyptiorum  extimationem,  ut  non  mortalis  femina  sed  dea 
potius  haberetur,  divinique  illi  adhuc  viventi  impenderentur 
honores.  Leontius  vero  dicebat  se  a  Barlaam  habuisse,  hanc 
Ysidem  ante  transfretationem  Apis  in  Egyptum,  eidem  Api 
nupsisse,  et  post  modum  cum  Jove  concubuisse,  et  ob  id  cum 
3°  rescisset  indignatus  Apys,  regno  Argivorum  relieto,  in  Egyptum 
abiisse,  et  eàm  post  modum  ad  se  accedentem  ultro  susce- 
pisse.  In  quibus  tot  sunt  ab  utraque  parte  operum  et  tempo- 
rum  inconvenientia,  ut  non  solum  auferatur  hystorie  fides,  sed 
nec  etiam  aliqua  possit  verisimilitudo  rerum  adaptari,  et  potis- 

sime  adveniente  Jovis  obstaculo,  cuius  cum  Api  convenientia 
tempora  huic  hystorie  plurimum  auferunt  fidei.  Sane  solertibus 
huius  veritatis  inquisitio  relinquatur. 

Caf.  XLVII 

De  Deucalione  filio  Promethei,  qui  genuit  Ellanum  et  Psythacum  et  5 

Dyonisium  et  Phe<ntratem). 

Deucalion,  omnium  veterum  testimonio,  Promethei  filius 
fuit,  cui  adulto  Epymetheus  patruus  Pyrram  filiam  iunxit 
coniugio.  Mitis  enim  ingenii  homo  fuit  et  Pyrra  piissima  fe¬ 
ndila,  de  quibus  Ovidius:  Non  ilio  melior  quisquam  nec  10 
amantior  equi  Vir  fuit,  aut  illa  reverentior  ulla  deorum  etc. 
Huius  enim  tempore  apud  Thessalos  ingens  fuit  diluvium, 
de  quo  fere  omnes  scriptores  veteres  mentionem  faciunt;  fin- 
guntque  plurimi,  excrescentibus  aquis,  Deucalionem  solum  cum 
Pyrra  coniuge  in  navicula  evasisse,  et  in  Parnasum  devenisse  !5 
montem,  et  cum  iam  aque  cessarent  Themis  adisse  oraculum 
consulturi  de  Immani  generis  restauratione;  eiusque  iussu,  tecto 
capite  solutisque  vestibus  postergasse  saxa,  tanquam  magne 
parentis  ossa,  et  ea  in  homines  feminasque  conversa.  Hoc 
figmentum  a  Barlaam  sic  explicatum  referebat  Paulus.  Dicebat  20 
enim  se  legisse  in  Grecorum  antiquissimis  annalibus  ob  hoc 
diluvium  territos  homines,  et  ad  suprema  usque  montium  effu- 
gisse,  atque  intrasse  cavernas,  et  antra  una  cum  mulieribus  suis 
expectaturos  finem;  et  ad  hos  Deucalionem  et  Pyrram,  ces- 
santibus  aquis,  in  mesto  atque  supplicum  habitu  accessisse,  et  25 
Deucalionem  hominibus  et  Pyrram  mulieribus,  non  absque 
49  a  labore  maximo,  suasisse  aquas  cessasse  |  nec  amplius  fore 
timendum;  et  sic  eos  e  verticibus  montium  atque  ex  saxeis 
antris,  eis  scilicet  ambobus  precedentibus,  in  habitationes  et 
tecta  reduxisse.  Porro  Theodontius  non  sic;  dicit  enim  delatum  ?° 
Deucalionem  cum  coniuge  et  aliis  pluribus  in  navi  ad  Parna¬ 
sum,  et  cum  cessassent  aque,  ibi  regni  sui  sedem  statuisse, 
cum  primo  Thessalis  imperaret,  et  ex  communi  consilio  tan- 

quam  prò  bono  publico  factum,  ut  revocatis  hominibus  et  mu- 
lieribus  e  cavernis,  quarum  quantitas  maxima  longe  hominum 
numerum  excedebat,  eo  quod  venientibus  aquis  pavidiores 
longe  ante  quam  homines  in  montana  confugerant,  et  sic  ex  eis 
5  nulla  periit,  cum  ex  hominibus  multi  absorpti  sint,  posita 
verecundia,  quam  per  tectum  caput  intelligit,  non  enim  vere- 
cundantur  nisi  videntes,  indistincte  homines  quibuscunque 
mulieribus  miscerentur,  quod  per  solutas  vestes  dicit  ostendi; 
nam  ut  ubi  de  Venere  dictum  est,  Veneris  cingulum  est  dictum 
10  ceston  quod  ipsa  fert  ad  legiptimos  coitus;  cum  vero  in  illi- 
citos  tendit,  cingulum  deponit,  et  sic  illi  solutis  vestibus  in 
illicitos  ire  coitus  ostendebant,  et  hoc  augende  prolis  causa, 
cum  ex  multitudine  mulierum  virorum  paucitas  possit  amplis- 
simam  prolem  suscipere.  Quod  autem  illos  vocat  ossa  parentis, 
*5  non  ob  aliud  dictum  puto,  nisi  quia  sicuti  saxa  terre  molem 
ne  effluat  continent,  sic  et  ossa  hominum  corpora  servant  in 
robore;  sic  et  labores  agricultorum  agunt,  ut  ea  producuntur 
ex  terra  ex  quibus  nutricamur  atque  consistimus,  quasi  videan- 
tur  ex  agris  assumpti  qui  incoluere  postea  civitates.  Ego  autem 
20  reor  illos  parentis  ossa  dictos,  quia  ex  cavernis  et  antris  mon- 
tium  uti  lapides  facimus,  educti  sunt,  et  ob  duritiem  suam  saxei 
dicti. 

Cap.  XLVIII 

De  Ellano  Deucalionis  filio. 

25  Ellanum  dicit  Theodontius  filium  fuisse  Deucalionis  et 

Pyrre,  quem  ait  Barlaam,  patre  mortuo,  adeo  nomen  suum  et 
imperium  ampliasse,  ut  fere  omnis  Grecia,  que  in  Egeum  mare 
versa  est,  a  nomine  suo  Ellada  nominata  sit  et  Ellades  Greci. 

Cap.  XLIX 

De  Psytaco  Deucalionis  filio. 

Psytacus  Deucalionis  et  Pyrre  filius,  ut  ait  Theodontius, 
Promethei  avi  sui  doctrinis  imbutus,  ad  Ethyopas  abiit,  ubi 
in  maxima  veneratione  habitus  cum  in  longissimum  evasisset  5 
evum,  oravit  ut  rebus  subtraheretur  humanis.  Cuius  precibus 
dii  faciles  eum  in  avem  sui  nominis  mutavere.  Huius  ego 
fictionis  causam  credo  sui  nominis  et  virtutis  famam,  que,  eo 
cano  mortuo,  viriditate  duravit  perpetua,  uti  sunt  perpetuo 
virides  aves  i Ile.  Fueri  qui  crederent  hunc  Psytacum  eum  IO 
fuisse,  qui  unus  ex  septem  sapientibus  dictus  est,  sed  Theo¬ 
dontius  dicit  eum  longe  antiquiorem. 


Cap.  L 

De  Dyonisio  Deucalionis  filio. 

|  Dyonisius,  ut  testatur  Eusebius  in  libro  Temporum,  *5 
Deucalionis  fuit  filius,  eiusque  facta  claruisse  dicit  circa  ini- 
tium  ducatus  Moysis.  Que  tamen  fuerint  nusquam  legisse 
memini,  preterquam  cum  in  Atticam  venisset,  a  Semaco  quo- 
dam  susceptus  hospitio,  filie  eius  capree  pellena  largitus  est. 


Cap.  LI  20 

De  Fentrate  Deucalionis  filio. 

Fentratem  Deucalionis  fuisse  filium  Paulus  et  nonnulli  ahi 
arbitrantur,  eo  quod  de  eo  sic  referat  Tullius  in  libro  Tuscu- 
lanarum  questionum.  Dycearcus  autem  in  ilio  sermone,  quem 
Corynthi  habitum  tribus  libris  exponit,  doctorum  hominum  25 
disputantium,  in  primo  libro  multos  loquentes  facit,  duobus 
Fentratem  quendam  Phyotam  senem,  quem  ait  a  Deucalione 
ortum,  disserentem  inducit  etc.  Ex  quibus  preter  originem  ap- 
paret  eum  fuisse  phylosophum. 


LIBER  QUARTUS 


20  7 


CaP.  LII 

De  Astreo  Tytanis  filio  VIIII0,  qui  genuit  Astream  et  Ventos. 

Astreus  filius  fuit  Tytanis  et  Terre,  ut  asserit  Paulus. 
Hunc  dicunt  Servius  et  Lactantius  cum  Aurora  concubuisse  et 
5  ex  ea  genuisse  Astream  virgineni,  nec  non  et  Ventos  omnes. 
Quos  dicit  Paulus  cum  senex  esset,  dum  fratres  adversus  Jovein 
bellum  movissent,  omnes  armavit  et  emisit  in  Superos.  Esto 
Lactantius  dicat  eos  ab  Addante  armatos.  Astreum  potentem 
aliquem  atque  superbum  fuisse  hominem  existimo,  ideo  Ven- 
10  torum  patrem  dictuin,  quia  alicui  ventose  regioni  prefuerit; 
quod  illos  armaverit  in  Superos,  a  ventorum  discursione 
sumptum  est,  qui  si  a  terre  concavitatibus  veniant,  ut  in  altum 
erumpant  necesse  est. 

Cap.  LUI 

15  De  Astrea  filia  Astrei. 

Astream  Astrei  Tytanis  fuisse  filiam  satis  vulgatum  est, 
que,  quoniam  diis  favit  adversum  patrem  et  patruos,  in  celum 
assumpta  est,  et  in  Zodiaco  locata,  ea  in  parte,  que  ab  ea 
Virgo  denominata  est.  Nunc  autem  quid  sibi  velit  fictio  videa- 
20  mus.  Astreum  Astree  patrem  ego  hic  non  hominem,  sed  celum 
astrigerum  intelligo,  quod  ex  se  Iustitiam  gignit,  dum  perpetuo 
ordine  sibi  divino  munere  dato  inferioribus  corporibus  uni- 
cuique  iuxta  sui  qualitatem  indesinenter  oportuna  concedit,  et 
huius  exemplo  legum  latores,  prout  humano  ingenio  possibile 
25  est,  nostram  ordinavere  iustitiam.  Ex  Aurora  autem  ideo  nata 
dicitur,  quia  sicuti  aurore  claritas  solem  procedit,  sic  ex  notitia 
certa  rerum  gestarum  debet  oriri  seu  oritur  iustitia  seu  iudi- 
cium.  Diis  favisse  dicitur,  quia  bonis  semper  favet  iustitia  et 
eicit  reprobos.  Ea  enitn  in  celi  parte  |  ideo  posita  est,  quia 
3°  contigua  est  equinoctio,  ut  ostendatur  ex  iustitia  rerum  equita- 
tem  consequi,  et  sicut  sole  ibidem  existente  equa  temporis  pars 

noeti  atque  dici  ab  eodem  sole  conceditur,  sic  a  iustitia  eque 
ius  redditur  depresse  conditionis  hominibus  atque  Claris. 


Cap.  LIV 

De  Ventis  filiis  Astrei  in  generali. 

Venti,  ut  perhibent  Servius  et  Lactantius,  Astrei  Tytanis  5 
et  Aurore  fuere  filii.  Hos  dicit  Lactantius  a  Junone  ob  natum 
Epaphum  incitatos  in  Jovem,  quam  ob  causam  a  Jove  cavernis 
clausi  sunt,  et  sub  imperio  Eoli  religati.  Sed  aliam  causam 
dicit  Theodontius  a  Pronapide  monstrari  in  Protocosmo,  que 
talis  est.  Dicit  enim  Pronapides  Litigium  egre  plurimum  10 
tulisse  a  Jove  de  celo  fuisse  deiectum,  et  ob  id  ad  Inferos 
descendisse,  et  conventis  Furiis  orasse,  si  quid  unquam  eorum 
votis  suus  labor  posset  in  posterum  voluptatis  afferre,  irent 
et  sua  venena  quiescentibus  Ventis  inicerent,  ut  Furiis  infestati, 
Jovis  regnum  infestarent,  atque  quietem;  que  evestigio  ten-  ‘5 
dentes,  cum  eos  pacifice  sedentes  in  domo  patria  invenissent, 
non  solum  furias  sed  odia  immisere,  adeo  ut  in  regiones 
suas  a'oeuntes,  confestim  unus  in  alterum  discursum  facere,  et 
cmne  celum  terramque  concutere  incepere.  Quibus  perterritus 
primo  Juppiter,  deinde  commotus,  eis  non  absque  labore  20 
captis  et  cavernis  Eoli  inclusis,  eos  sub  eius  esse  iussit  im¬ 
perio.  De  quibus  sic  dicit  Virgilius:  Nymborum  in  patriam, 
loca  feta  furentibus  austris,  Eolyam  venit.  Hic  vasto  rex  Eolus 
antro  Luctantes  ventos  tempestatesque  sonoras,  Imperio  pre- 
mit  ac  vinclis  et  carcere  frenat.  Illi  indignantes  magno  cum  25 
murmure  montis  Circum  claustra  fremunt,  celsa  sedit  Eolus 
arce  Sceptra  tenens  mollitque  animos  et  temperat  iras.  Ni  faciat, 
maria  ac  terras  celumque  profundum  Quippe  ferant  rapidi  secum 
verrantque  per  auras.  Sed  pater  omnipotens  speluncis  abdidit 
atris,  Hoc  metuens  molemque  et  montes  insuper  altos  Impo-  30 
suit,  regemque  dedit,  qui  federe  certo,  Et  premere  et  lapsas 
sciret  dare  iussus  habenas  etc.  Si  predictarum  fictionum  vo- 
lumus  habere  sensum,  ante  alia  necesse  est  ut  Astreum  horum 

patrem  celum  credamus  astrigerum,  ita  tamen  ut  umum  sit 
celum  quicquid  inter  lune  concavutn  et  octave  spere  convexum 
continetur;  nam  motum  celi  et  planetarum  tanquam  a  remo- 
tiori  j  tantum  paululum  causa  causari  arbitror.  Si  autem  49  d 
5  Astreum  hominem  Ventorum  patrem  voluerimus,  iam  supra 
dictum  est  eum  imperasse  locis,  ex  quibus  multi  orirentur  venti, 
et  hinc  dictus  est  Ventorum  pater.  Aurore  autem  ideo  dicuntur 
filii,  quia  ut  plurimum  appropinquante  aurora  consueverint 
venti  oriri;  quod  nautarum  approbat  autoritas  et  consuetudo; 

10  illa  enim  bora  eos  surgere  dicunt,  et  ob  id  eadem  hora  ut 
plurimum  sua  navigationes  incipiunt;  et  hinc  Aurore  filii  nun- 
cupati  sunt.  Eos  autem  a  Junone  in  Jovem  armatos  fuisse, 
ideo  fictum  est,  quia  a  terra  emitti  creduntur,  que  Juno  est, 
et  quadam  terre  respiratione  impelli,  et  cum  alibi  nequeant 
*5  preter  in  aerem  inpingi,  cum  aer  Juppiter  sit,  in  Jovem  ar¬ 
matos  fictum  est,  id  est  impetuosos.  Quod  autem  Litigium  opere 
Furiarum  eos  et  inquietare  regnum  Jovis  et  inter  se  hostes 
fecerit,  hoc  a  motu  eorum  et  opere  sumptum  est;  nam  si  ab 
oriente  ventus  surrexerit,  et  itidem  ab  occidente,  ut  et  per 
a”  aerem  et  in  se  concurrant  necesse  est,  ex  quo  videntur  hostes 
et  regnum  inquietare  Jovis.  Eos  autem  sub  imperio  Eoli  reli- 
gatos  in  cavernis  ideo  dictum  est,  quia  Eolydes  insule  quibus 
ohm  prefuit  Eolus,  et  ab  eo  denominate  sunt,  piene  sunt  caver- 
narum,  caverne  autem  piene  sunt  aeris  et  aque,  cuius  motu  cau- 
25  satur  calor,  et  ob  calorem  surgunt  ex  aqua  vapores,  quos  calor 
ipse  resolvit  in  aerem;  qui  cum  in  loco  non  capaci  consistere 
nequeat,  egreditur,  et  si  arctus  sit  agressus,  de  necessitate  impe- 
tuosior  et  sonorior  et  diuturnior  exit,  et  sic  cum  generati 
venti  ex  cavernis  Eolidarum  insularum  exeant,  fictum  est  eos 
3°  in  cavernis  Eoli  religatos  atque  suo  sub  imperio  positos.  Sed 
Virgilius  sub  hac  fictione  longe  aliud  sentit,  quod  quoniam  non 
spectat  ad  propositum  non  appono.  Est  preter  fictiones  horum 
pregrandis  potentia;  sunt  distincte  regiones  et  nomina;  sunt 
insuper  secundum  quosdam  pauciores,  secundum  vero  alios 
35  plures,  nec  eisdem  nominibus  ab  omnibus  nuncupati  sunt;  de 
quibus  antequam  ad  singulorum  sermonem  veniamus,  pauca 


G.  Boccaccio,  Genealogia  deorunt  gentìlium  libri  -1. 


2  IO 


GENEALOGIE  DEORUM  GENTILIUM 


dixisse  non  erit  incongruum.  Dicit  ergo  de  eorum  potentia  et 
regionibus  atque  nominibus  sic  Ovidius:  Et  cum  flaminibus 
facientes  frigora  ventos,  His  quoque  non  passim  mundi  fabri- 
cator  habendum  Aera  permisit:  vix  nunc  obsistitur  illis,  Cum 
sua  quisque  regat  diverso  flamina  tractu,  Quin  lanient  mun-  5 
50  »  dum,  tanta  |  est  discordia  fratrum.  Eurus  ad  auroram  Naba- 
theaque  regna  recessit  Persidaque  et  radiis  iuga  subdita  ma- 
tutinis,  Vesper  et  occiduo,  que  litora  sole  tepescunt,  Proxima 
sunt  Zephyro;  Scithiam  septemque  triones  Horrifer  invasit  Bo- 
reas,  contraria  tellus  Nubibus  assiduis  pluvioque  madescit  ab  10 
Austro  etc.  In  quibus  carminibus,  et  si  multum  dictum  sit,  est 
tamen  eorum  tam  grandis  violentia,  ut  non  dicam  pregrandes 
naves  pondere  honustas  multiplici  per  maria  tensis  evehat  velis, 
seu  annosas  quercus,  evulsis  e  solo  radicibus,  in  regionem  alte- 
ram  deferat,  quin  imo  celsas  turres  arcesque  sublimes  per-  *5 
petuo  solidatas  saxo  impetu  evertat  suo,  et  montium  altos 
vertices  tanta  concutiat  rabie,  ut  mundum  omnem,  si  rerum 
pateretur  natura,  extra  veteres  terminos  videatur  posse  trans- 
ferre.  Hos  duodecim  esse  dicit  Ysidorus  Ethymologiarum 
libro,  eosque  sic  disponit  et  nominat:  Qui  ab  oriente  verno  in  20 
occiduum  tendit  ideo  dicitur  Subsolanus,  quia  sub  ortu  solis 
nascatur.  Huic  duos  collateralis  adnectit,  Eurum  scilicet  a 
sinistris,  quem  sic  ait  vocari,  eo  quod  ab  Eoo  spiret,  id  est 
ab  oriente  estivo;  a  dextris  vero  dicit  esse  Vulturnum,  sic 
dictus  quod  alte  tonet.  Austrum  inde  a  meridie  flantem  sic  25 
dicit  dici,  quod  aquas  hauriat,  eumque  grece  appellari  Nothum. 

A  dextris  eius  dicitur  esse  Euroastrum,  inde  dictum  quod  inter 
Eurum  sit  et  Austrum.  Sic  et  qui  a  sinistris  est  Austroaffrum, 
quia  inter  Austrum  sit  et  Affrum.  Sic  et  idem  Lybonothus 
vocatur,  eo  quod  inde  Lybs  et  hinc  sit  illi  Nothus.  Zephyrum  3° 
autem  subsequenter  ab  occiduo  flantem  dicit,  eo  sic  appella¬ 
timi  quod  flores  et  gramina  eius  vivificentur  spiritu,  atque 
eundem  vocari  Favonium  latine,  quod  his  faveat  que  nascuntur. 
Cuius  a  dextra  Affricum  seu  Lybim  a  regione  unde  spirat 
denominatum.  A  leva  vero  chorum,  eo  quod  ventorum  cir-  35 
culum  claudat  et  quasi  chorum  faciat.  Antea  tamen  dicit 

Caurum  nominatimi,  et  a  nonnullis  Argeston.  Septentrionem 
inde  dicit  dictum,  eo  quod  a  circulo  septem  stellarum  con- 
surgat.  Cui  ponit  a  dextra  Circium,  a  vicinitate  Chori  sic  deno- 
minatum.  A  sinistra  vero  Aquilonem  cuius  nominis  causam 
5  dicit,  quia  aquas  extinguat  et  dissipet  nubes.  Eumque  dicit 
et  Boream  nominari,  quod  ab  Yperboreis  montibus  egredi  vi- 
deatur.  |  Scribit  preterea  Ysidorus,  his  XII  designatis,  alios  5° b 
etiam  esse  ventos,  quos  ego  eosdem  puto,  sed  aliis  nomini- 
bus  appellatos,  ut  puta  Ethesyas,  quas  ait  statuto  anni  tem- 
10  pore  a  Borea  in  Egyptum  efflare.  Sic  et  Auram  et  Altanum. 
Auram  vero  ab  aere  dictam,  quod  lenis,  quasi  agitatus  leniter 
aer.  Altanum  in  pelago  fieri  et  ab  alto  denominatum.  Turbo- 
nem  insuper  a  terra  dictum  dicit;  est  enim  ventorum  circum- 
volutio  quedam  perniciosa  persepe.  Fragorem  a  fractarum 
J5  rerum  sonitu  denominari  ventum  ait.  Sic  et  procellam  dictam, 
eo  quod  cum  pluvia  Hans  evellat.  Vitruvius  autem,  ubi  de 
Architectonica  scripsit,  XXIIIIor  esse  ventos  ostendit.  Dicit 
enim  Austri  collaterales  Leuconothum  et  Altanum,  Affrici 
Lybonothum  et  Subvesperum,  Favonii  Ergastes  et  Ethesias, 

20  Cauri  Circium  et  Chorum,  Septentrionis  Tracias  et  Gallicum; 
Aquiloni  Supernas  et  Cecias,  Solano  Curbas  et  Orinthias, 

Euro  Circias  et  Vulturnum.  Alibi  autem  dicit  idem  Vitruvius 
eos  Vili  tantum  esse,  scribens,  Andronicum  Cirrestem  ad  de- 
monstrationem  opinionis  huius,  Athenis  turrim  octogonam  con- 
25  struxisse,  et  singulis  lateribus  sculptam  eius  venti  ymaginem, 
cui  illa  facies  muri  esset  adversa,  posuisse,  et  tandem  metha 
marmorea  super  turrim  imposita,  ereum  trionem  super  impo- 
suit  illi  dextra  virgam  porrigentem.  Qui  cum  circumageretur 
a  ventis,  virga  designabat,  quis  esset  qui  flaret,  et  sic  dicit 
3°  compertum  inter  Solanum  et  Austrum  Eurum,  inter  Austrum 
et  Favonium  Affricum,  inter  Favonium  et  Septemtrionem  Cau¬ 
rum  seu  Chorum,  inter  Septentrionem  et  Solanum  Aquilonem. 

Quam  descriptionem  tanquam  optimam  atque  veram  Mediter- 
•  ranei  maris  naute  omnes  servant,  et  potissime  Januenses,  qui 
35  profecto  ceteros  nautice  artis  excedunt  ingenio. 

CAP.  LV 

De  Subsolano  vento  et  Vulturno  et  Euro  et  collateralibus  suis,  filiis  Astrei. 

Expedito  de  ventis  in  generali,  de  unoquoque  secundum 
Ysidori  descriptionem  in  particulari  pauca  dicenda  sunt;  et 
primo  de  Subsolano  orientali  vento.  Hic,  ut  Beda  dicit ,  calidus  5 
est  et  siccus,  sed  temperate  et  ideo  calidus,  quia  diu  sub  sole 
inoretur.  Siccus  autem,  quia  cum  Occeanus  orientalis  multum 
distet  a  nobis,  ex  quo  humiditatem  summere  creditur,  eam 
omnem  veniendo  dimittit.  Sed  absit  ut  credam  ridiculum  istud, 
omnem  scilicet  ventum,  qui  ad  nos  ab  orientis  plaga  venit,  oriri  10 
c  in  oriente  |  extremo,  cum  certissimum  habeatur  multos  apud 
Eolidas  oriri,  ut  predictum  est,  ex  quibus  nonnulli  in  nos 
efflant  quos  nos  orientales  et  merito  dicimus;  quam  ob  causam, 
salva  semper  reverenda  Bede,  frustra  dictuin  puto  eos  ob  lon- 
ginquitatem  originis  sue  ad  nos  mutata  complexione  venire.  *s 
Huic  eiusdem  complexionis  sunt  a  destris  Vulturnus  omnia 
desiccans,  a  sinistris  vero  Eurus  nubes  aggregans  seu  ge- 
nerans. 


Cap.  LVI 

De  Notho  vento  et  Euroastro  atque  Austroaffro  collateralibus  eius,  filiis  20 
Astrei. 

Nothus  australis  est  ventus,  naturaliter  frigidus  et  siccus, 
verum  dum  per  torridam  zonam  ad  nos  veniens  transit,  calo- 
rem  assumit,  et  ab  aquarum  multitudine  in  meridie  existente 
sumit  humiditatem.  Et  sic  mutata  natura  ad  nos  venit  calidus  *5 
et  humidus,  et  calore  suo  poros  terre  aperit,  et  humorem  ut 
plurimum  multiplicare,  et  nubes  et  pluvias  inducere  consuevit. 
Huius  formam  sic  describit  Ovidius:  Madidis  Nothus  evolat 
alis,  Terribilem  picea  tectus  caligine  vultum:  Barba  gravis  nym- 
bis,  canis  fluit  unda  capillis,  Fronte  sedent  nebule,  rorant  pen-  30 
neque  sinusque  etc.  Huic  eiusdem  complexionis  a  dextris  est 

Euroaster,  qui  tempestates  in  mari  generat,  eo  quod,  ut  Beda 
dicit,  ab  imo  sufflet.  A  sinistris  autem  Austroaffer,  quem  aliqui 
dicunt  calidum  et  temperatura. 


Cap.  LVII 

5  De  Septentrione  vento  et  Circio  collaterali  eius,  filiis  Astrei. 

Septentrio  ventus  est  a  plaga  in  qua  oritur  nuncupatus. 
Nascitur  enim  in  locis  aquosis  et  congelatis  et  excelsis  mon- 
tibus,  ex  quibus  ad  nos  usque  purus  fiat,  eo  quod  in  locis,  per 
que  transitum  facit,  nullus  ob  intensum  frigus  resolvitur  vapor. 
10  Hic  aerem  serenum  facit,  et  quas  exciverat  Auster  pestes, 
repellit  et  purgat.  Complexione  autem  cum  collateralibus  fri  - 
gidus  est  et  siccus.  Qui  enim  a  dextris  est,  Circius  appellatur, 
nivium  grandinumque  productor.  A  sinistris  autem  Aquilo 
est,  seu  Boreas,  de  quo  latior  sermo  sequitur. 

15  Cap.  LViri 

De  Aquilone  seu  Borea  vento,  Astrei  filio  et  collaterali  Septentrionis. 

Boreas  seu  Aquilo  ventus  collateralis  est  Septentrionis, 
et  natura  sua  habet  nubes  dissipare  et  aquas  ligare  gelu;  de 
quo  sic  Ovidius  in  persona  eiusdem  dicit  ad  ostendendas  vires 
20  eius:  Apta  michi  vis  est,  qua  tristia  nubila  pello  Et  freta  con- 
cutio  nodosaque  robora  verto,  Induroque  nives  et  terras  gran¬ 
dine  pulso.  Idem  ego  cum  fratres  |  celo  sum  nactus  aperto, 
Nani  michi  campus  is  est,  tanto  molimine  luctor,  Ut  medius 
nostris  concursibus  insonet  ether,  Exiliantque  cavis  elisi  nu- 
25  bibus  ignes.  Idem  ego,  cum  subii  convexa  foramina  terre, 
Supposuique  ferox  imis  mea  terga  cavernis,  Sollicito  manes 
totumque  tremoribus  orbem.  Hac  ope  etc.  Ex  hoc  plures  di- 
cuntur  fabule.  Nani  Servius  dicit  eum  amasse  Yacintum  pue- 
rura,  qui  etiam  ab  Apolline  amabatur,  et  quoniam  cerneret 
3°  amorem  pueri  in  amorem  Apollinis  magis  quam  in  se  flecti, 

iratus  disco  ludentem  interemit.  Preterea  dicit  Ovidius,  eum 
amasse  Orythiam  Erichthonii  regis  Athenarum  filiam,  ac  eam 
in  coniugem  postulasse;  que  cuna  non  daretur,  indignans  se 
disposuit  ad  rapinam,  nec  distulit  quin  imo:  Excussit  pennas, 
quarum  iactatibus  omnis  Afflata  est  tellus  latumque  perhorruit  5 
equor.  Pulvereamque  trahens  per  summa  cacumina  pallam 
Verrit  humum,  pavidamque  metu  caligine  tectus  Orythiam 
amans  fulvis  amplectitur  alis.  Et  sic  illam  rapuit,  et  ex  ea 
Zethum  et  Calaym  filios  suscepit.  Insuper  dicit  Omerus  in 
Yliade  inducens  Eneam  Achilli  loquentem  in  pugna:  Boream  10 
pulcherrimas  Dardani  adamasse  equas  et  ex  eis  equos  XII 
velocissimos  suscepisse.  A  quibus  si  corticem  fabularum  amo- 
verimus,  advertemus  primo  Boream  Yacinthum,  qui  flos  est  et 
ideo  puer,  quia  nullus  diu  vivit  flos,  amare;  hac  in  forma,  quia 
forte  flabat  sepissime  per  prata  piena  yacintis,  quasi  visurus  '5 
quos  diligebat,  uti  et  nos  crebro  visuri  vadimus  quos  amamus. 

Qui  Yacintus  et  ab  Apolline,  id  est  a  sole,  amabatur,  nana 
et  ipse  productor  talium  et  spectator,  amator  edam  dicitur, 
et  quia  talium  fotor  est,  et  ideo  a  Yacinto  amari  dicitur,  quia 
una  queque  res  id  amare  videtur,  per  quod  ad  esse  deducitur  20 
et  perseverat  in  esse;  nam  flores  et  alia  sole  agente  nascuntur 
et  vivunt,  quam  diu  vivunt.  A  Borea  autem  ideo  occisus  di¬ 
citur,  quia  Boreas  horriditate  sui  flatus  cuncta  hunaore  privat 
atque  desiccat.  Amasse  eum  Orythiam  hystoria  est.  Dicit  enim 
Theodontius  Boream  iuvenem  fuisse  Tracem  nobilem  et  ani-  25 
mosum,  qui  tractus  fama  matrimonii  contracti  a  Thereo,  qui 
Pandyonis  filiam  habuerat  in  coniugem,  cuna  audisset  Orythiam 
Erichthonii  Atheniensium  regis  formosissimam  puellam  esse, 
cupidine  captus  eius  petiit  coniugium,  quod  eum  illi  negaretur, 
ob  incestum  commissum  a  Thereo  in  Phylomenana,  quasi  similis  3° 
illi  Boreas  futurus  esset,  iratus,  captato  tempore,  illam  rapuit, 
anno  regni  Erichthei  VIIII0,  et  filios  ex  ea  suscepit,  et  sic 
51  a  fabule  lojcum  nomen  iuvenis  et  regio  adinvenit.  Equos  autena 
Dardani  a  Borea  genitos  ideo  dici  arbitror,  quia  possibile  fuit 
Dardanum  fama  bonitatis  equorum  eius  regionis  tractum,  35 
naisisse  ibidem,  et  proletarios  assumpsisse,  quibus  iunctis  equa- 


I.IBER  QUARTUS 


215 


bus  suis  optimos  atque  veloces  suscepit  equos,  quorum  succes- 
sores  eius  prolem  semper  post  modum  servavere;  et  hinc 
sumptum  eos  Boree  filios  extitisse. 


Cap.  LIX 

5  .  De  Zetho  et  Calay  filiis  Boree. 

Zethus  et  Calays  filii  fueruntBoree  et  Orythie,  ex  quibus 
quoniam  que  leguntur  communia  sunt,  ut  de  ambobus  invicem 
scriberem  necesse  fuit,  de  quibus  sic  Ovidius:  Illic  et  gelidi 
coniunx  Orythia  tyranni  Et  genitrix  facta  est,  partus  enixa 
10  gemellos,  Cetera  qui  matris,  pennas  genitoris  haberent.  Non 
tamen  has  una  memorant  cum  corpore  natas,  Barbaque  dum 
rutulis  aberat  subnixa  capillis,  Implumes  Calaysque  puer  Ze- 
thusque  fuerunt.  Mox  pariter  penne  ritu  cepere  volucrum 
Cingere  utruinque  latus,  pariter  flavescere  mali  etc.  Hos  insuper 
'5  testatur  Ovidius  cum  Jasone  et  aliis  Argonautis  ad  Colcos 
ivisse.  Verum  ut  dicit  Servius,  cum  a  Phyneo  rege  Archadie, 
qui  eo  quod  suasione  nove  coniugis  filios  cecaverat,  a  diis 
cecatus  etipse  fuerat,  eique  ut  escas  fedarent  atque  surriperent, 
arpye  obscene  aves  fuerant  apposite;  suscepti  hospitio  remu- 
20  nerationis  gratia  ad  expellendas  aves  Zethus  et  Calays,  quo¬ 
niam  alati  erant,  missi  sunt.  Qui  cum  illas  strictis  gladiis 
persequerentur,  ex  Archadia  pulsas  usque  ad  insulas,  que  Piote 
appellantur,  persecuti  sunt.  Ibi  vero  monitu  Yris  ut  desisterent 
Jovis  canes  ulterius  persequi,  ad  socios  redierunt.  Que  iuve- 
25  num  conversio  nomen  immutavit  insulis,  et  ubi  Piate  diceban- 
tur,  Strophades  diete  sunt,  nani  strophe  grece,  latine  conversio 
dicitur.  Hec  ego  de  istis  legisse  memini;  quid  autem  habeant 
sub  velamine  fictiones,  detegendum  est.  Dicit  ergo  Ovidius 
hos  post  pueritiam  pennas  habuisse,  prò  quibus  ego  intelligo 
30  barbam  et  velocitatem,  que  in  adolescentia  hominibus  veniunt. 
Circa  autem  allegoriam  pulsarum  ab  his  arpiarum,  dico  quod 
divino  munere  omnes  boni  nascimur,  et  sic  prima  mortalium 
coniunx  bonitas,  seu  innocentia  est.  Sed  tandem  grandiores 

effecti  ut  plurimum  obiecta  innocentia  depravamur,  et  tunc 
secunda  superinducitur  uxor,  cum  quis  concupiscibilis  appe- 
titus  iudicio  se  trahi  permittit,  quod  in  quam  perniciosos 
deducat  saltus,  Phyneus  testis  est.  Qui  auri  cupidine  occupa- 
tus,  dum  avaritie  credit,  que  secunda  illi  uxor  fuit,  filios  privat  5 
51  b  luminibus.  Filii  autem  nostri  laudabiles  actus  |  sunt,  quos 
tunc  privamus  lumine,  cum  illos  obscenis  operibus  deturpamus. 
Quid  enim  turpius  agere  possumus,  quam  bonam  mentem  abi- 
cere,  ut  divitias  acquiramus?  Quod  teste  Seneca  phylosopho, 
facete  Demetrius  potenti  cuidam  libertino  dixit,  Facilein  scilicet  10 
sibi  esse  ad  divitias  viam,  quo  die  penituisset  bone  mentis.  Sic 
et  nos  ceci  efficimur,  quando  ob  census  desiderium  nimiurn  in 
rapinas  et  turpia  lucra  delabimur.  Apponuntur  enim  talibus 
arpye  fede  volucres  atque  rapaces,  quas  ego  mordaces  avaro- 
rum  curas  et  sollicitudines  intelligo,  a  quibus  ideo  avaris  sur- 
ripi  dicuntur  dapes,  quia  dum  talibus  detinentur  cogitationibus, 
avari  in  tam  grandem  sui  oblivionem  veniunt,  ut  etiam  ali- 
quando  cibuin  sumere  efficiantur  immemores,  seu  dum  auri 
cumulum  augere  satagunt,  sibi  ipsis  cibos  extenuant  et  sua 
miseria  fedos  faciant.  Argonaute  qui  apud  hunc  hospitantur,  20 
quoniam  illustres  omnes  iuvenes  fuere,  et  virtute  conspicui, 
loco  salubrium  consiliorum  summendi  sunt,  que  et  si  egre  su- 
scipiantur  a  talibus,  suscipiuntur  tamen  aliquando,  et  suscepta, 
loco  muneris  retribuunt  boni  inquisitionem,  que  secundum 
Fulgentium  prò  Zetho  et  Calay  intelligitur.  Hec  autem  boni,  35 
id  est  veritatis  inquisitio  agit,  ut  canes  Jovis,  id  est  mordaces 
cure  et  alienis  bonis  continue  inhyantes  pellantur  usque  ad 
Strophades  id  est  usque  ad  conversionem  animi  perquirentis 
bonum.  Que  conversio  esse  non  potest,  nisi  omissis  viciis  et 
concupiscientiis  in  virtutem  quis  egressus  dirigat  suos,  et  3° 
tunc  remanet  a  sordibus  desideriorum  turpium  immunis  mensa 
Phynei.  Sane  Leontius  longe  brevius  liuius  sensum  expedit. 
Dicit  enim  hystoriam  hanc  fuisse  talem:  Phyneum  ditissimum 
fuisse  regem  Archadie  et  avarum,  et  mortua  Steneboe  coniuge, 
ex  qua  Palemonem  et  Phyneum  susceperat  filios,  superinduxit  35 
Arpalicem  Boree  filiam  et  sororem  Zethi  et  Calay,  cuius  pre- 

cibus  ipse  filios  excecavit;  quod  scientes  pyrrate,  qui  Plotas 
insulas  incolebant,  quasi  in  destitutum  auxiliis  et  odiosum 
suis  ob  scelus  commissum  in  filios  venere,  et  obsederunt  eum, 
et  machinis  erectis  usque  in  regiam  putrida  sordesque  iacie- 
5  bant;  tandem  venientibus  Zetho  et  Calay,  vocatis  cum  longis 
navibus,  eum  liberaverunt  obsidione,  pyrratasque  usque  ad 
Strophades  repulere. 

Cap.  LX 

De  Arpalice  Boree  filia  et  Phynei  coniuge. 

10  Arpalices,  ut  dicit  Leontius,  filia  fuit  Boree,  ex  qua  matre 

non  dicit.  Hec  Phyneo  regi  Arcadie  nupta  fuit,  ut  supra  proximo 
patet,  et  infesta  privignis. 

Cap.  LXI 

De  Zephyro  vento  et  Affrico  et  Choro  collateralibus,  filiis  Astrei. 

|  Zephyrus  ventus  est  occiduus,  qui  a  latinis  vocatur  Favo-  si  c 
nius,  complexione  frigidus  et  humidus,  temperate  tamen.  Hye- 
mem  autem  resolvit  et  germina  floresque  producit,  et  dicitur 
Zephyrus  a  Zephs  grece,  quod  latine  vita  sonat.  Favonius  autem 
eo  quod  faveat  germinantia  vel  faveat  germinibus;  fiat  enim 
20  suaviter  et  placide  a  meridie  usque  in  noctem,  a  principio 
veris  usque  ad  estatis  finem.  A  dextris  eius  Affricus  ponitur, 
qui  tempestuosus  fulmina  et  tonitrua  generat.  A  sinistris  autem 
eius  Chorus,  qui,  ut  Beda  dicit,  in  oriente  nubilosum  aereni 
facit,  cum  serenum  faciat  in  occiduo.  De  Zephyro  talis  recita- 
25  tur  fabula.  Nynpham  fuisse  scilicet  nomine  Clorim,  a  Zephyro 
dilectam,  et  in  coniugem  assumptam,  eique  ab  eo  in  munus 
amoris  atque  violate  pudicitie  omne  ius  in  flores  concessum, 
eamque  ex  Clora  Floram  vocavit.  Preterea  refert  Omerus  in 
Yliade  hunc  Tyellam  compressisse  Arpyam,  et  ex  ea  Xanthum 
30  et  Balium  Achillis  equos  suscepisse.  Harum  fabularum  inten- 

sio  talis  esse  potest.  Dicit  Lactantius  in  libro  Istitutionum 
divinarum  Floram  feminam  magnas  ex  meretricio  quesisse  opes, 
quarum  moriens  Romanum  populum  scripsit  heredem,  parte 
servata,  que  sub  annuo  fenore  prestaretur,  ex  quo  scilicet  fenore 
voluit,  ut  suus  natalis  dies  singulis  annis  editione  ludorum  5 
celebraretur.  Qui  ludi  Florales  et  sacra  Floralia  a  Flora  nun- 
cupata  sunt,  quod  quia  senatui  tractu  temporis  flagitiosum 
visum  est,  cum  timore  plebis  retractare  non  posset,  ab  ipso 
meretricis  nomine  argumentum  summi  placuit,  ut  rei  pudende 
dignitas  adderetur,  et  inde  finxerunt  Floram  floribus  preesse,  10 
eam  oportere  ludis  placare,  ut  fruges  cum  arboribus  aut  viti- 
bus  bene  prospereque  florerent.  Quem  colorem  secutus  Ovi- 
dius,  nynpham  non  ignobilem  Zephyro  nuptam  et  dotalitio 
munere,  ut  floribus  presseet,  accepisse  a  sponso.  Qui  ludi,  ut 
dicit  Lactantius,  memorie  meretricis  conveniunt;  nam  omni  la-  *5 
scivia  et  verborum  licentia,  quibus  omnis  obscenitas  effunditur, 
positis  flagitante  populo  a  meretricibus  vestimentis,  que  ludis 
in  illis  mymorum  fungebantur  officio,  celebrantur.  Ex  Tyella 
autem  Arpya  equos  suscepisse,  nescio  quid  velit  Omerus,  nisi 
id  forte,  quod  apud  Olisbonem  extremum  Hyspanie  in  Occi-  20 
duum  oppidum  equas  facere  consuevisse  apud  Plinium  Secun- 
dum  legimus.  Quas  dicit  Plinius  in  concupiscientiam  prolis 
5' d  suscipien|de  venientes  hyulco  gutture  consuevisse  flantes  Ze- 
phyros  suscipere,  et  ex  eis  concipere  et  parere  velocissimos 
equos  brevi  tamen  evo  valentes.  Sic  forsan  ex  equa  cui  no-  25 
men  erat  Thyella,  que  impetus  seu  procella  interpretatur,  fa¬ 
ctum  est,  vel  ut  supra  de  equis  Dardani  ex  Borea  conceptis 
diximus. 


Cap.  LXII 

De  Aloo  Tytanis  X°  fìlio.  3° 

Alous,  ut  ait  Theodontius,  filius  fuit  Tytanis  et  Terre,  cui 
coniunx  fuit,  ut  etiam  Servius  asserit,  Yphymedia.  Quam  cum 
violasset  Neptunus,  duos  ex  eo  peperit  filios,  Othum  et  Ephyal- 
tem,  quos  Alous  educavit  ut  suos,  et  cum  novem  digitis,  ut  dicit 

Servius,  singulis  mensibus  crescerent,  parantibus  Gigantibus 
bellum  adversus  Superos,  nec  ob  seniuni  Alous  ad  illud  posset 
accedere,  hos  misit  geminos  adiutores,  de  quibus  ubi  de  filiis 
Neptuni  dicemus. 


5  Cap.  LXIII 

De  Pailene  XI0  Tytanis  fìlio,  qui  genuit  Minervam. 

'  Pallenem  seu  Pallantem  unum  fuisse  ex  filiis  Tytanis  dicit 

Paulus,  insulamque  in  Egeo  mari  tenuisse,  et  a  se  denomi¬ 
nasse  Pallenem,  hominem  immanem  et  Superis  adversum  plu- 
10  rimutn,  cuius  Lucanus  meminit  dicens:  Palienea  Jovi  mutavit 
fulmina  cyclops.  Hunc  dicit  idem  Paulus  a  Minerva  in  bello 
adversus  Jovem  facto  occisum,  et  ob  id  eam  Palladem  cogno- 
minatam.  Et  alibi  dicit  idem  Paulus  eum  ob  eius  sevitiam 
ante  bellum  a  Jove  fulminatum.  Sane  Theodontius  ei  dicit 
*5  fuisse  filiam,  nomine  Minervam,  a  qua,  cum  illi  conaretur 
virginitatem  surripere,  occisus  est. 

Gap.  LXIV 

De  Minerva  Pallenis  filia. 

Minerva,  ut  supra  proximo  patet  iuxta  Theodontium,  filia 
20  fuit  Pallantis,  a  se  ob  virginitatem  tutandam  occisi.  Hec,  ut 
Tullius  dicit,  ubi  de  Naturis  deorum,  inter  plures  alias  Mi- 
nervas  Va  fuit,  eique  ait  ab  antiquis  pinnata  apponi  talaria,  seu 
quia  occiso  patre  velox  fuerit  ad  fugam,  seu  ob  aliam  causam 
factum  sit. 

25  Cap.  LXV 

De  Runco  et  Purpureo  XII0  et  XIII0  filiis  Tytanis. 

Runcus  et  Purpureus,  ut  asserit  Priscianus  in  maiori  volu- 
inine,  filii  fuere  Tytanis  et  Terre,  quorum  ait  Nevium  poetam 

meminisse  aientem:  Inerant  signa  expressa  quomodo  Tytani 
bicorpores  Athlantes  Runcus  atque  Purpureus  filii  terras  prò 
terre  etc.  Et  Oratius  in  Odis  ait:  Aut  qui  minaci  Porphyrion 
statu.  De  his  autem  aliud  legisse  non  memini. 


Cap.  LXVI  5 

De  Lycaone  XIIII0  Tytanis  {ìlio,  qui  genuit  Calystonem. 

Lycaonem  Arcadie  regem  dicit  Theodontius,  quod  nus- 
s2  a  quam  alibi  legi,  filium  fuisse  Tytanis  |  et  Terre,  seu  ob  splen- 
dorem  regium,  seu  ob  insigne  aliquod  facinus,  seu  quod  potius 
credo,  quia  nequam  fuit  homo  et  deorum  spretor  atque  vili-  10 
pensor,  sicut  plurimum  legimus  fuisse  Tytanes.  Ex  eo  autem 
talem  refert  Ovidius  fabulam.  Cum  ascendisset  in  celum  mor- 
talium  clamor  quoniam  omnia  male  agerentur  in  terris,  voluit 
Iuppiter  experiri  presentia,  et  forma  hominis  sumpta  devenit 
in  regiam  Lycaonis,  egitque  ut  adverterent  populi,  quia  deus  *5 
esset  in  terris,  qui  cum  sacris  operam  darent,  a  Lycaone  risi 
sunt  omnes.  Qui  tamen  ut  experiretur,  nunquid  ut  dicebantur 
hospes  suus  Juppiter  esset,  conspirassetque  in  nocturnam  eius 
necem,  nec  peregisse  potuisset,  ad  aliud  facinus  repente  in- 
tendit  animum,  et  occiso  ex  obsidibus  Molossorum  uno,  undis  20 
partim,  partimque  prunis  excoqui  iussit,  et  illuni  comedendum 
Jovi  apposuit.  Qui  cum  cognovisset  scelus  sprevissetque  ci- 
bum,  ignem  in  regiam  Lycaonis  iniecit  et  abiit.  Lycaon  autem 
territus  abiit  in  silvas,  et  in  lupum  versus  morem  rapine  pri- 
stinum  servare  cepit,  in  greges  seviens  sanguinis  aviditate.  25 
Sub  hac  fabula  hystoriam  esse  talem  dicebat  Leontius.  Fuit 
olim  inter  Epyros,  ex  quibus  aliqui  postea  a  Molosso  Pyrri 
filio  Molossi  dicti  sunt,  et  Pelasgos,  qui  postea  Archades,  con¬ 
troversia,  de  qua  cum  in  concordiam  itum  esset,  petiit  Lycaon, 
qui  tunc  preerat  Pelasgis,  ut  sibi  in  robur  inite  concordie  3° 
daretur  saltem  obses  unus  ab  Epyris,  eo  quod  ab  eis  fuisset 
primitus  exorta  discordia.  Cui  a  Molossis  usque  ad  certum 
tempus  iuvenis  unus  ex  nobilioribus  concessus  est.  Qui  cum 

non  remitteretur  in  termino  a  Lycaone,  per  legatos  gentis  sue 
requisitus  est.  Lycaon  autem,  seu  quia  superbe  requisitus  vi- 
deretur,  seu  ob  aliam  causam  turbatus,  eo  quod  pessimus 
esset  homo  et  inflati  animi,  respondit  legatis  se  in  sequenti 
5  die  obsidem  redditurum,  iussitque  ut  mane  sequenti  secum 
in  convivio  essent,  et  clam  obside  occiso  atque  decocto  lega¬ 
tis  aliisque  convivantibus  iussit  apponi.  Erat  forte  inter  eos 
epulans  iuvenis  adhuc  Lysanias,  is  qui  postea  Juppiter  dictus 
est,  homo  ea  tempestate  apudArcades  existimationis  permaxime, 
10  qui  cum  membra  humana  novisset,  eiectis  mensis  turbatus 
atrocitate  facinoris,  prosilivit  in  publicum  et  in  Lycaonem  sibi 
faventibus  popularibus  omnibus  evestigio  conspiravit,  et  con- 
gregatis  viribus  eum  j  traxit  in  pugnam,  superatumque  regno 
fugavit.  Lycaon  autem  deiectus  exul  et  inops  cum  paucis  fugit 
in  silvas,  et  cepit  itineribus  insidiari  et  raptu  vivere,  quod  fa¬ 
bule  locum  dedit,  quod  in  lupum  versus  sit.  Nam  si  rite  ve- 
limus  inspicere,  nulli  dubium  esse  debet,  quin  quam  cito  ad 
avaritiam  et  rapinam  mentem  apponimus,  humanitate  exuti, 
lupum  e  vestigio  induamus  atque  tam  diu  perseveramus  in 
20  lupum,  quam  diu  talis  appetitus  perseverat  in  nobis,  humana 
tantum  reservata  effigie.  Dicebat  insuper  Leontius  alios  affir- 
inare  Lycaonem  in  veruni  lupum  fuisse  conversum,  asseren- 
tibus  talibus  in  Arcadia  lacum  fore,  quem  si  quis  transnatasset, 
illico  transformabatur  in  lupum,  et  si  a  carnibus  abstinuisset 
2s  humanis,  et  anno  nono  transacto  lacum  eundem  iterum  trans¬ 
natasset,  ei  forma  pristina  reddebatur.  Quod  sciens  Lycaon 
et  plurimum  Jovis  iram  timens  atque  suorum,  et  ob  suam 
perfidiam  ignorans  quo  satis  tutam  posset  habere  latebram, 
ad  expectandum  absque  suspicione  vite  rei  exitum,  lacum  tran- 
3°  snavit  et  verus  lupus  effectus,  inter  alia  eiusdem  speciei  ani- 
malia,  abitavit  in  silvis,  relieta  Alia  unica  virgine  Calistone. 
Preterea  scribit  Plinius  in  libro  Naturalis  hystorie,  bellorum 
indutias  huius  Lycaonis  inventum  fuisse,  ludorumque  gimni- 
corum  in  Archadia. 

Cap.  LXVII 

De  Calystone  filia  Lycaonis  et  matre  Arcadis. 

Calysto  filia  fuit  Lycaonis,  ut  satis  per  Ovidium  patet. 
Hec,  ut  scribit  Paulus,  iam  patre  fugato  inter  rerum  tumultum 
adhuc  virgo,  clam  regiam  exivit  et  aufugit  ad  nemora,  ubi  se  5 
virginibus  Diane  dicatis  sociam  iunxit,  apud  quas  a  Jove,  in 
habitu  transformato  Diane,  oppressa  est.  Et  cum  turgescente 
utero  appareret  crimen,  pulsa  pepejùt  Arcadem.  De  quibus 
ambobus  piene  infra  ubi  de  Arcade  dicetur,  et  ea  potissime, 
que  a  Leontio  de  fictione  relata  sunt.  Sane  hec  pluribus  est  IO 
appellata  nominibus.  Nam  grece  Arthos  dicitur,  quod  latine 
sonat  ursa.  Preterea  et  Elyce  dicitur  a  giri  circumitione,  nam 
grece  elyaci  dicuntur  giri.  Nuncupatur  edam  Cynosura,  quod 
nomen  ante  duo  fuerunt  nomina,  cynos  scilicet  quod  sonat 
latine  canis;  nam  ymago  celestis,  que  postea  ursa  dieta  est,  *5 
canis  dicebatur,  et  forte  adhuc  apud  quosdam  dicitur,  et  uros, 
quod  latine  silvestris  bos  sonat.  Nam  et  eodem  nomine  dieta 
est,  propter  elevatam  caudam  ad  semicirculi  formam,  quod 
magis  ad  silvestrem  bovem  spectat,  quam  ad  canem  faciat, 
aut  ursam;  nam  sic  ut  dicitur,  fert  silvestris  bos  caudam  |  eleva-  20 
tam,  ut  semicirculum  facere  videatur.  Appellatur  et  Phenix, 
sic  volente  Thalete  inventore,  qui  Phenix  et  ipse  fuit,  seu  quia 
Phenices,  qui  instructissimi  fuere  naute,  ea  in  navigatione  primi 
sint  usi.  Dicitur  et  Septentrio  quod  etiam  Archadi,  seu  maiori 
urse  nomen  est,  eo  quod  a  septem  denotetur  stellis,  nam  tryon  35 
seu  teron  stella  interpretatur. 

Cap.  LXVIII 

De  Gigantibus  ex  sanguine  Tytanorum  procreatis  et  Terra. 

Gigantes,  ut  Paulus  et  Theodontius  testantur,  nati  sunt 
ex  sanguine  Tytanorum  et  Terra,  quod  etiam  testari  videtur  3® 
Ovidius,  dicens:  Obruta  mole  sua  cum  corpora  dira  iacerent, 

Perfusam  multo  natorum  sanguine  Terram  Immaduisse  ferunt 
calidumque  animasse  cruorem,  Et  ne  nulla  sue  stirpis  moni- 
menta  manerent,  In  faciem  venisse  hominum,  sed  et  illa  *pro- 
pago  Contemptrix  superum  seveque  avidissima  cedis  Et  vio- 
5  lenta  fuit:  scires  de  sanguine  natos  etc.  Hos  Theodontius 
dicit  pedes  anguium  Imbuisse  et  bellum  movisse  Jovi,  ut  pa- 
tres  fecerant  ;  verum  nil  ausus,  donec  Egla  speciosissima  mu- 
lierum  et  coniunx  Panis  a  Terra  matre  eorum  celaretur  in  specu. 
Qua  occultata  extemplo  in  deos  fecere  impetum  atque  eos 
10  adeo  terruere,  ut  in  Egyptum  usque  formis  mutatis  expellerent. 
De  quibus  sic  dicit  Ovidius:  Emissumque  ima  de  sede  Tiphea 
terre  Celitibus  fecisse  metum,  cunctosque  dedisse  Terga  fuge, 
donec  fessos  Egyptia  tellus  Ceperit  et  septem  discretus  in  hostia 
Nylus.  Huc  quoque  terrigenam  venisse  Typhea  narrat,  Et  se 
>5  mentitis  superos  celasse  figuris.  Duxque  gregis,  dixit,  fit  Juppi- 
ter,  inde  recurvis  Nunc  quoque  formatus  Lybie  est  cum  cor- 
nibus  Amon.  Delyus  in  corvo,  proles  Semeleia  capro,  Phele 
soror  Phebi,  nivea  Saturnia  vacca,  Pisce  Venus  latuit,  Cyllenius 
ibidis  ales  etc.  Verum  in  aliquibus  Theodontius  et  Ovidius 
20  dissentire  videntur,  cum  Theodontius  dicat  a  Gigantibus  hoc 
factum,  et  Ovidius  dicat  Typheum  ex  imo  terre  venisse  atque 
fecisse.  Preterea  et  in  formis  deorum.  Nani  dicit  Theodontius 
Jovem  in  aquilani  versum,  Cybelem  in  merulam,  Veiierem  in 
anguillam,  Pana  autem  se  in  fluvium  fere  totum  deiecisse; 
superiorem  vero  partem  que  remansit  in  ripa  in  hyrcum  mu- 
tatam  dicit,  que  intravit  fluviam  in  piscem,  ex  qua  figura 
postea  Jovem  capricornii  signum  fecisse  dicit.  Tandem  Jovem 
asserit  oraculo  Imbuisse,  si  victoriam  vellet,  clipeum  ex  Egla 
Panis  coniuge  tegeret,  et  caput  suum  Gorgone.  |  Quo  facto 
3°  presente  Pallade,  fugati  sunt  atque  obruti  Gigantes  et  apud 
Inferos  a  Jovi  detrusi.  Multa  his  dictis  superdicenda  veniunt, 
si  fictionum  velimus  ambages  resolvere.  Sed  ante  alia  non 
omnino  fictum  est  fuisse  Gigantes,  idest  homines  forma,  seu 
statura  ultra  modum  ceteros  excedentes,  imo  constat  esse  veris- 
35  simum  et  liquido  his  diebus  apud  Drepanum  Sicilie  appidum 
fortuitus  demonstravit  eventus.  Nam  cum  in  radicibus  montis, 

qui  supereminet  Drepano,  haud  longe  ab  oppido,  nonnulli 
agrestes  ad  construendam  pastoralem  domum  fundamenta  fo- 
derent,  apparuit  caverne  cuiusdam  introitus,  quem  cum  visuri, 
quidnam  intus  esset,  faculis  incensis  fossores  intrassent  avidi, 
antrum  summe  altitudinis  atque  amplitudinis  invenere.  Per  5 
quod  incedentes  in  oppositum  introitus  ingentis  magnitudinis 
sedentem  viderunt  hominem,  ex  quo  terrefacti  repente  fugam 
arripientes  exivere  antrum,  nec  ante  tenuere  cursum,  quam 
in  oppidum  devenissent  occurrentibus  quid  viderant  nuntian- 
tes.  Mirabundi  autem  cives  visuri  quidnam  mali  hoc  esset, 
incensis  funalibus  armisque  sumptis,  quasi  in  hostem  unanimes 
exivere  civitatem,  et  ultra  trecentos  intravere  specum,  vide- 
runtque  non  minus  quam  primi  stupidi  quem  retulerant  vil¬ 
lici.  Tandem  proximiores  facti,  postquam  non  vivum  esse  homi¬ 
nem  norunt,  viderunt  sedentem  quendam  in  sede,  et  sinistra  *5 
manu  innixum  baculo  tante  altitudinis  atque  grossitiei,  ut 
excederet  quemcunque  pregrandis  navigii  malum.  Sic  et  homi¬ 
nem  invise  atque  inaudite  amplitudinis,  nulla  ex  parte  corrosimi 
aut  diminutum.  Et  cum  ex  eis  unus  porrecta  manu  tetigisset 
stantem  malum,  evestigio  malus  solutus  in  cinerem  corruit,  20 
remansit  quasi  veste  nudatus  baculus  alter  plumbeus  ad  ma- 
num  usque  tenentis  ascendens,  et  ut  satis  adverterunt,  plumbum 
erat  ad  augendam  gravedinem  malo  infusum,  quod  postea  pon- 
derantes  asserunt,  qui  viderunt,  fuisse  ponderis  XV  chintario- 
rum  Drepanensium,  quorum  unusquisque  ponderis  est  librarum 
comunium  fcentum].  Demum  hominis  statura  tacta  eque  cor¬ 
ruit,  et  in  pulverem  fere  omnis  versa  est.  Quem  cum  non  nulli 
tractarent  manibus,  tres  dentes  adhuc  solidi  comperti  sunt  mon- 
struose  granditie,  ponderis  autem  erant  trium  rotulorum,  id  est 
centum  comunium  unciarum.  Quos  Drepanites,  in  testimonium  3« 
comperti  gigantis  et  sempiternam  posteritate  memoriam,  filo 
alligavere  ferreo,  et  suspendere  in  quadam  civitatis  ecclesia  in 
honorem  Adnuntiate  Virginis  edita,  et  eiusdem  titulo  insignita. 
Preterea  et  partem  cranei  anteriorem  invenere  firmissimam 
adhuc,  et  plurium  frumenti  modiorum  capacem.  Sic  et  os  35 
alterius  cruris,  cuius  et  si  ob  annositatepi  nimia  pars  in  pu- 

tredinem  devenisset,  perceptum  tamen  in  reliquo  est  ab  his, 
qui  totani  hominis  altitudinem  ad  mensuram  cuiuscunque 
minimi  ossis  novere,  eum  fuisse  magnitudinis  ducentorum  cubi- 
torum  vel  amplius.  Suspicatumque  est  a  quibusdam  ex  pru- 
5  dentioribus  hunc  fuisse  Ericem,  loci  potentissimum  regem, 
Butis  et  Veneris  filium,  ab  Hercule  occisum  et  in  eodem  monte 
condituin.  Quidam  autem  arbitrabantur  Entellum,  qui  olim  in 
funeribus  ludis  ab  Enea  prò  Anchise  patre  editis  pugno  taurum 
occiderat.  Alii  vero  unum  ex  ciclopibus,  et  potissime  Poliphe- 
ì0  mum,  de  quo  multa  Homerus.  Post  quem  de  eodem  sic  scripsit 
Virgilius:  Vix  ea  fatus  erat,  summo  cum  monte  videmus  Ipsum 
inter  pecudes  vasta  se  mole  moventem  Pastorem  Poliphemum 
et  litora  nota  petentein,  Monstrum  horrendum  [informe|  ingens 
cui  lumen  ademptum.  Trunca  manu  pinus  regit  et  vestigia  fir- 
x5  mat;  Et  post  pauca  sequitur:  Dentibus  infrendens  gemitu  gra- 
diturque  per  equor  Jam  medium,  nec  dum  fluctus  latera  ardua 
tinxit.  Et  alia  plura  que  ad  magnitudinem  Ciclopum  desi- 
gnandam  tendunt,  et  potius  ad  veritatem  rei  spectantia  quam 
ad  yperbolem,  qua  multi  eo  ibidem  uti  arbitrantur.  Fuere  igitur 
-°  ingentes  stature  Gigantes,  quod  et  sacra  testatur  pagina,  ex 
quibus  et  si  non  huius  tam  mirande  magnitudinis  fuerint,  duo 
saltem  in  eadem  nuncupantur,  Nembroth  scilicet,  qui  turrim 
in  deum  excogitavit,  et  Golias  Phylisteus  a  Davit  funda  et 
lapidibus  superatus.  Hos  tales  Josephus,  vir  alias  circumspectus 
25  et  eruditus,  existimavit,  ut  ipse  in  libro  Antiquitatis  Judaice 
scribit,  ab  Angelis  Dei  mulieribus  mortalibus  coeuntibus  pro- 
creari  ;  quod  edepol  ridiculum  est,  cum  ingentium  corporum 
causa  sint  sydera  celique  revolutio  certa,  qua  etiam  evo  no¬ 
stro  factum  est,  quod  aliqui  fere  caput  omne,  vel  amplius 
30  proceritate  excederent  etiam  magnos  corpore  viros.  Sane  de 
his  ego  poetas  non  puto  locutos,  si  mites  fuerunt  homines  et 
humane  viventes.  Sed  de  his  de  quibus  videtur  intelligere  in 
Saturnaliorum  libro  Macrobius,  ubi  dicit:  Gigantes  autem  quid 
aliud  fuisse  credendum  est  quam  hominum  quandam  im- 
35  piam  gentem  deos  negantem,  et  ideo  extimatam  deos  pellere 
de  celesti  sede  voluisse?  horum  pedes  in  draconum  volumina 

desinebant,  quod  significa^  nil  eos  rectum,  nil  superum  cogi¬ 
tasse,  totius  vite  eorum  gressu  atque  processu  in  inferna  mer- 
gentes  etc.  Huiusmodi  ergo  homines  ex  sanguine  Tytanorum 
et  Terra  productos  fuisse,  non  debet  extraneum  apparere  homini 
erudito,  cum  persepe  similis  oriatur  ex  simili,  et  ob  hoc  Tyta-  5 
norum  superborum  hominum  rite  superbos  omnes,  si  non  ex 
sanguine  saltem  ex  moribus  seu  vitio  filios  possumus  nuncu- 
pare.  Quorum  etiam  nulla  rectius  dici  mater  potest  quam  Terra, 
iam  a  Macrobio  ratione  monstrata,  tales  scilicet  nil  superum, 
id  est  celeste,  nil  sanctum,  nil  iustum  cogitant,  omnis  vite  eorum  10 
progressus  ad  terrena  et  inferiora  demergitur.  Attamen  hos 
tales,  seu  quos  tales  appellamus,  bellum  habuisse  cum  Jove 
homine  Cretensium  rege  non  omnino  fabulosum  est.  Constat 
enim  ex  hystoriis  antiquis,  Jovem  duo  insigna  gessisse  bella, 
primum  cum  Tytanis,  ut  parentes  vinculis  detentos  liberare*,  !5 
secundum  cum  ipso  patre  suo  Saturno,  mortem  eius,  testante 
Lactantio,  moliente  et  hoc  Giganteum  bellum  dictum  est,  et 
secundum  quosdam  apud  Flegram  Thesalie  agrum  conflictum 
est,  et  victus  atque  fugatus  Saturnus.  Quod  autem  oraculo 
Egle  corio  clipeum  tegere  illi  imperatum  sit,  et  caput  suum  20 
Gorgone  |  et  Egles  a  terra  in  specu  abscondita,  intelligo  quia 
subsidio  gregum  et  armentorum,  in  quibus  consistebant  substan¬ 
tie  veterum,  que  per  Eglam,  que  idem  sonat  quod  capra,  intel- 
liguntur  et  agrorum  fructus,  quos  occipio  prò  Gorgone,  sumptus 
bellorum  maximi  sustentati  sint;  et  sic  Jovis  clipeum  tectum,  2s 
id  est  defensionem  habitam,  et  caput  coopertum,  id  est  con- 
siliis  ad  oportuna  fulcitum.  His  autem  cessantibus  scilicet 
fructibus  substantiarum  Egles  dicitur  abscondita,  et  tunc  audent 
hostes  in  hostem  insurgere  quasi  adversus  inermem.  Tantum 
his  existentibus  et  Pallade,  que  prò  militari  disciplina  intelli-  3° 
genda  est  hic,  in  victoriam  itur.  Quod  autem  in  Infernum 
mersi  sint,  humiliari  atque  deici  superborum  proterviam  esten¬ 
dere  voluere  fingentes.  Huic  tamen  bello  Gigantum  multa 
superadduntur  hic  non  apposita,  eos  scilicet  montes  montibus 
imposuisse,  ut  in  celum  ascenderent,  et  alia  quedam  fecisse,  35 
que  referenda  sunt  ad  actus  bellantium.  Erigunt  quidem  arces 

et  inponunt  montibus  turres,  ut  celum,  id  est  regnum  hostis 
occupent,  que  omnia  tandem  a  victore  deiciuntur,  ut  a  Jove 
factum  est.  De  hoc  Gigantum  bello  atque  Superum  videbatur 
Varrò  aliter  opinari  ;  dicebat  enim  hoc  fuisse  cum  cessasset 
5  diluvium,  dicens  aliquos  in  diluvio  cum  utensilibus  omnibus 
confugisse  in  montes,  qui  lacessiti  postea  bello  ab  aliis,  qui  de 
aliis  descenderant  montibus  tanquam  superiores  venientes 
facile  repellebant;  unde  fictum  est,  superiores  deos  esse,  in- 
feriores  vero  terrigenas;  et  quia  ex  vallibus  ad  summa  scan- 
10  dentes  premisso  pectore,  quasi  reptare  viderentur  more  ser- 
pentum,  dictum  est  eos  serpentum  habuisse  pedes.  Quod  autem 
metu  Typhei  in  Egyptum  mutatis  formis  aufugerint  dii,  aliud 
sentit  quam  hystoria  vel  moralitas.  Nam  prò  Thypheo,  qui  Terre 
fuit  filius,  terra  ipsa  intelligenda  est,  et  potissime  ea  pars,  que 
13  a  nobis  septentrionalibus  incolitur,  a  qua  dii,  id  est  sol,  per 
quetn,  ut  Macrobio  placet  in  libro  Saturnaliorum,  reliqua 
deorum  multitudo  intelligenda  est,  tunc  fugiunt  quando  ab 
equinoctio  autumnali  versus  antarticum  polum  sol  incipit  de¬ 
clinare,  quia  tunc  elongatur  a  terra  sol,  scilicet  a  regione 
20  nostra  qui  septemtrionales  sumus,  et  tendit  in  Egyptum,  id 
est  in  austrum,  seu  ad  regiones  australes.  Deos  autem  formas 
mutasse,  forte  potius  ad  ornatum  fictionis  appositum  est,  quam 
ob  aliam  causam.  Nam,  ut  dicit  Augustinus,  ubi  De  civitate 
dei:  Non  omnia  que  gesta  narrantur,  |  aliquid  etiam  significare 
25  putanda  sunt,  sed  propter  illa  que  aliquid  significant,  et  ea 
que  nichil  significant  attexuntur.  Solo  enim  vomere  terra  pro- 
scinditur,  sed  ut  hoc  fieri  possit,  etiam  cetera  aratri  membra 
sunt  necessaria;  et  soli  nervi  in  citharis  atque  huiusmodi 
vasis  musicis  aptantur  ad  cantum,  sed  ut  aptari  possint  insunt 
30  et  cetera  in  compagibus  organorum  que  non  percutiuntur  a 
canentibus,  sed  ea  que  percussa  resonant  huic  connectuntur. 
Hec  Augustinus.  Et  ob  id  esto  ad  intentum  minime  spectet, 
ne  videamur  evitasse  laborem,  quid  in  illis  formis  sensisse 
potuerint,  annectamus.  Dicit  ergo  Ovidius,  Jovem  mutatum  in 
35  Arietem,  ut  in  hoc  Jovis  naturam  demonstret.  Est  autem  aries 
mansuetum  et  benignum  animai,  nemini  si  in  quiete  permictatur 

sua  infestum.  Preterea  utile  plurimum,  nam  ad  procreandam 
prolem  maxime  pecudum  gregi  solus  sufficit,  et  insuper  non 
solum  vir  gregis  est,  sed  dux  edam;  nam  si  absit  pastor  ipse, 
se  pastorem  pecoris  previum  offert,  illudque  itinere  recto  re- 
ducit  in  caulas.  Que  Jovi  convenire  videntur  inter  alia  multa.  5 
Est  autem  pianeta  benignus  et  mitis,  nisi  coniunctione  alterius 
depravetur;  est  similiter  utilis,  quia  maturos  fetus  mulierum 
movet  ad  exitum  et  emittit  in  lucem,  omnesque  iuvat  ut  ipsum 
nomen  sonat;  sic  et  dux  gregis,  id  est  rex,  et  dominus  deorum, 
ut  omnis  gentilitius  error  affirmat.  Solem  autem  ideo  in  corvum  10 
versum  reor,  ut  eque  ex  proprietatibus  solis  demonstretur  una; 
corvum  enim  habere  vim  quandam  presagiendi  credidere  ve- 
teres,  et  ideo  quia  sol  divinationis  dictus  est  deus,  ut  ubi  de 
Apolline  dicetur.  eidem  corvum  consecravere,  qui,  ut  dicit  Ful- 
gentius,  solus  inter  aves  habet  LXIIIIor  vocis  mutationes,  quam 
ob  causam  auguribus  antiquis  erat  in  auguriis  captandis  avis 
gratissima.  Bachum  in  caprum  mutatum,  hyemali  tempore  con¬ 
venir  nam  vinum,  id  est  Bachum,  a  frigore  hyemis  coactum, 
in  se  vires  colligit  suas;  et  cum  minoris  virtutis  videatur 
quam  sit,  agente  frigore  facilius  potatur  a  stultis;  verum  post-  20 
quam  potatura  est,  calore  auctum  stomaci  extenditur,  et  more 
hyrci  ad  sublimiora  tendit  agitque,  ut  calefacti  homines  ani- 
mosiores  efficiantur,  et  ad  celsiora  contendant.  Quod  autem 
luna  in  Phelem,  id  est  in  dammam  mutata  sit,  ut  eius  designetur 
velocitas  dictum  est,  cum  sit  damma  velocissimum  animai,  25 
nec  illi  ad  defensionem  sui  telum  aliud  quam  fuga  concessum 
sit  a  natura,  et  sic  luna  inter  planetas  velocissima  est.  Juno- 
nem  autem  in  candidam  mutatam  vaccam  ideo  voluere,  quia 
vacca  fertile  sit  animai,  et  sic  terra,  quam  Junonem  aliquando 
volunt;  et  ideo  candida,  quia  hyeme  nivibus  tegatur.  Quod  3° 
53  c  Venus  piscis  effecta  sit,  |  eius  grandis  humiditas,  seu  quod 
humiditate  vigeat  Venus  ostenditur.  Mercurius  autem  ybis 
factus  dicitur,  eo  quod  ciconia  sociabilis  avis  sit,  ex  quo 
Mercurii  convenientia  cum  omnibus  designatur,  et  uti  serpen- 
tum  hostis  ciconia  est,  sic  astutiarum  dissipator  Mercurius.  35 
Secundum  autem  Theodontius  Juppiter  in  aquilam  versus  est, 

ut  per  aquilani,  que  altius  ceteris  avibus  volat,  eius  sublimes 
intelligantur  effectus.  Cybelem  vero  in  merulam  ideo  versam 
puto,  quia  cum  Terra  sit,  et  merula  sit  avis  volans  continue 
circa  terram,  ut  Terra  per  merulam  designetur.  Per  anguil- 
5  lam  |  autem  in  quam  Venerem  versam  dicit,  eius  Veneris  lubri- 
cum  accipiendum  est.  Per  Pana  autem  in  hyrcum  in  superiori 
sui  parte  versum,  et  in  piscem  in  inferiori,  intei ligo  orbem 
totum  cui  natura  rerum,  id  est  Pan,  preest,  et  qui  in  superiori 
parte  id  est  terra,  que  aqua  superior  est,  et  yrcos  et  animalia 
10  cetera  pascit  in  inferiori  autem  parte,  id  est  aqua,  ideo  piscis 
fingitur,  quia  pisces  producat  et  nutriat.  Sed  cum  iam  omnis 
Tytania  proles  expedita  sit,  libello  huic  finem  etiam  faciemus. 

Genealogie  deorum  gentilium  liber  IIIIUS  explicit. 

|  Genealogie  deorum  gentilium  secundum  Johannem  Boc- 

CACCIUM  DE  CERTALDO  LIBER  QUINTUS  INCIPIT  FELICITER . 


In  arbore  signata  desuper  ponitur  in  radice  Celius,  eo  quod  pater  fuerit 
Jovis  secundi,  cuius  proles  et  si  non  omnis,  nam  Dardanus  in  librum 
5  alium  hunc  sequentem  reservatur,  in  hac  arbore  tam  in  ramis  quam 

frondibus  describitur. 

Prohemium. 

Nondum  piene  fmierani  superbam  Tytanis  prolem  in  me¬ 
dium  trahere,  et  ecce,  qui  adeo  circa  principium  impetuose 
10  ab  imo  usque  conmoverant  equora,  quasi  in  antrum  Eoli  re¬ 
vocati  imperio  abiissent,  venti  quievere  omnes,  et  turgidum 
hactenus  velum,  languidum  exahustumque  adhesit  malo.  Quod 
ego  prospectans,  adverti  illico,  quia  esset  paululum  quiescen- 
dum.  Nec  mirum!  Quid,  si  fulminando  Juppiter  fatigatus  est, 
de  me  scribendo  scelesti  generis  elatos  mores  poterit  arbitrari 
discretus?  Progredior  ergo  in  litus,  conscendo  tumulum,  visu- 
rus,  quonam  me  vehemens  liquisset  spiritus;  dumque  in  circum 
oculos  volvo,  Atticum  sub  pedibus  habere  solum  cognovi, 
avidusque  in  circumitu  cuncta  passim  videre,  non  ordine  certo 
20  intuebar,  quin  imo,  ut  memoria  representabat  preterita,  sic 
nunc  huc  nunc  illue  oculos  impellebam.  Et  summos  primo 
aliquandiu  Arcadum  montium  consideravi  vertices  et  nemo- 
rosa  declivia,  mecum  dicens:  Hos  incoluit  Mercurius  puer, 
per  illa  ducebat  Diana  choros,  discurrebat  Athlas,  et  parvus 

adhuc  Parthenopeus  consuevit  agitare  cervos,  in  illis  Calysto 
latuit  virgo.  Inde  repente  revolutus  in  litus,  aspexi  non  dicam 
Athinas,  sed  earum  dum  fere  consumptum  parvumque  vesti- 
gium  intuerer.  Risi  nostre  mortalitatis  insana  iudicia,  quibus 
decepta  vetustas,  dum  illas  futuras  perennes  arbitraretur,  5 
primo  deos  in  litem  nominis  imponendi  traxit,  inde  eas  voca- 
vit  eorum  sententia  immortales;  nunc,  paucis  elapsis  seculis, 
ruinis  suum  finem  venisse  testantur.  In  mortem  profecto  nos 
et  nostra  corruunt  omnia  celeri  passu.  Attamen,  quantumcunque 
exinanita  civitas  imo  potius  civitatis  bustum  esset,  memorari  10 
cepi  quanta  phylosophorum  atque  poetarum  luce,  quanto  stu- 
diorum  omnium  decore,  quanta  regum  ducumque  gloria,  quanta 
insignis  potentia,  quanto  victoriarum  fulgore  splendida  iamdu- 
54  >>  dum  fuerit,  et  exhorrui  videns  omnia  |  sub  turpi  ruinarum 

tam  templorum  quam  edium  tumulo  deiecta  iacere.  Ab  hac  J5 
tandem  me  consideratione  retorsit  biceps  fere  in  conspectu  po- 
situs  Parnasus,  plurimo  Celebris  carmine  et  vatum  redolens 
laureis,  atque  vetustissimum  et  suave  Musarum  hospitium; 
quem  dum  quadam  mentis  veneratione  conspicerem  et  deserto 
fonti  Castalio  compaterer,  vidi  antiqui  hostis  decipulam  vete-  20 
rem,  antrum  scilicet  Apollinis  Delphyci,  ex  quo  prodeuntes 
ambages  et  perplexa  responsa  in  se,  tanquam  in  Caribdim 
cuncta  sorbentem,  et  in  baratrum  perditionis  perpetue  dimit- 
tentem,  tam  diu  gentilium  infelices  animas  contraxere;  tamen 
mutum  et  elinguem,  non  aureis  ornatum  statuis,  non  preciosis  25 
coruscum  lapidibus,  sed  varia  fere  totum  serpentium  radicum 
circumplexione  contectum,  sic  sacro  volente  lumine,  quod  non 
implicitis  vocibus,  sed  sanctorum  qui,  a  seculo  sunt,  prophe- 
tarum  eius,  futuris  sacra  misteria  expectate  salutis  eleganti 
patefecit  eloquio.  Ab  bine  in  Thebas  Boetias  haud  longinquas  3° 
a  loco  se  flexit  intentio,  quas  apud,  dum  inter  ruinarum  tu- 
mulos,  et  ingentia  veterum  edificia,  turpi  lapsu  squalentia,  Bachi 
et  Herculis  oculo  mentis  exquiro  cunabula,  tetrus  odor  tabis 
illisi  in  saxuin  Learci,  truncati  Pentei,  discerpti  Actheonis  et 
germanorum  vulnerum  me  in  partem  impulit  alteram,  et  in  35 
Lacedemonam  usque  protendens  aciem,.nedum  Agamenonias 

arces  et  execrabilem  decorerà  Helene  sacrasque  Lygurgi  leges 
cernerem  et  imperii  pregrandis  insignia,  sed  vix  locum,  ubi 
consederit  oculus  alter  Grecie,  cognoscere  potui.  Et  ob  id  in 
excedentem  fere  sydera  Corinthiam  arcem  oculos  dedi,  Lace- 
5  demonis  metnor  etSysiphi.  Sed  quid  multa?  Dum  sic  distrahor, 
clementissime  princeps,  sensi  restaurari  vires,  quas  pridianus 
labor  obtuderat,  et  me  ad  ceptum  revocari  iter  ab  aura  tenui. 
Quam  ob  rem,  omisso  tumulo,  quasi  futuri  itineris  premonitus, 
parvam  reintravi  naviculam,  et  eius  invocato  nomine,  qui  iam 
10  dudum  in  suave  vinum  insipidas  vertit  aquas  in  Chana,  se- 
cundi  Jovis  insjgnem  scripturus  prolem,  flatibus  velum  dedi. 


Cap.  I 

De  Jove  secundo  Celi  nono  filio,  qui  genuit  filios  quindecim,  quorum 
prima  < Diana),  II  Apollo,  III  Titius,  IIII  (Bachus),  V  Amphyon, 
15  VI  Zethus,  VII  Calatus,  Vili1*  Pasithea,  IX"  Egiales,  X"  Euprosinne, 

XI  Lacedemon,  XII  Tantalus,  XIII  Hercules,  XIIII"  Minerva, 
XV  Arcas. 

|  Supra  de  Celo  libro  tercio  dictum  est,  cuius  fuisse  filium 
Jovem  secundum  testatur  Tullius  in  libro  de  Naturis  deorum, 
20  eumque  dicit  in  Arcadia  natum,  ex  qua  tamen  matre  non 
dicit.  Huius  et  si  credam  grandia  fuisse  facinora,  absque 
quibus  non  potuisset  tam  insigne  meruisse  cognomen,  pauca 
tamen  ad  nos  usque  fama,  seu  veterum  monimenta  duxere,  et 
si  qua  forsitan  pervenere,  non  satis  certuni  est,  an  sua,  an 
25  potius  primi  vel  tercii  fuerint  Jovis.  Verum  que  pauca  huius 
fuisse  Theodontius  asserit,  explicabo.  Vult  igitur  Theodontius 
hunc  insignem  fuisse  hominem,  primo  apud  suos,  et  ibidem 
ob  opposita  a  Lycaone  Arcadum  rege  in  convivio  humana 
membra,  Lycaonem  vicisse  prelio,  regnoque  privasse,  et  tunc 
30  primo  cepisse  vocari  Jovem  ob  iustam  de  iniquo  rege  ultionem 
sumptam.  Hunc  tamen  Leontius  Lysaniam  supra,  ubi  de  Ly¬ 
caone,  vocat,  quem  primum  fuisse  Jovem  et  Atheniensium 
regem  diximus;  et  ob  id  quid  dicam  non  habeo,  nisi  ut  istas 

adeo  inter  se  discrepantes  opiniones  prudentior  me,  si  queat, 
in  concordiam  redigat.  Post  hec  dicit  Theodontius,  hunc  se 
Athenas  transtulisse  et  ibidem  in  culmine  fuisse  permaximo, 
et  ob  stupratam  Latonam  adversus  Ceum  ingens  habuisse 
bellum,  eoque  superato  maxima  cum  gloria,  Athenas  rediisse,  s 
Jovique  primo  bovem  immolasse,  et  multa  ad  laudabilem 
civilitatem  spectantia  apud  Athenienses  instituisse;  quibus 
agentibus  causis,  Juppiter  communi  hominum  consensu  vocatus 
est.  De  tempore  non  constat.  Sunt  tamen  qui  credant  eum 
Cycropem  Atheniensium  regem  primum  fuisse,  sed  ab  hoc  10 
vulgata  discordat  opinio,  cum  Cycrops  fuerit  Egyptius,  et 
Juppiter  Archas.  Ahi  vero  antiquiorem  dicunt,  nec  tamen 
ullus  precisum  tempus  apponit,  et  ideo  omittamus. 


Cap.  II 

De  <  Diana  >  prima  Jovis  secundi  filia.  15 

Diana,  omnium  fere  testimonio  poetarum,  Jovis  et  Latone 
fuit  filia,  et  eodem  partu  cum  Apolline  edita,  ut  supra  ubi 
de  Latona  monstratum  est.  Hanc  veteres  insignem  virginitate 
perpetua  voluere,  et  quoniam  spreto  hominum  consortio  silvas 
inhabitaret,  venationibusque  vacaret,  eam  arcu  pharetraque  20 
accintam  descripsere,  et  nemorum  montiumque  dixere  deam, 
curruque  uti  voluere  a  cervis  tracto,  et  nynpharum  societate 
atque  officiis  et  obsequio  uti.  De  qua  sic  Claudianus  ubi  de 
laudibus  Stylliconis:  Dixit  et  extemplo  frondosa  fertur  ab  Alpe 
Trans  pelagus,  cervi  currum  subiere  iugales,  Quos,  decus  esse  25 
dee,  primi  sub  lumine  celi  Roscida  fecundis  concepit  luna  ca- 
54  d  vernis,  Par  nitor  intactis  nivibus,  frons  discolor  |  auro  Germinat, 
et  spatio  summas  equantia  fagos,  Cornua  ramoso  surgunt  pro¬ 
cera  metallo.  Opis  frena  tenet  etc.  Et  paulo  infra  sequitur: 
Sexum  nec  cruda  fatetur  Virginitas,  sine  lege  come,  duo  cin-  3<> 
gula  vestem  Crure  tenus  pendere  vetant;  precedet  amicas 
Flava  Leonthademe,  sequitur  nutrita  Lyceo  Neuopene  telisque 
domat  que  Menala  thoro,  Ignea  Cretea.  properat  Bythomartis 

ab  Yda,  Et  cursu  Zephyris  nunquam  cessura  Lycaste.  Iungunt 
se  gemine  metuenda  feris  Agapente,  Et  soror  optatum  numen 
venantibus  Opis,  Progenies  Scythye,  divas  nemorumque  poten- 
tes  Fecit  Yperboreis  Delos  delata  pruinis.  He  septem  venere 
s  duces,  exercitus  alter  Nynpharum  incedunt,  acies  formosa 
Diana  etc.  Ait  et  hic  idem:  Opis  frena  tenet,  fert  retia  rara 
Lycaste,  Auratasque  plagas  etc.  Hanc  insuper  viarum  voluere 
presidem,  et  una  cum  luna  multis  vocavere  nominibus.  His 
igitur  premissis,  advertendum  est  que  per  ea  sentienda  sint. 
10  Fuit  hec  profecto  femina  Jovis  hominis  et  Latone  filia,  et 
possibile  est  eam  viraginem  quandam  fuisse,  ut  nonnulle  sunt, 
omnino  hominum  abhorrentem  consortium,  et  sic  virginitate 
perpetua  claruisse,  et  venationibus  dedisse  operam.  Et  cum 
hec  lune  convenire  videantur,  que  suo  frigore  habet  venereas 
13  frenare  concupiscentias,  et  nemora  montesque  nocte  suo  lustrare 
lumine,  ei  ad  lunam  spectantia,  tanquam  si  ipsa  luna  esset, 
iniunxere,  seu  ipsam  potius  insipidi  credidere,  eo  modo  quo 
supra  sepius  de  quibusdam  aliis  dictum  est.  Et  quoniam  de 
bis,  ubi  de  luna  nil  fere  dictum  fuit,  paululum  latius  prose- 
20  quemur.  Accingitur  ergo  Diana  arcu  et  pharetra,  ut  per  hoc 
intelligatur  luna  et  ipsa  radiorum  iaculatrix,  qui  loco  sagittarum 
intelligendi  sunt,  et  ideo  sagitte,  quia  non  nunquam  nocui 
atque  pestiferi.  Nemorum  montiumque  ideo  dea  dieta  est,  quia 
lune  videatur  esse  plantas  herbasque  suis  humiditatibus  fecun- 
23  dare,  et  in  virorem  servare,  et  etiam  incrementa  prestare.  Cur- 
rus  autem  ideo  illi  additur,  non  solum  ut  ex  hoc  celi  circu- 
mitio  assummatur  quam  etiam  velocius  ceteris  planetis  peragit, 
quin  imo  ut  et  montium  atque  nemorum  circumitiones  venan- 
tium  designentur.  Qui  a  cervis  idio  traili  dicitur,  eo  quod  a  sil- 
30  vestribus  animalibus  venantium  desideriam  traili  videatur. 
Candidi  autem  ideo  apponuntur,  quia  albedo  inter  colores  lune 
a  physicis  tribuatur.  Quod  nynphas  habet  socias,  accipi  debet 
prò  humiditate  continua,  qua  habundat,  cum  nil  aliud  nynpha 
sit  quam  aqua,  aut  complexio  humida,  ut  infra  ubi  de  nyn- 
35  phis  |  clarius  apparebit;  quod  nynphis  sint  officia  attributa,  ad 
decorem  fictionis  appositum  est,  seu  velimus  dicere  humiditates 

obsequium  prestare  influentiis  lune.  Viarum  vero  presidem 
ideo  voluere,  quia  lumine  suo  nocturnas  vincens  tenebras  illas 
reddit  viatoribus  expeditas,  seu  quia  vie  sint  Diane  virgini 
in  sterilitale  similes.  Dianam  vero  vocari  voluere,  ut  dicit 
Rabanus  in  libro  de  Origine  rerum,  quasi  duanam,  eo  quod  5 
nocte  et  die  appareat,  et  sic  deservire  videtur  ambobus.  Sed 
Theodontius  aliter,  ut  alias  dictum  est;  luna  enim  pianeta  iste 
vocatur  quando  de  sero  lucet,  Diana  autem,  dum  luce  sua 
tendit  in  diem,  et  tunc  est  venationibus  aptior  et  viatoribus; 
et  virgo  ille  tunc  dicitur,  quia  post  excursum  medium  celi  10 
circulum,  plantis  nec  affert  nutrimentum  validum,  nec  de  novo 
plantatis  prestat  utile  incrementum,  uti  facit  dum  in  opposi- 
tum  fertur  discedens  a  sole.  Cinthia  autem  dieta  est  a  Cintbio 
monte,  in  quo  precipue  colebatur  ;  de  reliquis  alibi  dictum  est. 


Cap.  Ili  15 

De  Apolline  11°  Jovis  secundi  filio,  qui  XVI  inter  filias  et  filios  genuit, 
quorum  hec  sunt  nomina:  prima  Lapitha,  11“  Eurinomes,  III  Mopsus, 

IV  Lynus,  V  Phylistenes,  VI  Garamas,  VII  Brancus,  Vili  Phyle- 
mon,  VIIII  Orpheus,  X  Aristeus,  XI  Nomius,  XII  Auctous,  XIII 
Argeus,  XIIII  Esculapius,  XV“  Psyce,  XVI  Arabs.  20 


Apollo  eque  Jovis  et  Latone  fuit  filius  et  eodem  enixus 
cum  Diana  partu,  ut  prehabitum  est,  ubi  de  Latona.  De  hoc 
multa  narrantur,  que  forsan  non  minus  aliena  fuere  quam  sua, 
cum  preter  eum  tres  alios  fuisse  Apollines  scribat  Cicero. 
Verum  quoniam  in  hunc  omnes  sese  inclinant  poete,  quasi  25 
solus  ipse  fuerit  Apollo,  et  ob  id  que  aliorum  fuerint,  non 
satis  apparet,  in  hunc  omnia  deferre  necesse  est.  Dixere  ergo 
post  nativitatis  sue  fabulam,  hunc  divinitatis  et  sapientie  deum 
et  medicine  artis  repertorem.  Preterea  dicunt  eum  Cyclopes 
interemisse,  et  ob  id,  aliquandiu  privatum  divinitate,  armenta  30 
Admeti  regis  Thesalie  pavisse.  Voluere  insuper,  cum  illi 
cytharam  donasset  Mercurius,  eum  Elyconicis  preesse  Musis, 
ut  eo  scilicet  lyram  tangente  Muse  canerent.  Similiter  et  im- 

berbem  dixere,  atque  laurum  arborem,  et  Yperboreas  gryphes, 
et  corvum,  et  buccolicum  carnieri  illi  sacrum  fecere.  Multisque 
illuni  vocavere  nominibus,  et  plures  illi  filios  ascripsere; 
longa  fìctionuni  series  hec  est,  quarum  si  velimus  sensum 
5  excerpere,  ante  alia  advertendum  est,  |  quoniam  aliquando  55 1» 
eura  hominem,  ut  fuit,  aliquando  solem  intelligamus  necesse 
est.  Fuit  igitur  hic  homo  et  secundi  Jovis  filius  ex  Latona, 
ut  sepius  dictum  est.  Veruni  Tullius,  ubi  de  Naturis  deorum, 
dicit  eum  Jovis  Cretensis  fuisse  filium,  et  ab  Hyperboreis 
10  montibus  venisse  Delphos.  Et  si  sic  esset,  multa  frustrarentur 
ex  dictis  supra.  Veruni,  salva  semper  Ciceronis  reverenda, 
ego  istud  non  credo,  cum  dicat  Eusebius  in  libro  Temporum 
Apollinem  et  Dianam  ex  Latona  natos,  regnante  Argis  Steleno, 
regnique  eius  anno  IIII,  qui  fuit  annus  mundi  iTTdccxi,  cum 
J5  longe  post  per  eiusdem  Eusebii  scripta  comprehendatur  Jovem 
Cretensem  fuisse.  Theodontius  vero  dicit  istum  Jovis  secundi 
fuisse  filium,  et  apud  Arcades  regnasse,  eisque  novas  adinve- 
nisse  leges,  et  Nomium  fuisse  vocatum,  et  ob  severitatem 
nimiam  legum  a  subditis  regno  fuisse  pulsum,  et  ad  (  Adme- 
20  thum  )  regem  Thesalie  confugisse,  atque  ex  concessione 
Admeti  quibusdam  secus  Amphrisium  flumen  populis  impe¬ 
rasse,  ex  quibus  nata  fabula  est,  quod  ob  occisos  Cyclopes 
divinitate  privatus  Admeti  paverit  armenta.  Sane  dicit  idem 
Eusebius  Apollinem  ex  Latona  natura,  non  eum  fuisse  a  quo 
25  consueverunt  antiqui  responsa  suscipere,  sed  eum  qui  servivit 
Admeto,  et  sic  ille,  ut  dicit  Tullius,  qui  Delphos  ex  Hyper¬ 
boreis  venit,  filius  potuit  esse  Jovis  Cretensis.  De  nativitate 
autem  huius  et  contingentibus  circa  eam,  multa  in  preceden- 
tibus,  ubi  de  Latona,  dieta  sunt,  et  longe  plura  legi  possent 
s°  per  Macrobium  in  libro  Saturnaliorum  scripta,  que  profecto 
utilia  sunt,  nec  tamen  multum  a  scriptis  desuper  discrepantia; 
et  ideo  non  apposui.  Fuit  insuper  hic,  ut  Theodontius  asserit, 
primus  qui  vires  herbarum  noverit,  et  ad  oportunitates  homi- 
num  earum  virtutes  adaptaverit,  et  ob  id  non  solum  medicine 
35  repertor  habitus  est,  sed  deus,  cum  egrotantes  plurimi  ex  suis 
remediis  sanitatem  consequerentur.  Et  quoniam  ipse  pulso- 

rum  hominum  concordantias  repperisset,  illi  a  Mercurio  nume- 
rorum  atque  mensurarum  principe  cytharam  concessam  dicunt, 
volentes  intelligere,  uti  per  diversas  cythare  voces  ex  diverso 
fidium  tactu  surgentes  una  fit  melodia,  si  rite  tangatur,  sic  ex 
diversis  pulsuum  motibus,  si  rite  ordinati  sint,  quod  ad  medi-  5 
cum  spectat,  una  fiat  sanitatis  bene  dispositi  corporis  concor- 
dantia.  Et  quoniam,  visis  egritudinum  signis,  multis  mortem, 
et  multis  etiam  sospitatem  prediceret,  divinationis  illi  deitas 
attributa  est.  Et  sic  illi  laurus  et  corvus  dicati  sunt,  cum  ut 
alias  dictum  est,  si  lauri  frondes  dormientis  capiti  alligentur,  10 
55  c  somnia  eum  visurum  |  vera  predicent,  que  divinitatis  est  species. 

Sic  et  corvum,  ut  etiam  dictum  est,  habere  LXIIII  vocum 
mutationes,  ex  quibus  optime  augures  futura  se  comprehendere 
asserebant,  quod  etiam  ad  divinationem  designandam  apponi- 
tur.  Albericus  insuper  dicebat  ob  id  fictum  eum  occidisse  *5 
Phitonem,  quia  Phyton  fidem  auferens  interpretetur,  que  oblatio 
fidei  tunc  de  medio  tollitur,  cum  veritatis  claritas  referatur, 
quod  per  solis  lumen  efficitur.  Sed  tunc  pianeta  est,  non  homo, 
per  quem  etiam,  ut  mathematici  asserunt,  multa  futura  morta- 
libus  demonstrantur.  Sapientie  autem  ideo  deus  est  habitus  20 
propter  consilia,  que  salubria  circa  morbos  dabat  poscentibus, 
preterea  quia  ubi  de  sole  intelligatur,  lumine  suo  vitanda 
demonstrat  ac  etiam  imitanda,  quod  sapientis  est.  Imberbem 
autem  solem  planetam  dicunt,  quia  semper  iuvenis  tanquam 
omni  die  novus  exoriens.  Lyra  canere  et  Musis  preesse  eum  z5 
ideo  voluere,  quia  putaverint  eum  celestis  melodie  moderato- 
rem  et  principem,  et  inter  VIIII  sperarum  circumitiones  varias, 
tanquam  inter  VIIII  Musas  notitia  et  demonstratione  earundem 
modulos  exhibentem.  Nunc  de  nominibus.  Dicitur  Apollo,  quod, 
ut  ait  Fulgentius,  perdens  interpretatur,  et  ideo  Ethyopum  5° 
quidam  sunt  populi,  qui  eum  surgentem  totis  affectibus  exe- 
crantur,  eo  quod  fervore  suo  nimio  apud  eos  cuncta  disper¬ 
dati  et  hinc  est,  ut  dicit  Servius,  quod  Porphyrius,  in  eo 
libro  quem  Solem  appellat,  dicit,  Triplicem  esse  Apollinis 
potestatem,  eum  scilicet  apud  Superos  esse  Solem;  Liberum  35 
patrem  in  terris,  et  Apollinem  apud  Inferos,  et  inde  tria,  in- 

signa  simulacro  eius  ab  antiquis  apposita,  lyram  scilicet,  prò 
qua  celestis  armonie  ymaginem  voluere,  clipeum  quo  eum  terre 
numen  intelligi  sensere,  et  sagittas  quibus  infernorum  deus 
et  noxius  iudicatus  est;  et  ob  id  Omerum  dixisse  videtur  eun- 
5  dem  tam  pestilentie  quam  salutis  autorem.  Quod  etiam  sen- 
sisse  videtur  Oratius  in  Carmine  seculari,  dum  dicit:  Condito 
mitis  placidusque  telo  Supplices  audi  pueros,  Apollo  etc.  Vocatur 
et  insuper  Nomius,  quod  latine  pastor  sonat,  inde  sumptum  quod 
pastor  fingatur  Admeti;  et  ideo  tanquam  pastori  buccolicum 
10  illi  carmen  consecratum  est,  quia  pastorale  carmen  est.  Cyn- 
thius  autem  dicitur  a  Cynthio,  in  quo  diligentissime  colebatur. 

Cap.  IV 

De  Lapyta  prima  Apollinis  filia. 

Lapyta,  ut  Ysidoro  placet  in  libro  Ethymologiarum,  filia 
fuit  Apollinis,  esto  Papias  virum  fuisse  testatur.  Ab  hac  autem, 
ut  Rabanus  asserit,  Lapyte  populi  Thesalie  dominati  sunt. 
Indicium  quidem  est  |  non  parvi  momenti,  hanc  scilicet  in- 
signem  fuisse  mulierem,  postquam  ab  ea  egregii  denominati 
sunt  populi.  Quod  autem  Apollinis  fuerit  filia  verum  esse 
20  potest,  tanquam  hominis,  si  autem  tanquam  solis,  ob  formo- 
sitatem,  vel  sapientiam,  vel  augurandi  peritiam  fictum  arbi¬ 
trari  potest. 

Cap.  V 

De  Eurimone  Apollinis  secunda  filia. 

25  Eurimonem  Paulus  Perusinus  affirmat  Apollinis  fuisse  fi- 

liam,  eamque  Thalaoni  nuptam,  ac  eidem  Adrastum  Argivorum 
regem,  et  Euridicem  Amphyrai  postea  coniugem  peperisse. 

CAP.  VI 

De  Mopso  III0  Apollinis  Alio. 

Mopsus,  dicit  Theodontius,  filius  fuit  Apollinis  etYmantis, 

I  asoni  summa  atque  fida  amicitia  iunctus,  ut  testatur  Statius  : 
Sepius  in  dubiis  auditus  Jasone  Mopsus.  Hic,  ut  placet  Lactan-  5 
tio,  divinandi  peritissimus  fuit  et  Gryneo  nemori,  ubi  Apol¬ 
linis  oraculum  erat,  prefectus,  ut  ait  Servius.  Fuit  enim  homo 
evo  suo  venerabilis  adeo,  ut  illi  post  mortem  tempia  dicata 
sint,  et  ex  eorum  abditis  a  petentibus  accepta  responsa.  Paulus 
autem  dicit  non  Ymantis  fuisse  filium,  sed  Manthonis,  filie  10 
Tyresie  Thebani.  Hunc  preterea  dicit  Pomponius  Mela  Phase- 
lim  civitatem  in  finibus  Panphylie  condidisse;  nec  multo  post 
asserit  idem  Pomponius  Manthonem  fugientem  Thebarum 
victores,  Clarii  fanum  apud  Lybedos  Yonas  statuisse,  Caystro 
flumini  proximum.  Nec  longe  ab  eo  Mopsum  eiusdem  filium  *5 
Colophonem  condidisse.  Eusebius  autem  dicit  Mopsum  apud 
Cilices  regnasse,  regnante  Agamennone  Mecenis,  et  ab  eo 
Mopsicrene  et  Mopsistie  dicti.  Dicentibus  Manthonem  huius 
fuisse  matrem.  adversantur  dicentes  Manthonem  post  Theba- 
num  bellum  in  Ytaliam  transmigrasse,  et  in  Cisalpinam  20 
Galliam  devenisse. 


Cap.  vii 

De  Lyno  1 1 1 1°  Apollinis  Alio. 

Lynus,  ut  scribit  Lactantius,  ex  Psamata  filius  fuit  Apol¬ 
linis,  ex  quo  talem  recitat  fabulam.  Quod  cum  interfecisset  2s 
Apollo  Phytonem  serpentem,  et  perquireret  cedis  acte  piacula, 
a  Crotopo  rege  Argivorum  in  domum  susceptus  est,  ubi  clam 
cum  Psamata  virgine  et  eiusdem  Crotopi  filia  concubuit.  Que 
cum  concepisset  et  tempore  debito  secus  Nemeum  dumeti 
occulte  peperisset,  filium  illum  Lynum  appellavi^  eumque,  3° 
ut  placet  aliquibus,  exposuit,  et  sic  repertus  a  canibus  devo- 
ratus  est.  Alii  vero  dicunt,  quia  illum  pastori  cuidam  alendum 

tradidit,  tamen  dum  quadam  die  incuria  pastoris  parvulus  ia- 
ceret  in  herba,  a  canibus  devoratus  est.  Quod  Statius  |  testari  56  a 
videtur  dicens:  Irradiant  medio  Lynus  intertextus  acanto 
Letiferique  canes  etc.  Apollo  autem  iratus  filium  fuisse  a  ca- 
5  nibus  devoratum,  regioni  monstrum  immisit,  cuncta  devastans, 
quod  postmodum  Corebus  occidit.  Arbitror  fictioni  huic  causam 
dedisse  aliquod  pestiferum  animai,  quod  forte  eo  tempore 
apparuit,  quo  puer  iste  a  canibus  discerptus  est;  quod  cum 
impium  visum  sit,  eo  dictum  monstrum  immissum.  Fuit  in- 
i°  super  et  alter  Lynus,  qui  Apollinis  filius  fuit,  et  in  musica 
mirabilis  habitus  est,  de  quo  Virgilius:  Non  me  carminibus 
vincet  nec  Treycius  Orpheus  nec  Lynus  etc. 

Cap.  Vili 

De  Phylistene  V°  Apollinis  filio. 

Phylistenes,  ut  Servio  placet,  Apollinis  ex  Cantilena  filius 
fuit,  quem  ait  Oaxem  oppidum  in  Creta  insula  condidisse. 
et  ex  suo  nuncupasse  nomine,  unde  Varrò:  Quos  magnos 
Cantilena  partus  adducta  dolore  Et  genitus  cupiens  dolorem 
Oaxida  palmis  Scindere  etc.  Si  ergo  Oaxidem  suo  nomine 
20  appellavit  binomius  de  necessitate  fuit.  Ego  existimo  eum 
cantu  valuisse,  et  inde  tanr  Cantilene  quam  Apollinis  filium 
a  poetis  fictum. 

Cap.  IX 

De  Garamante  VI0  Apollinis  filio. 

25  Garamas,  ut  Rabanus  ait  in  libro  de  Originibus  rerum, 

filius  fuit  Apollinis,  et  ab  eo,  ut  idem  ait,  Garamantes  Ethyo- 
pie  populi  nuncupati  sunt,  et  Garama  oppidum  apud  Ethyopas 
constructum.  Hunc  ego  ideo  Apollinis  filium  fictum  reor,  quia 
ibidem  imperavit,  ubi  profecto  nimio  estu  sol  omnia  fere  pe- 
35  rimat,  quas  quia  sedes  elegit  tanquam  sterilitale  et  estu  de- 
lectatus,  filius  Apollinis  habitus  est. 

G.  Boccaccio,  Genealogie  deorum  gentilium  libri  -  \.  16 

Cap.  X 

De  Branco  VII0  Apollinis  filio. 

Brancus,  ut  ait  Lactantius,  Apollinis  fuit  filius,  ex  filia 
Joucis  et  Sucronis  coniuge  susceptus.  Cuius  talis  est  fabula, 
secundum  Varronem,  in  libro  Rerum  divinarum.  Cyus  qui-  5 
dam  Decimus  ab  Apolline  genus  ducens,  cum  peregrinando 
pranderet  in  litore,  ac  deinde  forte  minus  sobrius  proficisce- 
retur,  oblitus,  Sucronem  fiiium  puerum  dereliquit.  Qui  Sucron, 
patre  perdito,  errans  pervenit  in  saltum  cuiusdam  Joucis, 
receptusque  cepit  cum  pueris  illius  capras  in  pascua  ducere;  10 
contigit  eos  cignum  capere,  quem  cum  veste  texissent,  pueri 
pugnabant  inter  se,  quisnam  illuni  patrono  muneris  loco 
deberet  offerre.  Tandem  fatigati  certamine,  reiecta  veste,  loco 
cigni  compererunt  mulierem,  quo  eventu  territi,  cepere  fugam, 
verum  revocati  ab  ea  moniti  sunt,  Jouci  |  patrono  suo  dicerent,  *5 
ut  Sucronem  puerum  coleret.  1 1  li  vero  et  que  contigerant,  et 
que  audiverant  patrono  recitant;  tunc  Joucis  miratus,  Sucro¬ 
nem  habere  loco  filii  cepit,  eique  filiam  suam  locavit  uxorem, 
que,  cum  pregnans  esset,  vidit  per  quietem  solem  per  fauces 
suas  intrasse  et  exisse  ex  ventre.  Post  hec  editus  est  filius,  20 
quem  Brancum  vocaverunt,  qui  cum  Apollinis  malas  deoscu- 
latus  fuisset,  ab  eo  captus  coronam  accepit  et  virgam,  cepitque 
vaticinari,  et  subito  nusquam  comparuit.  Post  hec  illi  templum 
ingens  constructum  est,  quod  Branchiadon  nominatur,  et 
Apollini  Phylesio  ob  hanc  rem  consecrata  sunt  tempia,  que  25 
ab  osculo  Branchidis,  sive  certamine  puerorum  Phylesia  nun- 
cupantur.  Alibi  vero  scribit  Lactantius  Brancum  fuisse  Thes- 
salum  adolescentem  ab  Apolline  dilectum,  quem  interfectum 
acriter  dolens  sepulcro  sacravit,  et  tempio  et  ibidem  Bran- 
chiades  Apollo  dicitur.  In  precedenti  fabula  pueri,  idest  ignari,  3° 
cignum  capiunt,  id  est  futuri  vatis  augurium;  nam  cignus  avis 
soli  dicatus  est,  eo  quod  propinquam  sibi  mortem  precogno- 
scat  et  suavissimo  cantu  predicet.  Ex  augurio  autem  sumpto 
in  loquacitatem  itur,  et  ideo  in  mulierem,  que  loquax  animai 

est,  cignum  versum  fingitur;  ex  hac  loquacitate  fit,  ut  Sucron 
carior  efficiatur  patrono,  eiusque  deveniat  gener,  videatque  in 
somnis  coniunx  pregnans  solem  per  guttur  eius  intrantem,  id 
est  celestem  influentiam  ad  producendum  procreatum  aptum 
5  vaticinio,  quod  per  solem  intelligitur,  qui  demum  ventrem 
egreditur,  dum  nascitur,  qui  Apollinis  tunc  mala  deosculatur, 
dum  delectatione  absque  qua  nil  perficitur,  adheret  studio 
vaticinandi,  et  tunc  coronam  et  virgam  ab  Apolline  suscepit, 
dum  eruditus  insignia  doctoratus  assummit.  Nam  per  coronam, 

10  que  capitis  ornamentum  est,  preminentia  designatur,  quam 
quis  perquesitam  studiis  scientiam  consequitur.  Per  virgam 
autem  potestas  intelligitur  exercendi,  que  studio  quesita  sunt. 

Eum  autem  nusquam  comparuisse,  eo  factum  est,  quia  morte 
de  medio  sublatus  est. 

15  Cap.  XI 

De  Phylemone  Vili0  Apollinis  filio. 

Phylemon  Apollinis  et  Lychionis,  ut  testatur  Ovidius,  fuit 
filius.  Nam,  ut  ipse  refert,  Dedalion  Luciferi  filius  habuit 
speciosissimam  filiam,  quam  cum  Apollo  et  Mercurius  eodem 
20  tempore  dilexissent,  et  in  eius  ivissent  concubitum,  ex  ambo- 

bus  |  concepit  et  Apollini  peperit  Phylemonem,  qui  carmine  56  c 
clarus  fuit  et  cythara.  Quod  autem  hic  fictum  est,  ab  eventu 
sumptum  puto;  nam  Lychion  uno  partu  duos  enixa  est,  quorum 
alter  fuit  insignis  fur,  quem  dixerunt  genuisse  Mercurium,  eo 
35  quod  circa  talia  videatur  astrologis  operari  Mercurius;  alter 
vero  cytharista  fuit  egregius,  circa  quod  solem  arbitrantur 
operam  dare,  et  ideo  Apollinis  filium  vocavere. 

CAP.  XII 

De  Orpheo  Apollinis  filio  Vili  1°. 

Orpheus  Calyopis  muse  et  Apollinis  fuit  filius.  ut  dicit 
Lactantius.  Huic,  dicit  Rabanus,  Mercurius  lyram,  nuper  a  se 
compertam,  tradidit,  qua  tantum  valuit,  ut  ea  movere  silvas  5 
et  flumina  sistere  et  feras  mites  facere  posset.  De  hoc  Virgilius 
talem  recitat  fabulam.  Eum  scilicet  amasse  Euridicern  nynpham, 
quam  cum  suo  cantu  in  suam  traxisset  gratiam,  eam  sibi 
iunxit  uxorem.  Hanc  cepit  amare  Aristeus  pastor,  et  die  qua- 
dam,  dum  secus  ripas  Hebri  cum  Dryadibus  spatiaretur,  eam  10 
capere  voluit,  que  fugiens  pede  serpentem  inter  herbas  lati  - 
tantem  pressit,  qui  revolutus  in  eam  venenato  rnorsu  intere- 
mit.  Quam  ob  causam  gemebundus  Orpheus  descendit  ad 
Inferos  et  lyra  adeo  dulciter  canere  cepit,  orans  ut  sibi  resti- 
tuiretur  Euridices,  quod  non  solum  ministros  inferni  in  sui  *5 
pietatem  traheret,  sed  et  umbras  in  oblivionem  penarum  suarum 
deduceret;  ex  quo  factum  est,  ut  illi  a  Proserpina  Euridices 
restitueretur  hac  lege,  ne  illam,  nisi  perdere  vellet,  respiceret, 
donec  devenisset  ad  superos  ;  qui  cum  iam  proximus  esset, 
nimio  videndi  Euridicern  suam  desiderio  tractus,  oculos  in  20 
postergantem  flexit;  ex  quo  factum  est,  ut  evestigio  dilectam 
iterum  perderet.  Quam  ob  causam  diu  flevit  et  celibem  dedu¬ 
cere  vitam  disposuit.  Et  ob  id,  ut  ait  Ovidius,  cum  multas 
suas  nuptias  postulantes  reiecisset,  aliisque  hominibus  celibem 
vitam  ducere  suaderet,  mulierum  incidit  odium,  et  a  celebran-  25 
tibus  matronis  orgia  Bachi  secus  Hebrum,  rastris  atque  ligoni- 
bus  cesus  atque  discerptus  est;  et  eius  caput  in  Hebrum  pro- 
iectum  cum  cythara  in  Lesbon  usque  delata  sunt;  ubi  cum 
serpens  quidam  caput  devorare  vellet,  ab  Apolline  in  saxum 
versus  est.  Lyra  autem,  ut  dicit  Rabanus,  in  celum  assumpta  3» 
et  inter  alias  celestes  ymagines  locata  est.  Pulchre  equidem  et 
artificiose  fictiones  he  sunt,  et  ut  incipiamus  a  prima,  cur 
Apollinis  et  Caliopis  dicatur  filius  videamus.  Dicitur  autem 
Orpheus  quasi  aurea  phones,  id  est  bpna  eloquentie  vox,  que 

quidem  Apollinis,  id  est  sapientie,  et  Caliopis,  que  bonus 
interpretatur  sonus,  filia  est.  Lyra  autem  illi  |  a  Mercurio  56  d 
data  est,  quia  per  lyram  diversa  vocum  habentem  discrimina, 
debemus  intelligere  oratoriam  facultatem,  que  non  una  voce, 

5  id  est  demonstratione,  conficitur,  sed  ex  multis,  et  confecta 
non  omnibus  convenit,  sed  sapienti  atque  eloquenti,  et  bona 
voce  valenti  ;  que  cum  omnia  in  Orpheum  convenirent,  a  Mer¬ 
curio  mensuratore  temporum  eidem  concessa  dicuntur.  Hac 
Orpheus  movet  silvas  radices  habentes  firmissimas  et(infixas 
10  solo,  id  est  obstinate  opinionis  homines,  qui,  nisi  per  eloquentie 
vires  queunt  a  sua  pertinacia  removeri.  Sistit  flumina,  id  est 
fluxos  et  lasci vos  homines,  qui,  nisi  validis  eloquentie  demon- 
strationibus  in  virile  robur  firmentur,  in  mare  usque  defluunt, 
id  est  in  perpetuam  amaritudinem.  Feras  mites  facit,  id  est 
J5  homines  sanguinimi  rapacesque,  quos  sepissime  eloquentia 
sapientis  revocat  in  mansuetudinem  et  humanitatem.  Hic  in¬ 
super  Euridicem  habet  in  coniugem,  id  est  naturalem  con- 
cupiscientiam,  qua  nemo  mortalium  caret;  hanc  per  prata 
vagantem,  id  est  per  temporalia  desideria,  amat  Aristeus,  id 
20  est  virtus,  que  eam  in  laudabilia  desideria  trahere  cupit;  veruni 
ipsa  fugit,  quia  naturalis  concupiscientia  virtuti  contradicit, 
et  dum  fugit  virtutem  a  serpente  occiditur,  id  est  a  fraude 
inter  temporalia  latente;  nam  apparet  minus  recte  intuentibus 
temporalia  virere,  id  est  posse  beatitudinem  prestare,  cui  appa- 
25  rende  si  quis  credat,  se  in  perpetuam  deduci  mortem  comperiet. 

Sed  quid  tandem?  Cum  naturalis  concupiscientia  ad  Inferos, 
id  est  circa  terrena,  omnino  lapsa  est,  vir  prudens  eloquentia, 
id  est  demonstrationibus  veris,  eam  conatur  ad  superiora,  id  est 
ad  virtuosa,  reducere.  Que  tandem  aliquando  restituitur,  et 
30  hoc  dum  appetitus  ad  laudabiliora  dirigitur;  sed  redditur  pacto, 
ne  retro  suscipiens  respiciat,  donec  ad  superos  usque  deve- 
nerit,  id  est  ne  iterum  in  concupiscentiam  talium  relabatur, 
donec,  cognitione  veritatis  et  Superum  bonorum  intelligentia 
roboratus  ad  damnandam  scelestorum  operum  spurcitiem,  oculos 
35  possit  in  concupiscientiam  flectere.  Quod  autem  ob  id  Orpheus 
ad  Inferos  descenderit,  debemus  accipere  prudentes  viros  non 

nunquam  ratione  contemplationis  in  perituras  res  et  hominum 
ignavias  oculos  meditationis  deflectere,  ut,  dum  que  damnare 
debeant  viderint,  que  appetenda  sunt  ferventiori  desiderio  con- 
cupiscant.  Fulgentius  autem  longe  aliter  sentit;  dicit  enim  di- 
lecte  ac  perdite  et  demum  reassumpte  Euridicis  esse  musice  5 
designationem,  cum  Orpheus  dicatur  quasi  orenphone,  quod 
interpretatur  vox  optima.  |  Euridices  autem  profunda  diiudi- 
catio,  et  ideo  cum  in  musicis  aliud  sit  armonia  ptongorum, 
et  aliud  effectus  tonorum  virtusque  verborum  etc.  ut  ubi  de 
Mitologiis.  Sed  ut  ad  ea  veniamus,  que  ad  Orphei  videntur  10 
spectare  mortem,  est  sciendum,  ut  dicit  Theodontius,  Orpheum 
primo  Bachi  sacra  comperisse,  et  ea  iussit  apud  Traces  choris 
Menadum,  id  est  mulierum  patientium  menstruum,  ut  illas  ilio 
tempore  auferret  a  commixtione  virorum,  cum  non  solum  abo¬ 
minabile  sit,  sed  etiam  perniciosum  viris.  Quod  cum  mulieres 
post  tempus  advertissent,  et  existimassent  hoc  adinventum  ad 
turpitudinem  earum  viris  detegendam,  in  Orpheum  coniura- 
vere,  illumque  nil  tale  suspicantem  interfecere  ligonibus,  et  in 
Hebrum  fluvium  deiecere.  Lactantius  autem,  in  libro  Divinarum 
institutionum,  dicit  de  eo  sic:  Sacra  Liberi  patris  primus  Or-  20 
pheus  induxit  in  Greciam,  primusque  celebravit  in  monte 
Boetie  Thebis,  ubi  Liber  natus  est,  proximo;  qui  cum  frequen- 
ter  cythare  cantu  personaret,  Cytheron  appellatus  est.  Ea  sacra 
etiam  nunc  Orphyca  nominantur,  in  quibus  ipse  postea  dila- 
ceratus  et  carptus  est  etc.  Quod  caput  eius  et  cythara  Lesbos  25 
delata  sint,  dicebat  Leontius  fabulam  non  esse,  quia  sic  fama 
ferebat,  Lesbium  quendam  ex  auditoribus  eius  ea  secum  devo- 
tionis  causa  Lesbos  usque  portasse.  Quod  autem  serpens,  qui 
caput  Orphei  devorare  volebat,  in  lapidem  versus  sit,  intelligo 
prò  serpente  annorum  revolutiones,  que  caput,  id  est  nomen  3° 
Orphei,  seu  ea  que  ingenio  Orphei  composita  sunt,  cum  in 
capite  vigeant  vires  ingenii,  consumere,  ut  reliqua  faciunt,  co¬ 
nate  sint;  sed  in  saxum  ideo  versus  dicitur  serpens,  ut  osten- 
datur  nil  illi  posse  tempus  obsistere;  quod  quidem  huc  usque 
non  potuit  egisse,  quin  adhuc  fatnosus  existat  cum  cythara  sua,  35 
cum  ex  poetis  fere  antiquior  reputetur.-  Preterea  sunt  qui  ve- 


LI  BER  QUINTUS 


247 


lint,  et  inter  hos  Plinius  in  libro  Hystorie  naturalis,  huius 
inventum  fuisse  auguria  ex  ceteris  animalibus  sumi,  que  primo 
tantum  ex  avibus  summebantur.  Equo  modo  opinati  sunt  qui¬ 
dam  eum  primum  cytharam  excogitasse,  quantumcunque  Am- 
5  phioni  aut  Lyno  attribuant  alii.  Fuit  enim  ex  gente  Cycona 
Tracie  natus,  que,  ut  Solinus  de  Mirabilibus  mundi  affirmat,  in 
evum  usque  suum,  in  maximum  sui  decus  sumebat.  De  tem¬ 
pore  eius  non  videtur  ambigi.  Multi  enim  testantur  quod  inter 
Argonautas  Colcos  cum  Iasone  accesserit,  ut  Statius.  De  hoc 
10  tamen  scribit  Lactantius  in  libro  Divinarum  institutionum. 

Et  fuit  per  eodem  fere  tempora  quibus  Faunus,  sed  quis  etate 
processerit  potest  dubitari.  Si  quidem  per  eosdem  annos  Latinus 
Priamusque  regnarunt,  item  patres  eorum  Faunus  et  Laome- 
don,  quo  regnante  Orpheus  cum  Argonautis  ad  Yliensium 
’5  litus  accessit.  Hec  Lactantius.  Eusebius  autem  in  libro  Tem- 
.  porum  dicit  eum  fuisse  |  regnante  Athenis  Egeo.  Que  quidem  57  b 
satis  convenire  videntur.  Leontius  autem  dicebat  hunc  non 
eum  fuisse,  qui  orgica  adinvenit,  cum  illum  assereret  longe 
antiquiorem. 


20  Cap.  XIII 

De  Aristeo  Apollinis  X°  filio,  qui  genuit  Atheonem  et  Yolaum. 

Aristeus  filius  fuit  Apollinis  et  Cyrenis,  filie  Peney  fluminis, 
ut  testatur  Virgilius  in  persona  Aristei  in  Georgicis  dicens  : 
Mater,  Cyrene  mater,  que  gurgitis  huius  Ima  tenes,  quid  me 
25  preclara  stirpe  deorum,  Si  modo,  quem  perhibes,  pater  est 
Tymbreus  Apollo,  Invisum  fatis  genuisti?  etc.  Quod  etiam 
Iustinus  in  Epythomate  Pompei  Trogi  confirmat,  talem  hysto- 
riam  recitans.  Quod  Cyrus,  scilicet  rex  Coramis  insule,  filium 
habuit,  cui  nomen  Bathos  propter  lingue  obligationem.  Ve- 
30  rum  cum  Cyrus  ad  oraculum  Delphos  propter  dedecus  adolo- 
scentis  filii  deprecaturus  venisset,  habuit  in  responsis  Bathos 
Aflricam  petere,  Cyrenem  urbem  condere,  et  ibidem  lingue 
usum  accepturum;  quod  ob  solitudinem  Coramis  insule  omis- 

sum  est,  quasi  non  haberent  unde  colonos  in  Affricam  dedu- 
cerent.  Tandem  tractu  temporis  peste  compulsi  adeo  paucos 
misere,  ut  vix  navis  compleretur  una.  Hi  in  Affricam  venien- 
tes,  montem  Cyrum,  loci  amenitate  et  ubertate  fontium  capti, 
occupavere.  Ibique  Bathos,  solutis  lingue  nodis,  dux  eorum  5 
loqui  primum  cepit.  Quam  ob  rem  oraculi  promissis  certi 
urbem  condidere  Cyrenem.  Porro  sic  a  posteris  fictum  est, 
Cyrenem  eximie  pulchritudinis  Virginem  a  Pelio  monte  The- 
salie  ab  Apolline  raptam,  perlatamque  in  eius  montis  iuga, 
cuius  collem  occupaverant  qui  filium  secuti  sunt,  et  ab  eo  10 
repletam  IIIIor  peperisse  filios:  Aristeum,  Nomium,  Auctoum  et 
Argeum.  Fictio  autem  hec  ab  hystoria  non  recedit.  Nam  ab 
Apolline  ideo  rapta  dicitur  nynpha,  quia  eius  mandato,  dum 
responsum  dedit  oratus,  seu  eius  opera,  dum  pestis  invasit  insù- 
lam,  in  Cyrum  montem  delata  est,  ibidem  et  si  non  omnes  >5 
peperit,  quia  iam  Bathos  dux  itineris  fuerat,  sed  in  etatem, 
sub  fervido  sole,  id  est  Apolline,  virilem  forte  deduxit.  Ve¬ 
runi  a  Speo  Thesalie  rege,  qui  apud  Peneum  fluvium  regnum 
habuit  patre  Cyrenis,  missi  sunt  qui  perquirerent  quonam 
abiisset  filia.  Qui,  ea  comperta,  a  loci  amenitate  detenti,  in  20 
iisdem  terris  aiunt  cum  Cyrene  remansisse.  Ex  his  tantum 
pueris  tres  aiunt  adultos  in  Thesalian  rediisse  et  avita  regna 
recepisse.  Inter  quos  dicunt  Aristeum  in  Arcadia  late  regnasse, 
eumque  primum  apis  et  mellis  usum  et  lactis  coagulum  tra- 
didisse,  atque  trapetis  oleas  premere,  oleum  educere  et  eius  25 
usum  ostendisse,  ut  refert  Plinius  de  Historia  naturali.  Pre¬ 
terea  sciens  factus,  syderis  solstitialis  ortus  primum  invenisse. 

57  c  |  Quibus  consideratis,  non  absurde  Virgilius  fabulam  Aristei, 
de  recuperatione  apium,  in  fine  Georgicorum  descripsit.  Hunc 
insuper  volunt  Auctonoem  Cadmi  filiam  in  coniugem  acce-  3° 
pisse,  et  ex  ea  suscepisse  Actheonem.  Sane,  ut  Salustio  placet, 
matris  consilio  relictis  Thebis,  in  Cheam  insulam  ilio  usque 
ab  hominibus  inhabitatam  abiit,  eamque  tenuit,  esto  reliquerit 
postea,  et  cum  Dedalo  in  Sardiniam  abierit,  in  qua,  ut  dicit 
Solinus  de  Mirabilibus,  urbem  Caralim  condidit.  Quid  inde  35 
ex  eo  contigerit  legisse  non  memini. 

Cap.  XIV 

De  Actheone  filio  Aristei. 

Actheon  filius  fuit  Aristei  ex  Auctonoe  coniuge,  Statio 
teste:  Nec  dum  i  1  le  habitus  aut  verse  crimina  forme  Mutat 
5  Aristeo  genitus  fraus  aspera  cornu  Tela  manu  reicitque  canes 
in  vulnus  Hyantes.  Hic  edam,  ut  ait  Ovidius,  Yanthius  appel¬ 
lata  est;  scribit  enim:  Cum  iuvenis  placido  compellat  Yan¬ 
thius  ore.  Et  sunt  qui  dicant  hoc  illi  nomen  a  puella  sepulta 
eo  in  loco  in  quo  natus  est.  Hic,  ut  ostendit  idem  Ovidius, 
10  Venator  fuit,  et  cum  die  quodam  venatione  fessus  in  valle 
Gargaphie  descendisset,  eo  quod  in  ea  fons  esset,  recens  et 
limpidus,  et  ad  eum  forte  potaturus  accederet,  vidit  in  ea 
Dianam  nudam  se  lavantem.  Quod  cum  egre  Diana  tulisset, 
sumpta  manibus  aqua,  in  faciem  eius  proiecit  dicens:  Vade  et 
*5  die  si  potes.  Is  autem  repente  in  cervum  conversus  est,  quem 
cum  canes  eius  vidissent,  confestim  irruerunt  in  eum,  illumque 
in  mortem  coactum  atque  dentibus  laceratum  comederunt. 
Circa  quod  figmentum  sic  scribit  Fulgentius:  Anaximenes,  qui 
de  picturis  antiquis  disseruit,  ait  libro  II0  venationem  Actheo- 
20  nem  dilexisse,  qui  cum  ad  maturam  pervenisset  etatem,  consi¬ 
derati  venationum  periculis,  id  est  quasi  nudam  artis  sue  ratio- 
nem  videns,  timidus  factus  est.  Et  paulo  post:  Sed  cum  venandi 
periculum  fugeret,  affectum  tamen  canum  non  dimisit,  quos 
inaniter  pascendo,  pene  omnem  substantiam  perdidit.  Ob  hanc 
25  rem  a  canibus  suis  devoratus  dieitur.  Hec  Fulgentius. 

Cap.  XV 

De  Yolao  Aristei  filio. 

Yolaum  dicit  Solinus  de  Mirabilibus  filium  fuisse  Aristei, 
et  post  eum  in  Sardinia  dominium  tenuisse.  Supra  autem  dixit 
30  in  suo  volumine  Yolaum  filium  fuisse  Yphyclei,  filii  Anphy- 
trionis,  et  eque  in  Sardinia  imperasse,  nescio  an  idem  sit 
vel  alius. 

Cap.  XVI 

De  Noi  mio  Apollinis  XI0  filio. 

Nomius,  ut  scribit  Iustinus  in  Epythoma,  filius  fuit  Apol¬ 
linis  et  Cyrenis.  Hunc  dicit  Leontius  Apollinem  nominatum, 
quicquid  supra  dixerit  Theodontius,  euraque  Arcadibus  impe-  5 
rasse,  eisque  leges  dedisse,  que  quoniam  quosdam  ex  optima- 
tibus  viderentur  offendere,  orta  seditione  inter  Arcades,  Aristeo 
favente,  pulsus  est,  et  loco  eius  regnavit  Aristeus.  Is  autem  ad 
Admethum  Thesalie  regem  confugit,  et  eius  armenta  VII  annis 
pavit,  tandem  viribus  reassumptis,  Aristeum  fugavit  et  Archadum  10 
verum  obtinuit  principatum,  cum  abiisset  Aristeus  in  Ceam 
insulam;  et  quoniam  armenta  pavisset,  Nomius  appellatus  est, 
quod  apud  Arcades  pastor  sonat.  Et  hinc  dicit  fictionem 
traxisse  locum,  Apollmem  scilicet  ob  occisos  Ciclopes  divinitate 
spoliatum,  Admeti  regis  armenta  pavisse.  Ego  autem  nescio  T5 
quid  credam  potius,  cum  et  vetustate  et  ignavia  librariorum 
adeo  periere  codices,  ut  subtractum  sit,  posse  de  quam  plurimis 
veritatem  cernere,  et  hinc  amplissimus  vagandi  locus  mendacio 
relictus  est,  cum  scribat  de  antiquis  unusquisque  quid  libet. 

Cap.  XVII  20 

De  Aucthoo  XII0  Apollinis  filio. 

Aucthous  filius  fuit  Apollinis  et  Cyrenis,  ut  supra  mon- 
stratum  est.  Hunc  sunt  qui  dicant,  discedentibus  fratribus  ex 
Affrica,  et  in  Greciam  venientibus,  Cyrene  remansisse,  et  his 
imperasse,  qui  una  secum  ibidem  remansere.  25 

Cap.  XVIII 

De  Argeo  XIII0  Apollinis  Alio. 

Argeus,  ut  supra  a  Iustino  monstratum  est,  Apollinis  fuit 
filius  et  Cyrenis.  Hic  de  se,  quod  ego  noverim,  nil  preter 
5  nudum  nomen  posteritati  reliquit. 

Cap.  XIX 

De  Esculapio  XIIII0  Apollinis  Alio,  qui  genuit  Macaonem. 

Esculapius,  ut  fere  prisci  testantur  otnnes,  Apollinis  et 
Coronidis  nynphe  fuit  filius.  Dicit  enim  Ovidius  hanc  ex 
10  Laryssa  fuisse  et  Flegie  filiani;  quam  cum  summe  Apollo 
diligeret  et  in  eius  ivisset  concubitum,  pregnans  effecta  est; 
porro  corvus  Apollinis  avis  ad  Apollinem  detulit,  quia  com- 
perisset  eam  iuveni  cuidam  Hemonio  eommisceri;  quam  ob 
causam  turbatus  Apollo  eam  sagittis  occidit,  et  facti  tandem 
'5  penitens,  cum  remediis  suis  illam  nequiret  ab  Inferis  revocare, 
secto  eius  utero,  conceptum  ex  se  eduxit  infantem,  eumque 
Esculapium  appellavit,  et,  ut  fertur,  Chyroni  centauro  tradidit 
educandum.  Quem  cum  vidisset  Alcbyroe  Chyronis  filia,  vati¬ 
cina  docta,  vaticinata  est:  Quia  mortuum  hominem  ab  |  Inferis 
20  revocaret  in  vitam,  et  ipse  fulminatus  deiceretur  ad  Inferos. 
Quod  eflfectu  non  caruit.  Aiunt  enim  hunc  arte  sua  cum  exi- 
mius  evasisset  medicus,  Diane  precibus,  Ypolitum,  membris 
collectis  undique,  in  vitam  revocasse  et  pristine  restituisse 
sanitati;  quam  ob  causam  turbatus  Iuppiter,  eum  fulmine  in- 
25  teremit,  ut  liquido  testatur  Virgilius  dicens:  Peoniis  revocatum 
lierbis  et  amore  Diane.  Tum  pater  omnipotens,  aliquem  indi- 
gnatus  ab  umbris  Mortalem  infernis  ad  limina  surgere  vite, 
Ipse  repertorem  medicine  talis  et  artis  Fulmine  Phebigenam 
Stygias  detrusit  in  undas  etc.  Que  huc  usque  dieta  sunt,  ut 
30  satis  patet,  hystoria  mixta  poeticis  est.  Ast  ut  pura  consistat 
hystoria,  excutiende  sunt  fictiones.  Et  ideo  corvum  accusasse 

Coronidem  sic  accipiendum  arbitror,  Apollinem  scilicet  augu- 
randi  peritia  fornicationem  novisse  Coronidis,  et  iratum  inter- 
fecisse  pregnantem.  Quod  autem  Ypolitum,  seu  ut  placet  Plinio, 
Castorem  Tyndari  filium,  ob  raptas  Lynceo  et  Yde  sponsas  a 
Lynceo  seu  Yda  occisum,  in  vitam  herbis  et  arte  revocaverit, 
taliter  contigisse  puto.  Hos,  seu  eorum  alterum,  non  mortuos, 
quia  a  morte  in  vitam  aliquem  revocare  solius  Dei  est,  sed 
vulnerum  immanitate,  et  ob  perditum  sanguinem  mortuos  exi- 
stimatos,  quos  cum  arte  et  sollicitudine  sua  in  sanitatem  re¬ 
vocassi  pristinam,  dictum  est  eum  illos  ab  Inferis  in  vitam 
retraxisse.  Quod  autem  ob  id  a  love  fulminatus  sit,  non  est 
credibile,  sed  ideo  fictum  credo,  quia  possibile  est  ob  eam 
curam  eum  laborasse  plurimum  in  exquisitione  herbarum  et 
aliarum  oportunitatum,  et  sic  propter  vires  fatigatus  in  febrem 
incidisse,  que  profecto  letale  fulmen  et  ignitum  est,  et  ex  ea 
febre  defecerit;  seu  forte  casu  fulminatus  est,  et  opinatum  ab 
ignaris  hoc  illi  contigisse  ob  revocatos  ab  Inferis  mortuos,  et 
bine  fabule  datum  principium.  Sane  Theodontius  negat  Apol¬ 
linem  dilexisse  Coronidem,  et  ex  eo  Esculapium  fuisse  con- 
ceptum,  asseritque  eum  ex  Hemonio  iuvene  et  Coronide  natum, 
sed  Apollinis  filius  dictus  est,  altera  ex  duabus  causis,  seu 
quia  matre  mortua  ante  partum  et  eius  secto  utero  eductus 
est,  quod  non  absque  opere  medici  sit,  per  quem  fingitur 
Apollo,  quia  medicine  repertori  et  sic  Apollinis  filius,  quia 
Apollinis  opere  natus  sit.  Seu  quia  qui  sic  nascuntur,  Apollini 
sacros  fore  voluere  veteres,  eo  quod,  ut  dictum  est,  Apollinis 
opere  lucem  sortiti  videntur  ;  et  ob  id  aiunt  |  Cesarum  fami- 
liam  sacra  Apollinis  observasse,  quia  primus  eorum,  qui  ex 
familia  Iulia  Cesar  dictus  est,  ob  eam  causam  cognomen 
adeptus  est,  et  factus  Apollini  sacer,  quia  execto  matris  utero 
in  lucem  venerit.  Preterea  potuit  Apollinis  haberi  filius,  quia 
clarissimus  evaserit  medicus.  Theodontii  autem  opinio  aliqua- 
liter  dictis  roboratur  Lactantii,  qui  de  Esculapio  in  libro  Divi- 
narum  institutionum  dicit  sic:  Hunc  Tarquitius,  de  illustribus 
viris  disserens,  ait  incertis  parentibus  ortum,  expositum,  et  a 
venatoribus  inventum,  canino  lacte  nutritum,  Chyroni  tradi- 

tum,  didicisse  medicinam.  Fuisse  autem  Messenium  sed  Epy- 
dauri  moratum  etc.  Post  hec  dicit  Lactantius,  hunc  enim  fuisse, 
qui  Ypolitum  curavit.  Ceterum  ne  ob  diversitates  relatorum, 
ubi  minime  oportunum  est,  mendaces  credantur  scriptores,  est 
5  advertendum,  ut  placet  Tullio  De  naturis  deorum,  quia  tres 
fuere  Esculapii.  Quorum  primum  dicit  ipse  filium  fuisse  Apol- 
linis,  eumque  speculum  invenisse,  et  primum  obligasse  vulnus, 
et  hunc  ab  Arcadibus  asserit  summe  coli.  Secundum  vero 
dicit  fratrem  fuisse  secundi  Mercurii  ex  Valente  patre  atque 
10  Coronide  matre  natum,  eumque  percussum  fulmine  interisse, 
et  Cynosuris  humatum.  Tercium  vero  filium  fuisse  dicit  Asyppi 
et  Arsynoe,  eumque  primum  alvi  purgationem  et  dentis  evul- 
sionem  comperisse,  eiusque  sepulcrum  esse  in  Arcadia,  non 
longe  a  Lusio  flumine,  circa  quod  et  lucus  ostenditur  eius. 

*5  Et  sic  erit  possibile  ex  bis  aliquem  ex  matris  utero  cesum, 
aliquem  ex  incerto  patre  natum  atque  expositum,  nec  obstat 
omnium  parentes  a  Tullio  nominari.  Vidi  ego  in  patria  et 
nonnunquam  ex  principibus  patrie  hominem,  qui  infans  fuit 
expositus,  et  demum  a  nutritore  tanquam  a  patre  cognominatus. 

20  Sed  quid  multa?  Qualiscunque  seu  quicunque  fuerit  ex  istis, 
tanta  veneratione  apud  Epydauros  habitus  est,  ut  etiam  Ro¬ 
mani  iam  fere  omni  Ytalia  occupata,  pestilentia  egretudinum 
agitati,  quasi  prò  singulari  et  certo  subsidio  legatos  ad  Epy¬ 
dauros  mitterent,  orantes,  ut  illis  de  oportuno  remedio  subve- 
25  nirent,  permitterentque  ut  Esculapium  tanquam  salutare  subsi- 
dium  Romam  deferrent,  concessumque  in  forma  serpentis,  dya- 
bolo  operante,  Romam  in  navi  deveherent,  illique  templum 
insigne  in  insula  Tyberis  construerent,  et  loco  salutaris  dei 
diu  colerent,  dato  illi  impune  Dyonisius  Syragusanus  nova- 
3°  cula  |  auream  abstulerit  barbam.  Esculapius  autem  dure  agens  5»  c 
interpretatur,  quod  forsan  noraen  labori  suo  circa  curam  Ypoliti 
conforme  fuit. 

Cap.  XX 

De  Macaone  Esculapii  filio,  qui  genuit  Asclepio. 

Macaon,  ut  dicit  Papias,  filius  fuit  Esculapii,  evo  suo 
insignis  medicus,  quod  ego  utrum  credam  nescio,  eum  saltem 
fuisse  medicum,  cum  scribat  Ysidorus  post  fulminatum  Escu-  5 
lapium  interdictum  fuisse  medendi  exercitium,  et  ut  ait  Plinius 
ubi  de  Hystoria  naturali:  cum  claruissent  opera  Esculapii 
temporibus  Troianis  sequentia  eius  in  nocte  densissima  latuere 
usque  ad  Peloponnesiacum  bellum,  et  tunc  ea  revocavit  in 
lucem  Ypocrates  etc.  Quod  tempus,  ut  dicit  Ysidorus,  fuit  10 
annorum  fere  quingentorum.  Hinc  ego  sumptum  puto  quod 
fictum  est,  Solem  ob  fulminatum  Esculapium  noluisse  aliquan- 
diu  lucis  currum  ducere,  ut  ostenderetur  Solis  inventimi,  scili- 
cet  medicinam,  eclipsim  passum  per  secula  plura,  et  tandem 
in  lucem  revocatum.  Ego  bunc  Machaonem  autoritate  Papié  s5 
non  apposuissem,  cum  eum  in  multis  circa  talia  minus  curiosum 
sepissime  invenerim  scripsisse  dissona  veritate,  sed  ut  pone- 
rem  me  traxit  solertia  Pauli,  qui  non  solum  Macaonem  Escu¬ 
lapii  filium  scribit,  sed  et  Asclepium  quendam  Macaonis  filium 
fuisse  confirmat.  20 

Cap.  XXI 

De  Asclepio  <  Macaonis  )  filio. 

Asclepius,  ut  dicit  Paulus,  fuit  filius  Macaonis,  credo, 
Augustinum  secutus,  qui  hunc  Esculapii  nepotem  videtur 
dicere,  scribens,  ubi  de  Civitate  dei,  Hermetem  Trimegistum  25 
Asclepio  loquentem  sic:  avus  enim  tuus,  o  Asclepi,  medicine 
primus  inventor,  cui  templum  consecratum  est  in  monte  Ly- 
bie,  circa  litus  Cocodrillorum,  in  quo  eius  iacet  mundanus 
homo,  id  est  corpus;  reliquus  vero,  vel  potius  totus  in  sensu 
vite  melior  remeavit  in  celum,  omnia  etiam  nunc  hominibus  3° 
adiumenta  prestans,  infirmis  numine  nunc  suo,  que  solet  me¬ 
dicine  arte  prebere.  Et  paulo  infra  idem  sequitur  Augustinus: 

Ecce  duos  deos  dicit  homines  fuisse  Esculapium  et  Mercu- 
rium  etc.  Verum  ego  librum  hunc  Hermetis  Trimegisti,  quem 
de  Ydolo  intitulat,  vidi,  nec  tamen,  qualiter  Esculapius  fuerit 
Asclepiadis  avus,  per  verba  Hermetis  precedentia  atque  se- 
5  quentia  dictis  ab  Augustino  percipere  queo,  certus  tamen 
quoniam  potius  ingenium  deficiat  meum,  quam  accusari  possit 
animadversio  Augustini. 

Cap.  XXII 

De  Psyce  XV*  Apollinis  filia. 

10  Psyces,  ut  dicit  Martialis  Capella  in  libro,  quem  De  nuptiis 

Mercurii  et  phylologie  scripsit,  filia  fuit  Apollinis  et  Endili- 
chie.  Ex  qua  Lucius  Apuleius,  in  libro  Methamorphoseon,  qui, 
vulgariori  |  vocabulo,  Asinus  aureus  appellatur,  longisculam  58  d 
recitat  fabulam  talem:  Regem  scilicet  fuisse  et  reginam,  quibus 
r5  tres  fuere  filie,  quarum  due  maiores  natu,  etsi  forma  specta- 
biles  essent,  iunior,  cui  Psyces  nomen  erat,  in  tantum  pulchri- 
tudine  ceteras  excedebat  mortales,  ut  non  solum  admiratione 
teneret  spectantes,  sed  infigeret  animis  ignaris  rei  miraculo 
credulitatem,  ut  Venus  esset  que  descendisset  in  terris,  et  fama 
20  longe  lateque  vulgata  invise  formositatis  egit,  ut  non  solum 
cives  sed  exteri  ad  visendam  Venerem  et  sacris  honorandam 
accederent,  templis  vere  Veneris  neglectis.  Quod  egre  Venus 
ferens,  in  Psycen  accensa,  Cupidini  filio  iussit,  ut  eam  amore 
ferventissimo  hominis  extreme  sortis  incenderet.  Interim  pater 
2s  de  nuptiis  virginis  Milesium  Apollinem  consuluit.  Qui  respon- 
dit,  ut  illam  in  vertice  montis  deduceret,  ibique  divina  stirpe 
creatum,  esto  pessimum  et  vipereum,  nancisceretur  virgo  ma- 
ritum.  Quo  responso  parentes  affecti,  cum  lacrimis  et  merore 
totius  civitatis,  virginem  in  predestinatum  deduxere  culmen, 

30  ibique  solam  liquere.  Que  et  si  solitudine  et  incerto  timore 
futuri  coniugis  anxiaretur,  non  tamen  diu  perstitit,  et  venit 
Zephyrus  mitis,  et  suavi  spiritu  eam  summens,  in  floridam  de- 
tulit  vallem;  in  qua  cum  aliquali  somno  lenisset  erumnam, 

surgens  vidit  gratuni  oculis  nemus  et  argenteis  undis  manan- 
tem  fontem,  atque  palatium  non  solum  regium  sed  divinum, 
miris  ornatum  divitiis;  quod  cura  intrasset  et  ingentes  invenisset 
thesauros  absque  custode,  et  miraretur  plurimum,  obsequentium 
vocibus  absque  corporibus  auditis,  intravit  lavacrum,  invisis  5 
sibi  assistentibus  obsequiosis.  Inde  cena  divinis  conferta  da- 
pibus  sumpta,  cubiculum  intrans,  conscendit  genialem  thorum, 
et  soporate  maritus  affuit.  Qui  cum  eam  sibi  fecisset  coniugem, 
veniente  luce  invisus  abiit;  et  sic  sepius  magna  Psycis  con- 
solatione  continuans,  factum  est  ut  sorores,  eiusdem  audito  10 
Psycis  infortunio,  e  domibus  maritorum  ad  lugubres  parentes 
accederent,  et  una  cum  eis  sororis  infelices  nuptias  deflerent. 

At  Cupido  presentiens  quid  invidia  sororum  pararetur  Psyci, 
eam  premonuit,  ut  earum  omnino  docci  faceret  lacrimas,  nec 
in  suam  perniciem  pia  atque  credula  esset.  Quod  cum  spopon-  I5 
disset  Psyces,  se  cepit  deplorare  captivam  et  quod  sorores 
videre  et  alloqui  non  posset,  et  venientem  atque  redarguen- 
tem  Cupidinem  precibus  in  eam  sententiam  traxit,  ut  cum  eis 
59  a  loqui  posset,  Zephy|roque  iuberet,  ut  eas  ad  se  leni  deferret 

flatu.  Qui  cum  fecisset,  concessit  etiam  ut  ex  thesauris,  quos  20 
liberet,  asportare  permitteret,  sed  earum  suasionibus  nullo  modo 
crederet,  nec  suam  videre  formam  alicuius  consilio  exoptaret. 
Tandem  complorata  domi  Psyce  a  sororibus,  scopulum  conscen¬ 
dere,  et  ululatu  femineo  redintegrato  a  Psyce  audite  sunt,  atque 
paucis  consolate  verbis,  et  postremo  illas  Zephyrus  Psycis  im-  25 
perio  in  vallem  detulit  amenam.  Ibi  a  Psyce  festiva  caritate 
suscepte,  divinum  nemus  et  regiam,  thesaurosque  mirate,  et 
lavacro  atque  cibo  refecte,  percontari  scrupulose  cepere,  quisnam 
eius  vir  ac  tantarum  rerum  dominus  esset.  Illa  autem  memor 
precepti  coniugis,  iuvenem  finxit  venationibus  intentum;  et  con-  30 
cessis  eis  que  vellent  ex  thesauris,  a  Zephyro  illas  in  summi- 
tate  montis  iussit  deferri.  Que,  post  longas  infortuniorum  suorum 
querelas,  felicitati  Psycis  invidentes,  celatis  thesauris  fictisque 
lacrimis  ad  parentes  rediere,  et  inde  inito  de  pernicie  Psycis 
consilio  abiere  ad  viros.  Psyces  autem  iterum  premonetur  a  33 
viro,  ut  sororum  evitaret  insidias,  et  nullius  consilio  eum  videre 

conetur.  Revertuntur  interim  sorores  invide,  et  obsequio  Zephyri 
ex  vertice  montis  deferuntur  ad  Psycem,  et  letanter  suscepte 
felicitati  et  pregnationi  congratulantur  sue;  captamque  verbis 
mellifluis  aggrediuntur  venenosis  colloquis,  inquirentes  iterum 
5  quisnam  vir  eius  esset.  Psyces  autem  pridiani  oblita  mendacii, 
in  fictionem  alteram  devertit,  eumque  dixit  mediocris  etatis 
hominem  et  vacantem  negociationibus,  datisque  muneribus 
iussit  illas  Zephyro  reportaret.  Que  cum  advertissent  eam,  non 
ea  forma  qua  pridie  dixisset,  virum  designasse,  illum  ab  ea 
10  invisum,  et  perconsequens  arbitrate  deum  sunt,  et  sic  acrius 
exarsere.  Et  inde  die  redeuntes  seguenti,  aflfectu  pio  verbis 
se  maximam  salutis  eius  curam  gerere  monstravere,  asseve- 
rantes  post  multa  se  prò  comperto  habere  a  circumvicinis 
incolis,  non  hominem,  sed  serpentem  tortuosum  illas  edes  inco- 
I5  lere,  eiusque  virum  esse,  nec  illum  aliud  expectare  quam 
maturitatem  eius  quem  gerebat  in  utero,  ut  ex  ea  illoque  se 
ampliori  sagina  saturaret.  Quibus  terrefacta  Psyces  et  eis  ultra 
aures  prebens,  eo  quod  ille  adeo  se  videri  recusaret,  eis  re- 
missis  ad  scopulum,  consilio  earum  novaculam  paravit,  et  lu- 
20  cernam  abscondit  sub  modio,  nocte  seguenti  visura,  quisnam 
esset  is  cuius  uteretur  concubitu,  et  ut  illum  perinieret  |  si 
verbis,  responderet  forma,  sororum.  Intrat  igitur  more  suo 
lectum  Cupido,  et  in  somnum  solvitur.  Psyces  vero,  aperto 
lumine,  vidit  illum  mira  formositate  conspicuum  iuvenem,  alis 
25  pernicibus  insignitum,  et  ad  eius  pedes  arcum  et  pharetram 
sagittis  confertam;  e  quibus  cum  unam  mirabunda  eduxisset, 
expertura  aciem,  adeo  digito  impressit  suo,  ut  aliqualis  scatu¬ 
rirei  e  vulnere  sanguis.  Quo  facto,  miro  dormientis  adhuc 
amore  flagravit.  Dumque  illum  mirabunda  conspiceret,  favillula 
30  ex  lucerna  prosilivit  in  dexterum  dormientis  humerum;  quam 
ob  rem  expergefactus  Cupido  repente  fugam  arripuit.  Veruni 
Psyces  cum  illum  cepisset  crure  atque  fortiter  teneret,  tam  diu 
ab  eo  per  aerem  delata  est,  donec  fessa,  eo  dimisso,  caderet. 
Cupido  autem  in  vicinam  cupressum  evolans,  longa  querela  eam 
35  redarguit,  seipsum  damnans,  quod  a  matre  missus,  ut  illam  extre- 
mi  hominis  amore  incenderet,  et  ipse  se  ipsum  ob  eius  pulchri- 

tudinem  vulnerasset;  et  inde  evolavit.  Psyces  vero  postquam 
illum  videre  non  potuit,  se  in  propinquum  deiecit  fluvium  mor- 
tem  cupiens.  Fluvius  autem  aspernatus  eam  deduxit  in  ripam, 
ubi  a  Pane  deo  verbis  solata  aliquantisper  est.  A  quo  tandem 
discedens  in  civitatem  venit,  in  qua  altera  sororum  nupta;  quam  5 
cum  convenisset  illi  casum  suum  recitavit  oranem,  verum  vin- 
dicte  avida,  in  perniciem  sororis  consultricis  astutule  mentita 
est  circa  extremum  verborum  Cupidinis,  asserens  eum  dixisse: 
abi  hinc  et  res  tuas  affer,  postquam  imperium  meum  servare 
nequisti,  ego  autem  sororem  tuam,  teque  nominavit,  meis  nuptiis  10 
coniugabo,  et  me  fecit  inde  confestim  a  Zephyro  deferri  in 
culmen  ex  quo  sustulerat.  Quod  cum  audisset  illa,  confestim 
evolavit  in  montem,  et  alio  dante  vento  inquit:  Accipe  Zephyre 
dominam  tuam  meque  deducito  in  viri  cubiculum,  et  cum  ver¬ 
bis  sumpto  saltu  maximo,  se  in  ingens  precipitium  dedit,  quaè-  '5 
satoque  corpore  toto,  alitibus  esca  effecta  est.  Psyces  inde  equo 
modo  et  aliam  sororem  misit  in  saltum  Demum  cum  primo 
cereris  inde  Iunonis  precibus  exquisisset  subsidium,  et  ab 
utraque  repulsami  habuisset,  audissetque,  iubente  Venere,  Mer- 
curium  voce  preconia  mortalibus  cunctis  iussisse,  ut  nemo  eam  20 
occultaret,  et  dona  indicanti  preponeret,  se  ad  fores  Veneris  pre- 
sentavit.  A  qua  obiurgata  diu  et  capillis  tracta,  sollicitudini 
et  tristitie  ancillis  suis  ut  excruciaretur  tradita  est.  A  quibus 
cum  esset  verberibus  lacessita,  eidem  a  Venere  cumulus  segetum 
multiplicium  appositus  est,  iussumque  ut  in  seguenti  |  vespere  25 
grana  seminum  omnium  discreta  representaret  eidem.  Quo  iussu, 
abeunte  Venere,  obstupefacta  Psyces  riguerat,  sed  advenien- 
tibus  formicis  ab  eis  confestim  iussa  Veneris  peracta  sunt. 
Secundo  autem  Venus  precepit  eidem,  ut  floccum  aurei  velleris 
ostensi  pecoris  eidem  portaret;  quod  Psyces,  secuta  monitum  3° 
palustris  arundinis,cum  obtinuisset,  imperanti  reportavit.  Tercio 
Venus,  urnulam  tradidit  iussitque,  ut  plenam  ex  undis  Stigiis 
ei  deferret  confestim.  Que  cum  locum  videret  inaccessibilem, 
aquile  volantis  subsidio  mandatum  dire  socrus  implevit.  Quarto 
Venus,  data  ei  pixide,  iussit  illi  ad  Inferos  descenderet  Proser-  35 
pineque,  sua  ex  parte,  paululum  sue.  formositatis  exposceret. 

Que  cum  iret  ad  turrim  se  precipitatura,  ab  eadem  monita 
descendit  ad  Inferos,  et  legationi  peracta,  pixidem  plenam  atque 
eoopertam  assumpsit,  et  ad  superos  remeavit,  sed  immemor 
mandatorum  turris,  sumptura  aliquantulum  divine  formositatis, 
5  ut  amanti  suo  pulchrior  videretur,  aperuit  pixidem  ex  qua  pro- 
silivit  somnus  infernus,  qui  in  eam  iniectus,  eam  non  aliter 
quam  corpus  mortum  soporavit.  Sed  Cupido  iam  convalescens 
a  vulnere,  casum  sue  Psycis  advertens,  per  fenestram  cubiculi 
evolavit  ad  dormientem,  detersoque  ab  ea  somno  et  in  pixidem 
10  redacto,  redarguit  eam  presuntionis  adversus  monitus  habite, 
dixitque  ut  mittenti  deferret,  quod  et  factum  est.  Cupido  autem 
impatiens  infelicitatum  et  laborum  puelle  a  se  dilecte,  Iovem 
oravit,  ut  pateretur  i  1 1  a  ni  sibi  coniugem  fore.  Qui  precibus 
annuens,  congregatis  diis,  eorum  in  presentia  iussit  ut  Psyces 
J5  coniunx  esset  perpetua  Cupidinis.  Quam  Mercurius  Iovis  iussu 
devexit  in  celum  et  ibidem,  immortalis  effecta,  nuptie  celebrate 
sunt.  Ipsam  autem  Cupidini  peperit  voluptatem  filiam.  Serenis¬ 
sime  rex,  si  huius  tam  grandis  fabule  ad  unguem  sensum 
enucleare  voluerimus,  in  ingens  profecto  volumen  evaderet, 
20  et  ideo  cur  Apollinis,  et  Endilichie  fìlia  dicatur  Psyces,  que 
eius  sorores,  et  cur  Cupidinis  dicatur  coniunx,  cum  paucis  ex 
contingentibus  dixisse  satis  sit.  Psyces  ergo  anima  interpreta- 
tur.  Hec  autem  Apollinis,  id  est  solis,  fìlia  dicitur,  eius  sci- 
licet  qui  mundi  vera  lux  est  deus,  cum  nullius  alterius  po- 
*5  tentie  sit  rationalem  creare  animam,  nisi  dei.  Endelichia 
autem,  ut  dicit  Calcidius  super  Tymeo  Platonis,  perfecta  etas 
interpretatur  ;  cuius  ideo  rationalis  anima  |  dicitur  fìlia,  quia  et 
si  in  utero  matris  illam  a  patre  luminum  suscipiamus,  non  tamen 
eius  apparent  opera,  nisi  in  etate  perfecta;  cum  potius  naturali 
30  quodam  instinctu  usque  ad  etatem  perfectam  feramur,  quam 
iudicio  rationis;  etate  vero  perfecta  agere  incipimus  ratione; 
ergo  bene  Apollinis  et  Endelichie  fìlia  dicitur.  Sunt  huic  due 
sorores  maiores  natu,  quarum  una  est  anima  vegetativa,  altera 
vero  sensitiva,  sed  Psyces  pulchritudine  illas  excedit,  et  hoc 
35  ideo  quia  vegetativa  anima  communicamus  cum  plantis,  sen¬ 
sitiva  autem  cum  brutis,  rationali  quidem  cum  angelis  et  Deo, 

quo  nil  pulchrius.  Psyces  vero  ideo  dicitur  iunior,  quia  longe 
ante  eam  vegetativa  conceditur  fetui,  et  inde  tractu  tempo- 
ris  sensitiva,  postremo  a  deo  rationalis  infunditur.  Ille  ante 
nubunt,  quod  ideo  dictum  est,  quia  corporeis  sunt  annexe 
virtutibus.  Huius  autem  coniugium  divine  stirpi  servatur,  id  5 
est  amori  honesto,  seu  ipsi  Deo,  cuius  inter  delicias  a  Zephyro, 
id  est  a  vitali  spiritu,  qui  sanctus  est,  defertur  et  matrimonio 
iungitur.  Hic  coniugi  prohibet,  ne  eum  videre  cupiat,  ni  per¬ 
dere  velit,  hoc  est  nolit  de  eternitate  sua,  de  principiis  re¬ 
rum,  de  omnipotentia  videre  per  causas,  que  soli  sibi  nota  10 
sunt;  nam  quotiens  talia  mortales  perquirimus,  illum,  imo 
nosmet  ipsos  deviando  perdimus.  Sorores  autem  non  nunquam 
ad  methas  usque  primas  deliciarum  Psycis  deveniunt,  et  ex 
thesauris  eius  reportant,  in  quantum  penes  rationem  viventes 
melius  opus  suum  vegetatio  peragit,  et  sensitive  virtuies  eia-'  *5 
riores  sunt,  et  longius  perseverant.  Sane  invident  sorori,  quod 
minime  novum  est  sensualitatem  cum  rationem  discordem,  et 
dum  illi  blandis  verbis  suadere  non  possunt,  ut  virum  videat, 
id  est  velit  naturali  ratione  videre  quod  amat,  et  non  per  fidem 
cognoscere,  eam  terroribus  conantur  inducere,  asserentes  eum  20 
immanem  esse  serpentem,  seque  eam  divoraturum;  quod  quidem 
totiens  sit,  quotiens  sensualitas  conatur  rationem  sopire,  et 
ostendere  anime  contemplationes  incognitarum  rerum  per  cau- 
sam,  non  solum  delectationes  sensitivas  auferre,  sed  labores 
maximos  et  angores  minime  oportunos  ingerere,  et  nil  demum  25 
placide  retributionis  afferre.  Anima  autem,  dum  minus  prudens 
talibus  demonstrationibus  fidem  adhibet,  et  quod  negatur  vi¬ 
dere  desìderat,  occisura,  si  voto  non  conrespondeat  forma, 
videt  effigiem  viri  pulcherrimam,  id  est  extrinseca  Dei  opera, 
formam,  id  est  divinitatem,  videre  non  potest,  quia  Deum  nemo  3° 
vidit  unquam;  et  cum  favillula  ledit  et  vulnerat,  id  est  superbo 
desiderio,  per  quod  inobediens  facta,  et  sensualitati  credula, 

60  a  bonum  contem|plationis  amittit,  et  sic  a  divino  separatur 
coniugio.  Tandem  penitens  et  amans,  perniciem  sororum  curat 
astutia,  easque  adeo  opprimit,  ut  adversus  rationem  nulle  sint  35 
illis  vires,  et  erumnis  et  miseriis  pur-gata  presumptuosa  su- 

perbia  atque  inobedientia,  bonum  divine  dilectionis  atque  con- 
templationis  iterum  reassumit,  eique  se  iniungit  perpetuo,  dum 
perituris  dimissis  rebus  in  eternam  defertur  gloriam,  et  ibi  ex 
amore  parturit  Voluptatem,  id  est  delectationem  et  letitiam 
5  sempiternam. 

Cap.  XXIII 

De  Arabe  XVI0  Apollinis  filio. 

Arabs,  ut  placet  Plinio  in  libro  Naturalis  hystorie,  Apollinis 
et  Babillonie  fuit  filius,  quem  medicine  artis  dicit  etiam  re- 
10  pertorem.  Puto  ego  hunc  seu  Babilonem  fuisse  hominem,  et 
ibidem  medicinam  ostendisse  prius,  seu  apud  Babilonios  didi- 
cisse,  et  ad  Arabes  primum  detulisse;  et  hinc  Apollinis  filius 
dictus,  quia  medicus,  et  Babillonis,  quia  in  Babillonia  natus 
vel  eruditus  sit. 

15  Cap.  XXIV 

De  Tytio  filio  Jovis  tertio. 

Postquam  Apollinis  longa  posteritas  expedita  est,  ut  ad 
Iovis  filios  revertamur  ordo  postulat.  Ex  quibus  sese  ante  alios 
Tytius  offert.  Quem  dicit  Leontius  filium  fuisse  Iovis  ex 
20  Hellare  Orcomeni  filia,  quam  pregnantem  Iuppiter,  iram 
Iunonis  timens,  occultavit  in  terram,  ex  quo  factum  est,  ut 
nascens  puer  ex  terra  natus  videretur,  ut  Servius  asserebat. 
Que  quidem  terra  postmodum  eum  enutrivit,  et  sic  non  mater, 
sed  nutrix.  Is  tamen  cum  ad  integram  venisset  etatem,  Lato- 
25  nam  Apollinis  matrem  amavit,  eamque  de  stupro  interpella- 
vit.  Quam  ob  rem  turbatus  Apollo  eum  sagittis  occidit,  et  apud 
Inferos  religavit,  atque  eius  iecur  vulturibus  laniandum  appo- 
suit  hac  lege,  ut  consumptum  restauraretur  illico,  et  sic  nun- 
quam  vultures  a  discerpendo  cessarent,  nec  ipse  a  patiendo. 
30  Restat  nunc  buie  fictioni  velum  eripere,  ut  quod  contegat  vi- 

deamus.  Dicit  enim  primo  Iovem  pregnantem  in  terris  abscon- 
disse;  nil  enim  occultius  tegitur,  quam  quod  infoditur,  et  ideo 
debemus  intelligere  hanc  secretissime  fuisse  servatam,  et  hoc 
timore  Iunonis,  id  est  maioris  potentie,  cum  dea  regnorum 
sit  Iuno.  Terram  autem  aluisse  Tytium  non  est  novum,  cum  5 
omnes  alamur  a  terra.  Quod  Latonam  Apollinis  matrem  ama- 
verit,  ingentem  eius  demonstrat  animum,  celsitudinem  enim 
appetiit,  que  claritatis  mater  est,  sed  ab  Apolline,  id  est  a 
regio  splendore,  deiectus  est  apud  Inferos,  id  est  apud  plebe- 
ios,  quos  penes  semper  curarum  plenus  fuit,  qualiter  posset  10 
in  gradum,  ex  quo  deciderat,  reascendere.  Recitat  ex  isto  Tytio 
Leontius  brevem  hystoriam,  et  dicit  hunc  apud  Boetios  magnum 
fuisse  hominem,  et  viribus  temptasse  ex  Delpho  Apollinem 
eicere,  a  quo  ipse  eiectus  est,  et  fere  ad  privatam  vitam  re- 
dactus.  De  pena  autem  illi  apposita  dicit  ubi,  de  Somnio  Sci-  '5 
pionis  Macrobius  sic:  Vulturem  iecur  immortale  tondentem, 
nichil  aliud  intelligi  volentes,  quam  tormenta  conscientie 
60  b  obno|xia  flagitio  viscera  interiora  rimantis,  et  ipsa  vitalia  in¬ 
defessa  admissi  sceleris  admonitione  laniantis,  semperque  curas, 
si  requiescere  forte  tentaverint  excitantis,  tanquam  fàbris  rena-  70 
scentibus  infierendo,  nec  ulla  sibi  miseratione  parcentis,  lege 
hac,  qua  se  iudice  nemo  oocens  absolvitur,  nec  de  se  suam 
potest  vitare  sententiam.  Hec  Macrobius. 

Cap.  XXV 

De  Bacho  secutidi  Iovis  IIII0  filio,  qui  genuit  Hymeneum,  25 

Thyoneum  et  Thoantem. 

Bachus  Iovis  filius  et  Semeles  ab  Ovidio  et  reliquis  omni¬ 
bus  poetis  dicitur.  Ex  cuius  origine  talis  recitatur  fabula.  Cum 
amaret  Iuppiter  Semelem  Cadmi  filiam,  et  ipsa  concepisset 
ex  eo,  accessit  ad  eam  Iuno,  formam  gerens  Beroe  Epydaurie  3° 
anus,  et  inito  cum  (ea)  colloquio,  perquisivit,  tiumquid  dilige- 
retur  a  love.  Cui  dixit  Semeles  arbitrari  se  diligi;  tunc  Iuno: 
non  potes,  filia,  nisi  uno  modo  cognosqere,  scilicet  si,  Stygis 

interposito  iuramento,  promittat  tecum  eo  pacto  coniungi,  quo 
limoni  iungitur.  Semeles  experientie  avida,  venienti  iuramen- 
tum  et  inde  munus  poposcit.  Iuppiter  autem  dolens,  eam,  ne 
adversus  iuramentum  ageret,  fulminavit  et  mortue  filium  traxit 
5  ex  utero,  suoque  apposuit  femori,  donec  tempus  perficeretur, 
quod  eum  esse  in  ventre  matris  oportunitas  exigebat.  Hunc 
primo  clam  nutrì vit  Yno  matertera  eius,  postmodum  nynphis 
tradidit,  que  etiam  ei  alimenta  dederant,  ut  ait  Ovidius:  Furtim 
illuni  primis  Yno  matertera  cunis  Educat,  inde  datum  nynphe 
10  Nyseides  antris  Occuluere  suis  lactisque  alimenta  dedere.  Et 
alibi.  Nysiadas  nynphas,  puerum  querente  noverca,  Hanc  fron- 
dem  cunis  apposuisse  ferunt,  scilicet  ederam;  que,  ut  idem 
dicit  Ovidius,  fuit  postea  gratissima  Bacho.  Huic  insuper 
alumnum  dicunt  fuisse  Sylenum,  qui  captus  a  rusticis,  a  Myda 
'5  Bacho  restitutus  est,  ut  ait  Ovidius.  Rex  venit  et  Iunoni  Syle¬ 
num  reddit  alumno.  Hunc  preterea  curru  et  sociis  honorant; 
de  quibus  sic  refert  Statius:  Promovet,  effrene  dextra  levaque 
sequuntur  Lynces,  et  uda  mero  lambunt  retinacula  tygres.  Post 
exultantes  spolia  armentalia  portant,  Seminecesque  lupos,  scis- 
20  sasque  Mimallones  ursas.  Nec  comitatus  iners,  sunt  illic  Ira 
Furorque  Et  Metus,  et  Virtus  et  nunquam  sobrius  Ardor,  Succi- 
duique  gradus  et  castra  simillima  regi  etc.  Dicuntur  insuper 
eum  primum  vitem  piantasse,  ut  ait  Accius  in  Bachis:  |  o  Dyo- 
nise,  pater  optime,  vite  sator,  Semela  genitus  euhia.  Et  hinc 
25  vini  deum  asserunt.  Ederam  ei  sacrain  et  vannum  et  Marsyam 
in  tutelam  eius  ascribunt.  Eique  Adryanam  Mynois  filiam 
coniugem  copulant.  Baculum  ab  eo  repertum  atque  denomi- 
natum  affirmat  Rabanus,  ut  eo  homines  vino  graves  uterentur. 
Multis  et  illuni  nominibus  vocant,  de  quibus  Ovidius:  Tura 
30  dabant,  Bachumque  vocant  Bromiumque  Lyeum  Ignigenamque, 
satumque  iterum,  solumque  bimatrem.  Additur  bis  Nyseus  in- 
tonsusque  thyones,  Et  eum  Leneo  genialis  consitor  uve,  Nicti- 
liusque  Eleusque  parens  et  Yacus  et  Euan,  Et  que  preterea 
per  Graias  plurima  gentes  Nomina,  Liber,  habes,  tibi  enim 
35  [in]consumpta  iuventa  est,  Tu  puer  eternus  et  formosissimus 
alto  Conspiceris  celo,  tunc  cum  sine  cornibus  astas  etc.  Addit 

etiam  alia  nomina  Albericus,  vocatumque  dicit:  Euchium,  Bry- 
seum  et  Bassareum.  Lactantius  etiam  eum  vocari  dicit  Dyti- 
rambum.  Dicit  insuper  Servius,  Orpheum  dicere  hunc  a  Gigan- 
tibus  membratim  discerptum.  Qnod  Albericus  affirmat,  addens 
quod  ab  eis  ebrius  sit  inventus,  eumque  dicit  sepultum  et  5 
postea  surrexisse  integrum.  Pingebant  etiam  eum  antiqui  in 
habitu  muliebri,  et  nudum  atque  puerulum,  ei  nocturno  tem¬ 
pore  tibiis,  et  cymbalis,  et  clamore  sacrum,  quod  orgia  voca- 
bant,  celebrantes.  Preterea  hec  alia  etiam  recitantur,  sed  quo- 
niam  non  comperta  sunt  omnia  que  queruntur,  que  videri  10 
possunt  de  appositis  videamus.  Primo  igitur,  et  ante  omnia, 
prò  constanti  videntur  tenere  hystoriographi  Dyonisium  ho¬ 
minem  ex  love  et  Semele  natum,  adeo,  ut  de  tempore  inter 
antiquos  plurima  fuerit  varietas.  Ex  quibus  alii  Dyonisium,  alii 
Liberum  patrem  vocant;  et  quoniam  non  constat  cuius  Iovis  *5 
fuerit  filius,  ego  secundo  ascripsi  Iovi,  eo  quod  eius  evum 
melius  videatur  convenire  cum  secundo,  quam  cum  aliquo 
aliorum.  Dicit  enim  Eusebius  in  libro  Temporum,  a  quibusdam 
arbitrari,  Danao  Argis  regnante,  Dyonisium  in  Yndia  Nysam 
condidisse,  et  suo  nomine  nuncupasse,  et  eodem  tempore  eum  20 
in  Yndia  militasse,  et  eius  in  exercitu  fuisse  mulieres  Bachas 
cognominatas  ob  furorem  potius  quam  ob  virtutem;  quod  qui- 
dem  fuit  circa  annos  mundi  fiTdccxxviiii.  Paulo  post  idem 
Eusebius  dicit,  regnante  Danao  Argis,  Cadmus  regnavit  The- 
bis,  ex  cuius  filia  Semele  natus  est  Dyonisius,  id  est  Liber  25 
pater,  quod  secundum  eius  annorum  descriptionem  comprehen- 
deretur  fuisse  circa  annos  mundi  Tildcclxvi.  Nec  multo  post 
dicit  anno  XXXV0  Lycei  regis  Argivorum,  Dyonisius,  qui 
latine  dicitur  Liber  pater,  nascitur  ex  Semele,  quod  contigisse 
videtur  anno  mundi  iTIdcccxiiii.  Inde  subsequitur,  Acrisio  re-  3° 
6°  d  gnante  Argivis,  Dyonisius  qui  |  et  Liber  pater,  adversus  Yndos 
dimicans,  Nysam  urbem  iuxta  Yndum  flumen  condidit,  quod 
factum  colligitur  anno  mundi  mdccclxx.  Quanta  hec  sit  tem- 
poris  diversitas,  ab  Eusebio  ex  comentariis  veterum  collecta, 
facile  comprehendi  potest;  nostrum  autem  est  per  coniecturas  35 
arbitrari,  quod  verius  potuerit  ex  dietim  tempus  attribuì  evo 

Bachi.  Ego  autem,  omissis  causis  me  moventibus,  arbitror  Bachi 
dies  fuisse  circa  antiquius  horum  tempus,  seu  saltem  quod  de 
proximo  sequitur,  eumque  ea  tempestate  natum  egisse  que  ab 
eo  gesta  narrantur.  Sed  his  curiosioribus  derelictis,  ad  figmenta 
5  tendamus.  Fulminatam  Semelem  a  casu  sumptum  credo,  eam 
scilicet  a  fulmine,  seu  ab  ignita  febre  in  mortem  deductam, 
quarum  utramque  a  love,  id  est  ab  elemento  ignis,  emissam 
non  mirabitur  eruditus.  Evulsum  ab  utero  mortue  matris  fetum, 
et  Iovis  femoribus  applicitum,  notissimum  obstetricibus  officium 
10  designatur;  necesse  enim  est,  ut  caloribus  extrinsecis,  qui  per 
Iovem  debent  intelligi,  faveatur  qui  ante  tempus  intrinsecis 
aufertur.  Sed  cum  sit  hec  expositio  physica,  hystoricam  recitat 
Pomponius  Mela  in  Cosmographia,  dicens:  Urbium  quas  inco- 
lunt  Yndi,  sunt  autem  plurime,  Nysa  est  clarissima  et  maxima, 
>5  montium  Meros  Iovi  sacer,  famam  hinc  precipuam  habent  in 
illa  genitura,  in  huius  specu  Liberum  arbitrantur  esse  nutri- 
tum,  unde  Grecis  autoribus,  ut  femori  Iovis  insitum  dicerent, 
aut  materia  ingessit  aut  error.  Hec  ille.  Albericus  autem  ad- 
dit,  dicens  a  Remigio  affirmarì  apud  Nysam  Liberi  patris 
20  haberi  crepundia  in  testimonium  quod  ibidem  altus  sit.  Quod 
si  sic  est,  autumo  de  altero  intelligendum  sit,  quam  de  eo,  qui 
ex  Semele  natus  est;  ex  quo  etiam  sequi  posset  temporum 
diversitates  a  diversis  Dyonisiis  exortas  esse.  De  hoc  enim,  si 
is  fuit,  dicit  Orosius  sic:  Subactam  Yndiam  Liber  pater  san- 
25  guine  madefecit,  cedibus  opplevit,  libidinibus  polluit,  gentem 
utique  nulli  hominum  unquam  obnoxiam,  vernacula  tantum 
quiete  contentam.  Ceterum,  ut  ad  sensus  physicos  tectoa  sub 
fabula  redeamus,  dico,  quod  nonnulli  volunt  prò  Bacho  vi- 
num  intelligi,  et  sic  Semeles  prò  vite  sumetur;  que  ex  love, 
3°  id  est  ex  calore,  in  altura  humorem  terre  immixtum  per 
(vitis)  poros  trahente  se  pregnantem,  id  est  turgidam  facit,  et 
in  palmites  botrosque  sucos,  tanquam  in  conceptum  fetum 
emittit,  tunc  autem  fulminatur,  cum  adveniente  autumnali  ca¬ 
lore  non  in  ampliorem  maturitatem,  sed  potius  in  corruptio- 
35  nem  et  putredinem  fructum  conceptum  deduceret,  ut  auferatur 
necesse  est,  et  femori  Iovis,  id  est  calori  altero,  applicetur. 

61  a  Quod  quidem  sit,  dum  pressura  ex  uvis  vinum  |  aut  igni  ipsis- 
met  pressis  bulliendum  concedimus  iterum,  donec  defecatum 
tali  bullitione  reddatur  potili  aptum.  Deinde  Yno,  id  est  vas, 
illud  servat  occultum,  id  est  contectum,  ne  a  Iunone  inve- 
niatur,  id  est  ne  ab  aere  corrumpatur.  Seu  pregnantem  tunc  5 
Semelem  dicimus  ex  love,  cum  vitem  agente  calore  turgidam 
cernimus  vere  primo;  verum  tunc  fulininatur,  dum  estivo  ca¬ 
lore  preter  consuetum  exuritur;  tunc  autem  apertis  poris 
conceptum  emittit  in  botros,  quod  femori  Iovis,  id  est  diurno 
calori,  applicatur,  ut  quam  ex  matre  non  habuerat,  a  patre  10 
maturitatem  accipiat;  et  tunc  Yno  illud  servat  occulte,  dum  a 
pampinis  tegitur,  ne  ab  aere  nimis  calido  offendatur;  et  illud 
tunc  nutriunt  nynphe,  dum  nocturnis  humiditatibus  restauratur, 
quod  calore  diurno  fuerat  exhaustum.  Sylenus  senex  eius 
alumnus  dicitur,  eo  quod  senes  fere  potu  magis  quam  cibo 
sustententur.  Qui  illi  a  Myda  avarissimo  homine  ideo  restitui- 
tur,  quia  avarus  potationibus  non  delectatur.  Curru  et  sociis 
uti  ideo  a  poetis  dictum  est,  ut  nonnulli  ex  suis  demonstrentur 
effectus.  Nam  prò  curru  ebriorum  volubilitas  assumenda  est. 
Lynces  autem  illi  attribuuntur,  ut  intelligatur  vinum  moderate  20 
sumptum  vires,  audaciam  et  perspicaciam  augere.  Tigres  autem 
ideo  currum  trahunt,  ut  ebriorum  ostendatur  sevitia.  Nemini 
enim  parcit  onustus  vino.  Sunt  preterea  temulenti  temerari 
adeo,  ut  in  quodcunque  periculum  inconsiderate  irruant,  quod 
per  semineces  lupos,  et  scissas  ursas,  que  in  predam  Bachi  2s 
deportantur  intelligo.  Quod  irascantur  facile  et  inde  veniant 
in  furorem,  satis  liquido  patet,  et  sic  non  sobrio  comitantur 
ardore.  Meticulosi  etiam  sunt  vinolenti,  quia  perdito  recto 
rationis  iudicio  sepissime  non  timenda  pavescunt.  Virtus  autem, 
cur  currui  Bachi  iungatur,  pretactum  est,  ubi  de  lyncibus  dixi-  3° 
mus.  Succidui  gradus  ideo  inter  Bachi  numerantur  comites,  ut 
ebriorum  titubantia  designetur,  qui  adeo  titubando  incedunt,  ut 
cadere  credantur  continue.  Superadditur  Bacho  castra  esse 
simillima  regum,  nec  immerito;  nam  si  cernamus  tabernas 
meritorias,  ibidem  tabernacula  frondium,  cupidinarios,  lurcones  35 
et  edulia,  potationes  hinc  inde,  atque  tumultuantes  rixantesque 

videbimus,  que  castris  regum  similiima  sunt.  Bachum  autem 
apud  Grecos  primum  piantasse  vitem,  seu  vineam,  et  vinum 
fecisse,  possibile  est,  cum  longe  ante  apud  Hebreos  id  fecisse 
Noe  certissimum  habeamus.  Dicunt  tamen  aliqui  |  Bachum  61  b 
5  vitem  non  piantasse,  sed  incognitum  Thebanis  vini  usum  in- 
troduxisse,  atque  illud  variis  liquoribus  immiscuisse,  ut  amabi- 
lius  foret;  quod  quoniam  mirabile  visum  est,  deus  vini  apud 
rudes  primo  creditus  est.  Ederam  preterea  Bacho  sacram  di¬ 
cunt,  credo  quia  vites,  edere  tramites  luxuriantes  plurimum, 

10  et  botros  uvarum  imitentur  corimbi,  nec  non  quia  vireat  viri- 
ditate  perpetua,  per  quam  ostenditur  vini  iuventus  continua; 
nunquam  enim  quantum  ad  vires  senescit  vinum.  Hac  edam 
poete  coronari  consuevere,  eo  quod  Bacho  ob  facundiam  sacri 
sint,  et  ad  perpetuitatem  carminum  demonstrandam.  Vannus 
J5  autem  illi  sacer  est  mistica  ratione.  Ait  autem  Servius  Liberi 
patris  sacra  ad  purgationem  anime  pertinere,  et  sic  homines 
eius  misteriis  purgabantur,  sicut  vanno  frumenta  purgantur. 
Fuere  tamen  qui  voluere  hec  purgamina  viventibus  hominibus 
fieri  per  extremam  ebrietatem,  que  sacrum  Bachi  est;  asserentes, 

20  si  quis  in  tantam  ebrietatem  procederet,  ut  in  vomitum  usque 
veniret,  post  preteritum  cerebri  stuporem,  animum,  exutis  curis 
tediosis  atque  eiectis,  remanere  tranquillum;  cui  opinioni  Se¬ 
neca  phylosophus  in  libro,  quem  De  tranquillitate  animi  scripsit, 
adhesisse  videtur.  Marsiam  in  suam  tutelami  positum  ideo  vo- 
2s  luisse  reor,  quia  audax  imo  temerarius  in  Apollinem  fuit,  per 
quam  temerarietatem,  vinolentorum  loquacitatem  in  quoscun- 
que  tendentem  intelligo,  qua  in  conspectu  rudium  sepe  pru- 
dentes  ab  ignaris  confundi  videntur,  non  advertentium,  quia 
nullo  talium  oratio  incedat  ordine,  sed  more  satyri,  uti  Mar- 
30  sias  fuit,  huc  illue  saltitando  procedat,  tandem  in  conspectu 
eruditorum  nudatus  Marsia,  id  est  patefacta  calefactorum  pre- 
sumptione,  in  flumen  vertitur,  id  est  in  lapsum,  quasi  nil 
dixerint  talium  sermo  solvatur.  Quod  ad  Adrianam  coniugem 
pertinet,  in  sequentibus,  ubi  de  ea  scribetur.  Hunc  autem  a 
35  Gigantibus  fuisse  discerptum  et  inde  sepultum,  ideo  dictum  reor, 
quia  ab  Eusebio  in  libro  Temporum  scribitur,  quod  regnante 

Atlienis  Pandione,  anno  scilicet  mundi  ITT  dece  xc vi,  Marco 
Varrone  poeta  teste,  hic  Liber  pater  adversus  Perseum  pu- 
gnans  in  prelio  occisus  sit,  eiusque  videri  sepulcrum  apud 
Delphos,  iuxta  Apollinem  aureum;  et  hoc  quantum  ad  hysto- 
riam  dictum  sit.  Sed  fictioni  superadditur  a  quibusdam,  eum  5 
scilicet  quantuncumque  discerptum  sepelierint,  integrum  sur- 
rexisse;  quod  ego  arbitror  debere  intellegi,  quod  ex  pluribus 
61  c  ingurgitationibus  ab  elatis  calore  vini  bibionibus  |  factis,  una 
consurgat  ebrietas,  per  quam  Bachum  vivere  et  aliquid  satis 
patet.  Dicebat  tamen  circa  hoc  Albericus  Bachum  'animam  10 
mundi  intelligendum,  que  quamvis  membratim  per  mundi  cor- 
pora  dividatur,  tamen  se  reintegrare  videtur  de  corporibus 
emergens,  et  se  reformans,  et  semper  una  eademque  perseve- 
rans,  nullam  simplicitatis  sue  patiens  sectionem.  Hec  ille.  Ast 
ego  puto  hunc  Bachum  Alberici,  Solem  intelligendum  Macrobii,  ]5 
in  quem  ipse  Macrobius  transfert  deorum  omnium  deitates. 
Pictus  autem  in  habitu  muliebri  est,  quia  in  expeditione  adver¬ 
sus  Yndos  secum  habuit  mulieres,  ut  predictum  est,  vel  quia 
continuate  potationes,  debilesque  reddant  ad  ultimum  potatores. 
Nudus  vero  ideo  fingitur,  quia  ebrius  omnia  pandat  secreta,  20 
vel  quia  multos  iam  ad  inopiam  et  nuditatem  deduxerit,  vel 
quiacalorem  potationis  ingerant.  Puer  quidem  dicitur,  quia  non 
aliter  sint  lascivi  ebrii  quam  pueri,  quibus  nondum  integer  est 
intellectus.  Restat  nane  de  nominibus  videre.  Dicitur  igitur 
primo  Bachus,  quod  idem  sonat  quod  furor,  eo  quod  vinum  25 
et  potissime  novum  tam  ferventis  furoris  est,  ut  nullo  queat 
claustro  continere,  et  immoderate  sumentes,  ut  predictum  est, 
facit  edam  furiosos.  Dicitur  etiam  Bromius  a  bromin,  quod  est 
consumere;  modesta  quidem  boni  vini  potatio  consumit  super- 
fluitates  ciborum,  et  digestionem  adiuvat,  ut  physicis  placet,  3° 
sed  intemperate  sumptum  humiditatem  bonam  desiccat,  et 
nervorum  hebetat  vires,  adeo  ut  plurimum  ingurgitatores  tre- 
mulos  effetosque  reddat.  Vocatur  insuper  et  Lyeus  a  lyen,  quod 
est  tractus,  tractim  enim  bibitur.  Vel  dicitur  Lyeus  a  ligo  ligas; 
modeste  autem  sumptum  dispersas  vires  colligit  augetque,  im-  35 
moderate  sensus  ligat  et  rationem.  Vel.secundum  Fulgentium 

Lyeus  dicitur,  quia  lenitateni  prestat;  sumus  enim  post  aliqualem 
potationem  magis  exorabiles.  Nuncupatur  et  Ignigena,  seu  quia 
ex  igne  genitus  sit,  seu  quia  ignem,  id  est  calorem  generat; 
videmus  enim  capita  potantium  fumantia,  eosque  ob  calorem 
5  vestimenta  quandoque  deponere.  Appellatur  etiam  Satus  iterum, 
et  ob  id  eum  vocari  Dytirambum,  quod  idem  sonet,  dicit  La- 
ctantius;  quia  autem  iterum  natus  sit,  supra  monstratum  est,  et 
inde  merito  bimater.  Nyseus  preterea  a  Nysa  civitate,  in  qua 
colitur,  vel  a  Nysa,  uno  ex  verticibus  Parnasi  eidem  consecrato, 

10  vocatus  est.  Thyoneus  quod  intonsus  sonat,  ideo  dicitur,  quia 

vites  ex  quibus  |  oritur  longas  habent  palmites;  vel  quod  me-  61  d 
lius  puto,  ad  suam  pueritiam  ostendendam,  quia  intonsi  sint 
pueri.  Consitor  uve  dicitur  a  vite  a  se  primo  piantata.  Nictilus 
vero  vocitatur,  quia  noctem,  id  est  tenebras  sensibus  ingerat. 

*5  Eleus  ab  Ellea  civitate,  in  qua  potissime  colebatur.  Yacus 
autem  ea  de  causa  nominatus  est,  quia  homines  hyare  faciat. 

Euan  interiectio  laudantis  Bachum  est,  et  sonat  bonus  puer. 
Briseus  ideo  dictus,  ut  ait  Albericus,  quia  primus  vinum  ex 
uva  pressit;  vel  Briseus,  quasi  hyrsutus,  id  est  superbus.  Hinc 
20  aiunt  eum  apud  veterem  Greciam  duas  Imbuisse  statuas,  unam 
hyrsutam  Briseim  vocatam,  alteram  vero  lenem,  Lenei  voci- 
tatam.  Bassareus  autem  appellatus  est  a  specie  vestium,  quibus 
ministre  eius  utebantur  in  sacris,  et  ab  eisdem  ministre  Bas- 
sarides  nuncupate.  Liber  autem  pater  dicitur,  quia  hominibus 
25  libertatem  videatur  inferre;  nani  potati  servi,  etiam  ebrietate 
durante,  arbitrantur  se  fregisse  vincula  servitutis;  liberat  pre¬ 
terea  a  curis,  et  in  agendis  securiores  facit,  pauperes  ab 
oportunitatibus  reddit  immunes,  deiectos  extollit  etiam  in  su¬ 
blime.  Et  dicit  Albericus,  quod,  cum  inter  initia  condendarum 
3°  civitatum,  diis  ceteris  prò  auspicibus  ceptorum  fierent  sacra, 
Libero  patri  fiebant,  ut  libertatem  future  patrie  conservarent. 
Preterea  civitates  imperantibus  orbi  Romanis  aut  stipendiarle 
erant,  aut  federate,  aut  libere;  in  liberis  autem  civitatibus  in 
signum  libertatis  simulacrum  Marsie  habebatur,  quem  supra 
35  diximus  in  tutelam  esse  Liberi  patris.  Insuper  mos  fuit  Romanis 
liberam  togam  adolescentibus  in  festis  Liberalibus  exhibere,  ad 

significationem  liberioris  vite  in  posterum  concesse.  Cuius 
quidem  sacra  dicit  Servius  a  Julio  Cesare  Romani  primum 
translata,  in  quibus  hyrcus  immolabatur,  et  hoc  ideo,  quia  ali- 
quando  capelle  palmites  vitium  crescentes  vastassent.  Dicit 
enim  M.  Terentius  Varrò,  ubi  de  Agricultura,  eidem  tanquam  5 
repertori  vitis  hyrcos  immolari,  ut  penas  capite  pendant.  Ego 
autem  huius  sacra  non  puto  a  Iulio  primum  in  Romam  tran¬ 
slata,  sed  eius  Liberi  patris,  de  quo  intellexisse  videtur  Tullius, 
dum  ubi  de  Naturis  deorutn  dixit:  Hunc  dico  Liberum  Semele 
natum,  non  eum,  quem  nostri  maiores  auguste  sancteque  cen-  10 
sent  Liberum  etc.  Quem  ego  arbitror  iuxta  sententiam  Macrobii 
Solem,  quem  arbitrati  sunt  rerum  omnium  patrem,  et  bine  Li- 
berum  patrem  dictum.  Et  sic  etiam  intellexisse  Virgilium  puto 
62  a  dum  dixit:  Vos,  o  clarissima  mundi  |  Lumina,  labentem  celo 

que  ducitis  annum;  Liber  et  alma  Ceres  etc.  Non  enim  Bachus  M5 
labentem  annum  celo  ducit,  sed  sol;  et  hec  equidem  ea  duo 
fuerunt  numina,  que  Etrusci  potissime  coluerunt.  Sed  quicun- 
que  hic  fuerit  Liber,  ostendit  Augustinus  in  libro  de  Civitate 
dei,  ei  a  priscis  obscena  celebrata  sacra,  et  inter  alia  dicit, 
quod  eius  in  honorem  pudenda  virilia  colebantur  in  patulo,  20 
adeo  ut  festis  diebus  Liberi  membrum  virilem  elevatum  ex 
compitis  defferretur  in  urbem,  verbis  (flagitiosissimis)  omni 
concessa  licentia,  inde  per  forum  transvectum,  et  in  locum 
eidem  deputatum  depositum,  oportebat,  ut  honestissima  omnium 
mater  familias  illi  coronam  imponeret.  Insuper  et  Dyonisius  25 
appellatur  Bachus,  de  quo  ubi  de  Dyonisio. 


Cap.  XXVI 

De  Hymeneo  filio  Bachi. 

Hymeneum  dicit  Albericus  filium  fuisse  Bachi  et  Veneris, 
et  sequitur  autoritate  Remigii  ob  id  habitum,  quia  ex  nimia  3° 
petulantia  libido  soleat  excitari.  Hymen  autem  grece  dicitur 
membrana,  que  est  proprie  muliebris  sexus,  in  qua  puerperia 
fieri  dicuntur,  inde  Hymeneus  nuptiarum  deus  dictus  est.  Sane 

Lactantius  ab  hystoria  tractum  dicit,  scribens  quia  Hymeneus 
puer  fuerit  Atheniensis  mediocri  genere  natus,  qui  cum  annos 
puerilis  etatis  excederet,  nec  dum  virum  posset  implere,  ea 
pulchritudine  fuisse  preditum  dicitur,  ut  feminam  mentiretur. 
5  Istum  cum  una  ex  civibus  suis  virgo  nobilis  adamasset,  is 
quia  nuptias  desperabat,  puellam  tamen  versa  vice  diligebat 
extreme,  et  animo  saltem  aspectu  satisfaciebat  suo.  Cumque 
nobiles  femine  cum  virginibus  sacra  Cereris  Eleusine  cele- 
brarent,  subito  adventu  pyrratarum  rapte  sunt,  inter  quas 
10  etiam  Hymeneus,  qui  ilio  a  se  dilectam  secutus  fuerat.  Cum 
igitur  per  longinqua  maria  predam  pyrrate  vexissent,  ad  quan- 
dam  tandem  regionem  devoluti,  et  ibi  sonino  oppressi,  ab  inse- 
quentibus  interempti  sunt  omnes.  Hymeneus  autem,  relictis 
virginibus,  evolavit  Athenas,  pactus  a  consaguineis  dilecte  sue 
J5  nuptias,  si  illis  filias  nuper  raptas  restitueret,  quas  ubi  prò  voto 
restituit,  exoptatam  accepit  uxorem.  Quod  coniugium  quia 
felix  fuerat,  placuit  Atheniensibus  nomen  Hymenei  misceri 
nuptiis.  Sunt  tamen,  qui  dicant  eum  die  quadam  nuptiarum 
ruina  oppressum,  et  piationis  causa  id  adinventum,  ut  nomen 
20  eius  celebraretur  in  nuptiis.  Quod  omnino  |  Servius  damnat. 
Ego  autem  eum  ob  id  Bachi  et  Veneris  filium  dictum  reor, 
quia  propter  duo  fiant  nuptie,  seu  duo  interveniunt  in  nuptiis, 
festum  et  carnalem  copulam.  Per  festum  Bachus  intelligendus 
est,  ut  per  Virgilium  patet,  dum  dicit:  Assit  letitie  Bachus 
2s  dator  etc.  Per  Venerem  autem  carnalem  copulam,  cum  ad  eam 
spectare  videatur  ad  procreandam  prolem  marem  et  feminam 
copulare,  et  ex  his  duobus  conficiuntur  nuptie,  seu  Hymeneus, 
qui  prò  nuptiis  intelligendus  est. 

Cap.  XXVII 

3»  De  Thyoneo  Bachi  filio. 

Thyoneum  Bachi  filium  dicit  Ovidius,  et  de  eo  brevem 
recitat  fabulam.  Dicit  enim,  quod  cum  bovem  fuisset  furatus, 
et  ob  id  opprimeretur  a  rusticis,  invocato  forte  patris  auxilio, 

factum  est,  ut  a  Bacho  Thyoneus  in  venatorem  converteretur, 
et  bos  permutaretur  in  cervum.  Arbitror  ego  hunc  fuisse  furem, 
et  potatis  optime  rusticis,  bovem  suura  repetentibus  facile 
ostendisse  eis,  et  se  venatorem  et  bovem  cervum  fuisse. 


Cap.  XXVIII  5 

De  Thoante  Bachi  fìlio,  qui  genuit  Ysiphilem. 

Thoantem  Bachi  fuisse  filium  carmen  demonstrat  Ovidii 
dicentis:  Tum  primum  sese  (trepidus)  sub  nocte  Thyoneus 
Detexit  nato  portans  extrema  Thoanti  Subsidia  etc.  Paulus 
autem  eum  ex  Adriana  Minois  susceptum  testatur.  Sed  miror  10 
qualiter  hoc  fieri  potuerit,  cum  Thoas,  ut  infra  monstrabitur, 
genuerit  Ysiphylem,  que  tempore  Thebani  belli  nutrix  Opheltis 
Lygurgo  Nemeo  serviebat.  Et  Adriana  antequam  Bacho  nupse- 
rit,  a  Theseo  rapta  est,  post  Ypolitum  susceptum,  qui  paulo 
ante  initium  suscepti  belli  Thebani  in  Ytaliam  abiit;  et  sic 
longe  antiquior  fuit  Theas  quam  Adriana.  Is  quidem,  ut  testatur 
Statius,  iam  senex,  cum  Lemniades,  apud  quos  rex  fuit,  a  se 
minis  sui  communi  consilio  occisi  sunt,  a  filia  Ysiphyle  ficto 
rogo  salvatus  est,  et  in  Chyum  insulam  nocte  transmissus. 

Cap.  XXIX  20 

De  Ysiphyle  Thoantis  filia. 

Ysiphyles  filia  fuit  Thoantis,  teste  Statio,  dum  dicit:  Cui 
regnum  genitorque  Thoas  et  lucidus  Euan  Stirpis  avus  etc. 

Hec  autem,  ut  idem  refert  Statius,  cum  adhibuisset  consensum 
in  publico  mulierum  Lemniadum  consilio  de  occidendis  ma- 
sculis  suis,  et  suis  legibus  vivere,  ea  nocte,  qua  scelus  a  ceteris 
feminis  perpetratum  est,  Thoantem  patrem  navi  imposuit,  eum- 
que  Bacho  patri  commendavit,  et  |  in  insulam  Chyum  transmi- 
sit,  et  constructo  in  regia  rogo,  se  patrem  interemisse  mon- 
stravit,  eiusque  loco  homicidis  mulieribus  imperavit.  Qua  3° 

regnante,  ut  altisono  cannine  ostendit  Statius,  factum  est,  ut 
tendentibus  cura  Iasone  Argonautis  in  Colcos  ad  Lemni  litus 
applicarent,  et  seu  qui  non  reciperentur,  seu  quia  ultores  crimi- 
num  accessissent,  vi  insulam  cepere,  et  sic  suscepti  inter  alios 
5  Iason  ab  Ysiphyle  receptus  est,  et  eius  amicitia  usus,  sociis 
orantibus  et  exigente  tempore  reditu  promisso,  navem  conscen- 
dens,  eam  pregnantem  reliquit,  que  postea  geminos  peperit, 
Thoantem  scilicet  et  Euneum  ;  et  cum  minime  reverteretur 
Iason,  et  casu  cognitum  foret  a  Lemniadibus  eam  Thoanti 
IO  pepercisse  patri,  regno  pulsa  est,  et  a  pyrratis  capta  in  litore 
in  servitium  regis  Nemee  deducta  est.  Qui  eidem  Opheltem 
parvum  filium  suum  alendum  exhibuit.  Que  dum  operi  va- 
caret,  venientibus  Argivis  in  Thebanos  in  Nemea  silva  siti 
pereuntibus,  ab  his  qui  aque  exploralores  venerant,  seu  ab 
1 5  ipso  Adrasto  rege  comperta  et  interrogata  est.  Que  evestigio 
Langiam  fluvium  ostendit,  ubi  sitim  posuere  reges,  et  qui  illos 
sequebantur  populi,  et  cum  quenam  esset  explorassent,  et  ea 
casus  recitasset  suos,  contigit  ut  medio  ex  agmine  Thoas  et 
Euneus  iuvenes  filii  eius  prosilirent,  matre  cognita,  eiusque 
20  solarentur  dolores;  sed  dum  ipsa  fortunas  suas  recitat,  alumni 
oblita,  quem  inter  herbas  floresque  ludentem  liquerat,  infelici 
eventum  contigit,  ut  is  a  serpente  caude  repercussione  occide- 
retur;  quam  ob  rem  turbatus  exercitus  est.  Vere  Lygurgus 
egre  filii  necem  ferens,  dum  in  eam  impetu  ageretur,  ab  Adrasto 
25  reliquisque  regibus,  et  a  filiis  suis  servata  est.  Quid  tandem 
ex  ea  contigerit  nusquam  legisse  memini. 

Cap.  XXX 

De  Amphyone  rege  Thebarum,  V°  Iovis  secundi  filio, 
qui  VII  genuit  filios  et  totidem  filias. 

Anphyon  filius  fuit  Iovis  et  Anthiope,  ut  in  Odissea  te- 
statur  Omerus.  Ex  cuius  creatione,  ubi  de  Anthiopa  scribitur, 
fabula  recitatur.  Dicit  tamen  Ovidius  quod  ibidem  non  scri¬ 
bitur,  a  love  in  taurum  verso  oppressam  Anthiopam  et  gravidam 

factam.  Et  alibi  dicit:  Addidit  et  satyri  celatus  imagine  pulchrani 
Iuppiter  implerit  gemino  Nicteida  fetu  etc.  Omerus  preterea, 
ubi  supra,  dicit  Iovem  tres  ex  Anthyopa  suscepisse  filios,  An- 
phyonem  scilicet  et  Zethum,  atque  Calathum.  Hos  preterea 
62  ci  volunt  expositos  a  matre,  pulsa  a  Lyn  |  ceo  rege  Thebarum,  5 
ob  stuprum  cum  Epapho,  seu  love  commissum,  et  grandes 
tandem  a  pastore  quodam  nutriti,  insurrexisse  in  Lynceum  et 
eum  occidisse,  atque  Dyrcem  coniugem  eius,  et  demum,  pulso 
Cadmo  sene,  apud  Thebas  regnasse.  Ex  istis  autem,  secundum 
Servium,  Anphyon  musice  artis  adeo  peritus  fuit,  ut  iuxta  La-  10 
ctantium  a  Mercurio  cytharam  meruerit,  cum  qua  Thebanos 
muros  construxit,  ut  Seneca  poeta  in  tragedia  Herculis  furentis 
dicit:  Cuiusque  muros  natus  Anphyon  love  Struxit  canoro  saxa 
modulatu  trahens  etc.  Eumque  Lydios  modulos  invenisse  scribit 
Plinius.  Huic  insuper  coniunx  fuit  Nyobes  Tantali  filia,  ex  *5 
qua,  secundum  Omerum  in  Yliade,  XII  suscepit  filios,  secun¬ 
dum  vero  latinos  poetas,  et  Ovidium  potissime,  suscepit  XIIII. 
Quos  cum  ob  superbiam  Nyobis  ab  Apolline  et  Diana  vidisset 
occisos,  se  ipsum  gladio  interemit.  Nunc  autem  declarande  fictio- 
nes  veniunt.  Dicunt  igitur  hunc  a  tauro  love,  seu  satyro  con-  20 
ceptum,  quod  fictum  puto  ad  fervorem  libidinis  opprimentis 
demonstrandum,  cum  scribatur  alibi  Anthiopam  violenter  op¬ 
pressane .  Theodontius  tamen  dicit  Anphyonem  et  fratres  non 
Iovis  sed  Epaphi  fuisse  filios  ex  Anthyopa,  et  ob  hoc  a  Lynceo 
Thebarum  Egyptiorum  rege  Anthiopam  repudiatane,  in  quem  25 
Lynceum  iam  adulti  iuvenes  insurgentes,  eum  interfecere,  et 
aufugerunt  in  Greciam,  et  a  Cadmo  suscepti  eum  senem  regno 
privaverunt,  et  se  Iovis  dixere  filios.  Floruit  enim,  ut  dicit 
Eusebius  in  libro  Temporune,  in  musicis,  Lynceo  regnante 
Argis.  Eum  autem  cythara  neovisse  saxa  in  neuros  Thebanos  3» 
construendos  dicit  Albericus,  nil  aliud  fuisse,  quam  melliflua 
oratione  suasisse  ignaris,  atque  rudibus  et  duris  hominibus,  et 
sparsine  degentibus,  ut  in  unune  convenirent,  et  civiliter  vive- 
rent,  et  in  defensionem  publicam,  civitatene  menibus  circun- 
darent,  quod  et  factum  est.  Quod  autem  a  Mercurio  cytharam  35 
susceperit,  est  quod  eloquentiane  ab  influentia  Mercurii  habue- 
rit,  ut  mathematici  asserunt. 

CAI'.  XXXI 

De  XIIII  filiis  Amphyonis. 

Anphyoni  ex  Nyobe  VII  fuere  filii,  et  filie  totidem,  quorum 
hec  fuere  nomina:  Archemorus,  Anthegorus  et  Tantalus,  nec 
5  non  et  Phadimos,  Sypilos  et  Semarcus  atque  Epynithos.  Demum 
filie  sic  diete  sunt:  Asticratia,  Pelopia  et  Cheloris,  et  post  has 
Cleodoxe  ac  Ogune  et  Phythia  atque  Neera.  Horum  ludentes 
masculi,  dicit  Ovidius,  ob  superbiam  Nyobis  in  Latonam  oblo- 
quentem  ab  Apolline  occisi  sunt;  femine  autem  a  Diana,  Niobe 
10  matre  vidente.  Sane  |  Ovidius  discrepat  in  aliquibus  nominibus  63  a 
a  Lactantio;  nam  prò  Archemoro,  Anthegoro,  Xemarco  atque 
Epynitho,  ponit  Ovidius  Ismenum,  Alphenorem  et  Damasyco- 
nem  et  Ylioneum.  Ex  bis  autem  omnibus  nescio  quem  Omerus 
vocabat  Amaleam.  Qui  hos  dicit  sic  occisos  novem  annis  se- 
pulcro  caruisse;  tandem  conversis  a  love  populis  in  lapides,  eos 
contexisse,  esto  alibi  dicat  eos  in  Sypilo  monte  conditos  exti- 
tisse.  Quod  autem  isti  tam  repente  perierint  peste  factum 
credo,  cum  sit  exterminator  Apollo;  et  bine  contigisse  deficien- 
tibus  hominibus  deficisse  qui  illos  sepelirent,  qui  mortui  homi- 
- 1  nes,  et  in  lapidem,  id  est  pulverem  conversi,  eos  etiam  resolutos 
texere,  aut  texisse  creditum.  Vel,  quod  melius  dictum  puto, 
populos  lapideos  factos,  id  est  malis  duratos,  illos  adinventis 
urnis,  ut  ait  Homerus,  apud  Sypilum  sepelisse;  non  enim  ali- 
quando  ob  pietatem  nimiam  possumus,  quod  debemus. 

25  Cap.  XXXII 

De  Zetho  secundi  lovis  fìlio  VI0,  qui  genuit  Ythilum  et  Thyim. 

Zethus  filius  fuit  lovis  et  Anthyope,  ut  ubi  de  Anphyone 
satis  dictum  est.  Hunc  dicit  Lactantius  super  Achilleide,  et 
Servius  similiter,  rusticum  fuisse  hominem,  esto  cum  fratrem 
30  regna  verit. 

Cap.  XXXIII 

De  Ytilo  et  Thyi  filiis  Zethi. 

Ytilus  et  Thyis,  ut  testatur  Omerus  in  Odissea,  fìiii  fuerunt 
Zethi  regis  ex  Aydona  coniuge.  Ythilum  autem  per  errorem 
nocte  Aydona  mater  interfecit,  putans  eum  Amalea  Anphyonis  s 
filium;  invidebat  quidem  uxori  Anphyonis,  eo  quod  sibi  sex 
essent  filii  masculi.  Que,  ut  ait  Leontius,  crimen  suura  cogno- 
scens,  optavit  mori;  miseratone  tamen  deorum  in  carduelem 
versa  Ythilum  deflet.  De  Thyi  autem  nudum  superest  nomen. 

Cap.  XXXIV  io 

« 

De  Calatho  secundi  Iovis  filio  VII0. 

Calathus  filius  fuit  Iovis  et  Anthiope,  ut  Omerus  in  Odissea 
describit.  De  quo  nil  preter  nomen  legisse  memini. 


Cap.  XXXV 

De  Pasythea  et  Egyale  et  Euprosyne  gratiis  secundi  Iovis  filiabus.  15 

Pasythea,  Egyales  et  Euprosyne,  que  Gratie  seu  Carites 
appellantur,  ut  placet  Lactantio,  Iovis  et  Authonoy  fuere  filie. 

Has  dicunt  Veneris  esse  pedissequas,  affirmantque  quia  se  la- 
vent  in  Acydalio  fonte,  qui  in  Orcomeno  Boetie  civitate  est, 
et  inde  nudas  incedere,  et  invicem  iunctas;  ac  ex  eis  duas  20 
facie  ad  nos  esse  conversas,  cum  tergum  tercia  vertat.  Quid 
autem  in  hoc  senserint  veteres,  excutiendum  est.  Cum  enim 
63 b  gratia  semper  |  in  bonum  sonet,  merito  Iovis  dicentur  filie, 
cuius  effectus  semper  in  bonum  tendunt.  Et  cum  coniunctionum 
omnium  ex  attributa  potentia  causatrix  Venus  sit,  ut  supra  *5 
dictum  est,  illi  merito  obsequuntur,  cum  semper  videatur,  ali¬ 
quali  Gratia  precedente,  quis  in  unionem  seu  amicitiam  ire 

alterius,  ut  puta  ratione  benefici  inpensi,  vel  complexionis  et 
morum  conformitate,  seu  studiorum  similitudine  et  huiusmodi. 
Et  ideo,  ut  placet  Fulgentio,  Pasithea,  que  Gratiarum  prima 
est,  interpretatur  attrahens,  eo  quod  ante  alia  quacunque  mo- 
5  veamur  causa,  ad  aliquam  rem  desiderandam  attrahimur. 
Secunda  autem  Egyales  interpretatur  demulcens,  et  hoc  ideo, 
quia  nisi  delectaret  in  processu,  quod  appetivimus  ante,  non 
iretur  in  perseverantiam  amicitie,  imo  dissolveretur  illico,  et 
id  circo,  ut  demulceat  et  delectet  necesse  est,  quod  attraxerat 
>°  ante.  Tercia  autem  Euprosines  appellatili-,  quod  retinens  sonat, 
ut  per  hoc  intelligatur  in  vacuum  quis  in  dilectionem  alicuius 
rei  attraili,  atque  se  attractum  delectari,  nisi  quis  opere  suo 
teneat  quod  attraxerat  et  delectat;  et  hinc  potes  advertere 
duas  in  te  Gratias  venientes;  terciam  vero  a  te  in  illas  eun- 
*5  tem,  et  sic  due  in  nos  faciem,  tercia  tergum  vertit.  Vel  aliter, 
si  quid  enim  in  hominem  gratum  miseris,  ab  eo  in  te  duplum, 
seu  maius  redire  videbit,  et  ob  id  dicit  Ylioneus  Didoni:  Nec 
te  certasse  priorem  peniteat,  quasi  velit  intelligi,  si  nobis  boni 
aliquid  feceris,  et  vivat  Eneas,  duplicatum  ab  eo  recipies.  In 
20  Acidalio  autem  fonte  ideo  balneari  dicuntur,  quia  acida  grece 
latine  cura  est,  et  hoc  ideo  fictum,  ut  sentiamus  quia,  dum 
trahimur,  dum  mulcemur,  dum  retinere  conamur,  variis  curis 
angimur.  Nudas  autem  eas  incedere  non  ob  aliud  voluere, 
nisi  ut  videremus,  quia  in  captandis  amicitiis,  nil  fictum,  nil 
fucatum,  nil  palliatum  intervenire  debeat,  quin  imo  simplici  et 
pura  mente,  atque  aperta  in  hoc  debemus  incedere;  nani  qui 
aliter  exquirunt,  amicitiarum  mercatores  potius  quam  factores 
dici  possunt. 

Cap.  XXXVI 

3°  De  Lacedemone  XI0  secundi  Iovis  lìlio,  qui  genuit  Amiclatem. 

Lacedemon,  ut  scribit  Ditis  Cretensis  eo  in  libro,  quem 
de  Expeditione  Grecorum  in  Troianos  composuit,  filius  fuit 
Iovis  ex  Taygeta,  filia  Agenoris  Phenicum  regis,  esto  Euse- 

bius  in  libro  Temporum  dicat  eum  fìlium  fuisse  Semeles,  patre 
non  nominato,  eumque,  Crotopo  Argivis  regnante,  Lacede- 
monem  condidisse  civitatem. 

Cap.  XXXVII 

De  A  mielate  Alio  Lacedemoni,  qui  genuit  Argulum.  5 

Amiclas,  ut  predictus  Ditis  asserit,  filius  fuit  Lacedemoni, 
esto  sint  libri  in  quibus  legatur  Lacedemonam  feminam  fuisse, 
et  ex  ea  Amiclatem  natum.  Ego  tamen  hominem  fuisse  puto. 

Cap.  XXXVIII 

De  Argulo  Alio  Amiclatis,  qui  genuit  Oebalum.  io 

63  c  |  Argulus,  ut  idem  Ditis  dicit,  filius  fuit  Amiclatis,  quem 

Theodontius  dicit  primum  iunxisse  apud  Acheos  quadrigam, 
sed  timeo  ne  similitudine  fere  nominis  deceptus  sit.  Is  enim, 
qui  primus  quadrigam  iunxit  in  Grecia,  Arogilus  dictus  est, 
et  id  adinvenit,  regnante  Argis  Phorbante,  qui  diu  ante  Argu-  ls 
lum  fuit. 

Cap.  XXXIX 

De  Oebalo  Arguii  Alio,  qui  genuit  Tyndarum  et  Ycarum. 

Oebalus,  ut  dicit  Ditis  et  Theodontius,  filius  fuit  Arguii, 
quem  regnasse  dicit  Paulus  apud  Laconas,  quos  a  se  Oebalos  2°- 
nominavit.  Huic  duos  fuisse  filios  comperimus,  Tyndarum 
scilicet  et  Ycarum. 

Cap.  XL 

De  Tytidaro  Oebali  Alio. 

Tyndarus,  ut  Ditis  scribit  et  Theodontius,  filius  fuit  Oebali,  25 
illique  successit  in  regno,  ex  quo,  et  si  nil  aliud  habeamus, 
hoc  saltem  legimus,  eum  Ledam  habuisse  coniugem,  que,  si 

non  ex  eo,  ex  love  tamen  eius  in  regia  Castorem  et  Pollucem 
et  Helenam  et  Clitemestram  peperit,  dato  sint,  qui  Castorem 
et  Clitemestram  non  Iovis,  sed  Tyndari  filios  dicant.  Ego 
omnes  quattuor  Tyndari  fuisse  arbitror,  sed  absit  ut  auferam 
s  tatti  pudicissimo  deo  filios,  quos  illi  liberalis  dicavit  antiquitas. 


Cap.  XLI 

De  Ycaro  Oebali  lìtio,  qui  genuit  Erigonem,  Ypthi mairi  et  Penelopem 

Ycarus,  ut  dicit  Leontius,  Oebali  fuit  filius.  Hunc  La- 
ctantius  dicit  comitem  fuisse  Liberi  patris,  et  ab  eo  accepisse, 
10  uti  vinum  exhiberet  mortalibus.  Qui  cum  pastoribus  seu,  se- 
cundum  alios,  messoribus  suis  exhibuisset,  et  hi,  seu  quia  ultra 
debitum,  seu  quia  insueti  potassent,  ebrii  facti,  et  inde  existi- 
mantes  sibi  venenum  exhibitum,  Ycarum  apud  Marathonem 
venationi  vacantem  interemerunt.  Quem  dicit  Servius  a  cane 
*5  suo  diu  servatum;  tandem,  ut  dicit  Theodontius,  cum  canis 
fame  impulsus  domum  redisset,  eique  Erigones  virgo,  Ycari 
Alia,  panetti  dedisset,  et  ipse  illico  ad  cadaver  reverteretur 
domini,  Erigones  eum  secuta,  patrem  occisum  comperit.  Cuius 
tandem  precibus  in  celum  Ycarus  assumptus  est,  et  in  Boo- 
20  them  conversus,  et  cum  eo  canis,  qui  Assyrius  nuncupatur. 
Possibile  est,  cum  in  VIIIa  spera  ab  antiquis  astrologis  multe 
sint  ymagines,  quadam  stellarum  designatione  figurate  ex  his 
aliquas  in  consolationein  remanentium  post  Ycarum  nomine 
Ycari  et  canis  sui  denominatas.  Verum  ego  non  credo  hunc 
23  eum  Ycarum  fuisse,  qui  Oebali  filius  fuit  aut  Penelopis  pater. 


Cap.  XLII 

De  Erigone  Alia  Ycari. 

|  Erigones  filia  fuit  Ycari,  ut  Lactantius  atfirmat  et  Ser¬ 
vius.  Que  cum  Bacho  placuisset,  ab  eo  in  specie  uve,  ut  dicit 
30  Ovidius,  decepta  atque  oppressa  est.  Hec  tamen,  ut  dicit  Ser- 

vius,  cura  ductu  canis  in  Marathoniam  silvani  patrem  a  rusticis 
occisum  comperisset,  flevissetque  diu;  tandem  doloris  impa- 
tiens  in  arborem  laqueo  se  suspendit.  Sed  seu  corporis  pon- 
dere  nimio,  seu  laquei  vel  rami  debilitate  factum  sit,  in  terratn 
cecidit.  Cuius  tamen  miserò  dii  eam  inter  sydera  transtulerunt,  s 
feceruntque  ex  ea  in  zodiaco  signum  illud,  quod  adhuc  Virgi- 
nem  appellamus.  Tractu  tamen  temporis,  cura  secundum  La- 
ctantium  umbra  eius  regionem  illam  infestaret,  ad  eius  iram 
initigandam  compertum  est  ex  cera  humanam  formare  speciem, 
et  in  eadem  arbore  appendere,  et  a  pastoribus  canibusque  diem  10 
illam  celebrem  facere,  ex  quo  Virgilius:  Tibique  Oscilla  ex 
alta  suspendunt  mollia  pinu.  Sane  Servius  aliter;  dicit  enim, 
quod  cum  post  aliquantum  temporis  Atheniensibus  morbus 
esset  immissus  talis,  ut  etiam  virgines  furore  quedam  com- 
pellerentur  ad  laqueum,  essetque  ab  oraculo  responsum,  se-'  ’5 
dari  posse  pestem  illam,  si  requirerentur  Erygonis  et  Ycari 
cadavera.  Qui  illa  quesivere  diu,  et  cum  reperiri  non  possent, 
ad  ostendendam  devotionem  suam  Athenienses,  quasi  in  ele¬ 
mento  etiam  alieno  querere  viderentur,  suspendebant  in  arbo- 
ribus  funes,  ad  quas  se  tenentes  homines  hac  atque  illac  agi-  20 
tabantur,  ut  quasi  per  aerem  illorum  cadavera  petere  videren¬ 
tur.  Sed  quia  plurimi  cadebant,  invenere  formas  ad  sui  oris 
similitudinem,  et  eas  prò  se  suspensas  movebant;  unde  oscilla 
dieta  sunt  ab  eo,  quod  in  his  cillarentur,  id  est  moverentur 
ora,  et  eo  modo  pestis  purgata  est.  A  Bacho  autem  eam  in 
specie  uve  deceptam,  ideo  dictum  credo,  quia  possibile  fuit 
insuetam,  dum  uvas  comederet,  ebrietatem  incidere. 

Cap.  XLIII 
De  Yphtima  filia  Ycari. 

Yphtima  filia  fuit  Ycari,  ut  in  Odissea  testatur  Omerus  3° 
dicens:  "IcpfKp/ri  xoùqt)  peya^riTopog  6’rjiJtTO  Ym'avxi  Trjv  ’EuprjAoc; 
ojtvie  [Que  latine  sonant]  :  Yphtime  puelle  magnanimi 

Ycari  que  Eumilo  nupsit  Feris. 

CAP.  XLI V 

De  Penelope  filia  Ycari  et  uxore  Ulixis. 

Penelopes  filia  fuit  Ycari,  ut  in  Odissea  testatur  Omerus, 
dum  dicit:  xonpr]  Txaptoio  ateptqpQow  IleveXÓTOia  etc.  [Que  latine 
s  sonant]  :  Filia  Ycari  Penelope  puella.  Hec  quidem,  ut  satis 
vulgatum  est,  nupsit  Ulixi,  et  ex  eo  Thelemacum  filium  peperit. 
Postea  cura  ivisset  Troiani  Ulixes,  et  inde  diu  post  Troiam 
deletam  errasset,  multa  |  passa  est,  tam  ob  pudicitiam  suam  a 
tutandam,  quam  procatores  plurimi  sollicitabant  assidue,  quam 
10  ob  timorem  insidiarum  adversus  Thelemacum  a  procatoribus 
positarum,  et  dolorem  non  redeuntis  Ulixis.  Tandem  eis 
servatis,  virum  rehabuit,  in  quein  tandem  finem  iverit,  non 
satis  certum  habeo.  Dicit  tamen  Leontius  Lycophronem  gre 
cum  poetam  dicere,  Penelopem  concubitum  omnium  pro- 
,s  cantium  passam,  et  ex  uno  eorum  genuisse  quendam  filium. 
cui  Pana  nomen  fuit.  Quod  cum  in  reditu  cognovisset  Ulixes, 
statini  abiit  ad  insulam  Gortinam,  et  ibidem  abitavit.  Quod 
absit,  ut  credam  pudicitiam  Penelopis,  a  tot  tamque  egregiis 
celebratam  autoribus,  ab  aliquo  fuisse  maculatam,  quicquid 
20  Lycophron  loquatur  maliloquus. 

Cap.  XLV 

De  Tantalo  XII0  Iovis  secundi  (ìlio. 

Lacedemonis  expedita  prosapia,  ad  reliquos  Iovis  secundi 
filios  redeundum  est,  ex  quibus  duodecimum  Tantalum  sci- 
licet  dicit  Leontius  Iovis  fuisse  filium,  non  eum  tamen  qui 
Pelopis  pater  fuit,  sed  alium.  Fuit  enim  hic  antiquissimus 
Corynthiorum  rex,  et  pius  homo,  atque  deorum  mensis  sepe 
accubuit.  Quod  ideo  fictum  puto,  quia  celsissima  sit  arx  Co- 
rinthiorum,  adeo  ut,  si  quis  eam  ascendat,  in  celum  videatur 
30  conscendere  et  esse  cum  Superis. 

Cai'.  XLVI 

De  Hercule  XIII",  secundi  Iovis  filio,  qui  Cartaginem  genuit. 

Hercules  hic  a  Cicerone,  in  libro  de  Naturis  deorum  co- 
gnominatur  IIIIUS,  et  ab  eodem  dicitur  Iovis  filius  ex  Asterie 
sorore  Latone  susceptus.  Hunc  preterea  summe  a  Tyriis  coli  5 
dicit,  et  ex  eo  Cartaginem  filiam  genitam. 

Cap.  XLVII 

De  Cartagine,  quarti  Herculis  filia. 

Cartago,  ut  proxime  supra  monstratum  est,  Herculis  quarti 
filia  fuit;  quam  ego  mulierem  fuisse  non  credo,  sed  eam  civi-  10 
tatem  quam  nos  Cartaginem  nuncupamus,  que  ideo  Herculis 
filia  dieta  est,  quia  a  Phenicibus,  qui  Herculem  summe  cole- 
bant,  posita  Herculis  dei  sui  auspicio. 

Cap.  XLVIII 

De  Minerva,  secundi  Iovis  filia  XIIIIL  15 

Minerva,  non  ea  cui  cognomen  Trytonia  fuit,  Iovis  se¬ 
cundi  fuit  filia,  ut  scribit  Tullius  de  Naturis  deorum;  quam 
idem  Tullius  inventricem  asserit  fuisse  bellorum  atque  prin- 
cipem,  et  ob  id  a  nonnullis  Bellona  appellata  est;  et  soror 
Martis  et  auriga,  ut  testari  videtur  Statius  dicens:  Regit  atra  -° 
iugales  Sanguinea  Bellona  manu,  longaque  fatigat  Cuspide  etc. 

6‘t  b  Nec  ea  fuit  hec,  quam  veteres  |  virginem  et  sterilem  asseruere, 
quin  imo,  ut  idem  dicit  Tullius,  ex  Vulcano,  Celi  filio  anti¬ 
quissimo,  Apollinea!  primum  peperit.  Preterea,  ut  dicit  Leon- 
tius,  hec  est,  quam  armis  insignetn  finxere,  oculis  torvam,  25 
hastamque  gerentem  longissimam  cum  cristallino  clipeo,  et 
hoc  magis  ad  ostentationem  inventi  a  se  belli,  quam  ob  aliquod 
aliud  significatum.  Quod  ego  non  credo,  quin  imo  insignia 

ilia  ad  aliquod  misterium  ostendendum  apposita  omnia  puto. 

Nfam  cum  omnes  assiduis  infestemur  bellis,  armatam  fingi  puto, 
ut  doceamur  providos  viros  semper  in  armis  consistere,  id 
est  consiliis,  quibus  ad  emergentia  possit  obsistere.  Quod  oculos 
5  abeat  torvos,  ostendit  sapientem  defacili  capi  non  posse,  cum 
ut  plurimum  exterioribus  actibus  longe  aliud  se  ostendat  agere, 
quam  gerat  animo,  uti  torvus  alibi  respicit  quam  intuentes 
eius  faciem  arbitrentur.  Basta  autem  idio  illi  dicatur  longis- 
sima,  ut  noscamus  prudentem  virum  etiam  longinqua  cogno- 
10  scere,  et  ex  longinquo  ictus  infigere,  atque  a  se  insidiantes 
repellere.  Cristallinum  autem  ideo  illi  clipeum  attributum  esse, 
ut  appareat  in  transparenti  cristallo  atque  solido  corpore  sa¬ 
pientem  virum  eque  simul  et  hostis  videre  opera,  et  se  ipsum 
remediis  oportunis  protegere.  Buie  insuper  dicit  idem  Leon- 
r5  tius,  cum  Neptuno  de  impositione  nominis  civitati  Athenarum 
fuisse  certamen,  illudque  presentibus  diis  in  Ariopago  agitatum, 
actumque  eorum  sententia,  ut  quis  eorum  terra  percussa  lau- 
dabiliorem  produxisset  effectum,  is  civitati  nomen  imponeret; 
ob  quam  rem  Neptunus,  percusso  tridente  solo,  equum  pro- 
20  duxit.  Minerva  autem,  hasta  proiecta,  produxit  olivam.  Que 
quoniam  utilior  visa  sit  equo,  Minerva  deorum  iudicio  civitatem 
ex  suo  nomine  nuncupavit  Athenas;  nam  Minerva  a  Grecis 
Athena  vocitata  est.  Quod  hic  figmenti  est,  sic  Albericus  expo- 
nit.  Dicit  enim  Cicropi  conditori,  qui  et  huic  Minerve  contem- 
poraneus  fuit,  et,  iusta  Theodontium,  pater,  fuisse  aliquandiu 
ambiguum,  an  illa  a  commoditate  tnaris,  qua  plurimum  va- 
lebat,  an  a  commoditate  terre  qua  etiam  pluribus  habundabat, 
denominaretur;  quam  maris  commoditatem  per  equum  desi¬ 
gnare  voluere,  quia  et  mare  vehat  ut  equus,  et  equus  ut  mare 
a°  velox  sit,  et  non  nunquam  impetuosus  et  furore  nimio  plenus, 

ut  mare.  Terre  vero  olivam,  |  seu  quia  locus  olivarum  abun-  c 
dans  sit,  seu  quia  pingue  sit  solum  et  fertile.  Tandem  dum 
cerneret  circumspectus  homo  maris  commoda  variis  ex  causis 
posse  subtrahi,  et  terrestria  qualiacunque  esse  continua,  a  ter- 
35  restribus  perpetuis  denominanda  censuit,  eamque  vocavit  Athe¬ 
nas,  quod  latine  immortales  sonat.  Ego  autem  puto,  cum  ma- 

ritima  civitas  sit  Athene,  dissensionem  hanc  inter  nautas  et 
mechanicos  fuisse  homines,  ostendentibus  nautis  rem  plurimum 
augeri  navigiis,  que  per  equum  intelligenda  sunt.  Medianici 
autem  contra,  artibus  et  agricultura  civitates  substentari  et 
augmentari,  que  per  olivam  demonstrantur,  cum  eius  sit  liquor  5 
mitis  et  ampliativus;  quam  ob  rem  a  diis,  id  est  a  iudicibus, 
in  hoc  datis  prò  mechanicis,  sententia  lata  est,  et  hic  prò 
nautis  optime  Neptunus  inductus  est,  prò  mechanicis  autem 
Minerva,  que  artium  omnium  fere  repertrix  fuit.  Posset  hic 
quis  obicere  Iovem  primum  regem  Athenarum  dicium  longe  10 
antiquiorem  Cicrope,  et  hic  Cicropem  condilorem  dicimus 
Athenarum;  hanc  obiectionem  paucis  absolvit  Leontius.  Dicit 
enim  non  de  novo  edificatas  Athenas  a  Cicrope,  sed  mari 
propinquiores  factas,  et  hac  tempestate  sponte  sua  olivam  in 
arcem  natam.  ’s 

Cap.  XLIX 

De  Arcade  XV0  filio  secundi  lovis,  qui  genuit  Youium. 

Arcas  lovis  fuit  filius  et  Calistonis  nynphe,  ut  dare  te- 
statur  Ovidius.  Huius  enim  mater  post  Lycaonem  patrem  e 
regno  pulsum  a  love,  ut  refert  Paulus,  se  choris  Diane  so-  20 
ciavit,  et  in  venationibus  vitam  agens,  cum  etate  valeret  et 
forma,  a  love  dilecta  est,  et,  ut  dicit  Ovidius,  ab  eodem  sub 
specie  Diane  inter  umbras  nemorum  decepta  et  oppressa  est. 

Que  cum  concepisset,  et  iam  excresceret  uterus,  a  puellis  sociis 
ad  lavacrum  evocata  est,  se  lavante  Diana.  Hec  autem  timens, 
ne  crimen  appareret  suum,  si  vestimenta  poneret,  la  vari  re- 
nuebat;  tandem  a  virginibus  nudata,  cum  turgidum  ventrem 
Diana  vidisset,  confestim  eam  a  consortio  suo  reppulit,  que 
postea  Arcadem  peperit.  Quod  facinus  cum  cognovisset  Inno, 
irata  in  eam,  illam  diu  traxit  crinibus,  et  tandem  transformavit  30 
in  ursarn.  Archas  autem  cum  iam  grandis  esset,  eam  sibi  in- 
cognitam  et  ad  se  venientem  voluit  occidere.  Ast  ipsa  pavida, 
ut  ait  Theodontius,  in  lovis  templum,*  cuius  semper  erant 

aperte  ianue,  nec  illud  propterea  aut  fera  aut  avis  intrabat 
ulla,  aufugit,  in  quod  et  Arcas  secutus  est.  Quos  cura  vellent 
incole  occidere,  a  love  prohibiti  sunt,  et  mutato  eque  in  |  6*  d 

ursuin  Arcadem,  ambos  in  celum  transtulit,  et  circa  polum 
5  articum  locavit.  Calisto  autem  ursa  minor  dieta  est,  ubi  maior 
vocatus  est  Arcas.  Iuno  autem  ex  hoc  turbata,  quod  pelex  in 
celum  suscepta  esset  una  cum  filio,  accessit  ad  Thetydem  ma¬ 
gnani  nutricem  suam,  oravitque,  ne  has  ursas  more  aliorum 
syderum  suis  in  undis  lavari  pateretur,  quod  Thetis  ultro  se 
IO  facturam  promisit,  et  servat  usque  in  hodiernum.  Sub  hac 
fictione  ut  plurimum  latet  hystoria.  Nam,  superato  a  love 
Lycaone,  Calisto  filia  aufugit  ad  virgines  Pani  Lyceo  sacras, 
et,  cum  his  emisso  perpetue  virginitatis  voto,  contigit,  ut  audita 
a  love  eius  formositate  caperetur,  et  incideret  in  desiderium 
‘5  potiundi,  et  cum  se  in  habitum  sociorum  transformasset,  clam 
noctu  accessit  ad  illam,  et,  cum  variis  suasionibus  in  suum 
desiderium  traxisset,  eam  vitiavit  atque  pregnantem  fecit. 
Postremo  cum  partu  crimen  apparerei  Calistonis,  evestigio  cum 
maximo  dedecore  suo,  nil  ulterius  timore  Iovis  audentibus 
*°  virginibus  sacris,  una  cum  filio  claustris  exclusa  est.  Que  ob 
ruborem  clam  secessit  in  silvas,  et  in  eis  latuit  diu  incognita. 

Sane  cum  adolevisset  filius,  essetque  ingentis  animi,  nec  posset 
perpeti  matris  imperium,  eam  voluit  occidere.  Que  timore  per* 
cita  silvas  linquens  confugit  ad  Iovem.  Qui  eam  in  gratiam 
2s  filii  reconciliavit,  permisitque  ut  in  patrium  possent  redire  re- 
gnum,  iuvitque.  Quam  ob  rem  cum  Arcas  ferox  iuvenis  Pe- 
lasgos  in  dicionem  redegisset  suam,  Arcades  illos  ex  suo 
nomine  appellavit.  Arcades  autem  Calistonem,  quam  mortuam 
putabant.ob  diuturnam  latebram  ursam  appellavere,  cum  ursus, 

30  ut  aiunt  physiologi,  certam  anni  partem  in  cavernis  moretur 
dormiens,  et  a  nomine  matris  ursum  filium  etiam  vocavere. 

Quos  ambos  postea,  in  gratiam  Arcadis,  poete  in  celum  trans- 
latos  dixere,  et  ex  canibus  eis  in  locis,  in  quibus  hos  loca- 
verunt,  diu  ante  ab  Egyptiis  figuratis  fecere  ursos.  Quod  autem 
33  a  Thetide  Iunonis  alumna  lavari  occeano  non  permittantur, 
sumptum  est  ab  elevatione  poli,  qui  in  regione  nostra  adeo 

elevatus  est,  et  hec  sydera  adeo  illi  propinqua,  ut  circumitione 
celi,  sicuti  relique  que  occidendo  mergi  videntur  occeano,  oc- 
ceano  mergi  non  possint,  imo  earum  circa  polum  integrarli 
circumitionem  videmus.  Hunc  Arcadem  scribit  Eusebius  su- 
begisse  Pelasgos  anno  mundi  ITIdccviii.  5 

Cai>.  L 

65  a  De  Yonio  j  filio  Arcadis,  qui  genuit  Nycostratam. 

Yonius  fuit,  ut  ait  Theodontius  et  post  eum  Paulus,  Ar¬ 
cadis  filius  ex  Selene  nynpha  susceptus.  Homo  evo  suo  bel¬ 
lica  arte  et  potissime  navali  peritissimus  adeo,  ut  litora  fere  10 
omnia  Peloponensia,  et  usque  ad  mare  Syculum  sue  dicioni 
subigeret,  et  a  suo  nomine  Yonas  et  Yonium  cognominaret 
mare.  Qui  in  tam  grandem  venere  preminentiam,  ut  sibi  totius 
Grecie  quartam  partem  subesse  diceretur,  et  Yonicis  licteris 
atque  grammatica  uti  cogerent.  Sane  Leontius  negat  hoc  co-  '5 
gnomen  genti  marique  inditum  ab  Yonio  rege,  affirmans  din 
ante  illis  fuisse  et  ab  Yone  Ynaci  filia,  cui  maximum  in  par- 
tibus  illis  fuit  imperium  appositum,  quod  etiam  alibi  ipsemet 
testatur  Theodontius.  Fuit  ergo  Yonio,  ut  Theodontius  dicit 
et  Leontius,  filia  unica  nomine  Nycostrata.  20 


Cap.  LI 

De  Nycostrata  filia  Yonii  et  matre  Evandri. 

Nycostrata,  Theodontio  et  Leontio  asserentibus,  filia  fuit 
Yonii  Arcadum  regis.  Que  cum,  secundum  predictos,  Pallanti, 
cuidam  Arcadi  viro  nobili,  nupsisset,  seu  secundum  alios  eius  25 
nurus  existeret,  ex  Mercurio  postea  Evandrum  Arcadie  regem 
concepiti  et  cum  Grecarum  licterarum  esset  doctissima,  adeo 
versatilis  fuit  ingenii,  ut  ad  vaticinimi!  usque  penetraret  vigi¬ 
lanti  studio,  et  famosissima  vates  evasit.  Et  cum  querentibus  non 
nunquam  expromeret  futura  carmine,  Nycostrate  abolito  no-  z° 

mine,  Carmenta  nuncupata  est.  Que  cum  Evander  putativum 
patrem  seu  veruni  potius  occidisset  casu,  ut  quidam  volunt,  seu 
ut  aliis  videtur,  seditione  suorum  e  regno  pulsus  avito,  magna 
Alio  fugienti  vaticinio  promittens,  cum  eo  ad  Ytaliam  devenit, 
•s  et  hostia  Tyberis  intrans,  in  Palatino  monte  consedit.  Et  cum 
silvestres  comperisset  incolas,  novos  licterarum  caracteres  adin- 
venit,  eosque  earum  coniunctiones  sonosque  edocuit.  Que  et 
si  ab  initio  XVI  tantum  fuerint,  aliis  a  posteris  superadditis, 
eis  in  hodiernum  usque  utimur.  Cuius  rei  admirati  rudes,  non 
10  hominem  sed  deam  potius  arbitrati  sunt.  Et  cum  eam  adhuc 
viventem  divinis  celebrassent  honoribus,  mortue  sub  infima 
Capitolini  montis  parte,  ubi  vitam  duxerat,  sacellum  suo  no¬ 
mini  condidere.  Et  ad  eius  perpetuandam  memoriam  a  suo 
nomine  loca  adiacentia  Carmentalia  vocavere.  Quod  quidem 
nec  Roma  iam  |  grandis  abolesse  passa  est,  quin  imo  ianuam 
civitatis,  quam  ibi  exigente  necessitate  cives  construi  fecerant, 
Carmentalem  per  multa  secula  vocavere.  Supererat,  ut  omnis 
Iovis  secundi  posteritas  esset  apposita,  Dardanum,  qui  ex  filiis 
eius  unus  fuit,  et  omnem  ipsius  prosapiam  apponere;  veruni 
20  quoniam  volumen  hoc  quintum  finem  poscere  videbatur,  et 
illam  esse  longiusculam,  visum  est  hic  terminum  figere,  et 
Dardanum  prolemque  suam  sequenti  volumini  reservare. 

Genealogie  deorum  gentilium  liber  Vus  explicit. 

CACCIUM  DE  CeRTALDO  LIBER  SEXTUS  INCIPIT  FELICITER. 


In  arbore  precedenti,  cuius  in  radice  ponitur  Dardanus,  XVIUS  filius  lovis 
secundi,  omnis  eiusdem  Dardani  proles  describitur  tam  in  ramis 
5  quam  in  frondibus. 

Prohemium. 

Defecerat  in  faucibus  Tyberis  levis  cimbule  impetus,  ubi, 
cium  ociosus  et  novas  vires  et  novos  expectarem  pariter  flatus, 
quadam  loci  veneratione  tractus,  cepi  adiacentia  cuncta  con- 
10  spicere.  Erat  ibi  videre  Laurenti  veteris  Laviniique  ruinas  et 
priscorum  Latinorum  cunabula;  inde  Longam  Albam,  a  feta 
sue  denominatali!,  silvis  obsitam  atque  vepretis,  nullum  fere 
de  se  preter  nomen  prestantem  vestigium.  Ast  ulterius  pau- 
lulum  aurea  olim  Roma  fulgebat,  veteri  potius  splendore  quam 
J5  lumine  novo.  Quam  dum  toto  intuerer  animo,  in  mentem 
prisci  venere  reges,  venere  et  proceres  sublimesque  duces, 
insignes  virtute  plurima  et  militari  disciplina,  atque  sanctis- 
sima  paupertate  spectabiles,  venere  triunphi  conspicui  suba- 
cteque  undique  nationes  et  gloria  singularis  imperii,  qua  sola 
20  mortales  ceteros  superavit,  et  ob  quam  orbis  totius  et  frena 
regere  et  vocari  meruit  caput.  Dumque  mecum  mirabundus 
perquirerem,  quisnam  tante  molis  genitor,  quis  dici  primus 
potuerit  parens,  Terra  an  Tytanus  vel  Neptunus  potius,  educere 
ingentia  corpora  consueti,  Tuscus  Dardanus  subintravit  me- 

moriam,  eumque  victoriosi  populi  vetustissimum  avum  memini. 

Nec  ex  longinquo  videbatur  litus,  ex  quo  navem  solverat, 
iturus  in  Asyam  usque,  tam  inclite  posteritatis  semina  proie- 
cturus.  Quam  ob  rem,  ne  omissa  videatur  proles  tanta  clari- 
tate  conspicua,  Tusci  fluminis  relictis  hostiis,  veterem  secutus  s 
aque  sulcum,  ut  oculata  fide  maiorum  monimenta  cognosce- 
rem,  Zephiro  favente,  in  litus  usque  Meonium  contendi,  ut 
ab  inde,  eo  prestante,  qui  aquas  seiunxit  ab  arida,  tam  grandis 
tamque  admirabilis  imperii  per  suas  successiones  avos  vetu- 
stissimos  recenserem,  et  in  ultimum  usque  inclite  posteritatis  10 
deducerem  successores. 


Cap. 

De  Dardano  XVI°  Iovis  secundi  filio,  qui  genuit  Ericthonium. 

|  Ostensum  est  in  precedentibus  Iovem  secundum  Celi  fuisse 
filium,  cuius  posteritas,  quoniam  series  in  precedenti  volumine  ]5 
fere  omnis  designata  est,  solo  reservato  Dardano,  in  hoc  libello 
eius  sobolem  describemus,  eo  preassumpto,  quem  veteres  Iovis 
testantur  filium  ex  Eletra  Atlantis  filia,  et  Corithi  regis  coniuge 
susceptum,  ex  quo  de  Fastis  ait  Ovidius:  Dardanon  Eletra 
quis  nescit  Athlantide  natum  Scilicet  Eletram  concubuisse  20 
Iovi  etc.  Hunc  aiunt  prisci  inter  ceteros  filios  Iovem  precipue 
dilexisse.  Sed  quid  velit  fictio  paucis  advertamus.  Constat 
autem,  sententia  Pauli,  Dardanum  Corithi  regis  fuisse  ex 
Eletra  coniuge  filium,  sed  ad  nobilitandam  posteritatem  Iovi 
attributum,  cui  edam  moribus  erat  conformisi  nam  natura  25 
mitis  homo  fuit  et  religiosus,  ut  idem  ait  Paulus.  Huic  Iasius 
fuit  frater,  esto  sint  qui  addant  Ytalum  et  Sycanum  atque 
Candaviam  sororem;  et  cum  Coritho  sola  civitas  Corithus 
esset  de  suo  nomine  dieta,  et  ea  erat  que  hodie  opinione 
Pauli  aliquibus  additis  licteris  vulgo  Corneto  vocatur,  vene-  3° 
runt  eo  mortuo  de  successione  in  discordiam  fratres  natu  ma- 
iores,  Dardanus  et  Iasius,  qua  commotus  Dardanus,  qui  tem¬ 
pore  potior  erat,  Iasium  interemit.  Quam  ob  causam  cum 

turbatos  cives  cerneret,  cum  parte  populi  navem  conscendit, 
et  longa  actus  navigatione,  primo  in  Samotraciam,  que  tunc 
Samos  erat,  sedes  habuit,  ut  testatur  Virgilius  dicens:  Arruncos 
ita  ferre  senes,  bis  ortus  in  agris  Dardanus  Ydeas  Frigie  pene- 
5  travit  ad  urbes  Treyciamque  Samum,  que  nunc  Samotracia  fer- 
tur.  Hinc  illuni  Corithi  Tyrena  a  sede  profectum  etc.  A  Samo 
autem  eam  in  Asye  partem  abiisse,  que  Hellesponto  contigua  est 
mari,  et  eam  quam  occupavit  oram  de  suo  nomine  Dardaniam 
nuncupasse,  quam  apud  regnavit,  oppido  eiusdem  nominis  con- 
!0  structo.  Quod  contigisse  visum  est  Eusebio  circa  XXXV 
Moysis  annum,  regnante  Argivis  Steleno;  qui  mundi  fuit 
annus  ìTTdccxxxvii.  Ibidem  autem,  cum  annis  regnasset  quin- 
quaginta,  ut  idem  dicit  Eusebius  in  libro  Temporum,  Erictonio 
filio  relieto  superstite  diem  clausit. 


15  Cap.  Il 

De  Ericthonio  Dardani  filio,  qui  genuit  Troyum. 

Ericthonius  filius  fuit  Dardani.  Hunc  Paulus  arbitratur 
ex  Candavia  Dardani  coniuge  et  sorore  natum.  Hic  autem 
Dardano  patri  successit,  |  et  cum  regnasset  annis  XLVII,  Troio 
20  filio  derelicto,  defunctus  est. 


Cap.  Ili 

De  Troyo  Ericthonii  filio,  qui  genuit  Ganimedem,  Ylioneum  et  Assaracum. 

Tros  seu  Troius  filius  fuit  Ericthonii,  ut  carmine  patet 
Ovidii:  Huius  Ericthonius,  Tros  est  generatus  ab  ilio.  Hic 
25  patri  succedens,  cum  vir  esset  armorum,  ampliato  regno,  ex 
suo  nomine  regionem,  que  usque  tunc  Dardania  dicebatur, 
appellavi  Troiani.  Huic  bellum  fuit  adversus  Tantalum  Frigie 
regem  ob  raptum  sibi  ab  eo  Ganimedem  filium,  quem  preter 
Ylionem  et  Assaracum  genuit,  quibus  superstitibus  diem  obiit. 

CAP.  IV 

De  Ganimede  Troy  filio. 

Ganimedes  Troi  regis  fuit  filius,  speciosissimus  adolescens, 
de  quo  sic  Virgilius:  Intextusque  puer  frondosa  regibus  Yda 
Veloces  iaculo  cervos  cursuque  fatigat,  Acer,  anelanti  similis;  5 
quem  prepes  ab  Yda  Sublimen  pedibus  rapuit  Iovis  armiger 
uncis;  Longevi  palmas  nequicquam  ad  sydera  tendunt  Custo- 
des  sevitque  canum  latratus  ad  auras  etc.  Ovidius  autem  post 
Maronem  dicit:  Rex  superum  Frigii  quondam  Ganiniedis  amo- 
res  Arsit;  et  inventum  est  aliquid,  quod  Iuppiter  esse,  Quam  50 
quod  erat,  mallet.  Nulla  tam  alite  verti  Dignatur,  nisi  que  po- 
terat  sua  fulmina  ferre.  Nec  mora,  percusso  mendacibus  aere 
pennis  Accipit  Yliadem,  qui  nunc  quoque  pocula  miscet,  In- 
vitaque  Iovi  nectar  Iunone  ministrat  etc.  Fabula  que  de  Ga¬ 
nimede  narratur,  satis  bene  percipi  potest  ex  carminibus  dictis,  *5 
hoc  addito  quod  Aquarii  signum  factus  sit.  Huius  intentum 
paucis  iudicio  suo  Fulgentius  explicat  dicens:  Iovis  pugnantis 
navali  certamine,  existentisque  in  navi,  cuius  aquila  erat  in¬ 
signe,  bellicam  predam  fuisse  Ganimedem.  Eusebius  autem,  in 
libro  Temporum,  non  a  love  raptum,  sed  a  Tantalo  Frigie  20 
rege  dicit,  quod  scriptum  asserit  a  Phandro  poeta,  et  ob  hoc 
ortum  bellum  inter  Troium  et  Tantalum;  et  hinc  videtur  fru¬ 
strai  superior  fabula.  Sane  secundum  Leontium  non  frustratur. 
Dicit  enim  Tantalum  ad  Iovis  Cretensis  gratiam  promerendam, 
quem  impudicissimum  cognoscebat,  sub  signis  aquile  venan-  25 
tem,  adolescentulum  rapuisse,  eumque  Iovi  dono  dedisse.  Quod 
autem  deorum  pincerna  factus  sit,  ideo  dictum  est,  quia  inter 
celi  ymagines  figuratus  forsan  ad  suorum  solatium  eam  esse 
dicunt,  quam  vocamus  Aquarium,  in  quo  existente  sole,  terra 
maximis  ymbribus  irrigatur,  quarum  humidis  vaporibus  sydera  3° 
pasci  non  nulli  voluere,  et  sic  deorum  pincerna  factus  est. 

Fuit  autem  regnante  Argivis  Prito. 

Cap.  V 

De  Ylione  filio  Troy,  qui  gelnuit  Laomedontem. 

Ylion,  ut  Omerus  in  Yliade,  ubi  omnis  genologia  Troia- 
norum  usque  ad  Hectorem  et  Eneam  explicatur,  ait,  filius 
s  fuit  Troili  regis  Troianorum.  Hic,  ut  dicit  Eusebius  in  libro 
Teinporum,  regnante  Athenis  Cicrope,  Ylionem  civitatem,  illam 
inclitam  Omeri  cannine,  condidit  et  suo  nomine  nuncupavit. 
Hec  enim  est,  que  decennalem  Grecorum  obsidionem  passa 
est,  et  ab  eis  deleta.  Condita  autem  est  circa  anni  mundi 
10  iTTdcccxcv.  Ylioni  autem  unicum  legimus  fuisse  filium  Lau- 
medontem,  quem  superstitem  moriens  dereliquit. 

Cap.  VI 

De  Laumedonte  Ylionis  filio,  qui  inter  mares  et  feminas  octo  genuit  filios, 
quorum  hec  sunt  nomina:  Antigona,  Hesyona,  Lampus,  Clition, 
■  5  Icetaon,  Tyton,  Bucolion  et  Priamus. 

Laumedon  rex  Troie  filius  fuit  Ylionis,  ut  scribitur  in 
Yliade  ab  Omero.  Hunc  dicunt  veteres  voluisse  Ylionem  muris 
circundare,  et  cum  Apolline  et  Neptuno  convenisse,  ut  ipsi 
muros  facerent,  mercede  promissa  et  observandi  iuramento 
20  prestito.  Qui  cum  fecissent,  nec  sibi  promissum  servari  cer- 
nerent,  omnis  Troia  a  Neptuno  aquis  repleta  est,  et  Apollo 
insuper  misit  pestem.  Quam  ob  rem  anxius  Laumedon  de  re¬ 
medio  oraculum  consuluit,  cui  responsum  oportere  quotannis 
virginem  Troianain  ceto  marino,  scilicet  monstro,  exponere. 
25  Quod  forte  apud  Troianos  fiebat.  Tandem  Hesyoni  Laume- 
dontis  filie  fors  contigit.  Que  cum  in  scopulo  religata  mon- 
strum  expectaret,  advenit  Hercules,  qui  cum  Laumedonte  pa- 
ctionem  fecit,  videlicet  si  liberaret  a  monstro  filiam,  ipse  sibi 
equos  divino  semine  procreatos,  quos  constabat  Laumedontem 
30  habere,  largiretur.  Attamen  cum  Hercules  virginem  liberasset, 
noluit  Laumedon  servare  promissum.  Quam  ob  rem,  seu  ut 

aliis  placet,  quia  dum  Ylam  puerum  perditum  quereret,  a  Lau- 
medonte  portu  Troiano  prohibitus  est,  et  ideo  cum  amplio- 
ribus  copiis  veniens  Ylionem  expugnavit,  et  Laumedontem 
occidit,  et  omnia  eius  vertit  in  predam.  His  appositis,  quid 
sibi  velit  fictio  videamus.  Volunt  enim  apud  Troianos  pecu-  5 
niam  fuisse  in  sacra  Neptuni  atque  Apollinis  reservatam,  quam 
Laumedon  iureiurando  prestito  se  non  solum  eandem  restitu- 
turum,  sed  insuper  ex  propria  largituriun  in  predictis  sacris, 
in  edificationem  murorum  civitatis  expendit,  nec  tandem  peten- 
tibus  pecuniam  restituere  voluit.  Sane  adveniente  postea  aqua-  10 
rum  inundatione,  et  post  eam  non  satis  a  sole  digestam,  ut 
67  a  fit,  aer  infectus  aquarum  |  putredine  pestem  intulit;  que  duo 
quoniam  ad  Neptunum  etApollinem  pertinere  viderentur,  adin- 
ventum  est  ea  ob  periurium  a  deceptis  diis  inmissa.  Quod 
virgines  monstro  apposite  sint  responso  oraculi,  cum  sic  illos 
deciperet  persepe  dyabolus,  possibile  puto,  et  hinc  hystoriam 
habere  cetera  arbitror.  Fuere  huic  filii  filieque  plures,  quan- 
quam  solus  Priamus  esset  in  regno  successor. 


Cap.  VII 

De  Antigona  Laumedontis  filia.  20 

Antigonam  filiam  fuisse  Laumedontis  testatur  Servius. 
Quam  dicit,  eo  quod  formosissima  esset,  ausam  se  pulchri- 
tudine  preferre  limoni,  ob  quam  causam  irritata  Iuno  eam 
vertit  in  ciconiam.  Cuius  figmenti  talis  potest  ratio  reddi.  Dicit 
Leontius,  quod  capto  ab  Hercule  Ylione,  et  occiso  Laumedonte,  2s 
omnes  Laumedontis  filii,  exceptis  Hesyona  et  Priamo,  qui  capti 
fuerunt,  clam  aufugerunt,  quo  illos  fortuna  detulit;  Antigona 
autem  inter  arundineta  Camandri  latuit  pluribus  diebus,  et  hinc 
ego  fabule  locum  datum  puto,  quia  que  superbia  sua  se,  re¬ 
gnante  patre,  preferebat  pulchritudine  ceteris,  a  fortuna  regno-  3° 
rum  domina  vices  vertente,  eo  deducta  sit,  quo  consuevere 
ciconie  victum  querere;  et  sic  ipsa,  donec  ibidem  fuit,  quasi 
in  ciconiam  versa  visa  est. 

Cap.  Vili 

De  Hesyona  Laumedontis  filia  et  Teucri  matre. 

Hesyona  filia  fuit  Laumedontis,  que  cum  primo,  ut  supra 
dictum  est,  fuisset  a  monstro  marino  ab  Hercule  liberata, 
5  postmodum  ab  eodem  Hercule,  deiecto  Ylione,  et  occiso  Laume- 
donte,  capta  est,  vet  Thelamoni,  quoniam  primus  muros  conscen- 
disset  civitatis,  in  partem  prede  concessa  est.  Qui  eam  Salaminam 
detulit,  et  cum  frustra  sepius  a  Priamo  repetita  esset,  Thela¬ 
moni  Teucrum  filium  peperit. 

io  Cap.  IX 

De  Lampo,  Clitione  et  Icetaone  filiis  Laumedontis. 

Lampus,  Clition  et  Icetaon  filii  fuere  Laumedontis,  ut  in 
Yliade  dicit  Omerus  sic  aiens:  AaopiSwv  8’a.Qa  Tiftoovov  tèxeto 
Il^iafiov  tè  Aapjcóv  tè  KA.uti.ov  fl-Txetàova  x  o%o\  'Api^og  [Que 
"5  latine  sonant]:  Laomedon  vere  Tytonon  genuit  Priamumque 
Lampumque  Clitionem  lcetaonemque  ramum  Martis.  Ex  his 
tamen  tribus  nil  preter  nudum  nomen  habemus. 

Cap.  X 

De  Tytone  Laumedontis  filio,  qui  genuit  Mennonem. 

30  Tyton,  ut  supra  proximo  Omeri  cannine  inonstratum  est, 

filius  fuit  Laumedontis.  Qui  cum  esset  forma  decorus  iuvenis, 
ut  dicit  Servius,  ab  Aurora  dilectus  et  raptus  est,  ex  qua  filium 
aiunt  Mennonem  |  suscepisse,  et  cum  longissimam  optasset  vi- 
tam  et  obtinuisset,  postremo  in  cicadam  versus  est.  Hunc 
25  autem  ab  Aurora  raptum,  nil  aliud  puto,  nisi  quia  desiderio 
captus,  auditis  forsan  per  que  sperabat  imperium  posse  nan- 
cisci,  patria  dimissa,  ad  orientales  migravit  populos,  a  quibus 
nobis  aurora  consurgit,  et  ex  eis  subegit  plurimos,  eisque  impe- 

ravit.  Quod  autem  in  cicadam  versus  sit,  cur  fingatur,  non  nulle 
possunt  rationes  ostendi.  Prima  quarum  est,  quia  uti  rore  ma¬ 
turino,  qui  in  aurora  cadit,  cicade  aluntur;  sic  et  iste  sum- 
ptibus  orientalium  populorum,  qui  sub  aurora  sunt,  alebatur. 
Preterea  quia  cicade  nigre  sunt,  cum  virides  nascantur,  sic  et  5 
iste  qui  albus  natus  est,  agente  fervore  solis,  eius  regionis,  ad 
quam  transitum  fecerat,  incolarum  ritu  niger  effectus  est.  Po¬ 
stremo  quia  senex  audita  morte  Mennonis  filii,  et  suorum  de- 
solatione  in  querulam  senectutem  lapsus  sit,  et  inde  mortuus, 
uti  cicade  faciunt,  que  potius  conqueri  quam  cantare  videntur,  11 
et  demum  post  longam  querelam  crepantes  obeunt. 


Gap.  XI 

De  Mennone  Tvtonis  lìlio. 

Mennon,  Ovidio  teste,  filius  fuit  Tytonis  ex  Aurora  su- 
sceptus.  Hunc  dicunt  cum  maxima  orientalium  populorum  '? 
copia  subsidio  venisse  Priamo,  et  in  pugna  ab  Achille  occisus 
est.  De  quo  fabulose  dicit  Ovidius,  quod  dum  rogo  impositus 
ureretur,  oratione  Aurore  matris,  a  love  in  avem  mutatus  est,  et 
cum  eo  multe  aves  ex  favillis  pyre  prodisse,  que  cum  ter  pyram 
cum  ingenti  clamore  circumissent,  sese  divisere,  et  tam  diu  20 
inter  se  decertavere,  donec  mortue  occubuere.  Quas  aves 
Mennonias  appellatas  dicit  Ovidius.  Hec  fictio  a  consuetudine 
quadam  circa  pyram  Mennonis  servatam  a  suis,  et  a  quadam 
contingentia  mirabili  sumpsit  originem.  Vetustissimus  mos 
orientalium  fuit,  cariores  amicos  regi  mortuo  velie  cum  cada-  25 
vere  regis  comburi,  et  ad  hoc,  seu  adversum  se  concurrentes, 
ut  circa  Mennonis  corpus  factum  puto,  seu  aliter  in  mortem 
vadunt  et  regio  imponuntur  rogo.  Preterea  dicit  Solinus  De  mi- 
rabilibus  mundi  sic:  At  iuxta  Ylium  Mennonis  stat  sepulcrum, 
ad  quod  ex  sempiterno  ex  Ethyopia  catervatim  congregate  3^ 
aves  advolant,  quas  Ylienses  Mennonias  vocant.  Cremutius 
autor  est:  has  easdem  anno  quinto  in  Ethyopia  catervatim 
congregrari,  et  undique  versum,  quottsque  qua  sint,  ad  re- 

giara  Men|nonis  convenire.  Hec  ille.  Sunt  preterea  qui  dicant  67  c 
a  Mennone  Susini,  insigne  oppidum  Persie,  quod  Sure  fluvio 
imminet,  fuisse  constructum. 


Cap.  XII 

5  De  Bucolione  Laumedontis  lìlio,  qui  genuit  Esipium  et  Pidasum. 

Bucolion  filius  fuit  Laumedontis,  ut  in  Yiiade  testatur 
Omerus,  dum  dicit:  BoùxoA.icov  8’rjv  móg  dyavoù  Aaope8ovtog  [Que 
latine  sonant]:  Bucolion  autem  filius  fuit  gloriosi  Laumedontis. 
De  hoc  autem  nil  habemus  ulterius,  nisi  quod  genuerit  filios 
10  duos,  Esypium  et  Pidasum. 

Cap.  XIII 

De  Esypioet  Pidaso  filiis  Bucolionis. 

Esypius  et  Pidasus  filii  fuere  Bucolionis,  ut  in  Yiiade 
scribit  Omerus,  sic  dicens:  Bf)  8è  per5  Aioqjtov  xai  nVi8aaov, 
‘5  089  Trote  vupcpT]  Nrpg  ’ApaqfìaQèr]  xex’  àpvpovi  |3ouxoXìam  etc. 

[Que  latine  sonant]:  Que  autem  ad  Esipium  et  Pidasum,  quos 
quondam  nympha  Niis  Avarvarea  genuit  laudabili  Bucolioni. 
Hi  quidem  strenui  iuvenes  in  pugna  adversus  Grecos  fuere,  sed 
tandem  ab  Eurialo  quodam  Greco  pugnante  occisi  sunt  ambo, 
20  ut  idem  testatur  Omerus. 


Cap.  XIV 

De  Priamo  Laumedontis  filio,  qui  ex  Ecuba  coniuge  XVIIII  genuit  inter 
filios  et  filias,  et  ex  aliis  mulieribus  inter  mares  et  feminas  genuit 
XXXI,  ex  quibus  quinquaginta,  nomina  tantum  XXXVIII  cogno- 
25  vimus,  que  hec  sunt:  prima  Creusa,  II»  Cassandra,  II  Ia  Yliona, 

IIII»  Laodices,  Va  Licastes,  VIa  Medesicastes,  VIIa  Polixena,  Vili  Pa¬ 
ris,  VIIII  Hector,  X  Helenus,  XI  Caon,  XII  Troylus,  XIII  Deypho- 
bus,  XIIII  Polydorus,  XV  Polydorus,  XVI  Lycaon,  XVII  Esacus, 
XVIII  Anthisus,  XVIIII  Ysus,  XX  Teucer,  XXI  Dimocoontes, 

XXII  Echemon,  XXIII  Cromenon,  XXIIII  Gorgiton,  XXV  Cebrion, 
XXVI  Phorbas,  XXVII  Doriclon,  XXVIII  Pamtnon,  XXVIII I  Anthy- 
phon,  XXX  Agaton,  XXXI  Hyppotous,  XXXII  Aganon,  XXXIII  La- 
coontes,  XXXIIII  Mistor,  XXXV  Yphates,  XXXVI  Thestorius, 
XXXVII  Timootes,  XXXVIII  Polytes.  5 

Priamus  Laumedontis  regis  fuit  filius,  adeo  notus  inter 
mortales,  ut  vix  usquam  notior  alter  sit.  Eo  quidem  adhuc 
puero  esistente  ab  Hercule  Ylion  civitas  deleta  est,  et  occisus 
Laumedon,  et  ipse  cum  multis  aliis  captus.  Quem  Hercules 
vicinis  pretium,  prò  eo  dantibus,  illis  restituit,  et  a  redentione  10 
Priamus  appellatus  est,  ut  Servio  placet.  Hunc  tandem  semi- 
67  d  dirutam  patriam  restaurasse  constat,  voluntque  scri|ptores  mul¬ 
tis  eam  adversus  hostiles  impetus  vallasse.  Nam  dicit  Servius 
eum  sic  egisse,  ut  prò  rato  haberetur  secundum  Plancum,  tribus 
stantibus  rebus,  eam  capi  non  posse:  vita  scilicit  Troyli,  Pai-  15 
ladii  conservatione  et  Laumedontis  sepulcro  integro,  quod  in 
porta  Scee  fuit.  Secundum  autem  alios  longe  plura  ad  eam 
capiendam  oportuna  Grecis  fuere:  ut  scilicet  de  Eaci  gente 
aliquis  interesset,  unde  Pyrrus  admodum  puer  ad  bellum 
vocatus  est;  ut  Rhesi  regis  equi  tollerentur,  antequam  Xanti  20 
aquam  gustassent;  et  ut  Herculis  interessent  sagitte,  quas  misit 
Phylothetes,  cum  ipse  non  posset  afFerre  morte  preventus.  Pria¬ 
mus  ergo  Laumedonte  mortuo  regnavit.  Cui  cum  cuncta  prò 
votis  succederent,  capta  Ecuba  filia  Cipsei  regis  Tracie  in  co¬ 
niuge,  et  ex  ea  multis  susceptis  filiis,  et  ex  aliis  mulieribus  >5 
etiam  quam  pluribus,  in  tam  grandem  regnum  suum  ampliavit 
splendorem,  ut  non  solum  Troie  rex,  sed  totius  Asye  videretur. 
Sane  dum  Paris  filius  eius,  prò  rapta  Esyona  sorore  Priami 
ab  Hercule,  Helenam  Menelai  coniugem  rapuisset,  et  deduxis- 
set  in  Troiani,  nullisque  posset  induci  suasionibus,  ut  illam  3° 
repetentibus  Grecis  restitueret,  eos  cum  mille  navibus  in  litus 
Troianum  descendentes  vidit,  et  Ylionem  etiam  obsidentes,  et 
circum  igne  ferroque  cuncta  vastantes,  et  persepe  fìlios  suos 
et  naturales  et  legitimos,  et  auxiliares  reges  occidentes,  et  po¬ 
stremo  cesum  vidit  Hectorem  et  curru  Achillis  traili,  ad  cuius  35 
redimendum  cadaver  dicit  Omerus  in-Yliade  circa  fìnem, 

nocte  Mercurio  duce  ivisse,  et  flexis  genibus  Achillem  orasse. 
Esto  dicat  Servius  longe  aliter  fuisse;  eum  scilicet  nocte  ad 
tentorium  Achillis  accessisse,  eumque  dormientem  invenisse, 
adeo  ut  eum  occidere  potuisset,  sed  excitasse  potius  voluisse, 
5  atque  orasse  et  obtinuisse  petitum,  et  ab  Achille  usque  Troiani 
post  modutn  prosecutum;  sed  hec  ab  Omero  oppressa,  ne  qui 
laudum  Achillis  erat  preco,  videretur  dedecorum  suorum  reci- 
tatur.  Vidit  preterea  Priamus  Palladium  subtractum,  equos 
Rhesi  eductos,  Troilum  cesum  et  Paridem,  et  ultimo  Ylium 
10  capi,  et  Alias  captivas  deduci,  et  igne  cuncta  creinari,  et  in 
regiam  usque  suam,  post  Polytem  filium  fugientem  Neoptho- 
lemum  penetrantem,  et  in  sinu  suo  infelicem  filium  occiden- 
tem,  seque  obiurjgantem  transfodi  gladio.  Sane  dicit  Servius 
de  morte  Priami  varie  opinari.  Cum  dicant  alii  eum  a  Pyrro 
!5  in  domo  regia  captum,  et  ad  tumulum  usque  Achillis  tractum, 
ibique  confossum  et  busto  caput  abscisum  atque  pilo  impo- 
situm  et  circumlatum.  Alii  dicunt  ad  Hercei  Iovis  aram,  ut 
diximus,  quod  opinari  videtur  Virgilius.  Fuerunt  enim  huic, 
ut  ipsemet  Achilli  narrat  in  ultimo  Yliadis  libro,  filii  quinqua- 
20  ginta,  inter  mares  et  feminas,  ex  quibus  dicit  se  XVII1I  ex  co¬ 
niuge  suscepisse,  reliquos  vero  ex  mulieribus  aliis  in  atriis 
suis  commorantibus. 


Caf.  XV 

De  Creusa  prima  filia  Priami  et  Enee  coniuge. 

25  Creusa  filia  fuit  Priami  ex  Hecuba,  ut  testatur  Servius, 

fuit  Enee  coniunx  ut  sepius  per  Virgilium  patet;  eique  filium 
peperit  Ascanium.  Hanc  in  excidio  Ylionis  ab  Enea  cum  patre 
et  filio  fugiente  perditam  dicit  Virgilius.  Sed  non  nulli  eam 
ab  ipso  ex  pactione  cum  Grecis  facta  occisam  volunt,  ne  quis 
3°  in  sua  libertate  ex  semine  Priami  superesset.  Quod  satis  caute 
tetigisse  videtur  Virgilius,  ubi  Eneam  exquirentem  eam  de- 
scribit,  et  illius  umbram  loquentem  Enee  inducit  atque  dicen- 
tem:  Non  ego  Mirmidonum  sedes  Dolopumque  superbas  Aspi- 


68  a 


3oo 


GENEALOGIE  DEORUM  GENTI L1UM 


68  h 


ciani,  aut  Grais  servitum  matribus  ibo,  Dardanis  et  dive  Vene- 
ris  nurus.  Sed  me  magna  deum  genitrix  bis  detinet  oris  etc. 

Et  sic  patet,  postquam  a  nemine  captam  se  dicit,  sed  detineri 
a  matre  deum,  que  terra  est,  eam  ibidem  mortuam  derelictam 
atque  infossam.  5 

Cap.  XVI 

De  Cassandra  II*  Priami  filia. 

Cassandra  filia  fuit  Priami  et  Hecube,  formosa  virgo.  Quam 
cum  amaret  Apollo,  eiusque  concubitum  peteret,  petiit  Cassan¬ 
dra  munus,  quod  illi  Apollo  se  daturum  iuramento  fermavit.  10 
Petiit  ergo  ut  vates  fieret,  et  facta  est.  Volens  autem  Apollo 
quod  petierat,  ipsa  negavit.  Quam  ob  rem  turbatus  Apollo,  cum 
auferre  nequiret  quod  dederat,  egit  ut  nulla  prestaretur  fides 
vaticiniis  suis,  et  sic  factum  est.  Nam  cum  ex  raptu  Helene 
quid  futurum  esset  Troianis  prediceret,  non  solum  non  ere- 
dita,  sed  a  patre  et  fratribus  sepissime  verberibus  castigata 
est.  Hec  autem  Corebo  Migdonio  iuveni  desponsata  fuerat,  ut 
per  Virgilium  patet  dicentem:  Iuvenisque  Corebus  Migdonides; 
illis  ad  Troiani  forte  diebus  Venerat  insano  Cassandre  accen- 
sus  amore  Et  gener  auxilium  Priamo  Frigiisque  ferebat  etc.  20 
Tandem  cum  nondum  nuptias  celebrasset,  capto  Ylione,  et  ipsa 
infelix  a  Grecis  capta  est,  ut  idem  dicit  Virgilius:  Ecce  trahe- 
batur  passis  Priameia  virgo  Crinibus  a  tempio  Cassandra  adi- 
tisque  Minerve  Ad  celum  tendens  aidentia  lumina  frustra, 
Lumina,  nani  teneras  arcebant  vincula  palmas  etc.  Verum  25 
Ylione  diruto,  et  preda  inter  principes  divisa,  misella  in  sor¬ 
temi  contigit  Agamenoni.  Que  passa  secum  tempestates  maris, 
Agamenoni,  que  illi  fata  servarentur  a  coniuge,  predixit,  ut  Se¬ 
neca  poeta  testatur  in  tragedia  Agamenonis.  Sed  more  solito, 
nil  sibi  creditum  est;  ex  quo,  ut  in  Odissea  testatur  Omerus,  3° 
factum  est,  ut  in  convivio  ab  Egysto  et  Clitemestra  Agamenon 
occideretur,  et  ipsa,  iubente  etiam  Clitemestra,  perimeretur. 
Quod  autem  de  Apoiline  fictum  est,  ab  eveutu  sumptum  videtur. 

Studuit  enim  virgo,  ut  vaticinio  instrueretur,  et  eo  quod  optime 
proficeret,  ab  Apolline  divinationis  deo  diligi  visa  est,  dictumque 
illi  ab  eo  concessum,  quod  labore  quesiverat,  et  quoniam  fides 
dictis  eiusdem  non  prestabatur,  quod  figmenti  superest  addi- 
s  tum  est. 

Cai\  XVII 

De  Yliona  III*  Priami  filia  et  Polymestoris  regis  Tracie  coniuge. 

Yliona,  ut  Servio  placet,  filia  fuit  Priami,  et,  ut  asserit 
Paulus,  ex  Hecuba.  Hec  ratione  veteris  ospitii,  et  insignis 
!0  amicitie,  ut  dicit  Servius,  Polymestori  regi  Tracie  matrimonio 
iuncta  est. 

Cap.  XVIII 

De  Laodice  IIII*  Priami  filia,  Helicaonii  coniuge. 

Laodices  Priami  fuit  filia,  et  Helycaonio,  fillio  Anthenoris 
*5  regis  Tracie,  nupta,  quam  vocabant  Troiani  Laodicem  Galoo. 
Hec  autem  testatur  Omerus  in  Yliade  dicens:  Trjv  ’AvTtvoQiSrig 
elxevxeicov’EWxaov,  Aao8«cr)v  nQìapoioiluyatQwv  eI8o?  <xq{ottiv  etc. 
|Que  latine  sonant]:  Quam  Anthinorides  habebat  rex  Helicaon. 
Laodicem  Priami  filiarum  specie  optima  Hanc  Hecube  ego 
20  filiam  fuisse  puto. 

Cap.  XIX 

De  Lycaste  V*  Priami  filia  et  coniuge  Polidamantis. 

Lycastes,  ut  asserit  Paulus,  filia  fuit  Priami,  pulchritudine 
insignis  adeo,  ut,  captus  ex  ea  Polydamas,  Anthenoris  etTheano 
25  sororis  Hecube  filius,  illam  ex  concubina  susceptam  summeret 
in  uxorem. 

Cap.  XX 

De  Medesicasti  VIa  Priami  filia  et  Polyippi  coniuge. 

Medesicastis  filia  fuit  Priami  naturalis,  nec  habetur  ex  qua 
68  c  matre.  Que  quidem  |  nupsit  Polyippo  Mentoris  filio,  ut  in  Yliade 

testatur  Omerus,  ubi  dicit:  Nàie  8è  IlqSaiov  jtgfv  tÀfteìv  vla<;  5 
’Axaiwv,  Kouqtjv  8è  Ilpiàpoio  vó8r)v  exe,  Mri5e<rix«crTT|v  etc.  [Que 
latine  sonantj:  Habitabatque  Ipideon  antequam  venirent  filli 
Achivorum,  filiam  autem  Priami,  notham  habebat  Midesicastin. 
Huius  Midesicastis  virum,  scilicet  Polyippum,  in  certamine  a 
Theucro,  Thelamonis  filio,  occisum  dicit  Omerus.  10 

Cap.  XXI 

De  Polysena  VII"  Priami  filia. 

Polysena  virgo  filia  fuit  Priami  et  Hecube,  ut  persepe 
testatur  Euripides  in  tragedia,  cui  Titulus  Polydorus.  Hec  inter 
ceteras  Troianas  formosior  fertur;  ob  quam  formositatem  infor-  rs 
tunio  suo  ab  Achille  dilecta  est.  Quo  amore  in  mortem  for¬ 
tissimi  iuvenis  Hecuba  proditorie  usa  est,  non  existimans  per 
Achillis  vulnera  sanguinem  innocue  virginis  se  fusuram.  Hanc 
quidem  post  Ylionem  eversum,  ut  Seneca  tragicus  testatur  in 
Troade,  Pyrrus  Achillis  filius  ad  placandos  patris  manes  po-  20 
poscit,  eique  post  longum  iurgium,  sic  suadente  Calcante  vate, 
concessa  est.  Quam  ornatam  ritu  virginum  nuptias  celebran- 
tium  ad  Achillis  tumulum  truculentus  deduxit  iuvenis,  et  quo- 
nam  ab  ymagine  Achillis  petitam  dicebant,  ut  dicit  Euripides 
in  prealligata  tragedia,  ibidem  interemit.  25 


Cap.  XXII 

De  Paride  Vili0  Priami  filio,  qui  genuit  Daphnidem  et  Ydeum. 

Paris,  qui  alio  nomine  Alexander  dictus  est,  filius  fuit 
Priami  et  Hecube.  Ex  quo  talis  ante  alia  recitatur  hystoria. 

Dicit  enim  Tullius,  ubi  De  divinatione  scribit,  Hecube  pre¬ 
gnanti,  ea  scilicet  pregnatione,  ex  qua  postea  natus  est  Paris, 
per  quietem  visum  facem  parere  Troiani  omnem  comburentem 
atque  dissipantem.  Ob  quod  somnium  anxius  Priamus  Apolli- 
5  nem  consuluit.  Qui  respondit,  nascituri  filii  opera  Troiani 
omniam  perituram.  Quam  ob  reni  Priamus  Hecube  nascituruni 
iussit  exponi.  Hecuba  autem  cum  speciosissimum  filium  pepe- 
risset,  miserta  tradidit  eum  quibusdam,  qui  illuni  pastoribus 
regiis  alendum  traderent;  et  sic  sub  Yda  a  pastoribus  educatus 
10  est,  et  cum  adolevisset  Oenonis  nymphe  Ydee  contubernio 
visus,  duos  ex  ea  suscepit  filios;  preterea  cum  inter  quoscunque 
litigantes  esset  equissimus,  in  maximam  iustitie  famam  evasit, 
adeo  ut  litigantibus  de  formositate  Pallade,  Iunone  et  Venere 
propter  aureum  pomum,  a  Discordia  eis  in  convivio  proiectum, 
‘s  in  quo  digniori  detur  erat  inscriptum,  a  love  ad  eum  prò  sen¬ 
tenza  remisse  sint.  Que,  ut  aiunt,  illi  se  sub  opacis  nemorum 
umbris,  loco,  cui  Mesaulon  dicebatur,  remotis  vestibus  Paridi 
monstravere;  eique  dixit  Pallas,  si  eam  ceteris  pulchriorem 
diceret,  illi  |  rerum  omnium  cognitionem  daturam.  Sic  et  Iuno 
20  regnorum  et  divitiarum  dominium;  Venus  autem  pulchriorem 
orbis  mulierem  spopondit.  Qua  tractus  concupiscentia,  silvanus 
iudex  Veneri  deberi  pomum  iudicavit.  Tandem,  ut  dicit  Servius, 
hic  Paris,  secundum  Troica  Neronis,  fortissimus  fuit,  adeo  ut 
in  agonali  certamine,  quod  agebatur  Troie,  superaret  omnes, 
*'■>  et  ipsum  etiam  Hectorem.  Qui  cum  iratus,  quia  vinceretur,  in 
eum  stringeret  gladium,  pastorem  putans,  dixit  se  esse  germa- 
num,  quod  allatis  crepundiis  probavit,  cum  adhuc  sub  habitu 
lateret  pastorali.  Et  sic  videtur  quod  cognitus  receptus  fuerit  in 
domum  patriam.  Inde  compositis  XX  navibus,  a  Priamo,  sub 
3°  specie  legationis,  ad  repetendam  Hesyonam  in  Greciam  missus 
est.  Ubi,  ut  aliqui  volunt,  et  hos  inter  Ovidius,  ut  in  Epistolis 
eius  patet,  a  Menelao  hospitio  susceptus  et  honoratus  est. 
Alii  vero  arbitrantur  eum  in  Greciam  venisse,  absente  Mene¬ 
lao,  et  ad  famam  pulchritudinis  Helene  tractus  Sparten  pe- 
35  tiisse  civitatem,  et  eam  expugnasse  anno  regni  Agamenonis 
primo,  non  existentibus  ibi  Castore  et  Polluce,  qui  ad  Aga- 

menonem  perrexerant,  et  secum  Hermionam  Helene  et  Me- 
nelai  filiam  duxerant.  Et  sic  civitate  capta  Helenam  renitentem 
rapuisse,  et  omnes  thesauros  regios  abstulisse.  Quod  satis  ele- 
ganter  tangit  Virgilius,  dum  dicit:  Me  duce  Dardanius  Spartani 
expugnavit  adulter  etc.  Et  ob  hoc  volunt,  qui  hanc  opinionem  5 
tenent,  Helenam  post  captum  Ylionem  meruisse  a  viro  recipi.  Ex 
qua  rapina  bellum  decennale  Grecorum  adversus  Troianos  susci¬ 
tatimi  est.  In  quod  refert  Omerus  Paridem  ab  Hectore  fratre 
increpitum  descendisse  semel,  et  singulare  certamen  adversus 
Menelaum  sumpsisse;  in  quo  cum  apertissime  vinceretur,  a  10 
Venere  eum  prelio  subtractum  dicit,  adiciens,  impulsu  Minerve, 
Pandarum  in  Menelaum  sagictasse,  atque  eum  vulnerasse,  et 
sic  quod  erat  singulare,  in  universale  certamen  devenit.  Postremo 
iam  Hectore  et  Troilo  peremptis  ab  Achille,  cum  ipse  arcu  a 
sagictis,  quibus  plurimum  valebat,  Achillem  fraude  Hecube  ad  '5 
desponsandam  Polyxenam  in  templum  Tymbrei  Apollinis  nocte 
et  solum  evocatum  occidisset,  et  ipse  a  Pyrro,  Achillis  Alio, 
occisus  est.  Paucis  quippe  fictionibus  hec  hystoria  interlita 
est.  Quas  enucleare  volentes,  primo  iudicium  Paridis  videamus, 
in  quo  sententia  Fulgentii,  meo  iudicio,  sequenda  est.  Dicit  20 
69  a  enim  tripartitam  mortalium  |  vitam  esse,  quarum  prima  tlieore- 
tica  dicitur,  secunda  pratica,  tertia  phylargica,  quas  nos  vul- 
gatioribus  vocabulis  contemplativam,  activam  et  voluptuosam 
nuncupamus.  De  quibus  Aristotiles  uti  de  ceteris  optime  facit, 
disserit  in  primo  Ethycorum.  Has  Iuppiter,  id  est  deus,  ne  25 
videatur  aliquam  reprobando  arbitrium  liberum  cuique  surri- 
pere,  ad  iudicium  Paridis,  id  est  cuiuscunque  hominis,  re- 
mittit,  ut  ei  liceat  quam  maluerit  approbare,  et  sibi  sumere. 
Quid  autem  sumenti  voluptuosam  sequatur,  exitu  Paridis  de- 
monstratur.  Quod  autem  pugna  a  Venere  subtractum  sit,  ad  3» 
eius  declarandam  ignominiam  dictum  est,  ut  appareat,  quod 
iners  tantum  vacaret  venereis.  Pandarum  autem  a  Minerva 
impulsum  ideo  dictum  est,  ut  ostenderetur  astutia  Troianorum, 
qui  videntes  deficere  Paridem,  ut  eum  morti  subtraherent,  non 
servatis  pactionibus  in  Menelaum  fecerunt  insultum.  35 

CAP.  XXIII 

De  Daphnide  et  Ydeo  filiis  Paridis, 

Daphnis  et  Ydeus,  ut  Paulus  affirmat,  filii  fuere  Paridis 
ex  Oenone  nynpha  Ydea  seu  Pegasea,  cuius  amicitia  usus,  eos, 
s  dum  pastor  esset,  suscepit.  De  quibus  ni!  memoratu  dignum 
comperisse  memini. 

Gap.  XXIV 

De  Hectore  Priami  filio  Vili  1°,  qui  genuit  Astianactem. 

Hector  pre  ceteris  corporea  virtute  insignis,  vatum  omnium 
10  carminibus  Celebris,  iuvenis  fama  inclita,  in  novissimum  usque 
diem  forte  victurus,  filius  fuit  Priami  regis  et  Hecube.  Hunc 
in  coniugem  sumpsisse  Andromacam  filiam  Iectionis  Theba- 
rum  Cilicie  domini  testatur  Omerus.  Ex  qua,  iam  exorto  Gre- 
corum  bello,  fìlium  suscepit  nomine  Astianactem,  esto  ipse 
*5  Camandrum  appellaret.  Huic  igitur,  etsi  militaris  discipline 
plurimum  inesset,  tam  grandis  erat  animi  audacia  et  corporis 
robur,  ut  post  occisum  Prothesilaum,  primum  in  litus  Troianum 
ex  Grecis  e  navibus  prosilientem,  Troianorum  aciem  persepe 
presentia  sua  non  solum  adversus  Grecos  ad  subsistendum 
20  patientem  faceret,  sed  ad  insiliendum  redderet  audacem;  et 
quod  mirabilis  erat,  ipse  solus  sepissime  Grecorum  turmas 
aggredì  ausus  est,  et  vi  disgregare  falanges,  adeo  omne  agmen 
cogere,  ut  solus  esset  terror  Achivis  omnibus.  Hic  adversus 
Aiacem  Thelamonium,  ut  ait  Omerus,  singulari  pugnavit  cer- 
25  tatuine,  nox  tamen  superveniens,  non  minus  Ayaci  grata  quarn 
sibi,  direinit  duellum,  a  quo  more  prisco  cum  discederet,  gla- 
dium  illi  donodedit,  quo  se  Aiax  postea  interemit,  et  ab  eo  su¬ 
scepit  baltheum,  quo  ornatus  ab  Achille  occisus  est,  et  post  |  cur- 
rum  tractus,  ut  ait  Servius.  Tandem  cum  multos  etiam  principes 
3°  Grecorum  morti  dedisset,  Patroclum  Achillis  amicum  et  suis 
insignem  armis  occidit,  Achillem  existimans  superasse,  et  armis 

nudatum  insignibus,  pompa  inclitus  ingenti,  Troiani  intravit, 
sue  necis  irritamento  gloriosus.  Nec  multo  post  cum  Achille 
congressus,  seu  fessus  esset  Hector,  seu  multum  prevaleret 
Achilles,  ab  Achille  superatus  occubuit,  et  non  solum  armis 
ornatuque  reliquo  a  victore  spoliatus  est,  veruni  et  curru  5 
cum  baltheo  ab  Aiace  concesso  tractus  circa  Ylionem,  Priamo 
edam  prosperante,  est,  et  ad  naves  usque  Grecorum  devectus. 
Quas  penes  severus  iuvenis,  nondum  posito  amici  occisi  dolore, 
nudum  cadaver  per  dies  XII  insepultum  servavit,  donec  noctu 
redempturus  miserabilis  pater  Priamus  veniret,  ut  scribit  Ome-  10 
rus.  Verum,  eodem  Omero  teste,  iussu  Iovis  ab  Apolline 
cadaver  insigne,  ne  corrumperetur,  ante  funus  sacris  liquoribus 
perlitum  est.  Priamo  autem  restitutum  Yliadum  lacrimis  et  me- 
rore  publico,  et  solemni  cerimoniarum  veterum  pompa  tumu- 
latum  est,  eiusque  cineres  aurea  in  urna  servati.  In  hac 
hystoria  nil  fictum  est,  preter  quod  ab  Apolline  sit  cadaver 
curatum;  quod  factum  esse  a  medico  iussu  Achillis  dicebat 
Leontius;  et  hoc  non  honorificentie  causa,  sed  expectatione 
pecunie,  qua  expectabat  cadaver  redimi,  si  integrum  serva- 
retur,  uti  factum  est;  multis  enim  susceptis  muneribus  poscenti  20 
Priamo  reddidit.  Huic  unum  tantum  legisse  filium  memini, 
Astianactem  scilicet;  verum  iudicio  aliorum  plures  fuere;  cum 
dicant  Eusebius  et  Beda,  unusquisque  eorum  in  libro  quem 
Temporum  scripsere,  Hectoris  filios  post  lapsum  temporis 
Ylium  recepisse,  Heleno  eis  subsidium  prestante,  ac  posteros  25 
Anthenoris  ex  Ylione  pulsos,  regnante  Latinis  Ascanio,  Enee 
filio.  Insuper  Vincentius  Gallicus  hystoriographus  velie  vide- 
tur,  Francorum  reges  hodiernos  a  filiis  Hectoris  antiquissimam 
originem  habuisse,  aiens  a  Francone  quodam,  Hectoris  filio, 
cum  in  extremam  Germaniam  aufugisset,  Sycambriam  civitatem  3<> 
conditam,  et  tractu  temporis  huius  Franconis  successores  ripas 
observantes  Danubii  in  occiduum  descendisse,  et  in  partes 
Turingie  consedisse,  ac  Marcomanno  Priami  filio  et  Samione 
ex  posteris  Anthenoris  |  ducibus,  Gratiani  Cesaris  Augusti  tem¬ 
pore,  transvadato  Rheno,  eas  in  partes  venisse,  quas  semper  35 
postea  tenuere,  sibique  ex  his  ducibus  reges  constituere,  et  in 

posteritatem  longam  atque  fulgidam  devenere.  Quod  etsi  multum 
non  credam,  absit  ut  omnino  negem,  cum  omnia  sint  possibilia 
apud  deum. 


Cap.  XXV 

5  De  Astianacte  Hectoris  filio. 

Astianactes,  ut  sepissime  in  Yiiade  testatur  Omerus,  et 
Seneca  poeta  in  Troade  tragedia,  unicus  fuit  Hectoris  filio,  ex 
Andromaca  natus  eidem  post  inchoatum  bellum  inter  Troianos 
et  Grecos,  ut  facile  comprehenditur  ex  verbis  Andromace 
10  apud  Virgilium,  ubi  Ascanium  cum  Enea  vidit  in  Epyro,  dum 
dicit:  Accipe  et  hec,  manuum  tibi  que  monimenta  mearum 
Sint,  puer,  et  longum  Andromace  testentur  amorem  Coniugis 
Hectoree.  Cape  dona  extrema  tuorum,  O  michi  sola  mei  super 
Astianactis  ymago:  Sic  oculos,  sic  illi  manus,  sic  ora  ferebat 
*5  Et  nunc  equali  tecum  pubesceret  evo  etc.  Constat  enim  Ascanium 
hac  etate  fuisse  adolescentulum,  cum  iam  Vili  annis  vel  am- 
plius  errasset  cum  patre;  ergo  si  equus  illi  erat  etate  Astia¬ 
nactes,  puer  erat  dum  periit.  Quod  etiam  ex  tragedia  Senece 
prealligata  colligitur,  ubi  dum  ab  Ulixe  quereretur  in  mortem, 
20  ut  parvulorum  mores  est  confugit  ad  matrem.  Sed  tandem  vi 
agente  Grecis  exposcentibus  redditus,  antequam  naves  a  Sygeo 
solverent,  ut  quidam  volunt,  e  turri  deiectus  est,  ut  alii  saxo 
illisus,  et  sic  mortus,  ne  ulla  Priami  generis  libera  super 
esset  posteritas.  Hunc,  Omero  teste,  Hector  ut  plurimum  vo- 
2s  cabat  Camandrum. 

Cap.  XXVI 

De  Heleno  X°  Priami  regis  filio. 

Helenus  Priami  fuit  filius  et  Hecube,  vaticinio  insignis,  ut 
de  eo  loquens  testatur  Virgilius,  dicens:  Troiugena,  interpres 
30  divum,  qui  numina  Phebi,  Qui  tripodas,  Clarii  lauros,  qui  sy- 
dera  sentis  Et  volucrum  linguas  et  prepetis  omina  penne,  Fare 

age  etc.  Huic  sunt  qui  dicant  a  Grecis  indultum,  quia  captus 
eis  oportuna  ad  Troiani  capiendam  revelasset.  Ipse  tamen 
Ylione  deiecto,  Pyrro  Achillis  filio  navigationem  prohibuit 
predixitque  futuram  pestem  navigantibus;  quam  ob  rem  non 
solum  a  Pyrro  vita  reservatus  est,  sed  ab  eo  in  Epyrum  de-  5 
69  d  ductus,  et  ibidem  illi  regni  parte  concessa,  |  cum  Hermionam 
rapuisset  Horesti,  Andromacam  olim  Hectoris  coniugem, 
quam  loco  uxoris  tenuerat,  illi  iunxit  coniugio.  Et  tandem, 
cum  Pyrrus  ab  Horeste  occisus  fuisset  in  tempio  Apollinis, 
ut  dicit  Servius,  Molossum,  Pyrri  filium,  quem  illi  Andromaca  10 
pepererat,  et  eius  regnum  servavit.  Quod  etiam  Virgilius  in 
parte  ostendit,  dum  dicit:  Priamidem  Helenum  Graias  regnare 
per  urbes,  Coniugio  Eacide  Pyrri  sceptrisque  potitum,  Et 
patrio  Andromacam  iterum  cessisse  marito  etc.  Qui  quidem 
Helenus  cum  regnum  suum  Caoniam  de  nomine  fratris  appel-  *5 
lasset,  ibidem  ad  instar  Troie  civitatem  edificavit,  in  qua 
Eneam  profugum  suscepit  et  honoravit,  et  donatis  muneribus 
interceptum  dimisit.  Quis  tamen  illi  fuerit  finis,  non  legi. 


Cap.  XXVII 

De  Caone  Priami  regis  filio  XI».  20 

Chaon,  ut  dicit  Servius,  filius  fuit  Priami,  ex  qua  matre 
non  dicit.  Hunc  insuper  ait  ab  Heleno  in  venatione  inadver- 
tenter  occisum,  et  ob  id,  quasi  in  perditi  fratris  solatium,  regni 
portionem,  que  Heleno  fuerat  a  Pyrro  concessam,  ab  eodem 
Heleno  Caoniam  nominatam.  *5 


Cap.  XXVIII 

De  Troilo  XII0  Priami  regis  filio. 

Troilus  fuit  Priami  regis  et  Hecube  filius,  ut  satis  absque 
testimonio  notum  est.  Hic  autem  adhuc  adolescentulus,  ausus 
adversus  Achillea!  pugnam  arripere,  ab  eo  occisus  est,  seri-  3° 

bente  Virgilio:  Parte  alia  fugiens  amissis  Troilus  armis,  Infelix 
puer  atque  impar  congressus  Achilli,  Fertur  equis  curruque 
heret  resupinus  inani,  Lora  tenens  tamen,  huic  cervixque  co- 
ineque  trahuntur  Per  terram,  et  versa  pulvis  inscribitur 
5  hasta  etc. 

Cap.  XXIX 

De  Deyphobo  XIII"  regis  Priami  filio. 

Deyphobus  filius  fuit  Priami  ex  Hecuba.  Qui  cura  multa 
in  hostes  egisset,  dum  se  tutum  arbitraretur,  occubuit.  Nam 
lo  inter  tumultum  capti  Ylionis,  dormiens,  insidiis  Helene,  quam 
post  mortem  Paridis  coniugem  duxerat,  occisus  et  turpiter  la- 
ceratus  fuit,  ut  apud  Virgilium  refert  Eneas,  qui  illum  insi- 
gnia  vulnerum  apud  Inferos  servantem  describit,  dicens:  Atque 
hic  Priamidem  laniatum  corpore  toto  Deyphobum  vidit,  lace- 
*5  rum  crudeliter  ora,  Ora  manusque  ambas  populataque  tem¬ 
pora  raptis  Auribus  et  truncas  inhonesto  vulnere  nares  etc. 

|  Post  hoc  autem  ipsemet  Deyphobus,  apud  eundem  Virgilium, 
qualiter  perierit,  ostendit,  dicens:  Sed  me  fata  mea  et  scelus 
exitiale  Lacene  His  mersere  malis;  illa  hec  monimenta  reliquit. 
20  Namque  ut  supremam  falsa  inter  gaudia  noctem  Egerimus, 
nosti,  et  nimium  meminisse  necesse  est.  Cum  fatalis  equus 
saltu  super  ardua  venit  Pergama  et  armatum  peditein  gravis 
attulit  alvo,  Illa  chorum  simulans  ovantes  orgia  circum  Du- 
cebat  Frigias;  flammam  media  ipsa  tenebat  Ingentem  et  summa 
Danaos  ex  arce  vocabat.  Tum  me  confectum  curis  somnoque 
gravatum  Infelix  habuit  talamus  pressitque  iacentem  Dulcis 
et  alta  quies  placideque  simillima  morti.  Egregia  interea  co- 
niunx  arma  omnia  tectis  Emovet  et  fiduin  capiti  summoverat 
ensem.  Intra  tecta  vocat  Menelaum  et  limina  pandit,  Scilicet 
3°  id  magnum  sperans  fore  munus  amanti  Et  famam  extingui 
veterum  sic  posse  malorum.  Quid  moror?  irrumpit  thalamo 
comes  additur  una  Hortator  scelerum  Eolides.  Dii,  talia  Graiis 
Instaurate,  pio  sic  penas  ore  reposco  etc. 

CAP.  XXX 

De  Polydoro  XIIII0  Priatni  filio. 

Polydoros  ego  duos  fuisse  Priami  filios  comperio.  Nani 
unum  ex  Hecuba  suscepisse  in  tragedia,  que  Polydorus  ititi  - 
tulatur,  pienissime  asseruit  Euripides,  eumque  dicit  a  Polyne-  s 
store  Trace  occisutn,  quod  et  Virgilius  et  Ovidius  approbant. 
Alterum  vero  ex  Lathoy  filia  Altay  suscepisse  dicit  Omerus 
in  Yliade,  eumque  in  pugna  ab  Achille  occisum.  Nos  autem 
de  primo  prosequamur.  Fuit  ergo  iste  Priami  filius  et  Hecube, 
quem,  ut  dicit  Euripides,  Priamus  filiis  ad  futuros  eventus  prò-  10 
videns,  cum  maximo  auri  pondere  misit  in  Traciam  ad  Poly- 
nestorem  regem  antiquum  hospitem  et  amicum  atque  generum 
suum,  ut  eum  aleret,  et  cum  auro  servaret.  Sane  cum  iani 
in  Grecos  letiori  vultu  prospicere  videretur  fortuna,  cum  illa 
Polynestor  animum  vertit,  et  auri  cupidus  Polydorum  in  li-  J5 
tore  spatiantem  telis  aggreditur,  et  frustra  fidem  implorantem 
occidit.  Cadentique  tumulum  superingessit;  sic  describit  Vir¬ 
gilius:  Hunc  Polydorum  quondam  cum  pondere  magno  Infelix 
Priamus  furtim  mandarat  alendum  Treicio  regi,  cum  iam  dif¬ 
fiderei  armis  Dardanie  cingique  urbem  obsidione  videret.  Ille,  20 
ut  opes  fracte  Teucrum  et  fortuna  recessit,  Res  Aga|menonias 
victriciaque  arma  secutus  Fas  omne  abrumpit,  Polydorum  ob- 
truncat  et  auro  Vi  potitur  etc.  Dicit  etiam  Virgilius  Eneam 
profugum  in  id  devenisse  litus,  atque  in  eo  civitatem  fundasse, 
quam  de  suo  nomine  Eneam  nuncupavit,  et  sacrum  conficiens,  25. 
dum  frondibus  aras  tegere  vellet,  forte  ignarus  ad  tumulum 
devenit  Polidori,  et  cum  viribus  virgulta  quedam  evulsisset, 
vidissetque  sanguinem  ex  fracturis  virgultarum  erumpere,  obstu- 
puit,  et  longe  magis  dum  sanguini  voces  subsequi  audivit, 
quas  huiusmodi  fuisse  demonstrat  Virgilius:  Quid  miserum  ,  30 

Enea,  laceras,  iam  parce  sepulto,  Parce  pias  scelerare  manus; 
non  me  tibi  Troia  Externum  tulit,  haud  cruor  hic  de  stipite 
manat.  Heu  fuge  crudeles  terras,  fuge  litus  avarum,  Nam  Poly¬ 
dorus  ego;  hic  confixum  ferrea  texit,  Telorum  seges  et  iaculis 

impievit  acutis  etc.  Quibus  Eneas  certior  factus  atque  pre- 
monitus,  celebrato  ei  officio  funebri  et  litore  relieto,  ad  ulteriora 
progressus  est.  Euripides  autem  et  post  eum  Ovidius  dicunt 
tumulum  hunc  ab  Hecuba  matre  repertum.  Sane  et  Euripidis 
5  dictum,  et  Virgili i ,  diversis  temporibus  potuit  esse  veruni.  Sed 
videndum  superest,  quid  sub  fictione  apposita  sentiendum  sit. 
Testatur  hystoria  sepulture  Polydori  superimpositum  tumulum, 
cui  supercrevisse  virgulta  mirtea  mirum  non  est.  Consuevit  qui- 
dem  ociosa  tullus,  sponte  sua,  germina  atque  virgulta  emittere, 
10  et  ea  potissime,  quibus  habundat  adiacens  regio,  que,  habun- 
dasse  mirtetis  credibile,  cum  litoralis  esset.  Mirtus  autem  longas 
rectasque  vermenas  emittere  consuevit  aliquando;  ex  quo  acci¬ 
dente  facile  dictum  Polydorum  et  iacula,  quibus  confossus  est, 
in  virgulta  mirtea  versa.  Excerpta  autem  ab  Enea,  iudicio  meo, 
*5  volunt  ostendere  relata  ab  aliquo  conscio  perpetrati  sceleris, 
ex  quibus  sanguis  sequutus  est,  id  est  occisionis  facte  represen- 
tatio,  a  qua  demum  occisi  voces,  id  est  consilium  sumptum 
non  permanendi,  cognita  perfidia  atque  avaritia  presidentis. 


Cap.  XXXI 

20  De  Polydoro  XV0  et  Lvcaone  XVI°  filiis  Priami  regis. 

Polydorus  hic,  alter  a  superiori,  et  Lycaon  filii  fuerunt 
Priami  et  Laothoy,  ut  satis  apud  Omerum  Lycaon  ostendit, 
Achilli  dicens:  Te  precor,  Achille,  miserere  mei,  iturus  enim 
tuus  servus  sum  quo  miseris;  te  penes  in  convivio  fui,  dum  me 
3s  in  viridario  cepisti,  et  in  Lemnon  transmisisti,  XIIa  dies  abiit 
postquam  ad  Ylionem  redii,  et  in  tuas  manus  iterum  reduxit 
me  deus,  me  iuvenem  vides  quem  genuit  Laothoy  filia  Althay 
senis,  qui  Beletessi  dominabatur.  Huius  autem  filiam  Priamus 
habebat  et  alias,  ex  ista  autem  duo  nati  sumus,  tu  autem  ambos 
30  iugulabis?  Certe  primum  inter  pedestres  domuisti  Polydorum 
deo  similem  et  percussisti  lancea;  nunc  autem  michi  infor- 
tunium  paras,  tuas  effugere  manus  non  possum,  sed  hoc  in 
animo  ponas,  queso,  ne  me  interficias;  non  enim  ex  uno  ventre 

cuin  Hectore  sum,  qui  tibi  socium  interfecit  etc.  Veruni  Achilles, 
nil  iuvantibus  precibus,  eum  ignominiosis  obiurgans  verbis,  in 
Camandrum  flumen  impulit,  et  in  eodem  misere  periit.  Patet 
ergo  ex  verbis  huius,  Polydorum  hunc  alium  a  primo  fuisse, 
qui,  ut  testatur  Omerus,  plurimum  diligebatur  a  Priamo,  eo  5 
quod  iunior  filiorum  esset,  et  ob  id  non  permittebat  illum  in 
pugnam  descendere;  vincebat  enim  pedum  celeritate  quoscun- 
que  coetaneos,  et  mirabilem  de  se  prebebat  indolem.  Veruni 
die  quadam,  nescio  Priamo,  armatus  descendens  in  hostes, 
incidit  in  Achillem,  qui  lancea  eum  percussit,  et  fractis  obsta-  10 
culis  armorum,  infelicem  evisceravit.  Sed  ipse  visceribus  manu 
collectis,  dum  abiret  debilitatus  occubuit,  nec  potuit  Hector, 
in  eius  salutem  veniens,  eum  e  manibus  mortis  subtrahere. 


Cap.  XXXII 

De  Esacho  XVII0  Priami  filio.  >5 

|  Esacus  filius  fuit  Priami  et  Alysiroe  Dimantis  filie,  ut 
dicit  Ovidius:  Quamvis  est  illum  proles  enixa  Dimantis,  Esacon 
umbrosa  furtim  peperisse  sub  Yda  Fertur  Alyxiroe  etc.  Hic 
ante  bellum  Troianum  diu  natus  est,  et  mortuus  paulo  ante 
initium,  ex  quo  talem  recitatur  Ovidius  fabulam.  Erat  huic  20 
civitas  exosa,  et  libens  nemora  colebat,  et  rura,  contigit  die 
una  ut  videret  Hesperiem  virginem  capillos  pectentem  suos 
atque  siccantem,  et  eius  caperetur  formositate.  Quem  cum 
vidisset  Hesperies  ad  se  accedentem,  confestim  fugam  arripuit; 
hic  vero  dum  illam  ferventer  sequeretur,  et  contigisse  ut  virgo  25 
fugiens  ab  angue  inter  herbas  latente  morderetur,  et  moreretur 
ex  morsu,  acri  dolore  concussus  in  desiderium  mortis  inci¬ 
dit,  et  ex  scopulo  proximo  se  in  mare  precipitem  dedit.  Cuius 
miserta  Tethis,  eum  mutavit  in  mergum,  nondum  sic  voci- 
tatum;  ipse  tamen  vitam  spernens,  dum  sepe  mergeretur  mori-  3» 
turus  in  undas,  mergi  nomen  fortius  est.  Hunc  Priamus  et 
filii,  ficto  illi  tumulo  flevere  diu,  eo  quod  si  vita  mansisset, 
Hectore  non  videbatur  futurus  inferior  viribus.  Eum  autem 


LIBF.R  SEXTUS 


313 


ideo  in  mergum  versum  dicit  Theodontius,  quia  vivus  descen- 
dit  ad  ima,  et  ab  aquis  mortuus  in  altum  reductus  est.  Ego 
autem  puto  ideo  in  mergum  versum  ereditimi,  seu  dictum,  eo 
quod  qui  nare  non  norunt,  si  in  aquas  cadunt  antequam  mo- 
5  riantur,  et  merguntur,  et  in  altum  sepius  redeunt  more  mergi. 

Seu  forte  sic  contigit  ut  dum  in  aquas  cecidisset  Esacus,  et 
remansisset  in  fundo,  mergus  qui  ante  aquas  intraverat,  tunc  eas 
exiens  evolavit,  et  hinc  sumptum  Esacum  in  mergum  versum. 

Gap.  XXXIII 

io  De  Anthipho  XVIII”  et  Yso  XVIIII”  filiis  Priami. 

Anthiphus  et  Ysus  Priami  fuere  filii.  Veruni  Anthyphus 
ex  Hecuba  susceptus  est,  cum  naturalis  Ysus  existeret,  ut  auto- 
ritate  constat  Omeri,  qui  in  Yliade  sic  de  ambobus  ait:  ’Autùq  ó 
j3r)  q’  Tcov  te  xai ’AvTUpov  auepeo  ’Eiv  évi  StipQoi  eorrug  -ó  ptiv  vóftcog 
■5  fjvioxevev  ’AvtKpog  al  jtape(3aaxe  etc.  [Que  latine  sonant]:  Filios 
duos  Priami  nothum  et  legitimum  ambobus,  in  uno  curru  exi- 
stentibus,  sed  nothus  frena  regebat,  Anthyphus  autem  transi- 
bat  etc.  Restat  ergo  quod  Ysus  erat  Nothus,  qui  frena  regebat. 

Hi  tamen  ambo,  ut  erant,  ab  Agamenone  in  pugna,  una  bora 
20  occisi  sunt,  et  ob  id  iunctos  apposui. 

Cap.  XXXIV 

De  Theucro  XX”  Priami  filio. 

Theucer,  ut  aiììrmat  Barlaam,  filius  fuit  Priami  ex  nym- 
pha  susceptus  Anthydona.  Nec  est  hic  is  a  quo  Teucri  appel- 
a5  lantur  Troiani;  nam  ille  longe  fuit  antiquior,  et  filius  Scamandri 

Creten|sis,  qui,  ob  penuriam  frugum,  relicta  Creta,  venit  in  7°d 
Frigiam,  et  cum  Cardano  et  Erichthonio  regnavit.  Hunc  tamen 
dicit  Barlaam  bello  non  interfuisse,  cum  paulo  ante,  dum  in 
Bebritiis  silvis  venaretur,  ab  ingenti  urso  laceratus  fuisset. 

Cap.  XXXV 

De  (Dimocoonte)  Priami  XXI0  filio. 

Dimocoontes  fiiius  fuit  Priami,  ex  qua  tamen  matre  non 
habetur,  sed  naturalem  fuisse  satis  per  Omerum  apparet  in 
Yliade  dicentem  de  eo  sic:  akk3  ofiiòv  Ilpìapoio  vóftov  |3àta  Aripo- 
xocovra  etc.  [Que  latine  sonantj:  Sed  filium  Priami  nothum  per- 
cussit  Dimocoontem.  Hic  ab  Ulixe  occisus  est  in  pugna,  ut  in 
testu  sequitur  Omeri,  et  hoc  in  vindictam  Leuci  socii  Ulixis 
occisi  ab  Anthyphone  filio  Priami. 


Cap.  XXXVI 

De  Echemone  XXII0  et  Cromenone  XXIII0  filiis  Priami. 


Echemon  et  Cromenon  Priami  fuere  filii  naturales,  de  qui - 
bus  in  Yliade  sic  dicit  Omerus:  “Evfr’ma?  npiapoio  8wo  Ao (de 
Aap8avi8ao  eiv  evi  fiicppco  sovra? ,  ’E/suova  te  Xgó|ievov  te  etc. 
[Que  latine  sonanti  :  Postea  filios  Priami  duos  cepit  Dardanidis 
in  uno  curru  existentes  Echemona  et  Cromenonem.  Hos  enim 
duos,  ut  satis  per  sequentia  Omeri  verba  patet,  Dyomedes 
peremit  in  pugna. 


Cap.  XXXVII 

De  Gorgitione  XXIIII0  Priami  filio. 

Gorgition  ex  Castimira  Priami  fuit  fiiius,  ut  in  his  testatur 
Omerus:  Kaì  toù  pèv  Q’àqpappaQr’,  ó  8’àpvpova  roQvu^l(*iav  Yiov 
■fiuv  Ilpìafioio,  xatà  atfjftog  pà^ev  ìco  etc.  [Que  latine  sonant|: 
Et  hunc  certe  fefellit;  hic  irreprehensibilem  Gogothiona  filium 
amplum  Priami  per  pectus  percussit  telo.  Hunc,  ut  postea 
sequitur  in  textu,  Priamus  ex  Castiamira,  in  esimia  civitate 
propinqua  Troie,  suscepit.  Qui  postea  in  certamine  apud  Troiani 
a  Theucro  Thelamonis  filio  confossus  ocoubuit. 

Cap.  XXXVIII 

De  Cebrione  XXV0  Priami  filio. 

Cebrion  filius  fuit  Priami,  ut  per  Omerum  apparet  in  Yliade 
dicentem:  Ke(3(HÓvr)v,  voflóv  àyaxÀTiog  Ilptairoio  etc.  [Que  latine 
5  sonant]:  Cebrionem  nothum  filium  gloriosi  Priami.  Iste  Ce¬ 
brion,  ut  idem  Omerus  in  Yliade  dicit,  in  pugna  penes  Troyam 
a  Patroclo  saxo  ictus  interiit. 

Cap.  XXXIX 

De  Pliorbante  XXVI0  Priami  filio,  qui  genuit  Ylioneum. 

Phorbas  filius  fuit  Priami  et  Epythesie  filie  Stasyppi 
Migdonii,  ut  dicit  Paulus,  quem  adeo  senem  tempore  belli 
fuisse  scribit,  ut  potius  frater  quam  filius  Priami  videretur, 
et  ob  insitam  armorum  virtutem,  non  obstantibus  annis,  edam 
prohibente  Priamo,  in  certamen  sepius  descendit,  et  tandem 
r5  a  Menelao  gladio  obtruncatus  est,  esto  dicat  Servius,  et  in 
testem  inducat  Omerum,  hunc  Phorbantem  nunquam  pugnasse, 
quin  sibi  favisset  Mercurius,  quod  ego  miror  in  Yliade  non 
invenisse,  dato  credibile  sit  non  omnes,  qui  in  certaminibus 
illis  pugnavere,  ab  Omero  positos.  Quis  autem  huic  fuerit 
20  finis  legisse  non  memini. 

Cap.  XL 

De  Ylioneo  Phorbantis  filio. 

|  Ylioneus  Phorbantis  fuit  filius,  ut  asserit  Paulus,  quod  7r  a 
etiam  testatur  Servius.  Quantus  vel  qualis  hic  in  armis  fuerit 
25  apud  Troiam,  non  legi;  veruni,  ut  per  Virgilium  patet,  elo- 
quentia  plurimum  valuit.  Nam  ipse  fuit  qui,  secutus  Eneatn 
post  Ylionis  excidium,  Didonem  prò  salute  sua  atque  socio- 
rum  oravit  et  eloquio  placavit,  et  cuna  iam  in  Ytaliam  venisset 
Eneas,  ad  Latinum  regem  princeps  legationis  fuit. 

CAP.  XLI 

De  Doriclone  Priami  filio  XXVII0. 

Doriclon,  teste  Omero,  naturalis  Priami  filius  fuit,  dicit 
enim  in  Yliade  sic:  ’Aiag  TQcóeao'iv  éjtàXpevog  elÀe  Aóqììxàov 
npiapifiriv,  vó'Oov  móg  etc.  [Que  latine  sonantj:  Aias  Troianis  5 
insultans  accepit,  id  est  occidit,  Doriclonem  Priami  nothum 
filium. 

Gap.  XLI1 

De  Pammone  XXVIII0,  Anthyphone  XXVIIII0,  Agathone  XXX0,  Hyp- 

pothoo  XXXI0  et  Aganone  XXXII0  filiis  Priami. 

Pammonem,  Anthyphonem,  Agathonem,  Hyppothoum  et 
Aganonem  filios  fuisse  Priami,  his  carminibus  in  Yliade  demon- 
strat  Omerus:  Ejxepxopévoio  yépovxog,  tot3  utacnv  olaiv  ópóxXa, 
Neixeicov  "EXevov  xe  Ilapi/v  x5  ’Ayaxcòva  re  5ìov  Ilàppovà  x"  ’Avxi- 
(povov  xe  xai  Porjv  dyaxiov  TIoÀixov  Arjiqjopóv  xè  xal  ’ljrrcódoov  xai  *5 
8ìov  ’Ayavov  etc.  [Que  latine  sonant]:  Irato  sene,  hic  autem 
filios  proprios  clamabat  iniurians  Hellenum  Parimque  Aga- 
thonemque  gloriosum,  Pammonem  Antiphonemque  et  voce 
bonum  Politon,  Deyphobumque  et  Hyppotoum,  et  divum  Aga¬ 
nonem.  Hos  quidem  omnes,  ut  hac  in  parte  dicit  Omerus,  10 
iturus  nocte  Priamus  ad  Achillem  redempturus  cadaver  Hecto- 
ris,  iratus  clamabat  ad  preparandos  sibi  currus  et  alia  oppor¬ 
tuna.  Ex  quibus  concepti  matribus,  seu  quid  ex  eis  post  mo- 
dum  contigerit,  nec  dicit  Omerus,  nec  alibi  memoratos  invenio. 

Cap.  XLIII  25 

De  Lacoonte  XXXI II®  Priami  filio. 

Lacoontem  filium  Priami  fuisse  et  Apollinis  sacerdotem, 
undecunque  habuerit,  Papias  affirmat.  Ex  quo  quidem  men- 
tionem  facit  Virgilius  dicens:  Primus  ibi  ante  omnes,  magna 

comitante  caterva,  Laocoon  ardens  summa  decurrit  ab  arce  etc. 
Dicitque  idem  Virgilius,  quod  is  percussit  hasta  equum  para¬ 
timi  a  Grecis,  et  ob  id  a  duobus  draconibus  duos  filios  suos 
parvulos  devoratos,  et  ipse  demum  ab  eisdem  captus  et  cir- 
5  cumflexus,  tamen  utrum  fuerit  occisus  non  satis  apparet,  nec 
aliud  inde  dicit. 

Cap.  XLIV 

De  Mistore  XXXIIII0  Priami  filio. 

Mistor  filius  fuit  Priami,  ut  in  Yliade  ostendit  Omerus, 
10  ubi  conqueritur  Priamus,  quod  omnes  filii  sui,  qui  optimi  erant 
in  armis,  occisi  sunt,  et  inter  alios  nominat  istum  Mistorem. 

Cap.  XLV 

De  Yphate  XXXV"  et  Testhorio  XXXVI0  filiis  Priami. 

Yphates  et  Testorius,  ut  dicit  Paulus,  filii  fuerunt  Priami, 
*5  quos  illi  uno  partu  PeriviaYdea  nynpha  enixa  est,  quam  ipse 
furtim  iuvenis  in  |  venatione  compresserat.  Cuius  quidem  rei 
testimonio  utitur  Omeri,  esto  quo  libro  non  scripserit,  addit 
insuper  eos  ineuntes  una  acriter  pugnam  apud  Ylionem  ab 
Anthiloco  Nestoris  filio  trucidatos. 

20  Cap.  XLVI 

De  Thimoete  XXXVII°  Priami  filio. 

Thimoetem  dicit  Servius  Priami  et  Arisbe  fuisse  filium, 
ubi  advertendum  Thimòetem,  ut  testatur  Ephorion,  vatem  fuisse. 
Qui  cum  dixisset  die  quadam  nasci  puerum  per  quem  Troia 
2s  posset  everti,  contigit  ut,  ea  die  que  a  Thimoete  predicta  fuerat, 
parerent  eque  Thimoetis  coniunx  et  Hecuba;  quam  ob  rem 
ad  evitandum  presagium  Priamus  Thimoetis  natum  filium  uxo- 

remque  iussit  occidi.  Et  bine  tractu  temporis  factum  est,  ut 
Thimoetes  iniurie  memor  adversus  patrem  sentiret  in  prodi- 
tione  civitatis.  Quod  satis  videtur  ex  verbis  Virgilii  concipi 
dicentis:  Pars  stupet  innupte  donum  exitiale  Minerve  Et  molem 
mirantur  equi;  primusque  Thimoetes  Duci  intra  muros  hortatur  5 
et  arce  locari,  Si  ve  dolo  seu  iam  Troie  sic  fata  ferebant  etc. 

Alii  vero  volunt  Thimoetem  filium  non  fuisse  Priami,  sed 
Arisbe  virum,  ex  qua  Priamus  filium  suscepit,  quern  inox  cum 
matre  fecit  occidi,  ut  supra  dictum  est,  et  Thimoetes  postea 
tam  ob  mortem  coniugis  quam  ob  perpetratum  in  ea  a  Priamo  10 
adulterium,  adversus  Priamum  cum  Grecis  sensisse. 


Cap.  XLVII 

De  Polyte  XXXVIII0  Priami  filio,  qui  genuit  Priamum. 

Polites  filius  fuit  Priami.  ut  carmine  Virgilii  summitur, 
ubi  dicit:  Ecce  autem  elapsus  Pyrri  de  cede  Polytes,  Unus 
natorum  Priami  etc.  Nec  multo  post,  si  quis  leget,  advertet 
facile  Hecube  etiam  fuisse  filium.  Hic  autem  Polytes  cum  multa 
egisset  in  bello  prò  patrie  defensione,  tandem  civitate  capta, 
a  Pyrro  Achillis  filio  in  sinu  Priami  patris,  spectante  Hecuba, 
infelix  occisus  est.  20 


Cap.  XLVIII 
De  Priamo  Polytis  filio. 

Priamus  filius  fuit  Polytis,  secundum  Virgilium,  in  Eneida 
dicentem:  Una  acies  iuvenum,  ducit  quam  parvus  ovantem 
Nomen  avi  referens  Priamus,  tua  clara,  Polyte,  Progenies,  25 
actura  Ytalos  etc.  Hunc  Eneas  parvulum  ex  excidio  secum 
deduxerat  Ascanii  filii  socium. 

Cap.  XLIX 

De  Assaraco  Troyli  regis  Troye  filio. 


Infelici  Laumedontis,  Troili  regis  filii,  prole  in  finem  usque 
deducta,  ut  ad  Assaracum  eiusdem  Troili  regis  filium  retro 
5  trahamus  calamum  necesse  est,  ut  vetustissimos  Romani  no- 
minis  proavos,  et  Dardani  prolem  integram  designemus.  Fuit 
igitur  Assaracus  Troili  regis  Troie  |  filius,  ut  ubi  de  Fastis  71  c 
testatur  Ovidius  dicens:  Huius  Erichthonius,  Tros  est  generatus 
ab  ilio;  Assaracum  creat  hic  etc.  Gestorum  huius  Assaraci  nulla 
10  extant  monimenta,  sic  omnia  vetustas  absorpsit,  sed  propagate 
sobolis  claritas  non  minus  illum  reddit  illustrem,  quam  infor- 
tunium  ingens  deiecti  Ylionis  reddiderit.  Nani  uti  ex  audacia 
nimia  Ylioniadum  generis  desolatio  subsecuta  est;  sic  ex  hu- 
manitate  prolis  Assaraci  Roma  rerum  domina  constructa,  et 
Cesarum  familia  propagata,  fulgentis  apud  mortales  glorie 
testimonio  sempiterna. 

Cap.  L 

De  Capi  filio  Assaraci,  qui  genuit  Anchisem. 

Capim  Assaraci  fuisse  filium  etiam  ubi  supra  testatur 
20  Ovidius:  Tros  est  generatus  ab  ilio.  Assaracum  creat  hic, 
Assaracusque  Capim  etc.  Et  huius  Capis  sicut  et  Assaraci 
facinora  eque  abolevit  antiquitas,  in  lucem  tantummodo  reser¬ 
vato,  quod  Anchisem  genuerit,  generose  successionis  gentis 
lidie  parentem  inclitum  et  inclite  pietatis  filii  testimonium 
2s  sempiternum. 


Cap.  LI 

De  Anchise  filio  Capis,  qui  genuit  Hyppodamiam  et  Eneam. 

Anchises  filius  fuit  Capis,  ut  idem  Ovidius,  ubi  supra, 
genealogiam  Enee  continuans  dicit  sic:  Assaracum  creat  hic, 

Assaracusque  Capim;  Proximus  Anchises.  Hunc,  sunt  qui 
dicant,  ante  Troianum  bellum,  civitate  relieta,  nemora  et  soli- 
tudines  coluisse  armentis  intentum  et  gregibus,  circa  que  ut 
plurimum  fuere  divitiae  antiquorum.  Quibus  cura  apud  Sy- 
moentem  fluvium  vacaret,  a  Venere  dilectus  est,  et  eius  est  5 
amicitia  atque  concubitu  usus,  adeo  ut  ex  illa  susciperet  Eneam 
Alium.  Constat  tamen  et  coniugem  habuisse,  cum  ex  ea  dicat 
Omerus  Alias  suscepisse.  Eura  preterea  cecum  fuisse  dicit 
Servius,  et  ob  id  Troianorum  consiliis  non  interfuisse.  Ceci- 
tatis  causam  nonnulli  dicunt  fuisse,  quia  se  cum  Venere  con-  10 
cubuisse  iactasset,  et  inde  ab  eadem  lum:nibus  fuisse  privatum. 

Que  iuventutis  sue,  preter  que  dieta  sunt,  acta  fuerint,  non  ha- 
bentur.  Capto  autem  Ylione  et  incenso,  volente  eum  secum 
trahere  Enea,  ut  testatur  Virgilius,  potius  quam  obire  vellet, 
constat  mori  dispositum.  Verum  dum  flammulam  absque  lesione  l5 
capiti  Ascanii  insidentem  vidisset,  capto  ornine  fausto,  Alio 
71  d  obtemperasse  legitur.  Male  tamen  conveniunt  opiniones  |  Vir¬ 
gili  et  Servii,  quorum  alter  cecum  dicit,  alter  flammulam 
vidisse  asserit.  Abiit  autem  cum  fugiente  Alio,  ab  Enea  ipso 
humeris  per  ignes  et  mille  volantia  tela  subtractus,  et  navibus  20 
usque  Drepanum  Sycilie  oppidum  devectus  est,  et  ibidem  senio 
mortuus,  et  in  monte  Ericis  sepultus,  et  hoc  secundum  Virgi- 
lium.  Alii  tamen  aliter  sentiunt.  Nani  Cato  in  Ytaliam  usque 
venisse  conArmat.  Sed  Servius  dicit  Varronem  dicere,  ossa  An- 
chisis,  iubente  oraculo,  a  Dyomede  diruta  et  asportata,  demum  25 
cum  multa  mala  perferret  ab  eodem  Dyomede  cum  Palladio 
restituta.  Quod  quidem  Virgilius  ipse  tangit,  dum  iratam  Di- 
donem  adversus  Eneam  loquentem  describit  atque  dicentem: 
Anchise  cineres  manesve  revelli  etc.  quasi  velit  dicere,  non 
ego  hoc  feci,  sicut  Dyomedes.  Preterea  videtur  velie  Servius  3° 
hanc  ob  causam  a  Virgilio  in  persona  Enee  dictum:  Iterum 
salvete  recepti  Nequicquam  cineres  animeque  umbreque  paren- 
tis  etc.  Quasi  semel  ex  Troia  suscepti  sint,  et  a  Dyomede 
iterum.  Ubi  tamen  per  hec  mortuus  sit,  comprehendi  non  po- 
test,  sed  videntur  verba  Servii  eo  pendere,  ut  apud  Troiam  35 
ante  captam  urbem  obierit.  Suscepisse  autem  Anchisem  ex 

Venere  filium,  qualiter  intelligam,  infra  ubi  de  Enea  servandum 
duxi.  Quod  autem  ob  iactationem  ab  ea  cecatus  sit,  sic  intelli- 
gendum  existimo.  Consuevere  non  nulli  iuvenes  inter  preci- 
puas  felicitates  suas  frequentes  enumerare  coitus,  et  plurium 
5  mulierum  amicitias,  quasi  ex  hoc  velint  quod  eorum  formo- 
sitas  veniat  commendanda,  eo  quod  a  multis  aut  desiderentur, 
aut  suscipiantur  feminis,  sic  et  robur  extollatur,  quod  in  coitimi 
valentes  perseverantesque  appareant;  ex  quo  quidem  crebro 
coitu  persepe  egritudines  oriuntur,  et  plurimum  virtutes  debi- 
10  litantur  corporee,  et  visiva  potissime.  Nani  certissimum  est  non 
nullos  non  solimi  in  brevem  visum,  sed  in  cecitatem  integram 
ob  coitum  devenisse,  et  precognito  ob  iactactiones  defectu 
dicuntur  et  merito  a  Venere  obcecati.  Sic  et  Anchisi  contigisse 
potuit,  quia  veniens  in  defectum  visus  ob  iactatos  coitus  eve- 
Ts  nisse  dietimi  sit.  Sane  ne  videatur  Servium  a  Virgilio  discre¬ 
pare,  potuit  in  Anchise  esse  visivam  virtutem  debilitatam  adeo, 
ut  aut  non  discerneret  que  in  cospectu  essent,  aut  non  nisi  ex 
proximo  |  videre  posset,  quos  tales  veteri  quadam  consuetu¬ 
dine  loquendi  cecos  dicimus;  esto  et  solis  radios  et  ignis 
20  videant  flammas;  et  sic  potuit  Anchises  cecus  esse,  ut  dicit 
Servius,  et  flammulam  videre  nepotis,  ut  dicit  Virgilius.  Huic 
preter  Eneam  fuere  ex  coniuge  filie,  ex  quibus  sola  Yppoda- 
mia  nominatur. 

Cap.  LII 

25  De  Yppodamia  Anchisis  filia. 

Yppodamia,  ut  in  Yliade  placet  Omero,  filia  fuit  Anchisis, 
et  antiquior  filiarum,  ut  appareat  eum  alias  habuisse  filias. 
Hec  formosa  plurimum  fuit  parentibus  dilectissima,  que  tamen 
fuerit  mater,  non  habetur.  Eam  tamen  in  coniugem  tradidere 
3°  Alchataoni  Troiano,  qui  postea  ab  Ydomeneo  Cretensi  in 
pugna  apud  Troiani  occisus  est.  De  reliquis  autem  filiabus  nec 
Omerus  ipse,  nec  alter,  quam  ego  legerim,  aliquid  refert. 

CAP.  LUI 

De  Enea  Anchisis  filio,  qui  genuit  Iulium  Ascanium  et  Silvium  Postumum. 

Eneam  filium  fuisse  Anchisis  et  Veneris  et  poete  veteres 
predicant  et  moderni.  Hic  autem  et  si  plurimum  extollatur 
Homeri  carmine,  tanta  tamen  carminis  Virgiiii  veneratione  5 
armis  et  pietate  cantatur  insignis,  ut  non  solum  barbaris,  sed 
Latinis  ceteris  preponatur  et  Grecis.  Sic  fert  fortuna  rerum; 
habuit  Achilles  Omerum,  et  Eneas  Virgilium,  tanta  potentes 
eloquentia,  ut  respective  illaudati  ceteri  videantur  mortales, 
esto  evo  nostro  tertius  exurgat  Scipio  Africanus  non  minori  10 
gloria,  maiori  tamen  iustitia  delatus  in  ethera  versu  viri  cele¬ 
berrimi  Francisci  Petrarce,  nuper  Rome  laurea  insigniti;  tanta 
enim  facundia  et  lepiditate  sermonis  in  medium  trahitur,  ut 
fere  ex  tenebris  longi  silentii  in  amplissimam  lucem  deductus 
videatur.  Eneas  igitur,  ut  paulo  ante  scriptum  est,  ex  Anchise  x5 
et  Venere  apud  Symeontem  fluvium  natus  est,  et  iatn  etate 
provectus  Creusam  Priami  et  Hecube  filiam  uxorem  habuit, 
ex  qua  filium  suscepit  Ascanium.  Et,  ut  quidam  scribunt, 
Paridi  eunti  in  Greciam  et  in  raptu  Helene  socius  fuit.  Tandem 
cum  iam  Greci  obsidione  Ylionem  cinxissent  et  illuni  crebris  20 
certaminibus  expugnare  conarentur,  sepe  in  pugnam  descen- 
dit.  Sed  inter  alias  vices  semel  adversus  Achillem  congressus, 
cum  esset  in  discrimine  maximo,  ut  in  Yliade  dicit  Omerus, 

72  b  allocutus  |  est  Neptunus  deos,  et  deprecatus  ut  Eneam  morti 

subtraherent,  ne  omnis  Dardania  proles  occumberet.  Quod  a  2s 
Iunone,  que  plurimum  erat  Troianis  adversa,  ut  ipse  faceret 
concessum  est.  Et  sic  Neptuno  tunc  agente,  Eneas  e  manibus 
Achillis  subtractus  est,  et  ut  ibidem  tangit  Omerus,  Ytalie  re- 
servatus.  Qui,  et  si  multa  clara  facinora  apud  Troiani  egerit, 
secundum  tamen  quosdam  proditionis  patrie  macula  notatus  3° 
est,  et  inter  alia  trahitur  in  argumentum,  quod  incolumis  cum 
filio  et  navigiis  et  parte  copiarum  abire  permissus  sit,  cum 
fere  in  ceteros  sit  sevitum.  Alii  tamen  dicunt  hoc  illi  permis- 
sum  loco  muneris,  quia  legatorum  GreCorum  ad  Priamum  ve- 

nientium  hospes  fuerit  assiduus,  et  quia  semper  in  consiliis 
Troianorum  damnosum  dixerit  Helenam  detineri,  suaseritque 
restitui.  Sed  qualitercunque  factum  sit,  Virgilius  dicit,  quod, 
capta  Troia,  cum  ipse  frustra  in  defensionem  patrie  aliquandiu 
5  laborasset,  sumptis  diis  penatibus,  sibi  ab  Hectore  per  quietem 
commendatis,  et  patre  sene,  et  filio  parvulo,  matre  dea  mon- 
strante  viam,  devenit  ad  litus,  et  ibi  XX  navibus  sumptis,  cum 
quibus  iatndudum  Paris  in  Greciam  iverat,  intravit  mare, 
et  in  Traciam  traiecit,  ubi  a  Polydoro,  cuius  in  litore  tumulum 
10  invenit,  monitus  ut  avarum  litus  fugeret,  condidit  civitatem 
quam  de  suo  nomine  nuncupavit  Eneam.  De  qua  Titus  Livius, 
libro  XL  Ab  urbe  condita  dicit,  Eneam  civitatem  propinquam 
Thessalonice  ab  Enea  Troiano  olim  conditam.  De  qua  ipse 
idem  Titus  sic:  Proficiscuntur  a  Thessalonica  Eneam  ad  sta- 
J5  tutum  sacrificium,  quod  Enee  conditori  cum  magna  cerimonia 
quotannis  faciunt  etc.  Et  inde  cum  naves  iterum  reintrasset, 
oraculo  vetustissimas  avorum  sedes  petiturus,  in  Cretam  abiit, 
et  ibidem  pulso  iam  Ydumeneo  rege  a  Cretensibus,  quasi  ad 
sedes  venisset  avorum,  eo  quod  inde  Theucer  Scamandri  filius 
20  fuerit,  qui  una  cum  Dardano  imperaverat  Dardaniis,  constitit. 
Veruni  et  inde  peste  pulsus,  factus  certior,  quia  Dardaniis 
fuisset  Ytalus,  Ytaliam  petere  disposuit,  et  inde  in  Caoniam 
venit,  et  ab  Heleno  vate  de  futuris  edoctus  Syciliam  petiit,  et 
apud  Drepanum,  ut  Virgilio  placet,  Anchisem  perdidit.  Et 
25  reascensis  navibus,  tempestate  in  Affricam  delatus  est,  ut  ait 
Virgilius,  cum  alii  negent,  ubi  a  Didone  regina  susceptus  cum 
septem  iam  errasset  annis,  |  cum  qua  aliquandiu  fuit,  eius  ami- 
citia  usus  et  lecto,  si  in  hoc  Virgilio  credendum  est.  Inde 
autem  Superum  monitu  discedens  iterum,  venit  in  Syciliam  ad 
3°  Acestem,  et  ludis  Anchisi  anniversarium  celebravit  magnifico 
sumptu,  et  Acesta  civitate  condita  et  parte  suorum  ibidem 
derelicta,  dum  Ytaliam  peteret,  Palinurum  magistrum  classis 
perdidit.  Inde  venit  in  Bayanum  sinum,  et  ductu  Sybille  de- 
scendit  ad  Inferos,  et  ad  Elysios  usque  campos  penetravit,  et 
35  comperto  patre  Anchise,  omnem  suam  posteritatem  eo  mon- 
strante  cognovit.  Inde  ad  superos  rediens,  persolutis  Meseno 

tubicini  funeralibus,  Caietam  navigavit,  ubi  Caieta  nutrice  de¬ 
functa  civitatem  posuit,  eamque  nutricis  nomine  appellavit. 
Porro  in  Ytaliam,  id  est  ad  hostia  Tyberis,  appulit,  usque  quo 
dicit  Servius  illi  non  defuisse  Veneris  visionem.  Quam  cum 
amplius  non  vidisset,  arbitratus  est  se  ad  predestinatum  locum  5 
venisse,  et  debere  consistere.  Ubi  primo  Evandri  regis  ami- 
citiam  habuit,  et  inde  Latini  regis  Laurentum,  qui  illi  Lavi- 
niam  filiam,  Turno  Rutulorum  regi  promissam,  iuxta  responsum 
oraculi  dedit  in  coniugem.  Quam  ob  causam  a  Turno  grandi 
bello  lacessitus  est,  fultus  tamen  auxiliis  Evandri  Arcadis  et  10 
Tuscorum,  in  odium  Mezentii  regis  Agellie,  regnum  obtinuit 
coniugis.  De  morte  autem  eius  diversimode  opinati  sunt  an¬ 
tiqui,  cum  dicat  Servius  Catonem  dicere  iuxta  Laurolavinium, 
cum  Enee  socii  predas  agerent,  prelium  commissum,  in  quo 
Latinus  occisus  est  ab  Enea,  qui  tamen  Eneas  in  ipso  prelio  rs 
non  comparuit,  Ascanius  postea  Mexentium  interemit.  Alii 
dicunt,  quod  victor  Eneas,  cum  sacrificaret  super  Numicum 
fluvium,  lapsus  est,  et  eius  nec  cadaver  inventum  est.  Quod 
Virgilius  eleganter  tangit,  ubi  Didonem  morituram  eum  exe- 
crantem  inducit  atque  dicentem:  At  bello  audacis  populi  20 
vexatus  et  armis,  Finibus  extorris,  complexu  avulsus  Iuli  Auxi- 
lium  imploret  videatque  indigna  suorum  Funera,  nec,  cum  se 
sub  leges  pacis  inique  Tradiderit,  regno  aut  optata  luce  fruatur, 

Sed  cadat  ante  diem  mediaque  inhumatus  harena.  Hec  pre¬ 
cor  etc.  Preterea  sunt  qui  dicant  eum  occisum  a  Turno,  vo-  25 
luntque  a  Virgilio  sub  artificiosa  fictione  describi,  ubi  medio 
in  ardore  certaminis  ostendit  Iunonem  mortem  Turni  timere, 
et  inde  ut  illuni  e  pugna  subtrahat,  effigiem  dicit  Enee  sum- 
psisse,  in  quem  confestim  dicit  Turnum  conversum,  et  Eneam 
fugientem  dicit  in  naves,  que  in  Numico  erant  flumine,  et  in  30 
I2  d  eas  usque  secutum  a  Turno.  Quod  volunt  secundum  hysto[rie 
veritatem  non  Iunonem  fuisse  in  Eneam  mutatam,  sed  ipsum 
Eneam,  qui  arma  Turni  fugiens  ab  eodem  apud  Numicum  occi¬ 
sus  est.  Quod  et  in  superioribus  carminibus  prò  parte  patet, 
nec  alibi  potuit  tacuisse  Virgilius,  dum  in  eodem  libro  Venerem  35 
inducit  orantem  Iovem  atque  dicentem:  Incolumem  Ascanium, 

liceat  super  esse  nepotem.  Eneas  sane  ignotis  iactetur  in  undis 
Et,  quamcunque  viam  dederit  fortuna,  sequatur  etc.  Ubi  si 
inspiciamus,  cum  iam  non  sit  amplius  Eneas,  Venus  que  huc 
usque  de  eo  fuerat  sollicita,  orat  nunc  prò  nepote  Ascanio. 

5  Et  Ovidius  in  maiori  volumine  istud  idem  tenere  videtur,  dum 
dicit:  Litus  adit  Laurens,  ubi  tectus  arundine  serpit  In  freta 
flumineis  vicina  Numicius  undis.  Hunc  iubet  Enee  quecunque 
obnoxia  morti  Abluere  et  tacito  deferre  sub  equora  cursu: 
Corniger  exsequitur  Veneris  mandata,  suisque  Quicquid  in 
10  Enea  fuerat  mortale,  repurgat  etc.  Et  hoc  idem  arbitrari  vi¬ 
detur  Iuvenalis  dum  dicit:  Alter  aquis  alter  flammis  ad  sydera 
missus  etc.  Intel ligit  enim  de  Enea  et  Romulo,  quia  Eneas 
in  aquis  periit,  ut  predictum  est;  Romulus  autem  apud  Ca- 
pream  paludem  fulminibus  et  turbine  subtractus  est.  Qui  ambo 
'5  apud  Romanos  precipua  deitate  honorati  sunt.  Nam  et  ipse 
Eneas,  quocunque  modo  subtractus  sit,  ab  indigenis  deus  ha¬ 
bitus  et  Iuppiter  indigetes  appellatus  est.  Huius  quidem  hystoria 
aliquibus  figmentis  immixta  est,  quorum  videre  rationem  ordo 
exigit.  Eneam  igitur  Veneris  fuisse  filium  non  equo  modo 
20  ab  omnibus  acceptum  est.  Quidam  enim  volunt  in  nativitate 
Enee  Venerem  celi  dominam  fuisse,  et  ad  eam  demonstrationes 
futurorum  successuum  pertinuisse,  et  huius  domimi  opere  multa 
Enee  contigisse,  que  ex  industria  a  Virgilio  sub  figmentis  abscon- 
dita  sunt,  que  ad  presens  elucidare  non  est  incepti  huius  in- 
25  tentio.  Alii  vero  volunt  eum  natum  ea  hora,  qua  Venus]  in 
oriente  matutino  tempore  surgit,  et  ideo  eius  dictum  filium 
volunt,  quasi  videatur  eum  in  lucem,  dum  surgeret,  eduxisse. 
Alii  vero  adeo  formosam  fuisse  matrem  eius  existimant,  ut 
perdito  proprio  nomine  Veneris  nomen  adepta  sit.  Ex  quo 
3°  dixisse  Virgilium  putant:  Coniugio,  Anchise,  Veneris  (dignate) 
superbo.  Alii  autem  in  turpiorem  declinantes  opinionem,  arbi¬ 
trante  ideo  eum  Veneris  dictum  filium,  quia  non  ex  coniugio, 
sed  ex  concupiscibili  coniunctione  natus  sit,  summentes  incon- 
gruum  videri  tanti  hominis  incognitam  matrem  fore,  si  An- 
35  chisis  extitisset  coniunx,  sed  ad  illecebrem  Celebris  viri  notam 
contegendam,  deam  illi  veteres  finxisse  matrem.  Ego  quidem 

verum  puto  matrem  eius  ob  aliquid  meritimi  Venerem  cogno- 
minatam,  ut  quosdam  arbitrari  predixi,  nec  obstat  eius  veruni 
nomen  fore  incognitum;  nam  nec  Priami,  qui  tantus  fuit  rex, 

73  a  nec  edam  |  Agamenonis,  nec  multorum  aliorum  insignium 

regum  atque  virorum.  Et  absit  ut  credam,  quod  spurio  pastoris  5 
Priamus  tam  grandis  rex  filiam  Creusam  dedisset  in  coniugem. 
Quod  autem  Neptuni  precibus  ex  Achillis  pugna  subtractus 
sit,  non,  quod  aiebat  Leontius,  verum  credo,  scilicet  quod 
agente  constellatione  contigerit,  quin  imo  potius  puto,  quia 
circa  navalia,  que  ad  Neptunum  spedare  videntur,  in  quantum  10 
deus  dicitur  maris,  potuerit  aliquid  contigisse,  propter  quod 
exigente  oportunitate  revocatus  Achilles  Enee  certamen  omisit. 
Quod  autem  a  Iunone  Neptuno  hoc  permissuin  sit,  arbitror  ad 
futura  prospexisse  fingentem,  eo  quod  Ytalico  regno  reserva- 
retur  Eneas,  et  ob  id  regnorum  dea  salutem  futuri  regis  cu-  *5 
cari  permisit.  A  Polydoro  autem  in  litore  sepulto  ideo  monitus 
dicitur,  quia  eius  infortunio  inspecto  cognovit,  si  consisteret 
Traces  illi  futuros  hostes,  et  ideo  inde  fugiendum  fore.  Quod 
autem  Venus  usque  in  agrum  Laurentum  se  lumine  suo  ducem 
illi  exhibuerit,  et  eo  ibidem  existente  non  comparuisse  ulterius,  20 
constelationi  agenti  in  concupiscibilem  appetitum  attribuì  po¬ 
testi  nam  tamdiu  navigando  processit,  quamdiu  distulit  invenire 
quod  placuit,  quo  invento  cessavit  impellenti  ducatus.  Quod 
ad  Inferos  iverit,  intelligendum  puto  eum  egisse  quod  olim  fere 
familiare  fuit  maxime  gentilium  regibus,  velie  scilicet  ab  im-  25 
mundis  spiritibus  per  scelestum  illud  nigromantie  sacrum  de 
futuris  certificari.  Quod  quidem  in  sinu  Baiarum  apud  lacum 
Avernum,  qui  talibus  erat  aptissimus  locus,  facturus  accessit,  et 
occiso  Meseno,  suo  sanguine  litasse  Inferis  et  cerimoniis  aliis 
detestandis  egisse,  ut  aliquis  ex  infandis  spiritibus  vi  cantami-  3° 
nam  provocatus  ad  superos  veniens,  et  sumpto  fantastico  cor- 
pore  coram  comparuerit,  et  ad  interogata  responderit,  et  forte 
illi  non  nulla  de  futurorum  successa  predixerit.  Deifìcatio 
autem  sua  nil  aliud  est  quam  insipientum  ridenda  fatuitas. 
Credo  enim  eum  in  Numico  flumine  nectum,  et  in  mare  devo-  35 
lutum,  et  Tuscis  piscibus  escam  fuisse  .seu  Laurentibus. 

Cap.  LIV 

De  Ascanio  Enee  filio,  qui  genuit  Iuliuin  Silvium  et  Rhomam. 

Ascanius,  ut  Virgilio  placet,  non  solutn  Enee  filius  ex 
Creusa  susceptus  fuit,  sed  et  fuge  et  laborutn  in  regno  que- 
5  rendo  socius,  ut  ipse  per  omnem  Eneidam  diffuse  testatur. 
Sane  Titus  Livius,  cui  ad  veritatem  hystorie  cura  fuit  impen- 
sior,  non  piene  affirmat  Creuse  an  Lavinie  fuerit  filius,  cum 
dicati  Nondum  maturus  imperio  Ascanius  Enee  filius  erat, 
tamen  id  imperium  |  ei  ad  puberem  etatem  incolume  inansit, 
10  tantisper  tutela  muliebri,  tanta  indoles  in  Lavinia  erat,  res 
Latina  et  regnum  avitum  paternumque  puero  stetit.  Haud  am- 
bigam,  quis  enim  rem  tam  veterem  prò  certo  affirmet?  Hiccine 
fuerit  Ascanius,  an  maior  quam  hic,  Creusa  matre  Ylio  inco¬ 
lumi  natus  comesque  inde  paterne  fuge,  quem  Iulum  eundem 
:5  lulia  gens  autorem  nominis  sui  nuncupat?  Is  Ascanius  ubicun- 
que  et  quacunque  matre  genitus,  certe  natum  Enee  constat  etc. 
Hec  Titus.  Eusebius  vero,  in  libro  Temporum,  Ascanium 
Creuse  filium  arbitratur,  et  alium,  ex  Lavinia  natum,  Silvium 
Postumum  appellat.  Ascanius  autem  apud  Troiam  matrem  per- 
20  didit,  et  cum  patre  ad  versus  hostes,  ut  per  Virgilium  late 
patet,  strenue  se  gessit;  eique  plura  fuere  nomina,  ut  Servius 
asserit.  Nam  preter  Iulum  et  Ylum,  quibus  vocatus  est,  ut 
dicit  Virgilius:  At  puer  Ascanius,  cui  nunc  cognomen  Iulo 
Additur,  Ylus  erat,  dum  res  stetit  Ylia  regno  etc.  hic  edam 
25  Dardanus  et  Leondamas  appellatus  est  ad  extintorum  fratrum 
solatium.  Et  sic  patet  Eneam  alios  ex  Creusa  preter  Ascanium 
suscepisse  filios.  De  nominibus  tamen  huius  dicit  Servius 
sciendum  hoc  primum  Ascanium  ab  Ascanio  Frigie  flumine 
dictum,  ut  transque  sonantem  Ascanium;  deinde  Ylum  dictum 
3°  a  rege  Ilio,  unde  et  Ylium;  postea  Iulum,  occiso  Mezentio,  a 
prima  barbe  lanugine,  que  in  tempore  victorie  nascebatur.  Hic 
tamen  Ascanius,  ut  paululum  Virgilium  sequamur,  adhuc  par- 
vulus  futuri  imperii  portentum  suscepit.  Nam  disceptantibus 
patre  et  avo  de  futura  fuga,  flammula  quedam  nullam  inferens 

lesionerà  eidem  in  vertice  capitis  constitit,  etiam  parentibus 
illam  extinguere  conantibus.  Demum,  ut  dictum  est,  fuge  comes 
multos  cum  patre  labores  tulit.  Et  cum  Eneas  rebus  esset  abso- 
lutus  mortalibus,  et  ipse  successor  regnum  sumpsisset,  bellum 
a  patre  inchoatum  victoria  terminavi^  Nam  alii  illum  occidisse  $ 
Turnum,  alii  Mezentium  dicunt.  Veruni  dicit  Servius  secundum 
Catonem  hystorie  hoc  habet  fides:  Eneam  cum  patre  ad  Ytaliani 
venisse,  et  propter  invasos  agros  contra  Latinum  Turnumque 
pugnasse,  in  quo  prelio  periit  Latinus.  Turnum  postea  ad 
Mezentium  confugisse,  eiusque  fretum  auxilio  bella  renovasse,  10 
quibus  Eneas  Turnusque  pariter  rapti  sunt.  Migrasse  postea 
in  Ascanium  et  Mezentium  bella,  sed  eos  singulari  certamine 
73  c  diniicasse,  et  occiso  Mezentio  Ascanium  Iulium  ceptum  |  vocari, 
ut  paulo  ante  dictum  est.  Hic  autern,  ut  ait  Eusebius,  cum 
XXX  regnasset  annis  apud  Lavinium,  Albani  condidit  et  Sii-  ls 
vium  Postumum  fratrem  suum  summa  pietate  educavit.  Alii 
amplius  hoc  recitant,  asserentes  eum  ab  amicis  redargutum, 
quod  Laviniam  novercam,  que  ob  timorem  eius,  mortuo  Enea 
confugerat  in  silvas,  in  exilium  detinere  videretur,  quam  ipse 
revocavit,  eique  paternum  restituit  regnum,  cum  ipse  iam  ad  20 
Albam  transitum  facere  disposuisset.  Ipse  tamen  procreavit 
filium,  quem,  eo  quod  casu  in  silvis  natus  sit,  Iulium  Silvium 
appellavit,  a  quo  familiam  Iuliam  ortam  non  nulli  volunt. 
Tandem  cum  inter  Lavinium  et  Albam,  quam  condidit,  XXXVIII 
regnasset  annis,  in  mortem  veniens,  quia  filium  propter  etatem  25 
parvulam  regendis  civibus  non  cerneret  aptum,  Silvium  Postu¬ 
mum  fratrem  suum  regni  reliquit  heredem. 

Cap.  LV 

De  Iulio  Silvio,  Ascanii  Alio. 

Iulius  Silvius,  secundum  Titum  Livium,  filius  fuit  Ascanii,  3° 
et  quia  in  silvis  casu  natus  sit,  Silvius  cognominatus  est,  et 
ab  eo  Iulia  gens  processit,  cum  patre  Ascanio  in  regno  suc¬ 
cessero.  Eusebius  tamen  in  libro  Temporum  eum  Ascanii  fuisse 

filium  dicit,  sed  quoniam  eo  moriente  parvus  esset,  nec  regno 
videretur  ydoneus,  Silvio  Postumo,  fratri  suo,  regni  successio- 
nem  reliquit. 


Cap.  LVI 

5  De  Rhoma  Ascanii  filia. 

Rhoma  filia  fuit  Ascanii,  ut  scribit  Solinus  De  mirabilibus 
mundi,  dicens:  Agathodem  scribere  nomen  urbis  Rome  ab 
hac  Roma  Ascanii  filia  et  Enee  nepte  initium  Imbuisse,  cum 
scriberet  Heraclides,  quod  cum,  capta  Troia,  quidam  Achivi, 
10  ubi  nunc  Roma  est,  devenissent,  et  ibidem  captive,  cui  Rhoma 
nomen  erat,  consilio  sedes  sumpsisse,  et  ab  eadem  locum  de¬ 
nominasse. 

Cap.  LVII 

De  Silvio  Postumo  Enee  filio,  qui  genuit  Eneam  Silvium. 

13  Silvius  Postumus,  secundum  Virgilium  Enee  ex  Lavinia 

fuit  filius,  de  quo  sic  scribit  idem  Virgilius:  Il  le ,  vides,  pura 
iuvenis  qui  nititur  hasta,  Proxima  sorte  tenet  lucis  loca,  primus 
ad  auras  Ethereas  Ytalo  commixtus  sanguine  surget,  Silvius, 
Albanum  nomen,  tua  postuma  proles,  Quem  tibi  longevo  serum 
20  Lavinia  coniunx  Educet  silvis  regem  regumque  parentem,  Unde 
genus  Longa  nostrum  dominabitur  Alba  etc.  Hic,  ut  satis  Vir- 
gilii  carmen  ostendit,  post  mortem  Enee  natus  est,  et  ideo 
Postumus,  quod  est  generale  nomen  nascentium  |  post  huma- 
tum  patrem.  Silvius  autem,  ut  placet  multis,  dictus  est,  eo 
23  quod  Lavinia,  mortuo  patre  Latino  atque  Enea  viro,  et  occu¬ 
pato  ab  Ascanio  regno,  eius  metuens  imperium  in  silvas  pre- 
gnans  secessit,  et  ibidem  latuit  atque  peperit,  et  ideo  natum 
in  silvis  Silvium  appellavit.  Sane  ut  supra  dictum  est,  Ascanius 
revocata  noverca  in  patrium  regnum,  fratrem  Silvium  fraterna 
30  educavit  affectione,  et  cum  moreretur,  existente  Iulio  Silvio 
parvulo  adhuc,  eundem  Silvium  fratrem  suum  regni  reliquit 
heredem.  Qui  Eneam  Silvium  genuit.  Porro  Britones  eorum 

puto  barbariem  nobilitare  cupientes,  huic  filium  unum  addunt, 
dicentes  eum  Brutum  quendam  etiam  genuisse  ex  nepte  Lavinie 
matris  sue,  cuius  in  nativitate  aiunt  mathematicum  predi- 
xisse,  quia  occideret  utrumque  parentem;  ex  quo  factum  est, 
ut  partu  suo  moreretur  mater,  et  ipse  tandem  cum  adolevis-  5 
set,  in  venatione  patrem  inadvertenter  occidit,  Quam  ob  causam 
pulsus  Ytalia  aiunt  eum  in  Leogreciam  insulam  Grecie  abiisse, 
et  responso  accepit  sibi  deberi  extremi  occidui  insulam.  Qui 
Fandrasii  regis  Greci  filia  in  coniugem  sumpta,  cum  sociis 
per  triennium  navigans  una  cum  Corniveo  Troiano,  superato  10 
Gopherio  Aquitanorum  rege,  Albionam  insulam,  quam  inco- 
lebant  Gigantes,  superasse,  eamque  ex  suo  nomine  Britaniam 
nuncupasse  et  a  Corniveo  Cornubiam,  et  inde  aiunt  eum 
Brutum  alium  genuisse  cognomento  Viridescutum,  et  hinc 
alium  insule  regem  genitum,  et  inde  alium,  et  in  innumera-  *5 
bilem  procedunt  prolem.  Que  quoniam  michi  nec  vera  nec 
verisimilia  visa  sunt,  omittenda  censui.  Postumus  autem,  cum 
annis  XXXVIII  regnasset,  Enea  Silvio  superstite  filio  dere- 
licto,  diem  obiit. 

Cai>.  LVIII  20 

De  Enea  Silvio,  Silvii  Postumi  Alio,  qui  genuit  Latinum  Silvium. 

Eneas  Silvius,  Silvii  Postumi,  tercii  Latinorum  regis 
filius,  patri  successit.  De  quo  quidem  Virgilius  meminit  dicens: 

Et  qui  te  nomine  reddet  Silvius  Eneas,  pariter  pietate  vel 
armis  Egregius,  si  unquam  regnandam  acceperit  Albam.  Hic  23 
Latinum  Silvium  genuit,  et  cum  annis  XXXI  regnasset, 
expiravit. 

Cai1.  LIX 

De  Latino  Silvio,  Enee  Silvii  filio,  qui  genuit  Albam  Silvium. 

Latinus  Silvius,  ut  dicit  Titus  Livius,  Enee  Silvii  fuit  3° 
filius,  et  mortuo  patre  Albanis  imperavit,  et  ab  eo  colonie 
deducte  sunt  eorum,  qui  Prisci  Latini  nuncupati  sunt.  Cumque 

annis  quinquaginta  |  regnasset,  genuissetque  Albani  Silvium,  74  a 
quem  liquit  superstitem,  diem  obiit.  Eusebius  vero  in  libro 
Temporum  dicit  se  apud  aliatn  hystoriam  invenire  Latinum 
Silvium  quintum  apud  Albam  regnasse,  eumque  filium  fuisse 
5  Lavinie  et  Melampodis,  et  uterinum  fratrem  Silvii  Postumi.  Qui 
Latinus  in  ordine  regum  hic  ponitur  quartus. 

Cap.  LX 

De  Alba  Silvio,  Latini  Silvii  fìlio,  qui  genuit  Athim  Silvium. 

Alba  Silvius  Latini  Silvii  fuit  filius,  et  patri  successit  in 
10  regno.  Cumque  regnasset  annis  XXXVIIII,  Athi  relieto  fìlio, 
rebus  humanis  subtractus  est. 

Cap.  LXI 

De  Athi  Silvio  filio  Albe,  qui  genuit  Capim  Silvium. 

Athis  Silvius  Albe  fuit  fdius,  quem  Eusebius  aliquando 
J5  Egiptium  Silvium  vocat.  Hic  cum  annis  XXIIII  regnasset, 

Capi  fìlio  derelicto,  diem  clausit. 

Cap.  LXII 

De  Capi  Silvio  filio  Athis,  qui  genuit  Carpentum  Silvium. 

Capis  Silvius  Athis  fuit  filius.  Sunt  qui  velint  ab  hoc 
20  Capuam  olim  insignem  Campanie  civitatem  conditami  qui  cum 
annis  XXVIII  regnasset,  Carpento  filio  moriens  regnum  liquit. 

Cap.  LXIII 

De  Carpento  Silvio  filio  Capis,  qui  genuit  Tyberinum  Silvium. 

Carpentus  Silvius  filius  fuit  Capis,  et  cum  annis  XIII  re- 
25  gnasset,  Tyberino  filio  derelicto,  decessit. 

CAP.  LXIV 

De  Tyberino  Silvio  Carpenti  Alio,  qui  genuit  Agrippam  Silvium. 

Tyberinus  Silvius  Carpenti  fuit  filius,  et  Agrippam  Silvium 
genuit.  Cumque  annis  Vili  imperasset  Albanis,  amnem  quem 
ante  Albulam  vocitabant  incole,  terminimi  inter  Latinos  et  5 
Etruscos  traiciens,  in  eum  cecidit  et  mortus  est.  Quam  ob 
rem  in  hodiernum  usque,  veteri  abolito  nomine,  a  demerso  rege 
Tyberis  nuncupatus  est  fluvius. 


Cap.  LXV 

De  Agrippa  filio  Tyberini,  qui  genuit  Romulum  Silvium.  io 

Agrippa  Silvius  a  Tyberino  genitus,  summerso  patri  suc- 
cessit  in  regno,  et  cum  XL  regnasset  annis,  moriens  Romulum 
filium  regni  reliquit  heredem. 


Cap.  LXVI 

De  Romulo  Silvio  Agrippe  Alio,  qui  genuit  Iulium  Silvium  et  Aventinum  15 
Silvium. 

Romulus  seu  Aremulus  Silvius  Agrippe  fuit  filius.  Hic 
autem  presidia  Albanorum  inter  montes  posuit,  ubi  postea  Roma 
condita  est,  quod  ea  tempestate  impie  factum  existimatum  est, 
et  ob  id  existimavere  illius  evi  homines  eum  iuste  fulmine 
ictum  atque  exanimatum,  cum  iam  XVIIII  regnasset  annis,  et  20 
ex  eo  Iulius  et  Aventinus  filii  fuere  superstites. 


Cap.  LXVII 

De  Iulio  Silvio  Romuli  Alio. 

Iulius  Silvius,  ut  scribit  Eusebius,  minor  natu  fuit  Ro¬ 
muli  filius,  et  proavus  lulii  Proculi,  qui  jcum  Romulo  Romam  25 

transmigra|vit,  et  ibidem  fundavit  familiam  Iuliain,  ex  qua 
Cesares  effiuxere. 


Cap.  LXVIII 

De  Aventino  Silvio  Romuli  Silvii  filio,  qui  genuit  Procam  Silvium. 

5  Aventinus  Silvius  Romuli  Silvii  filius  fuit,  eique  fulminato 

successit  in  regno;  et  cum  XXXVII  regnasset  annis,  Proca  re- 
Iicto  filio,  mortuus  est;  et  eo  in  monte  Rome,  qui  postea  de 
suo  nomine  semper  Aventinus  vocitatus  est,  sepultus. 

Cap.  LXIX 

io  De  Proca  Silvio  filio  Aventini,  qui  genuit  Amulium  et  Nutnitorem. 

Procas,  secundum  Titum  Livium,  Aventini  filius  fuit, 
et  loco  patris  regnavit  annis  XXIII,  Numitorique  filio  moriens 
regnum  liquit. 

Cap.  LXX 

15  De  Amulio  Proce  filio. 

Amulius,  teste  Tito  Livio,  minor  natu  fuit  ex  filiis  Proce. 
Hic  per  vim  et  nephas  Numitori,  qui  tempore  potior  erat, 
regnum  surripuit.  Dicit  Plinius  De  viris  illustribus,  Procam 
patrem  eorum  liquisse,  ut  ambo  annuis  vicibus  regnarent,  et 

20  cum  ad  Amulium  pervenisset  regnum,  fratri,  transacto  anno, 
restituere  noluit,  quin  imo  cum  Numitori  pepercisset,  Lausum 
filium  eius  interemit,  et  Rheam  eiusdem  filiam  ad  subtrahen- 
dam  spem  prolis,  sub  specie  honoris,  Veste  perpetuam  eius 
virginitatem  dicavit.  Sed  cum  iam  septem  regnasset  annis,  Rhea 

2s  geminos  peperit,  quos  ipse  in  Tyberim  deici  iussit,  et  Rheam 
vivam  infodi.  Verum  nequeuntibus  ministris  ad  alveum  fluminis, 
eo  quod  pridianis  ymbribus  tumuisset,  devenire,  illos  in  ripa 
posuere,  qui  a  Faustolo  pastore  comperti  et  nutriti,  cum  adole- 
vissent  Amulium  interfecere,  et  Numitori  avo  regnum  reddidere. 

Gap.  LXXI 

De  Numitore  filio  Proce,  qui  genuit  Lausum  et  Yliam  et  Rheam. 

Numitor  filius  fuit  Proce,  et,  ut  iam  dictum  est,  a  fratre 
proiectus  e  regno,  qui  dum  rure  privatus  senesceret  a  nepotibus 
Romulo  et  Remulo,  occiso  Amulio,  in  regnum  restitutus  est. 
Quid  inde  ex  eo  successerit,  non  habemus. 


Cap.  LXXII 

De  Lauso  Numitoris  filio. 

Lausus,  ut  predictum  est,  Numitoris  fuit  filius,  et  ab  Amu¬ 
lio  patruo  impie  trucidatus  occubuit. 


Cap.  LXXIII 

De  Ylia  Numitoris  filia,  que  peperit  Romulum  et  Rhemulum. 

Ylia,  que  et  Rhea  Numitoris  fuit  filia,  et  ab  Amulio  inter 
vestales  virgines  trusa.  Que,  ut  ait  Ovidius,  dum  aquam  prò 
sacris  quereret  obdormivit,  et  in  somnis  illi  visum  est  a  Marte 
opprimi,  et  sic  geminos  concepisse,  quos  cum  peperisset,  viva 
infossa  est  legis  imperio.  Fictio  quod  secum  Mars  concubue- 
rit,  ubi  de  Romulo  et  Remulo  declarabitur.  Et  quoniam  qui  ex 
lulio  Silvio  nati  sunt  ordine  non  habemus,  genealogie  poste- 
rorum  Dardani  finem  facere  necesse  est.  Hoc  uno  apposito, 
quod  ab  his  natus  sit  orbis  et  urbis  fulgor,  Gaius  Iulius  Cesar 
dictator. 

Genealogie  deorum  gentilium  liber  VIUS  explicit  feliciter. 


Genealogie  deorum  gentilium  secundum  Johannem  Boc- 

In  precedenti  arbore,  cuius  in  radice  scribitur  Occeanus,  omnis  eiusdem 
Occeani  tam  in  ramis  quam  in  frondibus  posteritas  ordinate  appo- 
5  nitur,  de  qua  in  sequenti  septimo  libro  dicetur. 

Prohemium. 

Qui  ab  Elsa,  Certaldensi  fiuvio,  et  Arno  Tusco,  eminen¬ 
tissime  rex,  paulo  ante  in  altum  vela  concesseram,  et  per 
ceca  impulsus  Syrthium  vada,  Aquilone  stridente  sevo,  et  inde 
10  per  late  patentia  scabraque  Asye  promontoria  et  crebros  Eu- 
ripos  Egei  maris,  impellente  Lybico,  nec  non  et  vertiginosum 
Sycilidum  fretum,  atque  inter  sonantia  tam  Yllirici  quam  Tyreni 
maris  litora,  spirante  Notho,  non  minori  persepe  timore  quam 
admiratione  circum  actus  sum,  tegentibus  poetarum  atris  nu- 
*5  bibus,  hinc  Phebi  splendidum  iubar,  inde  Arthoi  sydus  in¬ 
mobile,  dum  minus  crederem,  a  Vulturno  raptus,  postergatis 
Ligurum  Gallorumque  et  Hyspanorum  litoribus,  et  Calpe 
Abylaque  promontoriis  omissis,  ad  limen  usque  Occeani 
delatus  sum.  Et,  dum  circa  eius  ingressum  constitisset  cortex, 
20  quasi  deliberandi  prestaretur  spatium,  in  conterminum  polis 
pelagum  oculos  dedi.  Dumque  intuerer  pregrande  corpus,  et 
incomprehensibile  monstrum,  preruptos  aquarum  in  celum 
montes,  earumque  atra  opacitate  speluncas  horrendas  metirer 
animo,  et  indomitas  vires,  quibus  terras  concutit,  ac  inco- 

gnitos  scopulos,  et  immanes  eiusdem  beluas,  cogitaremque 
eum  fluviorum  omnium  hospitem,  horrui  fateor,  et  stetere 
crines,  et  timore  quodam  insolito  (occupatus),  vix  labantia 
membra  continui  ;  nec  multum,  quin  memet  ultro  in  litus,  po¬ 
ti  us  quam  ad  ulteriora  progrederer,  naufragum  dederim,  ludum  5 
iocumque  existimans  per  respectum  iras  fore  Mediterranei 
maris.  Sed  is,  qui  profecto  certa  spes  et  infallibile  sufiragium 
rite  in  se  credentium  atque  sperantium  est,  vocatus  affuit 
illico,  et,  igne  sue  caritatis,  noxio  frigore  pulso,  prostratum 
suscitavit  animum,  et  in  vires  ampliores  solitis  revocavit  10 
adeo,  ut  parvo  cortice  ingenti  tamen  pectore  auderem  im- 
mensum  intrare  gurgitem,  et  insueta  sulcare  maria.  Et  expe- 
dita  in  precedentibus  fere  omni  Cebi  prole,  calamum  ad 
longam  Occeani  posteritatem  scribendam  arripui,  gubernaculo 
75  b  tenuissime  cymbe  illi  commisso,  qui  ar|cain  Noe  ab  aquis  ‘  J5 
universali  diluvii  servavit  incolumem. 


Cap.  I 

De  Occeano  Celi  et  Veste  filio,  qui  genuit  XXIIII°r  inter  filios  et  filias, 
quorum  hec  sunt  nomina:  Prima  Eurinomi.  II*  Persa.  Ili*  Etra. 

IIII*  Pleyon.  V*  Climenes.  VI  Triton.  VII*  Doris.  Vili  Protheus.  20 
VIIII*  Corusices.  X  Nereus.  XI  Achelous.  XII  Ynacus.  XIII  Peneus. 
XIIII  Nylus.  XV  Alpheus.  XVI  Crinisus.  XVII  Tyberis.  XVIII 
Axius.  X VIIII  Asopus.  XX  Cephysus.  XXI  Meander.  XXII*  Phyl- 
lira.  XXIII  Sperchius.  XXIIII  Sol. 

Occeanum  Celi  et  Veste  fuisse  filium  voluerunt  theologi,  25 
qui  arbitrati  sunt  ex  Celo,  seu  ex  Terra,  seu  ex  ambobus 
omnia  a  primevo  producta.  Quod  nec  credidit,  nec  tacuit  Yo- 
nicorum  phylosophorum  princeps  Milesius  Tales,  apud  priscos 
autoritatis  non  minime,  quin  imo  eidem  Occeano,  non  minus 
insipide  quam  reliqui  fecerint,  divinam  mentem  esse  insitam,  3° 
et  ab  eo  cuncta  producta,  seu  eo  causata  dante,  existimavit, 
eo  forte  motus,  quia  in  omnibus,  cessante  humiditate,  cerneret 
et  vitam  de  necessitate  cessare,  et  equo  modo  absque  humore 
nil  penitus  gigni  vel  nasci  posse.  Et  .sic  non  genitum  Oc- 

ceanum,  sed  patrem  deorum  rerumque  omnium  asserebat. 
Cui  aliquando  adhesisse  videtur  Omerus,  et  potissime,  ubi  in 
Yliade  introducit  Iunonem  dicentem:  ’Qxéavov  rè  #ecòv  yeveatv 
xal  (.letépa  Try&vv  etc.  [Que  latine  sonant]:  Occeanum  deorum 
5  nationem  et  matrem  Thetim.  Et  sic  etiam  non  nunquam  hos 
secutus  Virgilius  ait:  Occeanumque  patrem  rerum.  Plinius  au- 
tem  ubi  De  hystoria  naturali,  elementum  istud  aquarum  extol- 
lens  dicit:  Quippe  hoc  elementum  ceteris  omnibus  imperat,  ter- 
ras  devorant  aque,  flammas  necant,  scandunt  in  sublime  et 
10  celum  sibi  quoque  vendicant,  ac  nubium  obtentu  vitalem  spi- 
ritum  strangulant,  que  causa  fulmina  elidit  ipso  secum  di¬ 
scordante  mundo.  Quid  esse  mirabilius  potest  aquis  in  celo 
stantibus,  at  ille  ceu  parum  sit  in  tantam  pervenire  altitudi- 
nem  rapiunt  fluvios  cum  piscium  examine.  Sepe  etiam  lapides 
*5  subvehunt  portantes  aliena  pondera.  Eadem  cadentes  omni 
terra  nascentium  causa  fìunt,  prorsus  mirabili  natura  si  quis 
velit  reputare,  ut  fruges  gignantur,  arbores  fruticesque  vivant, 
in  celum  migrare  aquas,  animamque  etiam  vitalem  inferre  inita 
confessione,  omnes  quoque  terre  vires  aquarum  esse  benefi- 
20  cii  etc.  Hec  Plinius.  A  quo  Vitruvius  ubi  De  architectura  non 
discrepat,  |  aiens:  Ex  eo  etiam  qui  sacerdotia  gerunt  moribus 
Egyptiorum,  ostendunt  omnes  res  e  liquoris  potestate  consi¬ 
stere  etc.  Ridiculum  quippe  est  aquas  rerum  credidisse  prin- 
cipium.  Sed  quid  ego  succenseam  talibus,  si  circa  invisa  rerum 
25  initia  erraverint,  cum  adversus  ea,  que  in  oculis  sunt  stolide 
credant?  Viderunt  Egyptii  Ysidem  morientem,  et  conati  sunt 
animis  suis  infigere  eam,  et  si  non  omnipotentem,  potentissi- 
main  fuisse  et  esse  deam,  non  mortalem  feminam.  Cretenses 
ipsutn  quem,  sepeliverant  ipsi,  libidinosissimum  hominem  Io- 
3°  vem  non  erubuere  celi  et  terre  predicare  deum.  Sic  igitur  ec¬ 
citate  mentis  obducti  credidere  hos  esse  maiores,  qui  aliquando 
facti  fuerant,  quam  qui  illos  fecerat  aliquando.  Sed  de  hoc 
alias.  Qui  autem  Occeanum  rerum  putavere  patrem  ab  eo  ge- 
nealogiam  cepere  deorum;  quem  cum  constet  secundum  alios 
35  Imbuisse  patrem  iuxta  cepti  operis  ordinem  locavimus  eum.  Cui 
ne  inter  pregrandes  deos  inhonoratus  incederei,  currum,  ut 

dicit  Theodontius,  statuere,  eumque  a  balenis  trahi  per  ingen- 
tia  maria  finxere.  Sic  et  illi  Tritones  tribuere  tibicines  atque 
precursores.  Et  maximos  etiam  illi  phocarum  fecere  greges  sub 
custode  Protheo.  Eique  maximas  nynpharum  cohortes  socias 
obsequiosasque  fecere,  et  designavere  prolem  amplissimam  5 
filiorum,  et  eum  nominibus  pluribus  vocavere.  Sed  exente- 
rande  fictiones  sunt.  Curru  quidem  trahi  Occeanum,  eius 
circa  terre  rotunditatem  describit  ambitum,  qui  ideo  a  balenis 
duci  dicitur,  quia  a  balenis  undique  discurratur.  Tritones 
autem  eius  ob  causam  tibicines  precursoresque  dicuntur,  10 
quia  sui  nominis  significatum  incessabiliter  operetur;  nani 
triton,  secundum  quosdam,  idem  sonat  quod  terram  terens, 
quod  assidue  peragit  mare,  dum  sese  continuo  impellens  in 
litora  motu  terras  terit;  et  quoniam  istud  absque  sono  non 
fiat,  tanquam  sonans  tibicina  nuncupatus  est.  Et  ideo  dictus  r5 
precursor,  quia  vehementiori  impulsus  motu  sonus  in  litus 
prenuntius  est  future  tempestati  certissimus.  Eum  habere 
phocarum  greges  ideo  dictum  est,  quia  phoce  ex  anteriori 
parte  speciem  habeant  vitulorum,  et  armentorum  more  pa- 
scuntur  in  terris  turmatim.  Pastorem  autem  Protheum  dixere,  20 
eo  quod  harum  phocarum  habundantissimum  sit  mare  Car- 
patium,  quod  ohm  fuit  sub  dicione  Prethei.  Nynpharum  autem 
illi  iuncta  et  obsequens  cohors  nil  aliud  est,  ut  arbitror,  quam 
75  d  multiplices  aquarum  proprietates  seu  |  accidentia  continue 

aquis  iuncta,  eisque  agentibus,  seu  in  eas  impressio  alia,  una  25 
sese  cura  eis  quasi  obsequiosa  mutantia.  Vocatur  insuper 
preter  Occeanum  Nereus,  Neptunus,  et  Mare.  Que  nomina, 
quoniam  cum  nominibus  aliorum  numinum  conveniunt,  ubi 
de  illis  sermo  fiet,  convenientius  exponemus.  Occeanus  autem 
quod  illi  proprium  est,  ut  dicit  Rabanus  a  Grecis  et  Latinis  3<> 
ideo  dicitur,  eo  quod  in  modum  circuii  orbem  ambiat.  Item 
quia  ut  celum  purpureo  colore  nitet.  Ego  autem  a  Cyanes, 
quod  latine  nigrum  sonat,  denominatum  puto,  tante  enim 
profunditatis  est,  ut  nulla  possit  in  eo  aquarum  transparentia 
apparere.  35 

Cap.  II 

De  Eurinomi  Occeani  filia  I*. 

Eurinomi  Occeani  fuit  filia,  ut  asserit  Omerus  in  Yliade 
dicens:  EÙQUVópr]  O-riyatiie  àipoQQÓ  ’Qxeavoìo  etc.  [Que  latine  so- 
s  nant]:  Eurinomi  filia  retro  fluentis  Occeani.  Interpretatur  autem 
fluctuationis  seu  ventorum  pastor.  Nani  aqua  maris  semper  fiuc- 
tuat,  ut  videmus,  et  ideo  ab  exercitio  aquarum  denominata  est, 
et  Occeani  dieta  filia.  Seu  secundum  alios,  qui  ex  aquis  oriri 
ventos  volunt,  aqua  ventos  pascit,  id  est  materiam  prebet,  ex 
10  qua  et  creantur  et  vigent,  et  sic  hec  rite  dicitur  filia  Occeani. 
Preterea  ubi  de  hac  Omerus  loquitur,  inducit  Vulcanum  lo- 
quentem  Thetidi  prò  Achille  arma  poscenti,  et  ut  se  paratum 
ostendat,  dicit  quod  cum  a  matre  de  celo  proiceretur,  quia 
claudus,  ab  ipsa  Eurinomi  et  Thetide  susceptus  atque  nutri- 
J5  tus  est.  Ubi  vult  intelligamus  ignem  per  humidum  et  spiri- 
tum  ali,  qui  si  deficiant,  ut  exstinguatur  necesse  est. 

Cap.  Ili 

De  Persa  Occeani  filia  II*. 

Persa  filia  fuit  Occeani,  ut  in  Odissea  placet  Omero,  ubi 
20  dicit  eam  a  Sole  dilectam,  eumque  ex  eius  concubitu  Oetam 
Colcorum  regem  atque  Circem  suscepisse,  sic  aiens:  ’Avxoxa- 
aiY'vf)tf|  óÀoocpQO'vog  A tf) tao  '  ’Apcpco  8’exxeyàxr)v  qxxEcnpPQÒxoi  ’He- 
Aioio  MqXQÒg  x’  e q  ITéporis,  xr)V  ’Qxeavóg  xèxe  mafia  etc.  [Que 
latine  sonant]:  Soror  sagacis  Oete.  Ambo  autem  orti  fuerunt 
25  a  lucente  mortalibus  Sole,  matreque  a  Persa  quam  Occeanus 
genuit  filiam.  Hanc  autem  Persam  dicit  Leontius  ab  Esyodo 
Hecathen  appellatam;  que  cum  apud  nos  luna  sonet,  satis 
possumus  arbitrari  Oetam,  apud  suos  clarissimum  regem,  il- 
lud  idem  fecisse,  quod  Saturnus  egerat,  qui  Uranium  patrem 
30  Celum  nuncupari  iussit,  et  Vestam  matrem  Terram,  ut  nomi- 
nibus  egregiis  originem  ampliaret  suam,  sic  et  Oeta  patrem 

Solem  et  matrem  Lunam.  Que  ideo  Occeani  filia  dieta  est, 
quod  a  litoralibus  ex  Occeani  fluctibus  oriri  videatur.  Seu  for- 
san  ipsa  Persa  ab  Occeano  patri  Oete  venerat,  et  ideo  Occeani 
filia  dieta,  vel  imperium  habuit  penes  Occeanum. 


Cap.  IV 

De  Ethra  III»  Occeani  filia  et  coniuge  Athlantis. 

Ethra  filia  fuit  Occeani,  ut  carmine  corfirmatur  Ovidii, 
asserentis,  eam  ex  Athlante  Hyadem  atque  sorores  peperisse, 
dum  ubi  De  fastis  legitur:  Hunc  stirps  Occeani  maturis  ni- 
xibus  Ethra  Edidit  et  nynphas  etc. 


Cap.  V 

De  Pleyone  IIII»  Occeani  filia  et  Athlantis  coniuge. 

Pleyon  filia  fuit  Occeani  et  coniunx  Athlantis  secundum 
Paulum,  quod  etiam  confirmat  Ovidius  in  libro  Fastorum, 
dum  dicit:  Hinc  sata  est  Plyone  cum  stellifero  Athlante 
Iungitur  ut  fama  est  Plyiadesque  parit  etc.  Pleyas  enim  idem 
est  quod  pluvia,  que  eo  quod  ex  vaporibus  humidis  ex  Oc¬ 
ceano  in  altum  consurgentibus  causetur,  ideo  filia  Occeani 
dieta  est,  uxor  autem  Athlantis,  eo  quod  huiusmodi  vapores 
humidi  ex  aquis  consurgentibus  ut  plurimum  circa  culmen 
Athlantis  et  aliorum  montium  volvantur,  et  insidant  incolis 
pluvias  prenotantes. 


Cap.  VI 

De  Climene  V*  Occeani  filia  et  inatre  Phetontis. 

Climenes,  ut  Theodontio  placet,  filia  fuit  Occeani  et 
Thetidis.  Que  cum  forma  valeret,  Soli  placuisse  volunt,  in 
cuius  ipse  concubitum  veniens  ex  ea  PJietontem  suscepit  et 

sorores.  Paulus  autem  dicit  eam  fuisse  Meropis  Egyptii  co- 
niugein,  et  apud  extremos  Egyptios  Ethyopibus  imperasse 
cum  viro,  et  ex  eo  Eridanum,  qui  et  Pheton  dictus  est,  et 
sorores  concepisse.  Leontius  autem  eam  dicit  filiam  fuisse 
5  Minyi  et  Eurianassis,  et  ex  Merope  viro  peperisse  Yphiclum 
et  Phylacem,  et  Phetontem  cum  sororibus.  Circa  quas  varie- 
tates  advertendum  est,  quod  in  quantum  Occeani  dicitur  filia, 
et  a  Sole  dilecta,  potest  intelligi  humiditas;  nani  Climenes 
interpretatur  humiditas,  et  sic  Occeani  tanquam  omnium 
10  humiditatum  fontis  merito  dicetur  filia.  Que  a  sole  diligitur, 
eo  quod,  ut  Tullius  recitat,  ubi  De  naturis  deorum,  sol  et 
astra  reliqua  de  humiditate  pascuntur.  Seu  et  melius  eo  quod 
solis  calor  in  humiditate  agens  suscitat  nebulas,  que  Phytonem 
conficiunt,  ut  ubi  de  Latona  dictum  est,  et  arbores  etiam 
’5  quasdam  ex  locis  palustribus  elicit,  de  quibus  infra  ubi  de 
Phetonte  et  sororibus  latius.  Eam  autem  fuisse  feminam  et 
Meropis  coniugem  si  velimus,  tunc  eam  nobilem  aliquam  in 
littore  Occeani  dominam  fuisse  dicemus,  et  exinde  filiationem 
huius|modi  consecutam,  nec  aufertur  ob  hoc  quin  Minii  et  76b 
20  Eurianassis  in  partibus  forsan  illis  imperantibus  fuerit  filia, 
sed  a  loco  tanquam  a  nobiliori  parte  denominata. 

Cap.  VII 

De  Tritone  VI0  Occeani  filio. 

Tritonem  Occeani  et  Thetidis  filium  dicit  Theodontius. 

2 5  Servius  autem  eum  Neptuni  filium  dicit  et  Salatie  coniugis 
eiusdem.  Paulus  autem  eum  Tritonam  vocat,  et  feminam  as- 
serit.  Tandem  seu  masculus,  seu  femina  sit,  omnes  in  hoc 
conveniunt,  eum  scilicet  esse  seu  Occeani,  seu  Neptuni  Ti- 
bicinem,  sed  cum  magis  in  Neptunum  videantur  inclinari, 

3°  credo  Neptunum  et  Occeanum  unum  et  idem  existimantes,  in 
testimonium  Ovidium  trahunt  dicentem:  Nec  maris  ira  manet, 
positoque  in  cuspide  telo  Mulcet  aquas  rector  pelagi,  supraque 
profundum  Extantem  atque  humeros  innato  murice  tinctum 

Ceruleum  Tritona  vocat,  concaque  sonanti  Inspirare  iubet,  fluc- 
tusque  et  flumina  signo  lam  revocare  dato.  Cava  bucina  su- 
mitur  illi  Tortilis,  in  latum  que  turbine  crescit  ab  imo,  Buccina, 
que  medio  concepit  ubi  (aera)  ponto,  Litora  voce  replet  sub 
utroque  iacentia  Sole.  Tunc  quoque  ut  ora  dei  madida  rorantia  5 

barba  Contigit,  et  cecinit  iussos  inflata  recessus,  Omnibus 

1»  * 

audita  est  telluris  et  equoris  undis,  Et  quibus  est  undas  au¬ 
dita,  coercuit  omnes  etc.  In  his  autem  apparet  Tritonis  offi- 
cium  et  quod  masculus  sit,  ut  dicebat  Theodontius.  Quod 
autem  Occeani  seu  Neptuni  sit  filius,  satis  in  hoc  ostenditur,  10 
quod  ab  eorum  sonoro  motu  causetur;  intellexerunt  autem 
theologi  prò  Tritone  ipsum  estuantis  maris  et  in  litora  fe- 
rientis  clamorem,  cura  Triton  sonus  secundum  quosdam  inter- 
pretetur.  Ahi  vero  bene  voluerunt  Tritonem  maris  sonum, 
sed  non  eum  quem  dum  se  ipsum  in  se  frangit,  sed  illum  *5 
tamen  quem  facit  litora  percutiens,  et  ideo  dixere  Tritonem 
quasi  terras  terens,  et  inde  tam  secundum  primos  quam  edam 
secundum  sequentes,  voluere  ex  ilio  sono  comprehendi  futu- 
rum  maris  maiorem  solito  estum,  ut  sono  ilio  adventantem 
maiori  cum  impetu  dominum  suum  ostendat  Triton,  uti  et  20 
tibicines  imperatorem  de  proximo  advenire  designant  tibiarum 
cantu.  Sane  Plinius  ubi  De  naturali  hystoria  videtur  arbitrari 
Tritones,  non  solum  lieto  nomine  poetis  deservire,  sed  edam 
76  c  veros  Occeani  pisces  existere,  dicens  de  eis  sic:  Tyberio  | 

principi  nuntiavit  Olisipolentium  legatio  ob  id  missa,  visum  25 
auditumque  in  quodam  specu  conca  canentem  Tritonem,  qua 
nascitur  forma.  De  hoc  edam  Lucanus  ait  :  Torrentelli  Tri¬ 
tones  adit  inlesa  paludem.  Hanc  ut  fama  deus  quem  toto 
litore  pontus  Audit  ventosa  perfìanteni  murmura  conca  etc. 


Cap.  Vili  30 

De  Dori  VII"  filia  Occeani  et  Neréi  coniuge. 

Doris  secundum  Paulum  et  Theodontium,  filia  fuit  Oc¬ 
ceani,  Thetidis,  et  Nerei  fratris  sui  coniunx,  atque  nynpharum 

mater,  ut  dicit  Servius.  Huius  Virgilius  in  Buccolico  carmine 
meminit,  dicens:  Sic  tibi,  cum  fluctus  subterlabere  Sycanos, 
Doris  amara  suam  non  inter  misceat  undam.  Hanc  aliqui 
volunt  munus  interpretari,  eo  quod  aqua  oportunissima  mor- 
s  talibus  loco  muneris  a  deo  illis  exhibita  sit.  Alii  vero  dicunt 
amaritudinem  intelligi,  et  id  circo  Nereo  marino  deo  nuptam, 
quia  amarum  sit  mare,  ut  appareat  uti  viro  perpetuo  iuncta 
coniunx  est,  sic  et  aque  marine  amaritudo  coniugio  stabili 
iuncta  sit.  Occeani  autem  ideo  filia  dieta,  quia  ex  aqua  Oc- 
10  ceani,  sole  agente,  amaritudo  nascatur,  que  postea  mari  mi- 
scetur  Mediterraneo,  in  quo  Nereus  deus  est. 

Cap.  IX 

De  Protheo  sene  Vili0  Occeani  filio,  qui  genuit  Melantonem  et  Ydotheam. 

Protheus  marinus  deus,  et  insignis,  ut  aiunt,  vates,  ut 
13  Theodontio  placet,  filius  fuit  Occeani  et  Thetidis.  Quod  autem 
vates  fuerit,  post  Omerum  in  Odissea,  testatur  Virgilius  in 
Georgicis,  dicens:  Est  in  Carpatio  Neptuni  gurgite  vates  Ce- 
ruleus  Protheus,  magnum  qui  piscibus  equor  Et  iuncto  bipe- 
dum  curru  inetitur  equorum.  Et  paulo  infra:  Novit  namque 
20  omnia  vates,  Que  sint,  que  fuerint,  que  mox  ventura  trahantur; 
Quippe  ita  Neptuno  visum  est,  immania  cuius  Armenta  et 
turpes  pascit  sub  gurgite  focas  etc.  Hunc  ait  Omerus  a  Me¬ 
nelao  ab  excidio  Troie  redeunte  et  percontante  quidnam  de 
sociis  perditis  contigisset,  vi  coactum  ad  vaticinium  redden- 
2 5  dum.  Sic  et  Virgilius  dicit  ab  Aristeo  de  restauratione  apium 
exquirente.  Verurn  Menelaum  docuit  Ydothea  filia  Prothei,  ubi 
a  (Cyrene)  matre  instructus  fuit  de  agendis  Aristeus.  Et,  ut 
Omerus  dicit,  eum  ante  responsum  varias  dum  cogitur  sumere 
formas,  ut  dimictatur,  sic  et  Virgilius:  Fit  enim  subito  sus 
30  horridus  atraque  tygris  Squamosusque  draco  et  fulva  cer¬ 
vice  |  leena  Aut  acrem  fiamme  sonitum  dabit  atque  ita  vinclis 
Excidet,  aut  in  aquas  tenues  dilapsus  abibit. 

Hunc  Theodontius  origine  ex  Pailene  insula  seu  monte 

fuisse  dicit,  et  apud  Egyptios  regnasse,  eique  Helenam  adhuc 
virginem  a  Theseo  raptam  et  commendatam,  atque  ad  eum 
tempestate  impulsum,  post  excidium  Troianorum  Menelaum 
cum  eadem  Helena  divertisse.  Senem  atque  circumspectum 
virum,  et  rerum  experientia  doctissimum,  et  eo  quod  ani-  5 
madversione  sua  nedum  presentia  nosceret,  et  integram  pre- 
teritorum  haberet  memoriam,  sed  per  coniecturas  etiam  pre- 
teritorum  non  nunquam,  ut  sepe  faciunt  sapientes,  de  futuris 
predicebat  eventum.  Et  hinc  fabule  locum  datum,  quod  vates 
fuerit  Protheus,  arbitrabatur.  Formas  vero,  quas  eum  sumere  10 
consuetum  aiunt,  et  abicere,  eas  existimo  passiones,  quibus 
anguntur  homines,  eius  rei  similitudinem  gerentes,  cui  pos- 
sunt  merito  similari.  Que  passiones,  ut  amoveantur  ab  eo,  cui 
consilium  posciinus,  si  recte  velit  prestare  consilium,  necesse 
est,  ut  tranquillus  remaneat  animus  ad  interrogata.  Potest  *’5 
insuper  hec  fictio  aliter  aperiri,  Protheum  scilicet  accipi  loco 
divinationis  ydromantice,  et  tunc  quod  Occeani  Thetidisque 
sit  filius,  poterit  non  inconvenienter  exponi,  cum  talis  divi- 
natio  fiat  in  aqua,  ut  ipsum  sonat  nomen  ydromantia,  ab 
ydros  quod  est  aqua,  et  manda  divinatio,  et  omnis  aqua  ex  20 
Occeano  et  Thetide  est.  Quod  autem  varias  sumat  formas,  eo 
potest  dici,  quia  fit  sacrilegium  istud  circa  flumina,  que  sui 
cursus  murmure  plurimas  imitantur  formas.  Seu  forsan  in  hac 
operatione  ad  habendum  quod  queritur,  est  de  necessitate 
aquas  moveri,  quo  in  motu  et  murmur  aliquod  auditur,  et  25 
varie  videntur  forme,  quibus  in  quietem  positis  vaticinium 
sumitur.  Quod  autem  eum  pastorem  Neptuni  seu  Occeani 
dicunt,  causa  supra  ostensa  est,  ubi  de  Occeano.  Currum  illi 
attribuunt  ad  designandas  aquarum  illius  maris  circumvolu- 
tiones.  Quod  autem  ab  equis  bipedibus  trahatur,  ideo  dictum  3° 
est,  quia  mare  illud  habundat  phocis,  quibus  et  pedes  et 
caput  et  totum  fere  corpus  ab  umbilico  supra  est  ad  instar 
vituli,  deorsum  vero  pisces  sunt,  et  sic  cum  tantum  duo  sint 
illis  pedes,  bipedes  equos  vocant. 

Cap.  X 

De  Melanthone  filia  Prothei. 

Melantho,  ut  Theodontius  asserit,  filia  fuit  Prothei  senis. 

Cui  consuetudo  fuit,  positis  vestibus,  delphynes  inequitans 
5  vagari  per  maria  patris.  Que  cum  formosa  esset,  in  gratiam 
venit  Neptuni,  qui  in  delphynem  mutatus,  illi  applaudens, 
eam  in  conscensum  sui  traxit,  et  transportatam  etiam  violavit. 
Asserit  |  Barlaam  rei  huius  veritatem  fuisse,  puellam  hanc  in  77  a 
gratiam  suam  allexisse  delphynem,  et  eam  solitam  non  nun- 
10  quam  dorso  eius  insidere,  atque  ab  eo  per  mare  deferri,  et 
demum  ad  locum  ubi  conscenderat  ad  ultimimi  referri,  tamen 
quacunque  ex  causa  factum  sit,  eam  in  mari  necatam.  Mira- 
beris  forsan,  serenissime  rex,  feminam  a  delphyne  illesam 
ferri,  atque  referri,  quod  ne  fabulosum  putes,  de  quibusdam 
•’5  libet  apponere.  Legimus  enim,  Plinio  gravissimo  viro  scri- 
bente,  in  Affrico  litore  apud  Yppotiem  Diarutim  delphynem 
fuisse  ex  hominum  manu  cibum  sumentem,  seque  tractandum 
manibus  prebentem,  et  nautibus  alludentem,  atque  conscen- 
dentes  portantem,  et  a  Flaviano  proconsole  Affrice  unctum 
20  unguentis,  odore  quorum  novitate  sopitum  aliquandiu  more 
exanimis  fluctuatum,  ac  deinde  expergefactum,  quasi  iniuriam 
passum  per  menses  aliquos  secessisse.  Qui  cum  demum  re- 
diisset,  et  fere  omnis  provincia  ad  hoc  miraculum  spectura 
concurreret,  ab  Ypponensibus  venientium  amicorum  sumptibus 
25  gravatis,  occisus  est.  Preterea  et  Alexandri  Macedonis  evo 
fuit  in  Asye  litore  puer  adeo  a  delphyne  uno  dilectus,  ut  eo 
discedente  eum  sequeretur  in  litus,  et  in  harenam  usque  in- 
vectus  expiravit.  Similiter,  ut  scribit  Iaso  Egesidemus,  puerum 
Hermem  nomine  delphynem  super  maria  equitantem,  quem 
3°  cum  repentina  procella  fluctibus  exanimasset,  a  delphyne 
mortuus  in  litus  reductus  est,  qui  cum  liquido  se  mortis 
pueri  causam  fuisse  fateretur,  non  in  maria  retrocessa,  sed 
in  litore  expiravit.  Quid  multa  dicam  ?  non  est  novum  neque 
inusitatum  delphynes  cum  hominibus  amicitias  habuisse.  Sed 

redeuntes  unde  divertimus,  sunt  qui  dicant,  quod  Melantho 
albedo  interpretetur,  que  ex  assidua  maris  fluctuatione  oritur, 
et  supra  delphynes  piscesque  alios  fertur,  et  a  Neptuno,  id 
est  a  mari  violatur,  quia  ingurgitata,  et  denuo  restauratur.  Ego 
autem  unde  hoc  ab  his  sumptum  sit  nescio,  cum  sciam  inelan  5 
grece  nigrurn  sonare  latine. 

Cap.  XI 

De  Ydothea  Prothei  filia. 

Ydothea  Prothei  senis  fuit  filia,  ut  in  Odissea  testatur 
Omerus,  dicens:  IlQCDTéog  Icp-O-Cptri  '{Hr/atriQ  àXioio  yh'oyxoq,  Ei-  10 
SofrÉT)  etc.  |Que  latine  sonant]:  Prothei  fortis  filia  marini  senis 
Ydothea.  Et  paulo  infra  ubi  eam  de  Protheo  patre  suo  lo- 
quentem  Menelao  regi  introducit  atque  dicentem:  'Adava-cog 
Hoooteù,  ’AiYVJtTiog  og  re  'OaÀaorjg  nàarjg  pévOea  olSe,  IlooeiSàco- 
vog  wtoSpóg-  Tòv  Sé  Pèpov  qpaaiv  jtarf)Q  éppevai  i^Se  texéa'Oai  etc.  J5 
(Que  latine  sonant]:  Immortalis  Protheus  Egyptius,  qui  ma¬ 
ris  totius  profunditates  scit,  Neptuni  famulus,  hunc  autem  meum 
fantur  patrem  esse,  atque  genuisse  me.  Hanc  dicit  Omerus 
“7  b  obviasse  Me|nelao  in  insula  Pharos,  que  in  conspectu  Egyptie 

Alexandrie  est,  in  qua  ventorum  contrarietate  invitus  detine-  20 
batur,  et  ei  consilium  primo  dedisse,  ut  ad  Protheum  acce- 
deret,  et  quid  ageret  deberet  ostendisse;  demum  eum  sub  coriis 
phocarum,  antro  Prothei  cum  tribus  sociis  abscondisse.  Ydo¬ 
thea,  ut  quidam  volunt,  formosa  interpretatur  dea,  per  quam 
maris  tranquillitatem  intellegi  volunt,  ea  enim  tranquillitate  25 
factum  est,  ut  posset  Menelaus  accedere  ad  Protheum. 

Gap.  XII 

De  Corufice  Occeani  filia  VIIIa. 

Corufices,  ut  Ciceroni  placet,  fuit  filia  Occeani,  quam 
ipse  asserit  ab  Arcadibus  Corion  nominari,  affirmans  pre-  3° 

terea  eam  placuisse  Iovi,  et  Iovem  ex  ipsa  suscepisse  Mi- 
nervam,  eam  scilicet  que  quadrigarum  fuit  inventrix.  Cur 
autem  Occeani  dicatur  filia,  quod  nonnunquam  de  aliis 
dictum  est,  responderi  potest,  nobilem  scilicet  fuisse  mulierem 
5  natam  circa  litora  Occeani.  Seu  velimus,  quod  etiam  possibile 
est,  Occeanum  hominem  insignem  fuisse,  ob  aliquam  Occeani 
similitudinem  sic  nuncupatum. 

Cap.  XIII 

De  Nereo  X°  Occeani  filio.  Hic  genuit  (nynphas),  que  multe  sunt,  verum 
io  quoniam  nisi  de  quattuor  sit  singularis  mentio,  earum  tantum  no¬ 

mina  apponam;  genuit  ergo  Cymodocem,  Tethim  minorem,  Gala- 
theatn  et  Arethusam  et  alias. 

Nereum  marinum  deum  Occeani  et  maioris  Thetidis  fi- 
lium  prisci  gentilium  voluere  theologi;  eique  Dorim  sororem 
•*5  suam  iunxere  coniugio,  ex  qua  volunt  nynpharum  agmen 
suscepisse.  Is  enim  aqua  est,  vulgo  enim  grece  neros  aqua 
dicitur.  Occeani  et  Thetidis  filius,  eo  quod  omnis  aqua  pro¬ 
grediate  ex  ilio.  Quod  autem  alio  nomine  vocetur,  ab  ilio 
potest  esse  causa,  quia  sinus  sit  maris,  et  sic  est,  non  eo 
20  evo  factus,  quo  Occeanus  factus  est.  Refert  enim  Pomponius 
Mela,  Herculis  opus  fuisse  Abylam  Mauritanie  promontorium 
a  Calpe  Hyspanie  monte  ohm  separatum,  cum  perpetuo  es- 
sent  iugo  coniuncti,  et  tunc  medias  in  terras  Occeanum  in- 
trasse,  et  sic  Occeanus  Mediterraneus  factus  nova  potuit 
quesisse  nomina.  Introductus  autem  Nereus  cum  Doride  co¬ 
niuge,  id  est  aquarum  amaritudine,  multas  apud  nos  genuit 
nynphas,  id  est  humiditates,  que  forsan  ante  non  erant. 

Cap.  XIV 

De  (nynphis)  in  generali. 

3°  Nynphe  generale  nomen  est  quarumcunque  humiditatum, 

quod  ideo  dico,  quia  humiditates  secundum  diversitatem  rerum, 

quibus  deserviunt  nomina  diversa  accipiunt,  ut  in  sequentibus 
77  c  apparebit.  He,  ut  dictum  est,  Nerei  et  Doridis  filie  |  diete  sunt, 
eo  quod  a  mare  omnis  derivetur  humiditas.  Harum  quidem 
alie  sunt  marine,  et  appellantur  Nereides  a  Nereo  patre.  Ex 
bis  Omerus  in  Yliade  nominat  XXXIII,  quas  ad  concussam  5 
Tethidem  ob  mortem  Achillis  filii  sui  convenisse  dicit.  Qua- 
rum  hec  sunt  nomina:  Glaucis,  Thalia,  Cimodoci,  Nisea, 
Spio,  Thoi,  Cimothoi,  Actei,  Liminoria,  Meliti,  Iera,  Am- 
phytoi.  Agavi,  Doto,  Proto,  Pherusa,  Dinameni,  Dexa,  Meni, 
Amphynomi,  Callianira,  Doris,  Panopi,  Galathia,  Nimertis,  10 
Apsedis,  Callianassa,  Climeni,  Ianira,  Dyanassa,  Mera,  Ori- 
thia  et  Amathia.  Preterea  et  alias  superesse  dicit.  Harum  si 
quis  haberet  significata  nominum,  credo  adverteret  facile  eas 
proprietates  aquarum  maris,  et  accidentia  circa  eas  demon- 
strari.  Sunt  et  alie  que  dicuntur  fluminum,  et  he  vocantur  !5 
Nayades,  eo  quod  nays  interpretetur  fluctus  vel  commotio,  et 
ideo  Nayades  diete,  quia  fluant  flumina  et  in  motu  continuo 
sint.  Ex  bis  Virgilius  in  Georgicis  XVIII  nominat,  videlicet 
Climenes,  Drimo,  Xancto,  Logea,  Phyllodoce,  Nisea,  Espio, 
Talia,  Cimodoce,  Cidippe,  Lycoras,  Clio,  Beroe,  Ephyre.  20 
Opis,  Deyopea,  et  Arethusa  et  Achao.  Quas  ego  existimo 
fluviorum  varias  designare  proprietates.  Nec  obstat  his  im- 
mixtas  esse,  vel  aliis  aliquas  ex  nominatis  inter  Nereidas. 
Cuin  debeamus  credere  in  nonnullis  proprietatibus  mare  et 
flumina  convenire.  Sunt  et  alie  que  dicuntur  fontium,  et  he  25 
appellantur  Napee,  quasi  Naptee,  id  est  aquarum  fomites;  nani 
napta  apud  Persas  fomes  est,  et  si  non  sit  aquarum  tran- 
sumptive  aliquando  vocabula  apponuntur.  Sunt  enim  fontes 
fluviorum  continuum  nutrimentum.  Ex  his  enim  numerantur 
VIIII,  quibus  Castalius  fons  dicatus  est;  quarum  nomina  non  3° 
apponam,  quoniam  Muse  vocantur,  et  de  eis  alibi  fit  sermo 
prolixior.  Sunt  et  alie  quas  nemorum  dicunt,  et  he  Dryades 
vocitantur,  eo  quod  dryas  arbor  seu  quercus  sit.  Ex  his 
Claudianus,  ubi  De  laude  Stilliconis  VII  nominat,  has  sci- 
licet:  Leontadome,  Nenopene,  Thero,  Bithomartis,  Lycaste  ,  35 
Agaperte  et  Opis.  Quas  ego  non  dutfitem,  quin  arborum 

proprietates  in  generali  interpretate  describant.  Sunt  et  alie, 
quas  arborum  dixere,  easque  Amadriades  vocavere,  quasi  in 
speciali  arbores,  non  in  generali  nemora  amantes.  |  Alie  vero  77  d 
sunt  montium,  quas  dixere  Orcades,  quasi  Oroncades;  nani 
5  Oron  grece  latine  raons  dicitur.  Sic  etiam  et  alie  Hymnides 
appellantur,  ut  placet  Theodontio,  quas  dixit  pratorum  atque 
floruni  nynphas  existere.  Mas  autem  omnes  aliquando  mori 
et  deficere  dicit  Aristotiles,  sicuti  Panes  faciunt  Faunique. 

Sane  Plinius  in  libro  Naturalis  hystorie,  Nereidas  non  sim- 
IO  pliciter  aquas,  seu  aquarum  proprietates  esse  consentit,  quin 
imo  eos  habere  vera  corpora  et  ammalia  esse  asserit,  dicens: 

Et  Nereydum  falsa  opinio  non  est,  squamis  modo  liyspido 
corpore,  etiam  in  quo  humanam  effigiem  habent.  Namque  hec 
in  eodem  litore,  scilicet  Olisipolentium,  spedata  est,  cuius 
r5  morientis  etiam  cantum  tristem  accole  audivere  longe;  et  divo 
Augusto  legatus  Gallie  complures  in  litore  apparere  exanimes 
Nereidas  scripsit.  Hec  Plinius.  Ad  quam  opinionem  fortius 
roborandam  subdit  et  ipse  Plinius:  Autores  habeo  in  equestri 
ordine  splendentes;  visum  ab  his  in  Gaditano  Occeano  ma- 
20  rinum  hominem  toto  corpore,  absoluta  ascendere  similitudine 
navigia  nocturnis  temporibus,  statimque  degravari  quas  (  in- 
siderit  )  partes,  et,  si  diutus  permaneat,  etiam  mergi.  Tyberio 
principe,  contra  litus  insularum  Lugdunensis  provincie  tre- 
centas  amplius  beluas  reciprocans  destitutas  Occeanus  mire 
25  varietatis  et  magnitudinis,  nec  pauciores  in  Sanctonum  litore, 
interque  reliquas  elephantos  et  arietes  candore  tantum  et  cor- 
nibus  assiinilatis,  Nereydas  vero  multas.  Hec  Plinius.  Quod  et 
si  darò  homini  atque  erudito  plurimum  credi  possit,  non  sic 
propterea  deliris  mulierculis  et  agrestibus  ignaris  asserentibus 
3°  absque  rubore  vultus  se  ex  fontibus  formosissimas  mulieres, 
quas  ipse  Lammias  vocant,  prodeuntes  vidisse.  Sunt  preterea, 
ne  nos  nimis  artemur  a  significato  vocabuli,  et  alie  nynphe, 
ut  sepissime  vocavere  poete,  ut  puta  Cyrces,  Calisto,  Climenes, 
et  alie  huiusmodi  multe,  que  vere  fuere  mulieres,  prò  quibus 
35  nulla  superior  fictio  intelligenda  est.  Quin  imo  tales  seu  prò 
talibus  accipiende  et  intelligende  sunt  puelle  virgines  atque 

nobiles,  et  thalamorum  colentes  umbras,  ideo  nynphe  diete, 
quia  ex  flegmatica  complexione,  qua  vigent,  tanquam  humen- 
tes,  molles  et  delicate  sunt  et  tenelle,  et  in  eas  tanquam  in 
res  aqueas  facile  omnis  potest  impressio.  Agrestes  autem  fe- 
"8a  mine  ut  plurimum  exhauste  laboribus  atque  fer|vore  solis  5 
humide,  hispide  sunt  et  dure  cutis,  et  ideo  Nynpharum  nomen 
merito  perdidere.  Et  in  hoc  in  generali  de  Nynphis  dictum  sit. 

Cap.  XV 

De  Cymodoce  filia  Nerei. 

Cymodoce  nynpha  ex  filiabus  Nerei  una  est,  quam  dicit  10 
Servius  cursus  fluctuum  interpretari. 

Cap.  XVI 

De  Tethide  minore  Nerei  filia  et  matre  Achillis. 

Tethis  minor,  nynpharum  una  fuit,  de  qua  dicit  Ovidius, 
quod  cum  consuluisset  Protheum  de  sucessibus  suis,  sic  illi  J5 
fuisse  responsum.  Protheus:  dea,  dixerit,  unde,  Concipe:  mater 
eris  iuvenis,  qui  fortibus  armis  Acta  patris  vincet  maiorque 
vocabitur  ilio.  Tandem,  cum  esset  speciosissima  virgo,  a  love 
dilecta  est,  qui  tamen  a  responso  territus,  ne  forsan  ex  eo 
ipsa  conciperet  filium,  qui  eum  regno  pelleret,  abstinuit.  Ipsa  20 
autem  Pelleo  filio  Eaci  regis  nupsit,  et  ex  eo  concepit  et  peperit 
Achillem  filium,  quem  Chyroni  centauro  nutriendum  tradidit, 
eique  existenti  in  Troiano  bello  cum  arma  perdidisset  in  morte 
Patrocli  amici  sui,  a  Vulcano  nova  impetravit.  Cuius  fabule 
et  potissime  responsi  Prothei  evidens  fortitudo  Achillis  causam  25 
dedit,  cum  post  factum  vaticinium  adinventum  sit.  Hanc 
dicit  Leontius  Chyronis  fuisse  filiam  et  Thetyos  insule  cul- 
tricem,  nec  tantum  ob  habitatam  insulam  maris  filiam  habitam, 
et  Thetidem  appellatane  quantum  a  moribus  filii,  eo  quod 
furiosus  et  impius  more  maris  fuerit,  et  ideo  Thetidis,  id  est  3® 

furentis  dictus  est  filius,  et  inde  nomen  ipsa  sortita  est  post 
filii  furiam,  cum  aliud  haberet  ante. 


Cap.  XVII 

De  Galathea  Nerei  filia. 

5  Galathea  ex  nynphis  una  Nerei  filia  fuit,  ut  paucis 

ostendit  Ovidius  in  persona  eius,  dicens:  At  michi  cui  pater 
est  Nereus,  quam  cerula  Doris  Enixa  est  etc.  Ex  qua  talis 
extat  fabula:  Acis  pulcherrimus  adolescens  Syculus  a  Galathea 
dilectus  est,  cum  illam  summe  diligeret  Poliphemus  Ciclops. 

10  Qui  cum  non  diligeretur,  Acimque  die  una  Galathee  vinctum 
cerneret,  iratus  illum  saxo  illixit,  atque  occidit,  quem  Gala¬ 
thea  in  fluvium  Syculum  sui  nominis  transformavit.  Cuius 
fabule  allegoria  potest  esse  talis.  Galathea  albedinis  dea  est, 
per  quam  albedinem  undarum  sese  frangentium  intelligo. 

J5  Acim  autem  amat,  id  est  fluvium  suscipit,  quia  flumina  omnia 
in  mare  volvuntur.  Theodontius  autem  dicit  sub  hac  fictione 
hystoriam  latitare,  asserens  Polyjphemum  immane  fuisse  Sy- 
cilie  tyrannum,  et  cum  Galatheam  singularis  pulchritudinis 
puellam  amaret,  eamque  per  vim  constuprasset,  contigit  ut 

20  adverteret  hanc  cum  Aci  Syculo  adolescente  misceri,  quam 
ob  causam  indignatus,  iuvenem  iussit  occidi,  et  in  fluvium 
deici,  cuius  nomen  fluvio  postea  datum  ab  incolis  est.  Ga¬ 
lathee  autem  amore  non  permittente  nil  egit. 

Cap.  XVIII 

25  De  Arethusa  Nerei  filia. 

Arethusas  fuisse  duas  comperi,  quarum  altera  Nerei  et 
Doris  fuit  filia.  De  qua  talis  fertur  fabula.  Dicunt  enim  hanc 
Elydis  fuisse  nynpham  et  Diane  comitem,  quam  cum  fessam 
et  vestimentis  nudam,  ac  se  in  Alphei  undis  lavantem 

3°  Alpheus  Elydis  fluvius  vidisset,  confestim  desiderio  sui  captus, 

illam  tenere  voluit,  veruni  ipsa  territa  cepit  fugam,  et  cuni 
sequeretur  illam  fluvius,  nec  iam  sibi  videretur  posse  evadere, 
oravit  Dianam  dominam  suam,  ut  illi  opem  ferret;  que  illam 
nube  texit,  quam  cum  circumiret  fluvius,  Arethusa  timore 
sudans,  in  fontem  versa  est;  cuius  undis  cum  suas  miscere  5 
conaretur  Alpheus,  ipsa  a  terra  absorpta  est,  et  in  Ortigiam 
usque  insulam  delata,  et  inde  in  Syciliam,  usque  quo  etiam 
Alpheum  eam  secutum  dicunt.  In  qua  fabula  monstrum  de- 
signatur  apparens.  Nani  certuni  est  Alpheum  Elydis  fluvium 
esse,  et  apud  Syragusas  Sycilie  habere  exitum.  Quod  probare  10 
videtur  Seneca  phylosophus,  ubi  De  questionibus  naturalibus 
sic  dicens:  Quidam  fontes  certo  tempore  purgamenta  eiectant, 
ut  Arethusa  in  Sycilia,  quinta  quaque  estate  per  Olympia, 
inde  opinio  est  Alpheon  ex  Achaya  eo  usque  penetrare,  et 
agere  sub  mare  cursum,  nec  antequam  in  Syragusano  litore  r5 
emergere,  ideoque  his  diebus  quibus  Olympia  sunt,  victima- 
rum  stercus  secundo  traditum  flumini,  illic  redundare.  Hec 
Seneca.  Ab  hoc  igitur  eventu  fabule  locus  adinventus  est. 
Ovidius  tamen  agit  cannine  suo,  ut  maius  videatur  miraculum, 
dum  dicit  in  eodem  Arethusa:  Pars  ego  nynpharum,  que  sunt  20 
in  Achaide,  dixit,  Una  sui  etc.  Veruni  hanc,  etsi  absorptam  a 
terra  ostendat,  non  in  Syciliam  venisse  dicit,  sed  in  Orthygiam 
insulam  empisse;  qualiter  autem  postea  in  Syciliam  venerit 
non  habetur,  sed  qualitercunque  fuerit,  vel  venerit  hanc 
eandem  videtur  esse,  que  se  fatetur  in  Elyde  ab  Alpheo  25 
dilectam;  et  sic  per  subterraneos  meatus  in  Syciliam  deve- 
78 c  nisse,  ut  etiam  |  testari  videtur  Virgilius  illi  dicens:  Sic  tibi, 
cum  fluctus  subterlabere  Sycanos,  Doris  amara  suam  non  in- 
termisceat  undam.  Et  sic  fons  et  inde  fluvius  ex  Elyde  in 
Syciliam  venit,  et  ob  insecutionem  fluminis  amor  fluminis  in  -3° 
fontem  presumptus  est.  Altera  vero  Arethusa  in  Ytachia  insula 
fons  est,  de  qua  sic  dicit  Omerus  :  IlàQ  KÒQaxog  iterer]  enì 
te  xQqvri  ’AQeOovcrr]  etc.  [Que  latine  sonant]:  Penes  Corachi 
petram  ac  fontem  Arethusam.  Leontius  vero  ex  hac  Arethusa 
refert:  Quendam  fuisse  in  Ytachia  venatorem,  cui  Corax  nomen,  35 
qui  furore  impulsus  ex  petra  quadam  preci  pitem  sese  dedit  in 

mare,  et  ob  id  petra  illa  ab  eo  Corax  denominata  est.  Mater 
autem  eius,  cui  Arethusa  nomen,  hoc  videns  dolore  percita  in 
vicinum  petre  fontem  se  proiciens  enecta  est,  et  sic  de  se  no¬ 
men  fonti  dedit,  et  sic  duo  sunt  fontes  Arethusa  vocati.  Solinus 
5  autem  ubi  De  mirabilibus  mundi  tertium  addit,  asserens  apud 
Thebas  fontem  esse,  cui  etiam  Arethusa  nomen,  sed  apud  quas 
Thebas  non  dicit. 

Cap.  XIX 

De  Acheloo  fluraine  Occeani  XI0  figlio,  qui  genuit  Syrenas. 

Achelous  fluvius,  ut  dicit  Paulus,  filius  fuit  Occeani  et 
Terre;  Servius  vero  dicit  eius  matrem  fuisse  Tethidem;  Theo- 
dontius  eum  Solis  et  Terre  filium  vocat.  Omerus  autem  in 
Yliade  non  tantum  Acheloum,  sed  omnes  fluvios  dicit  Occeani 
filios,  sic  aiens:  Ou8è  j3a8i)QQeiTao  p,éya  otfevog  ’Qxeavoìo,  ’E|  òu 
.!5  jtpq  nùvteg  rtotapòi,  xal  naaa  vàovalv  etc.  [Que  latine  sonant]: 
Neque  profundissimi  magna  potentia  Occeani,  aquo  omnes  fluvii 
et  totum  mare  et  omnes  fontes  et  putei  longi  fluunt.  Terram 
autem  fluviorum  matrem  esse  per  Virgilii  carmen  in  Georgicis 
comprehendi  potest,  dum  dicit:  Iamque  domum  mirans  geni- 
20  tricis  et  humida  regna  Speluncisque  lacus  clausos  lucosque 
sonantes  Ibat  et  ingenti  motu  stupefactus  aquarum,  Omnia  sub 
magna  labentia  flumina  terra,  Spectabat  diversa  locis,  Phasim- 
que  Lycumque  Et  caput,  unde  altus  primum  se  erumpit  Eni- 
pheus,  Unde  pater  Tyberinus  et  unde  Aniena  fluenta  Soxosusque 
25  sonans  Ypanis  Misusque  Caycus  Et  gemina  auratus  taurino 
cornua  vultu  Eridanus  etc.  Cum  ergo  in  ventre  terre  ante  ortum 
consistant  flumina,  et  eius  ex  ventre  affluant,  bene  Terra  niater 
dicitur  fluviorum.  Quod  autem  dicebat  Theodontius  ratione  non 
caret.  Volunt  enim  physici  a  tractu  solis  non  nullas  aquas  in 
3°  terre  cavernas  deduci  per  humiditatem  vaporum  solis  calorem  se- 
quentium,  qui  in  frigidis  terre  visceribus  evaporantes  in  aquam 
vertuntur,  que  per  occultos  meatus  in  superficiem  veniens, 
erumpit  in  fontem,  et  |  quandoque  fluvium  conficit.  Quod  78  d 
autem  de  origine  huius  dictum  est,  de  reliquis  etiam  intelligatur 

necesse  est,  ne  oporteat  replicare  quotiens  de  aliquo  flumine 
sermo  fieret.  Is  autem  fluvius,  ut  ait  Ovidius,  gemino  cornu 
olim  erat  insignis  tandem  ob  petitam  Deyaniram  Oenei  regis 
Calidonie  filiam,  in  coniugium  Herculi  desponsatam,  cum  eo 
in  certamen  devenit,  et  cum  sese  in  varias  transformasset  5 
figuras,  ad  ultimum  victus  et  spe  coniugii  et  uno  cornu  pri- 
vatus  est.  Primumque  preterea  Lactantius  et  Servius  dicunt 
hunc  fuisse  qui  vinum  poculis  miscuerit.  Quod  etiam  testatur 
Virgilius:  Poculaque  inventis  Acheloia  miscuit  uvis.  Eurnque 
Syrenarum  patrem  esse  voluerunt.  Quid  per  hoc  sentiendum  10 
sit  exquirentes,  sciendum  Acheloum  fluvium  e  Pindo  monte 
fluere,  ut  scribit  Plinius,  et  ut  Vibius  Sequester  de  fluminibus 
asserit,  primus  fuit  qui  terram  erupit,  et,  ut  idem  Plinius  ait, 
Acarnaniam  ab  Etholia  dividit  et  per  fines  Perebiorum  af- 
fluens  in  Maliacum  sinum  effunditur,  hostio  obiectas  habens 
insulas  Thynnidas,  ex  quibus  assiduo  terre  invectu  continenti 
quasdam  iunxit.  Certamen  autem  eius  et  Herculis,  quoniam 
in  gloriam  Herculis  cessit,  ubi  eiusdem  labores  in  sequentibus 
scribemus,  ut  dabitur,  exponemus.  Vinum  autem  poculis  mi- 
scuisse,  nil  aliud  intellexisse  veteres  puto,  nisi  quia  primo  20 
penes  eum  in  Grecia  vinee  piantate  sunt,  que  in  usu  ante 
non  erant,  et  sic  ex  eo  loco  primo  vinum  propinatum  est.  De 
Syrenis  autem  dicetur  in  proximo. 


Cap.  XX 

De  Syrenis  filiabus  Acheloi.  25  . 

Syrenas  tres  fuisse  Servius  et  Fulgentius  asserunt,  et 
Acheloi  atque  Caliopis  muse  Alias,  cantantesque  dicunt  alteram 
voce,  alteram  cythara,  et  tibiis  tertiam.  Leontius  vero  illas 
dicit  fuisse  quattuor  sic  nuncupatas:  Aglaosi,  Telciepi,  Pisinoi 
et  lligi  ;  easque  filias  Acheloi  et  Thersicoris  muse,  quartam  3° 
timpano  canere  superaddens.  Has  dicit  Ovidius  socias  fuisse 
Proserpine,  eamque  raptam  diu  quesisse,  quam  cum  non  re- 
perissent,  in  marina  monstra  fuisse  coriversas,  ora  virginum 

habentia,  et  corpus  ad  umbilicum  usque  femineum,  abinde 
infra  pisces  existentia,  quos  elatos  Albericus  dicit,  et  eis  gal- 
linacios  pedes  addit,  et  retenta  modulationis  doctrina,  qua 
ante  mutationes  utebantur,  dulcissimam  canunt  melodiam. 

5  Eas  preterea  dicit  Servius  iuxta  Pelorum  Sycilie  promontoriuni 
primo,  deinde  ad  Capream  insulam  secessisse.  Plinius  vero 
dicit,  Neapolim  Calchidiensium,  et  ipsam  Parthenopem  a  tumulo 
Syrenis  appellatam.  Et  sic  iam  quinque  Syrenas  |  habemus. 
Deinde  paulo  post  dicit  idem  Plinius:  Nuceria,  Surrentum  cum 
10  promontorio  Minerve,  Syrenum  quondam  etc.  Aristotiles  autem, 
ubi  De  mirabilium  auditu,  dicit:  In  extremo  Ytalie  ubi  Pelorus 
scissus  ab  Appennino  iter  Tyreno  mari  in  Adriacum  prebet, 
Syrenicas  autem  insulas  residere,  eisque  ibidem  sacrum  con¬ 
sistere  templum,  in  quo  plurimum  ab  indiginis  sacrificiis 
■5  honorantur.  Que  cum  tres  sint,  non  absurdum  est  nominum 
meminisse.  Una  ex  his  igitur  Parthenopia  appellatur,  secunda 
Laucosia,  tercia  Ligia  nuncupatur.  Hec  ille.  Has  autem  in¬ 
super  aiunt  sui  cantus  dulcedine  nautas  in  somnum  trahere, 
sopitos  mergere,  mersos  ultimo  devorare,  quam  ob  rem  in 
20  pratis  inter  occisorum  ossa  illas  pingebant  veteres.  Eas  non¬ 
nulli  mortuas  dicunt  dolore,  quod  ad  se  Ulixem  pretereuntem 
trahere  nequiverint,  ut  in  Odissea  describit  Omerus.  Hec  de 
his  legisse  rnemini.  in  quibus  quid  fingentes  senserint  adver- 
tendum  est.  Palefatus  ante  alios  in  libro  Incredibilium  scribit 
2s  has  meretrices  fuisse,  solitas  decipere  navigantes.  Et  Leontius 
asserit  vetustissima  haberi  fama  apud  Etholos  prima  Grecorum 
fuisse  meretricia,  et  tantum  lenocinio  facundie  valuisse,  ut 
fere  omnem  Achayam  in  snam  vertissent  predam;  et  ex  hoc 
arbitrari  fabule  originis  Syrenarum  locum  fuisse  concessum. 
3°  Et  sic  illis  Etholie  fluvius  pater  est  dictus,  eo  quod  eum 
penes  primo  sua  scelesta  cepere  servitia;  et  ut  intelligamus 
per  labentem  fluvium  patrern,  lascivam  et  effluentem  concu- 
piscentiam  meretricum.  Quibus  ob  blandam  fere  omnium  fa- 
cundiam  Caliopes,  id  est  bona  sonoritas,  mater  ascribitur. 
35  Demum  prima  vocatur  Parthenopia  a  parthenos,  quod  est 
virgo.  Consuevere  quidem  meretrices  docte  volentes  exteros 

irretire,  virginum  seu  pudicarum  matronarum  mores  fingere, 
oculos  scilicet  in  terram  deicere,  verba  pauca  facere,  erube- 
scere,  tactum  fugere,  petulcis  edam  gesticulationibus  ludere, 
et  huiusmodi,  ut  ex  his  arbitrentur  insipidi  hostem  honestatis 
hospitem  esse,  et  incognitum  appetant,  quod  erat  cognitum  5 
fugiendum.  Secunda  dicitur  Leucosia  a  leucos,  quod  est  album; 
ex  quo  sumendum  reor  oris  formositatem,  et  corporis  de- 
centiam,  atque  vestium  et  ornamentorum  splendidam  appa- 
rentiam,  quibus  compte  incedunt  illecebres;  nam  si  desint 
ista  cum  ab  ignaris  per  exteriora  iudicentur  intrinseca,  non  10 
facile  devenient  ad  intentum,  cum  de  sui  natura  turpes  vili  - 
79t>  pendantur  et  pauperes.  Tercia  dicitur  Ligia  |  ab  i ligi ,  quod 
est  circulus,  seu  girum,  ex  quo  insipientis  captivitas  assu- 
menda,  que  adeo  irretitos  tenet  astrictos,  ut  edam  si  noverint 
scelestissimas  esse  quas  amant,  nequeant  volentes  vincla  dis-  *5 
solvere.  Harum  autem  cantus  voce,  fidibus  et  tibiis,  quid 
aliud  putandi  sunt,  nisi  melliflua  verba,  blanditie,  gannitus, 
risusque  lascivi  et  petulantie,  quibus  carcerati  naute,  id  est 
exteri,  trahuntur  in  somnum  a  talibus,  id  est  in  sui  obli- 
vionem  se  ipsos,  spe  stolida  decipientes,  donec  his  ligur-  20 
rientibus  mercimonia  omnia,  facultates  et  navigia  dederint; 
et  sic  demersi  non  in  mare,  sed  in  sterquilinio  obscene  libi  - 
dinis,  devorentur  ab  his  marinis  imo  infernalibus  monstris, 
que,  eis  nudatis  atque  repulsis  in  pratis,  id  est  in  deliciis, 
ossibus  miserorum,  id  est  exinanitis  memoriis  nudatorum  2* 
insident,  seu  eosdem  infami  servitute  premunt.  Ab  umbilico 
autem  infra  ideo  pisces  esse  dixere,  ut  cognoscamus  ad  de- 
corem  eo  usque  virgineum  corpus,  id  est  pulchrum  atque 
decens  mulieribus  esse  concessum,  ut  appareat  homo;  in 
umbilico  autem  omnem  libidinosam  mulierum  concupiscien-  3° 
tiam  esse  credunt,  cui  soli,  quod  corporis  deorsum  restat, 
deservit,  ex  quo  non  absurde  piscibus  similantur,  qui  ani- 
malia  sunt  lubrica  et  facile  in  aquis  huc  illue  discurrentia; 
sic  et  meretrices  cernimus  in  coitum  discurrere  variorum,  quod 
per  alas  etiam  designatur.  Eas  autem  habere  gallinacios  35 
pedes  ideo  voluere,  quia  prodige  et  inconsiderate  credentium 

eis  dispergunt  substantias.  Socias  autem  has  fuisse  Proserpine 
ideo  fictum  puto,  quia  prò  Proserpina  Sycula  habundantia 
rerum  summenda  sit,  ex  qua  ut  plurimum  libidinis  pruritus 
subsequitur,  et  ciborum  ociorumque  delicie  ministrantur.  Hec 
5  autem  dum  subtrahitur,  ut  fit,  remanente  ob  consuetudinem 
appetitu,  dum  perquiritur,  nec  invenitur,  et  ob  penuriam  ap- 
petitus  acuitur,  fit  ut  a  multis  in  lupanar  usque  queratur. 
Dicunt  insuper  has  incolere  insulas  et  litoralia  loca,  quod 
ideo  dictum  est,  quia  sic  sit;  nequeunt  enim  huiusmodi  femine 
10  ubi  cognite  aucupium  facere,  et  ideo  he  ex  proposito  inco- 
lunt  loca,  ad  que  crebro  forenses  adveniant,  ut  illos  possint 
incognite  laqueare.  De  his  quidem  Syrenis  deo  plenus  Ysaias 
dixit:  Syrene  et  demonia  saltabunt  in  Babilone;  quod  forsan 
evo  nostro  in  nova  Babilone  contigisse  vidimus.  Sunt  autem 
J5  Syrene  diete  a  seiron,  quod  est  tractus;  trahunt  enim  ut  pre- 
monstratum  est. 

Caf.  XXI 

De  Ynaco  fluvio  XII0  filio  Occeani,  qui  genuit  Yonem, 
Phoroneum  et  Phegeum. 

20  |  Ynacus  Achaye  grandis  est  fluvius,  irrigans,  ut  ait  Pom- 

ponius,  Argolicos  campos.  Hic,  ut  ceteri,  Occeani  et  Terre 
dicitur  filius.  Pro  quo  sentiatur,  volunt  veteres,  de  Ynaco  rege 
Sycionorum,  a  quo  denominatus  est.  Qui,  ut  ait  Eusebius, 
regnavit,  regnante  apud  Assyrios  Balameo  seu  Xerxe,  circa 
25  annos  mundi  ITI  ccc  xlvii,  qua  tempestate  Jacob  natus  est. 

Cap.  XXII 

De  Yone  Ynachi  filia  et  matre  Epaphi. 

Yo,  ut  dicit  Ovidius,  filia  fuit  Ynachi,  ex  qua  talem  re- 
citat  fabulam.  Quod  cum  esset  formosissima  virgo,  a  Jove 
30  dilecta  est,  qui  illam  a  paternis  undis  redeuntem  atque  iam 
fugientem,  orantemque  tenebris  superinductis  detinuit,  et  op- 


79  c 


358 


GENEALOGIE  DEORUM  GENTILIUM 


pressit;  et  cum  Juno  ex  alto  vidisset  tenebras,  suspicata 
descendit  in  terras,  et  tenebras  solvit.  Quod  Juppiter  videns 
ne  pateret  crimen,  puellam  transformavit  in  vaccam,  eamque 
laudanti  atque  deposcenti  Junoni  egre  dono  concessit,  que 
illico  Argo  filio  Aristidis,  cui  centum  erant  oculi  bini  et  bini  5 
dormientes  vicissim,  servandam  tradidit.  Cui  compatiens  Jup¬ 
piter  misit  Mercurium,  ut  illam  custodia  liberaret.  Qui,  pa- 
storis  sumpta  forma,  Argo  iunctus  est.  Cui  dutn  redderet 
fistule  rationem,  eum  tetigit  caduceo,  et  in  profundissimum 
soinnum  omnes  una  oculos  eius  astrinxit,  et  inde  dormientem  10 
gladio  interemit.  Quod  videns  Juno,  Argi  oculos  summens, 
illos  caude  pavonis  avis  sue  apposuit,  et  vacce  immisit 
oestrum,  quo  infestata  cursum  rapuit,  et  peragratis  locis 
plurimis,  non  ante  desti tit  quam  ad  Egyptios  perveniret,  ubi 
quievit,  et  prece  Jovis  a  Junone  eidem  forma  pristina  resti-  J5 
tuta  est;  et,  ut  volunt  plurimi,  Jovi  peperit  Epaphum,  nupsitque 
Api  nepoti  suo,  et  ex  Yone  ab  Egyptiis  Ysis  dieta  est.  Huius 
fabule  duplicem  esse  sensum  puto,  naturalem  scilicet  et  hy- 
storiographum  ;  quorum  talem  naturalem  existimo,  ut  hic  iuxta 
Macrobii  sententiam  prò  sole  Juppiter  accipiendus  est;  qui  20 
Sol  Ynaci  fluvii  filiam  amat,  id  est  humani  seminis  vitalem 
humiditatem,  ut  in  eam  agat  fiatque,  quod  ait  Aristotiles  : 
Homo  hominem  generat  et  sol;  quam  quidem  humiditatem 
Ynaci,  iuxta  fictionem,  filiam  tunc  tenebris  circundat,  cum  in 
utero  matris  suo  opere  conceptum  fetum  auget  et  conservati  35 
quas  quidem  tenebras  tunc  Juno,  id  est  luna,  ad  quam  spectat 
79  <i  meatus  ampli] are  corporum,  resol vit,  cum  invocata  more  veteri, 
eo  quod  dea  parturientium  haberetur,  illum  iam  maturum  de- 
ducit  in  lucem,  quem  iam  sol  in  vaccam  transformaverat,  id 
est  ex  humiditate  humani  seminis  concreta  animai  fecerat.  3°  • 
Et  ideo  in  vaccam  transformatus  dicitur  homo,  quia  uti  vacca 
laboriosum  et  fructuosum  sit  animai,  sic  et  homo;  qui  quidem, 
uti  ad  volatum  avis,  sic  et  ipse  nascitur  ad  laborem;  quorum 
autem  fructuosus  sit  labor,  deus  ipse  cognovit.  Demum  hic 
iam  natus  Argo  servandus  committitur,  id  est  rationi,  cui  35 
profecto  multa  sunt  lumina  semper,  et  in  salutem  nostram 

vigilantia.  Sane  Mercurius,  id  est  blande  carnis  astutia,  ca¬ 
duceo,  id  est  suasuonibus  pessimis,  in  somnum  rationem  de- 
ducit  atque  interimit,  eaque  superata  atque  deiecta,  Juno,  id 
est  regnorum  preminentiorum  atque  divitiarum  concupiscentia, 
“5  vacce,  id  est  humano  appetitui,  summittit  oestrum,  id  est  sol- 
licitudinis  acquirendi  stimulum;  bine  miseri  cursum  rapimus, 
vagamur,  et  circum  agimur  fluctuantes,  quietem  eis  in  rebus 
querentes,  in  quibus  ne  dum  sit  quies,  sed  continuus  labor 
inest  talis,  ut  anxios  nos  ad  ultimum  deducat  in  Egyptum,  id 
10  est  in  tenebras  exteriores,  ubi  fletus  et  stridor  dentium;  et  ni 
nobis  divino  munere  suffragium  prestetur,  Ysis  effici  efficimur, 
id  est  terra,  sic  enim  Ysis  interpretatur,  et  a  cunctis,  tanquam 
res  vilis  atque  deiecta  calcamur.  Et  hec  quantum  ad  natu- 
ralem  et  misticum  sensum  dieta  sint.  Ad  hystorialem  autem 
'5  videntur  sufficere  que  supra  de  Yside  Promethei  filia  dieta 
sunt,  si  hanc  potius  quam  illam  Egyptiam  Ysidem  esse  ve- 
limus.  Theodontius  vero  et  Leontius  apertissime  negant  hanc 
Yonem  in  Egyptum  transfretasse,  aut  unquam  Ysidis  Imbuisse 
nomen,  quin  imo  dicit  alter  eorum  eam  apud  Yonas  regnasse, 
20  eosque  de  suo  nomine  nuncupasse.  Quibus  et  si  multum 
Ovidii  ostet  autoritas,  multum  tamen  fidei  affert  inconve- 
nientia  temporum.  Eusebio  enim  teste  in  libro  Temporum, 
Ynacus  apud  Argos  regnavit  circa  annos  mundi  ili  ccc  xlvii, 
eumque  annis  quinquaginta  regnasse  dicit  Eusebius  idem,  in- 
2 s  fra  quod  tempus  Yonem  natam  necesse  est.  Potuit  hac  tempe¬ 
state  Jovem  Etheris  filium  esse,  ex  quo  et  Nyobe  Phoronei 
filia,  natum  Apym  non  Epaphum;  reliqui  vero  Joves  diu  fuere 
post  istum,  ex  quibus  secundus  Ysidi  Promethei  filie  contem- 
poraneus  est;  nam  regnante  Argivis  Phorbante,  Ysis  ipsa  Pro- 
3°  methei  filia  floruit  etate,  et  eadem  tempestate  constat  Argum 
fuisse  cuncta  cernentem.  |  Inde  idem  Eusebius  et  in  eodem 
libro,  anno  mundi  fiT  de  xlvii,  regnante  Cecrope  Athenis,  dicit 
Yonem  Ynachi  fuisse  filiam,  eidemque  Jovem  immixtum,  et  eam 
anno  regni  Cecropis  xlviii  in  Egyptum  transfretasse.  Subse- 
35  quenter  adhuc  Eusebius,  et  in  eodem  libro,  dicit  anno  mundi 
Fu  dee  xxviiii  Danaum  regem  Argivorum  fuisse,  et  eius  filiam 

Yperniestram  et  eandem  Ysidetn  seu  Yonem  esse.  Postremo 
in  eodem  volumine  asserit,  anno  mundi  ITI  dee Ixxiii,  regnante 
Lynceo  Argis  et  Athenis  Pandione,  Yperniestram,  quam  Ysidem 
vocavere,  fuisse.  Quod  quidem  tempus  satis  competit  Jovi 
Cretensi,  qui  Juppiter  IIIUS  fuit.  Quibus  tam  diversis  hysto- 
riograforum  opinionibus  fere  stupefactus,  quid  teneam  de  hac 
Yside  nescio.  Hoc  tamen  scio,  quia  temporis  conformitas 
Ysidis  Promethei  cum  Jone  et  hystoria,  que  si  non  vera  est, 
vero  tamen  similis  est,  me  magis  quam  ad  aliquam  aliarum 
trahit.  Sane,  ut  ad  aliqua  circa  allegoriam  huius  Yonis  per 
alios  dieta  revertar,  aliis  omissis,  dicunt  hanc  ideo  in  vaccam 
fingi  mutatam,  quia  in  navi,  cuius  erat  insigne  vacca,  in 
Egyptum  transfretasset.  Que  postmodum  diu,  ut  dicit  Ful- 
gentius,  ab  Egyptiis  in  summa  reverenda  habita  est,  et  ibi 
licteras  Egyptiis  tradidisse,  qui  primo  signis  loco  licterarum 
utebantur,  eosque  terre  docuisse  culturam,  et,  ut  placet  Mar¬ 
cano,  lini  usum  sementemque  primam  ibidem  adinvenisse, 
atque  seri  fecisse,  et  multa  eis  edam  commoda  demonstrasse. 
Esto  Augustinus,  in  libro  De  civitate  dei,  dicat  quosdam  seri- 
bere  eam  ex  Ethyopia  in  Egyptum  venisse  reginam,  Preterea 
eam  Api  nepoti  suo,  qui  post  eam,  et  aliqui  ante  eam  dicunt, 
in  Egyptum  edam  transfretavit,  nupsisse.  Eusebius  vero  eam 
cuidam  nupsisse  Telegono  scribit,  et  ex  quocunque  habuerit 
seu  ex  Jove.  seu  ex  Api  vel  Telegono,  Epaphum  filium  pepe- 
risse  volunt.  Hec  insuper  propter  concessa  commoda  doctrinis 
suis  Egyptiis  ab  omnibus  dea  habita  est,  et  dum  viveret  omni 
divino  cultu  honorata,  et  post  mortem,  ut  ait  Augustinus,  ubi 
supra,  adeo  fuit  illis  grata,  ut  capitali  crimine  reus  fieret,  si 
quis  eam  fuisse  hominem  diceret. 


Caf.  XXIII 

De  Phoroneo  Ynaci  filio,  qui  genuit  Egyaleum  et  Nyobem. 

Phoroneus,  ut  Eusebius  in  libro  Temporum  scribit,  filius 
fuit  Ynachi  et  secundus  apud  Argos  terni it  regnum,  |  Beloco 

regnante  Assyriis,  et  Sycioniis  Leucippo.  Fuit  quippe  homo 
insignis  industria  et  sapientia  conspicuus,  cuius  tempore  primo 
legum  et  iudiciorum  Argos  clarior  facta  est.  Nani  ab  hoc  iuris 
civilis  periti  dicunt  eum  locum,  quem  forum  dicimus,  in  quo 
5  scilicet  petentibus  iura  redduntur,  denominari.  Cuius  preterea 
fdios  Egyaleum  atque  Nyobem  fuisse  dicit  Eusebius.  Asserit 
insuper  Lactantius  hunc  primo  Junoni  sacrificasse. 

Gap.  XXIV 

De  Egyaleo  Phoronei  filio. 

10  Egyaleus,  ut  testatur  Eusebius,  Phoronei  fuit  filius.  Huic 

Apis,  quem  Phoronei  filium  quidam  dicunt,  quod  etiam  velie 
idem  videtur  Eusebius,  dato  dicat  eum  ex  Nyobe  Alia  Pho¬ 
ronei  Jovis  filium  primum,  ex  mortali  femina  susceptum  fore, 
postquam  Argis  regnasset,  in  Egyptum  transiturus  Achaye  re- 
gnum  liquit,  sed  cui  imperaverit  regioni  non  dicit.  Eusebium 
autem  in  se  discordantem  de  Api,  quem  et  Jovis  et  Phoronei 
dicit  filium,  ut  veruni  scripsisse  videatur,  est  possibile  duos 
fuisse  quibus  nomen  idem,  quorum  alter  Jovis,  alter  Phoronei 
fuit  filius,  et  sic  identitas  nominis  veritatem  hystorie  intrica- 
20  vit.  Quod  autem  duo  fuerint  per  Eusebium  apparet,  quorum 
unus,  ut  ipse  ait,  Sycioniorum  rex  fuit,  circa  annos  mundi 
iìlccxxviiii.  Alter  vero  apud  Egyptios  deificatus  est  anno 
mundi  facce  lxvii,  et  hunc  idem  dicit  Eusebius  regem  Argi- 
vorum  fuisse  anno  mundi  fflcccclvii,  et  cum  Egyaleum  fra- 
2s  trem  suum  regem  fecisset  Achaye,  ad  Egyptum  navigasse.  Pre¬ 
terea,  idem  Eusebius  scribit,  anno  mundi  m  cccc  xiii  Jovem 
Nyobi  filie  Phoronei  immixtum,  et  ex  eo  concubitu  natum 
Apim,  quem  postea  Serapim  Egyptii  vocavere.  Deus  rei  huius 
videat  veritatem,  ego  quidem  has  intricationes  non  intelligo, 
3°  nedum  explicare  queam. 

Cap.  XXV 

De  Nyobe  filia  Phoronei  que  peperit  Apim. 

Nyobes,  ut  Eusebio  placet,  fuit  filia  Phoronei,  esto  Ger- 
vasius  Tileboriensis  in  libro  Ociorum  imperialium  asserat  hanc 
matrem  Phoronei,  non  filiam,  quoti  quidem  non  est  impos-  5 
sibile  idem  nomen  avie  et  nepti  fuisse.  Cum  hac  autem  dicit 
Eusebius,  et  post  eum  Lactantius,  immixtum  Jovem,  cutn  ante 
tnortalium  nulli  fuisset  immistus,  et  ex  ea  suscepisse  Apim, 
qui  post  Phoroneum  regnavit  Argivis,  et  ab  Egyptiis  post- 
80 c  modum  Serapis  dictus  est.  |  1 


Cai*.  XXVI 

De  Phegeo  Ynaci  fluminis  fitio. 

Phegeus,  si  Augustino  credimus,  Ynaci  fuit  filius.  Qui 
cum  adhuc  iuvenculus  moreretur,  ad  eius  tumulum  templum 
constructum  est,  et  sacra  ordinata,  ut  tanquam  deus  etiam  '5 
coleretur.  Primus  quidam  sacella  diis  instituerat,  et  honores 
divinos  impenderat,  docueratque  regni  sui  rudes  homines 
tempora  per  menses  et  annos  distinguere.  Quibus  meritis  a 
suis  deus  habitus  est. 


Cap.  XXVII  20 

De  Peneo  fiumine  XIII  Occeani  filio,  qui  genuit  Cyrenera  et  Danem. 

Peneus  Thesalie  fiuvius  est,  eque  Occeani  sicuti  et  reliqui 
filius,  Celebris  quidem  poetarum  carminibus  et  hystoriographo- 
rum  licteris.  Cui  due  fuere  filie  Cyrenes  et  Danes. 

Cap.  XXVIII 

De  Cyrene  Penei  filia,  que  peperit  Aristeum  et  fratres. 

» 

Cyrenes,  teste  Virgilio,  filia  fuit  Penei  fiuminis;  dicit 
enim:  Cyrene  soror  ipse  tibi,  tua  maxima  cura,  Tristis  Ari- 
5  steus  Penei  genitoris  ad  undam  etc.  Hanc  dicit  Justinus  ab 
Apolline  raptam,  et  ei  Aristeum  et  fratres  peperisse.  Huius 
autem,  que  secundutn  rei  veritatem  spei  regis  apud  Peneum 
regnantis  fuit  filia,  et  fabula  et  hystoria  piene  habetur  in 
precedentibus,  ubi  de  Aristeo  dictum  est. 

io  Cap.  XXIX 

De  Dane  Penei  filia. 

Danem  Penei  fiuminis  fuisse  filiam  vulgatissima  fama  est, 
et  fere  delire  iam  anicule,  eam  et  speciosissimam  virginem, 
et  a  Phebo  dilectam  novere,  eumque  dum  fugeret,  miseratione 
!5  deorum  in  laurum  fuisse  conversam,  et  inde  ab  Apolline  ad 
suas  cytharas  et  pharetras  ornandas  assumptam.  Qua  fabula, 
ni  fallor,  ratio  tegitur  naturalis.  Pro  Dane  quidem  humiditas, 
que  circa  Penei  ripam  ex  ipso  Peneo  procedit,  summenda  est, 
quam  ideo  Apollinem  dixere  diligere,  eo  quod  illam  fervore 
20  radiorum  suorum  in  sublime  trahat,  eamque  non  nunquam 
resolvit  in  aerem,  et  ob  id  humiditas,  ut  natura  fit,  quia  una 
queque  res  fugit  et  renuit  id,  per  quod  de  esse  ad  non  esse 
trahatur,  sese  ad  intrinseca  terre  trahit;  ibi  autem  cum  eam 
in  altum  trahere  nequeat  Apollo,  agit  in  eam,  et  cum  habundet 
25  regio  illa  semine  laurorum,  et  licit  lauros,  et  sic  Danes,  id 
est  humiditas,  Penei  filia  in  laurum  versa  videtur.  Sed  ratio 
videnda  est,  cur  huius  frondes  suis  citharis  et  pharetris  dicari t 
Apollo,  que  potest  esse  talis.  Mos  Grecorum  vetustissimus 
fuit,  secundum  qualitates  agonum,  quos  varios  in  suis  solem- 
3°  nitatibus  peragebant,  inter  alia  munera  sertis  frondium  hono- 
rare  |  victores,  et  cum  inter  ceteros  tanquam  dignior  Phitius 

celebraretur  agon,  qui  in  memoria  superati  Phitonis  ab  Apol¬ 
line,  cura  solertioris  fieret,  victori  eiusdem  laureimi  decerne- 
batur  sertum.  Equo  modo  et  poetis,  his  potissime,  qui  heroyco 
carmine  gesta  maiorum  perpetue  commendabant  memorie; 
videbantur  enim  hos  non  posse  absque  Apollinis  facundia  5 
tam  sublimes  versus  componere,  et  sicuti  per  pharetram 
Apollinis  pugiles  et  athletas  designare  volebant,  sic  per  cy- 
tharam  demonstrari  poetas,  et  hinc  tractum  Apollinis  cytha- 
ras  et  pharetras  ornari  lauro,  Qui  mos  postmodum  cum 
universali  rerum  gloria  ad  Romanos  delatus  est,  tanteque  10 
apud  eos  fuit  existimationis,  ut  nisi  quibus  decerneretur 
triunphus,  decerneretur  et  laurea,  poetis  exceptis,  qui,  supe¬ 
rato  laudabili  labore.,  meriti  viderentur.  Quod  vir  inclitus 
Franciscus  Petrarca,  cui  iam  quidem  fuit  honor  iste  delatus, 
in  Epistulis  testatur  dicens:  Fiorea  virginibus  sunt  laurea  *5 
serta  poetis  Cesaribusque  simul,  parque  est  ea  gloria  utrisque. 

Nec  erat  decernere  cuiquam  lauream  vulgate  autoritatis.  So- 
lius  senatus  fuit  ista  potestas,  quam  sibi  postea  ut  reliqua 
surripuere  principes.  Que  autem  ratio  tam  exquisiti  moris  in- 
ventores  moverit,  non  latet.  Dicunt  enim  Ysidorus  et  Rabanus,  20 
quod  laurus  a  verbo  laudis  dieta  sit,  cum  prisco  tempore 
laudus  vocaretur,  et  inde  quia  victores,  per  quos  et  servabatur 
et  augebatur  respublica,  et  poete  per  quos  hominum  merita 
miris  extollebantur  laudibus,  frondium  laudem  significantium 
ornabantur.  Viret  preterea  arbor  hec  perpetuo,  ut  ostendatur  25 
per  eius  viriditatem  bene  meritorum  perpetuo  virere  famam, 
et  quoniam  sola  non  fulminetur,  sic  talium  glorie  viriditatem 
ab  invidie  fulmine  ledi  non  posse.  Sacra  insuper  hec  arbor 
Apollini  ideo  est,  eo  quod  occultam  quandam  divinationis 
videatur  habere  virtutem.  Nani  aiunt,  si  quis  huius  frondes  3° 
capiti  dormientis  supponat,  eum  vera  visurum  somma,  et  ideo 
Apollini  divinationis  deo  dicata  est. 

Cap.  XXX 

De  Nylo  flumine  XIIII"  Occeani  filio,  qui  genuit  Minervam,  Herculem, 
Dyonisium,  Mercurium  et  Vulcanum. 

Nylus  fluvius  est  meridionalis,  Egyptum  ab  Ethyopia  se- 
5  parans,  Occeani  et  Terre  filius.  Huic  secundum  quosdam 
latine  nomen  est  Melo,  eumque  nostri  theologi  in  sacris  libris 
appellari  Geon  dicunt.  De  hoc  multa  et  mirabilia  referuntur. 
Composuit  enim  ex  eo  libellum  Aristotiles,  et  Seneca  phylo- 
sophus  ubi  De  questionibus  naturalibus  |  multa  dixit,  et  post 
10  eum  Lucanus,  sic  et  ego  ubi  De  montibus  et  fluminibus;  de 
quo  quoniam  hic  preter  simplex  nomen  ponitur,  si  quis 
amplius  videre  desiderat  prealligata  volumina  querat.  Nos 
autem  de  filiis  eidem  attributis  prosequamur. 

Cap.  XXXI 

•15  De  Minerva  Nyli  filia. 

Minerva  alia  a  superioribus,  ut  dicit  Tullius  De  naturis 
deorum,  filia  fuit  Nyli,  eamque,  ut  ipse  idem  testatur,  Egyptii 
Salete  colunt.  Credo  ego  hanc  prudentia  et  artificio  insignem 
fuisse  mulierem,  ideo  Nyli  filiam  dictam,  quia  penes  eum 
20  forte  gessit  imperium. 

Cap.  XXXII 
De  Hercule  Nyli  filio. 

Hercules  a  superioribus  alius,  ut  placet  Tullio,  Nyli 
fuit  filius.  Hunc  aiunt  licteras  Frigiis  conscripsisse.  Eumque 
25  dicit  Theodontius,  qui  cura  Antheo  luctam  egit.  Quem  arbi- 
tror  illustrem  aliquem  fuisse  virum,  Nyli  accolam,  et  inde 
i Ile  in  filium  attributum. 

Cap.  XXXIII 
De  Dyonisio  Nyli  filio. 

Dyonisius,  ut  dicit  Cicero,  Nyli  filius  fuit,  non  tamen 
idem  cum  reliquis,  cum  dicat  eum  Nysam  interemisse;  que 
autem  hec  fuerit  Nysa,  ego  non  repperi.  Sunt  tamen  qui  5 
velint  hunc  eum  esse  Dyonisium,  qui  adversus  Yndos  habuit 
bellum  et  a  Perseo  superatus  et  occisus  est.  Hunc  preterea 
non  nulli  putant  eum  esse,  qui  cum  Antheo  pugnavit,  et  ob 
victoriam  habitam  Herculis  meruisse  cognomen. 


Cap.  XXXIV  io 

De  Mercurio  IIII0  Nyli  filio,  qui  genuit  Mercurium  quintum  et  Daphnini. 

Mercurius  a  superioribus  quartus  Nyli  fuit  filius,  ut  le- 
gitur  apud  Tullium  De  naturis  deorum.  Hunc  dicit  Theo- 
dontius  Hermetem  Trimegistum  fuisse,  pium  quidem  hominem, 
et  plurimis  imbutum  doctrinis,  et,  tanquam  gentilis  homo,  *5 
de  vero  Deo  mirabiliter  bene  sentit  eo  in  libro,  quem  De  ydolo 
ad  Asclepium  scripsit.  Hic  apud  Egyptios  in  maxima  vene- 
ratione  fuit,  adeo  ut  apud  eos  nephas  fuerit  ipsum  proprio 
nomine  nuncupare.  Credo  ob  reverentiam  numinis,  ne  forte 
internominando  de  eius  humanitate  et  mortalitate  sermo  con-  20 
tigeret,  et  sic  videretur  deitati  eiusdem  in  aliquo  derogari. 

Nyli  autem  filius  dictus  est  ad  extollendam  fluminis  et  eius 
gloriam.  Volentes  eum  insuper  quosdam  seu  genitos,  seu  at- 
tributos  habuisse  filios. 


Cap.  XXXV  25'  ' 

De  Daphni  Mercurii  IIII*  filio. 

Daphnis,  ut  Servius  asserit,  filius  fuit  Mercurii,  utrum 
huius  an  potius  alterius  ignoro;  ego  autem  quoniam  sub  hoc 
appositum  comperi,  sic  apposui.  Fuit  quidem  iuvenis  forma 
speciosissimus  et,  ut  aiunt,  primus  in  silvis  pastor. 

CAP.  XXXVI 

De  Mercurio  V°,  filio  Mercurii  IIIP,  qui  genuit  Noracem. 

J  Mercurius  qui  a  primo  quintus  est,  ut  dicit  Theodontius,  81  b 
Mercurii  filii  Nyli  fuit  filius,  et  cum  a  patre  Cath  fuerit  no- 
5  minatus,  ob  insignem  eius  et  artificiosam  scientiam  meruit  co- 
gnominari  Mercurius  atque  coli.  Huic  enim  ceterorum  Mer- 
euriorum  ascribuntur  insignia,  ac  insuper  a  Theodontio  gallus 
illius  apponitur  cingulo.  Qui  dicit  eum,  cum  illi  videretur  a 
fama  proavi  atque  patris  locum  preripi,  in  extremum  occiduum 
10  abiisse,  et  ibi  in  maxima  occidentalium  extimatione  fuisse; 
et  cum  illos  multa  docuisset  ad  mercimonia  spectantia,  et 
mensuras,  et  pondera  mercatorum,  deum  ab  eis  nuncupatum 
fuisse.  Cuius  nominis  interpretatio  a  preclaro  viro  Francisco 
Petrarca  facta  optime  convenit  cum  titillo  deitatis  ;  dicit  enim 
1 5  in  libro  Invectivarum  in  medicum  sic:  Unde  et  Mercurium, 
quem  sermonis  deum  vocant,  inde  dictum  volunt,  quod  mer¬ 
catorum  Kyrius  hoc  est,  dominus  esse  videatur.  Hec  ille.  Gal¬ 
limi  autem  illi  addidisse,  ut  omittamus  reliqua,  ut  nocturnam 
mercatorum  solertiam  designaret,  qua  eo  tempore  potissime 
:o  utuntur  in  componendis  mercimoniis,  in  revidendis  rationibus, 
in  itineribus  peragendis,  et  huiusmodi.  Hunc  eundem  Tro- 
phonum,  id  est  conversibilem,  appellant,  quod  aptissime 
mercatorum  est,  se  scilicet  ad  mores  quarumcunque  nationum, 
ad  quas  vadunt  vertere,  et  negocia  sua  omnia  quadam  astuta 
a5  sermonis  circumvolutione  peragere,  et  ingenio  et  sagacitate 
tractare.  Et  quoniam  ad  occiduos  abierit,  ab  Egyptiis  et  Grecis 
eum  abiisse  sub  terras  fictum  est.  De  hoc  Julius  Celsus  in 
libro  Belli  gallici  a  Cesare  confecti,  dicit  sic:  Hunc  Galli 
maxime  colunt,  et  multarum  inventorem  artium  volunt,  et 
3°  viarum  atque  itinerum  ducem  dicunt,  et  ad  questum  pecunie 
et  mercaturas  habere  vim  maximam  arbitrantur.  Cicero  autem 
ubi  De  naturis  deorum,  hunc  Mercurium,  qui  Trophon  appel¬ 
lati^  est,  filium  dicit  fuisse  Valentis  et  Coronidis.  Leontius 
autem  addit,  dicens  eum  uterinum  fratrem  fuisse  Esculapii 

medici  fulminati,  et  ob  dolorem  fraterne  mortis  ad  occiduos 
secessisse.  Eusebius  vero  in  libro  Temporum  cum  Theodontio 
concordat,  dicens  eum  fuisse  filium  Trimegesti,  et,  regnante 
Argis  Steleno,  floruisse. 


Cap.  XXXVII  5 

De  Norace  Mercurii  quinti  Alio. 

Norax,  ut  dicit  Theodontius,  filius  fuit  Mercurii  quinti 
ex  Oschyra  nynpha  Pyrenei  filia.  Quod  etiam  testari  videtur 
Solinus  ubi  De  mirabilibus  mundi,  qui,  eque  cum  Theodontio, 
dicit  hunc  Noracem  a  Tharsaso  Hyspanie  oppido  venisse  10 
8lc  Sardiniam,  ubi  cum  Sardus  |  Herculis  filius  universam  insulam 
ex  suo  nomine  dixisset  Sardiniam,  ipse  oppido  constructo 
More  de  suo  nomine  nuncupavit. 


Cap.  XXXVIII 

De  Vulcano  Nyli  Alio,  qui  genuit  Ethyopem  et  Solem.  15 

Vulcanus,  non  is  qui  prefuit  Lemno,  sed  alter,  ut  Cicero 
De  naturis  deorum  scribit,  filius  fuit  Nyli.  Hunc  Opim  Egyptii 
appellant,  eumque  esse  custodem  Egypti  volunt.  Et  cum  nil 
aliud  de  eo  legerim,  credo  eum  aliquem  insignem  fuisse 
virum  circa  fabrefactiones  et  architectonicam,  et  secus  Nylum  20 
iinperium  Imbuisse,  et  ob  id  Nylo  in  filium  attributum. 


Cap.  XXXIX 
De  Ethyope  Vulcani  Alio. 

Ethyops,  ut  Plinio  placet  in  libro  De  hystoria  naturali, 
filius  fuit  Vulcani,  et  ut  ipse  idem  ait,  cum  omnis  gens  eius  25 
regionis,  que  postea  Ethyopia  dieta  est,  appellaretur  Etheria, 
et  deinde  Athlantia,  postremo,  ab  isto  Ethyope,  Ethyopia 

nuncupata  est,  non  parvurn  equidem  argumentum,  eum  po- 
tentissimum  fuisse  hominem. 


Cap.  XL 

De  Sole  Vulcani  fìlio,  qui  genuit  Phetonlem,  Phethusam, 

5  Lampethusam  et  Iapetiam. 

Sol,  ut  scribit  Tullius,  Vulcani  Egyptii  fuit  filius,  et  ut 
idem  dicit  Cicero,  Egyptii  volunt  eius  urbem  fuisse  Elyopolim, 
nam  grece  elyos,  sol  dicitur.  Theodontius  autem  dicit  eum 
in  ea  ci  vitate  regnasse,  et  splendidissimum  fuisse  regem,  et 
10  Meropem  vero  nomine  nuncupatum  et  in  coniugem  Clymenem 
habuisse,  et  ex  ea  Eridanum,  quem  Phetontem  vocavere,  et  alios 
fìlios  suscepisse.  Leontius  vero  putabat  eum  idem  cum  Ethyope 
fuisse,  et,  ob  splendorem  occupate  Ethyopie,  Solem  ab  amicis 
et  subditis  nuncupatum. 

15  Cap.  XLI 

De  Phetonte  solis  fìlio,  qui  genuit  Lygum. 

Pheton  filius  fuit  Solis  Egyptii  et  Clymenis,  ut  carmine 
patet  Ovidii  in  persona  Clymenis  dicentis:  Per  iubar  hoc, 
inquit,  radiis  insigne  coruscis,  Nate,  tibi  iuro,  quod  nos  au- 
20  ditque  videtque,  Hoc  te,  quem  spectas,  hoc  te,  qui  temperat 
orbem,  Sole  satum  etc.  De  hoc  talem  recitat  Ovidius  fabulam. 
Contigisse  scilicet,  quod  non  cedente  Phetonte  Epapho  Jovis 
et  Ysidis  fìlio,  ab  ilio  illi  dictum  sit,  eum  Solis  non  esse 
filium,  quam  ob  causam  Pheton  matri  conquestus,  ab  ea  in  re- 
25  giam  usque  Solis  deductus  est,  ubi  a  patre  benigne  susceptus, 
petiit  quod  iam  se  daturum  iuraverat  donum,  scilicet  ut  lucis 
currum  illi  ducere  permitteret;  quod  cum  illi  Sol  diu  frustra 
dissuasis|set,  instanti  concessit;  ipse  vero,  non  sufficientibus 
viribus  ad  regendum  equos,  territus  visione  Scorpionis  dimisit 

habenas,  quam  ob  causam  equi,  omisso  consueto  itinere,  nunc 
in  celum  ascendentes,  nunc  versus  terram  etiam  declinantes, 
omnem  illam  celi  regionem  exuxerunt  et  fere  terram  omnem 
multis  desiccatis  fontibus  et  fluminibus  incenderunt,  quo  in¬ 
cendio  Terra  commota  oravit  Jovem  ut  auxiliaretur  ei,  quibus  5 
precibus  motus  Juppiter  fulminavit  Phetontem,  qui  in  Padum 
cecidit,  ibique  a  sororibus  defìetus  atque  sepultus  est,  et  se- 
pulcro  appositum  epythaphium  tale:  Hic  situs  est  Pheton 
currus  auriga  paterni,  Quem  si  non  tenuit,  magnis  tamen 
excidit  ausis.  Fictio  hec  iudicio  meo  subspisso  cortice  hysto-  10 
riam  et  naturalem  rationem  tegit.  Creditum  enim  ab  antiquis 
est,  ut  in  libro  Temporum  asserit  Eusebius  et  post  eum 
Orosius  presbyter  in  Cronicis  suis,  incendium  quoddam  per- 
maximum  in  partibus  Grece  et  orientis  fuisse,  regnante  Cecrope 
primo  Atheniensium  rege,  nec  hoc  humano  opere  factum,  sed  *5 
corporum  supercelestium  infusione  emissum,  et  id  omnes  in¬ 
cendium  vocavere  Phetontis.  Huius  enim  longe  lateque  va- 
gantis  opere  factum  est,  ut  desiccarentur  fontes  et  flumina 
multa,  sata  omnia  redigerentur  in  cineres,  arescerent  silve, 
et  arbusta  quecunque,  relinquerentur  ab  incolis  urbes  et  a  po-  20 
pulis  regiones,  et  mare  fere  fervescere  videretur  omne;  et  cum 
mensibus  perseverasset  pluribus,  contigit  ut  circa  medium 
autumni,  cadentibus  immensis  imbribus,  extingueretur.  Que 
sub  figmento  tali  ratione  ponuntur.  Pheton  ante  alia,  ut  ait 
Leontius  Thessalus,  latine  sonat  incendium;  hic  ideo  Solis  25 
dicitur  filius,  quia  sol  caloris  fons  et  origo  sit,  et  sic  cum  a 
Sole  causare  videatur  calor  omnis,  non  incongrue  incendii 
pater  fictus  est.  Climenes  autem  grece,  latine  sonat  humiditas, 
que  ideo  Phetontis  mater  dieta  est,  quia  non  possit  perse¬ 
verare  calor,  nisi  congrua  subsistat  humiditas,  et  sic  ab  hu-  3° 
miditate  tanquam  a  matre  filius  ali  videtur,  et  in  esse  per¬ 
severare.  Quod  autem  Pheton  petat  a  patre,  ut  lucis  currum 
ducat,  nil  aliud  sentire  debemus  quam  innatum  quoddam 
etiam  insensibilibus  creaturis  permanendi  et  augendi  deside- 
rium,  ut  de  insensibilibus  tanquam  de  rationalibus  loquar  ;  35 

quod  etiam  de  Terra  orante  dicere  possumus.  Quod  autem 

inseritur,  eum  viso  Scorpione  timuisse  atque  habenas  equorum 
liquisse,  et  in  eos  ultra  solitum  ascendisse,  et  celi  partem, 
illam  exussisse,  et  terram  equo  modo  descendentes  incendisse, 
ad  ordine  nature  continuo  suntum  est.  Est  in  Zodiaco  spa- 
5  tium  XX  graduum,  a  XX0  scilicet  gradu  libre  usque  ad  X 
scorpionis,  quod  phylosophi  viam  vocavere  combustam,  eo 
quod  singulis  annis,  gradiente  sole  per  spatium  illud,  omnia 
in  terris  videantur  exuri;  nani  arescunt  herbe,  frondes  albe- 
scunt  et  decidunt,  aque  ad  interiora  terre  retrahuntur,.  nec 
10  aliquid  penitus  ea  tempestate  gignitur,  et  sic  ab  effectu  celi 
pars  illa  denominatur.  Preterea  Pbetontem  circa  medium  au- 
tumni  fulminatum  fingunt,  quia  eo  tempore  ex  opposito  Scor¬ 
pioni  occidente  sole  surgunt  in  oriente  cum  signo  Tauri 
Pliades,  Orion  et  Eridanus  astra,  habentia  provocare  pluvias 
J5  et  exundationes  aquarum,  a  quibus  extinguuntur  incendia; 
quas  pluvias  videmus  ut  plurimum  cadentes  circa  medium 
autumni,  vel  ante,  et  diu  perseverare,  et  sic  eorum  opere 
omnis  terre  superficialis  calor  extinguitur.  Eum  autem  in 
Eridanum  cecidisse  sic  sentiendum  puto.  Dicit  enim  Iginus 
20  in  libro  De  astrologia  poetarum,  Eridanum  a  non  nullis 
nuncupari  Nilum,  et  ab  aliis  Occeanum,  prò  quibus  ingentem 
aquarum  copiam  debemus  accipere,  et  sic  intelligere  incendia 
in  ingenti  aquarum  copia  cadere,  id  est  estingui,  et  sic  non 
in  Padum  simpliciter,  ut  non  nulli  minus  advertenter  arbi- 
25  trantur.  Quod  autem  a  Jove  fulminatus  sit,  sic  intelligendum 
reor.  Intelligunt  enim  poete  non  nunquam  prò  Jove  ignem 
et  aliquando  aerem,  qui  hic  prò  aere  accipiendus  est,  in  quo 
ascendentes  vapores  humidi  conglomerantur  in  nubes;  que, 
si  impulsu  alicuius  venti  extollantur  usque  ad  frigidam  aeris 
3°  regionem,  confestim  vertuntur  in  aquas,  quas  cadentes  pluvias 
dicimus;  et  sic  fulminatus  est,  id  est  extinctus  a  Jove,  id  est 
ab  aere  causante  pluvias.  Possemus  insuper  dicere,  omissa 
historia  veteri,  estivum  calorem  a  temperie  supervenientis 
autumni  extingui,  et  in  imbres  deici.  Asserit  tamen  Paulus 
35  Perusinus  secundum  nescio  quem  Eustachium,  quod,  regnante 
Spareto  apud  Assirios,  Eridanus  qui  et  Pheton  Solis  Egyptii 


372 


GENEALOGIE  DEORUM  GENTILIUM 


filius,  cum  copia  suorum,  duce  Nylo  navigiis  devenit  in  mare, 
et  ventis  adiutus  in  sinum,  quem  Lygustinum  dicimus,  venit; 
ibi,  cum  suis  longa  fatigatus  navigatione,  descendit  in  litus, 
et  cum  suasionibus  suorum  in  Mediterranea  pergeret,  Genui- 
num  ex  sociis  suis  unum,  nausea  maris  debilitatum,  cum  5 
parte  suorum  navium  custodem  liquit  in  litore;  qui  iunctus 
accolis  loci,  silvestribus  hominibus  oppidum  condit,  et  Genuam 
de  suo  nomine  nuncupavit;  Eridanus  autem,  superatis  monti- 
bus,  |  cum  in  amplissimam  atque  fertilem  devenisset  planiciem, 
hominesque  rudes  et  agrestes  feroces  tamen  comperisset,  ratus  10 
se  ingenio  superaturum  ferociam,  secus  Padum  consedit,  et, 
ut  idem  refert  Paulus,  videtur  Eustachium  velie  Taurinum 
oppidum  suum  fuisse  opus,  sed  Eridanum  nuncupatum.  Ibidem 
autem  cum  aliquandiu  regnasset,  relieto  Lygure  filio,  in  Pado 
periit,  a  quo  Padus  Eridanus  appellatus  est.  Quem  veteres  J5 
Egyptii  in  memoriam  compatriote  sui  inter  celi  ymagines 
locavere.  Et  sic  aliquid  videntur  arbitrari  hoc  fabule  dedisse 
causam,  et  potissime,  quod  fulminatus  sit  Pheton  et  in  Padum 
deiectus.  Addebat  huic  Leontius  fratres  duos,  Yphyclum  scilicet 
et  Phylacem,  eosque  natu  maiores  Phetonte,  de  quibus  quo-  20 
niam  nil  aliud,  illos  apponere  non  curavi. 

Cap.  XLII 

De  Lygo  seu  Lygure  filio  Phetontis. 

Lygus,  ut  ex  dictis  patet,  filius  fuit  Phetontis,  eique 
mortuo  successiti  qui,  quos  habuit  in  dicione  populos,  Ligures  25 
de  suo  nomine  nuncupavit. 


Cap.  XLIII 

De  Phetusa,  Lampethusa  et  Iapetia  filiabus  Solis. 

Phethusa,  Lampethusa  et  Iapetia,  ut  ait  Ovidius,  filie  fuere 
Solis,  et  secus  Padum  mortem  Phetontis  flentes,  in  arbores  3° 

verse  electrum  lacrimantes  sunt.  Cuius  figmenti  si  causam 
exquiramus,  non  arbitror  has  fuisse  feminas,  quin  imo  diversas 
arborum  species  circa  Padi  palustria  agente  sole  sua  sponte 
nascentium,  et  circa  estatis  extremum,  dum  incipit  solis  fervor, 
5  decrescere,  sudantium  humorem  croceum  in  modum  lacrima- 
rum,  qui  si  colligantur,  arte  solidatur  in  electrum,  et  quia,  ut 
dictum  est,  agente  sole  nascuntur  in  locis  humidis,  Solis  et 
Climenes,  id  est  humiditatis,  filie  diete  sunt,  et  a  Sole  Elyades 
nuncupate. 

io  Cap.  XLIV 

De  Alpheo  fluvio  Occeani  filio  XV0,  qui  genuit  Orsilocum. 

Alpheus  Occeani  et  Terre  fuit  filius,  quem  Servius  fluvium 
Elydis  esse  dicit,  eo  quod  apud  Pisam  Elydis  civitatem  effluat. 
Hunc  autem  amasse  Arethusam  nynpham,  que  in  fontem 
*5  versa  est,  eamque  in  Sicyliam  usque  secutum  dicit  Virgilius  : 
Sicanio  pretenta  sinu  iacet  insula  contra  Plenurium  undosum, 
nomen  dixere  priores  Ortigiam.  Alpheum  fama  est  huc  Elydis 
amnem  Occultas  egisse  vias  subter  mare,  qui  nunc  Ore,  Are- 
thusa,  tuo  Syculis  confundit  undis  etc.  De  hoc  supra  ubi  de 
20  Arethusa  satis  dictum  est;  verum  Servius  amoris  huius  flam- 
mas,  his  aperit  verbis:  Elis  et  Pisa  civitates  sunt  Archadie, 
in  qua  est  fons  ingens,  qui  ex  se  duos  alveos  creat,  Alpheum 
et  Arethusam,  unde  fit  ut  fingatur  coniungi  in  exitu  quos 
origo  non  iunxit.  Huius  |  autem  filium  dicunt  fuisse  Orsilocum. 

25  Cap.  XLV 

De  Orsiloco  filio  Alphei  fluvi,  qui  genuit  Dyocleum. 

Orsiloco  filius  fuit  Alphei  fluminis,  ut  liquido  testatur 
Omerus  in  Yliade,  dicens:  yévog  8  fjv  ex  Jtoxapoìo  ’AÀcpeioù,  og 
xs  eùqqù  qéeiIIvA.i(dv  8ià  YaiTlS)  “Og  tsxex’  ’Oqo&oxov  jtoÀéaa’  fi/vSgeaaiv 
3°  uvaxta-  ’OgaiXoxog  8’ag  exixxe  AioxÀxja  pevà'Q'Ufiov,  'Ex  8è  AloxXfjog 
8u8upàove  reaì8e  yri^éfitiv,  Kq^Ocov  ’Ogai^oxog  xe,  pdxr|g  si  etSóxe 

ndoT]5  etc.  [Que  latine  sonant]:  Generatio  autem  erat  a  fluvio 
Alpheo,  qui  ampie  fluit  per  terram  Pylon.  Qui  genuit  Orsilo- 
cum  multorum  virorum  regem.  Orsilocus  autem  genuit  Dyo- 
clea  magnanimum.  A  Dyocleo  gemelli  filii  nati  sunt  Crito 
Orsilocusque,  omnis  pugne  bene  scientes.  Hunc  Orsilocum  5 
dicit  Omerus  in  Phiri  civitate,  que  secus  Alpheum  est,  habi- 
tasse,  ex  quo  satis  patet  que  sit  huius  filiationis  causa. 


Cap.  XLVI 

De  Dyocleo  fìlio  Orsiloci,  qui  genuit  Crithonem  et  Orsilocum. 

Dyocleus,  ut  satis  per  Omerum  ostensum  est,  filius  fuit  10 
Orsiloci,  ex  quo  preter  nomen  et  genus,  et  quod  Crithonem 
et  Orsilocum  filios  genuerit,  nil  habeo. 


Cap.  XLVII 

De  Crithone  et  Orsiloco  filiis  Dyoclei. 

% 

Critho  et  Orsilocus,  ut  ostensum  est,  fuerunt  filii  Dyoclei.  *5 
Hii  quidem  insurgentibus  Grecis  adversus  Troianos,  una  cum 
reliquis  Grecorum  principibus  coniurantes,  venere  ex  Phyri 
civitate  ad  exterminium  Ylionis.  Ibi  autem  cum  ingentis  essent 
animi,  et  plurimum  in  corporeis  viribus  confiderent,  die  qua- 
dam,  inito  certamine,  ausi  sunt  adversus  Eneam  armis  in-  20 
surgere,  aquo  ambo  occisi  sunt,  et  maximo  Menelai  et  Anthi- 
loci  Nestoris  filii  labore,  e  manibus  hostium  eorum  cadavera 
subtracta  sunt,  et  concessa  sepulcro. 

Cap.  XLVIII 

De  Criniso  fluvio  XVI0  Occeani  Alio,  qui  geuuit  Acestem.  25 

Crinisus  fiuvius  Occeani  et  Terre  fuit  filius.  Is  quidem 
per  Syciliam  fluit,  et  ex  eo  talem  refert  Servius  fabulam.  Nani 

cum  Laumedon  promissam  Neptuno  et  Apollini  mercedem 
prò  edificatione  murorum  Ylionis  non  persolveret,  et  Ne- 
ptunus  iratus  Troie  cetos  immisisset,  ut  eam  vastarent,  con- 
sultus  Apollo  etiam,  indignatus,  dicunt  contraria  respondisse, 
5  scilicet  obiciendas  esse  puellas  nobiles  belue;  quod  cum  fieret, 
Yppotes  Troianus  quidam  nobilis,  cum  cerneret  Hesyonam, 
Laumedontis  filiam,  non  absque  seditione  religatam,  timens 
ne  sic  Egeste  filie  sue  contingeret,  clam  illam  navi  imposuit, 
fortuneque  cominisit,  volens  potius  ut,  se  non  vidente,  a  flu- 
10  ctibus  sorberetur,  quam  se  coram  devoraretur  a  belua.  Hec  | 
autem  ventorum  vi  in  Syciliam  delata  est,  ubi  Crinisus  fìuvius, 
eius  forte  formositate  captus,  in  canem  seu  in  ursum  versus 
eam  cepit  atque  oppressit,  et  ex  ea  Acestem  filium  suscepit. 
Huius  fabule  medium  hystoria  est.  Quod  autem  circa  princi- 
*5  pium  fictum  legitur,  ubi  de  Laumedonte  exponitur.  Quod 
autem  in  fine  est,  dicit  Theodontius  per  coniecturas  oportere 
summi,  cum  nil  traditum  inveniat  ab  antiquis.  Et  idcirco 
dicit  possibile  fuisse  hanc  virginem  minis  alicuius  potentis 
circa  Crinisum,  ubi  devenerat,  pavefactam  eius  in  amplexus 
20  venisse;  nam  minantium  boatus  latratibus  canum  similiimi 
sunt,  seu  audaci  alicuius  complexu,  quod  ad  ursum  spectare 
videtur,  virginem  captam  atque  oppressam  fuisse. 

Cap.  XLIX 

De  Aceste  filio  Crinisii  fluminis. 

25  Acestes  filius  fuit  Orinisi  fluminis  ex  Egesta  Troiana, 

ut  in  Eneida  testatur  Virgilius  dicens:  occurrit  Acestes,  Hor- 
ridus  in  iaculis  et  pelle  Libistridis  urse,  Troia  Criniso  conce- 
ptum  flumine  mater  Quem  genuit  [Veterum]  non  immemor  ille 
parentum  etc.  Hic  iam  senex  primo  Anchisem  et  Eneam  Ytaliam 
3°  petentes  suscepit  hospitio,  et  mortuum  Anchisem  una  cum 
Enea  in  Erice  monte  Sycilie  sepelivit.  Demum  iterum  a  Car¬ 
tagine  discedentem  Eneam,  quo  illum  venti  impulerant  su¬ 
scepit.  Ubi  Eneas  condita  invalidis  sociis  civitate,  eam  a 

inatre  Acestis  vocavit  Egestam,  que  postea  Segesta  vocata 
est,  et  sub  dominio  reliquit  Acestis;  quem  tam  ab  Enea  re¬ 
lieti,  quam  indigene  regem  suum  vocavere. 


Gap.  L 

De  Tyberi  fluvio  Occeani  XVII°  filio,  qui  genuit  Citheonum.  5 

Tyberis  seu  Tybris  Occeani  et  Terre  filius.  Hic  ex 
Appennini  latere  dextero  effluens,  Tuscos  ab  Umbris  atque 
Campanis,  urbem  edam  Romam  dividens,  separat.  Cui  eo 
quod  contigerit  rerum  dominium  intueri  erga  se,  tanto  orbi  et 
carminibus  poetarum  celeberrimus  factus  est,  adeo  ut  Xantum  10 
atque  Symoim,  Grecorum  memoria  illustres,  superaverit.  Cui 
multa  fuere  nomina  que,  si  quis  appetit,  videat  ubi  De  mon- 
tibus  et  fluminibus  scripsi.  Placuit  preterea  priscis  hunc  Ci¬ 
theonum  filium  genuisse. 


Cap.  LI  15 

De  Citheono  Tyberis  filio. 

Citheonus  filius  fuit  Tyberis  fluvii  et  Mantonis,  fide  olim 
Tyresie  Thebani  vatis,  ut  in  Eneida  testatur  Virgilius,  dicens: 

Ille  etiam  patriis  agmen  Citheonus  ab  oris,  Fatidice  Manthos 
et  Tusci  filius  amnis,  Qui  |  muros  matrisque  dedit  tibi,  Mantua,  20 
nomen  etc.  Hunc  Servius  dicit  in  Buccolicis  Bianorem  vocari 
a  Virgilio.  Sane  Pomponius  in  Cosmographia  de  hac  Mantho 
seu  Manthone  aliter  sentire  videtur,  sic  dicens,  Asyaticum 
litus  describens:  Ibi  Lybedos,  Clariique  Apollinis  fanum,  quod 
Mantho  Thyresie  fida,  fugiens  victores  Thebanorum  Ephyge-  25 
nos,  et  Colophon,  quam  Mopsus  eiusdem  Mantos  filius  fuit  etc. 

Ex  quibus  patet  non  in  occiduum,  sed  in  orientem  solem  hanc 
fugientem  sumpsisse  iter.  Est  tamen  possibile  eam  tractu 
temporis  in  Ytaliam  venisse,  quod  et  si  minime  probetur, 
quis  tam  darò  vati  fidem  deneget  circa  sue  civitatis  originem  ?  3« 

Cap.  LII 

De  Axio  fluvio,  XVIII0  Occeani  (ilio,  qui  genuit  Pelagonium. 

Axius  fluvius  Occeani  et  Terre  fuit  filius,  de  quo  Ome- 
rus  in  Yliade:  Tr)Xó'9ev  é|  ’A^uStòvog,  òse’  ’A^lou  eùqu  qéovtos, 
5  ’A^ióu,  o5  xaMiotov  uSojq  Ijuxiòvatai  àiav.  ITaqXayovtòv  etc.  [Que 
latine  sonant]:  Procul  ab  Amidona,  ab  Axio  amplifluctus,  Axio, 
cuius  pulcherrima  aqua  spargitur  per  terram  Paphlagonum. 
Hunc  dicit  Omerus  amasse  Perhibiam  antiquiorem  ex  fitiabus 
Achessomenii,  et  eam  oppressisse,  et  ex  ea  Pelagonium  susce- 
10  pisse. 

Cap.  LUI 

De  Pelagonio  Axii  fìlio  qui  genuit  Asteropium. 

Pelagonius  filius  fuit  Axii  fluminis  et  Perhibie,  ut  Omerus 
in  Yliade  testatur,  ex  quo  nil  aliad  legisse  memini,  nisi  quod 
’5  Asteropium  filium  genuit. 

Cap.  LIV 

De  Asteropio  Pelagonii  fìlio. 

Asteropius,  ut  testatur  Omerus,  filius  fuit  Pelagonii.  Qui 
audax  iuvenis  atque  robustus  cum  Peonibus  auxilio  venit 
20  (Troianis),  et  dum  nimis  ex  viribus  suis  confideret  in  XIa  die 
postquam  ad  Troiam  venerat,  Achilli  irato  ob  occisum  Pa- 
troclum  occurrere  ausus  est,  et  primo  verbis  eum  lacessire, 
et  inde  armis  contendere,  a  quo  misere  cesus  interiit. 

Cap.  LV 

25  De  Asopo  fluvio  Occeani  XVIIII0  Alio,  qui  genuit  Hypseum  et  Eginam. 

Asopus  fluvius,  ut  aiunt,  Occeani  et  Terre  fuit  filius. 
Hic  per  Boetiam  fluit,  ut  ait  Lactantius,  et  in  Epydagmon 

effluit,  ut  ubi  de  fluminibus  asserit  Vibius.  Hunc  preterea 
patrem  asserunt  fuisse  Ypsei  et  Egyne,  et  cum  rescisset 
Egynam  a  Jove  viciatam,  adeo  egre  tulisse,  ut  furore  com- 
motus  undis  in  astra  bellum  moveret,  ut  ait  Statius:  Namque 
ferunt  raptam  patriis  Egynam  ab  undis  Amplexu  latuisse  Jovis,  5 
furit  amnis,  et  astris  Infensus  bellare  parat,  nondum  ista  lice- 
bant  Nec  superis,  stetit  audaces  effusus  in  iras,  Conseruitque 
inanum,  |  nec  quem  imploraret  habebat  etc.  Jovem  autem 
commotum  eum  fulminasse  aiunt.  Quod  idem  testatur  Statius 
dumdicit:  Donec  vi  tonitru  summotus  et  igne  trisulco  Cessit,  10 
adhuc  ripis  animosus  gurges  hanelis  Fulmineum  cinerem, 
magneque  insignia  pene  Gaudet,  et  Ethneos  in  celum  efflare 
vapores  etc.  Fictio  fabule  huius  talem  contegit  veritatem. 
Dicit  Leontius  Asopum  regem  fuisse  Boetie,  et  ab  eo  flumen 
denominatum,  cui  cum  Juppiter  Archas  Egynam  surripuisset  '  *5 
filiam,  convocatis  viribus,  bellum  adversus  eum  movit,  et  ab 
eo  victus  atque  fugatus  est.  Quod  autem  fulminatus  fuerit 
non  pertinet  ad  regem,  sed  ad  flumen;  quod  cum  per  sul- 
phureos  campos  transitum  faciat,  et  undis  suis  ex  illis  fumum 
suscitat,  apud  veteres  iram  fulminis  causavit.  20 


Cap.  LVI 

De  Ypseo  Asopi  fluminis  Alio. 

Ypseus  filius  fuit  Asopi  fluminis,  ut  carmine  probatur  Statii, 
dum  dicit:  Sed  potius  celsos  vibrantem  hunc  aspice  late  Ypsea 
quadriiugos,  clipei  septemplice  tauro  Leva,  ter  insuto  servant  25 
ingentia  ferro  Pectora;  nani  tergo  nunquam  metus,  hasta  ve- 
tustum  Silvarutn  decus,  emisse  cui  pervia  semper  Armaque 
pectoraque  et  nunquam  manus  irrita  voti.  Asopos  genuisse 
datur  dignusque  videtur  Tunc  pater,  arreptis  cum  torrentissimus 
exit  Pontibus,  aut  nate  tumidus  cum  virginis  ultor  Flumina  3° 
concussit,  generum  indignata  tonantem  etc.  Hic  autem,  ut  idem 
ostendit  Statius,  auxilium  tulit  Ethiocli  adversus  Polinicem. 

Cap.  LVII 

De  Egyna  Alia  Asopi,  que  peperit  Eacum. 

Egyna  Alia  fuit  Asopi  fluminis,  ut  supra  dictum  est.  Quam 
Juppiter  amavit,  ut  dicit  Ovidius:  Aureus  ut  Danen  Asopida 
5  luserit  ignis  etc.  Nam  in  ignem  versus  eam  decepit  et  oppressit, 
et  ex  ea  suscepisse  Eacuin  volunt,  qui  postea,  ut  idem  ait 
Ovidius,  insulam  Enopiam,  in  qua  regnavit,  de  nomine  matris 
vocavit  Egynam,  que  in  hodiernum  usque  nomen  servat.  Quod 
in  ignem  versus  sit  Juppiter,  dum  cum  Egyna  concubuit,  ar- 
10  bitror  potius  a  virtute  subsecute  posteritatis,  quam  aliunde 
sumptum;  enim  ignei  vigoris  homines  fuerunt  Eacides,  ut  in 
Achilie,  Pyrro  et  aliis  descendentibus  satis  videre  possumus. 

Cap.  LVIII 

De  Cephyso  flumine  Occeani  XX0  Alio,  qui  genuit  Narcissum. 

I5  Cephysus  filius  Occeani  fuit  et  Terre,  et  per  Boetiam 

labitur,  ut  ostendit  Lucanus:  Boetii  coiere  duces,  quos  impiger 
ambit  Fatidica  Cephysos  aqua,  Cadmeiaque  Dyrce  etc.  Huius 
dicunt  filium  fuisse  Narjcissum,  et  quod  cum  cede  Zephyri I 2 * * * * *  83  b 
prostratus  esset,  Apollinis  miseratione  sanatus  sit,  ut  dicit  Lac- 
20  tantius.  Circa  que  primo  aquas  Cephysi  ideo  vocari  fatidicas 
credo,  quia  penes  eum  fuerit  olim  templum  Themis,  ad  quod, 
cum  nondum  essent  oracula  Phebi,  Deucalion  et  Pyrra  con- 
sulturi  deam  iverunt,  et  quia  ibi  darentur  responsa,  et  quid 
fato  futurum  esset  demonstraretur,  sumpsit  aqua  cognomen, 

25  et  quod  dee  templi  erat,  aque  etiam  appropriatum  est.  Et 

forsan  precedentia  sacra  responsa  instituto  veteri  absque  aqua 

iìuminis  fieri  non  poterant;  et  sic  aliquid  videbatur  aqua 

illius  false  divinitatis  habere.  Quod  nece  Zephyri  prostratus 

sit,  posset  esse  intendo  hec.  Dicit  Augustinus  in  libro  De 

3°  civitate  dei,  Mesappum  regem  Sycioniorum  nonum  fuisse,  qui 

et  Cephysus  appellatus  est.  Cuius  forte  regia  in  parte  erat, 

in  qua  estivo  tempore,  flante  Zephyro,  sanitas  erat  incolis, 
eo  vero  cessante,  ut  sit,  et  aliis  supervenientibus  ventis  cor- 
rumpebatur  aer,  et  sic  factum  est,  ut  nece  Zephyri  Cephysus 
infirmitatem  inciderit,  a  qua  benefìcio  Apollinis,  id  est  medi¬ 
cine,  quia  medicine  deus  appellatus  est  Apollo,  relevatus  sit  5 
Cephysus,  et  sanitati  restitutus.  Et  si  hec  regi  attribuere  vo- 
lumus,  attribuere  possimus  regioni,  per  quam  labitur  Cephysus. 

.  Cap.  LIX 

De  Narcisso  filio  Cephysi. 

Narcissus  filius  fuit  Cephysi  et  Lyriopis  nynphe,  ut  satis  10 
ostendit  Ovidius,  dum  dicit:  Prima  fidem  votisque  dare  tenta- 
mina  sumpsit  Cerula  Lyriope,  quam  quondam  flumine  curvo 
Implevit  clauseque  suis  Cephysus  in  undis  Vim  tulit.  Enixa 
est  utero  pulcherrima  pieno  Infàntem  nynphe  qui  tunc  quoque 
posset  amari,  Narcissumque  vocat  etc.  Ex  hoc  eodem  Narcisso  *5 
satis  notam  fabulam  Ovidius  ipse  refert.  Dicit  enim  quod, 
nato  Narcisso,  ad  Tyresiam  vatem  delatus  est,  ut  de  successu 
vite  ipsius  haberet  responsum.  Qui  respondit  percontantibus 
puerum  victurum  quam  diu  se  videre  differret.  Quod  quidein 
vaticinium  primum  ab  audientibus  risum  est,  sed  tandem  ef-  20 
fectum  non  caruit.  Nam  cum  in  formosissimam  adolescentiam 
excrevisset,  Venator  factus  a  Nynphis  pluribus  amatus  est. 

Sed  ab  Echo  Parnasi  nynpha  potissime.  Sed  cum  esset  ine- 
xorabilis,  et  docci  faceret  omnes  diligentes  se,  orationibus 
nynpharum  impetratum  est,  quod  infra  modicum  temporis  25 
83c  contigit.  |  Nam  die  quadam,  cum  tam  labore  venationis  quam 
estu  temporis  fessus  in  recentem  vallem  secessisset,  sitiens 
se  in  limpidum  reclinavit  fontem,  et  viso  ydolo  suo,  quod 
ante  non  viderat,  existimans  fontis  nynpham,  repente  pulchri- 
tudinem  probavit  et  captus  est,  et  cum  non  posset  quod  3° 
arbitrabatur  posse  contingere,  cum  se  ipsum  stulta  concupi- 
scentia  ligasset,  post  longam  querelam  sui  oblitus  ibidem 
inedia  periit,  et  in  florem  sui  nominis  miseratione  Nynpharum 

versus  est.  Hac  ex  fìctione  moralis  excerpitur  sensus.  Nani 
per  Echo,  que  .nil  ciicit  nisi  post  dictum,  famam  ego  intelligo, 
que  unumquenque  mortalium  diligit,  tanquam  rem,  per  quam 
consistit.  Hanc  multi  fugiunt  et  parvi  pendunt,  et  in  aquis, 
5  id  est  in  mundanis  deliciis,  non  aliter  quam  aqua  labilibus 
se  ipsos,  id  est  suam  gloriam,  intuentur  et  adeo  a  suis  vo- 
luptatibus  capiuntur,  ut  spreta  fama  post  paululum  tamquam 
non  fuissent,  moriuntur;  et  si  forsan  aliquid  nominis  super- 
est,  in  florem  vertitur,  qui  mane  purpureus  et  splendens  est, 
10  sero  autem  languidus  factus  marcescit,  et  in  nichilum  solvitur. 
Sic  et  huius  modi  ad  sepulcrum  usque  aliquid  videntur  ha- 
bere  fulgoris,  sepulcro  autem  clauso  evanescit,  et  in  obli- 
vionem  perditur  una  cum  nomine. 

Cap.  LX 

.  15  De  Meandro  flumine  Occeani  XXI0  filio,  qui  genuit  Cyanem. 

Meander  fluvius  Occeani  et  Terre  fuit  filius  et  genuit 
Cyanem  nynpham.  Hunc  dicit  Titus  Livius  in  summa  Cyle- 
narum  arce  nasci,  et  mediam  per  urbem  |  effluere,  inde  per 
Carias  et  Yonas  in  sinum  maris  deferri,  qui  inter  Priennem 
10  et  Miletum  est,  de  quo  sic  Ovidius:  Non  secus  ac  liquidis 
Frigiis  Menandrus  in  undis  Ludit,  et  ambiguo  lapsu  refluitque 
fluitque,  Occurrensque  sibi  venturas  aspicit  undas,  Et  nunc  ad 
fontes,  nunc  ad  mare  versus  apertum  Incertas  exercet  aquas  etc. 

Cap.  LXI 

25  De  Cyane  filia  (Meandri). 

Cyane  Meandri  filia,  a  Mileto  Solis  filio  et  dilecta  et  op¬ 
pressa,  ei  peperit  Caunum  et  Biblidem,  ut  Ovidius  ait:  Biblida 
cum  Cauno  prolem  est  enixa  gemellam  etc. 

CAP.  LXII 

De  Phyllira  XXII®  Lilia  Occeani. 

Phylliram  Occeani  fuisse  filiam  dicit  Paulus,  et  a  Saturno 
dilectam,  ei  Chyronem  centaurum  peperisse. 


Cap.  LXIII  5 

De  Sperchio  XXIII0  Occeani  filio,  qui  genuit  Mnesteum. 

Sperchius  fluvius  Occeani  et  Terre  fuit  filius.  Hic,  ut  ait 
Omerus,  ex  Polidori  filia  Pellei  et  Borionis  coniuge  genuit 
Mnesteum.  Et,  ut  ait  Pomponius,  in  sinu  Pegaso  effluit, 
eique  devoverat  Achilles  comas,  ut  ait  Lactantius,  si  sospes  10 
ab  expeditione  Troiana  remeasset  in  patriam. 


Cap.  LXIV 

De  Mnesteo  filio  Sperchi. 

Mnesteus,  ut  ait  in  Yliade  Omerus,  filius  fuit  Sperchii 
fluminis  et  Polidoris  filie  Pellei.  Qui,  cum  egregius  esset  J5 
iuvenis,  Achillem  ad  obsidionem  Troianam  comitatus  est. 


Cap.  LXV 

De  Sole  XXIIir’  Occeani  filio. 

Solem  alium  a  superis  in  libro  Naturalis  hystorie  dicit 
Plinius,  autoritate  Gellii,  Occeani  fuisse  filium,  matre  non  20 
expressa.  Et  hunc  dicit  medicine  et  mellis  fuisse  inventorem; 
quod  pluribus  hactenus  attributum  est,  nec  propterea  admi- 
randum;  possibile  enim  est  talium  multos  variis  in  locis 
repertores  fuisse,  cum  ubique  ingenia  meditationesque  va- 
leant;  et  sic  quod  apud  Grecos  credimus  Apollinis  opus  aut  25 

Aristei,  non  aufertur  quin  possibile  fuerit  apud  Occeanios 
nasci  aut  advenisse,  qui  tantundem  valuerit  ingenio,  et  eadem 
experientia  comperisset,  quem  loci  incole  ad  extollendum 
nomen  eius  et  genus  Solem  vocavere,  et  Occeani,  per  quem 
5  forte  navigio  venerat,  dixere  filium. 

Nos  autem,  quoniam  omnis  Occeani  proles  explicata  est, 
finem  faciamus  volumini  septimo. 

Genealogie  gentilium  deorum  liber  VIIUS  explicit. 


|  Genealogie  deorum  gentilium  secundum  Johannem  Boc-  8*  a 

CACCIUM  DE  CERTALDO  LIBER  OCTAVUS  INCIPIT  FELICITER. 


In  arbore  autem  precedenti,  cuius  in  radice  Saturnus  Celi  filius  ponitur, 
describitur  tam  in  ramis  quam  in  frondibus  pars  posteritatis  eiusdem 
5  Saturni,  cum  reliqua  omnis  in  <  quinque  >  sequentibus  describitur 

libris,  sub  Iunone  et  Neptuno  atque  love,  filiis  eius. 

Prohemium. 

Offuscari  nebulis  celum,  et  solis  preclarum  deficere  iubar, 
turbari  ventis  aera,  crebras  coruscationes.aperiri,  audiri  si- 
10  bila,  mugire  solum  et  quodam  modo  in  cavernis  tumultuari, 
in  summum  cete  maris  et  monstra  reliqua  efferri,  terrisque 
misceri  undas,  querulis  volucribus  taciturnitatem  imponi,  et 
in  umbras  impelli  nemorum,  et  in  latebras  silvestres  abire 
feras,  ac  omnia  repente  tristari  ceptum  est.  Ego  autem  mirari 
*5  primo,  demum,  tam  grandi  rerum  permutatione  exterritus,  in 
mediis  Sperchii  faucibus  Solis  adhuc  inventa  prospiciens,  quod 
in  Occeano  minime  timueram,  timere  cepi,  ne  in  antiquum 
chaos  omnia  verterentur,  nec,  quid  agerem,  stabat  consilium. 
Tandem,  dum  sic  in  pendulo  essem,  et  ecce  ex  orientali  Oc- 
ao  ceano  quasi  sese  ab  Inferis  in  altum  efferens,  tardum  atque 
nubilum  sydus  visum  est,  Stygia  velatum  caligine.  Quod  dum 
nebulis  immixtum  intuerer,  memor  preceptorum  venerabilis 
Andalo,  odiosum  atque  nocuum  Saturni  astrum  fore  cognovi. 
Cuius  dum  perniciosos  mores  in  mentem  reducerem,  cessit 

illico  repentine  mutationis  pavor  et  admiratio,  et  quasi  eo 
apparente  suarum  miseriarum  a  nova  rerum  immutatione  pre- 
monitus,  cum  ex  Celi  filiis  secundum  cepti  operis  ordinem 
esset  extremus,  ad  explicandam  eius  splendidam  prolem,  non 
uno  quidem  volumine,  pregrandis  quidem  est,  sed  sex  istis  5 
sequentibus  proximo  evocatum  me  novi.  Sane  cum  Laberintos 
quatuor  fuisse  hystorie  testentur  veterum,  Etruscum  scilicet, 
et  Egyptiacum,  Cretensem,  atque  Lemniacum,  ex  his  qui  er- 
rorum  et  circumvolutionum  plenior  fuit,  non  dubitem  quin 
facilius  intranti  atque  progredienti  prestiterit  exitum,  quam  10 
prestature  sint  infelices  grandevi  senis,  cuius  sermonem  in- 
traturi  sumus,  ambages.  Nam,  cum  in  eum  fere  omnis  vetusti 
erroris  inclinetur  et  gentilitatis  insania,  non  erit  leve  ad  exitum 
84  b  deduxisse  diversitates  opinantium,  ac  dis|sonantias  errantium, 

et  antiquorum  relationes  ambiguas,  et  in  propositum  pulsum,  J5 
ac  devium  exulem,  atque  agricolam  revocasse  regem.  Non  ergo 
absque  horrore  quodam  Occeani  litora  prolemque  relinquo, 
inter  asperos  scopulos  et  profundos  ad  inferos  usque  hyatus 
aquarumque  vertigines  plurimas  directurus  fragilis  navigii  pro- 
ram,  et  potissime  cum  nondum  satis,  etiam  si  per  fuscum  aerem  20 
oculos  inpingam,  quorsum  evasurus  sim,  advertere  possim. 
Spero  tamen  is,  qui  luridas  Ditis  domos  et  terribiles  eterna 
fuligine  pervias  factas  victor  evacuavit,  in  optatum  exitum 
aperiet  equor  immensum. 


Cap.  I  25 

De  Saturno  XI0  Celi  filio,  qui  X  genuit  filios,  scilicet  primum  Cronim, 

II am  Vestam,  III  am  Cererem,  IlIIam  Glaucam,  V UIn  Plutonein, 

VI  un»  Chyronem,  VIIum  Picum,  VIIIam  Iunonem,  VIIIIum  Neptu- 
num,  X»“  Iovem  tertium.  Sane  de  Iunone,  Neptuno  et  love  non 
in  hoc  libro,  sed  in  sequentibus  quinque  libris  scribitur.  3° 


Saturnus  Celi  et  Veste  fuit  filius,  ut  in  libro  Divinarum 
institutionum  scribit  Lactantius.  Cui  ante  alia  veteres  Opim 
sororem  suam  sacro  vinxere  connubio,  eique  ex  ea  susceptos 

plures  ascripsere  filios.  Quos  aliqui  ferunt  devorasse  omnes, 
et  evestigio  evomisse.  Nonnulli  servatum  Iovein  Opis  fraude, 
et  illi,  loco  eius,  addit  lapidem  presentatum,  quasi  illuni  pe- 
perisset  Opis.  Volunt  preterea  illum  Celo  patri  virilia  absci- 
5  disse  falce.  Quod  illi  a  love  factum  dicunt  alii.  Inde  quidam 
eum  regno  pulsum  scribunt  a  love.  Alii  vero  apud  Inferos 
religatum.  Sunt  insuper  qui  illum  senem,  mestum,  sordidum, 
capite  obvolutum,  inertem,  segnemque  et  armatum  falce  descri- 
bant.  Cur  Celi  Terreque  dictus  sit  filius,  rationem  ostendit 
10  Lactantius,  ubi  in  libro  Divinarum  institutionum,  in  testem 
Minutium  Felicem  inducens,  ait:  Saturnum,  cum  fugatus  esset 
a  fillio  in  Ytaliamque  venisset,  Celi  filium  dictum,  quod  solea- 
mus  hos,  quorum  virtutem  miremur,  aut  eos,  qui  repentine 
advenerint,  de  Celo  cecidisse  dicere;  Terre  autem,  quod  ignotis 
parentibus  natos  Terre  filios  nominemus.  Sunt  hec  quidem 
similia  veri,  non  tamen  vera,  quia  constat  etiam  tum  cum 
regnaret  ita  esse  habitum.  Potuit  sic  argumentari  Saturnum, 
cum  potentissimus  rex  esset,  ad  retinendam  parentum  suorum 
memoriam,  nomina  eorum  celi  terreque  indidisse,  cum  hi  aliis 
20  vocabulis  appell-entur,  |  qua  ratione  et  montibus  et  fluminibus  84 
nomina  scimus  imposita.  Hec  Lactantius.^  Qui  alibi  dicit: 
Emnius  quidem  in  Evemero  non  primum  dicit  regnasse  Sa¬ 
turnum,  sed  Uranium  patrem.  Et  alibi  idem:  Apparet  ergo 
non  ex  Celo  natum  esse,  quod  fieri  non  potest,  sed  ex  eo  ho- 
25  mine,  cui  Urano  nomen  fuit;  quod  esse  verum  Trimegistus 
autor  est,  qui  cum  diceret  admodum  pauco  extitisse,  in  quibus 
esset  perfecta  doctrina,  in  his  Uranum,  Saturnum,  et  Mercu- 
rium  nominavit  cognatos  suos  etc.  Quem  Uranum  Celum  a 
Saturno  vocitatum  idem  testatur  Lactantius  dicens:  legi  in 
s°  sacra  hystoria  Uranum  potentem  virum  Vestam  habuisse  co- 
niugem,  et  ex  ea  Saturnum  atque  Opem  et  alios  suscepisse. 

Qui  Saturnus  cum  regno  potens  efficeretur,  patrem  Uranum 
Celum  appellavit  et  matrem  Terram,  ut  hac  mutatione  nominum 
fulgorem  sue  originis  ampliaret  etc.  De  Opi  autem  coniuge 
35  multa  supra  dieta  sunt.  Eum  devorasse  filios  et  evomisse  de- 
mum,  duplicem  tegit  sensum,  hystorialem  scilicet,  et  naturalem. 

Nam  in  Sacra  legitur  hystoria,  ut  alias  dictum  est,  quia  Sa- 
turnus  ut  retineret  regnum,  cum  Tytano  fratre  pactionem  ha- 
buit  occidendi  omnem  masculinam  prolem,  que  a  se  gigne- 
retur;  verum  qui  nascebantur  masculi  clam  ab  eo  a  coniuge 
servabantur,  eique  presentabantur  femine,  et  sic  absumpti  vi-  5 
dentur  filii  quantum  ad  Saturnum,  et  tunc  emisse  cum  in 
ultionem  suam  adversus  Tytanum  comparuere.  Circa  autem 
naturalem  rationem  dicit  sic  Cicero:  Saturnus  autem  est  ap¬ 
pellata,  quod  saturetur  annis;  edere  enim  natos  fingitur,  quia 
consumit  etas  temporis  spatia,  annisque  preteritis  insatiabiliter  10 
expletur  etc.  Et  hoc  quantum  ad  devorationem  filiorum  dictum; 
de  emissione  autem  dicetur,  de  fructibus  annuis  e  terra  su- 
sceptis;  nam  producte  in  tempore  fruges  ex  terra,  esto  devo- 
rentur,  omnes  in  tempore,  ab  eodem  tempore,  agente  deo,  anno 
sequenti  redduntur.  Ob  hanc  fictionem  ab  ignaris  minime  in-  *5 
tellectam,  a  nonnullis  creditum  est  detestabilem  illum  sacro¬ 
rum  ritum  apud  quosdem  barbaros  nationes  exortum,  quo 
scilicet  Saturno  quidam,  nedum  alios,  sed  natos  immolabant 
proprios,  quasi  ad  instar  illius  acturi.  Macrobius  autem  dicit 
in  libro  Saturnaliorum,  quod  Hercules,  Gerione  superato,  sa-  20 
crum  hoc  apud  Ytalos  immutavit,  iussitque  loco  humanorum 
capitum,  quibus  conficiebatur,  oscilla,  ad  humanam  effigiem 
ex  cera  composita,  Saturni  aris  accensis  luminibus  imponerent; 
quod  postea  diu  observatum  est.  Dicunt  insuper,  nato  love, 

84  d  loco  eius  Saturno  a  coniuge  lapidem  |  ostensum;  de  quo  dicit  2s 
Theodontius,  eum  ipsum  lapidem  fuisse  Iovem,  sed  monstra- 
tum  Saturno  Iovem  non  suum,  sed  alterius  hominis  fuisse 
filium  et  Lapidem  nuncupatum,  quod  forsan  sic  est.  Dicit 
enim  Eusebius,  Danao  Argis  regnante,  Lapidem  quendam 
Cretensibus  imperasse,  quo  tempore  iam  Cretensis  Juppiter  3° 
secundum  quosdam  poterat  regnare  cepisse.  De  abscisione 
genitalium,  quam  quidam  a  Jove  Saturno  factam  volunt,  satis 
supra,  ubi  de  secunda  Venere  dictum  est.  Saturnum  a  love 
regno  pulsum  certissimum  hystoriographi  arbitrantur,  facinoris 
causam  Sacra  declarat  hystoria,  in  qua  legitur,  quod  cum  Iup-  35 
piter  Saturnum  et  Opim  a  Tytanibus  captos  liberasset,  coni- 

perit  forte  Saturnus  quod  regno  pelleretur  a  love,  et  ideo  ad 
evitandam  sortem  Iovi  insidias  tetendisse,  ut  illuni  occideret; 
quod  cum  Iuppiter  comperisset,  contractis  copiis,  arma  in 
eum  sumpsit.  Qui  cum  nequiret  resistere,  et  ut  volunt  quidam 
5  in  Fiegra  victus,  aufugit.  Quod  autem  apud  Inferos  religatos 
fuerit  a  love  falsum  esse  Sacra  demonstrat  hystoria,  in  qua 
sic  scriptum  est:  Deinde  Tytan,  postquam  rescivit  Saturno 
filios  procreatos  atque  educatos  esse  clam  se,  seducit  secum 
filios  suos,  qui  Tytani  vocantur,  fratremque  suum  Saturnum 
10  atque  Opem  comprehendit,  eosque  muro  circumegit,  et  cu- 
stodiam  his  apposuit.  Et  post  hec  paululum  subditur:  Iovem 
ad  ultimum,  cum  audisset  patrem  atque  matrem  custodiis  cir- 
cumseptos  atque  in  vincula  coniectos,  venisse  cum  magna  Cre- 
tensium  multitudine,  Tytanumque  atque  filios  eius  expugnasse, 
J5  parentes  vinculis  exemisse,  patri  regnum  reddidisse,  atqua  ita 
in  Cretam  rediisse.  Hec  ibi.  Pro  quibus,  dicit  Lactantius,  libe- 
ratur  Iuppiter  summi  sceleris  crimine,  quod,  patrem  iunxisse 
compedibus,  perhibetur.  Si  vero  eiusdem  Lactantii  velimus 
opinionem  sequi,  qui  super  Thebaide  Statii  dicit,  Saturnum 
20  religatum  a  filio  apud  Inferos,  tunc  dicemus,  quod  cum  Sa¬ 
turnus  a  love  pulsus,  ut  dicetur,  in  Ytaliaei  abierit,  que  a 
Grecia  inferior  est,  id  est  occasui  propinquior,  apud  Inferos 
descendisse  videtur,  et  ibidem  ideo  religatus,  quia  in  regnum 
redire  nequibat,  sic  et  exules  etiam  non  nunquam  dicimus 
25  religatos.  Quod  autem  mestus  senex  obvolutus  capite,  tardu- 
sque  et  sordidus  sit,  atque  ornatus  falce,  et  planete  et  homini 
conveniunt  omnia.  Albumasar  autem,  in  suo  maiori  introdu- 
ctorio,  dicit  Saturnum  complexione  frigidum  esse  et  siccum, 
melanconicum  et  fetidi  oris,  que  ad  mestum  hominem  spe¬ 
so  ctare  videntur.  Dicit  preterea  eum  comestorem  pregrandem, 
avarum,  pauperem  ad  inopiam  usque,  malitiosum,  |  invidum, 
ingenio  valentem,  seductorem  et  in  periculis  audacem,  et  con- 
versationis  pauce,  superbum,  simulatorem,  iactatorem,  et  co- 
gitationis  quam  plurime,  atque  profundi  consilii,  tardum  ad 
35  iram,  sed  irrevocabilem  fere,  bonum,  nemini  cupientem,  po- 
pulatoremque  locorum.  Est  preterea  significator  operis  ad 

agriculturam  spectantis,  mensurationum  terrarum  atque  divi- 
sionum,  peregrinationum  longarum  ac  laboriosarum,  carcerum, 
tristiarum  atque  merorum,  et  involutionum  animorum,  frau- 
dum,  et  afflictionum,  destructionum,  amissionum  mortuorum 
et  eorum  reliquiarum,  vituperationum  ac  latrociniorum,  effos-  5 
sorum  etiam  sepulcrorum,  et  vispilionum,  magorum,  et  vilium 
hominum  et  spadonum.  Que  omnia  quam  conformia  sint  Sa¬ 
turno  homini  attributis,  quoniam  facile  videbit  oculatus  homo, 
et  prò  parte  insequentibus  etiam  tangentur,  non  appono.  Sed 
videre  superest  quantum  Saturno,  de  quo  sermo,  conformia  10 
sint.  Mestus  autem  fingitur,  ut  melanconica  complexio  et  exilii 
tristitia  ostendatur.  Senex,  et  quia  tunc  erat  dum  pulsus  est, 
et  quia  turpis  faciei  sint  senes,  et  ut  plurimum  fetidioris,  et 
quia  consilio  et  astutia,  qua  summe  valent  annosi,  valuit  ipse. 
Obvolutum  autem  capite  ideo  voluere,  ut  fuscum  syderis  Sa-  js 
turni  aspectum  et  fugientis  habitum,  et  occultam  Saturninorum 
sagaciam,  cogitationes,  atque  simulationes  designarent.  Tar- 
dum  autem  dixere,  quia  ob  gravitatem  membrorum  tardi  sunt 
senes  ad  incessum,  tardi  ad  iram,  tardum  et  ipsum  planete 
corpus  motu;  nam  fere  in  XXX  annis  cursu  suo  orbem  zodiaci  20 
perfìcit,  quod  in  longe  minori  spatio  temporis  ceteri  faciunt. 
Sordidum  vero  ideo  fictum  puto,  quia  impuros  habeat  Saturnus 
prestare  mores.  Seu  quia  more  veteri  regno  pulsus,  et  in  mi¬ 
seria  constitutus  ad  Janum  susceptorem  suum  sordidatus  ac¬ 
cessit,  id  est  vestibus  miseriam  pretendentibus  indutus.  Seu  ut  25 
ostendatur  agriculturam  exercentes  laute  vivere  non  posse.  Falce 
autem  ideo  insignitus  est,  ut  intelligamus,  quia  per  ipsum  omnis 
agrorum  cultus  primo  Ytalis  traditus  sit;  erat  enim  apud  nos  ante 
adventum  eius  incognitus.  His  igitur  explicatis  libet  apponere, 
quid  illi  pulso  contigerit,  quid  vivens  egerit,  quid  etiam  mortuo  a  3° 
superstitibus  inpensum  sit.  Cum  ergo  superatus  atque  fugatus, 
ubique  persequeretur  a  filio,  ad  ultimum  in  Ytaliam  fugit,  ut 
testatur  Virgilius  dicens:  Primus  ab  ethereo  venit  Saturnus 
Olympo,  Arma  Iovis  fugiens  et  regnis  exul  ademptis  etc.  In 
ss  b  Ytalia  |  autem,  ut  dicit  Macrobius,  a  Iano  susceptus  est.  Et:  35 
genus  indocile  ac  dispersum  montibus  aids  Composuit  legesque 

dedit  Latiumque  vocari  Maluit,  his  quoniam  latuisset  tutus  in 
oris.  Aurea  que  perhibent  ilio  sub  rege  fuere  Secula:  sic  placida 
populos  in  pace  regebat  etc.  Apud  Ytalos  enim  receptus  multa 
ostendit  ante  non  cognita,  et  inter  alia  cum  eo  usque  ex  pel- 
5  libus  pecudum  duratis  igne  pecunia  conficeretur,  ipse  primus 
era  signavit,  et  noraen  signatis  apposuit,  numo  infigens  ex 
parte  una  Iani  susceptoris  sui  caput  bifrons,  ex  altera  vero 
navim,  eo  quod  venisset  in  navi  fugiens,  et  hoc  fecit,  ut  eius 
adventus  memoria  perseveraret  in  posteros.  Hec  in  libro  Fa- 
10  storum  testatur  Ovidius,  esto  non  ab  eo,  ut  Macrobius  ait, 
sed  a  posteris  era  signata  dicat,  sic:  Causa  ratis  superest, 
Tuscum  rate  venit  in  amnem  Ante  pererrato  falcifer  orbe  deus. 
Hac  ego  Saturnum  memini  tellure  receptum,  Celitibus  regnis 
a  love  pulsus  erat.  Inde  diu  genti  mansit  Saturnia  nomen. 
*5  Dieta  quoque  est  Latio  terra,  latente  deo,  At  bona  posteritas 
puppim  formavit  in  ere;  Hospitis  adventum  testificante  dei  etc. 
Aiunt  insuper  cum  concors  una  cum  Iano  regnaret,  et  vicina 
communi  opere  constructa  haberent  oppida,  Saturniam  scilicet 
et  Ianiculum,  aurea  fuisse  secula,  eo  quod  libera  tunc  esset 
20  omnibus  vita,  nemo  servus,  nemo  alteri  obnoxius,  nullum  etiam 
fertur  in  eius  finibus  furtum  factum,  nec  sub  ilio  fuit  aliquid 
alicuius  privatum.  Nec  signare  solum  aut  partiri  limite  campum 
fas  erat,  in  medium  querebant.  Quam  ob  rem  respectu  secutorum 
seculorum  illa  aurea  dieta  sunt.  Et  Romani  apud  edem  Sa- 
2s  turni  erarium  publicum  esse  voluerunt,  ut  apud  eum  loca- 
retur  pecunia  communis,  sub  quo  fuissent  cunctis  universa 
communia.  Insuper  ignaros  docuit  arva  colere,  semina  terris 
dare,  matura  colligere,  et  suo  tempore  stercoribus  agros  fe- 
cundare,  ex  quo  cum  ex  reliquis  officiis  nullum  esset  conse- 
3°  cutus  cognomen,  Sterculius  appellatus  est.  Deo  tanto  atque 
tali  profe.cto  splendidum  et  insigne  nomen.  Demum  cum  in 
multis  hominum  vitam  in  melius  redegisset,  contigit  ut  repente 
nusquam  compareret.  Quam  ob  causam  exeogitavit  Ianus,  ut 
Macrobius  asserit,  honorum  eius  augmentum,  ac  primum  ter- 
35  ram  omnem  dicioni  sue  parentem  Saturniam  nominavit.  Aram 
deinde  cum  sacris  tanquam  deo  condidit,  que  Saturnalia  ap- 

8s c  pellavit,  |  iussitque  eum  observari  maiestate  religionis,  quasi 
vite  melioris  autorem.  Cuius  rei  simulacrum  eius  indicio  est, 
cui  falcem,  insigne  messis,  adiecit.  Huic  deo  insertiones  sur- 
culorum  pomorumque  educationes  et  omnium  huiuscemodi 
fertilium  tribuunt  disciplinas.  Et,  ut  idem  dicit  Macrobius,  5 
hunc  una  cum  coniuge  nonnullis  persuasum  celum  et  terram 
esse,  Saturnumque  a  satu  dictum,  cuius  causa  de  celo  est,  et 
terram  Opem  cuius  ope  humane  vite  alimenta  queruntur,  vel 
ab  opere,  per  quod  fructus  frugesque  nascuntur.  Huic  dee 
sedentes  vota  concipiunt,  terramque  de  industria  tangunt,  de-  10 
monstrantes  ipsam  matrem  terram  esse  mortalibus  appetendam. 

Et  sic  non  deum  solum  esse  Saturnum,  sed  etiam  Celum  una 
cum  coniuge  agentem  volunt.  Phylocorus  insuper,  ut  appa- 
reat  non  solum  Ytalorum  hanc  fuisse  insaniam,  dicit  Saturno 
et  Opi  primo  in  Attica  statuisse  aram  Cecropem,  eosque  deos  *3 
prò  love  terramque  coluisse,  statuissetque  ut  patres  familiarum 
et  frugibus  et  fructibus  inchoatis  passim  cum  servis  vesce- 
rentur.  Sic  et  Apollophanes  comicus  dicit  in  epyco  carmine, 
Saturnum  quasi  sacrum  num,  nus  enim  grece  sensus  dicitur, 
aut  satorem  num,  quasi  divinum  sensum  creantem  omnia  etc.  30 
Romani  autem  quibus  plurimum  cure  fuit  nil  absque  signifi¬ 
cato  componere,  cum  huic  deo  templum  construxissent  eius 
in  fastigio  Tritonas  sculpsere  cum  bucinis  et  terris  earum  cau- 
das  immersere,  volentes  per  hoc  intelligi,  quod  ab  eius  coni- 
memoratione  in  nostrum  usque  evum  hystoria  clara  sit  atque  25 
vocalis,  que  ante  eum  muta  et  obscura  atque  incognita  est, 
quod  per  infixionem  caudarum  intelligunt.  Et  hec  de  Saturno 
dieta  sint. 


Caf.  II 

De  Croni  I*  Saturni  filia.  3» 

Cronis,  secundum  Barlaam,  filia  fuit  Saturni.  Lactantius 
vero  non  feminam  sed  marem  dicit  et  latine  Serpentarium 
appellari,  et  ab  Egyptiis  inter  sydera  collocatum.  Sed  cum 
sonet  latine  tempus,  ne  videatur  quod  tempus  nascatur  ex 

tempore,  prò  certa  temporis  dimensione  accipiendam  puto.  Et 
quoniam  Greci  a  Croni  cronicas  vocant  libros  gestorum,  quos 
nos  vocamus  annales,  hanc  dimensionem  Cronim  veteres  an- 
num  intellexisse  puto,  quod  etiam  anni  vetus  Egyptiorum  de- 
s  scriptio,  Serpentarius  scilicet,  satis  videtur  ostendere.  Est  enim 
Serpentarius  homo  serpentem  manibus  tenens  in  se  in  modum 
circuii  adeo  revolutum,  ut  devorare  ore  caudam  videatur.  Hoc 
enim  signo  prò  anno  utebantur  Egyptii,  ante  |  quam  eius  licte- 
rarum  caractheres  traderentur  ab  Yside  vel  Mercurio;  et  sic 
10  Cronis  erit  illa  temporis  dimensio,  quam  annum  vocitamus. 
Ad  hunc  annum  designandum  Censorinus,  in  libro  quem  De 
natali  die  scripsit  ad  Cerellum,  longam  describit  hystoriam 
intercalationes  annorum  atque  mensium  et  dierum  diminutiones 
additionesque  plurimas  apponens  et  diversorum  insuper  phy- 
15  losophorum  opiniones,  quas  ego  curiosis  exquirendas  omittam, 
ut  brevitati  obsequar,  oportuna  summens  tantummodo.  Est 
igitur  annus  duplex,  vertens  scilicet  atque  magnus;  vertentem 
olim  Egyptii  habuere  bimenstrem,  trimestrem  Archadas,  decem 
mensium  inequalium  veteres  habuere  Romani  sub  Romulo  rege 
20  primo,  cui  Numa  Pompilius  duos  addidit,  ut  XII  esset  men¬ 
sium,  dierum  vero  CCCLIIII,  qui  antiqufssimus  Hebreorum 
fuit  annus,  et  ab  Ysraaelitis  in  hodiernum  usque  servatur.  Sane 
cum  multas  intercalationes  annus  talis  exquireret,  ne  ferie 
messium  hiemales  esse  contingeret,  aut  sacra  hiemalia  efficeren- 
25  tur  estiva,  Gaius  Iulius  Cesar,  consulatu  suo  III0,  annum  ad 
solis  cursum  equavit,  eumque  dierum  CCCLXV  cum  qua¬ 
drante  esse  constituit,  eo  quod  comperisset  hoc  in  spatio 
solem  fere  zodiacum  omnem  circumisse.  Et  quoniam  quadran- 
tem  illum  singulis  apponere  annis  videbatur  difficile,  instituit 
3°  ut  quarto  anno  annus  esset  semper  dierum  CCCLXVI,  diem 
illam  Februario  mensi  addens,  hac  in  forma,  ne  auctus  vide- 
retur,  ut  VI  Kal.  Martii  bis  diceretur,  scilicet  duobus  conti- 
nuis  diebus  in  quibus  venire  contingeret,  et  hic  bisextus  est. 
Hunc  autem  annum  Romani  a  mense  Martio  incepere  ob 
35  Martis  reverentiam,  a  quo  mensis  ille  denominatus  est,  alii 
vero  aliter.  Magnus  autem  annus  is  est  secundum  Aristotilem, 

quem  sol  et  luna  ceterique  planete  in  eundem  punctum,  unde 
iuncti  omnes  discesserint,  invicem  redeuntes  conficiunt,  ut  si 
omnes  sint  in  principio  Arietis,  et  inde  cursum  ceperint,  quan- 
docunque  contingat  eosdem  omnes  in  principio  Arietis  invicem 
repperiri,  annus  tunc  magnus  erit  perfectus.  Hoc  fieri  diver-  5 
simode  putaverunt  antiqui,  ut  idem  Censorinus  ostendit.  Dicit 
enim  Aristarcum  putasse  hunc  annum  confici  ex  annis  verten- 
tibus  TTcccclxxxiiii,  Arethem  vero  Dyracinum  ex  Vdlii,  He- 
raclitum  et  Lynum  ex  xdccc,  Clionem  ex  xdcccclxxxiiii, 
Orpheum  ex  cxx,  Cassandrum  ex  tricies  sexies  centum  mili-  10 
86  a  bus.  |  Hec  ille.  Tullius  quidem  arbitrari  videtur  ex  xv  annis 
confici.  Sed  Servius  ex  duodecim  milibus  nongentis  quinqua- 
ginta  quattuor.  Senex  autem  venerabilis  Andalo  et  Paulus 
geometra  Florentinus,  astrologi  ambo  insignes,  ex  xxxvi  expleri 
dicebant.  Ex  bis  quippe,  apud  quosdam  exortus  est  error,  asse-  J5 
rentibus  eis  si  contingat  supercelestia  corpora  in  eundem  locum, 
unde  alias  cursum  cepere,  reverti  et  reassummere  cursum, 
eosdem  de  necessitate  productura  effectus,  quos  alias  produxere, 
et  sic  nos  iterum  et  iterum  et  infinitum  usque,  hanc  in  vitam 
redituros,  quod  quidem  credere  ridiculum  est.  20 


Cap.  Ili 

De  Vesta  Saturni  IIa  filia. 

Vestam  Saturni  et  Opis  Ovidius  fuisse  filiam  dicit:  Ex 
Ope  Junonem  memorant  Cereremque  creatam  Semine  Saturni 
tercia  Vesta  fuit  etc.  Et  sic  due  fuere  Veste,  Saturni  mater  25 
et  filia.  De  his  confuse  loquuntur  autores,  non  nunquam  unam 
ponentes  prò  altera.  Et  ideo  dicentes  Vestam  terram  esse, 
quia  floribus  et  herbis  vestita  est,  de  matre  Saturni  dictum 
sumendum  est.  Quando  autem  eam  dicunt  virginem,  Saturni 
filia  designatur,  quam  ignem  esse  voluere,  ut  ait  Ovidius:  3» 
Nec  aliud  Vestam,  quam  vivant  intellige  flammam,  Nataque 
de  fiamma  corpora  nulla  vides.  Jure  igitur  virgo  est,  que  se¬ 
mina  nulla  remittit,  Nec  rapit  etc.  Hanc.  dicit  Albericus  nu- 


L1BER  OCTAVUS 


395 


tricem  fuisse  Jovis,  exponens  quod  ex  igne  inferiori  celestis 
alatur  ignis.  Ego  autem  contrarium  credo,  elementatum  scili - 
cet  ab  elemento,  quod  sublimius  est  nutriri.  Jovem  autem  a 
Vesta  nutritum  ad  hystoriam  pertinere  reor,  cum  ut  supra  dictum 
5  est,  Jovem  natum  Saturni  aspectui  subtractum  et  Veste  avie 
sue  commendatum  et  ab  ea  clam  nutritum.  Dicunt  et  hanc  a 
Priapo,  ortorum  deo,  fuisse  dilectam,  quod  credibile  est,  cum 
dicat  Ovidius:  Nitimur  in  vetitum  cupimus  semperque  nega- 
tum.  Vestam  enim  virginem  volunt,  et  virgines  obsequio  suo 
10  deputavere  Romani,  quas  semper  eo  quod  cautiori  servarentur 
custodia,  libidinosi  appetivere.  Seu  quia  absque  igne,  id  est 
calore,  iaceat  Priapus.  Huius  preterea  nunquam  visam  dicunt 
effigiem,  quod  dicunt,  eo  quod  incognita  sit;  nani  si  flammam 
videamus,  quatn  illi  dicemus  esse  effigiem?  Dicit  insuper  Augu- 
J5  stinus  veteres  non  nunquam  et  Vestam  dixisse  Venerem, 
quod  et  si  inhonestum  videatur  virginem  deturpare  meretricis 
nomine,  potuit  hec  fictio  rationis  aliquid  habuisse.  Dicimus 
enim  in  Venerem,  seu  libidinem  venientes,  in  ignem  |  incurrere, 
ut  Virgilius.  In  furias  ignesque  ruunt,  id  est  luxuriam;  ergo  et 
20  hic  calor  a  similitudine  Vesta  vocari  poterit,  nec  omnino  erit 
a  toto  sensu  fictionis  huius  extraneum,  c?um  Vestam  dicamus 
Saturni  filiam,  id  est  saturitatis,  ex  qua  saturitate  non  minus 
oritur  venereus  ignis,  quam  virgineus  pudor.  Hanc  Romani 
summe  coluerunt,  et  eius  in  tempio  obsequentibus  virginibus 
25  perpetuum  servabant  ignem,  quem  semper  summa  celebritate 
die  prima  Martii  innovabant,  et  sacrum  istud  inter  alia  a 
Troianis  habuerunt. 

Cap.  IV 

De  Cerere  IIIa  Saturni  filia  et  matre  Proserpine. 

3°  Ceres  altera  a  superiori,  et  notissima  dea  frugum  est,  et 

Saturni  filia  atque  Opis,  ut  ab  Ovidio  supra  monstratum  est. 
Hanc  aiunt  Jovi  fratri  suo  placuisse,  et  ex  eo  concepisse  Pro- 
serpinam.  Quatn  cum  rapuisset  Pluto,  nec  reperiretur  a  Cerere, 

dicunt  eam  accensis  facibus  et  maximo  cum  ululatu  per  uni¬ 
versum  orbem  exquisitam;  demum  apud  paludem  Cyanis  irata, 
cum  rastros  et  aratra  et  cetera  ruralia  instrumenta,  que  ad  cui-  . 
turam  terre  invenerat,  fregisset,  filie  cingulum  comperit,  et  ab 
Arethusa  nynpha  certior  facta  est,  quoniam  illam  apud  Inferos  5 
vidisset.  Que  cum  Jovi  Plutonis  accusasset  audaciam,  ab  eo 
eidem  primo  suasum  est,  ut  papavera  comederet.  Que  cum  fessa 
fecisset,  in  soporem  soluta  est,  et  cum  expergefacta  astitisset 
Jovi,  ab  eo  habuit  se  filiam  rehabere  posse,  si  nil  apud  Inferos 
comedisset,  sed,  accusante  Ascalapho,  compertum  est  eam  tria  10 
grana  mali  punici  ex  viridario  Plutonis  gustasse.  Qua  propter 
Juppiter  ad  Cereris  mitigandam  tristitiam  sancivit,  ut  sex  men- 
sibus  anni  Proserpina  cum  viro  esset,  et  totidem  apud  Superos 
cum  matre.  Narrant  insuper,  et  inter  alios  Lactantius,  quod 
cum  perquirens  Ceres  filiam  ad  Eleusium  regem  pervenisset,  ‘5 
cuius  erat  uxor  Hyonia,  et  ea  peperisset  parvulum  nomine 
Tryptolemum,  quereretque  illi  nutricem,  ultro  se  Cererem  altri- 
cem  infantulo  obtulisse,  et  cum  suscepta  esset  volens  alumnum 
facere  immortalem,  interdiu  lacte  divino  nutriebat,  noctu  ciani 
igne  obruebat,  itaque  preter  quam  soliti  erant  mortales  ere-  20 
scebat  puer.  Quod  cum  miraretur  pater,  clam  nocturno  tempore 
observavit,  quid  in  puerum  nutrix  ageret,  et  cum  vidisset  eum 
igni  obrui,  excla|mavit,  ex  quo  irata  Ceres  Eleusium  exani- 
mavit,  ac  Triptolemo  eternum  contulit  benificium;  nani  fruges 
ei  propagandas  et  currum  draconibus  iunctum  dedit.  Quibus  2s 
ille  victor  orbem  terrarum  frugibus  obsevit.  Postquam  autem 
domum  rediit,  Cepheus  rex  eum  tanquam  emulum  occidere 
conatus  est,  sed,  re  cognita,  iussu  Cereris  Triptolemo  regnum 
tradidit,  qui  ibidem  oppidum  constituit,  quod  ex  patris  sui 
nomine  appellavit  Elusium,  et  Cerere  sacra  primus  instituit,  3° 
que  thesmophoria  Greci  nuncupavere.  Ovidius  vero  dicit 
Triptholemum  infirmum  fuisse  puerum,  et  cuiusdam  pauperis 
mulieris  filium,  quem  Ceres  in  retribuitionem  benificii  illum 
curavit,  et  demum  illi  currum  tradidit,  et  cum  frumento  misit. 
Postremo  in  Scithia  a  Lynceo  rege  fere  occisus  est.  Quem  35 
Ceres  in  animai  sui  nominis  transformavit.  Sunt  insuper  qui 

dicant,  et  Omerus  potissime  in  Odissea,  Cererem  Iasionem 
quendam  amasse,  et  sese  illi  amicitia  et  lecto  iunxisse.  Et 
Leontius  addebat  Cererem  ex  Iasione  Plutonem  filium  pepe- 
risse,  et  tandem  Iasionem  a  Jove  invidia  fulminatum.  Reci- 
5  tantur  preterea  et  alia,  nos  autem  sensum  eliciamus  ex  dictis. 
Est  igitur  Ceres  aliquando  Luna,  aliquando  Terra,  et  nonnun- 
quam  terre  fructus,  et  persepe  femina,  et  ideo  quando  Sa¬ 
turni  et  Opis  dicitur  filia  femina  est,  et  Sycani  Sycilie  regis 
coniunx,  ut  Theodontius  asserit,  quando  autem  ex  Jove 
10  Proserpinam  parit,  tunc  Terra  est,  ex  qua  primo  Proserpina, 
id  est  luna  nascitur,  secundum  opinionem  eorum,  qui  ex  terra 
omnia  creata  arbitrati  sunt,  seu  potius  ideo  eredita  est  Luna 
Terre  filia,  quia,  dum  ab  inferiori  hemisperio  ad  superius  ascen- 
dit,  visum  est  priscis  eam  ex  terra  exire,  et  sic  illam  Terre 
rs  dixere  filiam.  Hanc  rapit  Pluto,  qui  et  terra  est,  sed  inferioris 
hemisperii,  quando  post  diem  XVam  incipit  sole  cadente  non 
apparere,  et  hinc  fit  ut  appareat  eam  tantundem  esse  apud 
hemisperium  inferius  quantum  apud  superius,  ex  quo  sumptum 
est  fabulosum  illud,  Jovem  sanxisse  ut  anni  medium  apud  In- 
20  feros  cum  viro  esset,  et  tantundem  apud  Superos  cum  matre. 

Seu  aiiter.  Est  quidem  Proserpina  loco  frugis  habenda,  que  ex 

» 

iacto  sulcis  semine,  nisi  celi  temperies  agat,  incrementum  habere 
non  potest,  et  nisi  eiusdem  iuvetur  calore,  in  maturitatem  ve¬ 
nire  non  posset.  Juppiter  autem  et  celi  temperies  est,  et  calor, 
2s  cuius  opere  suis  temporibus  et  crescunt  segetes,  et  maturitatem 
suscipiunt;  et  sic  ex  Jove  et  Cerere  Proserpina  nascitur.  Que 
tunc  a  Plutone,  id  est  terra  rapitur,  quando  semen  sulcis  inie- 
ctum  |  non  redditur,  quod  aliquando  contingit  ob  nimium 
frequentatam  sationem,  ex  qua  adeo  terra  bono  humore  emun- 
3°  gitur,  ut  exhausta  nequeat  dare  iniectis  seminibus  nutrimentum. 
Hinc  turbata  Ceres,  id  est  agricultores,  qui  terrei  dici  possunt 
homines,  strumenta  frangit  ruralia,  id  est  frustra  operata  co- 
gnoscit  et  negligit,  et  ululatu  femineo,  id  est  agricultorum 
querela,  incensis  facibus,  id  est  exustione  agrorum,  per  quam 
35  humores  ad  versi,  qui  sunt  circa  terre  superficiem,  exalant,  et 
utiles  ab  inferiori  terra  evocantur  in  altum;  et  suadetur  a  Jove 

Cereri  ut  papavera  comedat,  id  est  ut  in  quietem  vadat,  habent 
enim  papavera  somni  quietem  prestare,  per  quam  quietem 
intermissio  culture  intelligenda  est,  ut  possit  terra  ob  intermis- 
sionem  emunctos  humores  reassummere.  Redire  autem  ad 
Superos  rapta  Proserpina,  id  est  habundantia  frugum,  non  po-  5 
test  incontinenti,  quia  grana  mali  punici  gustaverat,  per  que 
intelligenda  sunt  vegetative  vite  principia,  que  tunc  initiantur, 
quando  ex  humore  terre  humectatur  et  calefit  semen  iniectum, 
et  inde  putrefactum  prosilit  in  radices,  quarum  opere  segetes  ve¬ 
getante.  Que  principia  ideo  per  grana  mali  punici  designantur,  10 
ut  intelligatur,  qtìia  sanguini  similia  sint,  sicut  sanguis  nutrimen- 
tum  est  animalis  sensitivi,  sic  et  illa  principia  vegetativi,  et  uti, 
ut  placet  Empedocli,  in  sanguine  vita  consistit  animalium  sen- 
sitivorum,  sic  et  segetum  in  humore  terrestri.  Sed  Iovis  sen- 
tentia,  id  est  celi  dispositione,  agitur,  ut  post  sextum  mensem,  *5 
qui  anni  dimidium  signat,  ad  Superos  redeat  Proserpina,  id 
est  segetum  habundantia,  eo  quod  a  die  sationis  seu  a  mense 
in  mense  septimo  incipiant  spice  segetum  apparere  et  grana 
suscipere,  et  in  maturitatem  etiam  devenire,  que  grana  usque 
ad  sationis  nove  tempus  apud  superos  commorantur.  Theodon-  20 
tius  ex  Cerere  ista  vetustissimam  refert  hystoriam,  ex  qua 
videtur  multum  cause  fictionis  superioris  assumptum,  et  di- 
cit:  Cererem  Saturni  filiam  Sycani  regis  fuisse  coniugem,  et 
Sycilie  reginam,  ingenio  clarissimo  preditam.  Que  cura  per 
insulam  cerneret  homines  vagos  glandes  et  mala  silvestria  25 
comedentes,  nec  ullis  obnoxios  legibus,  prima  in  Sycilia  terre 
culturam  excogitavit,  et  adinventis  instrumentis  ruralibus  boves 
iunxit,  et  terris  semina  dedit,  ex  quo  homines  cepere  inter 
se  campos  dividere,  et  in  unum  convenire,  et  humano  ritu 
vivere;  ex  quo  ab  Ovidio  dictum  est:  Prima  Ceres  unco  ter-  3° 
ram  dimovit  aratro,  Prima  dedit  fruges  alimentaque  mitia 
terris,  Prima  dedit  leges:  Cereris  sunt  omnia  munus  etc. 

87  a  Proserpinam  vero  dicit  |  speciosissimam  fuisse  virginem  Cereris 
regine  filiam,  et  ob  insignem  eius  pulchritudinis  famam,  ab 
Orco  Molossorum  rege  raptam  et  in  coniugem  sumptam.  Quod  35 
etiam  testatur  in  libro  Temporum  Eusebius.  Verum  de  hoc 

infra  prolixior  fiet  sermo.  De  Triptholemo  autem  scribit  Phy- 
locorus  vetustissimum  fuisse  regem  apud  Atticam  regionem. 
Qui  cum  tempore  ingentis  penurie  occiso  a  concursu  populi 
patre  Eleusio,  quia,  pereunte  fame  plebe,  filium  aluisset  ha- 
5  bunde,  aufugit,  et  longa  navi,  cuius  serpens  erat  insigne,  abiit 
ad  exteras  regiones,  et  quesita  frumenti  copia  in  patriam  rediit, 
ex  qua  pulso  Celeo,  qui  terram  occupaverat,  seu  secundum 
alios,  Lynceo  Trace,  in  regnum  paternum  restitutus  est,  et  non 
solum  restitutus  alimenta  tribuit  subditis,  sed  illos  docuit,  facto 
10  aratro,  terram  colere,  ex  quo  Cereris  alumnus  est  habitus. 
Sunt  tamen  qui  velint  non  Triptholemum,  sed  Buzigem  quendam 
Atheniensem  Atticis  bovem  et  aratrum  comperisse.  Dicit  tamen 
Philocorus  Triptholemum  multis  seculis  ante  fuisse  quam  fue- 
rit  Ceres  regina  Syculorum.  Quod  autem  Ceres  Iasonium 
amaverit,  dicit  Leontius  etiarn  hystoriam  fuisse  talem,  cum 
tempore  diluvii  Ogigii,  Iasonius  quidam  Cretensis  multum 
frumenti  congregasset,  illud  patientibus  peniuriam  ob  diluvium 
prò  libito  vendidit,  et  sic  ex  frumento  maximam  conflavit  pe- 
cuniam,  et  hinc  locus  fabule  datus,  quod  ex  Cerere,  id  est 
20  ex  frumento,  Plutonem  divitiarum  deum,  id  est  divitias  su- 
sceperit.  Iasonius  autem  a  Jove  invidia  fulminatus  dicitur, 
quia  ab  amicis,  quibus  oportunus  erat,  visum  est,  quod  ante 
tempus  subtractus  sit. 


Cap.  V 

25  De  Glauca  IIII*  Saturni  filia. 

Glauca  Saturni  et  Opis  fuit  filia,  et,  ut  Sacra  narrat 
hystoria,  uno  partu  cum  Plutone  edita,  et  Saturno  sola  presen¬ 
tata,  clam  Plutone  servato  atque  nutrito,  que  adhuc  parvula 
diem  clausit. 

Cap.  VI 

De  Plutone  V°  Saturni  filio,  qui  genuit  Venerationem. 

Pluto,  qui  latine  Dispater  dicitur,  Saturni  filius  et  Opis 
uno  eodemque  partu,  ut  supra  dicitur,  cum  Glauca  editus  est, 
et  clam  a  Saturno  servatus.  Hunc  veteres  Infernorum  finxere  5 
regem,  eique  civitatem  dedere  Ditem,  de  qua  sic  Virgilius: 
Respicit  Eneas:  subito  et  sub  rupe  sinistra  Menia  lata  videt, 
triplici  circundata  muro,  Que  rapidus  flammis  ambit  torrentibus 
amnis,  Tartareus  Flegeton,  torquetque  sonantia  stagna.  Porta 
adversa  ingens  solidoque  adamante  columne.  Vis  ut  nulla  virum,  10 
non  ipsi  excindere  ferro  Celicole  valeant;  stat  ferrea  turris 
ad  auras,  Thesiphoneque  sedens,  palla  succincta  cruenta,  Vesti- 
bulum  exomnis  servat  noctesque  diesque  etc.  Eius  inde  aulam 
87  b  atque  maiestatem  sic  |  describit  Statius:  Forte  sedens  media 

regni  infelicis  in  arce,  Dux  Herebi,  populos  poscebat  crimina  x5 
vite,  Nil  hominum  miserans,  iratus  omnibus  umbris,  Stant  Furie 
circum,  varieque  ex  ordine  Mortes,  Sevaque  multisonans  exercet 
Pena  catenas.  Fata  ferunt  animas,  et  eorum  pollice  damnant: 
Vincit  opus.  Iuxta  Minos  cum  fratre  verendo  Jura  bonus  meliora 
monet,  regemque  cruentum  Temperat,  assistunt  lacrimis  atque  20 
igne  timentes  Cociton  Flegetonque  et  Stix  periuria  divum  Ar- 
guit  etc.  Currum  illi  insuper  trium  rotarum  statuere,  qui  triga 
dicitur,  trahique  illum  a  tribus  equis  voluere,  a  Metheo  scilicet, 
et  Abastro,  et  Novio.  Qui  ne  celebs  viveret,  sic  uxoretn  sibi 
quesisse  dicit  Ovidius.  Nam  cum  die  quadam  ingentibus  viribus  25 
tentasset  Typheus  superimpositam  sibi  Trinacriam  abicere, 
visum  est  Plutoni  si  hoc  contingeret,  possibile  ad  eum  usque 
lucem  diei  penetrare;  quam  ob  rem  conscenso  curru  explora- 
turus  qualia  essent  Trinacrie  fundamenta,  exivit  Infernum  et 
dum  insulam  circumiret,  haud  longe  a  Syragusis  vidit  Proser-  3 o 
pinam  cum  virginibus  sociis  legentem  flores.  Que  cum  Veneris 
sperneret  ignes,  factum  ut  repente  Pluto  sua  pulchritudine 
caperetur,  et  ob  id  flexo  curru  virginem  nil  tale  timentem  ra- 
puit,  et  ad  Inferos  detulit,  et  sibi  coniugio  copulavit.  Huic  in- 

super  Venerationem  seu  Reverentiam  filiam  fuisse  dicunt,  et 
Tricerberum  canem  regni  custodem  attribuunt.  Quem  aiunt 
tricipitem  fuisse  et  inaudite  ferocitatis,  et  cuncta  vorantem. 

De  quo  sic  tragedus  Seneca,  in  tragedia  Herculis  furentis:  Post 
5  hec  avari  Ditis  apparet  domus:  Hic  sevus  umbras  territat  Stigius 
canis,  Qui  terna  vasto  capita  concutiens  sono  Regnum  tuetur. 
Sordidum  tabo  caput  Lambunt  colubre,  viperis  horrent  iube 
Longusque  torta  sibilat  cauda  draco.  Par  ira  forme  etc.  Hec 
ego  sic  intelligenda  existimo,  cum  iuxta  Fulgentium  Pluto 
10  latine  sonet  divitias,  et  ideo  Dispiter,  quasi  divitiarum  pater 
a  latinis  appelletur,  et  divitias  perituras  in  terris  consistere, 
aut  ex  terris  effodi  clarum  sit,  et  terra  vocetur  Opis,  ut  supra 
sepius  dictum  est,  merito  Pluto  Opis  dicitur  filius.  Verum 
quoniam  divide  prime  prò  parte  ex  cultura  terre  patuere,  non- 
*5  dum  auro  comperto,  et  Saturnus  terram  colere  docuerit,  Plu- 
tonis  dictus  est  pater.  Divitiis  ferrea  civitas  et  custos  The- 
siphon  ideo  datur,  ut  ferreas  avarorum  mentes  et  truculentias 
eorundem  circa  custodiam  et  tenacitatem  earum  cognoscamus. 

Hanc  civitatem  intrare  neminem  iustum  dicit  Virgilius:  Nulli 
20  fas  casto  sceleratum  insistere  limen  etc,  ut  appareat  aut  querere 
aut  servare  divitias  absque  iniustitia  non  po^se.  In  hac  civitate 
scribit  Dantes  noster  obstinatis  inferri  supplicia,  quibus  nulla 
proxim;  caritas,  nullusque  fuit  amor  in  Deum.  Per  aulam  autem 
atque  circumstantes  multiplicium  curarum  anxietates,  et  augen- 
*5  de  rei  labores  execrabiles,  atque  |  perdendi  formidines,  quibus  8?  c 
anguntur  in  divitias  hyulco  tendentes  gutture,  intelligendi  sunt. 
Currus  autem  circumitiones  optantium  ditari  designat  triplici 
vectus  rota,  ut  labor  circumeuntium  periculum  et  futurorum 
incertitudo  monstretur.  Sic  et  equi  trahentes  tres  esse  dicun- 
3°  tur.  Quorum  primus  Metheus  dicitur,  qui  interpretatur  obscu- 
rus,  ut  per  eum  intelligatur  insana  deliberatio  acquirendi,  quod 
minime  oportunum  est,  qua  trahitur  seu  impellitur  cupidus. 
Secundus  Abaster  dictus  est,  qui  idem  quod  niger  sonat,  ut 
appareat  discurrentis  meror  et  tristitia  circa  incumbentia  fere 
35  semper  pericula  et  pavores.  Tertius  Novius  nuncupatur,  quem 
intellexere  sonare  tepentem,  ut  per  eum  advertamus,  quoniam 

ob  timorem  periculorum  ardor  ferventissimus  acquirendi  te- 
pescat  aliquando.  Coniugium  vero  Proserpine  quam  supra 
habundantiam  diximus,  nulli  dubium  est  cum  divitibus  fieri, 
et  potissime  iudicio  prospectantis  vulgi,  cuius  sepe  falsa  est 
extimatio;  arbitratur  quidem  sepe  dum  divitis  intuentur  horrea  5 
piena,  ibi  habundantiam  fore,  ubi  fames  est,  et  peniuria,  ava¬ 
rila  procurante.  Ex  hoc  quippe  coniugio  nil  gignitur,  lauda¬ 
bile  scilicet  aut  memoratu  dignum.  Cerberus,  ut  nonnulJi  arbi¬ 
trante,  verus  fuit  canis,  triceps  dictus,  eo  quod  esset  latratu 
sonorus,  mordax  nimium,  et  in  tenendo  fortissime.  Senserunt  10 
tainen  veteres,  ut  reor,  sensus  alios  hac  sub  veritate  repostos, 
eo  quod  custos  fingatur  Ditis,  et  ideo  cum  prò  Dite  divitie 
intelligende  sint,  ut  premonstratum  est,  nullum  earum  rite 
dicemus  custodem  preter  avarum;  et  sic  prò  Cerbero  avarus 
intelligendus  est,  cui  ideo  tria  descripsere  capita,  ut  triplicem  *5 
avarorum  denotarent  speciem.  Sunt  enim  qui  aurum  cupiunt, 
et  in  omne  lucrum  etiam  inhonestum  volentes  irruunt,  ut 
quesitum  dissipent  et  expendant,  qui  si  divitiarum  custodes 
dici  non  possint,  pernitiosi  tamen  et  damnosi  sunt  homines. 
Sunt  qui  maximo  labore  atque  periculo  suo  congregent  undique  20 
et  quomodocunque,  ut  teneant,  servent  atque  custodiant,  nec 
ex  quesitis  sibi  prosint  vel  aliis,  et  hi  hominum  genus  inutile. 
Sunt  qui  nullo  suo  opere,  sed  maiorum  quesita  sudoribus  tam 
studiosa  vigilantia  servent,  ut  non  aliter  quam  alienum  depo- 
situm  contingere  audeant;  et  hi  segnes  atque  tristissimi  sunt  25 
et  Ditis  custodis  certissimi.  Serpentes  vero  Cerbero  additi,  ta¬ 
cite  atque  mordaces  avaritie  cure  sunt.  Plutonem  hunc  insuper 
vocavere  Orcum,  ut  in  Verrinis  Cicero,  dum  dicit:  Ut  alter 
Orcus  venisse  Ethnam,  et  non  Proserpinam,  sed  ipsam  Cererem 
rapuisse  videbatur  etc.  Quem  ideo  sic  vocari  dicit  Rabanus,  i° 
quasi  receptorem  mortium,  quia  recipiat  quacunque  morte 
morientes.  Februum  preterea  dictum  volunt,  non  a  febre,  ut 
multi  stolide  arbitrantur,  sed  a  lustro  quodam  sacro  a  vete- 
87d  ribus  ei  constituto,  per  quod  |  Manes  purgari  credebantur,  et 

hoc  in  mense  Februarii  fiebat,  et  inde  mensis  ille  nomen  sor-  35 
titus  est,  quod  a  Macrobio  in  libro  Saturnaliorum  dicitur  sic: 

Secundum  dicavit  Februo  deo,  qui  lustrationum  potens  cre- 
ditur;  lustrare  autem  eo  mense  civitatem  necesse  erat,  quo 
statuit  ut  iuxta  diis  Manibus  solverentur  etc.  His  prelibatis, 
quid  hec  fictio  hystorie  tegat  apponendum  est.  Refert  ergo 
5  Lactantius  de  Plutone  in  libro  Divinarum  institutionum  sic: 
Ergo  illud  in  vero  est,  quod  regnum  orbis  ita  partiti  sortitique 
sunt,  ut  orientis  imperium  Jovi  cederet,  Plutoni,  cui  cogno- 
men  fuit  Agesilao,  pars  occidentis  obtingeret,  eo  quod  plaga 
orientis,  ex  qua  lux  mortalibus  datur  superior,  occidentis 
10  autem  inferior  videatur  etc.  Theodontius  autem  paululum  ple- 
nius  de  hoc  inquit:  Saturno  scilicet  Jovem,  Neptunnum  et 
Plutonem  fuisse  filios,  qui  eo  mortuo  cum  eius  partirentur 
imperium,  contigit  Plutoni  iuniori  in  occiduam  regni  partem 
regnare,  apud  ea  loca,  in  quibus  postea  mansere  Molossi, 
J5  secus  inferum  mare,  et  is  a  circumadiacentibus  regno  suo  po- 
pulis  Orcus  appellatus  est,  eo  quod  sevus  et  receptator  scele- 
storum  esset  hominum,  et  quod  ingenti  cani  suo,  quem  Cer- 
berum  appellabat,  consuetus  esset  vivos  homines  trucidandos 
apponere.  Hinc  Proserpinam  virginem  Syculam,  cum  interce- 
20  pisset,  rapuit  et  in  regnum  deportavit  suum,  eamque  sibi  co- 
niugem  copulavit.  Hec  ille.  Eusebius  autem  in  libro  Tempo- 
rum  hunc  appellatum  Aydoneum  ait  et,  tempore  Lyncei  regis 
Argivorum  atque  Ericthei  Atheniensium,  segnasse. 


Cap.  VII 

25  De  Veneratione  Plutonis  filia  et  Honoris  coniuge. 

Venerationem  filiam  fuisse  Plutonis  Servius  affirmat.  Theo¬ 
dontius  autem  hanc  Reverentiam  vocat,  dicens  venerari  deos 
oportere,  maiores  autem  homines  revereri;  et  quoniam  ea, 
que  hominibus  exhibetur  et  non  diis,  Plutonis  fuit  filia,  ideo 
3°  Reverentia  non  Veneratio  appellari.  Ex  qua  autem  concepta 
sit  matre  non  habetur,  cum  Proserpinam  sterilem  fuisse  omnes 
affirment.  Hanc  Honori  nuptam  Paulus  et  Theodontius  dicunt, 
et  ex  eo  peperisse  Maiestatem,  ut  supra  monstratum  est.  Ego 

ex  hoc  figmento  id  sentio  quod  intuor;  diximus  supra  Pluto- 
nem  divitiarum  deum,  e  quibus  divitiis  oriri  reverentiam  satis 
cernimus,  curri  reverentia  solis  exhibeatur  divitibus,  j  etiam  si 
inertes,  degeneres,  inscii,  privatique  sint  homines,  tante  sunt 
apud  mortales  existimationis  divitie.  5 


Cap.  Vili 

De  Chyrone  VI0  Saturni  filio,  qui  genuit  Ochyroem. 

Chyronem  centaurum  Saturni  et  Phyllare  filium  voluere. 
Lactantius  tamen  dicit  eum  ex  Pelopea  conceptum;  cuius  ori- 
ginis  talis  extat  fabula.  Saturnum  scilicet  venustate  Phyllare  10 
captum  eam  intercepisse,  et  dum  eius,  ut  ait  Servius,  uteretur 
concubitu,  interveniente  Opi  coniuge,  confestim  se  vertit  in 
equum,  ne  cognosceretur  in  culpa.  Phyllara  autem  ex  eo  concu¬ 
bitu  Chyronem  concepit,  peperitque  animai,  ab  umbilico  supra 
hominem,  ab  inde  vero  infra  equum.  Qui  cum  excrevisset,  in  r5 
silvas  abiit,  easque  coluit.  Huic  aiunt  a  Thetide  Achillem  pue- 
rum  commendatum,  quem  ipse  nutrivit  et  docuit,  et  similiter 
Esculapium.  Postremo  cum  eum  visitasset  Hercules,  casu 
factum  est,  ut  una  sagittarum  eius  Lerneo  veneno  perlita  super 
pedem  eius  caderet;  attamen  cum  a  parentibus  fuisset  genitus  20 
immortalis,  ut  Ochyroes  filie  vaticinium  impleretur,  quo  pre- 
dixerat  eum  optaturum  esse  mortalem,  gravi  vexatus  morbo 
mori  cupiens,  oravit  Superos  ut  illi  mori  concederent.  Quo  con¬ 
cesso,  ab  eisdem  in  celum  translatus  est,  et  in  zodiaco  locatus 
et  Sagittarius  appellatus;  et  quoniam  valuerit  auspicio,  eo  coram  25 
celestis  ara  apposita  est.  Ex  his  fictionibus  Theodontius  et 
Barlaam  sensum  exprimebant  huiusmodi.  Chyronem  ideo  Sa¬ 
turni  filium  dictum,  quia  circa  agriculturam  plurimum  valuerit, 
et  quia  ortorum  adaquationem  invenerit,  Phyllare  dictus  est 
filius,  quasi  Phyllidros,  id  est  aque  custos  vel  amator,  eo  quod  3» 
ad  irrigationem  ortorum  plurima  uteretur.  Quod  autem  in  con- 
ceptione  eius  Saturnus  a  coniuge  repertus  verteretur  in  equum, 
dictum  est,  eo  quod  causam  suam  apud  turbatam  coniugem 

iustificaverit,  dicens,  quod  ob  id  aliarum  mulierum  concubitum 
quereret,  si  forte  filios  masculos  suscipere  posset,  cum  sibi 
prolem  melioris  sexus  ex  ea  conceptam  ob  promissum  Tytano 
factum. servare  non  posset,  et  sic  ob  hoc  eque  agere  visum 
s  est,  et  inde  equus,  id  est  iustus.  Alii  vero  volunt  fabulam  a 
precedentibus  causam  habuisse.  Nani  cum  vidissent  illum  mor- 
tales,  ut  dicit  Ysidorus,  hominum  pariter  et  iumentorum  me- 
dicinam  invenisse,  hominis  et  equi  filius  dictus  est,  et  Chyron 
denominatus,  ut  intelligeretur  quia  cyrugiam  non  physicam  | 
10  reperisset,  que  levi  doctaque  manu  operatur;  nam  chyros  grece 
manus  est.  Quod  a  sagitta  Herculis  vulneratus  sit,  hystorio- 
graphum  dicunt,  et  cum  letalem  morbum  arte  sua  aliquandiu 
curasset,  visum  est  amicis  eum  immortalem  creatum,  quem 
veneni  vis  non  occideret.  Tandem  cum  venisset  in  mortem, 
15  ob  meritum  virtutis  sue,  quia  iustissimus  fuerit  homo,  ut  in 
Yliade  dicit  Homerus,  ad  perpetuam  sui  nominis  memoriam 
ab  antiquis  inter  astra  locatus  est. 

Cap.  IX 

De  Ochyroe  filia  Chyronis. 

20  Ochyroe  filia  fuit  Chyronis  ex  quadg.ni  nynpha  Cayci  flu- 

minis  suscepta,  ut  ait  Ovidius:  Ecce  venit  rutilis  humeros 
protecta  capillis  Filia  Centauri,  quam  quondam  nynpha  Cayci 
Fluminis  in  rapidis  ripis  enixa  vocavit  (Ochyroem),  non  hec 
artes  contenta  paternas  Edidicisse  fuit:  fatorum  arcana  cane- 
25  bat  etc.  Hec  Esculapium  orbi  toto  profuturum  predixit,  et 
patrem  optaturum  mortem,  et  se  equam  futuram.  Que  omnia 
evenere.  Rei  huius  significatum  potest  esse,  cum  dicat  Theodon- 
tius  eam  Thetim  Achillis  matrem  fuisse,  ideo  in  equam  versain 
dici,  quia  genuerit  equum,  id  est  hominem  bellicosum,  uti 
3°  achilles  fuit,  a  furore  cuius  et  ipsta  Thetis,  ut  dicit  Leontius, 
aquarum  dea  nuncupata  est.  Equi  autem  ubique  apud  anti- 
quos  bellorum  erant  presagium,  ut  Virgilius  dicit:  Quattuor 
hic,  primum  omen,  equos  in  gramine  vidi  Tondentes  late 

campum,  candore  nivali.  Et  pater  Anchises:  bellum,  o  terra 
hospita,  portas:  Bello  armantur  equi,  bellum  hec  armenta 
minantur  etc. 


Cap.  X 

De  Pyco  VII0  Saturni  filio,  qui  genuit  Faunum  et  Sentam  Faunam.  5 

Pycus,  Auxonie  rex,  Saturni  fuit  filius,  ut  asserere  vide- 
tur  Ovidius,  dum  dicit:  Pycus  in  Auxoniis,  proles  Saturnia, 
terris  Rex  fuit,  utilium  bello  studiosus  equorum  etc.  Et  Virgi- 
lius:  Accepimus;  Fauno  Pycus  pater  isque  parentem  Te,  Sa- 
turne,  refert,  tu  sanguinis  ultimus  autor  etc.  Hunc  dicit  Servius  10 
a  Pomona,  pomorum  dea,  dilectum  ac  eius  sortitum  coniugium. 
Demum,  ut  ait  Ovidius,  cum  die  quadam  venaretur,  a  Circe, 
Solis  filia,  visus  et  adamatus  est,  quam  cum  ipse  parvipen- 
deret,  ab  ea  irata  in  avem  sui  nominis  versus  est.  Sane  Ovidius 
a  Servio  discrepat,  Pycum  virum  fuisse  Cyrcis  dicens,  eum-  J5 
que  dilexisse  Pomonam,  et  ob  id  Cyrces,  zelo  commota, 
aurea  illum  tetigit  virga  et  in  pycum  avem  mutavit.  Huius 
88  c  autem  fleti onis  |  effectus  talis  a  Servio  arbitrari  videtur,  Pycum 
scilicet  regem  eo  in  pycum  avem  mutatum  dici,  quia  augur 
fuerit,  et  domi  pycum  habuerit  per  quem  futura  prenosceret,  20 
et  sic  in  pontificalibus  libris  haberi.  Nonnulli  dicunt  hunc 
Pycum  Cyrcis  fuisse  virum  et,  cum  ob  singulare  studium 
domandorum  equorum  alias  rudis  esset  homo,  ab  ea  doctus 
eloquentissimus  factus  est.  Qua  eloquentia  in  commodum 
suum  multos  traxit  agrestes,  eosque  sibi  fecit  obsequiosos,  et  25 
ob  id  fictum  eum  in  avem  sui  nominis  fuisse  conversum. 

Est  enim  pyco  avi  inter  alias  proprietates  hec,  ut  cum  habeat 
longissimam  linguam,  estivo  tempore  exquirit  loca  formicarum 
piena,  et  emissa  inter  eas  lingua,  patitur  eas  illam  conscendere, 
et  morsu  prehendere;  tandem  cum  illam  formicarum  plenam  30 
sentit,  retrahit  et  adherentes  una  secum  formicas,  ex  quibus 
sic  pastus  evolat.  Sic  Pycus  rex,  lingua,  id  est  eloquentia, 
trahebat  agrestes,  qui  formicis  similes  sunt,  et  in  suum,  ut 
dictum  est,  vertebat  commodum.  Augustinus  autem,  ubi  De 

civitate  dei,  dato  que  ad  hystoriam  spectant,  quasi  poeticam 
fictionem  floccifaciat  incipit:  Exortum  est  Laurentum  regnum, 
ubi  Saturni  filius  Pycus  regnum  primus  accepit.  Et  paulo  post 
sequitur:  Sed  hec  poetica  opinentur  esse  figmenta,  et  Pyci  pa- 
5  trem  Stercen  potius  fuisse  asseverent,  a  quo  peritissimo  agricola 
inventum  ferunt,  ut  fimo  animalium  agri  fecundarentur,  quod 
ab  eius  nomine  stercus  dictum  est.  Hunc  quidam  Stercutium  vo- 
catum  ferunt,  qua  autem  ex  causa  eum  Saturnum  appellare  volue- 
runt.  Certe  tamen  hunc  Stercen  seu  Stercutium,  merito  agri- 
10  culture  fecerunt  deum,  Pycum  quoque  similiter  eius  filium  etc. 
Et  sic  videtur  per  Augustinum  ostendi  Pycum  filium  non  fuisse 
Saturni.  Sane  cum  Pyci  plures  esse  potuerint,  et  Augustino  cre- 
dimus  Pycum  quendam  Stercen  fuisse  filium,  et  alium  Pycum 
filium  fuisse  Saturni.  Huius  insuper  inventum  lusoriam  pilam 
15  in  libro  Naturalis  hystorie  Plinius  asserit  fuisse. 


Cap.  XI 

De  Fauno  Pyci  filio,  qui  getiuit  Faunos,  Satyros,  Panes  et  Silvanos, 
Acim  et  Eurimedontem  et  Latinum  et,  secundum  quosdam,  Sentam 
Faunam,  quam  alii  eius  volunt  sororem  fuisse  et  coniugem. 

20  Faunus  Pyci  fuit  filius,  ut  Virgilii  testimonio  patet,  dicen- 

tis:  Accepimus;  Fauno  Pycus  pater  etc.  Hic  etiam  patri  suc- 
cessit  in  regno.  De  quo  dicit  Lactantius  [in]  libro  Divinarum 
institutionum  primo:  Quod  ut  Pompilius  apud  Romanus  insti- 
tutor  ineptarum  religionum  fuit,  sic  ante  Pompilium  Faunus 
25  in  Latio,  qui  et  Saturno  avo  nepharia  sacra  constituit,  et  so¬ 
rorem  suam  Sentam  Faunam  eandemque  coniugem  consecra- 
vit.  Quam  ut  Crispus  Clodius  in  eo  libro,  quem  grece  scripsit, 
dicit,  eo  quod  contra  mores  decusque  regium  clam  vini  ollam 
ebiberat,  et  ebria  facta  erat,  virgis  mirteis  ad  mortem  usque 
3°  cecidit,  postea  facti  penitens,  cum  desiderium  eius  ferre  non 
posset,  illi  sacros  detulisse  honores.  De  Fauno  vero  hoc,  et 
Fauna  quod  dii  facti  sunt  videtur  testari  Servius  sic:  Quidam 
deus  est  Fatuclus,  huius  uxor  est  Fatua;  idem  Faunus,  et 

eadem  Fauna  dicti  autem  sunt  Faunus  et  Fauna  a  vaticinando, 
id  est  fando,  unde  et  fatuos  dicimus  inconsiderate  loquentes; 
ergo  faune  et  fatue  nomen  quasi  asperum  etc.  Hec  ille. 


Cap.  XII 

De  Senta  Fauna  Pyci  filia  et  coniuge  Fauni  seu  filia  |  5 

Senta  Fauna,  ut  proximo  supra  dictum  est,  filia  fuit  Pyci 
regis  et  coniunx  Fauni,  fratris  sui,  Lactantio  teste.  Et  quicquid 
Crispus  Clodius  minus  honestum  de  ea  scribat,  Gabius  Bassus 
dicit  eam  Fatuam  nominatam,  quod  mulieribus  fata  canere 
consuesset,  ut  Faunus  viris.  Eandem  Varrò  scribit  tante  pu-  10 
dicitie  fuisse,  ut  nemo  illam,  dum  vixerit,  preter  suum  virurn, 
mas  viderit,  nec  nomen  eius  audierit;  et  ideo  mulieres  illi  in 
operto  sacrificare  consueverant,  et  Bonam  appellare  Deam.  Sed 
de  hac  Macrobius  Saturnaliorum  libro,  autoritate  Cornelii  La- 
beonis,  hanc  Maiam  dici  dicit;  eique  sub  nomine  Bone  Dee  edem  *5 
Kal.  Maias  dedicatane  eandem  terram  esse,  et  id  occultiore 
sacrorum  ritu  doceri.  Demum  eam  Opem,  Bonam,  Faunam  et 
Fatuam  pontificum  libris  appellari.  Bonam  quod  bonorum 
omnium  ad  victum  causa  sit,  Faunam  quod  omnibus  animan- 
tibus  faveat,  Opem  quod  eius  auxilio  vita  constet,  Fatuam  a  20 
fando,  eo  quod  non  ante  infantes  partu  editi,  vocem  edant, 
quam  terram  attigerint.  Et  quia,  cum  regali  sceptro  figuretur, 
sunt  qui  dicant  eam  Junonis  habere  potentiam.  Et  alii  eam 
arbitrari  Proserpinam,  eo  quod  illi  porca  ob  depastas  segetes 
sacrum  fiat.  Preterea  eam  non  sororem  et  coniugem  Fauni,  2s 
ut  quidam  dicunt,  sed  filiam,  eumque  in  amorem  eius  lapsum, 
et  ob  id,  quod  etiam  oppressa  vino,  noluisset  eius  parere  desi¬ 
derio,  ab  eo  virgis  mirteis  cesam;  tandem  eo  in  serpentem 
verso,  cum  ea  concubisse  creditum;  et  ob  id  in  tempio  eius 
haberi  virgam  mirteam  nephas  esset,  et  extentam  supra  caput  3° 
eius  vitem  videri,  eo  quod  pater  vino  illam  decipere  tentasset. 
Quod  in  tempio  eius,  suo  nomine,  non  consuevit  inferri,  sed 
vas  in  quo  vinum  esset  inditum  mellarium  nominari,  et  vinum 

nuncupari  lac.  Et  serpentes  in  tempio  eius  innocuos  et  impa- 
vidos  apparere,  et  alia  plura,  quasi  velit  hanc  Faunam  terram 
esse.  Quas  quidem  ego  ambages  et  circumitiones  detestor  et 
omitto  libens. 


5  Cap.  XIII 

De  Faunis,  Satyris,  Panibus  et  Silvanis  filiis  Fauni- 

Faunos,  Satiros,  et  Panes,  atque  Silvanos  dicit  Theodon- 
tius  Fauni  fuisse  filios.  Leontius  vero  dicebat  Saturni.  De  quibus 
eo  quod  nullius  nomen  sciatur  proprium,  seu  opus,  invicem 
10  tractare  de  omnibus  necesse  est.  Faunos  ergo  et  Satyros  ne- 
morum  dicebant  deos,  et,  ut  ait  Rabanus,  voce  non  signo 
ostendebant  futura  paganis  exigentibus.  Panes  vero  agrorum 
deos,  et  Silvanos  silvarum,  sed  inproprie  a  poetis  persepe  | 
unus  prò  altero  assumpti  sunt,  ut  Virgilius  facit:  Et  vos,  agre-  b9  a 
stum  presentia  numina,  Fauni  etc.  Hos  etiam  semones,  seu  se- 
mideos  vocari  veteres  voluere,  ut  scribit  Ovidius:  Sunt  michi 
semidei,  sunt  rustica  numina,  Nynphe,  Et  Fauni,  Satyrique  et 
monticole  Silvani:  Quos,  quoniam  celo  nondum  dignamur 
honore,  Quas  dedimus  certe  terras  habitare  sinamus  etc.  Hos 
20  ego  nec  Fauni,  nec  Saturni  filios  credam,  cum  homines  isti, 
illi  vero  quodam  modo  animalia  bruta  sint,  s^d  possibile  forsan 
est  circa  Saturni  tempora  vel  Fauni,  ex  eis  ortus  est  error,  et 
de  eis  primo  recitationes  inter  mulierculas  haberi  cepte.  De 
quibus  tamen  ab  insignibus  autoribus  quedam  miranda  nar- 
25  rantur.  Nam  Pomponius  Mela  ultra  Athlantem,  Mauritanum 
montem,  dicit  noctu  lumina  visa,  et  strepitus  cimbalorum  atque 
fistularum  auditus  persepe,  nec  die  repertus  quisquam,  atque 
prò  constanti  habitum,  hos  Faunos  esse  atque  Satyros,  et  huiusce 
generis  animalia.  Preterea  dicit  Rabanus  Satyros  homuntiones 
3°  esse,  et  habere  uncas  nares,  et  cornua  in  frontibus,  pedesque 
caprarum  similes,  et  ex  his  unum  a  beato  Antonio  per  solitu- 
dines  Thebaidis,  Paulum  sanctissimum  virum  heremiticam 
agentem  vitam  exquirente,  visum,  atque  ab  eodem  interroga- 
tum  respondisse,  se  mortalem  et  ex  accolis  heremi,  unum  ex  his, 

quos  stolido  errore  lusa  gentilitas  Faunos  Satyrosque  colit.  Alii 
silvestres  homines  putant  appellantque  Incubones  seu  Ficarios. 

Ex  quibus  sic  scribit  Martianus,  ubi  De  nuptiis  Mercurii  et 
phylologie:  Ipsam  quoque  terram,  que  hominibus  invia  est, 
referuntur  longevorum  chori,  qui  habitant  silvas,  nemora,  lucos,  5 
lacus,  fontes  atque  fluvios,  appellanturque  Panes,  Fauni,  Fones, 
Satyri,  Silvani,  Nynphe,  Fatui,  Fatueque  vel  Fantue,  vel  etiam 
Fané,  a  quibus  fana  dieta,  eo  quod  soleant  divinare.  Hi  omnes 
post  prolixum  evum  moriuntur,  ut  homines,  sed  tamen  et  pre- 
sciendi,  et  incursandi,  et  nocendi  habent  promptissimam  potè-  10 
statem.  Hec  Martianus.  Hos  autem  dicit  Aristotiles  post  anno- 
rum  milia  et  Nynphas  et  Satyros  perire.  Nonnulli  autem  gen- 
tilium  inter  alias  stultias  suas  in  hanc  devenere,  ut  se  horum 
mallent  filios  quam  hominum  dici,  arbitrantes,  dum  matrum  me- 
retricia  accusarent,  sue  nobilitati  plurimum  splendoris  iniun-  *5 
gere,  ex  quibus  pauci  apponuntur. 

Cap.  XIV 
De  Aci  Fauni  filio. 

89  b  Acis  filius  fuit  Fauni  et  nynphe  Symetridis,  ut  dare  |  scribit 

Ovidius:  Acis  erat  Fauno  nynphaque  Semetryde  cretus  etc.  Ex  20 
hoc  talis  ab  Ovidio  fertur  fabula.  Quod  scilicet  Galatheam 
nynpham  Syculam  amaverit,  et  ab  ea  amatus  sit,  quam  cum 
etiam  diligeret  Polyphemus  ciclops,  nec  se  diligi  cerneret, 
eosque  die  quadam  misceri  invicem  viderit,  iratus  in  eos  cur- 
sum  rapuit;  sed  Galathea  se  mersit  in  undas  impune,  quia  28 
nynpha,  Acis  autem  minus  velox  a  Ciclope  captus  atque  dila- 
ceratus  est.  Verum  precibus  Galathee  in  flumen  sui  nominis 
miseratione  deorum  versus  est.  Cui  fabule  Theodontius  talem 
tribuit  sensum.  Dicit  enim  Ciclopem  tyramnum  apud  Syculos 
fuisse,  cui  maximum  erat  pecus,  lacte  cuius  plurimum  eius  3° 
augebantur  substantie,  et  ideo  Galatheam,  id  est  lactis  deam, 
amasse  dicitur.  Verum  Galatheam  ideo  amasse  Acim  dicit, 
quia  ex  humiditate  lac  procreetur.  Sed  cum  aque  Acis  fluminis 

hanc  habeant  proprietatem,  ut  desiccent  ubera  potantium  pe- 
cudum,  non  solum  Ciclops  ob  id  a  flumine  ilio  certo  anni 
tempore  amoveri  greges  iubebat,  sed  non  nunquam  per  rivulos 
illud  exinanire  atque  desiccare  conatus  sit,  frustra  tamen. 

5  Leontius  vero  dicebat  Acini  nobilem  fuisse  iuvenem  diligentem 
Galatheam  amasiam  tyramni,  et  a  tyramno  captus  in  flumine 
necatus  est,  et  sic  dedit  flumini  nomen;  Galathea  autem,  cum 
intrasset  navim,  aufugit.  Ego  autem  non  credo  hunc  Fauni 
regis  fuisse  filium,  sed  forsan  alicuius  alterius  nobilis  viri  sic 
10  vocati,  seu  unum  ex  his  fuisse,  qui  Faunorum  filios  dici  ma- 
luere  quam  hominum. 

Cap.  XV 

De  Eurimedonte  Fauni  filio,  qui  genuit  Periviam. 

Eurimedon  filius  fuit  Fauni,  ut  placet  Statio  in  Thebaide, 

*5  ubi  dicit:  Proximus  Eurimedon,  cui  pastoralia  Fauni  Arma 
patris,  pinusque  iubas  imitatur  equinas,  Terribilis  silvis:  reor 
et  Mavorte  cruento  Talis  erit  etc.  Hunc  ego,  ut  de  Aci  dixi, 
non  arbitror  Fauni  Laurentum  regis  fuisse  filium,  sed  quo¬ 
ndam  in  silvis  conversaretur,  ad  extollendam  progeniem  suam, 

20  se  Fauni  finxit  filium.  Fuit  enim  hic,  ut  idem  Statius  osten- 

♦ 

dit,  in  bello  thebano  partibus  favens  Ethioclis. 

Cap.  XVI 

De  Perivia  Eurimedontis  filia,  et  Nausithei  matre. 

Perivia  filia  fuit  Eurimedontis,  ut  in  Odissea  scribit  Ome- 
25  rus,  dicens:  Navatòoov  ftèv  Jtptòta  IIoEiòdqioov  evoatxfrcov  TeivaTo 
xaì  neoi(3oia,  yuvcuxcòv  eTSog  àpurrr),  'OrtÀotàtr)  duydxTiQ  peyaXri- 
topog  ’EupupéSovtog  [Que  latine  sonant]:  Nausitheum  quidem 
prius  Neptunnus  terram  movens  genuit.  Et  Perivia  feminarum 
specie  optima,  iunior  filia  magnanimi  Eurimedontis.  Dicit  autem 
3°  Leontius  Eurimedontem  Gigantum  |  fuisse  dominum,  et  cum  89  c 

eis  perisse;  et  sic  esto  in  tempore  cura  eo,  de  quo  dictum  est, 
convenire  possit,  non  tamen  eum  credere  cura  patre  Perivie 
idem  esse,  que  Neptunno  peperit  Nausitheum,  ut  per  Omerum 
monstratum  est. 


Cap.  XVII  5 

De  Latino  Laurentum  rege,  Fauni  filio,  qui  genuit  Laviniani  et  Prenestem. 

Latinus  Laurentum  rex,  Fauni  regis  et  Marice  nynphe 
Laurentis  fuit  filius,  ut  carmine  patit  Virgilii  dicentis:  Rex  arva 
Latinus  et  urbes  Iam  senior  longa  placidas  in  pace  regebat. 
Hunc  Fauno  et  nynpha  genitum  Laurente  Marica  Accepimusetc.  10 
Justinus  autem  non  Fauni  filium,  sed  nepotem  dicit  ex  filia. 
Scribit  enim,  redeunte  Hercule  ex  Hispania,  Gerione  superato, 
Fauni  filiam  vitiasse,  et  ex  eo  concubitu  suscepisse  Latinum. 
Servius  autem  refert  secundum  Esyodum  eo  in  libro,  quem 
Aspidopiam  vocat,  Latinum  Ulixis  et  Cyrcis  fuisse  filium,  quam  *5 
nonnulli  Maricam  vocant;  et  inde  de  eo  dicit  dixisse  Virgilium: 
Solis  avi  specimen  etc,  eo  quod  Solis  Cyrces  fuerit  filia;  veruni 
dicit  Servius,  quia  temporum  ratio  non  procedit;  et  ideo  illud 
accipiendum  esse  Hyginii,  qui  ait  Latinos  plures  fuisse,  ut 
intelligamus  poetam  abuti,  ut  solet,  nominum  similitudine.  20 
Sed  quicquid  dicant  alii,  cum  universalis  fama  Virgilio  faveat, 
Latinum  scilicet  Fauni  fuisse  filium  carmini  eius  obtemperan- 
dum  est,  credendumque  Latinum  Fauni  fuisse  filium.  Est  in¬ 
super  et  de  matre  Marica  opinio  varia.  Servius  autem  de  ea 
dicit:  Est  autem  Marica  dea  litoris  Miturnensium  iuxta  Lirim  25 
fluvium.  Oratius:  et  innantem  Marice  Litoribus  tenuisse  Lirim. 
Quod  si  voluerimus  accipere  uxorem  Fauni  Maricam,  non  pro¬ 
cedit;  dii  enim  topici,  id  est  locales,  ad  alias  regiones  non  tran¬ 
seunti  sed  potest  dictum  esse  per  poeticam  licentiam  Laurente 
Marica,  cum  sit  Miturnensium.  Dicunt  alii  per  Maricam  Ve-  3° 
nerem  intelligi  debere,  cuius  fuit  sacellum  iuxta  Maricam,  in 
quo  erat  scriptum  IIONTIH  A<EPAITH;  hec  Servius.  Hoc  tamen 
dubium  paucis  potest  absolvi.  Plures  enim  potuerunt  esse 
Marice,  ut  supra  de  Latino  etiam  dictum  est.  Hic  autem  La- 

tinus  Laurentibus  rex  fuit,  eo  tempore  quo  Troia  deleta  est, 
habuitque  Amatam  Dauni  regis  Ardee  sororem  in  coniugem, 
ut  per  Virgilium  patet.  Varrò  autem  eo  in  libro,  que  De  ori¬ 
gine  lingue  latine  scripsit,  dicit  Palantiam  Evandri  filiam  eius 
5  fuisse  u|xorem,  eumque  volunt  profugum  suscepisse  Eneam,  89  d 
et,  uti  ex  responso  susceperat,  Laviniam  filiam  iam  Turno  filio 
Dauni  promissam,  dedisse  uxorem.  Quam  ob  rem  bellum  in¬ 
gens  inter  Eneam  et  Turnum  exortum  est,  in  quo  Latinum 
cecidisse  dicit  Servius. 


io  Cap.  XVIII 

De  Lavinia  filia  Latini  et  Enee  coniuge. 

Lavinia  filia  fuit  Latini  regis  et  Amate  secundum  Virgi¬ 
lium,  quam  cum,  Turno  regi  promissam,  Latinus  pater  daret 
in  coniugium  Enee  Troiano,  ingens  exortum  est  bellum,  et, 
!5  ut  ait  Servius,  in  primo  fere  concursu  Latinus  occisus  est;  et 
sic  patris  dotata  sanguine  advene  coniugio  iuncta  est.  Et  cum 
virum  in  eodem  conflictu  apud  Numicum  fluvium  perdidisset, 
timens  victoris  privigni  insolentiam,  ex  Enea  pregnans  aufugit 
in  silvas,  et,  ut  dicit  Servius,  apud  Tyrum  pastorem  divertit, 
25  ibique  peperit  filium,  quem  Julium  Silvium  Postumum  appel¬ 
lavi,  eo  quod  post  patris  funus  in  silvis  natus  esset.  Hanc 
Ascanius  postea  revocavit  in  regnum  patrium,  cum  ipse  se- 
cessisset  in  Albam  a  se  conditam.  Quod  quidem  cum  regia 
indoles  generoso  mulieris  in  pectore  ob  adversas  res  in  nullo 
*5  fracta  esset,  adeo  integre  conservavit,  ut,  adulto  Silvio,  auctum 
quam  diminutum  potius  resignaret.  Eusebius  autem  in  libro 
Temporum  dicit  hanc  post  Enee  mortem  Melampodi  cuidam 
nupsisse,  et  ex  eo  concepisse  filium,  quem  Latinum  Silvium 
nominavit,  qui  etiam  Latinus,  Julio  Silvio  mortuo,  imperavit. 

